
Pratarmė 


Pirmojo tomo („Lietuvių kalbos kilmė“, V., 1984) aplanke nurodyta, 
kad visą „Lietuvių kalbos istoriją“ sudarys ne mažiau kaip 5 knygos. 
Penktoji turėjo būti skirta dabartinės bendrinės kalbos iškilimui ir rai- 
dai iki mūsų dienų. Jai tiek daug planuota todėl, kdd turėjo apimti „baltų 
dėmių“ laikotarpį ir rašant ano meto sąlygomis daug ką neišvengiamai 
būtų tekę praleisti, nutylėti. Beje, ir jos pasirodymo tikimybė kėlė abe- 
jonių: juk bendrinės kalbos iškilimą lėmęs tautinis atgimimas ir ją 
įtvirtinęs Lietuvos Respublikos laikotarpis priklausė politiniam tabu. 
Autorius vylėsi, kad penktajai knygai darbo sąlygos galės pasikeisti ir 
nebereikės kalbėti puse lūpų. Tuo atveju nagrinėjamas laikotarpis į vie- 
ną knygą nebesutilpių. Todėl nurodant būsimų knygų skaičių ir buvo 
įrašyta: ne mažiau kaip penkios knygos. 

1988 m. vasaros įvykiai situaciją iš esmės pakeitė. „Baltąsids dėmes“ 
reikia ne nutylėti, bet užpildyti. Tautai atgimstant ir kalbos istorikas pri- 
valo įnešti savo indėlį šalinant melą. Todėl nieko nebus praleidinėjama, 
nutylima, trumpinama. Užtat ši penktoji knyga apims tik laikotarpį 
iki Lietuvos Respublikos okupacijos (ji neliečiama). Po poros metų 
pasirodys šeštoji knyga, skirta apžvelgti lietuvių kalbos istorijai nuo 
nepriklausomybės netekimo iki mūsų dienų. 

Ankstesnėse knygose ne kartą buvo akcentuojama, kad kalbos raidos 
nevalia atplėšti nuo ja kalbančių žmonių istorijos. Ekstralingvistinių 
duomenų neretai būdavo pateikiama gal net daugiau negu reikėtų. Tuo 
siekta supažindinti lietuvių skaitytojus su savo tautos praeitimi, kurią 
tiesioginiu būdu objektyviai išdėstyti tada buvo draudžiama. Be to, kal- 
bininkus cenzūra mažiau kontroliavo negu istorikus. Veikalo vientisumo 
dėlei dėstymo pobūdis ir toliau nebus keičiamas, juoba kad „Lietuvių 
kalbos istorija“ skiriama ne vien kalbininkams, bet ir platesnei visuomenei, 
prastai pažįstančiai savo tautos praeitį. Kalbos raida atrodo natūralesnė 
krašto įvykių fone. Malonu, kad ankstesniuose tomuose pateiktas Lietu- 
vos istorijos faktų traktavimas atitinka tikrovę, neiškraipytas bolševiki- 
nės konjunktūros. Koreguvci nieko nereikia, nebent vieną kitą formula- 
vimą ar terminą (tada privalomą), kurie tegu primins skaitytojui „anuos 
laikus“. 

Šiame tome nagrinėjamas laikotarpis lietuvių kalbos istorikų menkai 
ištirtas. Kiek daugiau buvo nagrinėtas tik tautinis atgimimas XIX a. 
pabaigoje—XX a. pradžioje. Reikšmingi Petro Joniko, Jono Palionio, 
Arnoldo Piročkino darbai, kuriais nemaža naudotasi, taip pat istoriko 

Adolfo Šapokos redaguota „Lietuvos istorija“ (K., 1936 m.), dar nese- 
niai buvusia draudžiamųjų knygų sąraše. Šį tomą rašant pirmą kartą 
laisvai naudotasi bostoniške „Lietuvių enciklopedija“ (I-XXXVII 
tomais), Prano Čepėno „Naujųjų laikų Lietuvos istorija“ (Čikaga, 
1977—1986) ir kitais mūsų darbščių jų emigrantų mokslininkų veikalais 
(anksčiau pavykdavo tik atsitiktinai į juos žvilgterėti), parūpintais dau- 
giausia Aleksandro Dundulio ir kitų čikagiškių bičiulių, kuriems autorius 
nuoširdžiai dėkoja. 

Kaip ir IV tome, žodžių rodyklė nededama. Paskutiniame tome bus 
ne tik lietuviškų, bet ir kitų kalbų suvestinės (visų tomų) žodžių, taip 
pat pavardžių rodyklės. Autorius taip daryti tikėjosi jau leisdamas I 
tomą. Tačiau prie I-III tomo teko pridėti dalines, iš esmės dubliuojan- 
čias ir nelabai reikalingas rodykles dėl są junginio „GOST“ reikalavimų, 
kurie, beje, nuolat kito (dar neseniai vos pavykdavo išprašyti rodyklių 
ten, kur jos būtinai reikalingos!). Dėl tos pačios priežasties ne visuomet 
pasisekė visuose tomuose išlaikyti vientisą citavimo, šaltinių nurodymo 
ir šiaip apiforminimo tvarką. Į tai žiūrėtina kaip į epochos atspindį. 

Šios knygos rankraštis baigtas rašyti 1990 m. rugsėjo mėnesį. Į vėliau 
pasirodžiusius veikalus nebebuvo galima atsižvelgti. 

Autorius dėkoja tomo recenzentams Vytautui Ambrazui ir Antanui 
Tylai, taip pat Aldonui Pupkiui už vertingus formulavimų, stiliaus ir 
kitus patikslinimus. 


LIETUVIŲ KALBA TAUTINIO ATGIMIMO 
LAIKOTARPIU 


Politinė, ekonominė ir kultūrinė situacija 


Po trečiojo Lietuvos ir Lenkijos valstybės (Žečpospėlitos) padaliji- 
mo 1795 m. etnografinė Lietuva buvo suskaldyta. Didžioji jos dalis 
atiteko Rusijos imperijai, mažesnė dalis — Prūsijos karalystei, nuo 
1871 m. tapusiai Vokietijos imperijos sudėtine dalimi. Rusijai atitekę 
lietuviai negavo jokios autonomijos. Negana to, carinė valdžia taip 
sutvarkė administracinį krašto padalijimą, kad jis nesutaptų su etnogra- 
finėmis ribomis (Vilniaus, Gardino ir Suvalkų gubernijos padarytos 
mišrios: į kiekvieną įėjo lietuvių, gudų ir lenkų gyvenami plotai), 
kad tasai padalijimas skaldytų, o ne jungtų tautą. Net oficialiai panai- 
kintas Lietuvos vardas: pradėta vadinti Šiaurės vakarų kraštu (Ce- 
6€p0-34nA0Hblū KpAU). 

Dėl stiprios polonizacijos, vėliau ir rusifikacijos, XIX a.antrojoje 
pusėje ne tik lietuvių didikai, bet ir platieji bajorų sluoksniai, dauguma 
dvasininkų, taip pat miestų gyventojai buvo gerokai nutautę. Lietuviš- 
kai kalbėjo bemaž vien valstiečiai — baudžiauninkai, tada sudarę 
lietuvių tautos gyvybingąjį branduolį. Sparčiai kylant švietimui, augo 
jų tautinis sąmonėjimas. 

1863 m. sukilimas susilpnino Europos pagrindinę reakcijos tvirto- 
vę — carizmą, sudarė sąlygas feodalizmo liekanoms likviduoti. Pra- 
dėta reikalauti luomų lygybės. Po baudžiavos panaikinimo lietuviškai 
kalbantys valstiečiai palengva kopė iš skurdo. Labiausiai atkutę kūrė 
stambesnius ūkius. Tačiau daug buvusių baudžiauninkų tebegyveno 
skurdžiai, dalis parsisamdydavo turtingesniesiems. Kaime didėjo tur- 
tinė diferenciacija. 1905 m. buvo panaikinti žemės išperkamieji mokes- 
čiai, o kitais metais palengvintas skirstymasis į vienkiemius. Tai 
dar labiau pagyvino žemės ūkį. Kilo jo produktyvumas. Pamažu 
nyko trilaukė sistema. Pradėta vartoti geresnius darbo įrankius: me- 
dinius arklus ėmė keisti geležiniai plūgai, atsirado spyruoklinių akė- 
čių, daug kuliamųjų ir kitokių mašinų. Greta grūdų auginimo vis dides- 
nę reikšmę ėmė įgyti gyvulininkystė. 

Buvusioje Užnemunėje, kurią imta vadinti Suvalkija, valstiečių 
padėtis buvo geresnė. Čia žemės ūkis darė didesnę pažangą. Valstie- 
čiai greičiau skirstėsi į vienkiemius, ekonomiškai labiau stiprėjo. 


Sparčiai augo micstai. Panaikinus baudžiavą per 40 metų daugelyje 
miestų gyventojų patrigubėjo. Antai 1897 m. Vilnius turėjo 154,5 tūks- 
tančio, Kaunas — 70,9, Šiauliai — 16. Kilo pramonė, o su ja atsira- 
do darbininkai, dar palyginti negausūs ir daugiausia nelietuviškai kal- 
bantys, kiek papildomi iš nusigyvenusių valstiečių. Augo amatai ir 
prekyba, kuriais vertėsi taip pat bemaž vien nelietuviai, daugiausia 
žydai. 

1882 m. žydams buvo uždrausta gyventi kaime ir turėti žemės. Nuo tada jie išti- 
sai susispietė miestuose, kur sudarė net iki pusės gyventojų. Susiklostė savitas Lietu- 
vos žydo tipas, skirtingas nuo kitų šalių žydų, gavęs lirvako (Lietuvos žydo) vardą. 

Kilo krašto švietimas. Daugelis kaimiečių skaitė knygas. Jų vaikai 
veržte veržėsi į mokslą. Pagal 1897 m. gyventojų surašymo duomenis 
Lietuva po Estijos ir Latvijos raštingumo atžvilgiu užėmė pirmą vietą 
visoje Rusijos imperijoje. Bet tai lėmė ne valdinės mokyklos, o slap- 
tos kaimo mokyklėlės ir žmonių savišvieta namuose, Valdinėse mokyk- 
lose buvo mokoma rusiškai, ir jų kaimiečiai vengė. Tų mokyklų buvo 
nedaug. Jose klestėjo rusiškas šovinizmas, skiepijamas nuolankumas 
carizmui, skleidžiama stačiatikių tikyba. Lietuvių kalbos jose leista 
turėti vos po vieną pamoką per savaitę, bet dažniausiai ir tos nebū- 
davo. Mokyta rašyti rusiškomis raidėmis, nes lietuviška spauda uždraus- 
ta. Carizmui labiau rūpėjo Lietuvą rusinti, negu šviesti ir kultūrinti, 
Dėl to valstiečiai skaityti ir rašyti paprastai išmokdavo ne tose mokyk- 
lose, o namie arba slaptose kaimo mokyklėlėse, kurias valdžia griež- 
tai persekiojo. Buvo stropiai žiūrima, kad Žmonės nesišviestų gimtąja 
kalba. Lietuviškos spaudos draudimas ir tautinės mokyklos persekioji- 
mas — tai nenuplaunama dėmė carizmo istorijoje. 


Valdžia neslėpdama siekė kraš- 
tą surusinti ir lietuvius paversti 
T0D0PHTLB 
no AKTOBCKH 


stačiatikiais. Į Lietuvą kėlė gy- 
ventojus rusus. 1860 m. jų buvo 
apic 22 tūkstančiai, o 1897 m. — 
vietos kalbos. Į juos Žmonės 
1 pav. Tokios iškabos buvo ant sienų žiūrėjo kaip į svetimšalius oku- 


jau net 175 tūkstančiai. Valdžios 

įstaigose dirbo bemaž vieni rusai 
įstaigose pantus, nekenčiamus ir žemos 

(stačiatikiams atlyginimas padi- 
dintas 5074), nesuprantantys lie- 
tuviškai ir nesistengiantys išmokti 





moralės. Lietuvių kalba persekiota. Ją visur turėjo pakeisti rusų kalba. 
1885 m. uždrausta nerusiškai garsiai kalbėtis, 1893 m. vartoti ne rusų 
kalbą kavinėse, gegužinėse ir pan. Įstaigose ant sienų kabėjo iškabos 
didelėmis raidėmis „Lietuviškai kalbėti griežtai draudžiama“. Įvesta 
rusiška trilypė asmens įvardijimo sistema (vardas, tėvavardis, pavardė), 
rusiškai imta rašyti lietuvių asmenvardžius, pvz., Bukeumiū Hocu- 
dosuys Ilykenb "Vincentas (Juozo sūnus) Pukelis'. Buvo rusinami 
vietovardžiai arba tiesiog pakeisti rusiškais. Antai 1901 m. Mažeikiai 
pavadinti Muravjovu. Žmogus, pasakęs senąjį miesto pavadinimą, turė- 
davo mokėti baudą. Visaip proteguojant stačiatikių tikybą, katalikų 
bažnyčia tapo beteisė. Kunigus nuolat prižiūrėjo policija. Be apskri- 
ties viršininko leidimo jie negalėjo išvykti iš savo parapijos. Uždrausta 
statyti naujas bažnyčias ir remontuoti senąsias. Net kryžiai pakelėse bu- 
vo draudžiami. Pristeigta daug cerkvių ir tokiose vietovėse, kur stačia- 
tikių bemaž nebuvo. Vien Muravjovo laikais cerkvių atsirado per 
šimtą — naujai pastatytų ar perdirbtų iš katalikų bažnyčių. Žmonės 
piestu šoko dėl bažnyčių uždarymo. Valdžia griebėsi smurto, jėgos. 
1893 m. pasaulyje plačiai nuskambėjo kazokų įvykdytos bažnyčios 
gynėjų skerdynės Kražiuose. Apie tai rašė Vokietijos, Anglijos, JAV 
ir kitų šalių spauda. Protesto akcijos ir demaršai vertė valdžią švelninti 
katalikybės persekiojimą. Buvo atšauktas bažnyčių ir kryžių statymo 
draudimas (1897 m.), katalikų mokinių varymas į cerkves caro švenčių 
dienomis ir kai kurios kitos „priemonės“. 

Caro valdžia siekė, kad neaugtų lietuvių inteligentija. Slaptu švieti- 
mo ministro aplinkraščiu buvo įsakyta gimnazijoms kuo mažiau pri- 
imti valstiečių, taigi lietuvių, vaikų. Norėta, kad liaudis liktų be savo 
vadovų, kad lengviau būtų su ja susidoroti. Bet lietuviai iš Kauno gu- 
bernijos vyko mokytis į Palangos (priklausė Kufšo gubernijai), Liepė- 
jos, Mintaujos (dab. Jėlgava), net Rygos gimnazijas, kur tokių apribo- 
jimų nebuvo. Liepojos gimnazijoje kartais lietuviai sudarydavo net 
iki pusės visų gimnazistų. Baigusiems mokslus valdžia neduodavo 
darbo Lietuvoje. Galėjo verstis tik privačia praktika. Dėl to Lietuvoje 
gydytojas ir kunigas (Rusijoje ši profesija netiko) tapo populiariausios 
specialybės, kurių tėvai pageidavo savo vaikams. 

Valdžia žiūrėjo, kad lietuviai valstiečiai nepraturtėtų. Jiems visaip 
kliudė, draudė įsigyti daugiau žemės, neleido steigti lietuviškų bankų, 
kurti ekonominių organizacijų. Buvo stengiamasi, kad nusigyvenusių 
dvarininkų (apie 60 9, jų buvo prasiskolinę) žemė atitektų ne jos iš- 

troškusiems lietuvių valstiečiams, bet pargabentiems iš Rusijos „pere- 
selencams“. Šiuos valdžia visaip globojo ir šelpė. Tačiau jie čia sunkiai 
prigydavo ir greit išlakstydavo. Todėl neretai būdavo apeinami viso- 
kie varžymai ir dvarų žemė patekdavo į darbščių lietuvių valstiečių 
rankas. Tasai procesas ypač suintensyvėjo XX a. pradžioje, prieš pat 
I pasaulinį karą. 

Apskritai ekonominę ir kultūrinę krašto pažangą stabdė autokra- 
tinė caro valdžia, gniaužianti bet kokią laisvesnę mintį, pažangesnę 
visuomenės raidos kryptį. Kovota net prieš blaivybę. Ir taip buvo visur, 
be išimties visose prie imperijos jėga prijungtose tautose, kurioms 
duotas vienas bendras pavadinimas — Rusija. 

Nagrinėjamo laikotarpio pradžioje (apie 1883 m.) Rusijai priklausan- 
čioje Lietuvos dalyje gyveno beveik 2 milijonai lietuvių (XIX a. vidu- 
ryje tebuvo 1,5 mil.). Pagal oficialią statistiką Kauno gubernijoje jie 
tada sudarė apie 729,, Suvalkų gubernijoje 61,79, Vilniaus gubernijo- 
je 359, visų gyventojų (gali būti tendencingai sumažinta). Dėl nutauti- 
nimo politikos lietuvių skaičius beveik nedidėjo. Kauno gubernijoje 
per ketvirtį amžiaus (iki 1909 m.) jų lyginamasis svoris išaugo vos iki 
73,59, (kitų duomenimis, 8179,), kitose gubernijose jis smarkiai mažėjo: 
Suvalkų gubernijoje krito iki 549,, Vilniaus gubernijoje galbūt net iki 
207, (?). Daugiausia lietuvių buvo kaimuose: 1897 m. ten jų gyveno 
per 839, miestuose tik apie 1794 (Vilniuje 2,197;5, Kaune 6,67,, Panevė- 
žyje 12,19, Šiauliuose 27,89,). 

Daug lietuvių prieš I pasaulinį karą apsigyveno didžiuosiuose Rusijos 
miestuose (Peterburge, Maskvoje ir kitur) — gal apie 200—300 tūkstan- 
čių. Dėl carinės valdžios persekiojimo ir kitų priežasčių nemaža jų emi- 
gravo į užsienį, daugiausia į JAV (apie 500 tūkstančių). 

Mažojoje Lietuvoje tada buvo apie 150—200 tūkstančių lietuvių. 


Tautinis atgimimas 


Lietuvių tautinis atgimimas — nepaprastas reiškinys. Jis vyko nu- 
tautėjus aukštiesiems gyventojų sluoksniams, nesant pakankamo ly- 
gio kultūrinio gyvenimo, ne tik draudžiant lietuviškas mokyklas, bet 
ir visaip persekiojant gimtąjį žodį ir raštą. Tauta buvo atsidūrusi ant 
prarajos krašto, kentė kultūrinį genocidą. Iškilo gyvybinis klausimas: 
būti ar nebūti? Nesimatė jokio sąjungininko, aplinkui — vien priešai, 

Tuokart prabilo vidinės tautos jėgos, savisaugos instinktas. Reikia 
stebėtis: iš kur išnykstančioje tautoje radosi tiek ryžto, jėgų, atkaklu- 
mo ir sumanumo? Lietuvių liaudis, amžiais slavinta ir lenkinta, per 
palyginti trumpą laiką tapo naujoviška. Virto susipratusia tauta, 
pasiryžusia nenusilenkti pražūtingoms trijų galingų erelių — rusų, 
lenkų ir vokiečių — užmačioms. Įvyko, anot M. Biržiškos, „didžiau- 
sia revoliucija pasaulyje“. 

Lenkiškai nusiteikę Lietuvos dvarininkai ir dalis dvasininkų tapo 
didžiausiais mūsų atgimimo priešais. Jie ir tikrieji lenkai buvo įpratę 
į lietuvius žiūrėti kaip į „kitaip kalbančius lenkus“, kaip į „vieną iš len- 
kų tautos genčių“ (pvz., mozūrai). Lietuva jiems tebuvo „dar kelios 
lenkiškos vaivadijos“. Apie gyvąją lietuvių tautą Varšuva nieko neži- 
nojo ir girdėti nenorėjo. Matė ją kažkur praeityje pražuvusią. Juk 
viskas Lietuvoje buvo persmelkta lenkiškumo. Inteligentija ne tik kal- 
bėjo, susirašinėjo, bet ir mąstė lenkiškai. Įpratusiems prie A. Mickevi- 
čiaus „lenkiško lietuvio“ sampratos, staiga iškilusi tikrojo lietuvio 
vizija kėlė siaubą. Jie galėjo pakęsti, kol „chamai“ meldėsi iš žemai- 
tiškų maldaknygių, bet kai „Aušra“ ėjo gerokai toliau negu maldakny- 
gės, tiesiog šoko piestu prieš „kenksmingą separatizmą“, „litvomaniją“, 
„jaunimo protligę, inspiruotą caro valdžios ar vokiečių“. Jų akimis 
žiūrint, tik pasiutėlis galįs manyti, kad lietuviai apsieisią be lenkų. 
Nesąmonė, kad lietuvių kalba įsigalėsianti viešajame gyvenime. 

Peterburgo valdžia taip pat lietuvių tautos nebematė. Juk buvo su- 
darytos visos sąlygos jai išnykti: vienas caras, viena religija, viena rusų 
tauta... Valdžia net neįtarė, kad lietuviai galėtų pasukti savo keliu, 
kad imtų kratytis kitų globos. Prasidėjusiu tautiniu atgimimu valdžia 
iš pradžių nepatikėjo. Vilniaus generalgubernatorius 1903 m. ata- 
skaitoje carui rašė, jog lietuvių sąjūdžio bijoti nesą jokio pagrindo, 
nes jie neturį „nei istorinės, nei kultūrinės praeities“. Jų likimas esąs 
seniai nulemtas — ištirpti Rusijos gyventojų masėse. 

Istorijos patirtis rodo, kad daugiatautės valstybės, mechaniškai sujungusios 
įvairias tautas, negali sudaryti sąlygų joms kultūriškai plėtotis, o tik veltui eikvoja 
energiją ir išteklius dirbtinei vienybei palaikyti. Valdančioji tauta visuomet siekia 
įtvirtinti savo tariamą pranašumą. Tuo pasireiškia didžiavalstybinis nacionalizmas 
— pats agresyviausias ir grobuoniškiausias. Griebiamasi melo ir demagogijos. Anuo- 
met Lietuvos gimnazijose buvo aiškinama, kad Šiaurės vakarų kraštas buvęs iš seno 
rusiškas. Lietuvos Didžiąją Kunigaikštystę vadino Lietuvos Rusia, traktavo panašiai 
kaip Kijevo Rusią. Lietuvius laikė lietuvrusiais (Aumoecko-pycckuū napoo), taigi 
katalikybės apgadintais rusais, kuriems reikią padėti pasijusti tikraisiais rusais. 

Bet štai netikėtai paaiškėjo, kad marinama lietuvių tauta visai nesi- 
rengia mirti, kad joje slypi gyvybinga jėga, apmarinta, bet neišnykusi. 
Mokyklų uždarinėjimas, spaudos draudimas, brutali rusifikacija ir 
kitos carizmo smurto priemonės pasirodė bejėgės. Lietuvių tauta ėmė 
atgimti. Ji stengėsi iškilti į paviršių, pasirodyti kaip tauta. 

Atgimimo prielaidos. Tauta susiklosto per ilgą laiką. Tai dinamiš- 
kas reiškinys. Amžiais išsikristalizuoja jos kultūra, vienijama kalbos, 
kuri yra viena iš pagrindinių tautinės bendruomenės išskirtinumo po- 
žymių. Tautinis sąmonėjimas, etninės bendruomenės narių solidaru- 
mas atsiranda pamažu. Atkaklus kaimiečių lietuvių veržimasis į moks- 
lą, savos lietuviškos švietimo sistemos (persekiojamos!) sukūrimas, 
atsilaikymas prieš aukštuomenės brukamą lenkiškumą, vėliau ir val- 
džios varomą rusifikaciją, gimtosios kalbos meilė — visa tai rodo bu- 
vus didelį liaudies tautinį sąmoningumą. 

Atgimti neįmanoma be savos inteligentijos. O ši tegalėjo atsirasti 
tada, kai išaugo nauja, aukštuosius mokslus baigusi karta, kilusi iš 
nenutautusių žmonių, daugiausia buvusių baudžiauninkų. Tautinis at- 
gimimas — iš esmės demokratinis — prasidėjo Suvalkijoje (buv. Už- 
nemunėje), kur baudžiava panaikinta pusę šimtmečio anksčiau (ofi- 
cialiai 1807 m.) negu likusioje Lietuvos dalyje (1861). Taigi baudžia- 
vos panaikinimas ir po to ėjęs ekonominis kaimiečių atkutimas sudarė 
svarbiausią prielaidą atsirasti lietuvių inteligentijai, kuri ir pradėjo 
tautinio atgimimo sąjūdį. Natūralu, kad daugumas to sąjūdžio vadovų 
buvo kilę iš Suvalkų gubernijos. Suvalkija tapo Lietuvos atgimimo 
lopšiu. 

Lietuvių tautinis atgimimas nebuvo pavienis, izoliuotas XIX a. reiš- 
kinys vidurio ir rytų Europoje. Tai buvo epocha, neretai vadinama Eu- 
ropos tautų pavasariu. 


Senosios Europos valstybės nebuvo tautinės. Absoliutizmo laikais jos susijo su 
dinastijomis. Tačiau to meto visuomenės sąmonėje klostėsi tautinio vieningumo 
nuovoka. Kai Napoleonas ėmė karpyti Europos žemėlapį nesiskaitydamas su et- 
nografinėmis ribomis, visuomenėje kilo nepasitenkinimas, ėmė bręsti tautų vientisu- 
mo ir apsisprendimo teisių idėja, intensyvėti tautiniai sąjūdžiai. Tautų teises pradėjo 
ginti žymiausi epochos protai. 

Tautiniai judėjimai prasidėjo XVIII a. pabaigoje. Be kita ko, juos skatino roman 
tizmo (ypač vokiečių) filosofija, skelbusi laisvę tiek atskiram individui, tiek tautai, 
ugdančiai savo kultūrą ir kalbą. Anksti ėmė bruzdėti bulgarai, graikai, serbai, vengrai, 
čekai, suomiai ir kitos užguitos tautos iš seno susiklosčiusiose daugiatautėse valstybė- 
se. Tautiniai judėjimai sparčiai ir nesulaikomai plėtėsi, ko! XX a. pradžioje jie galop 
suardė didžiąsias Turkijos, Austrijos-Vengrijos ir Rusijos imperijas. 

Europoje vykstantis tautų atbudimas skatinamai veikė prasidėjusį 
tokį pat procesą Lietuvoje. Bruzdėjo mūsų kaimynai ir giminaičiai 
latviai. 1862 m. K. Valdemaras ėmė leisti pirmąjį latvių laikraštį „P€- 
terburgas Avizes“ (Peterburgo laikraštis, ėjo iki 1865 m.). Latvijoje 
atgimimas vyko legaliai (nebuvo spaudos draudimo!) ir palankesnėmis 
sąlygomis. Kovota prieš vokiečių dvarininkų hegemoniją, tyliai prita- 
riant carinei valdžiai. Lietuvoje sąlygos buvo kur kas sudėtingesnės. 
Europos tautų pavasaris labiau negu lietuvių (valstiečių) sąmonėjimą 
veikė sulenkėjusius Lietuvos bajorus. Skatino juos kovoti su carine 
valdžia dėl senųjų valstybinių teisių, stūmė į lenkų tautinio atgimimo 
sūkurį ir kartu darė juos priešingus atgimstančiai lietuvybei. Susipra- 
tusiai lietuvių šviesuomenei teko kovoti „dviem frontais“: prieš Var- 
šuvos palaikomą sulenkėjusią savąją aukštuomenę ir prieš nuožmųjį 
carizmą. 

Lietuvybės židiniai. Iš feodalizmo epochos lietuviai išėjo be savos 
aristokratijos ir beveik be šviesuomenės. Buvo tipiška valstiečių tauta, 
priešingybė lenkams, kurių kultūroje vyravo aristokratija. Lietuviš- 
kumas tryško daugiausia iš kaimo pirkelių. Jeigu jose nebūtų buvę 
močiučių prie ratelio su elementoriumi, jeigu ne lietuviškos slaptosios 
kaimo mokyklėlės, jeigu ne daraktoriai, knygnešiai, tremtiniai, — 
lietuvybė nebūtų išlikusi, nebūtų buvę ir tautinio atgimimo. Iš kaimo 
kilo priešaušrio tautos žadintojai Simonas Daukantas (1793—1864), 
vyskupas Motiejus Valančius (1801—1875), kalendorių leidėjas Laury- 
nas Ivinskis (1810—1881), liaudies dainius Antanas Strazdas (1760— 
1833), švietėjai Antanas Tatarė (1805—1889), Juozapas Silvestras 
Dovydaitis (1826—1882), Mikalojus Akelaitis (1829—1887) ir kiti 
didieji lietuviai, kurių veikla ir nuopelnai lietuvių raštų kalbos raidai 
aptarti „Lietuvių kalbos istorijos“ IV tome. Natūralu, kad tautinio 
atgimimo epochoje valstiečių reikalai buvo laikomi apskritai lietuvių 
tautos reikalais. Siekimas panaikinti tautinę priespaudą siejosi su kova 
dėl išsivadavimo iš dvarininkų priespaudos. Iš kaimo sėmėsi lietuvy- 
bės mūsų tautos žadintojai, susispietę aukštesniosiose mokyklose. 

Vienu iš pirmųjų lietuvių tautinės kultūros židinių laikytina Žemai- 
čių vyskupystės kunigų seminarija Važniuose, 1864 m. perkelta į Kau- 
ną. Generalgubernatorius M. Muravjovas, kovodamas prieš lenkų 
įtaką Lietuvoje, uždraudė seminarijoje dėstyti lenkiškai homilėtiką 
(pamokslų sakymo metodikos kursą). Įsakė ją skaityti rusiškai arba 
(manydamas, kad bus neįmanoma) lietuviškai. Nuo 1871 m. semina- 


13 


rijoje imta mokyti lietuvių kalbos, kad klierikai sėkmingiau galėtų 
suprasti lietuviškai skaitomą homiletikos kursą. Lietuvių kalbą dėstė 
ir homiletiką skaitė Antanas Baranauskas, tapęs žymiu savo gimtosios 
kalbos mokovu ir jos tyrėju. Jis išugdė kitą žymų mūsų kalbininką 
Kazimierą Jaunių. Jų abiejų veikla bus specialiai aptarta. Baranausko 
mokinys buvo ir poetas Antanas Vienažindys (1841—1892). Vėliau 
čia mokėsi Jonas Mačiulis-Maironis (1862—1932), Aleksandras Damb- 
rauskas-Adomas Jakštas (1860—1938), Juozas Tumas-Vaižgantas 
(1869—1933) ir kt. Nors seminarijos administracija ir mokomasis per- 
sonalas iki XX a. pradžios buvo perdėm lenkiški, nors stengtasi lietu- 
vybę slopinti, tačiau klierikai anksti pradėjo burtis į slaptas kuopeles, 
laikė slaptus lietuviškus knygynėlius, bendradarbiavo draudžiamoje 
spaudoje. Dar gerokai prieš spaudos atgavimą seminarija virto gana 
stipriu lietuvybės židiniu. Ją baigę kunigai skleidė lietuviškumą visame 
krašte. Žinome, kad 1882 m. seminarijoje buvo leidžiamas slaptas 
rankraštinis laikraštėlis „Lietuva“. 1888 m. J. Tumo-Vaižganto inicia- 
tyva įsteigta slapta „Lietuvos mylėtojų draugija“, kurios tikslas — 
ugdyti lietuvių kalbą, remti raštiją, šelpti nukentėjusius už draudžia- 
mos spaudos platinimą. 1893 m. administracija du klierikus už lietuvy- 
bės skleidimą pašalino iš seminarijos. 1900 m. klierikai įteikė vadovy- 
bei raštą, reikalaudami liautis persekiojus lietuvius. Galutinai semina- 
riją sulietuvino 1909 m. rektoriumi tapęs prel. J. Mačiulis-Maironis. 


Vilniaus kunigų seminarijoje lietuviškumas buvo daug labiau slo- 
pinamas. Čia tik retas klierikas išdrįsdavo pasirodyti esąs lietuvis. 
Patekti į ją lietuviams buvo sunku: net geriausiai išlaikiusių egzaminus 
paprastai nepriimdavo, aiškindavo vietų stoka. Nors lietuviams atkak- 
liai reikalaujant nuo 1906 m. imta mokyti gimtosios kalbos (iš pradžių 
fakultatyviai), bet tą darbą dirbo prastai kalbą mokantys ir klierikai 
tepramokdavo tik šiek tiek lietuviškai paskaityti. 


Lietuvybė labai buvo slopinama ir abiejų gubernijų gimnazijose. 
Geresnė padėtis Suvalkijoje, kur silpniau reiškėsi rusifikacija, turėta 
lietuvių kalbos pamokų. Čia mokytojai galėjo būti ir lietuviai. Kadangi 
iš Suvalkų gubernijos aukštesniųjų mokyklų kilo daugumas mūsų 
tautinio atgimimo veikėjų, tai su situacija jose pravartu plačiau susi- 
pažinti. 

Marijampolės gimnazijoje (jos ištakos siekė 1840 m., kai iš 
Seinį buvo atkelta keturklasė apskrities mokykla) lietuviai mokslei- 
viai sudarė daugumą, apie 8079,, dirbo 6 lietuviai mokytojai (1880— 

1885), tarp jų ir inspektorius. Iš paviršiaus ir čia viskas buvo rusiška: 
mokė rusiškai, vadovybė — rusiška, visi užrašai — rusiški. Tačiau 
oficialusis rusiškumas nepajėgė užgožti gimnazijoje tada vyravusios 
lenkiškos dvasios. Mokiniai tarpusavy kalbėjo lenkiškai. Pačioje Ma- 
rijampolėje iš 6000 gyventojų lietuviškai tekalbėjo gal tik 700—800 
(apie 12—147,), daugiausia varguomenė, vežėjai, malkų kirtėjai, tar- 
naitės... ir tik vienas kitas inteligentas. Kiekvienas, kuris norėjo pasi- 
rodyti labiau išprusęs, gudresnis, skubėjo mokytis lenkų kalbos, nes 
lenkybė buvo suvokiama kaip aukštesnės kultūros požymis. Lietuvių 
kalbai neliko vietos net bažnyčioje. Plintant visuotinei lenkomanijai, 
nuo aštuntojo dešimtmečio ėmė rastis gimnazistų, sąmoningai suvoku- 
sių lenkiškumą kaip atneštinį Lietuvoje klodą, jo pragaištingus lietuvių 
tautai padarinius. Tokie moksleiviai ryžosi kovoti prieš krašto poloni- 
zaciją, ėmė žadinti tautinę Žmonių savimonę. 

Marijampolės gimnazijoje dar 1867 m. buvo įvestos neprivalomos 
lietuvių kalbos pamokos. Mat caro valdžia, siekdama atitraukti lietu- 
vių inteligentus nuo lenkų įtakos, įsteigė Suvalkijos gimnazijų absol- 
ventams, studijuojantiems Peterburgo ir Maskvos universitetuose, po 
10 stipendijų. Jas galėjo gauti tik turintys atestate lietuvių kalbos pa- 
žymį. Pamokas lankė pretenduojantys į tas stipendijas, o vykdavo jos 
po darbo ir trukdavo vos 1—2 valandas per savaitę. Iš pradžių nebuvo 
gerų mokytojų. Neturėta ir vadovėlių. Tenkintasi lietuviškų sakinių 
vertimu į rusų kalbą ir atvirkščiai. Naudotasi tekstais rusų raidėmis 
(lietuviškos draudžiamos!) Pamokos būdavo nuobodžios, nuolat 
trumpinamos, neretai visai praleidžiamos. Vėliau, nuo aštuntojo de- 
šimtmečio pabaigos, atsirado geresnių mokytojų. Pažymėtinas poetas 
Petras Arminas-Trupinėlis ir žinomas kultūros veikėjas Petras Kriau- 
čiūnas, kurių veiklą reikia atskirai aptarti. 

Petras Arfminas gimė 1853 m. Degsniškių kaime (dab. Vilka- 
viškio rj.). Išėjęs porą klasių Marijampolės apskrities mokykloje (bū- 
simoje gimnazijoje), 1871 m. baigė Veiverių pedagoginius kursus (se- 
minariją) ir dirbo mokytoju Alvitė, Naūmiestyje, o nuo 1877 m. Ma- 
rijampolės gimnazijoje, kur, be kitų dalykų, mokė lietuvių kalbos. 
Įsitraukė į slaptą tautinio atgimimo veiklą, platino draudžiamą lietuviš- 
ką spaudą. Sudarė lietuvių kalbos pamokoms chrestomatiją („Lietu- 
višką rankknygę“), kurios rankraštį 1882 m. pasiuntė Varšuvos mokslo 
apygardos vyresnybei aprobuoti. Recenzentai (S. Mikuckis ir kažkoks 
Gylys) pasisakė prieš chrestomatijos spausdinimą ne tik dėl lietuviškų 

raidžių. bet ir dėl patriotiškų tekstų (joje, pavyzdžiui, buvo įdėtas Lie- 
tuvos didžiojo kunigaikščio Vytauto gyvenimo aprašymas). Chresto- 
matijos neišleido. 1883 m. Arminas buvo perkeltas į Augustavą. Jis 
jau anksčiau sirgo džiova, todėl greit atsisakė tarnybos, grįžo į Mari- 
jampolę ir 1885 m. mirė. Rankraščius paveldėjo P. Kriaučiūnas (ve- 
dęs velionio našlę), kuris 1893 m. išleido P. Armino kūrybos rinkinį 
(II leidimas pasirodė 1907 m.). 

Petras Kriaučiūnas — žymus tautinio atgimimo veikėjas. Gi- 
mė 1850 m. Papečkiuose (Vilkaviškio rj.). Lietuviu save laikė nuo pat 
vaikystės. Mokydamasis Marijampolės gimnazijoje jau buvo tvirto 
lietuviško nusistatymo. Per gimnazijos baigimo iškilmes deklamavo 
lietuviškai J. Kochanovskio odę ir I. Krylovo pasakėčias (savo paties 
vertimą) ir padarė didelį įspūdį ne tik moksleiviams, bet ir jų tėvams. 
Baigęs gimnaziją 1871 m., stojo į Seinų kunigų seminariją, paskui 
studijavo Peterburgo dvasinėje akademijoje. Tačiau kunigu neįsišven- 
tino. Dvasinėje akademijoje daug bendravo su būsimuoju lietuvių 
kalbininku K. Jauniumi. Juos abu jungė meilė lietuvių kalbai. 1881 m. 
Varšuvos universitete įgijo lotynų kalbos mokytojo teises. Dirbo Ma- 
rijampolės gimnazijoje. Čia mokė ir lietuvių kalbos. Iš esmės pertvar- 
kė jos dėstymą. Mokė gramatikos, įvedė diktantus, moksleivius supa- 
žindindavo su K. Donelaičio, M. Valančiaus, A. Baranausko kūryba, 
kalbėdavo apie A. Šleicherio ir F. Kuršaičio kalbotyros darbus. Kriau- 
čiūnas įnešė naują dvasią į gimnaziją, ugdė moksleivių meilę gimtajai 
kalbai ir tėvynei Lietuvai. Už tai 1887 m. buvo atleistas iš mokytojo 
pareigų. 

Nuo 1889 m. dirbo teisėju Plėkščiuose (tada vadintuose Blogosla- 
wienstwo). Palaikė ryšius su žymiausiais lietuvių kultūros darbuotojais. 
Globojo sergantį V. Kudirką. Jo namai Plokščiuose tapo tikru litua- 
nistikos centru, kuriuose lankėsi žymūs kalbininkai J. Boduenas de 
Kurtenė (Baudouin de Courtenay), A. Aleksandrovas, E. Volteris, 
suomiai A. R. Niemis, J. Mikola (Mikkola) su žmona rašytoja M. 
Talvija, čekas V. Machekas ir kt. Buvo atvykę kalbos studijų reikalu 
V. Juška ir J. Jablonskis. Lenkuojančių dvarininkų (kuriuos teisė už 
valstiečių skriaudimą) įskųstas, 1899 m. neteko tarnybos. Dirbo advo- 
katu Marijampolėje. Po 1905 m. vėl mokytojavo Marijampolės gimna- 
zijoje. 1915 m. kartu su gimnazija buvo evakuotas į Jaroslavlį, kur ir 
mirė 1916 m.l 


1 Plačiau apie jį žr. Gustaitis M. Petras Kriaučiūnas. Kaunas— Marijampolė, 
1926. 

P. Kriaučiūno nuopelnai lietuvių tautai dideli. Daug prisidėjo prie 
lietuvybės atgaivinimo Suvalkų gubernijoje. Buvęs jo mokinys J. 
Jablonskis rašė, kad „didesnio lietuvio, kito žymesnio už P. Kriaučiū- 
ną Žmogaus tuomet nebuvo Suvalkų žemėje“. Visur propagavo lietuvių 
kalbą ir lietuvybę: „Mieste, kur užeidamas, gatvėse ar krautuvėse, 
Jis garsiai jau kalbėdavęs lietuviškai ir gindavo, kur reikiant, lietuvių 
kalbos dalyką“. Rūpinosi spaudos draudimo panaikinimu. 1900 m. 
Peterburge skaitydamas paskaitą apie lietuvišką raidyną, parodė 
valdžios vykdomo spaudos draudimo absurdiškumą. Buvo puikus li- 
tuanistas. Rinko tautosaką. Rengė lietuvių kalbos žodyną (rankraščio 
neišliko). Telkė duomenis Juškų žodynui. Turėjo įsitaisęs gerą lituanis- 
tinę biblioteką, kurioje buvo M. Daukšos „Postilė“, K. Sirvydo „Punk- 
tai sakymų“, T. Narbuto, S. Daukanto veikalų, D. Poškos, L. Ivins- 
kio, J. Pabrėžos rankraščių ir kt. Padarė nemažą įtaką garsiajam sa- 
vo mokiniui J. Jablonskiui. 1913—1914 m. buvo sudaręs lietuvių kal- 
bos ir literatūros programą vidurinėms mokykloms. 

Marijampolės gimnaziją baigė abu didieji mūsų tautos žadintojai 
Jonas Basanavičius ir Vincas Kudirka, taip pat Jonas Jablonskis. Jų 
veikla bus aptarta vėliau. Šios gimnazijos absolventai — žymūs rašyto- 
jai bei visuomenės veikėjai Vincas Pietaris (1850—1902), Antanas Kriš- 
čiukaitis-Aišbė (1864—1933), Jonas Mačys-Kėkštas (1867—1902), 
Pranas Mašiotas (1863—1940), Pranas Vaičaitis (1876—1901), Stasys 
Matulaitis (1866—1956), Jurgis Matulaitis (1871—1927), Vincas 
Mykolaitis-Putinas (1893—1967), Vincas  Mickevičius-Kapsukas 
(1880— 1935), Zigmas Aleksa-Angarietis (1882—1940) ir kt. 

Suvalkų gimnazijoje lietuviškoji veikla buvo daug silpnesnė, 
nors ir čia moksleiviai palaikė ryšius su Peterburgo ir Maskvos uni- 
versitetuose studijuojančiais lietuviais, iš jų gaudavo draudžiamųjų 
knygų, kurias paskleisdavo tarp gyventojų. Intensyviau veikė Veiverių 
mokytojų seminarijos moksleiviai, kurie bemaž nuo pat pradžios 
(pedagoginiai kursai nuo 1866 m.) turėjo slaptą susipratusių lietuvių 
būrelį. Didelį žadintojo darbą seminarijoje atliko mokytojas Tomas 
Ferdinandas Žilinskas (1840—1925), išdirbęs joje 37 metus (nuo pat įkū- 
rimo), mokęs lietuvių kalbos 1880—1887 ir 1893—1903 m. J. Jablons- 
kio žodžiais tariant, tai buvo „didysis Lietuvos mokytojų patriarchas, 
auklėtojas ir žadintojas“. Nemaža nusipelnė kapelionai Vincas Alek- 
sandravičius (1865—1952) ir Pijus Andziulis (1870—1950), mokę ir 
lietuvių kalbos. Buvo leidžiami rankraštiniai laikraštėliai „Lietuvos 

bičiulis“ (1881 m.) ir „Naudingos Veiverių seminarijos valan- 

dos“. 

Labai reikšmingas Suvalkijos lietuvybės židinys — Seinįą kunigų 
seminarija. Į ją tautines idėjas atnešė buvę Marijampolės gimnazijos 
auklėtiniai. Nors daugumas seminarijos profesorių — lenkai, tačiau 
tarp klierikų greit įsivyravo lietuviška dvasia. Jau prieš 1870 m. būta 
slaptos lietuvių organizacijos. Ypač aktyviai reiškėsi klierikas Tomas 
Žilinskas (1866—1934), mokytojo Tomo Ferdinando Žilinsko sūnus. 
Jo vadovaujamas būrelis ryžosi ugdyti klierikų patriotizmą, platino 
draudžiamąją spaudą, ragino geriau išmokti gimtosios kalbos. Paskatin- 
ti vieno profesoriaus, klierikai surinko apie 500 liaudies dainų, kurių 
išspausdinti caro valdžia neleido. Grupė klierikų paruošė lietuvių kal- 
bos žodyną, bet ir jo išleisti nepavyko. Prieš aktyviausius klierikus se- 
minarijos vadovybė imdavosi represijų, du net pašalino iš seminarijos. 
Tačiau tai lietuviškos veiklos nesustabdė. Baigę seminariją kunigai 
ėmė rūpintis grąžinti lietuvių kalbą į bažnyčias. Pirmoji tokia bažnyčia 
buvo Veisiejį. Tai padarė 1870 m. paskirtas klebonu kun. Silvestras 
Leonavičius (1843—1917). Jis ten pradėjo mokyti lietuviškai katekiz- 
mo ir poterių. Vėliau buvo sulietuvintos Naūmiesčio, Šveūtežerio, 
Seirijų, Simno, Prienų ir kai kurios kitos Suvalkijos bažnyčios. 


Didelę reikšmę tautiniam atgimimui turėjo Rusijos universitetuose 
studijuojančių lietuvių veikla (Vilniaus universitetas po 1831 m. sukili- 
mo uždarytas). Iki 1863 m. daugumas ten studijavusių buvo kilę iš 
bajorų ir laikėsi lenkiškų unijinių tradicijų. Studentų iš kaimo aukšto- 
siose mokyklose daugiau ėmė rastis tik panaikinus baudžiavą, pir- 
miausia iš Suvalkų gubernijos. Jiems studijuoti nebuvo lengva, papras- 
tai jie vertėsi pamokomis ar gyveno iš šalpos, greit sugadindavo svei- 
katą ir tapdavo džiovininkais. Tačiau jie sirgte sirgo savojo krašto ir 
lietuvybės reikalais, organizavo savus, skirtingus nuo lenkų, lietuvių 
būrelius. 


Maskvos universitete jau 1859—1861 m. būta patriotiškai nusitei- 
kusių lietuvių. Dar prieš sukilimą čia veikė slaptas būrelis, kuriame ak- 
tyviai reiškėsi Jonas Koncevičius (1835—po 1915 m., skelbė tautosaką 
Prūsijoje leidžiamuose „Lietuvių literatūros draugijos pranešimuose“), 
Pranciškus Lipštas-Lipštavičius (1841—1900 m., jo straipsnis apie 
mineralus paskelbtas „Aušroje“), Leonas Daraškevičius (apie 1840— 
1863 m., žuvo sukilime) ir kiti. Svarbiausias jų darbo tikslas — rengti 
lietuviškus elementorius, vadovėlius ir kitą liaudies švietimo literatūrą. 

Leido rankraštinį laikraštėlį, turėjusį; moto „Kol saulė užtekės, rasa 
akis išės“ (tikras pavadinimas nežinomas). Būrelis iširo 1863 m., kai 
jo dalyviai išėjo į sukilimą. Vėliau lietuviška veikla ėmė reikštis maždaug 
nuo 1870 m. Tada būreliui priklausė jau anksčiau minėti suvalkiečiai 
J. Basanavičius, V. Pietaris, A. Kriščiukaitis-Aišbė, J. Jablonskis, 
P. Mašiotas, S. Matulaitis, taip pat filologai Andrius Botyrius (apie 
1845—1900 m., padėjo prof. F. Fortunatovui ir V. Mileriui kaupti 
lietuvių kalbos duomenis), Petras Markūza (1847—1892), Vincas Sta- 
niškis (apie 1850— 1920 m.?), kitų specialybių studentai Juozas Bag- 
donas (1866—1956), Jonas Kriaučiūnas (1864—1941) ir kt. Ypač ak- 
tyviai reiškėsi Jonas Šliūpas (jo veikla bus aptarta vėliau), su kitais 
1880 m. organizavęs „Maskvos lietuvių studentų draugiją“, iš pradžių 
turėjusią 23 narius, vėliau apie pusšimtį. Susirinkimuose buvo skaito- 
ma S. Daukanto, M. Valančiaus, K. Donelaičio kūryba, studijuojamos 
A. Šleicherio ir F. Kuršaičio gramatikos, diskutuojama įvairiais lie- 
tuvių literatūros, ypač kalbos klausimais. Bandyta reformuoti rašybą, 
pvz., siūlyta vietoj sz, cz, w įsivesti Šš, č, v. 1880—1881 m. buvo leidžia- 
mas hektografuotas laikraštėlis „Aušra“ (pasirodė keli numeriai), 
redaguojamas studento Pavilonio (pagal kai kurių asmenų prisimini- 
mus) ar Vinco Pašukonio (Pašukanis, 1854—?). Tai buvo pirmojo 
tautinio lietuvių laikraščio — J. Basanavičiaus „Aušros“ prototipas, 
kuriame mėgino savo plunksną ne vienas būsimasis aušrininkas. 
Daugumo straipsnių kalba — suvalkietiška. 


Apsigyvenus Maskvoje Petrui Vileišiui (jo veikla bus atskirai aptar- 
ta), iškilo idėja steigti lietuvių filologijos draugiją. Tą sumanymą palaikė 
žymusis lietuvių kalbos tyrėjas prof. F. Fortunatovas, taip pat garsūs 
kalbotyros specialistai F. Koršas, V. Mileris, V. Jagičius ir kt. Buvo 
parengti draugijos įstatai ir prašyta Švietimo ministerijos leidimo, 
bet caro valdžia jo nedavė, o profesoriai už tarpininkavimą gavo bar- 
ti. 

Ne mažiau svarbus intelektinis lietuvybės židinys susiklostė imperi- 
jos sostinėje Peterburge. Ir čia lietuviška veikla prasidėjo dar prieš 
1863 m. sukilimą. Nuo 1872 m. susitelkė ypač aktyvių susipratusių 
lietuvių būrelis, kuriam priklausė jau minėtas Petras Vileišis, be to, 
Juozas Brazaitis (1850—1926), Juozas Grigiškis (1850—1920), Ado- 
mas Plepys (miręs 1919 m. Sibire), vėliau Silvestras Gimžauskas (1844— 
1897), Jonas Spudulis (jų abiejų veikla dar bus aptarta), anksčiau 
minėti Aleksandras Dambrauskas-Adomas Jakštas, Jonas Mačiulis- 

Maironis ir kiti. Jų tikslas — ugdyti lietuvių literatūrą, kelti liaudies 
švietimą, iškovoti lietuvių spaudos draudimo panaikinimą. Turėjo 
savo bibliotekėlę. kasą, šaukdavo susirinkimus, kuriuose skaitė refe- 
ratus. 1875—1876 m. P. Vileišio iniciatyva buvo leidžiamas rankrašti- 
nis laikraštėlis „Kalvis melagis“. Būrelis prisidėjo prie 1878 m. Ivins- 
kio kalendoriaus Peterburge išleidimo. Nuo 1882 m. aktyviai veikti 
pradėjo J. Šliūpas (apie jį vėliau). Po to atėjo areštai, šalinimas iš uni- 
versiteto. Dar vėliau buvo įsteigta „Lietuvių studentų draugija“, turė- 
jusi net 150 narių. 

Varšuvos universitete lietuviai studentai ėmė organizuotis XIX a. 
pabaigoje. V. Kudirkos iniciatyva 1888 m. įsisteigė slapta draugija 
„Lietuva“, į kurios valdybą, be paties Kudirkos, įėjo Jonas Gaidamavi- 
čius-Gaidys (jo veikla dar bus aptarta) ir Juozas Kaukas (apie 1863— 
1895 m.). Tikslas — kelti švietimą, ugdyti tautinę savimonę, plėtoti 
grožinę literatūrą, rūpintis krašto ekonomikos būkle. Draugija bandė 
sujungti visų Rusijos universitetų lietuvius studentus, bet to padaryti 
nepavyko. 

Tartu (Dorpato) universitete XIX a. viduryje veikė lenkiška stu- 
dentų organizacija „Bendrija“ (Ogė!), iš kurios apie 1856 m. susipratę 
lietuviai išstojo ir sukūrė savo draugiją, pavadinę „Dalis“ (Szczegė!). 
Šiame universitete anuomet studijavo daug lietuvių (1889—1905 m. 
net 548), ypač medikų. Iki I pas. karo didžioji dalis Lietuvos gydyto- 
jų buvo baigę Tartu universitetą. Tai artimiausia lietuviams aukštoji 
mokykla. 1883 m. čia pradėjo veikti slavų kalbų lyginamosios gramati- 
kos katedra, kuriai vadovavo žymus lingvistas prof. J. Boduenas de 
Kurtenė, persikėlęs iš Kazanės. Jo padėjėjas A. Aleksandrovas 1886 
m. pradėjo skaityti lietuvių kalbos kursą. Jis lankėsi Lietuvoje, rinko 
lietuvių kalbos duomenis, o 1888 m. apgynė iš lituanistikos daktaro 
disertaciją. Vėliau lietuvių kalbą dėstė J. Lautenbachas, ja domėjosi 
ir tyrė O. Vydemanas (Wiedemann). Nuo tų laikų Tartu universitetas 
ėmė traukti ir filologus. Buvo susidariusi ne viena lietuviška organiza- 
cija. 1895 m. lietuvių studentų būrelį sutelkė Povilas Jakubėnas (1871— 
1953) ir Vytautas Juška (1870—1896, kalbininko Jono Juškos sūnus). 
1898—1900 m. būreliui vadovavo Petras Avižonis (1879—1939, Jab- 
lonskio gramatikos bendraautoris). 1906 m. čia buvo įsteigta oficiali 
lietuvių studentų draugija, turėjusi savo chorą, orkestrą, biblioteką 
(1910 m. joje būta 843 knygos ir 37 laikraščių komplektai, vėliau dar 
gerokai padaugėjo). Draugijos iniciatyva 1908 m. buvo organizuota 

Vilniuie I lietuvių studentų konferencija. Tartu universitetą baigė ar 
bent jame studijavo daug žymių lietuvių veikėjų, pvz., Jonas Biliūnas 
(1879—1907), Eduardas Volteris (1856—1941), Karolis Požela (1896— 
1926). Adomas Šernas (1884—1965), Vladas Lašas (1892—1966), 
Vladas Kuzma (1892—1942) ir kt. 


Be aptartų studentų ir moksleivių būrelių, anuomet lietuvybei skleis- 
ti nemažą reikšmę turėjo šiaip įvairios draugijos bei draugijėlės, kurių 
steigėsi daug ir įvairiuose Lietuvos kampuose, taip pat už Lietuvos ribų, 
kur tik gyveno lietuvių. Valdžia jas persekiojo, net tokias, kurios netu- 
rėjo nieko bendra su politika (organizuotos ūkio reikalais, dėl sa- 
višalpos ir pan.). Tačiau sutramdyti jų nepavyko ir nuo 1905 m. valdžia 
buvo priversta jas legalizuoti. 


Patriotinė spauda draudimo sąlygomis. Jokia kita iš atgimstančių 
tautų nepatyrė tokios priespaudos, kaip ilgametis (1864—1904 m.) 
ir Žiaurus spaudos draudimas lietuviams. Tai vienas iš juodžiausių 
mūsų tautos istorijos laikotarpių, baisus carizmo smūgis į kylančios 
laisvam gyvenimui tautos širdį. Spaudos draudimas pristabdė mūsų 
raštų kalbos ir tautinės kultūros raidą, trukdė švietimo plitimą, palaikė 
liaudyje tamsumą ir prietarus. Sulėtino tautinės ideologijos formavi- 
mąsi. Nė viena tauta, išskyrus lietuvius, nebuvo verčiama griebtis to- 
kios kovos priemonės, kaip knygnešystė. Lietuviškas žodis knygnešjs 
tiesiogiai neišverčiamas į kitas kalbas. Už draudžiamos literatūros ga- 
minimą, jos platinimą, laikymą ir skaitymą valdžia nubaudė daugiau 
kaip du tūkstančius Žmonių, daugiausia knygnešių. Jie buvo areštuo- 
jami, kalinami, net tremiami į Sibirą. Visa tai aptarta „Lietuvių kalbos 
istorijos“ IV tome (p. 92—100). 

Kita vertus, valdžios vykdomas smurtas didino žmonių priešiškumą 
carizmui, telkė juos į kovą dėl šventų tautos teisių. Ypač toji kova 
sustiprėjo nuo XIX a. devintojo dešimtmečio. Tada buvo organizuo- 
tos specialios knygnešių bendrijos, iš kurių pirmiausia minėtina Garšvių 
(Naujamiesčio vlsč.) bendrovė, įkurta apie 1885 m. žymaus knygnešio 
Kazio Ūdros (Ūdro, 1863—1937) ir jo bendrininkų „knygnešių kara- 
liaus“ Jurgio Bielinio (slapyvardis Baltasis Erelis, 1846—1918), Vinco 
Kazanausko (1863—1930), Juozo Neteckio (gimimo ir mirties metai 
nežinomi, kilęs nuo Vidūklės) ir kitų. Tai tipiška kaimiečių organiza- 
cija, kuriai atsirasti inteligentai nedaug teturėjo įtakos. Garšvių bendro- 
vė veikė apie 10 metų, daugiausia skleidė knygas Panevėžio, Ukmergės 
apskrityse, bet pasiekdavo ir tolimiausius Lietuvos kampelius, net 

lietuvius už etnografinės Lietuvos 
ribų. Didelį darbą nuveikė ir „At- 
gajos“ draugija, kurios branduolį 
sudarė Joniškio ir Gruzdžiąų apy- 
linkių gyventojai. Draugiją subūrė 
Matas Slančiauskas (1850—1924) 
— klajojantis kaimo siuvėjas, bu- 
vęs ir daraktoriumi, tautosakos 
rinkėjas, švietėjas. Reikšminga 
„Sietyno“ draugija: jos veikimo 
centrą sudarė Marijampolės aps- 
kritis, vienas iš svarbiausių vei- 
kėjų — Vincas Šlekys (1870—7). 
Šiai draugijai priklausė per 100 
i2 draudžiamosios spaudos platinto- 
2 pav. Knygnešių „karalius“ Jurgis JŲ. Žandarai ją išreklamavo kaip 
Bielinis (1846—1918) revoliucinę organizaciją, kurios 
narius skaudžiai baudė, trėmė. 
Jos tąsa — „Artojų draugija“. Tokių draugijų buvo ir daugiau. Jų 
veikla bene išsamiausiai apžvelgta V. Merkio knygoje „Lietuvos vals- 
tiečiai ir spauda XIX a. pabaigoje — XX a. pradžioje“ (V., 1982). Ten 
kalbama apie žiaurų persekiojimą, bylų sudarinėjimą, bausmes, trė- 
mimus ir t. t. Pačių knygnešių atsiminimus ir amžininkų pasakoji- 
mus surinko Petras Ruseckas (1883 — 1945, Sibire stalinistų nu- 
kankintas), kuris 1926—1929 m. išleido 2 tomų veikalą „Knygnešys“. 
„Aušra“. Kylančio lietuvių sąmoningumo nebegalėjo patenkinti 
tradicinė spauda, daugiausia religinio turinio knygos. Maždaug nuo 
1881 m. imta rūpintis lietuviško tautinio laikraščio išleidimu. Carinei 
valdžiai tai buvo netikėta, nes dar 1882 m. rusų spauda rašė, kad „lie- 
tuviškas laikraštis dabar yra neįmanomas dalykas“ („Tonoc“, 1882, 
Ne 134, c. 1). Iš pradžių bandyta (J. Basanavičiaus, J. Zauerveino) pasi- 
naudoti provokiškais Maž. Lietuvos laikraščiais, įkvepiant jiems lie- 
tuvišką dvasią. Bet greit įsitikinta tokių pastangų nesėkmingumu. 
Dėl gotiškų raidžių tie laikraščiai caro valdomoje Lietuvoje neplito, 
o Maž. Lietuvos skaitytojai tautiškam darbui nebuvo pribrendę, 
Netekus vilties, kad valdžia sankcionuotų legalų lietuvišką laikraštį 
(ir to buvo siekiama), ryžtasi organizuoti nelegalų, spausdinamą už 
Rusijos imperijos ribų ir gabenamą į Lietuvą. Daugiausia akys krypo 

į Maž. Lietuvą, ypač Ragainę 
(dab. Nemanas) ir Tilžę (Sovets- 
kas). Suartėta su Maž, Lietuvos 
veikėjais. Svarbiausi organizato- 
riai buvo J. Basanavičius, J. Šliū- 
pas, J. Mikšas ir M. Jankus. 


Jonas Basanavičius — vie- 
nas iš pačių aktyviausių tautinio 
atgimimo veikėjų. Gimė 1851 m. 
Ožkabaliuosė (dab. Vilkaviškio 
rj.). Mokėsi pas kaimo darakto- 
rių, paskui Marijampolės gimna- 
zijoje. 1873—1879 m. studijavo 
Maskvos universitete, iš pradžių 
Istorijos ir filologijos, paskui Me- 
dicinos fakultete. Jau tada buvo 
sąmoningas lietuvis, karštai my- 
lėjo savo Tėvynę, rūpinosi jos ateitimi, žmonių švietimu. Paren- 
gė spaudai elementorių (1874), bet jo išleisti nepavyko. Baigęs 
universitetą, dirbo Bulgarijoje. Visą laisvalaikį skyrė lietuvybei. 
1882—1884 m. daugiausia gyveno Prahoje ir Vienoje. Tuo metu ir orga- 
nizavo pirmojo lietuvių tautinio laikraščio „Aušra“ leidimą. Kaip po- 
puliarus visuomenės veikėjas sugebėjo prie bendro darbo pritraukti 
įvairių pažiūrų Žmones, 

Vėliau Basanavičius iki 1895 m. gyveno daugiausia Bulgarijoje. 
Į Lietuvą grįžo po 1905 m. revoliucijos. Čia labiausiai rūpinosi mokslo 
organizavimu. Jo iniciatyva buvo įsteigta Lietuvių mokslo draugija 
(LMD), kurios pirmininku buvo iki mirties. Įsteigė mokslinį žurnalą 
„Lietuvių tauta“. Tapo pripažintu lietuvių tautos reprezentantu. Ko- 
vojo prieš pietryčių Lietuvos lenkinimą. Pirmojo pasaulinio karo metu 
Basanavičius — vienas iš aktyviausių Lietuvos Tarybos veikėjų. Vasa- 
rio 16-osios akto signataras. Liko lenkų okupuotame Vilniuje, sau- 
gojo LMD rinkinius. Čia ir mirė 1927 m. 

Be politinės-visuomeninės veiklos, Basanavičius daug nudirbo 
kultūros ir mokslo srityje. Tyrė lietuvių tautos istoriją, archeologiją, 
etnografiją, folklorą*. Lietuvos praeitį vaizdavosi romantiškai, ją idea- 





3 pav. Jonas Basanavičius 


* Jo raštų rinkinys pasirodė „Lituanistinės bibliotekos“ serijoje: Basanavičius J. 
Rinktiniai raštai. / Parengė D. Krištopaitė. V., 1970. 

lizavo, tęsdamas S. Daukanto, J. Kraševskio ir kt. tradiciją. Sukaupė 
daug tautosakos duomenų. Reikšmingi jo rinkiniai: „Ožkabalių dai- 
nos“ 1884—1902 m. (2 tomai), „Lietuviškos pasakos“ 1898—1902 m. 
(2 tomai), „Lietuviškos pasakos įvairios“ 1903—1905 m. (4 tomai), 
„Iš gyvenimo vėlių bei velnių“ 1903 m. ir kt. Jais plačiai naudojosi 
lietuvių kalbos tyrėjai. Pats Basanavičius taip pat labai domėjosi 
gimtosios kalbos reikalais, stengėsi ją išaukštinti, tirti. Tos studijos pri- 
vedė Basanavičių prie etnogenezės problemų. Pastebėjęs panašumą 
tarp senovėje Balkanuose vartotų kalbų, ypač trakų, ir lietuvių kalbos, 
sukūrė hipotezę apie lietuvių kilmę iš trakų. Neturėdamas specialaus 
lingvistinio išsimokslinimo, Basanavičius išvadas darė daugiausia 
iš Žodžių panašumo. Svarbiausias jo šios srities veikalas — „Apie 
trakų ir frigų tautystę ir jų atsikėlimą Lictuvon“ (1921 m.), kurį rašė 
net 24 metus. Jame įrodinėjo, kad senoji trakų kalba nemirė, bet išliko 
lietuvių kalboje, kurią laikė trakų kalbos tęsiniu. Esą trakų gentys 
imperatoriaus Trajano laikais išsikėlusios prie Baltijos jūros. Šią hi- 
potezę griežtai kritikavo K. Būga. Iš jos šalininkų minėtini latvis K. 
Kaspersonas, čekas K. Turnvaldas, lietuvis V. Rimša ir kt. Šių dienų 
mokslo šviesoje Basanavičiaus trakologijos studijos vertingos visų pir- 
ma tuo, kad jos sukėlė susidomėjimą paleobalkanų ir baltų kalbų gi- 
minystės problemomis (I. Duridanovo, V. Toporovo ir kitų darbai), 
atkreipė tyrėjų dėmesį į tų kalbų bendrybes, dėl kurių buvimo dabar 
niekas neabejoja. J. Basanavičiaus klaida — tiesioginis lietuvių kildini- 
mas iš trakų. 


Pokario metais Basanavičius ir kiti žymieji lietuvių tautinio atgimimo veikėjai 
buvo „ideologijos darbuotojų“ nutylimi arba visaip šmeižiami. Iki 1988 m. pabaigos 
Basanavičiaus kapas Vilniuje nuo tautiečių pagarbos buvo budriai saugomas... 


Jonas Šliūpas — aistringas tautinio atgimimo veikėjas, žymus 
publicistas. literatūros istorikas ir kritikas. Gimė 1861 m. Rakaūdžiuo- 
se (dab. Šiaulių rj.). 1880 m. baigė Mintaujojė (dab. Jėlgava) vokiečių 
gimnaziją. Studijavo iš pradžių Maskvoje filologiją ir teisę, paskui 
Peterburgo universitete gamtos mokslus. Už anticarinę veiklą pašalin- 
tas iš universiteto. Vėliau nuolat caro valdžios persekiojamas, už jo 
galvą pažadėta 20 000 rublių. Labai aktyviai prisidėjo prie „Aušros“ 
(vardas jo pasiūlytas) leidimo. Kovojo dėl spaudos draudimo panaiki- 
nimo. 1884 m. išvyko į JAV. 1891 m. Merilendo universitete baigė me- 
dicinos studijas ir dirbo gydytoju. Leido ir redagavo įvairius JAV lie- 
tuvių laikraščius. Įsteigė kelias lietuviškas draugijas. Po I pas. karo 

kurį laiką buvo Lietuvos atstovas Latvijoje ir Estijoje, vėliau gyveno 
JAV. Grįžęs į Lietuvą, mokytojavo Biržų ir Šiaulių gimnazijose. 1925— 
1930 m. dėstė Kauno universitete medicinos istoriją. Nuo 1933 m. — 
Palangos burmistras. Mirė 1944 m. Berlyne. 

J. Šliūpas — nenuilstantis kovotojas už lietuvybę, tautinį išsivadavi- 
mą, socialinę žmonių lygybę*. Paskelbė nemaža literatūros kritikos 
straipsnių. Jo knyga „Lietuviškieji raštai ir raštininkai“ 1890 m. — 
iš esmės pirmoji išsamesnė lietuvių literatūros istorija. Parašė lietuviš- 
ką elementorių (1886). 

Jurgis Mikšas — žymus Mažosios Lietuvos visuomenės veikė- 
jas. Gimė 1862 m. Virkytuosė (dab. Šilutės rj.). 1875—1878 m. mo- 
kėsi Tilžės gimnazijoje, kur gerokai apvokietėjo. Vėliau ūkininkavo 
pas tėvus. Paveiktas A. Vištelio, pasijuto esąs lietuvis ir iš Georg Mic- 
kschas virto Jurgiu Mikšū. Atkakliai kovojo prieš lietuvių germaniza- 
ciją. Daug prisidėjo prie „Aušros“ leidimo. Išmoko spaustuvininko 
amato, kad „naudingesnis lietuviams būtų“. Įsigijo Ragainėje (Nema- 
nas) spaustuvę, leido lietuviškas knygas ir laikraščius. Vėliau gyveno 
Labguvojė (Poleskas). Ten ir mirė 1903 m. 

Martynas Jaūkus — vienas iš žymiausių Maž. Lietuvos visuo- 
menės veikėjų, nusipelnęs šio krašto patriarcho vardą. Gimė 1858 m. 
Bitėnuose (Šilutės rj.). Baigęs pradinę mokyklą, dirbo ūkyje ir sava- 
rankiškai lavinosi. J. Mikšo paveiktas įsitraukė į kovą prieš gcrmani- 
zaciją, už lietuvių tautinio atgimimo propagavimą. Plačiai veikė kaip 
spaudos leidimo organizatorius, jos platintojas. Įsigijo savo spaustuvę. 
Daug prisidėjo prie „Aušros“ ir kitų pirmųjų tautinių laikraščių pasiro- 
dymo. Plačiai darbavosi kaip publicistas. Rinko tautosaką. Propaga- 
vo Didžiosios ir Mažosios Lietuvos sujungimo idėją. Aktyviai dalyvavo 
kovoje dėl Klaipėdos krašto prijungimo prie Lietuvos. Mirė 1946 m. 
Vokietijoje“. 

Be aptartų asmenų, pirmojo lietuviško tautinio laikraščio išleidimu 
dar rūpinosi M. Akelaitis (apie jį žr. „Lietuvių kalbos istorijos“ IV t. 
p. 204—210), P. Kriaučiūnas (V tomo p. 16—17), taip pat A. Vište- 
lis, V. Pietaris, P. Vileišis, M. Davainis-Silvestraitis, S. Didžiulis, 
kurių veikla dar bus aptariama. 


* Plačiau apie jį žr. Jakštas J. Dr. Jonas Šliūpas, jo raštai ir tautinė veikla. Čika- 
ga, 1979; Jo raštų rinktinė pasirodė „Lituanistinės bibliotekos“ serijoje: Šliūpas 
J. Rinktiniai raštai / Sudarė K. Doveika. V., 1977. 

* Plačiau žr. Alšėnas P. Martynas Jankus Mažosios Lietuvos patriarchas. To- 
rontas, 1967. 

N. 1. „Aušrą“ subrandino lietuvių tau- 
tinis atgimimas. Pirmasis numeris 

AUSZRA, pasirodė 1883 m. balandžio (įrašy- 

tas kovas) mėnesį. Tituliniame lape 

Laikrasztis, iszleidziamas nurodyta, kad laikraštį leidžia dak- 
taras J. Basanavičius. Iš tikrųjų 
jis „Aušra“ rūpinosi iš toli, nes 
Dra. Bassanuwiceziu, tada gyveno Prahoje, į Maž. Lie- 
tuvą pats nebuvo atvykęs. Ragai- 
nėje spaudos darbą prižiūrėjo J. 
„Antanava Ragainoį R Noro avarinis kupgio Mikšas. Pirmojo numerio pradžioje 


per 








ac ST ių p Ai įdėta Basanavičiaus „Prakalba“ 
je A T " “Pr (Priekalba), skatinanti lietuvių tau- 
a buta Al Gus e aria tinį atgimimą. Ji pradedama loty- 
Apsirelinti" gulima „Ansare“ gris ia ek, ces, pastų nišku moto Homines historiarum 


ignari semper sunt pueri (istorijos 
nežinantys Žmonės visuomet yra 


A — a r ——  —————————— 


Nažaiuj, Kovinis 1954 vaikai) ir baigiama linkėjimu Kaip 
Dei rudai Asilirpia J 1 aiBej 
Na a 2 L O Akon a as , dušrai duštant nyksta ant žemės 


4 pav. „Aušros“ pirmasis numeris nakties tamsybė, o kad taipjau pra- 
švistų. ir Lietuvos dvasia. Kitus 
straipsnius parūpino Basanavičius, Mikšas, Šliūpas ir Vištelis. Nors 
„Aušra“ pavadinta laikraščiu, bet iš tikrųjų tai buvo mėnesinis Žžur- 
nalas (pirmasis numeris turėjo 24 puslapius, kiti vidutiniškai po 32). 
Lietuvoje „Aušra“ buvo sutikta su dideliu entuziazmu. Didžiausią 
įspūdį padarė V. Kudirkai: nulėmė jo pasiryžimą dirbti Lietuvos la- 
bui (pasijutau lietuviu esąs). J. Juška iš Kazanės rašė redakcijai: Ačiū, 
šimtą syk ačiū už žodžius, parašytus tokiu gražum liežuviu lietuvišku... 
Ačiū Viešpačiui, kad man nusidavė ant pabaigos mano gyvenimo regėti 
„Aušroj“ prabudimą iš miego, arba letargiško sapno, Lietuvos ir lietuvių: 
galiu mirti, pamatęs aušrą mūsų atsigaivinimo. Maž, Lietuvoje buvo įver- 
tinta kaip „lenkiškos vieros“ laikraštis, mat leidžiamas mažlietuviams 
neįprastomis lotyniškomis raidėmis. Nelietuviai „Aušrą“ sutiko prie- 
šiškai. Anot Šliūpo, ji sukėlė sukiršintų širšių lizdo įspūdį. Niekas ne- 
norėjo tikėti, kad tai pačių lietuvių darbas. To negalėjusi padaryti jau 
laidojama lietuvių tauta! Lenkų spauda („Przegiąd katolicki“, „Dzien- 
nik Poznanūski“...) „Aušroje“ įžiūrėjo „pragaištingą lietuvių separa- 
tizmą“ (juk jie tesą kitaip kalbantys lenkai!), tai esąs prieš lenkus 

nukreiptas vokiečių ar rusų darbas. Rusai į „Aušrą“ žiūrėjo kaip į 
antirusišką lenkų ar vokiečių veiklą, o vokiečiai — kaip pricš vokie- 
čius nukreiptą rusų ar lenkų išmonę. Retas svetimtautis „Aušrą“ laikė 
tuo, kuo ji iš tikrųjų buvo — pačių lietuvių iniciatyvos vaisiumi. 

Nuo antrojo numerio pažymėta, kad laikraštį leidžia „Lietuvos mylė- 
tojai“. Iš tikrųjų pirmuosius numerius suredagavo Basanavičius, bet 
nuo Nr. 5 faktišku redaktoriumi tapo Šliūpas, kuris gerokai pakeitė 
Basanavičiaus pasirinktą kryptį, suteikė poleminį toną. Spaudos rei- 
kalus vietoje iš pradžių prižiūrėjo Mikšas, vėliau Jankus. Šie daugiau- 
sia rėmė „Aušrą“ finansiškai kaip tikrieji leidėjai. Pirmieji 5 numeriai 
išspausdinti Ragainėje, vėliau buvo spausdinama Tilžėje. Nuo 1885 m. 
pabaigos „Aušra“ perėjo į Mikšo rankas. Jis 1886 m. pakvietė reda- 
guoti Juozą Andziulaitį-Kalnėną (1864—1916). Mikšui subankruta- 
vus, „Aušra“ tais pačiais metais nustojo ėjusi. Iš viso pasirodė 40 nu- 
merių, sujungtų į 29 sąsiuvinius (būta dvigubų ir net trigubų). Visų jų 
apimtis — 1294 puslapiai. Spausdinta 1000 egz. tiražu. Plito negausiai. 
Nuolatinių prenumeratorių iš pradžių turėta vos apie 70, vėliau tas 
skaičius pašoko iki 300, pabaigoje buvo 175. Po kelis šimtus egzemplio- 
rių buvo siunčiama į Marijampolę (P. Kriaučiūnui) ir į Rygą (J. Miliaus- 
kui-Miglovarai). Iš čia platinama po Lietuvą ir užjos ribų. Likę egzemp- 
lioriai buvo vėliau parduoti antikvarams. 

„Aušroje“ bendradarbiavo per 70 asmenų. Tai daugiausia pobaudžia- 
viniai inteligentai (ūkininkų sūnūs), baigę Maskvos ar Peterburgo 
(rečiau Varšuvos) universitetus. Tarp jų buvo ir studentų, gimnazistų, 
taip pat kunigų, seminaristų, vienas kitas gydytojas, inžinierius, valdi- 
ninkas. Svarbiausiais aušrininkais, be anksčiau nurodytų, laikytini 
šie asmenys (dalis iki šiol neminėti): Petras Arminas, Juozas Bagdonas, 
Silvestras Baltramaitis (1841—19187), Vilius Bruožis (jo veikla bus 
aptarta), Aleksandras Burba (1854—1898), Aleksandras Dambraus- 
kas-Adomas Jakštas, Aleksandras Fromas-Gužutis (1822—1900), 
Silvestras Gimžauskas, Jonas Jablonskis, Jonas Katelė (1831—1908), 
Mikalojus Katkus (1852—1944), Antanas Kriščiukaitis-Aišbė, Vin- 
cas Kudirka, Jonas Mačiulis-Maironis, Jonas Mačys-Kėkštas, Liud- 


mila Malinauskaitė-Šliūpienė (1864—1928), Pranas Mašiotas, Stasys 
Matulaitis, Mykolas Miežinis (1826—1888), Stanislovas Raila (apie 


1844—1918), Ksaveras Sakalauskas-Vanagėlis (1863—1938), Jurgis 


5 Šimtųjų metinių proga 1983 m. Čikagoje išleistas fotografuotinis 2 tomų „Aušros“ 
leidinys (Lietuvių tautos praeitis, t. 6, kn. 1—4). Parengė J. Dainauskas. 

Zauerveinas (jo veikla bus aptarta vėliau), Matas Slančiauskas, Jonas 
Spudulis, Tomas Žičkus-Žičkauskas (1844—1929) ir kt. Vyravo jau- 
nimas: J. Basanavičiui tada (1883) tebuvo 31 metai, M. Jankui — 24, 
J. Šliūpui — 22, J. Mikšu — 21, J. Andziulaičiui-Kalnėnui — 18. 
Daugiausia teksto prirašė Šliūpas (101 straipsnį, kurie sudarė apie 170 
p.), Davainis-Silvestraitis (82 str., apie 260 p.), Basanavičius (66 str., 
apie 205 p.). Saugumo sumetimais paprastai pasirašinėjo slapyvar- 
džiais. 

Labiausiai „Aušra“ plito tarp inteligentų. Pagrindinis jos tikslas 
— kelti tautinį sąmoningumą, užkirsti kelią lietuvybės nykimui, išgel- 
bėti tautą, suburti šviesuomenę į didįjį atgimimo darbą. „Aušra“ at- 
skyrė lietuviškumą nuo lenkiškumo, naikino unijinio „lietuvio“ samp- 
ratą. Ryžtingai pasisakė prieš Lietuvos lenkintojus. Rėmėsi gyvąja 
lietuvių tauta, išsaugojusia senąją kultūrinę tradiciją. Tėvynės meilė, 
patriotizmas buvo iškelti į pirmą vietą tarp svarbiausių visuomeninių 
vertybių. Lietuvos praeitį aušrininkai idealizavo. Sukūrė pagoniškos 
Lietuvos apoteozę. Jie siekė parodyti, kas lietuviai buvo praeityje, kaip 
dabar spaudžiami ir kokią turi sukurti ateitį. Iškėlė būtinybę šviesti 
tautą gimtąja kalba, kurti tautinę mokyklą. 

Aušrininkai suvaidino didelį vaidmenį gindami lietuvių kalbos tei- 
ses, keldami jos prestižą, ją propaguodami. Jie kalbai pripažino pagrin- 
dinę funkciją tautos gyvybei išsaugoti: išliks kalba, išliks ir tauta. Kova 
už lietuvišką Žodį, už lietuviškas pamaldas bažnyčioje, už teisę gimtąja 
kalba kalbėti valdžios įstaigose — tai kelias, kuriuo žengė aušrininkai. 
Jie informavo skaitytojus apie lietuvių kalbos tyrimą užsienyje: supa- 
žindino su A. Šleicherio, F. Kuršaičio, L. Geitlerio ir kitų žymiųjų 
specialistų darbais. Ragino nutautusius bajorus grįžti prie protėvių 
kalbos ir lietuvybės — tuo siekė tautos vienybės. Deja, ilgai trukusi 
svetima kultūrinė tradicija neleido pastariesiems pritapti prie tautos 
kamieno: jie vis ilgėjosi unijinės Lietuvos. 

Gimtoji lietuvių kalba aušrininkų akyse buvo pati geriausia ir gra- 
žiausia, brangesnė už perlus, vienintelis tautos turtas. Patyrę, jog žymūs 
mokslininkai lietuvių kalbą laiko archaiška, patys paskelbė ją esant 
pačią seniausią iš visų kalbų pasaulyje: net Adomas su Ieva rojuje 
lietuviškai kalbėję! Hiperbolizacija matyti, pavyzdžiui, šiose A. Vište- 
lio-Višteliausko eilėse pirmajame „Aušros“ numeryje: 

O brangi lietuviškoji Už žemčiūgus tu brangesnė 
Šventa kalba prigimtoji! Ir už viską meilingesnė. 

Pats Viešpats kvapu savo Turtingiausia ir švelniausia. 
Yr' atvėręs žodžius tavo. 


Tu danguje karaliauji, Daugel kalbų jau pražuvo, 
Liaupsint Pramžių nepaliauji, Daug suiro ir sugriuvo; 
Skambėdama tarp šventųjų Kitos kitaip apsirėdė — 
Jau nuog amžių amžinų jų. Ir jaunos senas suėdė... 

— ——————————— Jau ir tave, senutėlę, 

Tu esi tarp daugio šimtų Mūsų brangią motinėlę, 
Kalbų sviete da(r) garbintų Jaunosios su skara maro 
Ir seniausia, ir gražiausia, Da(r) gyvą į grabą varo... 


Nors „Aušra“ buvo aiškiai anticarinis leidinys, bet jame vengta 
aštresnių pasisakymų prieš valdžią viliantis, kad ši leis laikraštį padaryti 
legaliu, spausdinamu Lietuvoje. Deja, valdžios „gerais norais“ greit 
buvo nusivilta. 

„Aušra“ stengėsi įtikti visų pažiūrų lictuviams, vengė ideologinių 
kraštutinumų. Vis dėlto anksti kilo konfliktas su katalikų dvasininkija. 
Jau pirmajame numeryje kunigams nepatiko J. I. Kraševskio „Vito- 
lio raudos“ (verstos A. Vištelio) recenzija, naiviai parašyta J. Mikšo, 
kurioje Kraševskio knyga prilyginta Naujajam testamentui. Kunigai 
pyko ir dėl Šliūpo straipsnio apie S. Daukantą. Būsimasis vyskupas 
A. Baranauskas pareiškė protestą dėl to, kad jo eilėraštis išspausdin- 
tas bc leidimo. Prieš „Aušrą“ griežtai stojo A. Dambrauskas-Jakštas. 
Perdėm romantišką patriotinę laikraščio kryptį Šliūpas pakreipė 
liberaline pozityvistine, net socialistine linkme ir tuo atstūmė konser- 
vatyviai nusiteikusią visuomenės dalį, ypač dvasininkiją. Visa tai pri- 
vedė prie aušrininkų ideologinio skilimo, pagreitinusio laikraščio 
žlugimą, kurį galutinai nulėmė finansinės priežastys — J. Mikšo 
bankrotas. 

„Aušros“ pasirodymas buvo epochinis įvykis lietuvių tautos istori- 
joje. Ji tapo mūsų tautos legenda. Išjudino lietuvius iš snaudulio. Tai 
tautos Žžadintojų organas, jos gyvybės manifestas, paskelbęs tikrąją 
tautos aušrą. Nuo jos prasidėjo nauja epocha. Visa tai, kas buvo iki 
„Aušros“, priklauso senajai kultūrai, sklidinai lenkiškumo, kai atrodė, 
jog lenkinimas ir rusinimas visai numarino lietuvišką sąmonę. Kad 
šiandien kalbame lietuviškai, puoselėjame lietuviškas tradicijas, dau- 
giausia turime būti dėkingi „Aušrai“. Aušrininkai davė pradžią visai 
lietuvių tautinio atgimimo literatūrai. Per „Aušrą“ atėjo P. Arminas- 

Trupinėlis, K. Sakalauskas-Vanagėlis, J. Andziulaitis-Kalnėnas, J. 
Mačys-Kėkštas, pagaliau V. Kudirka, J. Mačiulis-Maironis... Joje 
paskelbta iki tol Lietuvoje plačiau nežinotų K. Donelaičio, D. Poškos, 
S. Stanevičiaus, S. Daukanto, A. Strazdo ir kitų žymiųjų autorių 
kūrinių. „Aušra“ suformavo ir pirmuosius lietuvių žurnalistinius įgū- 
džius caro valdomoje Lietuvoje. 


Pokario metų stalinizmo ideologai „Aušroje“ su mikroskopu stengėsi rasti nei- 
giamybių. Ji ir kita ano meto lietuvių atgimimo spauda buvo visaip Žeminama, jos 
pažangumas nutylimas arba neretai ir iškraipomas, 

„„Varpas““. Sustojus „Aušrai“ greit buvo pajusta, kad trūksta tautinio 
lietuviško laikraščio. Nors tuo metu Maž. Lietuvoje ėjo keli laikraščiai, 
bet jie buvo skiriami tik vietos reikalams. Amerikoje leidžiami „Vie- 
nybė lietuvninkų“ ir „Lietuviškas balsas“ tiko bemaž vien išeiviams. 
Susidariusią spragą bandė užkišti Tilžėje 1887—1888 m. leistoji „Švie- 
sa“, tačiau ji daugiausia domėjosi informacija ir vengė svarbiausiųs 
tautos gyvybingumo problemų. Esant tokiai padėčiai, vadovaujanty 
inteligentai svarstė, ar atgaivinti „Aušrą“, ar leisti naują panašaus 
pobūdžio laikraštį. Daugumas pageidavo naujo. Vylėsi, kad jis suge- 
bės pritraukti į darbą kunigus, ypač jaunosios kartos, kurios akyse 
„Aušra“ atrodė tarsi „susikompromitavusi“. Taigi nuo 1889 m. imta 
leisti „Varpą“ — antrąjį lietuvių tautinės gyvybės žadintoją, kuriam 
buvo lemta atlikti labai svarbų vaidmenį tautinio atgimimo sąjūdyje 
(šimtųjų metinių proga 1989 m. Čikagoje išleistas 5 tomų viso „Varpo“ 
fotografuotinis leidinys). „Varpas“ skambėjo visai lietuvių tautai. 
Tautiškumo idėja, jos skelbimu ir plėtojimu jis aiškiai išsiskyrė iš ki- 
tos to meto periodikos. 

„Varpo“ pradininkas — 1888 m. Varšuvoje įsteigta studentų draugi- 
ja „Lietuva“. Jos iniciatoriai buvo V. Kudirka, J. Gaidamavičius ir 
J. Adomaitis. 

Vincas Kudirka (Kapsas) — pagrindinis tautinio atgimimo ide- 
ologas, žymus publicistas, rašytojas. Gimė 1858 m. Paežeriuosė (dab. 
Vilkaviškio rj.). Baigęs pradinę mokyklą, nuo 1871 m. mokėsi Marijam- 
polės gimnazijoje. Pateko į lenkišką aplinką ir ilgą laiką save laikė len- 
ku: kalbėjo vien lenkiškai, nenorėjo, kad draugai sužinotų jo tėvus 
esant lietuvius (su jais tešnekėdavo pasislėpęs), Žodžiu, tapo tikru 
„gente Lituanus, natione Polonus“. Gimnazijoje lietuvių kalbos pamo- 
koms buvo visai abejingas, jas lankė tik dėl pažymio, kad universitete 
gautų lietuvišką stipendiją (vėliau ja nesinaudojo). Tėvų verčiamas 

porą metų mokėsi Seinų kunigų 
seminarijoje, bet paskui vėl grįžo 
į Marijampolės gimnaziją ir ją 
baigė 1881 m. Lenkiškumo sume- 
timais stojo ne į Maskvos, bet į 
Varšuvos universitetą, kur iš pra- 
džių studijavo filologiją, paskui 
perėjo į medicinos fakultetą. Var- 
šuvoje vertėsi pamokomis ir per- 
rašinėjo rankraščius (turėjo gražią 
rašyseną). Už K. Markso „Kapi- 
talo“ perrašymą 1885 m. buvo 
areštuotas ir kurį laiką pašalintas 
iš universiteto. Greit perprato, 
kad Lietuva — tai ne Lenkija, o 
lietuviai — ne lenkai. Matė, jog : 
tikrieji lenkai labai skiriasi nuo 5 pav. Vincas Kudirka 
sulenkėjusių Lietuvos bajorų. Ne- 

mažą įtaką jam darė susipratę bendramoksliai, ypač Maskvos univer- 
sitete studijuojantis J. Jablonskis, su kuriuo kartu mokėsi gimnazijoje. 
Tačiau lemiamą vaidmenį Kudirkos atsivertimui į lietuvybę turėjo 
1883 m. pasirodžiusi „Aušra“. Kudirka atsiminimuose rašo, kad per- 
skaitęs pirmąjį „Aušros“ numerį buvo taip susigraudinęs, jog ant stalo 
apsikniaubęs verkė. Nuo tos dienos pasiryžo dirbti Lietuvos atgi- 
mimui. 

1889 m. baigęs Varšuvos universitetą, Kudirka grįžo į Lietuvą ir čia 
dirbo gydytoju. Iš pradžių įsikūrė Šakiuosė. Nerte pasinėrė į lietuvišką 
veiklą. Labai daug rašė, redagavo, skelbė. Palaikė ryšius su knygne- 
šiais. Vasaromis lankydavosi Plėkščiuose pas P. Kriaučiūną, kur susi- 
pažino su žymiais mokslininkais, atvykstančiais lituanistikos studijų 
tikslais. Bet ... stipriai sušlubavo sveikata. Jau anksčiau sirgo džiova. 
Sunkios buitinės sąlygos ligą tik didino. 1894— 1897 m. gydėsi Kryme 
ir Adrijos pajūryje. Bet viskas veltui, liga ėste ėdė. Apsigyveno Naū- 
miestyje. Rašyti galėjo tik gulėdamas. Visą laiką jį persekiojo žan- 
darai. Mirė 1899 m. Jam Naumiestyje pastatytas gražus skulptoriaus 
V. Grybo paminklas“, 





* Plačiau žr. J. Būtėno (I leidimas pasirodė 1937 m.) ir A. Merkelio (Čikaga, 1989 
m.) monografijas. 

Kudirkos nuopelnai lietuvių tautai labai dideli, nors gyveno tik 40 
metų, iš jų vos 10 galėjo skirti aktyviai veiklai. Svarbiausią tikslą tu- 
rėjo — žadinti carizmo engiamos lietuvių tautos dvasią, ugdyti jos tau- 
tinę savimonę. Ypač kėlė Tėvynės meilės, aukojimosi gimtojo krašto 
labui idealus. Ragino neatsisakyti jų dėl trupinio aukso, gardaus val- 
gio šaukšto. Su ironija žvelgė į tuos, kurie sukrovė idealus į pilvą. Ne- 
paisė, kad teko dirbti barbariškiausioje XIX a. imperijoje — carinėje 
Rusijoje, kad lietuvių šviesuolių tebuvo saujelė: 


Ne tas yra didis, prieš ką milijonai, 
Prispausti retėžiais žemyn galvas lenkia, 

O dvasioje keikia; didžiais ne tironai, 
Kurie reikia garbint, nors jie visiems kenkia. 


Matė mirtiną rusifikacijos pavojų ir organizavo tautos jėgas jam 
atsispirti. Gimtąją kalbą laikė svarbiausiu lietuvybės ramsčiu, energin- 
gai kovojo dėl jos teisių. Kliūtis tautos kelyje šalino blaiviais, apgalvo- 
tais siūlymais. Antai iškilus mišrių šeimų (tokias J. Tumas-Vaižgantas 
vadino „šeimos vėžiu“) problemai, Kudirka skatino imtis lietuvaičių 
švietimo, organizuoti daugiau kultūrinių priemonių, kur jaunimas 
galėtų susipažinti. Savo veiksmingomis satyromis („Viršininkai“, 
„Vilkai“ ...) rodė carinės Rusijos išsigimimą. Stengėsi įkvėpti drąsos, 
kovojo prieš „kinkų drebinimą“. Ragino eiti „vien takais dorybės“ 
— tai ryškiausiai atsispindi 1898 m. „Varpe“ išspausdintoje „Tautiškoje 
giesmėje“, būsimajame Lietuvos himne, kuriam pats sukūrė melodiją. 

„Varpas“ — tai Kudirkos kūdikis, jo kūrybos aistra ir viltis. Ypač 
daug nuveikė tvarkydamas skyrių „Tėvynės varpai“. Vertė į lietuvių 
kalbą A. Mickevičiaus, J. G. Bairono, F. Šilerio ir kitų genijų kūrinius. 
1909—1910 m. Amerikos lietuviai išleido šešis J. Gabrio (Paršaičio) 
redaguotus Kudirkos raštų tomus. 

Kudirkos vardu pavadintas Naūmiestis, kuriame praleido paskuti- 
nius metus ir čia mirė. Įvairiuose miestuose (net tolimajame San Paule 
Brazilijoje!) yra jo vardu pavadintų gatvių. 

Pokario metais Lietuvoje Kudirka buvo „ideologijos darbuotojų“ visaip nieki- 
namas ir šmeižiamas, jo raštai išstumti iš mokyklų, leidybinių planų, o „Tautiškos 
giesmės“ giedotojai baudžiami kaip politiniai nusikaltėliai. Pavojinga stalinistams 
Ir stagnatoriams Kudirkos kūryba stropiai saugota nuo skaitytojų. Tačiau žmonių 
širdyse jo skelbtos idėjos liko gyvos. Paežeriuosė Kudirkos klėtelę išsaugojo Stasys 


Ankevičius. Kudirkos Naūmiesčio vidurinėje mokykloje mokytoja N. Manikienė 
įrengė muziejėlį, su mokiniais prižiūrėjo Kudirkos kapą. 

Jonas Gaidamūvičius (Gaidys) — rašytojas, kultūros veikėjas, 
Kudirkos draugas, vienas iš „Varpo“ steigėjų. Gimė 1860 m. Kanit- 
kų kaime prie Alantos (Aluntos). 1883—1889 m. studijavo mediciną 
Varšuvos universitete. Buvo „Lietuvos“ draugijos pirmininkas. Baigęs 
mokslus apsigyveno netoli Molėtų. 1893 m. išsikėlė į Turkestaną, 
kur dirbo karo gydytoju. Į Lietuvą grįžo išsitarnavęs generolo laipsnį. 
Mirė 1912 m. Alantojė. 

Juozas Adomaitis (Šėrnas) — publicistas, kultūros veikėjas. 
Gimė 1859 m. Šmuiliškėje (dab. Šakių rj.). Baigęs šešias Marijampolės 
gimnazijos klases, persikėlė gyventi į Varšuvą. Bendradarbiavo „Auš- 
roje“. Su Kudirka ir kitais daug nuveikė leisdamas „Varpą“. 1889— 
1900 jį redagavo. Policijos persekiojamas nuolat keitė gyvenamąją 
vietą: 1890 m. buvo Ragainėje, 1891 m. — Šakiuosė, 1892 m. išvyko 
į Vokietiją, 1895 m. grįžo į Šakiūs. Paskui atsidūrė JAV. Apsigyveno 
Čikagoje. Redagavo lietuviškus laikraščius. Mirė skurde 1922 m. 
Labai produktyvus JAV lietuvių spaudos darbuotojas: iš viso išleido 
apie 20 knygų, paskelbė per 2000 straipsnių. 


Varpininkai veikė labai organizuotai. Kasmet vykdavo jų suvažia- 
vimai. Laikraščiui vadovavo kolektyviai. Be minėtų asmenų, daug nu- 
veikė ir buvo redaktoriai Jonas Kriaučiūnas, Juozas Bagdonas, Kazys 
Grinius (1866—1950), Jurgis Šaulys (1879—1948), Povilas Višinskis 
(1875—1906). Bendradarbių iš viso turėta apie pusantro šimto, tarp 
jų nemaža buvusių aušrininkų. Ypač minėtini rašytojai ir kultūros 
veikėjai Jonas Biliūnas, Sofija Pšibiliauskienė-Lazdynų Pelėda (1867— 
1926), Marija Pečkauskaitė-Šatrijos Ragana (1878—1930), Julija Žy- 
mantienė-Žemaitė (1845—1921), Gabrielius Landsbergis-Žemkalnis 
(1852—1916), Pranas Mašiotas, Felicija Bortkevičienė (1873—1945), 
Stasys Matulaitis, Marcelinas Šikšnys (1874—1970), Morta Zauniūtė 
(1876—1945?) ir daug kitų. Praktiškai suburtos visos ano meto lietuvių 
inteligentų pajėgos. Greta laisvamanių dirbo kunigai. Religijos atž- 
vilgiu laikytasi tolerancijos, nors kartais) „Varpe“ pasitaikydavo kri- 
tiškų straipsnių apie kunigus, ypač bažnyčios vadovybės lenkomanus. 
Dvasininkai ėmė tolti nuo „Varpo“ tik įsisteigę savus laikraščius, ypač 
1896 m. „Tėvynės sargą“. 

„Varpas“ spaudos draudimo sąlygomis išsilaikė ilgiau negu bet kuris 
kitas lietuviškas laikraštis ir turėjo lemiamą reikšmę Lietuvos atgimi- 
mui. Ėjo net 17 metų, iki 1906. Spausdintas iš pradžių Ragainėje, 
paskui Tilžėje, vėliau vėl Ragainėje. Nuolatinių prenumeratorių turėjo 

Metas I. Sausis 1889 m. Num. I. 


Varpas* iszleidžiamas Npurarennitnas Vėjo 


Tilžėje M kiekvievo mėne- kasatūuja už kiek wa bei 
uo Metinė prekė » pri- Patas ou An pa 
M I +— || A 4 8 A KO R is 2 p 
Prususė 4 mark. ti Bitėndsė por Lum 
Amėrikoje ir kitur 5 mark. pėnus, (14 preso 

t 1;1* * m. + ' 
literaturos, politikos ir mokslo menesinis laikrasztis, 





Įtaipa: Naujas laikrasatis, j4-> — Varpas. V Kapsas. — Antanas Valys Jonas L ww — Sunaudojinas medžio, 
J Seidarns — Audiatur ct altera pars' Srernas — Isz tėvyniszkos dirvos, ah. Hygična. Hygiejos tarnas — Literaliseka 
peržvaiga. A-z 142 visur, Hudrys Poliska — Mūzika — 154 produktistko turgavieraiu — Pasaiga rėdystės — Apygar 


sinimai Isz bulletinu Vilniaus mereorulogiszkos observatorijos, 





truktų murns ir intelisentiszki sp k, Kal setus 1— 


Naujas laikrasztis. inteligentai butu maziaus apesfienk uo atsgahk ant 
Tose szalyse kur žodis liūsas kur aiszkini- Į visko, kas paigali paie tantiseku hy nu įr 
mas 1 platinimas tautiszku  1wlėju neranda trukti | «dėsiu sakydams, kad nera 44 | oset — itteli 


nimo kur beveik kiekviena dalis dvasiszku turtu|gentu sunkesiuo daigto kais Lytis apl ukela 
žmonijos turi savo organą, per kurį platinasi ir|Lietuvystės, lengvesas 4 kai  soso boia 
tlidinasi; kur laikraszczei skaitomi yra szimtais, — |būse savo priginimo 1 dyasios iuo T 
vasirodymas naujo laikraszczio neturi tokio svar- [dėl ko taip yra 


6 pav. „Varpo“ pirmojo numerio antraštė 


palyginti nedaug, bet skaitytojų — per akis, nes knygnešių platinami 
egzemplioriai ėjo iš rankų į rankas, tą patį perskaitydavo nemaža 
asmenų. 

Varpininkai ypač rūpinosi valstiečiais — pagrindine tautos gyvybės 
versme. 1891 m. jie pradėjo leisti specialiai valstiečiams skirtą laikraš- 
tį „Ūkininką“. Be'to, nuo tų pačių metų dar leido „Naujienas“ — 
nepolitinį informacijos laikraštį, kad įkliuvę skaitytojai negalėtų būti 
baudžiami kaip politiniai nusikaltėliai. Pats „Varpas“ buvo skiriamas 
daugiausia inteligentijai. Jis suskambo tada, kai „Aušra“ jau buvo pra- 
skleidusi nakties tamsybes. Lietuva jau budo. Reikėjo tik keltis ir dirbti. 
Pirmajame numeryje skaitome Kudirkos linkėjimą: 


Tai skambink „Varpe“! Tegul gaudim's tavo 
Išilgai, skersai eina per Lietuvą! 
Budink ir šaukie graudum balsu savo, 
O tas šaukimas perniek tenežuva! 
Kelkite, kelkite, kelkite, kelkite... 


Iš „Aušros“ tryško jaunatviškas entuziazmas, o „Varpas“ atskleidė 
jau subrandintus veikimo planus. Kėlė uždavinį parengti tautinio atgi- 
mimo strategiją ir taktiką, pagrįsti ją teoriškai, numatyti perspekty- 
vas. Labiau už „Aušrą“ artėjo prie realaus gyvenimo, laikėsi pozity- 
vistinėsįkrypties. Tolerancijos pagrindu siekė vienyti atgimimui visas 

tautos pajėgas, visas ideologines sroves. Skelbė tautinės vienybės idėją. 
Tautos tikslai esantys svarbesni už vieno luomo interesus. Kadangi 
proletariatas Lietuvos miestuose formavosi daugiausia iš nelietuvių 
gyventojų, tai „Varpo“ santykiai su jo veikėjais ne visuomet buvo sklan- 
dūs, kartais net įtempti. „Varpas“ kvietė į talką ir sulenkėjusią Lietuvos 
dvarininkiją, bet ši laikėsi atokiai, net priešiškai. Jai tebesivaideno uni- 
jos ir bendrosios Respublikos sapnai. Griežtai stojęs į opoziciją prieš ca- 
rinės Rusijos politiką Lietuvoje, „Varpas“ drąsiai kėlė valdžios daromas 
žmonėms skriaudas, smerkė spaudos draudimą, visokią priespaudą 
ir rusifikaciją, lenkomanų vykdomą polonizaciją, siekė per tautinį 
švietimą išmokyti lietuvius lietuviškai mąstyti, lietuviškai gyventi. 
Apskritai patriotizmas ir tolerancija, šviesa ir tiesa, dora ir vienybė, 
istorinė atmintis ir darbas, pasiaukojimas, laisvas mąstymas — tai 
pagrindinės „Varpo“ idėjos. Gimtoji kalba „Varpui“ buvo tautinio 
gyvavimo pagrindų pagrindas. Galutinai atsisakė požiūrio esą lietu- 
vių kalba ir tauta neišvengiamai pasmerktos žūti. Tautinio atgimimo 
klausimų neskyrė nuo ekonominių reikalų: rūpinosi žemės reforma, 
kreditu, amatais, sveikatos apsauga, kelių gerinimu ir t. t. Siekė, kad 
Lietuvoje įsivyrautų vidutinis ūkis, ragino steigti kooperatyvus, supirkti 
žemes iš nelietuvių, nepardavinėti jų kitataučiams, sustabdyti Lietuvai 
kenksmingą imigraciją. 

Kita spauda. Pirmasis tautinis katalikiškas laikraštis „Žemai- 
čių ir Lietuvos apžvalga“, sutrumpintai tiesiog „Apžvalga“, 
ėjo 1890—1896 m. Jis kaip įmanydamas kovojo prieš lietuvių vertimą 
į stačiatikius ir rusinimą. Labai griežtas, be jokių kompromisų laikraš- 
čio tonas, nesiskaitymas su žodžiais („mirsime katalikais, nors masko- 
liai mums galvas nusukinėtų“, „turime tiems Liuciferio tarnams atsi- 
spirti“...) darė žmonėms įspūdį. Laikraštis buvo labai mėgstamas. 
Visaip priešinosi lenkų kalbos platinimui per bažnyčias. Tačiau dauge- 
liui inteligentų nepatiko kunigų ir pasauliečių kiršinimas, nereti išpuo- 
liai prieš „Varpą“ (apšaukė bedievišku laikraščiu). Nepavykus įtikinti 
redaktorių kun. Kazimierą Pakalniškį-Dėdę Atanazą (1866—1933) 
pakeisti toną, nuosaikesni dvasininkai, vadovaujami kun. J. Tumo- 
Vaižganto, įsteigė tolerantiškesnį organą „Tėvynės sargą“, ėjusį 
iki pat spaudos draudimo panaikinimo (1896—1904). Šis laikraštis 
siekė tų pačių tikslų, tik rašė švelnesniu tonu, vengė kitaminčių kirši- 
nimo. Atkakliai kovojo prieš spaudos draudimą. Gynė lietuvių kalbos 
teises, smerkė jos slopintojus, nevengė papeikti ir kunigų, niekinančių 

lietuvių kalbą. Specialiai inteligentams nuo 1900 m. buvo leidžiamas 
žurnalas „Žinyčia“, kuris vėliau susijungė su A. Miluko „Dirva“. 

Iš ankstyvosios periodinės spaudos dar minėtinas socialdemokratų 
laikraštis „Darbininkų balsas“, ėjęs 1901—1906 m. ir redaguotas 
daugiausia A. Janulaičio. 

Labai pagausėjo neperiodinė spauda: buvo leidžiama daug visokių 
knygų, knygelių, brošiūrų. Vien Maž. Lietuvoje per 40 spaudos draudi- 
mo metų pasirodė net 1480 atskirų knygų ir knygelių, skirtų gabenti į 
Rusijos imperiją, taigi daugiau negu jų buvo išleista per visus tris šim- 
tus metų nuo pirmosios lietuviškos knygos pasirodymo. Nemažą jų 
dalį sudarė šviečiamoji ir politinė, lietuvių tautą ir kalbą ginanti bei 
atgimimą skatinanti literatūra. 

Kova dėl tautos teisių. Atgimstantiems lietuviams skersai kelio stojo 
sava aplenkėjusi diduomenė, kuri laikėsi unijinių pažiūrų, Lietuvą 
traktavo kaip Lenkijos dalį, vadinosi lietuviškos kilmės lenkais ir šlie- 
josi prie lenkų tautinio judėjimo. 

Iš pradžių bajorija save dar suvokė kaip lietuvius, tik lenkiškos kultūrinės orien- 
tacijos. Iki 1863 m. sukilimo tarp bajorų buvo nemaža tokių, kurie nuoširdžiai rūpi- 
nosi lietuvybe. Daugelis jų žuvo sukilime arba atsidūrė Sibire, kiti pasitraukė iš kraš- 
to. 1897 m. gyventojų surašymo duomenimis, dar būta 27,79; Lietuvos bajorų (dau- 
giausia Žemaičiuose), savo gimtąja kalba laikiusių lietuvių kalbą. 

Mūsų tautinio atgimimo veikėjai puikiai suprato, kad tautą sudaro 
ne vien valstiečiai, todėl dėjo daug pastangų grąžinti bajorus į lietuvy- 
bę, kad jie vėl virstų kuo senovėje buvo ir vadovautų tautai. Bet tai 
padaryti pasirodė labai sunku, tiesiog neįmanoma. Bajorai įprato į 
Lietuvą žiūrėti A. Mickevičiaus akimis kaip į kažką ncbesugrąžinamo 
ir neatskiriamo nuo Lenkijos. Jie glaudėsi prie lenkų, rūpinosi lenkų 
kalbos įsigalėjimu Lietuvoje. Esą reikia tik pavaryti lenkišką agitaciją 
1r po kelių dešimtmečių visi lietuviai kalbėsią lenkiškai. Tačiau save 
tebeskyrė nuo tikrųjų (Lenkijos) lenkų, neretai net vadinosi lietuviais. 
Įsibėgėjus lietuvių tautiniam atgimimui, nepritapdami prie jo, prasi- 
manė lenklietūvių vardą (poliakolitvinai) arba laikė save lenkiškos 
kultūros lietuviais. Vėliau, tikrųjų lenkų inspiruojami, pradėjo vengti 
lietuvio termino ir tapo „visai lenkais“. 

Anuomet lenkai nepripažino lietuvių tautos egzistavimo. Jiems lie- 
tuviai tebuvo kitaip kalbantys lenkai. Taigi lietuvis-lenkas buvo pri- 
lyginamas, pavyzdžiui, mozūrui-lenkui. „Aušra“, siekusi sustabdyti 
Lietuvoje polonizaciją, jiems, žinoma, negalėjo patikti. Iš čia „Dzien- 
nik Poznanski“ ir kitos lenkiškos spaudos polemika su ja. 

1902 m. A. Dambrauskas-Jakštas išleido lenkišką brošiūrą „Lietu- 
vių balsas į Lietuvos didikų, ponų ir bajorų jaunąją kartą“ (Glos 
Litwinėw do mlodej generacji magnatow, obywateli i szlachty na Lit- 
wie), raginančią diduomenę įsijungti į lietuvių tautinį atgimimą. Buvo 
raginama išmesti iš galvos įsikaltąjį absurdą, kad galima būti drauge 
lietuviu ir lenku. Lietuva turinti likti lietuviška. Pasikeitus istorinėms 
sąlygoms, nebegalį būti ir kalbos apie uniją. Ji buvusi praeityje sudaryta 
tarp Lenkijos ir Lietuvos valstybių. Dabar tų valstybių nebesą. Išli- 
kusios tik lenkų ir lietuvių tautos, kurios unijoje nedalyvavusios. 
Lenkų kultūra esanti aukšta, tačiau lietuviams svetima. Lietuvos 
diduomenė iš kilmės sava (plg. pavardes Gintowt, Butrym, Rymbut, 
Gimbut, Kupšč, Korejwo < Gintautas, Būtrimas, Rimbutas, Gimbutas, 
Kupstys, Karėiva...), bet svetimos dvasios. Bajorai turį grįžti prie lie- 
tuvių kalbos ir lietuvybės. Juos tauta priimsianti išskėstomis rankomis. 
Bet jei susidėsią su lenkais ir dirbsią prieš savąją tautą, su jais bus ko- 
vojama. 

Į šį kvietimą atsakė Lietuvos bajoras S. Meištavičius brošiūra „Nie- 
kad, niekados!“ (Przenigdy, 1903 m.), atmesdamas bet kokį diduome- 
nės ryšį su atgimstančia tauta. 

Tas pats Meištavičius 1921 m. gen. L. Želigovskio buvo paskirtas vadinamosios 
„Vidurinės Lietuvos“ laikinosios valdomosios komisijos pirmininku. Išaugęs ir dir- 
bęs Lietuvos žemėje, jis nekentė lietuvių, nesuprato jų siekių ir visą laiką veikė prieš 
Lietuvą. 

Pasitaikydavo kiek tolerantiškesnių diduomenės atstovų, deklaravu- 
sių reikalą suartėti su savąja liaudimi. Tokia buvo, pavyzdžiui, Kons- 
tancija Skirmantaitė (Skirmuntt), išleidusi brošiūrą „Apie teisybę 
ir sutarimą“ (O prawdę i zgodą, 1904 m.). Be abejo, apsispręsti tam tik- 
ros reikšmės turėjo ir luomo (klasiniai) interesai. Juk atgimstanti tau- 
ta kilo iš valstiečių (niekintų, vadintų „mužikais“, pravardžiuotų „cha- 
mais“), o ne iš senosios bajoriškos (sulenkėjusios) Lietuvos. 

Lietuvybės gaivintojai buvo apšaukti „litvomanais“, „lenkų ėdikais“, 
apskritai „nenormaliais žmonėmis“ (litwoman — to wariat). Deja, 
taip manančių Lietuvos lenkų dar yra ir mūsų dienomis. Istorija nieko 
jų neišmokė, 

Anuomet lietuvybės gaivintojams kito kelio neliko kaip kovoti dėl 
tautos išlikimo su nutautusia savo diduomene, kuri negrįžtamai tolo 
nuo tautos kamieno ir tapo pagrindine lenkybės atspara Lietuvoje. 
Bendrą kalbą pavyko rasti tik su mažyte tos diduomenės dalele, grį- 

žusia prie lietuvybės. Tokie ėmė mokytis protėvių kalbos, rūpintis savo 
tautos reikalais. Iš jų minėtini, pvz., Mečislovas Davainis-Silvestrai- 
tis (Silvestravičius), Aleksandras Fromas-Gužutis, Gabrielius Lands- 
bergis-Žemkalnis, Juozas Miliauskas-Miglovara, iš dalies Stanislovas 
Raila (kilęs iš valstiečių, bet šeimos ryšiais susijęs su bajorais). Dar 
vienas kitas iš jų lietuvybę toleravo, bet laikėsi pasyviai: didikai Radvi- 
los (Taujčnuose), Burbos (Belvėderyje prie Serčdžiaus), Tiškevičiai 
(Biržuose) 

Mūsų atgimimo veikėjams teko kovoti ne tik su savąja diduomene. 
Lietuvių tautos teisių nė nemanė pripažinti carinė valdžia, Lietuvą 
traktavusi kaip „H3HawanbHOo pycckhH kpaūi“. Nors caras Nikalojus 
II (1868—1918) titulavosi didžiuoju Lietuvos kunigaikščiu, bet pati 
Lietuva buvo paversta Rusijos imperijos Šiaurės-vakarų kraštu. Nesim- 
patizavo lietuvių atgimimui ir vokiečiai, pasiryžę germanizuoti Maž. 
Lietuvą. Nors 1863 m. sukilimą malšinant caro valdžios įvesta karinė 
padėtis 1872 m. buvo formaliai panaikinta, tačiau iš tikrųjų Lietuva ir 
toliau buvo valdoma ne pagal bendruosius imperijos įstatymus, bet 
pagal specialiai sudarytas „laikinąsias taisykles“, kuriose išliko daugybė 
karinės padėties režimo elementų. Lietuva iš esmės tapo Rusijos vidine 
kolonija. Taigi atgimimo veikėjams teko kovoti ne vien dėl tautinio, bet 
ir dėl kolonijinio išsivadavimo. 

Teisingai suvoktas atgimstančios tautos tragizmas: iš išorės Lietuvą 
engė carizmas, iš vidaus graužė lenkybės kirminas. Jokios pagalbos iš 
šalies. Tauta atsidūrė ant prarajos krašto ir nedaugelis tikėjo jos ateitimi 
net tarp pačių lietuvių. Esant tokiai padėčiai, svarbiausia — sutelkti 
visas gyvybingas tautos jėgas, nepaisant visuomeninių ar religinių 
pažiūrų. Pavergtai gyvybingai tautai svarbesnis ne socialinis, bet tau- 
tinis išsivadavimas (F. Engelsas). Taigi visomis išgalėmis buvo siekiama 
vienybės, telkiamos visos tautos jėgos. 


Pokario metais Lietuvos SSR ideologinė propaganda smerkė ano meto tautinės 
vienybės („vieningosios srovės“) sampratą kaip reakcingą. Tai vienas iš propagandi- 
nių mitų, pavadintų „marksistine teorija“. Be vienybės nebūtų buvę tautinio atgimi- 
mo. Lietuva būtų išnykusi. 

Artimiausias uždavinys buvo — panaikinti spaudos draudimą. 
Tasai draudimas juo toliau, juo absurdiškesnis atrodė net pačiai cari- 
nei valdžiai. Jis ne tik nepadėjo Lietuvos surusinti, bet tam siekimui net 
pakenkė. Pastangos įvesti rusiškas raides į lietuvių raštiją baigėsi fia- 
sko. Žlugo viltis išgaudyti užsienyje spausdinamas ir Lietuvoje platina- 

mas knygas: Žandarai pasirodė bejėgiai prieš knygnešius. Spaudos 
tradiciniu raidynu ne sumažėjo, bet grėsmingai padaugėjo: per 40 drau- 
dimo metų pasirodė net 3320 pavadinimų knygų ir apie 120 periodinių 
leidinių! Juo griežčiau valdžia kovojo su lietuvių spauda, juo pastaro- 
sios tonas carizmo atžvilgiu darėsi radikalesnis. To būtų išvengta leistoj, 
bet cenzūros prižiūrimoj spaudoj. Žlugo valdžios pastangos atitraukti 
lietuvius nuo lenkų. Susilaukta priešingo rezultato: polonizacija stip- 
rėjo, valstiečiai ėmė skaityti nedraudžiamas lenkiškas knygas, ypač 
rytų Lietuvoje, kurią dėl tolumo knygnešiai sunkiai pasiekdavo. Spau- 
dos draudimas padarė Lietuvai didelę žalą. Dėl jo išeikvota nepapras- 
tai daug energijos (tiek valdžios, tiek lietuvių), kuri galėjo gerokai 
pakelti 'kultūrą. Lietuva kultūriškai atsiliko nuo kitų Baltijos kraš- 
tų. 
Atgimstančios Lietuvos veikėjai visomis išgalėmis siekė panaikinti 
spaudos draudimą. Pastangos ypač stiprėjo atsiradus periodinei spau- 
dai. Carui buvo siunčiama daugybė peticijų. Vien valstiečių kolektyvai 
(ištisais valsčiais, parapijomis) jų nusiuntė per šimtą. Rusų spaudoje 
pasirodė nemaža draudimą smerkiančių straipsnių. Rašė J. Basanavi- 
čius, J. Mačiulis-Maironis, J. Šliūpas, P. Vileišis, J. Jablonskis, J. Ky- 
mantas ir kt. Draudimą griežtai smerkė rusų mokslininkai F. Fortu- 
natovas, A. Šachmatovas, V. Lamanskis ir kt. Draudimo nepaisė mok- 
slo įstaigos: leido kapitalinius lituanistikos veikalus įpra tiniu raidynu 
(vien Mokslų akademija išleido 6 knygas). Kadangi spauda uždrausta 
administracijos, specialaus įstatymo nebuvo išleista, tai iš pat pradžių 
ieškota būdų, kaip apeiti draudimą. P. Vileišiui 1876—1879 m. Peter- 
burge pavyko išleisti kelias mokslo populiarinamąsias knygeles tradi- 
ciniu raidynu. Vilniaus Zavadskių spaustuvė 1879 m. gavo cenzūros 
leidimą išspausdinti dvi maldaknyges, tačiau vietos administracija 
visaip trukdė, tad pavyko išleisti iš jų tik vieną („Seną aukso altorių“). 
Vėliau šioje spaustuvėje buvo išspausdinta daug (apie 50) kontrafak- 
cinių leidinių. 1900 m. inž. A. Maciejauskas Peterburge išleido lietuviš- 
komis raidėmis žemėlapį, kurį policija tuoj konfiskavo. Maciejauskas 
patraukė žandarus į teismą ir bylą laimėjo, nes tie negalėjo pasiremti 
įstatymu. Tais pačiais metais žandarai nubaudė P. Višinskį už Joniš- 
kyje iškabintus lietuviškus skelbimus apie įvyksiantį Mintaujojė lietu- 
višką vaidinimą. Višinskis iškėlė bylą ir laimėjo. Visi šie įvykiai turėjo 
platų atgarsį ir skatino drąsiau veikti. Jie kenkė spaudos draudimo 
politikai, darė ją beprasmę. 

Pagaliau ir reakcingiausi carinės administracijos šulai ėmė įsiti- 
kinti, kad lietuvių spauda persekiojama veltui. Tautos užsispyrimo 
palaužti vis tiek nepavyks. Prasidėjęs karas su Japonija vertė siekti ben- 
dro susitelkimo ir rimties. Tai galop privertė carą 1904 m. gegužės 7 d. 
įsaku panaikinti nepopuliarųjį spaudos draudimą. Milžinas nusileido 
nykštukui. Mažytė tauta apgynė savo teises. Taip valdžia pripažino 
nepajėgsianti sustabdyti lietuvių tautinio atgimimo. Kartu tai reiškė ir 
lietuvių tautos egzistavimo pripažinimą. Visa tai traktuojama kaip 
pirmoji labai reikšminga atgimstančios lietuvių tautos pergalė, turėjusi 
lemtingų padarinių ilgiems laikams. Laimėjimas sutvirtino lietuvių 
pasitikėjimą savimi. 

Atgavus spaudą, knygų leidyba ėmė sparčiai plėstis. Ypač pagausėjo 
periodinės spaudos. Tų pačių metų pabaigoje P. Vileišis ėmė leisti 
Vilniuje pirmąjį lietuvišką dienraštį „Vilniaus žinias“, ėjusį iki 1909 
m., vėliau tapusį „Lietuvos žiniomis“, telkusį mūsų inteligentiją tautos 
atgimimo darbui. 

Petras Vileišis — žymus lietuvių atgimimo veikėjas. Iš profe- 
sijos inžinierius. Kilęs iš pasiturinčių valstiečių. Gimė 1851 m. Medi- 
nių kaime (dab. Pasvalio rj.). Baigęs Šiaulių gimnaziją, studijavo Pe- 
terburgo universitete ir kelių institute, tobulinosi Belgijoje. Tapo vienu 
iš geriausių Rusijos geležinkelių, ypač jų tiltų, statybos specialistu. 
Praktinės veiklos žmogus. Nutiesė šimtus kilometrų kelių, pastatė 
tiltus per Bėržūną (Bereziną), Oką, Sožę, Kaukazo upes. Labai pratur- 
tėjo. Finansavo lietuvių tautinio atgimimo veiklą. Jo namuose Vilniu- 
je dabar įsikūrę Mokslų akademijos lituanistikos institutai. Įsigijo 
spaustuvę ir knygyną. Savo lėšomis išleido apie 100 knygų. Mirė 1926 
m. 

P. Vileišis lietuvybės gelbėjimu susirūpino dar studijuodamas Peter- 
burge. Su bendraminčiais apie 1875—1876 m. leido rankraštinį laikraš- 
tėlį „Kalvis melagis“, kurio straipsniai parašyti daugiausia jo gimtąja 
šiaurės panevėžiškių (Mūšos upyno) tarme, pvz., acc. sg. wieno darbo 
"vieną darbą', omžino 'amžiną', gen. pl. ožolu 'ąžuolų', adv. bloge 
"blogai". Kovojo prieš spaudos draudimą. Vėliau geležinkelio sandė- 
liuose slėpė draudžiamąją spaudą. Nemaža nuveikė, naudodamasis 
aukštų valdininkų pažintimis. Stengėsi palaikyti Vilniaus lietuvybę. 
Pats parašė keletą beletristikos knygelių, keliolika skirtų savišvietai. 
Vienas iš pirmųjų talentingas mokslo populiarintojas Lietuvoje. Jo kny- 
gelių kalba nėra tobula, pusiau ar ir visai tarmiška. 

Tuoj pat atgavus spaudą pasirodė net 12 lietuviškų laikraščių ir žur- 
nalų. Dar 9 ėjo Maž. Lietuvoje, net 21 — JAV. 1905—1917 m. išleis= 
ta per 5000 knygų ir smulkių spaudinių. Tačiau spauda ir toliau nebuvo 
visai laisva. Ją kontroliavo carinė cenzūra, išskyrus, žinoma, leidžia- 
mą užsienyje. Todėl radikalesni laikraščiai „Varpas“, „Ūkininkas“, 
„Darbininkų balsas“ nebuvo perkelti į Lietuvą ir toliau leisti Maž. 
Lietuvoje. 


1904 m. prasidėjęs karas su Japonija dėl viešpatavimo Tolimuosiuose 
Rytuose Rusijai buvo nesėkmingas. Caro kariuomenė patyrė pralai- 
mėjimą po pralaimėjimo. Tai didino gyventojų nepasitenkinimą valdžia. 
Carizmas Rusijoje prarado autoritetą. Didėjo revoliucinės nuotaikos. 
Po 1905 sausio 9 d. kruvinų Peterburgo įvykių daugelyje imperijos 
miestų prasidėjo streikai, plėtėsi neramumai kaimuose. Kariuomenė 
nebepajėgė palaikyti tvarkos. Provincijoje gyventojai daug kur vertė 
vietinę valdžią ir kūrė savivaldą. Išsigandęs caras paskelbė manifes- 
tą, žadėdamas suteikti konstituciją, duoti asmens, spaudos ir susirinki- 
mų laisvę. Žmonės reikalavo demokratinės respublikos, pavergtosios 
tautos — plačios autonomijos. 

Į Lietuvą grįžo ištremti ar džl persekiojimo pasitraukę asmenys, 
tarp jų 25 metus užsienyje pragyvenęs J. Basanavičius. Lietuviai ėmė 
skubiai telktis aktyviai politinei kovai. Reikalavo įvesti gimtąją kalbą 
mokyklose ir valdžios įstaigose. Siekiant suvienyti tautos jėgas ir nu- 
kreipti jas tinkama linkme, 1905 m. gruodžio 4—5 d. Vilniuje buvo 
sušauktas lietuvių visuomenės suvažiavimas, gavęs Didžiojo Vil- 
niaus seimo vardą. Jame dalyvavo apie 2000 delegatų, atstovaujan- 
čių įvairiems visuomenės sluoksniams [ir visoms politinėms grupuo- 
tėms. Atvyko atstovų iš didesnių lietuvių telkinių už etnografinės 
Lietuvos ribų. Seime pirmą kartą buvo sugiedota V. Kudirkos „Tau- 
tiška giesmė“ (Lietuvos himnas, kurį atliko M. Petrausko vadovauja- 
mas choras). Pasmerktas carizmas kaip lietuvių tautos priešas ir soli- 
darizuotasi su revoliucinėmis Rusijos jėgomis. Pareikalauta Lietuvai 
plačios autonomijos su seimu Vilniuje, tapusiame svarbiausiu lietuvy- 
bės skleidimo centru, nors čia tada lietuvių gyveno palyginti nedaug. 
Autonominį vienetą turėjo sudaryti etnografinė Lietuva (ir Užnemunė) 
kaip branduolys su ekonominiais ryšiais susijusiais pakraščiais. Įsisą- 
moninta, jog tauta gali išlikti ir augti tik turėdama savo valstybę. Nesant 
tam realių sąlygų, šiuokart pasitenkinta autonomija. Lietuvos gyven- 
tojai buvo raginami griauti carinę valdžią: nemokėti mokesčių, boiko- 

tuoti jos įstaigas, kurti savivaldą, uždaryti degtinės monopolius (suvok- 

"ta blaivybės reikšmė tautai!), neiti į kariuomenę, neleisti vaikų į rusiš- 
kas mokyklas ir steigti lietuviškas. Taip pat buvo pasmerkta Lietuvos 
polonizacija, ypač per bažnyčią. 

Dar Seimui tebevykstant Vilniaus generalgubernatorius ir Kauno 
gubernatorius pažadėjo įvesti lietuvių kalbą į pradžios mokyklas, 
mokytojais skirti katalikus, leisti lietuvių kalbą vartoti valsčių savival- 
dybėse. Bet Seimo nutarimai žmonėms darė didesnį įspūdį. Lietuviai 
pirmieji iš Rusijos imperijos pavergtų tautų privertė caro vyriausybę 
paisyti jų šventų teisių, kurti lietuviškas mokyklas, kultūrines draugi- 
jas, teatrą, sumažinti religijos ir kitokius varžymus. 

Didysis Vilniaus seimas vertintinas kaip pirmas viešas lietuvių tau- 
tos valios pareiškimas, svarbus raidos etapas, dėjęs pagrindus 1917— 
1918 m. įvykiams ir Vasario 16 d. aktui. Seimo nutarimai davė akstiną 
tolesnei veiklai. Lietuvoje prasidėjo rusiškų mokyklų ir degtinės mono- 
polių uždarinėjimas, valdininkų rusų šalinimas. Per kelias savaites daug 
kur buvo išrinkti nauji valsčių pareigūnai. Protokolus valsčiuose imta 
rašyti lietuviškai. Žmonės pradėjo ginkluotis. Stačiatikiais paversti 
katalikai grįžo prie savo tikėjimo. 

Tačiau laisvėjimas buvo trumpas, priklausė nuo įvykių raidos viso- 
je Rusijos imperijoje. Pasibaigus karui su Japonija, caro valdžia pradė- 
jo atsigauti, pamažu grąžino ankstesnę padėtį. Vietinė administracija 
aliarmavo csą čia rusai „skerste skerdžiami“. Tuo siekta pateisinti 
būsimus malšinimo žiaurumus. Į Lietuvą buvo atsiųsti baudžiamieji 
būriai („juodašimčiai“). Prasidėjo areštai ir trėmimai. Nukentėjo daug 
inteligentų ir kaimiečių. Vietomis net patrankomis apšaudyti mies- 
teliai ir kaimai už tai, kad išvarė rusą mokytoją ar valsčiaus sekretorių. 
Ypač nukentėjo Akmenė ir Žagarė. 


Numalšinus 1905 m. revoliuciją carizmas ėmėsi šiokių tokių refor- 
mų. Rusija tapo pusiau konstitucine monarchija. Įkurta renkama 
Valstybės dūma (r. Oywa "mintis, goda, patarimas'), tam tikras pata- 
riamasis vyriausybės organas, greit įgijęs įstatymų leidybos funkciją. 
Nepaklusnią Dūmą caras paleisdavo. Buvo net keturis kartus renkama. 
Kiekvieną kartą išrinkti ir lietuvių atstovai, iš pradžių septyni, vėliau 
po keturis. Rinkimai į Dūmą politiškai brandino tautą. Ypač reiškėsi 
Dūmoje lietuvių atstovai P. Leonas (1864—1938) ir M. Yčas (1885— 
1941). Buvo keliamas žemės reformos reikalas. Bandyta reikalauti 
Lietuvai autonomijos. Siekta įvesti lietuvių kalbą į valdžios įstaigas. 

Prieš pat I pas. karą Dūmoje buvo pritarta Užnemunės 8 miestų savi- 
valdybėse vartoti lietuvių, o ne lenkų kalbą. 

Ekonomikos srityje nemažą reikšmę turėjo ministro pirmininko 
P. Stolypino (1862—1911 m.; Kalnaberžės ir kitų dvarų Lietuvoje 
savininko) vykdyta žemės reforma, iš esmės sutvirtinanti caro valdžią. 
Sustiprėjo vidutiniai ir stambūs valstiečių ūkiai. Palengvėjo kaimų 
skirstymasis į vienkiemius, Žemės pardavimas, intensyvėjo koopera- 
cija. Apskritai keitėsi kaimo gyvenimas, Dar 1905 m. buvo panaikinti 
valstiečių Žemės išperkamieji mokesčiai. 

Tolstant nuo revoliucinių 1905 m. įvykių, carizmas pamažu pradėjo 
mažinti iškovotas laisves. Lietuvoje valdžia ėmė plėsti ir finansuoti 
rusų kolonizaciją. 1911 m. įstatymu daugumas valdininkų galėjo būti 
tik rusai. Inteligentams lietuviams neduodavo darbo, jie buvo verčiami 
išvykti iš Lietuvos. Paprastai Lietuvoje įsidarbindavo tik kunigai, gy- 
dytojai ir iš dalies advokatai. Šios profesijos tada tapo populiarios. 
Žmonės vėl buvo verčiami plačiai vartoti rusų kalbą, nes įstaigose ga- 
lėjo susikalbėti tik rusiškai. Iš anksčiau duotų pažadų nedaug kas te- 
sėta. Leista pradinėse mokyklose lietuviškai mokyti tik tikybos, steigti 
privačias mokyklas dėstomąja lietuvių kalba. Šiaip jau lietuvių tautinei 
veiklai buvo kiek mažiau trukdoma negu iki 1905 metų. Kovodama su 
polonizacija, valdžia pagaliau apsisprendė palaikyti lietuvių pusę, 

Lietuviškos knygos buvo spausdinamos Vilniuje, Kaune, Šiauliuo- 
se, Seinuosė, o už etnografinės Lietuvos ribų — Rygoje, Peterburge 
ir kituose Rusijos miestuose. Jas leido specialiai įkurtos draugijos ir 
privatūs asmenys. Daug lietuviškų knygų pasirodydavo užsienyje, 
ypač Maž. Lietuvoje ir JAV. Iš periodinės spaudos didžiausią reikšmę 
turėjo nuo 1907 m. leidžiamas laikraštis (1913 m. tapęs dienraščiu) 
„Viltis“, siekęs tautos vienybės, gynęs opiausius lietuvių reikalus, 
kovojęs su valdžios priespauda ir lenkų polonizacinėmis užmačiomis. 
Kai kurie laikraščiai buvo leidžiami palyginti dideliu (15 tūkstančių 
ir daugiau egzempliorių) tiražu. Iš kultūros ir literatūros leidinių mi- 
nėtini žurnalai „Draugija“ (nuo 1907 m., redaktorius A. Dambrauskas- 
Jakštas), „Vadovas“ (nuo 1908 m. Seinuosė), „Aušrinė“ (nuo 1910 m.), 
„Vaivorykštė“ (nuo 1913 m.) ir almanachas „Švyturys“ (nuo 1912 m.). 
Praėjus 10 metų po spaudos atgavimo Rusijos imperijoje ėjo net 25 
pastovesni (be trumpalaikių) lietuviški periodiniai leidiniai, iš kurių 
10 buvo leidžiama Kaune, 8 Vilniuje, 3 Seinuose, 3 Rygoje ir 1 Žemai- 
čių Naumiestyje. Vienintelis „Lietuvių balsas“ (1906 m.) turėjo proru- 

sišką kryptį ir buvo spausdinamas valdžios lėšomis, bet jo žmonės ne- 
mėgo ir pasirodė tik keliolika numerių maždaug 500 egz. tiražu. Visi 
kiti lietuviški laikraščiai turėjo tautinę kryptį. Valdžia juos cenzūravo, 
dažnai baudė redaktorius. Tačiau išsiplėtojusios lietuvių atgimimo veik- 
los sustabdyti jau nebebuvo galima: 


Nebeužtvenksi upės bėgimo, 
Norint sau eitų ji pamažu; 
Nebesulaikyti naujo kilimo, 
Nors jį pasveikint tau ir baisu. 


(Maironis) 


Didelį vaidmenį atliko lietuviškos draugijos, įsteigtos švietimui plės- 
ti, lietuviškoms privačioms mokykloms steigti. Caro valdžia jų veiklą 
visaip varžė, todėl dalis veikė pusiau legaliai arba net ir slapta. Dau- 
giausia jų koncentravosi Vilniuje ir Kaune. Suvalkų gubernijoje iškilo 
reikšmingas lietuvybės centras Seinuosė, kur 1906 m. daugiausia kun. 
J. Laukaičio (1873—1952) iniciatyva buvo įsteigta lietuviška spaustu- 
vė, išleidusi apie 400 knygų bendru tiražu apie milijoną egzempliorių 
(su laikraščiais ir brošiūromis net apie 5 milijonus)". 

J. Basanavičiaus iniciatyva 1907 m. Vilniuje buvo įkurta Lietuvių 
mokslo draugija, iš esmės Mokslų akademijos pirmtakas. Ji tapo vie- 
ninteliu lituanistikos mokslo Lietuvoje centru ir turėjo didelę reikšmę 
lietuvių mokslinės minties raidai, dvasinės kultūros augimui. Subūrė 
pagrindines lietuvių mokslininkų ir kultūros darbuotojų, rašytojų 
pajėgas. Jos nariai buvo K. Jaunius, K. Būga, J. Jablonskis, J. Šlapelis, 
J. Balčikonis, E. Volteris, J. Tumas-Vaižgantas, J. Davainis-Silvestrai- 
tis, Lazdynų Pelėda, Žemaitė, Vydūnas ir daug kitų žymių lietuvių, 
užsienio mokslininkai J. Boduenas de Kurtenė (Baudouin de Courte- 
nay), A. Becenbergeris (Bezzenberger), A. Leskynas (Leskien), J. 
Endzelynas, F. Fortunatovas, A. Šachmatovas, A. Niemis ir kt. Prieš 
I pas. karą narių skaičius pasiekė 600. Draugija kasmet šaukė susirin- 
kimus, kuriuose buvo skaitomi ir diskutuojami referatai. Sukaupė daug 
vertingos archeologinės, istorinės, etnografinės, folkloro ir kalbotyros 
medžiagos. Turėjo gerą lituanistinę biblioteką su turtingu rankraš- 
tynu, muziejumi. Rūpinosi senovės paminklų (pvz., Vilniaus, Trakų, 


* Apie Seinų leidybinę veiklą 1906—1915 m. žr. B. Vileišytės straipsnį leidinyje 
„Acta Baltico-Slavica“. Warszawa, 1980. T. 13. P. 111—141 (lenkų kalba). 

Lydės pilių) apsauga. Leido metraštį „Lietuvių tauta“, kurio iki 1917 
m. pasirodė 7 knygos. Nepaisant sunkių Draugijos darbo sąlygų, 
visokių valdžios trukdymų (net posėdžių protokolus buvo verčiama 
rašyti rusiškai), nuveikta daug. Iki 1916 m. parengė spaudai ir išleido 
56 lituanistines knygas. Užmegzti ryšiai su užsienio mokslo draugijo- 
mis. 

Nors carizmas labai varžė, 1905—1914 m. laikotarpiu brendo ir 
stiprėjo lietuvių tautos kultūra, ekonomika ir politinė veikla. Tautinis 
susipratimas sparčiai augo. Buvo ruošiamasi savarankiškam valstybi- 
niam gyvenimui, nors iš caro valdžios šovinistinės vidaus politikos (ru- 
sai imperijoje sudarė 4374) neteko laukti esminių nuolaidų ar autonomi- 
jos, reikalingos minimaliam tautos egzistavimui. Todėl gresiančio I 
pas. karo lietuviai laukė ne tiek su baime, kiek su geresnės ateities 
viltimi. 

Kova dėl gimtosios kalbos. XIX a. antrojoje pusėje lietuvių tauta 
buvo praradusi bemaž viską, išskyrus savo kalbą, kuri, anot S. Dau- 
kanto, it žalia bruknelė didžiausiuose žiemos speiguose tebežaliavo 
ir rodė, kad tauta dar gyva. Tačiau ir tos kalbos vartojimas silpo. 
Daugumas lietuvių inteligentų viešose vietose jos vengė. Buvo įprasta 
šnekėti tik lenkiškai, o valdžios įstaigose — rusiškai. Susirašinėjama 
paprastai taip pat būdavo lenkų kalba. Vyskupas M. Valančius, A. Ba- 
ranauskas, tautos atgimimo dainius Maironis ne tik rašė, bet ir kasdie- 
ninėje praktikoje (bent iš pradžių) kalbėjo lenkiškai. Aušrininkas J. 
Šliūpas savo broliui Stanislovui į seminariją laiškus rašydavo lenkų 
kalba ir pasirašinėjo Sz/upowicz. Tokia buvo mada. Kalbėsi lenkiškai 
— būsi ponas, o lietuviškai — mužikas. Gimtąją kalbą sistemingai var- 
tojo vien kaimas. Bet ir čia ji buvo visaip slopinama, niekinama. Ru- 
siškos įstaigos ir mokyklos, lietuviško veido netekę miestai, sulenkėję 
ir lenkų kultūra persiėmę dvarai, lenkiškai šnekanti klebonija — to- 
kia buvo tikrovė. J. Jablonskis „Aušroje“ (1884, Nr. 9) aprašo savo 
pokalbį su Šešuėlių parapijos valstiečiu, Vilniuje pirkusiu lenkišką 
maldaknygę. Paklaustas, ar moka lenkiškai skaityti, valstietis atsakė: 
„Ką gi beveiksi nemokėjęs lenkiškai? Tamsta turbūt Žinai pats, kad 
be lenkiškos kalbos mes nei Dievą pagarbinti negalime“. Lietuvių 
kalbos vartojimo sritis katastrofiškai mažėjo. Dalis „Aušros“ amži- 
ninkų situaciją laikė beviltiška, manė greit iš lietuvių kalbos teliksiant 
vien miestų, kaimų, upių ir ežerų pavadinimus. 1886 m. Rusijos minis- 
trų kabinetas buvo konstatavęs, kad lietuvių kalba jau išnykusi, liko 
tik kaip mokslinių tyrimų objektas. 

Tautinio atgimimo veikėjai suvokė tragišką padėtį ir vienu iš svar- 
biausių savo uždavinių laikė kovą dėl gimtosios kalbos, šventų jos tei- 
sių. Suprato, kol lietuviškai tebešnekama, dar gali būti pakeistas Ru- 
sijos imperijos pasirašytas mirties nuosprendis lietuvių tautai. „Aušros“ 
1883 m. Nr. 3 (p. 75) skaitome eiles: 


Nėr Tėvynės be liežuvio, 
Kiekviens šitą gal suprasti: 
Atimk kalbą nuo lietuvio, 
Tai Lietuvos jau ir n'esti. 


Mirus kalbai, paprastai miršta ir tauta. Stipri kalba — stipri tauta. 
Kalba — tai pagrindinė tautos reiškimosi priemonė, tiesianti kelią 
iš amžių glūdumos į šiandieną, objektyvus tautos išlikimo pagrindas. 
Ji ne tik vienija tautą, bet ir ją išreiškia, stiprina tautinius jausmus, yra 
didžiausia tautos brangenybė. Visos atgimstančios Europos tautos kal- 
bai skyrė labai daug dėmesio, kovojo dėl jos teisių („lingvistinis nacio- 
nalizmas“). Lietuviams dėl skaudžios situacijos tai buvo juo labiau 
aktualu. Jie nesutardavo įvairiais kitais klausimais, bet tik ne dėl kal- 
bos. „Aušra“ jai skyrė itin daug vietos. Daugiau negu pusė „Aušros“ 
bendradarbių rašė apie lietuvių kalbą, jos būklę, pamintas jos teises. 
Beveik kiekvienas „Aušros“ numeris kalė skaitytojams į galvą, kad 
lietuvių kalba ne menkesnė už kitas, kad ją reikia branginti, gerbti, 
ugdyti, ja didžiuotis. Reikalavo lietuvių kalbai bent tokių teisių, kokias 
savo krašte turi latvių ir estų kalbos. J. Šliūpas ragino teismuose ne- 
kalbėti kitaip, tik lietuviškai, tegu teisėjai išmoksta teisiamųjų kalbą. 
Reikią visus įtikinti, kad lietuvių kalba — ne vien liaudies, bet visos tau- 
tos kalba, kad ja galima kurti mokslą, meną. Suprantama, nelengva 
buvo nugalėti visuotinai įsivyravusį stereotipą, kad visa, kas kiek 
abstrakčiau, galima išreikšti tik lenkiškai. „Aušroje“ buvo griežtai 
smerkiamas pavardžių lenkinimas ir rusinimas, o Maž. Lietuvoje — 
vokietinimas. Pašiepiami tie lietuviai, kurie keičia savo pavardes į 
„gražesnes“, „poniškesnes“. Antai pasmerktas Telšių konsistorijos ar- 
chyvo vedėjas, kuris kraipė lietuvių pavardes pridėdamas -ovič, -evič, 
-ovski, -evski ir pan. Lietuvių kalbos teisių reikalavimai ypač sustip- 
rėjo atgavus spaudą ir po Didžiojo Vilniaus seimo. 

Toji veikla davė rezultatų.Į Nuo „Aušros“ laikų pradėjo stabilizuo- 
tis lietuvių kalbos vartotojų skaičius, nutautėjimas sumažėjo. Panie- 

kintai kalbai iš baudžiauninkų lūšnelių buvo lemta vėl grįžti į viešąjį 
gyvenimą. Bet tam reikėjo sunkios ir atkaklios kovos. 


Aukštyn, vieversiai ir vaikai! 
Garsyn, basi ir vyžoti! 

Ačiū, kad gyvas likai, 
Dvaruos apspjaudytas žodi. 
(J. Marcinkevičius) 


Svarbiausia anuomet buvo įtvirtinti lietuvių kalbą bažnyčioje ir mo- 
kykloje. 

Kova dėl lietuvių kalbos bažnyčioje. Tautos gyvenime bažnyčia at- 
lieka didelį vaidmenį, kartais net lemiamą. Antai serbai ir chorvatai 
išsiskyrė daugiausia dėl kitos religijos. Tas pats atsitiko ir Indijoje 
bei Pakistane. Dėl katalikų tikybos airiai nesusiliejo su anglais. Tokių 
pavyzdžių galima nurodyti daug. Katalikų bažnyčia padėjo susitelkti 
ir pavergtai lietuvių tautai, atsispirti prieš imperialistines Rusijos už- 
mačias ir rusifikaciją, susijusią su katalikų vertimu į stačiatikius. Rei- 
kia dėkoti lietuviškoms maldaknygėms ir giesmynams, tiems „Šalti- 
niams“ ir „Aukso altoriams“ — jie padėjo išlikti lietuvių kalbai, 
kartu ir tautai. Tačiau polonizacijai ilgą laiką katalikų bažnyčia buvo 
ne vien užtvara, bet ir laidas. Užtvara ji tapo tada, kai joje imta var- 
toti gimtąją kalbą, kai į lietuvius kunigai per pamokslus kreipėsi lie- 
tuviškai. To ir reikalavo tautos atgimimas, to buvo siekiama. Bažny- 
čios vaidmenį Lietuvoje didino dar lir toji [aplinkybė, kad anuomet 
tarp inteligentų kunigai sudarė absoliučią daugumą, jieįbuvo lemiamoji 
intelektinė jėga. Ypač visa tai buvo aktualu Vilniaus vyskupystėje, 
kur dėl susiklosčiusių istorinių aplinkybių tautinės savimonės išsau- 
gojimą ar jos praradimą labiausiai lėmė būtent katalikų dvasininki- 
jos atliekamas vaidmuo. 

Katalikų bažnyčios būklė XIX a. pabaigoje Lietuvoje buvo sunki. 
Caro valdžia katalikus skyrė prie politiškai nepatikimų gyventojų 
kategorijos. Kunigų veikla buvo visaip varžoma. Kištasi į parapijų 
reikalus, net uždarinėtos bažnyčios. Žmonės jas atkakliai gynė. Val- 
džia griebėsi smurto. Neapsieita be kruvinų susidūrimų. Pažymėtinos 
Kęstaičių ir Kražių skerdynės. 

Abi vietovės Žemaičiuose. Kęstaičių (tarp Telšių ir Alsėdžių) bažnyčią valdžia 
1886 m. nutarė uždaryti ir turtą perduoti Skuodė statomai stačiatikių cerkvei. Žmo- 


nės protestavo, vyko net į Peterburgą pas carą. Tačiau veltui. Tikintieji neprileido 
policininkų prie bažnyčios. Paties gubernatoriaus V. Melnickio vadovaujami trys 

kazokų eskadronai ją šturmu užėmė. Kelią pastoję žmonės buvo kapojami nuogais 
kardais, plakami bizūnais, trypiami arklių kanopomis. Valdžia pasistengė, kad gar- 
sas apie šias šlykščias žudynes neišplistų. Bet to nepavyko padaryti po analogiškų 
1893 m. Kražių (Kelmės rj.) skerdynių, kurių metu vienaip ar kitaip nukentėjo net 
keli tūkstančiai žmonių. Šįkart žinia pasiekė užsienį. Apie įvykį rašė Vokietijos, 
Prancūzijos, Anglijos, Italijos, JAV laikraščiai. Tai stipriai sukompromitavo carinę 
valdžią. Katalikybės varžymas ėmė kiek atslūgti. 

Visa tai rodo nepaprastą bažnyčios įtaką. Deja, didžiausiąją Lietuvos 
katalikų dvasininkijos dalį sudarė lenkai arba sulenkėję asmenys.Y pač 
tai sakytina apie aukštuosius dvasininkus. Lietuviai paprastai buvo 
tik vikarai, kilę iš liaudies. Klebonai dažniausiai nemokėjo lietuvių 
kalbos net tokiose parapijose, kur tikintieji kalbėjo vien lietuviškai. 
Lenkai ir sulenkėję dvasininkai savo autoritetu naudojosi Lietuvai 
lenkinti. Iš seno buvo žmonėms įskiepyta mintis, kad lietuvių kalba 
maldai netinkanti. Ją iš sakyklos kunigai pajuokdavo, vadindavo pa- 
goniška kalba. Žinoma faktų, kai kunigai drausdavo vartoti lietuviš- 
kas maldaknyges, jas iškeikdavo, reikalaudavo pakeisti lenkiškomis. 
Antai Asavės klebonas T. Čečiota 1863 m. per pamokslą prakeikė lie- 
tuvių kalbą. 1906 m. čia kun. B. Sperskis tvirtino, kad tik „polska 
wiara“ ir „katolicki język“ esą tikri, o lietuvių kalba — pagoniška. 
Jis rankiojo lietuviškus elementorius ir juos naikino. Kun. Grybauskas 
(Grzybowski) liepė sunešti lietuviškas maldaknyges neva pašventinti, 
o iš tikrųjų jas sudegino“. Buvo skleidžiami gandai, kad valdžia užda- 
rysianti tas bažnyčias, kuriose pamaldos lietuvių kalba. Žmonės su- 
tikdavo melstis ir klausyti pamokslų nesuprantama lenkų kalba, kad 
tik valdžia neuždarytų bažnyčių. Visa tai aprašyta ano meto laikraš- 
čiuose. 

Susidarė padėtis, kai valstiečiai namuose kalbėdavo lietuviškai, 
o bažnyčioje buvo priversti melstis lenkiškai (pvz., varpininko S. Ma- 
tulaičio tėvai). Ne viską suprasdami jie kraipydavo poterių žodžius, 
kartais iki nepadorumo (pavyzdžių pateikta 1906 m. Vilniaus vysku- 
pystės lietuvių kunigų skunde popiežiui). Nepasitenkinimu pasinaudo- 
jo gudresni stačiatikių šventikai, ėmę cerkvėse sakyti pamokslus lietu- 
viškai ir taip patraukę žmones iš gretimų bažnyčių, kur pamokslai te- 
buvo vien lenkiški (pvz., Panevėžyje). Mažiau lenkinta Kauno (Že- 
maičių) vyskupystėje, kur dirbo daugiau lietuvių kunigų. Bet ir čia 
pasitaikydavo lenkybės apaštalų. Antai Telšių klebonas Šimkevi- 
čius visom išgalėm vertė „šventąją Žemaitiją į dar šventesnę Lenkiją“. 


5 Apie lenkų kalbą Lietuvos bažnyčiose. K., 1906. P. 16. 

Vis dėlto ši vyskupystė anksčiausiai atsikratė lenkiškų apnašų. Vysku- 
pas P. Karevičius (1861—1945) pirmasis nepabūgo pasivadinti lietu- 
viu ir per ingresą dvarininkų didžiam pykčiui pirma prakalbėjo lietu- 
viškai, o tik paskui lenkiškai. 

Daug prastesni reikalai buvo Vilniaus vyskupystėje, kur nuo XVIII 
a. lietuvių kalba tapo išguita iš daugelio bažnyčių, kitur atkakliai slo- 
pinta. Lenkinimo akcijai vadovavo Vilniaus vyskupai ir kapitula, kur 
visos vietos buvo užimtos lenkų ir sulenkėjusių lietuvių, priešiškai 
nusiteikusių lietuvių kalbos atžvilgiu. 1893 m. iš 62 lietuviškų parapijų 
(be aplenkėjusių) lietuvių kalba pamokslus turėjo tik 28, abiem kalbom 
— 11, o kitos 23 — vien lenkiškus, nors jose tikintieji buvo lietuviai. 
Vaikų dažnai kunigai nemokydavo katekizmo tol, kol šie nepramok- 
davo lenkų kalbos. Lietuviai kunigai buvo kilnojami iš vienos parapi- 
jos į kitą. Paprastai jiems neleisdavo dirbti lietuviškose ar poloniza- 
cijos pažeistose parapijose, bet siųsdavo ten, kur lietuviškai nebemo- 
kėjo. Į lietuvių parapijas skirdavo kunigus nelietuvius. Grasindavo 
uždaryti bažnyčią, jei parapijiečiai reikalaus lietuvio kunigo. Tik atga- 
vus spaudą ir ėmus viešumon kelti tokius faktus, padėtis ėmė šiek tiek 
gerėti. 

Pačių lietuvių kunigų daugiau radosi maždaug nuo XIX a. aštun- 
tojo dešimtmečio. Jie stengėsi atitaisyti tą skriaudą, kurią lietuvių 
tautai padarė jų pirmtakai. Pradėjo vaikus lietuviškai mokyti katekiz- 
mo, bažnytinių giesmių, sakyti šia kalba pamokslus. Žinoma, tai ne- 
galėjo patikti lenkiškai bažnyčios vadovybei ir sulenkėjusiems dvari- 
ninkams. Prieš lietuvius kunigus šie ėmėsi įvairių sankcijų, žodžiu ir 
spaudoje varė agitaciją, pravardžiavo „litvomanais“, „Ššovinistais“ ir 
pan. 


Vienas iš pirmųjų kunigų, pakėlusių balsą prieš Vilniaus vyskupystės 
lietuvių lenkinimą, buvo poetas ir švietėjas Silvestras Gimžaus- 
kas. Su jo veikla pravartu išsamiau susipažinti. Gimė 1845 m. Kir- 
deikiuose. Mokėsi Švenčionių ir Daūgpilio gimnazijose. Baigęs Vaf- 
nių kunigų seminariją, 1877—1878! m. studijavo Peterburgo dvasinėje 
akademijoje. Bendravo su K. Jauniumi, P.iKriaučiūnu. Tapęs kunigu, 
dirbo rytų Lietuvos parapijose. Platino caro valdžios dra udžiamą lie- 
tuvių spaudą. Bendradarbiavo „Aušroje“, „Žemaičių ir Lietuvos ap- 
žvalgoje“, „Vienybėje lietuvninkų“ ir kituose laikraščiuose. Išleido ke- 
letą poezijos knygelių: „Linkmenes“ (1870), „Ant Naujų metų Lietu- 
vai dovanėlė“ (1879), „Lietuvos bičiuolis“ (1881) ir kt. Sulenkėję 

klebonai bei aukštesnė dvasinė vyriausybė jį pravardžiavo „litvomanu“ 
ir persekiojo. Mėtytas iš vienos parapijos į kitą. Kunigavo Želudkė, 
ŽiežmAriuose, Vidiškiuose, Kietaviškėse, Valkiniūkuose, Merkinėje, 
Giedraičiuose, Bagaslaviškyje. Buvo karštas lietuvių kalbos propaguo- 
tojas. Tai rodo kad ir tokia jo eilėraščio strofa: 


Spjaučiau ant aukso, prasmeg jisai suvis, 
Man už jį brangesnis prigimtas liežuvis. 


Energingai kovojo dėl lietuvių kalbos teisių bažnyčiose. Minėtinas 
jo straipsnis „Ar seniai Lietuvos vitingai (= bajorai) paliovė lietuviš- 
kai šnekėti“ ir eilėraštis „Nemenčinas“, kuriame skaitome tokias ei- 
lutes: 


Nemenčino ( = Nemenčinės) dar senoliai 
Savo šneką mok lig šiolei, 

Bet jų vaikai atsikratė, 

Juodą kryžių jai pastatė. 


Domėjosi kalbotyra. Buvo susipažinęs su F. Bopo, A. Šleicherio, 
G. H. F. Neselmano, A. Becenbergerio, F. Kuršaičio ir kitų lituanis- 
tų darbais. Apie 1871 m. aprašė savo gimtąją šnektą ir išsiuntė į Peter- 
burgą Mokslų akademijai (pateko į akad. F. J. Vydemano rankas, 
vėliau dingo). Rinko įvairius kalbos duomenis ir tautosaką. Apie 
1875 — 1879 m. parašė darbą „Žodžiai iš gyvos kalbos Linkmeniškių“, 
kurio ištraukas paskelbė K. Būga „Tautos ir žodžio“ I tome. 

Gimžauskas rašė tarmiškai, iš esmės gimtąja Liūkmenų—Kirdei- 
kių šnekta su žadininkų (dabar čia jau žaliniūkai) ypatybėmis, dažnai 
sveikais ie, uo nekirčiuotuose skiemenyse (dabar monoftongizuoti). 
Kiti pavyzdžiai: /eidziu "leidžiu", žodzei "žodžiai", labjaus "labiau", kop- 
ja "kopia", rageja "regėjo", sarga "serga", ažupikde “užpykdė", aškunda 
"užkanda", ata "atėjo", kliede "kliedėjo", suvis 'visai'. Vartojo daugiskai- 
tos vietininko formas su -su, pvz., dirvasu "dirvose". Įdomi leksika, 
pvz., ačlaimas "kiemas", indrė< ėndrė "nendrė", gaišti "žūti", kefvas 
"skersas, keverziškas, nerangus?, laūkė “plika galva", pavėnis "pavėsis", 
vdivoti "vaitoti, dejuoti', želektys “žaltys'. Pasitaiko ir naujadarų: 
ateigys "ateitis", protmeilis “filosofija?, tiesadarys “teisėjas'. Pradėjus 
eiti „Aušrai“ ir įsigalint bendrinei raštų kalbai vakarų aukštaičių 
tarmės pagrindu, Gimžausko tekstų kalba redaktorių (gal ir jo paties) 

buvo gerokai keičiama, derinama prie naujųjų normų. Mirė Gimžaus- 
kas 1897 m. Varšuvoje, kur buvo nuvažiavęs gydytis. 

Ano meto situaciją iliustruoja kad ir tokie įvykiai: 

1882 m. į Žasliūs buvo atkeltas lietuvis kunigas Aleksandras Būr- 
ba. Iš dešimties tūkstančių parapijiečių vos tūkstantis tesuprato lenkiš- 
kai, tačiau bažnyčioje vartota tik lenkų kalba. Viena moteris, paklaus- 
ta A. Burbos ar mokanti lietuviškai poterių, nustebusi pareiškė: „Ar 
ir lietuviškų poterių esama? Maniau, kad tik šnekėti galima lietuviš- 
kai, o melstis privalome lenkiškai“. Burba tokią „tvarką“ panaikino 
ir ėmė sakyti pamokslus lietuviškai. Jie tapo tiek populiarūs, kad 
jų pasiklausyti į Žasliūs žmonės plūdo kaip į atlaidus iš kitų parapijų. 
Tai nepatiko sulenkėjusiems dvarininkams ir jie pasistengė, kad Bur- 
ba būtų iškeltas į kitą parapiją. Vėliau jis kilnotas iš parapijos į parapi- 
ją, kol pagaliau 1889 m. išvyko į JAV. Po Burbos iškėlimo Žasliuose 
vėl grąžinta senoji „tvarka“ su lenkiškais pamokslais. 


Ščtos bažnyčioje (Žemaičių vyskupystė) 1901 m. buvo pašventintas 
kryžius su lietuvišku užrašu. Klebonui Sakalauskui (Sokolowski) 
tai nepatiko. Jis liepė užrašą nuplėšti ir išmesti. Šis užrašas lietuvių 
buvo 1902 m. nugabentas į Romą ir parodytas popiežiui, kad šis įsi- 
tikintų, kaip lietuviams tenka kovoti dėl gimtosios kalbos savoje bažny- 
čioje. 

Seinų vyskupystėje lietuvybės reikalai pagerėjo tapus administra- 
toriumi kun. Juozapui Antanavičiui (1902—1910), kuris leido bažny- 
čioje šalia lenkų kalbos vartoti ir lietuvių. Tačiau ir Suvalkijoje lietuvių 
kalba į bažnyčias ne visur buvo įvedama sklandžiai, nes dvarininkų 
sukurstytos minios vietomis keldavo riaušes (pvz., Lazdijuose, Kalva- 
rijoje). 

Sunkiausia padėtis buvo Vilniaus vyskupystėje. Čia dažnai atsitik- 
davo, kad, pradėjus vartoti bažnyčioje lietuvių kalbą, saujelė sukurs- 
tytų „lenkų“ keldavo triukšmą, šaukdavo „mes nenorime girdėti šven- 
toje vietoje pagonių kalbos“ ir pan. Sakant lietuvišk4 pamokslą, šie 
fanatikai rėkaudavo, trukdydavo giedoti lietuviškai šventas giesmes 
ir pan. Lietuviai nenusileisdavo ir tada kildavo riaušės. Bažnytinė 
vadovybė lenkuojančius triukšmadarius toleravo, tik kartais švelniai 
pabardavo už šventos vietos įžeidimą. Tačiau lietuvį kunigą „dėl šven- 
tos ramybės“ iškeldavo į kitą parapiją. Maždaug nuo 1896 m. tikintie- 
ji pradėjo rašyti bažnytinei vadovybei peticijas (pririnkdavo daugybę 
parašų), reikalaujančias lietuviškai mokančio kunigo. Bet į tai pap- 

rastai nebūdavo reaguojama, net grasinama uždaryti bažnyčią, jei rei- 
kalavimai nesiliausią. Nepadėdavo ir pas vyskupą siunčiamos tuo rei- 
kalu delegacijos. 1897 m. tokiai Kalvių parapijos (Trakų aps.) dele- 
gacijai Vilniaus vyskupijos valdytojas prel. Franckevičius pasakė: 
„Jei nemokate ir nesuprantate lenkiškai — nedidelis daiktas: nevaikš- 
čiokite į bažnyčią ir išpažinties. Aš uždarysiu bažnyčią“. O parapi- 
jiečius palaikančiam kun. Ignui Šoparai pagrasino: „Jei tu dar drįsi 
su žmonėmis dėl to kalbėtis, tai aš iš tavęs atimsiu kunigystę“. 

Bažnytinės vyriausybės globojama lenkų kalba išliko daugelyje Vil- 
niaus vyskupystės bažnyčių, kur lietuviai sudarė gyventojų daugumą. 
Antai Asavės parapijoje 1905 m. lietuvių buvo daugiau negu 3000 ir 
tik apie 1000 sugudėjusių tikinčiųjų, bet bažnyčioje tevartota vien len- 
kų kalba. Tais pačiais metais Eišiškių parapijos, tada dar perdėm lietu- 
viškos, tikinčiųjų skunde skaitome: „Lenkiškai mes nesuprantame, o 
lietuviškai mūsų Eišiškių bažnyčioje pamokslai nebūna sakomi“. Pana- 
šiai 1900 m. skundėsi Kažvio (5 km nuo Mūišiagalos) parapijos žmonės, 
kad jų klebonas E. Ceranas nemokąs |lietuviškai ir parapijiečiai jo ne- 
suprantą. Į Maišiagalą 1904 m. siunčiamam dirbti vikarui Alfonsui 
Petruliui vyskupystės administratorius uždraudė sakyti lietuviškai pa- 
mokslus. Tačiau ten radęs net 23 lietuviškus kaimus Petrulis savo ri- 
zika kartą per mėnesį sakė pamokslus lietuviškai. Pačiame Vilniuje 
tik po ilgų pastangų ir prašymų pagaliau 1901 m. lietuviams buvo ati- 
duota mažytė šv. Mikalojaus bažnytėlė, kurioje pirmą kartą nuo XVIII 
a. vėl suskambo lietuvių kalba. 

Parapijos, kuriose į bažnyčią nebuvo įsileista lietuvių kalbos, daug 
greičiau sulenkėjo. Atvirkščiai, kur lietuvių kalba buvo grąžinta ar iš 
seno išlaikyta, lenkinimas beveik neplito. Antai Švenčionių bažnyčia 
iš seno buvo bene svarbiausia vyskupystėje lietuvybės tvirtovė. Tačiau 
po 1863 m. sukilimo ir čia lietuviškos pamaldos buvo panaikintos. 
Apie 1880 m. skambėjo vien lenkų kalba. Ją protegavo klebonas M. 
Jusevičius (sulenkėjęs lietuvis Jusys), tačiau jo vikaras Ignas Šopara 
išsikovojo pusę lietuviškų pamaldų. Tik 1903 m. mirus klebonui baž- 
nyčia buvo iš esmės sulietuvinta ir tuo užkirstas kelias lenkėjimui. 
Merkinės bažnyčioje iki 1889 m. niekas negirdėjo lietuviško žodžio, 
nors visi parapijiečiai buvo lietuviai. Čia lietuvių kalbą į bažnyčią įvedė 
tais metais atkeltas lietuvis kunigas Konstantinas Jagminas, visą laiką 
persekiotas bažnytinės vadovybės. Jam atvykus, po metų visi jau mel- 
dėsi iš lietuviškų maldaknygių. Parapija nesulenkėjo. Gretimoje Ne- 

dzingės parapijoje lietuviškai kalbėjo apie 4000, o lenkiškai — vos 500, 
tačiau tebuvo vien lenkiškos pamaldos. Dėl lietuviškųjų ilgai kovota, 
ko! pagaliau 1911 m. laimėta. Parapija išliko lietuviška. 


Maždaug nuo 1905 m. Vilniaus vyskupystėje lenkinimas per bažny- 
čias sulėtėjo, nes tam procesui griežtai pasipriešino lietuviai kunigai, 
iš kurių ypač minėtini Aleksandras ir Jonas Burbos, Matas Cijūnaitis, 
Juozas Čaplikas, Kristupas Čibiras, Silvestras Gimžauskas, Karolis 
Gumbaragis, Konstantinas Jagminas, Kazimieras Kybelis, Petras 
Kraujelis (Kraujalis), Juozapas Kukta, Vincentas Miškinis, Alfon- 
sas Petrulis, Stanislovas Stakelė, Konstantinas Stašys, Juozas Šimkū- 
nas, Ignas Šopara. 1909 m. buvo sušauktas Vilniaus vyskupystės lietu- 
vių kunigų suvažiavimas. Dar anksčiau, 1906 m. surašytas ir išsiųstas 
į Romą popiežiui Pijui X bei kardinolams memorandumas „Apie len- 
kų kalbą Lietuvos bažnyčiose“ (De lingua Polonica in Ecclesiis Lit- 
huaniae), kuriame išdėstytos lenkininkų kunigų skriaudos lietuvių 
tautai nuo krikšto laikų. Visas tekstas tais pačiais metais išleistas lietu- 
vių ir lotynų kalbomis. Jame sakoma, kad Vilniaus vyskupystėje esama 
lietuviškų parapijų, kuriose nuo pat krikščionybės įvedimo niekada 
nebuvo lietuviškai mokančių kunigų, kad Vilniaus vyskupystė — 
vienintelė pasaulyje, kur verčiama melstis žmonėms nesuprantama kal- 
ba, niekinama tikinčiųjų gimtoji kalba. Memorandume prašoma po- 
piežių neskirti vyskupystei lietuviškai nemokančio vyskupo, sulietuvin- 
ti kapitulą, sudaryti atskirą Lietuvos bažnytinę provinciją, pašalinti 
žmonių gimtosios kalbos nemokančius kunigus. Deja, lenkų dvasi- 
ninkų paveiktas popiežius nesiėmė priemonių. Kadangi ir po to lenki- 
nimo akcija nesiliovė, 1912 m. buvo nusiųstas antras memorandumas, 
kurį pasirašė 70 Vilniaus vyskupystės kunigų. Šįkart tekstas lietuvių 
ir vokiečių kalbomis buvo išleistas Tilžėje (Sovetskas). Jame, be kita ko, 
teigiama, jog tikintieji lietuviai Trakų apskrityje sudarą 8095, Vil- 
niaus ir Švenčionių — po 309;, o Lydės ir Ašmenės — po 209, visų 
katalikų. Memorandume rašoma: „Mes esame ir paliksime katali- 
kais, bet visai nenorime tapti lenkais“. 1913 m. pasirodė kun. Kazi- 
miero Prapuolenio lenkiškai parašyta knyga „Lenkų apaštalai Lie- 
tuvoje“ (Polskie apostolstwo w Litwie), kurioje pateikiama susiste- 
minta lenkinimo per bažnyčią apžvalga nuo seniausių laikų iki 1912 m. 
Vėliau ši knyga buvo išversta į prancūzų ir italų kalbas. 

Lenkai į memorandumus atsakė 1913 m. grafo H. Korvino-Milevs- 
kio brošiūra „Pastabos dėl lenkų ir lietuvių kalbų konflikto Vilniaus 

vyskupystėje“ (Uwagi o konflikcie językėw polskiego i litewskiego w 
dyecezji Wilenskiej), kurios prancūziškas vertimas išsiųstas į Romą. 
Knygelėje stengiamasi įrodyti, kad lietuvių kalba tesanti kasdieninio 
bendravimo tarmė, netinkanti gilesnėms mintims reikšti ir todėl bažny- 
čioje turinti užleisti vietą civilizuotai lenkų kalbai. Esą lietuviai patys 
„veržiasi į lenkybę kaip peteliškės į šviesą“. Tai 1915 m. paneigė Prancū- 
zijoje gyvenąs lietuvis J. Gabrys-Paršaitis brošiūroje prancūzų kalba 
„Katalikų bažnyčios padėtis Lietuvoje“ (La situation de I'Ėglise cat- 
holigue en Lithuanie). 

Kova dėl lietuvių kalbos bažnyčiose nesiliovė. Gimtosios kalbos tei- 
sės ir toliau buvo diskriminuojamos net naujai steigiamose bažnyčiose. 
Antai 1910 m. įkurtoje Rūdiškių parapijoje lietuvių buvo tris kartus 
daugiau negu kalbančių gudiškai ar lenkiškai, bet pamaldų jiems skir- 
ta vos trečdalis. Ir po 1905 m. Vilnijos kunigai tebeskleidė seną mitą 
apie lietuvių kalbos „pagoniškumą“. Jie Lietuvoje vartojamas kal- 
bas skirstė į „dieviškąją“ (lenkų) ir „pagoniškąją“ (lietuvių). Tik mel- 
džiantis lenkiškai esą galima laimėti dangaus karalystę. To, žinoma, 
kiekvienas troško. Taigi žmonėms neliko kitos išeities kaip tapti lenkais. 
Tokiais neretai save laikydavo ir namie lietuviškai kalbantys. Dažnai 
prieš priimant kitą kalbą tautinė savimonė jau būdavo išblėsusi. 

Diecezijos vadovybė laikė nusikaltimu kunigui kalbėti lietuviškai. 
Tokį ne tik pravardžiavo litvomanu, bet ir apšaukdavo atskalūnu, 
išdaviku, visaip įžeidinėdavo. Atgautoje šv. Mikalojaus bažnyčioje 
vilniečiai lietuviai pastatė gražų ąžuolinį kryžių su lietuvišku užrašu. 
Tai sužinojęs vyskupas S. Zveravičius liepė užrašą aplipdyti popierium 
„kad nežemintų dievo namų pagarbos“. Laikraštis „Viltis“ 1909 m. 
rašė, jog Lazūnų klebonas Mackevičius (kilęs iš Žemaičių!) uždraudė 
bažnyčioje lietuvių kalbą „bo to wielki grzech przemėwič w košciele 
po litewsku“ (nes didelė nuodėmė prabilti bažnyčioje lietuviškai). Tame 
pačiame laikraštyje skundžiamasi, kad Armėniškių (FepMaunmka) 
parapijoje, kur tada du trečdaliai tikinčiųjų kalbėjo lietuviškai ir vos 
vienas trečdalis nelietuviškai, pamaldos tesančios vien lenkiškos, 
kad Varenavo (BopouoBo) parapijoje, kurios gyventojų dauguma kal- 
bėjo lietuviškai (lenkiškai vos 1/10 dalis), pamaldos vien lenkiškos ir 
pan. Lenkininkai kunigai nė nemanė nutraukti pragaištingo lietuvių 
tautai darbo. Kunigas Dovidavičius 1908 m. viešai gyrėsi, kad Ro- 
dūnios lietuvius greit išnaikinsiąs. Klebonas Bobkevičius 1912 m. 
Kazokiškių (į šiaurę nuo Vievio, prie Neries) parapijiečius prisaikdino 

nekalbėti lietuviškai. Tokius ir panašius faktus kėlė aikštėn ano meto 
lietuvių spauda. Korespondentai vykdavo į vietas, išklausydavo žmo- 
nių skundus apie lenkininkų daromas skriaudas, jas viešai skelbdavo, 
ragino tikinčiuosius kovoti dėl savo šventų teisių. Šie nenusileisdavo. 
Kildavo riaušių. Iš abiejų pusių būdavo rodoma daug aistrų, pykčio. 
Antai Jūniškio (Molėtų rj.) bažnyčioje 1911 m. įvyko dvarininko 
L. Zajančkausko (Zajączkowski) sukurstytos riaušės. Šįkart neap- 
sieita be teismo, kuris dvarininką už kiršinimus nubaudė metams 
kalėjimo. Riaušės vyko dar Alovėje, Asavojė, Benekdinyse, Butrimo- 
nysė (Šalčininkų rj.), Eišiškėse, Gėlvonuose, Gervččiuose, Giedrai- 
čiuose, Ikaznėje, Kernavėjė, Nočiojė, Pivašiūnuose, Rėdūnioje, Stūk- 
liškėse, Švenčionysė, Švenčiončliuose, Varenavė, Varėnojė ir kai ku- 
riose kitose rytų Lietuvos vietovėse. Dvarininkai atsisakydavo remti 
tas bažnyčias, kuriose būdavo įvedama lietuvių kalba. Antai 1906 m. 
dvarininkė Huvaldienė pažadėjo duoti Butrimonių bažnyčiai 30 ha 
žemės su sąlyga, jeigu joje vyskupas panaikins lietuviškus pamokslus 
(šis taip ir padarė). Pabėržės parapijos dvarininkai sutiko skirti pinigų 
naujos bažnyčios statybai tik tuo atveju, jeigu į ją nebus įsileista lietu- 
vių kalbos. Ištars kunigas nors vieną lietuvišką žodį, ir statyba tuoj 
būsianti nutraukta. Kas išdrįs pasivadinti lietuviu, bus išvarytas iš 
dvarų Žemės. 


Lenkininkai kunigai per pamokslus ėmė ne tik lietuvių kalbą kone- 
veikti, bet ir sakydami juos lietuviškai visaip kraipė žodžius, kad žmo- 
nės nesuprastų (pvz., 1905 m. Sužionių kunigas Obelevičius) ir imtų 
reikalauti lenkiškų pamokslų. 

Pirmojo pasaulinio karo išvakarėse dabartinio Vilniaus rajono teri- 
torijoje lietuvių kalba jau buvo visai išguita iš bažnyčių. Ji dar išliko 
tolesnėse Semeliškių, Rūdiškių, iš dalies Aukštadvario (kas antrą ar 
trečią savaitę), taip pat Dievčniškių, Kalesniūkų, Gervėčių, dalyje 
Švenčionių krašto bažnyčių. Kova dėl gimtosios kalbos teisių vyko ir 
toliau po I pas. karo, vietomis bemaž iki mūsų dienų. 

Kova dėl lietuviškos mokyklos. Antroji sritis, kur labai svarbu buvo 
įtvirtinti lietuvių kalbą, — tai mokykla. Sava mokykla tautai reikalin- 
ga kaip oras. Deja, iš lietuvių ji buvo atimta. Per svetimą mokyklą 
stengtasi Lietuvą nutautinti. Caro valdžia po 1863 m. sukilimo visas 
mokyklas surusino, išgujo iš jų beveik visas lietuvių kalbos liekanas, 
mokytojus katalikus pakeitė stačiatikių tikybos asmenimis. Mokslei- 
viams gimnazijose buvo uždrausta net tarpusavy per pertraukas kal- 


55 


bėtis lietuviškai. Ypač stropiai buvo rusinamos pradinės mokyklos. 
Pristeigta vadinamųjų cerkvinių rusiškų mokyklų prie stačiatikių 
parapijų. Siekta, kad rusų kalba taptų ne tik mokinių, bet ir šeimos, 
net maldos kalba. Be to, Lietuvos mokyklose, ypač gimnazijose, iš 
tradicijos dar daug kur vyravo lenkiška dvasia, užgožianti lietuvybę. 
Su visu tuo atgimstantys lietuviai negalėjo taikstytis. Imta žodžiu ir 
per spaudą raginti, kad būtų boikotuojamos valdinės mokyklos, rei- 
kalaujama jose mokyti lietuviškai. Kadangi pradines mokyklas pap- 
rastai išlaikydavo valsčiaus valdyba, tai susipratę valstiečiai vietomis 
(pvz., Veliuonojė, Serčdžiuje, Vilkijoje) atsisakė finansuoti jas, jeigu 
ir toliau liksiančios rusiškos. Buvo siunčiami į Peterburgą prašymai, 
kad valdžia leistų mokyti vaikus gimtąja kalba. Tuo reikalu net vyko 
specialios delegacijos. Bet viskas veltui. Valdžia atkakliai laikėsi ru- 
sinimo politikos, nedarė jokių nuolaidų. Net tikybą vertė mokyti 
rusiškai. Todėl žmonės daugiausia leido vaikus į slaptąsias kaimo mo- 
kyklėles, aptartas „Lietuvių kalbos istorijos“ IV tome (p. 89—91). 
Jas valdžia persekiojo. Vien Kauno gubernijoje 1883—1904 m. buvo 
jų susekta 126 (dar daugiau lenkiškų), kuriose mokėsi 1108 mokiniai. 
Už slaptą mokymą tik 1897 m. buvo nubausti 183 asmenys. 


Prasidėjus 1905 m. revoliucijai, lietuviai ėmė dar atkakliau reikalauti 
savų mokyklų. Prieš pat Didįjį Vilniaus seimą įvyko I lietuvių mokytojų 
suvažiavimas, kuris iškėlė reikalą iš esmės pertvarkyti visą valdinę 
mokymo sistemą. Reikalauta įvesti privalomą pradžios mokymą lie- 
tuviškai, mokytojais skirti lietuvius, išleisti gerų vadovėlių, pertvarkyti 
mokyklų programas. Subruzdo patys mokiniai. Imta šalinti rusus mo- 
kytojūs. Vien Kauno gubernijoje jų pašalinta apie 150 (Suvalkų gub. 
— 45, Vilniaus gub. — 12). Įvedus į mokyklas lietuvių kalbą kaip da- 
lyką ir tikybos mokymą lietuviškai, mokinių skaičius greit padvigubėjo, 
vietomis net patrigubėjo. Įsisteigė apie 100 privačių lietuviškų mokyk- 
lų, o dalis nepertvarkytų rusiškų užsidarė, nes jose neliko mokinių. 
Lietuviškas arba aplietuvintas mokyklas daugiausia steigė įvairios 
draugijos, iš kurių svarbiausios buvo „Žiburio“ Seinuosė (veikė nuo 
1906 m., įsteigė Marijampolėje mergaičių progimnaziją), „Saulės“ — 
Kaune (nuo 1906 m., organizavo lietuvių kalbos mokytojų kursus), 
„Ryto“ — Vilniuje (nuo 1913 m.) ir kt. Beje, jos rūpinosi ne vien mo- 
kyklomis, bet ir apskritai švietimu, tautos atgimimo reikalais. Kaune 
1906 m. buvo įsteigta šv. Kazimiero draugija, kuri daug nuveikė leis- 
dama lietuviškas knygas ir laikraščius. Lietuvių mokyklos buvo įsteig- 

tos, pvz., Kamajuosė, Krakėse, Papilyjė, Pėrnaravoje, Rietavė, Sa- 
lakė, Seinuosė, Surviliškyje, Upytėje, Utenojė, Vilniuje (prie šv. Mi- 
kalojaus bažnyčios) ir kitose vietovėse. Vis dėlto mokyklų lietuvinimas 
vyko sunkiai. Reikėjo su valdžia ir vietos administracija kovoti dėl 
kiekvieno ankstesnio draudimo panaikinimo. Galop valdžia buvo pri- 
versta daryti nuolaidų. Atšauktas 1864 m. draudimas mokiniams 
kalbėtis gimtąja kalba. Panaikintas 1892 m. įstatymas dėl bausmių 
už slaptą vaikų mokymą. Caro įsakymu buvo leista gimnazijose dėstyti 
lietuvių kalbą kaip dalyką. Tai įtvirtino švietimo ministro grafo I. Tol- 
stojaus aplinkraštis. Kauno gubernijoje leista turėti lietuvių kalbos 
pamokų I-—III metais po 3 valandas per savaitę, o IV—V metais — 
po 2 valandas (rusų kalbos pamokų vien I metais buvo 6 val., o II ir 
III — po 4 val.). Veiverių mokytojų seminarijoje lietuvių kalbos pamo- 
kos (jos buvo ir anksčiau) paverstos lygiavertėmis su kitų disciplinų 
pamokomis, o nuo 1909 m. jų skaičius padvigubintas (po 2 val. per 
savaitę). Įvestos lietuvių kalbos pamokos ir į Panevėžio mokytojų se- 
minariją. Sudaryta lietuvių kalbos dėstymo programa (pirmoji 1906 
m. J. Jablonskio), parengta nemaža elementorių bei vadovėlių. Tačiau 
kitų dalykų dėstyti lietuviškai nebuvo leidžiama, išskyrus tikybą ir 
pirmajame pradinės mokyklos skyriuje aritmetiką, Suvalkijoje — ir 
kitus pradinės mokyklos dalykus (taip daryta dar grafo Zubovo dvarų 
mokyklose). 

Bet visa tai buvo laikina. Atsigavusi po 1905 m. revoliucijos, caro 
valdžia ėmė pamažu mažinti „lietuvišką programą“, o nuo 1909 m. 
ji buvo tiek susiaurinta, kad iš esmės nieko neliko. Kadangi lietuvių 
kalbos dėstymas valdžios tik „leistas“, o ne privalomas, tai mokyklų 
administracija ėmė tą leidimą ignoruoti. Lietuvių kalbai laikas buvo 
skiriamas po kitų pamokų, kai mokiniai jau būdavo pavargę ir išalkę. 
Mokytojus turėjo samdytis patys tėvai (valdžios mokami tebuvo ke- 
liose mokyklose). Į mokyklas buvo grąžinti išvarytieji rusai mokyto- 
jai. Lietuvių mokytojų vis mažėjo. Kauno gubernijoje 1906 m. jų 
dar buvo 102 (Suvalkų gub. — 125, Vilniaus gub. — 58), o 1907 m. 
beliko 64 (apie pusę visų mokytojų; Vilniaus gubernijoje 1909 m. te- 
buvo likę vos 3 lietuviai mokytojai!). Iki I pas. karo lietuvių mokytojų 
skaičius dar labiau sumažėjo: 1915 m. jie Kauno gub. besudarė apie 
249, (Suvalkijos pradžios mokyklose 7174). 

1913—1914 m. Lietuvoje iš viso buvo apie 900 valdinių pradinių 
mokyklų, 30 gimnazijų, progimnazijų ir realinių mokyklų. Pradines 

mokyklas lankė tik apie 207, visų mokyklinio amžiaus vaikų. Dėl 
visokių mokymo varžymų slaptosios mokyklos neišnyko, vietomis 
atsirado net naujų. 

Teatras ir saviveikla. Atgimstančiai tautai svarbu ne tik sukurti 
savą švietimo sistemą, bet ir puoselėti tautinę kultūrą gimtąja kalba, 
kuri tampa tautos egzistavimo reiškėja. Teatro tradicija Lietuvoje — 
labai sena. Anksčiau vaidindavo nelietuviškai. XVI-— XVIII a. aukš- 
tesnės mokyklos Vilniuje, Kražiuose, Kaune ir kitur turėjo savus moki- 
nių teatrus, kur vaidinta lotyniškai su lietuvių kalbos intarpais (inter- 
medijomis). Vėliau juose įsivyravo lenkų kalba, o po 1863 m. — rusų. 
Lietuviškai nuo seniausių laikų vykdavo tik valstiečių tradicinės šven- 
tės-karnavalai Joninių, Užgavėnių, Trijų Karalių ir kitomis progomis, 
taip pat įvairios sezoninės (pvz., rugiapjūtės, linarūtės pabaigtuvių...) 
ir šeimos (vestuvės, laidotuvės...) šventės, visokie vakarojimai, sam- 
barai, gegužinės. Bet visa tai neturėjo aiškios tautinės krypties. Dabar 
inteligentija tokiuose žmonių susibūrimuose stengėsi propaguoti 
tautinį atgimimą. Nuo XIX a. paskutinio dešimtmečio susipratę 
lietuviai pradėjo organizuoti kaimuose slaptus lietuviškus vaidinimus. 
Formavosi vadinamasis klūono teatras (vykdavo klojimuose, daržinėse, 
didesnėse valstiečių trobose ir pan.). Valdžia jį persekiojo, lietuviškus 
vaidinimus sąlygiškai leisdavo tik už etnografinės Lietuvos ribų. Pir- 
masis Žinomas slaptas lietuviškas spektaklis pačioje Lietuvoje įvyko 
1893 m. Naujikų kaime (Panemunėlio vls.), organizuotas „Žvaigž- 
dės“ draugijos. Atrodo, vienas iš iniciatorių buvo Panemunėlio klebo- 
nas J. Katelė. Vaidinta Vaižganto pjesė „Nepadėjus nėr ko kasti“. 
Vėliau šis spektaklis buvo pakartotas Subačiuje, Panevėžyjė, Gryvojė 
(prie Daugpilio) ir kitose vietovėse. Kitas ankstyvųjų slaptų vaidinimų 
židinys — Kupiškis. Vilniuje lietuviškų vaidinimų atsirado nuo 1898 m. 
Kaune juos organizavo 1899—1904 m. veikusi „Dainos“, o Suvalki- 
joje — „Sietyno“, vėliau „Artojo“ draugijos. Pirmasis legalus lietuviš- 
kas spektaklis, sulaukęs didelio pasisekimo, įvyko Palangojė 1899 m. 
vasarą. Iniciatoriai L. Vaineikis, G. Petkevičaitė-Bitė, P. Višinskis, 
A. Janulaitis. Vaidino Keturakio (Juozo ir Antano Vilkutaičių) „Ame- 
riką pirtyje“. Tai buvo tikras lietuvybės skleidėjų triumfas: pirmą kar- 
tą šviesuomenės akivaizdoje viešai suskambo visų niekinama lietuvių 
kalba, buvo iškabinti lietuviški skelbimai. Palanga tada priklausė 
Kuršo gubernijai, kurioje lietuvybė buvo mažiau persekiojama. Vis 
dėlto po spektaklio valdžia griebėsi represijų. Bet ledas buvo jau pra- 

laužtas. Vieši ir slapti vaidinimai XX a. pradžioje vyko masiškai dau- 
gelyje Lietuvos vietų ir už jos ribų, k. a. Peterburge (nuo 1895 m.), 
Rygoje (nuo 1896 m.) ir kitur. Daugiausia tada buvo vaidinama „Ameri- 
ka pirtyje“ (iki 1910 m. pastatyta 91 kartą), P. Pundzevičiaus „Neat- 
mezgamas mazgas“ (53 k.), J. Smalsčio-Smolskio „Nutrūko“ (51 k.), 
Žemaitės „Valsčiaus sūdas“ (38 k.) ir kt. 

Didelę reikšmę turėjo lietuviškos gegužinės (viena iš pirmųjų įvyko 
1889 m. grafų Zubovų dvare prie Šiaulių), kurių metu susitikdavo 
šviesuomenė, buvo sakomos prakalbos, aptariami politiniai klausimai. 
Jaunimą ir vyresniąją kartą telkė taip pat lietuviški chorai, kurių irgi 
nuolat daugėjo. 1905 m. revoliucija visą tą veiklą labai suintensyvino, 
lyg ir legalizavo, nors valdžia kiek įmanydama ją trukdė. Vėliau be cen- 
zūros leidimo nebuvo galima vaidinti jokio veikalėlio. Cenzoriai visaip 
vilkindavo arba tekstą tiek išbraukydavo, kad ne kas iš jo telikdavo. 
Tačiau sustabdyti liaudies iniciatyvos nebebuvo galima. Kluono teat- 
ras ir kiti renginiai propagavo tautinio atgimimo idėjas, kėlė lietuvių 
kalbos vertę, savos literatūros prestižą, demaskavo valdžios daromas 
skriaudas, žodžiu, tapo savotiškomis politinėmis bei tautinėmis demons- 
tracijomis. Veikė ir tuos gyventojus, kurie nemokėjo skaityti. Siekimas 
suvienodinti įvairiatarmių artistų kalbą prisidėjo prie šnekamosios 
kalbos įvairovės mažinimo. 

Rytų Lietuva. Dėl sunkesnės ekonominės padėties ir atsilikusio 
švietimo čia tautinis lietuvių atgimimas vėlavo, be to, nebuvo toks 
intensyvus. Stipriau negu kitur plito svetima įtaka, palaikoma lenkiškos 
bažnyčios, sulenkėjusių dvarininkų ir nelietuviškos mokyklos. Tautinė 
savimonė daug kur buvo labiau išblėsusi. Spaudos draudimas Vil- 
niaus guberniją palietė skaudžiau negu kitur. Knygnešių iš Prūsijos 
gabenamos knygos rytinius Lietuvos pakraščius mažai tepasiekdavo. 
Daug kur nuo neatmenamų laikų žmonės nematė lietuviškos knygos, 
niekas jų nemokė lietuvių rašto. Jie paprastai skaitė lenkiškai, nors ne 
ką tesuprato. Dėl smarkios antilietuviškos veiklos (bažnyčia, dvari- 
ninkai, spauda!) čia sunku buvo įsteigti slaptas lietuviškas mokyklas. 
Lietuvių vaikai daug kur lankė lenkiškas slaptąsias arba rusiškas ofi- 
cialiąsias mokyklas. Sulenkėjusių dvarininkų ir kunigų tyčiojimasis 
iš lietuvių kalbos vertė žmones viešai jos vengti, su ja slapstytis. Jie gė- 
dijosi savo lietuviškos kilmės. Buvo įtikinėjami, kad visa, kas lietuviška, 
yra žema, negražu, o kas lenkiška — kilnu, puiku. Lietuvių kalbos 
persekiojimu ypač pasižymėjo endekai (ND — narodowa demokrac- 

ja) — šovinistiškai nusiteikusi nacionalistinė lenkų grupuotė. Sukurs- 
tyti lenkuojantys asmenys užpuldinėdavo lietuviškai kalbančius ar 
dainuojančius keliuose, turguose, bažnyčiose. Apie tai rašė ano meto 
spauda, iš kartos į kartą perduodamus atsiminimus užfiksavo net šio 
amžiaus šeštojo ir vėlesnių dešimtmečių etnografų ir kitokios ekspedi- 
cijos. 

Būdinga štai tokia ano meto Vilniaus gubernijos lietuvių elgesio norma. Eina žmo- 
nės į miestelį. Kalbasi lietuviškai. Priėjus miestelį, lyg kas jiems burną būtų užrišęs 
— lietuviškai „nebemoka“. Prakalbinti sako „niarozumie“. Mat gėda prisipažinti 
esant „žemos“ kilmės. Stengiasi pasirodyti moką „kilniąją“ kalbą. Kun. A. Burba 
pasakojo tokį faktą. 1881 m. Kruopių parapijoje (šiaurės Lietuvoje, bet tai juo labiau 
būdinga rytų Lietuvai) sekmadienį susitiko pažįstamus Dobkiewicz'ių, Skiriewicz'ių 
ir Staniuliewicz'ių, kurie pirmadienį jau vadinosi Dobkus, S kirius ir Staniulis. Mat 
sulenkintas pavardes jie vartojo tik šventės dienomis, o paprastąsias — šiokiadie- 
niais. Rusų geografijos draugijos narys J. Kuznecovas 1875 m. ataskaitoje iš ekspe- 
dicijos po Lietuvą rašė, kad Vilniaus kalvarijose jau giedama lenkiškai (anksčiau 
giedodavo lietuviškai). Kuznecovui viena moteris lietuvė pasakiusi: „Aš dar mel- 
džiuosi iš lietuviškos maldaknygės, bet mano vaikai Dievą garbina jau lenkiškai“. 

Nepaisant dvaro ir bažnyčios atkakliai diegiamo lenkiškumo, Vil- 
niaus gubernijoje sparčiai plito gudų kalba, vadinta kalbėjimu „pap- 
rastai“ (po prostu). Tasai procesas aptartas „Lietuvių kalbos istorijos“ 
IV tome (p. 100— 108). Kiekvienos kartos kalbų vartojimo šioje guber- 
nijoje mozaika vis labiau kito. XIX a. pabaigoje nutautėjimas labai 
paspartėjo ir vyko staigiai: daug kur viena karta dar kalbėjo lietuviš- 
kai, kita jau buvo dvikalbė, o trečioji lietuviškai nebemokėjo. Dvikal- 
bių vaikai tapdavo „lenkais“, vartojančiais „paprastąją“ kalbą. Vadi- 
nasi, vis daugiau žmonių atkrisdavo nuo lietuvių tautos kamieno. 
Neretai tos pačios šeimos nariai save laikė skirtingų tautų atstovais. 
Būdingas pavyzdys — Ivanauskų ir Kolupailų šeimos. Lenkėjimo 
proceso tyrėja H. Turska tvirtina, kad nemažą vaidmenį atliko mote- 
rys. Būdamos praktiškesnės, jos vengė namuose kalbėti lietuviškai, 
kad vaikai šios „prakeiktos“ kalbos neišmoktų, siekė savo vaikams 
užtikrinti visuomenėje geresnę ateitį, aukštesnę padėtį (visam tam 
lietuvių kalba kliudė). Dar greičiau už lenkų kalbą plito lenkiška sa- 
vimonė: net lietuviškai šeimoje kalbantys ėmė laikyti save „lenkais“. 
Formavosi savotiška vietinio Žmogaus (tuteišio) samprata: lietuvių 
kilmės, šnekantis „paprastąja“ kalba, bet bažnyčioje meldžiąsis lenkiš- 
kai. Stiprėjant patriotiniam lenkų judėjimui, paveikti antilietuviškos 
propagandos, vietiniai masiškai ėmė virsti „tikrais lenkais“. Kalbiniu 
požiūriu tai buvo defektiniai žmonės: jie mokėjo po truputį lenkiškai 

(polszczyzna litewska), gudiškai (paprastąją kalbą), lietuviškai, bet nė 
vienos kalbos gerai. Slavų kalbų žodžius tarė (daug kur ir dabar tebe- 
taria) su stipriu lietuvišku akcentu, išlaiko pagrindines lietuvių garsų 
artikuliacijos ypatybes (pvz., lietuviškai minkština priebalsius, sunkiai 
išmoksta /, ch, Ah, turi p prieš k, g ir kt.), o jų lietuvių kalba — pusiau 
slaviška. Tos kalbų sąveikos dabartinę būklę ištyrė ir aprašė T. Sudnik?. 

Lietuvių tautinis atgimimas nebeįstengė sustabdyti Vilniaus guber- 
nijoje įsisiūbavusios polonizacijos. Jo atbalsiai nespėjo pasiekti dau- 
gelio vietovių, kai kur palietė tik atskirus kaimus, dažnai atskiras šei- 
mas. Tačiau ir to užteko, kad lietuvių kalba pratęstų savo egzistavimą 
iki mūsų dienų. Nemažoje Pietryčių Lietuvos dalyje žmonės buvo tiek 
paveikti lenkiškos propagandos, kad piestu stodavo prieš bet kokias 
lietuviškumo apraiškas. Amžiais vykdytas dvasinis genocidas atliko 
juodąjį darbą. Be kita ko, slavizacijos procesas aiškiai atsispindi var- 
dyne. Tai matome palyginę 1784 m. gyvenviečių sąrašą (žr. V. Macie- 
jauskienės straipsnį „Kalbos kultūroje“, 16 sąs., p. 62—64) su dabar 
lenkiškai kalbančių Žmonių vartojamais tų pačių vietovių pavadini- 
mais. Konstatuojame, kad lietuviški vietovardžiai buvo sulenkinti 
keičiant priesagas lenkiškomis (a), verčiant aiškios reikšmės vieto- 
vardžius į lenkų kalbą (b) arba suteikiant gyvenvietei visai kitą lenkiš- 
ką pavadinimą (c). Pavyzdžiai: a. Adamiszki >Adamowo (dabartinis 
oficialus pavadinimas Adamūvas Švenčionių rj.), Alexandryszki > 
Aleksandrowo (atstatytas senasis pavadinimas Aleksandriškis Zarasų 
rj.), Janiszki > Janowo (Jūniškė Švenčionių rj.), Maciszki — Mac- 
kowszczyzna (Mackiškės Eišiškių apyl.), Malekiene -—> Malejkiance 
(Maleikčnai Švenčionių rj.), Sluziszki > Sluszczyzna (Slūciškės Vil- 
niaus rj.); b. Pogiry —- Podlesie (Pagiriai Vilniaus rj.), Ozugiery — 
Zaleszczyzna (Užūgiris Trakų rj.); c. Azubadle > Wojciechowo (Ažu- 
balis Švenčionių rj.), Kalniszki — Parczew (Kdlniškės Vilniaus rj.), 
Zozdziany — Zawiasy (Lazdėnai Trakų rj.), Siury — Janopol (Siūriai 
Ignalinos rj.). Dar plg. Warniszki — Woroniszki (Varniškės Zarasų 
rj.) su rytų slavams būdingu garsų junginiu -oro-. 

1905—1914 m. lietuvių nutautinimas kiek sulėtėjo, nes susidūrė 
su stipriu pasipriešinimu, kurį organizavo lietuviai inteligentai, dau- 
giausia kunigai. Tačiau nemažame gubernijos plote lietuvių kalba 
buvo jau išstumta arba beveik nebevartojama. Tik seneliai bemokėjo 


"> Cynanax T. M. JĮnanekTbi AHTOBCKO-CJ1aBAHCKOTO NOOrpaBHYbn. Ovepka Ėo- 

lietuviškai tose vietovėse, kur XIX a. viduryje lietuvių kalba dar vy- 
ravo. Tokių vietovių etninę priklausomybę Lietuvai gynė šviesiausi 
lietuvių protai. Jos buvo pripažintos Lietuvos Respublikai 1920.V11.12 
sutartimi su Sovietų Rusija. Jei ne pilsudskinės Lenkijos klasta, lietu- 
vių kalba čia būtų greit atgijusi, kaip atgijo ne mažiau sulenkinti Kė- 
dainių krašto kaimai. Dėl Vilnijos etninės priklausomybės šiandien 
netektų ginčytis. Beje, „Aušros“ laikais tokių ginčų dar ir negalėjo 
būti, nes didelėje Vilniaus gubernijos dalyje (be Dysnos ir Vileikos 
apskričių) lietuviškai kalbantys tebesudarė apie 4974. 

Detaliai ištirti Vilniaus gubernijos kalbų kitimo dinamiką XIX— 
XX amžių sandūroje ir iki I pasaulinio karo sunku dėl patikimų 
šaltinių stokos. 1897 m. Rusijos gyventojų visuotinis surašymas padėtį 
atspindi paviršutiniškai ir netiksliai. Reikšmingi A. Platerio sukaupti 
duomenys, paskelbti 1898 m. nenustatyto asmens, pasivadinusio ano- 
nimu!?, Naudodamasis šiuo ir kitais šaltiniais, lenkų kalbininkas J. 
Rozvadovskis 1914 m. paskelbė lietuvių kalbos paplitimo žemėlapį!!. 
Nemaža duomenų sukaupė Rusijos geografų draugijos narys J. Kuz- 
necovas, apie 1872—1875 m. rengęs tikslų etnografinį žemėlapį, 
taip pat vėlesnių laikų tyrėjai H. Turska, P. Kušneris, M. Grinblatas, 
A. Vidugiris, P. Gaučas ir kt. Visų tų duomenų analizė duoda bent 
apytikrį ano meto kalbų mozaikos kitimo vaizdą. 

Ties Vilniumi per XIX a. paskutinį ketvirtį ir XX a. pirmąjį dešimt- 
metį, t. y. iki I pas. karo, lietuvių kalba buvo sparčiai stumiama iš var- 
tosenos. Vilnių supančios Trakų, Riešės, Mickūnų, Šumsko, Rūkainių, 
Rudaminės, Mėdininkų, Turgėlių apylinkės tada jau visai arba 
bemaž visai neteko lietuvių kalbos. Tai sudarė apie 200 kmž slavišką 
pleištą pačioje Lietuvos širdyje (žr. 7 pav.). Kaimai sugudėjo, mieste- 
liai sulenkėjo. Iš dvarų ir miestelių lenkų kalba (polszczyzna litewska) 
ėmė plisti ir į gudiškai (,„paprastąja“ kalba) šnekančius kaimus, ypač 
į šiaurės vakarus nuo Vilniaus. Apie 50 metų pabuvę „gudais“, lietuvių 
kilmės kaimiečiai, aukštesnių luomų skatinami ir verčiami, vis dažniau 
virto „lenkais“. Paribiais žmonės daug kur buvo dvikalbiai ir net tri- 
kalbiai. 

Vilniaus miestas po 1863 m. sukilimo sparčiai suslavėjo. XIX a. pa- 
baigoje lietuviškai kalbančių jau nedaug beliko. Daugiausia buvo žydų. 
10 Anonim Obszar języka litewskiego w gub. Wilenskiej // Materialy antropo- 

logiczno-archeograficzne i etnograficzne. Krakow, 1898. T. 3. Dz. 2. 


1 Rozwadowski J. Mapa języka litewskiego // Polska i Litwa w dziejowym 
stosunku. Warszawa—Lublin—tė6dž—Krakėw, 1914. 

1897 m. jie sudarė net 447; visų miesto gyventojų. Lenkais tada užsi- 
rašė 33,674, rusais — 14,674, o lietuviais — vos 2,19; (aiškiai sumažin- 
ta). 

Pagal oficialią statistiką, Vilniaus apskrityje lietuviškai kalbantys 
tada sudarė per 3174 (be miesto daugiau kaip 4074), lenkiškai kalban- 
tys — beveik 140,, o gudiškai — per 45945. Tačiau praėjus 12 metų 
padėtis labai pasikeitė: 1909 m. lenkiškai kalbančių užrašyta jau net 
beveik 7294, o lietuviškai šnekančių beliko kiek daugiau kaip 704, 
gudiškai — apie 2174. 

Trakų mieste ir rytinėje apskrities dalyje lietuvių kalba buvo bemaž 
visai išstumta, tik vakarinėje apskrities dalyje ji dar tebesilaikė, daug 
kur net vyravo. Oficialios 1897 m. statistikos duomenimis, visoje Tra- 

kų apskrityje lietuviai sudarė 64,79;. Rusų policijos 1909 m. žiniomis, 
iš 200 161 gyventojų buvo 118 161 lietuvių (5994). XIX — XX amžių 
sandūroje lietuvių kalba sparčiai nyko tolyn Aukštadvario link (daugiau- 
sia lenkėjo). Apie Semeliškės ji dar tebuvo vos pradėjusi nykti. Spren- 
džiant iš kun. S. Stakelės 1905 m. raporto, Vievio apylinkėse daugu- 
mas gyventojų tebekalbėjo lietuviškai. 

Anapus Neries, apie Kefnavę, XIX a. pabaigoje irgi daugiausia dar 
buvo kalbama lietuviškai, lenkų kalba čia vos pradėjo rastis. Labiau 
sulenkėjo Maišiagalos apylinkė (1890 m. duomenimis, lietuviškai be- 
kalbėjo 28794), kurios šiaurinėje dalyje lietuvių kalba dar vyravo, o 
pietinėje jau tik vietomis bevartota. Kiek lietuviškesnė išliko gretima 
Pabėržės parapija (449,), kur tada bemaž visuose kaimuose dar buvo 
lietuviškai kalbančių. Sužionių parapija XIX a. pabaigoje tebebuvo 
iš esmės lietuviška. Tačiau lenkėjimas skverbėsi tolyn į šiaurę. Lenkiš- 
kai kalbančių pradėjo rastis net pietinėse Širvintų, Giedraičių (iki 
349), Dubingių, Joniškio (199,) apylinkėse. 

Arčiau Vilniaus, apie Sūdervę, Nemenčinę, lietuviškai kalbantys 
sudarė mažumą. Prie pat Nemenčinės jie dar vyravo, bet toliau į piet- 
vakarius (Rieščs link) ir šiaurės rytus (į Pžbradę) daugiau buvo kal- 
bančių lenkiškai. Čia lenkų kalba brovėsi ir į sugudėjusius kaimus. 

Anapus Žeimenės XIX—XX amžių sandūroje labai išplito gudų 
kalba, ypač Buivydžių—Bistryčios (BBicTpuna) apylinkėse. Apie 
Kiemėliškį (KeMenamka), Kliuščionis (Kntormansi) žmonės daugiausia 
buvo dvikalbiai, lietuvių kalba sparčiai nyko, XX a. pradžioje bebuvo 
jos likučiai. Tada nuo viso lietuviško masyvo galutinai atskilo didoka 
Gervėčių (FepsaTsi) lietuviška sala, išlikusi iki mūsų dienų. Yra duo- 
menų, kad jos kaimus pasiekdavo viena kita draudžiamos lietuvių 
spaudos knyga. Gervėčiams artima Varnionių (Bopuami) apylinkė tada 
buvo jau dvikalbė, o apie Astravą (OcTpoBeu) teskambėjo vien gudų 
kalba. Tačiau žinoma, kad lietuviškai mokančių ar bent suprantančių 
pasitaikydavo apie Salas (Con, 1898 m. Salą valsčiuje lietuviais už- 
sirašė 601 žmogus), Vyšniavą (Bnarmneso). 

Toliau į šiaurę nuo šių vietovių lietuvių kalba buvo pramaišiui su 
gudiškąja vartojama apie Leūtupį (JIsrarymi), Kamėjus (Komas, iki 
1906 m. bažnyčioje buvo sakomi lietuviški pamokslai ir giedamos lie- 
tuviškos giesmės), ypač šiaurės vakarų kryptimi, kur jos liekanų iš- 
liko ligi mūsų dienų. Yra duomenų, kad suprantančių lietuviškai tada 
būta net gerokai toliau rytuose prie Naročiaus (Narūčio) ežero, pvz., 

Ižojė (Hxa). Prieš I pas. karą lietuvių kalba dažnai girdėdavosi Glue 
boko (Fny6oxoe, 1. Glębokie) turguje. 

Dar toliau šiaurėje, už ano meto Vilniaus gubernijos ribų (buvo pri- 
skirta Kauno gubernijai), formavosi didelė lenkų kalbos sala apie Sm4]- 
vas. Čia XIX a. viduryje dar tebebuvo kalbama lietuviškai. Tačiau 
maždaug 1890—1895 m. atsirado sulenkėjusių kaimų. Tada į va- 
karus nuo Vilniaus— Daugpilio geležinkelio kalbėjo bemaž vien lie- 
tuviškai, o į rytus (Vidžiai — Baj3bi, Rimšė, Gaidč, ypač Smalvos) 
esantys kaimai ėmė lenkėti, nors vyravo lietuvių kalba. Labiau sulen- 
kėjo Drūkšių (ĮĮpncBaTEr) apylinkės, o nuo Brėslaujos (BpecnasB) 
į rytus sugudėjo. Drūkšių bažnyčioje jau apie 1886 m. liautasi skaityti 
lietuviškai evangeliją, bet Brėslaujos bažnyčioje dar buvo skaitoma 
ir 1899 m. (tačiau pamokslai sakomi vien lenkiškai). Apie Apsą (Onca) 
daugelis kaimų tebebuvo lietuviški. Protėvių kalbos dar nebuvo užmir- 
šę vietomis toli rytuose apie Ikaznę (Hka3us, į rytus nuo Brėslaujos), 
Jodūs (Hozer, toliau pietuose), Drūją (IĮpys, prie Dauguvės), net Dys- 
ną (JĮĮncaa, irgi prie Dauguvos). Pagal 1909 m. statistiką Dysnos ap- 
skrityje gyveno 1044 lietuviai (kun. I. Šopara Dysnos bažnyčioje jiems 
pamokslus sakė lietuviškai). Lenkiškai čia visur tada tekalbėjo vien 
dvaruose ir palivarkuose („zascenkose“ — šlėktų vienkiemiuose). 
Kaimiečiai vos buvo pradėję lenkėti. Sparčiausiai lenkų kalba plito 
apie Smalvas, Tufmantą ir toliau į šiaurę, kur „lenkai“ greit užliejo 
nemažą lietuviškai ir gudiškai kalbėjusių plotą. Amžininkų atsimini- 
mais, apie 1890 m. gimusieji daug kur lietuviškai jau nebesuprato arba 
nenorėjo suprasti. 

Į pietus nuo Vilniaus lietuvių kalba nyko labai sparčiai. Nuo Trakų 
jos riba XIX—XX a. sandūroje ėjo šiauriau Rūdiškių, Pžluknio (šią 
parapiją kun. S. Stakelė 1905 m. dar skyrė prie lietuviškų), Rūd- 
ninkų, per Jašiūnus, į šiaurę nuo Šalčininkų. Visos šios vietovės kalbėjo 
mišria kalba. XX a. pradžioje Šalčininkų parapijoje lietuviškai kal- 
bantys sudarė apie pusę visų gyventojų, daugiausia vakarinėje dalyje. 
Toliau į rytus kalbų riba ėjo pro Graužiškes ([payxuuika), kur gyven- 
tojai buvo dvikalbiai. Trobį (TpaGer) parapijoje tuo metu lietuviškai 
jau beveik nebekalbėjo, bet apie Subatninkus (Cy6oTanka) dar tokių 
pasitaikydavo. 

Nuo šių vietų toliau pietryčiuose buvo gudiškai kalbančių atskirta 
lietuviška Laztūinų (Jla3xyBsi) sala, kur lietuvių kalbos likučių tebėra 

ir šiandien. XX a. pradžioje lietuviškai čia kalbėjo per 30 kaimų gyven- 
tojai. A. Platerio duomenimis, 1890 m. Lazūnų apylinkėse lietuvių 
būta apie 3 tūkstančius, o 1905 m. — jau nurodomi tik 2 tūkstančiai. 


Lazūnų apylinkių lietuvių kalba labai archaiška. Todėl ja labai domisi kalbinin- 
kai. Pirmasis šią lietuvišką salą aplankė 1886 m. Peterburgo universiteto docentas 
E. Volteris. Jis tada pabuvojo Daunoriuosė (/ĮosHapsi), Dervagiuosė (/ĮeBepru), 
Jančiūnuose (Auuesauu), Pasaliuose (I[ocaxm), Šeškuosė (Illamxa), Uosiagiriuose 
(Bocurgper), Zomžšiuose (3aMOmEe) ir Žydžiūnuose (XKuneBuvun). Visi šie kaimai 
tada priklausė Bokšto (BakmTEi) valsčiui. Pačiame Lazūnų miestelyje 1897 m. 
rusų statistika nurodo 959 lietuvius. Antrą kartą Volteris atvyko 1893 m. ir apkelia- 
vo daugiau vietovių. Tada lietuviški dar buvo Lūgamėnų (JIyromosaun) valsčiaus 
Bebrėnų (Bo6posawa), Bežimnių (BexeMimi), Daniūnų (JĮomesnan), Gudenionių 
(MynemaTa), Joskūnų (Ackesusa), Lazūnų (JIa3xynti) ir Valdikų (BonbxmKu) kai- 
mai, o Jurėtiškių (HOpaTumka) valsčiui priklausę Kupronių (Kynposasa), Ažūbe- 
lavių (3a6enacipi) ir Zubonią (3y6osnuu) kaimai jau kiek apslavėję. Vietos gyven- 
tojų pasakojimu, dar atmenamai lietuviškai kalbėję gyventojai šiose vietovėse: Bač- 
kininkuose, Dūdose (JĮyne:), Kirvėliuose (Kapsena), Krūpliuose (Kpynna), Lež- 
nčnuose (Jlexmesuua), Lugamčnuose (JIyromosuua), Šilviuose (IllnnEBsi), Valko- 
jė (Banka) ir kt. 1906 m. Lazūnų salą aplankė J. Jablonskis, kuris po to rašė, 
jog jautęsis kaip tarp mirštančių lietuvių. Tada buvę daug mišrių šeimų, žmonės 
negaudavę lietuviškų knygų (apie lietuvių laikraščius nieko negirdėję), ypač lenkišku- 
mą skleidusi bažnyčia (anksčiau giedoję lietuviškas giesmes, tada — vien lenkiškas), 
žmonės užmiršę lietuviškai melstis. Lietuvių kalba darėsi vis mažiau reikalinga, ja 
žmonės šnekėję tik iš papratimo, nors beveik visa Lazūnų parapija dar mokėjusi 
lietuviškai. Vėliau, po I pas. karo, Lazūnų tarmę tyrė žymus estų lituanistas prof. 
P. Aruma (Arumaa). 

Vijos (HsBce) apylinkėse lietuvių kalba iš esmės užgeso XIX a. 
antrojoje pusėje, nors jos likučių čia būta dar ir XX a. pradžioje. 

Ištisinis lietuvių kalbos masyvas XIX— XX a. sandūroje prasidėjo 
maždaug nuo Dievčniškių— Žirmūnų (JKupMyKn»!)—Pelesūs (Ileneca) 
linijos. Dieveniškių apylinkėse lietuviai sudarė apie 909, visų gyvento- 
jų ir dar nebuvo atkirsti gudiškai kalbančiųjų. Gretimoje Geranainių 
(Fepanėn:i) parapijoje žmonės buvo jau dvikalbiai (ypač šiaurinėje 
dalyje), o toliau į pietus apie Lipniškes (Jlamanmka), Trakeliūs (Tpa- 
xenH) lietuvių kalba tuo metu visai geso. Žirmūnų (OKapmyasi) apylin- 
kėse tada lietuvių kalba jau buvo pradėjusi sparčiai nykti, ypač pietinėje 
dalyje!2. Tačiau jos likučių dar buvo toli pietuose apie Ščiūtiną (Ily- 
13 Žymus norvegų kalbininkas O. Brokas 1895 m. ištyrė Žirmūnų— Bastūnų (Bac- 

TyBLbi) lietuvišką šnektą ir ją aprašė, bet jo darbas pasirodė tik 1958 m.: Broch O. 

Zum Litauischen siidlich von Vilna // Norsk Tidsskrift for Sprogvidenskap. 

T. 19. S. 1—71. Dabar tame krašte lietuviškai, galima sakyti, jau nebekalbama, 


nors vienas kitas senelis pasitaiko (1987 m. A. Vidugiris Žirmūnuose lietuviškai 
kalbėjosi su vietiniu Gruzdžiu, jo seseria ir kitais žmonėmis. 

unu) ir Želūdką ()Kenynox). Į šiaurę nuo Ščiutino esančiame Girinin- 
kų (Iepuuku) kaime jų liko ir iki mūsų dienų. 

Į šiaurę nuo minėtos linijos esančios Varenžvo— Benekdinių (Bopo- 
HOBO—BeHgkonu) apylinkės tada dar buvo vien lietuviškos. Tas pat 
pasakytina ir apie Asavės (Oco8o), Rodūnios (Paxyms), Pelesūs 
(Ileneca) parapijas, kur gudėjimas tebuvo vos prasidėjęs. Rodūnios 
parapijoje 1909 m. gyveno 4894 lietuviai, kurie nemokėjo kitų kalbų. 
Asavos parapijoje 1905 m. lietuviškai kalbėjo apie 3 tūkstančius žmo- 
nių, 0 sugudėjusių tebuvo apie tūkstantį. Eišiškių valsčius XIX a. 
pabaigoje dar buvo ištisai lietuviškas, nors jau ir čia brovėsi gudų kal- 
ba, net sparčiau negu kitose minėtose vietovėse (1909 m. lietuviškai 
kalbantys besudarė apie pusę visų gyventojų). 

Pati tolimiausia lietuvių kalbos sala — Zietelos (ĮfarnoBo, br. 
IaarnaBa, 1. Zdzigciot)? apylinkės, esančios į pietvakarius nuo 
Naugardūko. Gardino gubernijos kanceliarijos duomenimis, 1886 m. 
lietuviškai Zietelos valsčiuje kalbėjo 1156 žmonės (lenkiškai 1454, 
gudiškai 4959), o 1897 m. jų beliko 293. Prieš I pas. karą lietuviškai be- 
kalbėjo tik Zasččių (3aceTbe, br. 3acenųe), Pagirių (Ilorupsi), Narčią 
(Hopuesuau), Kūrpešų (Kypuemsi), Dainavos (ATBe35) kaimuose. 
Dabar lietuviškai bemoka vos keli Žmonės. 


Zietelos šnekta irgi labai domino kalbininkus. Ir ją pirmasis iš mokslininkų aplan- 
kė E. Volteris; 1886—1909 m. pabuvojo net 5 kartus. Vietos valdininkai Volterį 
tada palaikė caro giminaičiu ir jo įsakyti nukabino valsčiaus valdyboje buvusią len- 
telę su rusišku užrašu „Lietuviškai kalbėti griežtai draudžiama“. 1906 m. pas Ziete- 
los lietuvius svečiavosi K. Būga. Jis rašė, kad Zasččiuose galėjęs lietuviškai susikal- 
bėti su 400 žmonių, o kita tiek daug ką supratę. Pagirių ir Narčią kaimuose tada lie- 
tuviškai kalbėję per 100 žmonių. 1911 m. „Vilties“ laikraštyje (Nr. 114) rašoma, kad 
Zasččiuose lietuviškai kalbą 300 žmonių, Pagiriuosė — apie 30, o Narčią kaime te- 
mokąs vienintelis senelis. Vėliau Zietelos lietuvių šnektą tyrė lenkų kalbininkai, 
taip pat estas P. Aruma (Arumaa). 


Dubičių —Pariččės (Ilopeue, br. IMap3uva) linijoje išliko maždaug 
XIX a. vidurio būklė, tik apie pačią Pariččę ir Ašiužią (Ioxa), Pėr- 
lamą (IlepenoM) lietuviškai kalbančių praretėjo. Suvalkijoje lietuvių — 
lenkų kalbinė riba išliko beveik be pakitimų (visoje Suvalkų gubernijoje 
1867—1897 m. laikotarpiu lietuviai sudarė 52—547,), nes čia anks- 


1 Vardui pradžią davė upės, dabar vadinamos Z/etelka, pavadinimas, plg. pievos 
vardą Pazieteliai (ppr. taria Pdzyteliai Zasččiai—3acerbe). XVI-XVII a. do- 
kumentuose vadinama Zdierela. Slaviški variantai perdirbti dėl liaudies etimo- 
logijos, plg. 1. dzieciol, r. ėameas "genys". 

čiausiai prasidėjo tautinis atgrmimas, sustabdęs lenkų kalbos plitimą. 
Pastaroji kiek išplito tik apie Vižainį (Wižajny), Liubavą, Seinūs (Sej- 
ny), Bėrzninką (Beržniki), Gibūs (Giby). 

XIX a. viduryje—XX a. pradžioje susiformavo stiprus lenkybės 
židinys etnografinės Lietuvos viduryje — į šiaurę nuo Kauno palei 
Nevėžio upę. Tai Lapės, Babtai, Panevėžiūkas, Vandžiogala, Kėd4i- 
niai, Dotnuva, Šlapžberžė... Čia derlingose žemėse iš seno buvo daug 
dvarų, dvarelių, bajorų vienkiemių (akalicų), kurie kartu su lenkiška 
bažnyčia polonizavo kraštą. Garsėjo vadinamoji szlachta laudanska 
(pavadinimas nuo Liaudės upės, dešiniojo Nevėžio intako). Jos lie- 
tuviška kilmė matyti jau vien iš pavardžių, pvz., Butrym, Gasztowt, 
Giedgowd, Gintowt, Mongierd, Montwil, Towgin (= Būtrimas, Gds- 
tautas, Gėdgaudas, Gintautas, Maūgirdas, Mantvilas, Taūginas)... 
Senoji šių bajorų karta dar mokėjo lietuviškai, o jaunimas jau kalbėjo 
vien lenkiškai. Ypač „garsus“ lenkintojas buvo Baisogalos (lenkiškai 
vadintos Bejsagola) dvarų savininkas V. Komaras, savo lėšomis už- 
sakydavęs šio krašto gyventojams Vilniuje leidžiamus lenkiškus laik- 
raščius. Nepaisant šio lenkinimo židinio, Kauno gubernijoje per 
aptariamą laikotarpį lietuvių procentas padidėjo nuo 6694 iki be- 
veik 7394. 

Visoje etnografinėje Lietuvoje (91 200 km?) 1905 m. oficialiais duo- 
menimis gyveno apie 2 150 000 lietuvių. Jie sudarė 5694 visų gyvento- 
jų. 

Mažoji Lietuva. Čia lietuvių padėtis buvo sunki. Vokietijos imperi- 
jos valdžia be atodairos slopino viską, kas lietuviška. Jau maždaug 
nuo 1873 m. lietuvių kalba buvo išguita iš mokyklų, valdžios įstaigų, 
net bažnyčių, apskritai viešojo gyvenimo. Viskas turėjo lietuvius vo- 
kietinti: ir mokykla, ir bažnyčia, ir valdžios įstaigos, ir kariuomenė... 
Nori geriau gyventi — išmok vokiškai, tapk vokiečiu. Į aukštesnę 
socialinę pakopą kitaip neįžengsi, nes vokiečių kalba buvo padaryta 
krašto pažangos, aukštuomenės ir galingųjų kalba. Valdžia stengėsi 
išsiugdyti paklusnią lietuvių inteligentiją, kuri būtų lojali vokišku- 
mui ir pati vokietintų savo tautiečius. Prieš lietuvius buvo varoma 
tokia pat propaganda, kaip lenkininkų Didž. Lietuvoje. Antai pro- 
testantų vyskupas V. Hofhainicas nesidrovėdamas skelbė, jog „ponas 
Dievas neišmanąs lietuviškai“. Pasitaikydavo smurto atvejų. „Birutės“ 
draugijos susirinkime Skaisgiriuosė (Bolšakovas) vienas tėvas guodėsi, 
kad mokytojas jo vaikui įkirtęs septynias rykštes už tai, jog šis temokė- 

jęs lietuviškai. Ilgainiui lietuvininkus vokiečiai vis labiau dvasiškai 
gniuždė, net stipriau negu jų brolius Didž. Lietuvoje. Daugelis virto 
lojaliais kaizerio pavaldiniais, su nepasitikėjimu žiūrinčiais į anapus 
sienos kylantį lietuvių tautinį atgimimą. „Aušros“ ir „Varpo“ idėjos 
jiems nieko nebesakė. Bet buvo ir tokių, kurie suvokė tautos pražūtį 
ir sąmoningai stojo ginti lietuvybės. Tarsi nykštukai jie piestu šoko prieš 
grėsmingą milžiną. 

Dėl gimtosios kalbos teisių buvo kovojama atkakliai. Kaimiečiai 
vietomis jėga versdavo mokytojus dėstyti lietuvių kalbą (pvz., Gilijojė, 
dab. Matrosovas). Buvo rašomos peticijos (pvz., 1892, 1895, 1900, 
1902, 1904 m.) su tūkstančiais parašų. Jose reikalauta grąžinti gimtąją 
kalbą į mokyklas, bažnyčias ir viešąjį gyvenimą. Lietuviams simpati= 
zavo šviesesni vokiečių protai. Buvo ir tokių, kurie nuoširdžiai padėjo. 
Iš jų ypač minėtinas J. Zauerveinas, didelis lietuvių kalbos mylėtojas, 
tapęs žymiu kovotoju dėl lietuvybės. 

Jurgis Zauerveinas (Georg Julius Justus Sauerwein) gimė 
1831 m. Hanoveryje. Jaunystę praleido Gronau mieste, kur tėvas dirbo 
pastoriumi. Anksti išryškėjo, kad gabus kalboms. 12 metų berniukas 
jau gerai mokėjo lotynų ir graikų kalbas. Studijavo filosofiją Getinge- 
no ir Vienos universitetuose. Paskui išvyko į Angliją. Čia susipažino 
su garsiąja britų Biblijos draugija, vėliau tapo jos nuolatiniu bendra- 
darbiu, vertė Bibliją ir jos dalis į įvairias kalbas. Grįžęs į Vokietiją, 
dirbo namų mokytoju, be kita ko, mokė kunigaikštytę Elžbietą 
(būsimąją Rumunijos karalienę). Kurį laiką dirbo Getingeno universi- 
teto bibliotekoje. Bet jo troškimas buvo keliauti po pasaulį ir moky- 
tis kalbų. Kaip poliglotas greit išgarsėjo ne tik Vokietijoje, bet ir kito- 
se šalyse. Važinėjo net po Afriką mokydamasis įvairių negrų tautelių 
kalbų. Iš viso buvo išmokęs apie pusšimtį kalbų. 

Lietuviškai Zauerveinas išmoko anksti, matyt, dar gyvendamas 
Gronau ir bendraudamas su ten fabrikuose dirbusiais lietuvininkais. 
Ši kalba jam padarė nepaprastą įspūdį, ją labai pamėgo, laikė lyg antrąja 
savo gimtąja kalba. Mėgdavo Maž. Lietuvoje gyventi, net 21 metus 
nuolat važinėjo į Maž. Lietuvą. Ėmė rašyti lietuviškai eilėraščius. 
Susipažinęs su žymesniais lietuvių veikėjais, greit pats įsitraukė į tautinę 
lietuvių veiklą, tapo vienu iš žymiausių kovotojų prieš vokietinimą. 
Gynė ir kitas Vokietijoje engiamas mažąsias tautas, ypač sorbus (Iu- 
žičėnus). Organizavo lietuvių peticijas ir deputacijas pas kaizerį, pats 

rašė kreipimųsi tekstus. Germanizatorius, kaip ir Didž. Lietuvos poloni- 
zatorius, Zauerveinas vadino brutaliais grobikais, nusikalstančiais 
žmoniškumui. Ragino lietuvius priešintis valdžiai, atkakliai brukan- 
čiai germanizacinę politiką, ir mokyti savo vaikus namie arba steigti 
sekmadienines mokyklas. Bendradarbiavo taip pat Didž. Lietuvos spau- 
doje. Straipsnius pasirašinėjo Girėno, Silvaticus ir kt. slapyvardžiais. 
Stengėsi sieti Didžiosios ir Mažosios Lietuvos lietuvius, žadino abiejų 
tautinį atgimimą. Štai posmas iš vieno jo eilėraščio: 


Prisikelk dabar, 
Gyva būsi dar, 
Prisikelk miela, 
Tėviškė mūs Lietuva! 


Zauerveinas nenuilstamai populiarino įvairių kraštų spaudoje 
lietuvius ir Lietuvą. Daug rašė apie gerus lietuvių papročius, tautinius 
drabužius, ypač senąją lietuvių kalbą. Įsitraukė į politinę Maž. Lietu- 
vos veiklą. Ne kartą dalyvavo rinkimuose į parlamentą kaip lietuvių 
kandidatas, bet mažai balsų tegaudavo, nes buvo visaip šmeižiamas 
ne tik vokiečių, bet ir nutautusių lietuvių. Dėl to ilgainiui nusivylė 
lietuviais, ėmė vengti Maž. Lietuvos, nors jos visą laiką ilgėjosi. Mirė 
Oslo mieste 1904 m. 

Zauerveinas parašė populiariąją dainą „Lietuviais esame mes gimę“, 
tapusią tarsi Maž. Lietuvos himnu. Pateikiamas jo teksto pirmasis 
posmas: 


Lietuvninkai mes esam gimę, 
Lietuvninkai mes turim būt, 
Tą garbę gavome užgimę, 
Tą ir neturim leist pražūt. 


Zauerveino eilėraščių daugiausia galima pasiskaityti D. Kauno parengtame 
ir 1986 m. išleistame Maž. Lietuvos poezijos rinkinyje „Kaip ąžuols drūts prie Nemu- 
nėlio“. Lietuvių kalbos ir literatūros institutas 1975 m. išleido V. Kuzmicko ir A. 
Šešelgio parengtą Zauerveino bibliografiją. 


Nenuilstama lietuvininkų patriotų kova dėl gimtosios kalbos teisių 
buvo nevaisinga. Valdžia atkakliai laikėsi brutalios germanizacinės 
politikos ir vis labiau varžė lietuvybę. Kovoti darėsi kaskart sunkiau. 
Tačiau lietuviai patriotai nenuleido rankų. Steigė lietuviškas draugijas. 
Anksčiau jos buvo vien religinės, dabar ėmė kurtis tautinės lietuvybei 

gaivinti. Svarbiausiu veikimo centru tapo Tilžė (Sovetskas), pasidariusi 
tarsi Maž. Lietuvos sostine. Ypač veikli buvo „Birutės“ draugija, įs- 
teigta 1885 m. M. Jankaus, J. Mikšo ir kitų Maž. Lietuvos veikėjų. 
Jos tikslas — stiprinti tautinę savimonę, palaikyti gimtąją kalbą, ją 
tobulinti, leisti lietuviškas knygas. Veikė apie porą dešimtmečių ir iš- 
augo į stiprų kultūrinį centrą. Susirinkimuose buvo skaitomi referatai 
apie lietuvių tautos praeitį, gimtosios kalbos grožį, tautinio atgimimo 
uždavinius, sakomos patriotiškos kalbos. Rengdavo lietuviškus vakarus 
su vaidinimais ir dainomis, tradicines vasaros ir žiemos šventes, kuriose 
dalyvaudavo net iki tūkstančio žmonių. Draugija ypač aktyvi buvo 
veiklos pradžioje, kai jai pirmininkavo V. Bruožis. 

Vilius Brūožis — vienas iš lietuvių tautinio atgimimo Maž. 
Lietuvoje pradininkų. Gimė 1843 m. Ragainės (Nemanas) aps. Iš pro- 
fesijos gydytojas, 1871 m. apgynęs medicinos mokslų daktaro diser- 
taciją. Mokyčiausias to meto lietuvis. Savo tautiečius inteligentus ragi- 
no rašyti ne vokiškai, bet lietuviškai. Rūpinosi raštų kalbos grynumu. 
Kovojo prieš germanizmus. Jo iniciatyva „Birutės“ draugija susirinki- 
muose buvo nutarusi pagerbti tuos narius, kurie bent vienam vokiškam 
žodžiui sugalvos lietuvišką pakaitalą, o be reikalo pavartojusį germaniz- 
mą — bausti 50 pfenigų pabauda. Domėjosi kalbos mokslu, bet būda- 
mas nespccialistas sukūrė fantastišką teoriją, neva lietuvių kalba esan- 
ti visų kalbų pirmapradė, skelbė, jog „net rojuje buvo lietuviškai kal- 
bama“. Remdamasis daugiausia žodžių panašumu tvirtino, kad, pvz., 
lotynų arare kilo iš lietuvių arti, kad vokiečių Pflug, Wagen — iš lie- 
tuvių plūgas, važiuoti ir pan. Reikšmingiausia, žinoma, jo visuomeninė 
veikla. Bendradarbiavo „Aušroje“. Buvo „Varpo“ ir „Ūkininko“ 
atsak. redaktoriumi. Mirė 1909 m. Tilžėje. 

„Birutės“ draugija iki 1913 m. išleido 14 pavadinimų knygų ir apie 
30 smulkių spaudinių, k. a. atsišaukimų, renginių programų, atvirukų 
ir kt. Turėjo savo biblioteką, kaupė muziejinius eksponatus. Visa tai 
1908 m. perdavė Vilniuje įsikūrusiai Lietuvių mokslo draugijai (dabar 
saugoma Lietuvių literatūros ir tautosakos instituto bibliotekoje). 
Tačiau masine organizacija „Birutės“ draugija netapo, matyt, dėl per- 
nelyg griežto nusistatymo prieš viską, kas vokiška. Germanizatorių 
buvo persekiojama. Kadangi anuomet galima buvo lietuvybės labui 
daug nuveikti per dainą, tai parengė dirvą atsirasti „Giedotojų“ draugi- 
jai. Ji įsteigta 1895 m. Joje ypač išgarsėjo (chorui vadovavo) būsimasis 
žymus lietuvių kultūros veikėjas filosofas Vilius Storasta — Vydūnas 

(1868—1953) (jo veikla bus aptar- 
ta vėliau). „Giedotojų“ draugija 
veikė ir po I pas. karo. 

XIX —XX a. sandūroje įsikūrė 
daug nedidelių lietuviškų draugijų, 
paprastai veikusių atskirose vieto- 
vėse. Jos rengdavo susitikimus, 
šventes. Ypač įspūdingos būdavo 
Rambyno kalne švenčiamos Joni- 
nės. Frydrichas Bajoraitis-Paukš- 
telis (1883—1909, jaunas miręs 
poetas) įsteigė keliaujantį knygy- 
nėlį, veikusį 1906—1920 m. ir 
turėjusį apie 900 knygų. Minė- 
tinas „Lietuvių susivienijimas 
8 pav. Prūsijos lietuvaitės XIX a.  Prūsuose“, įsteigtas Tilžėje 1901 
pabaigoje Š 

m. A. Bruožio. 

Ansas Brūožis gimė 1876 m. Martinuose Klaipėdos vls. Jaunys- 
tėje dirbo spaustuvėje raidžių rinkėju, prekiavo knygomis. Anksti 
įsitraukė į lietuvybės darbą. Rinko Maž. Lietuvos tautosaką, duomenis 
iš kultūros istorijos. Bendradarbiavo spaudoje. Pasirašinėjo slapyvar- 
džiais A. B. Klaipėdiškis, Prabočių Anūkas, Jonas Pakalniškis ir kt. 
Išleido net keliolika knygų, iš kurių mums ypač vertingos „Klaipėdiš- 
kių dainos“ 1908 m. (anuomet plačiai naudojosi kalbininkai) ir „Ma- 
žosios Lietuvos buvusieji rašytojai“ 1920 m. (svarbi kultūros ir litera- 
tūros istorikams). Mirė 1928 m. Klaipėdoje. 

Svarbu buvo koordinuoti įsteigtų draugijų, ypač jaunimo, veiklą, 
Tuo tikslu 1912 m. Tilžėje atsirado „Santara“, kuri veikė ir po I pas, 
karo, 1939 m. ją uždarė hitlerininkai. Mažlietuvių gyvenimą kiek iš- 
judindavo rinkimai į parlamentą: visos Vokietijos imperijos (reichs- 
tagą) ir Prūsijos karalijos (landtagą). Lietuviai valstiečiai buvo konser- 
vatyvių pažiūrų ir paprastai palaikydavo konservatorių partijos kandi- 
datus. Pirmasis lietuvis į reichstagą buvo išrinktas 1898 m. Tai Tilžės 
pirklys J. Smalakys, vėliau (kai mirė) jį pakeitė dvarininkas F. Mačiu- 
lis. Į landtagą 1903 m. buvo išrinktas pastorius V. Gaigalaitis (paskui 
du kartus perrinktas), o 1913 m. dar dvarininkas V. Steputaitis. Visi 
jie nedaug tenuveikė, nelabai ir stengėsi, buvo lojalūs valdžiai. 

Didelį lietuvybės skleidimo darbą atliko spauda. Mažojoje Lietuvoje 
buvo leidžiama beveik visa Didž. Lietuvai skirta raštija, kol anapus 

sienos spauda drausta, iš dalies ir vėliau. Dėl to abiejų Lietuvos dalių 
veikėjai glaudžiai bendradarbiavo. Žinoma, leista nemažai ir tokių 
knygų bei laikraščių, kurie Didž. Lietuvai netiko, skirtų specialiai maž- 
lietuviams. Tai gotiškomis raidėmis protestantiškos knygos ir periodi- 
niai leidiniai. Raidyno ir tikybos skirtumas smarkiai kliudė abiem Lie- 
tuvos dalims bendrauti. Mažlietuviai lotyniško raidyno knygas iš tra- 
dicijos tapatindavo su katalikybe ir tokių vengdavo. Su šia pažiūra 
nelengva būdavo kovoti. Ji pradėjo nykti tik XIX — XX a. sandūroje, 
tačiau visai neišnyko ir stipriai kliudė tautinio atgimimo darbui Maž. 
Lietuvoje. 

Maž. Lietuvai skirta periodinė spauda iš seno nebuvo kovinga, 
nes joje ne itin tesirūpinta lietuvybe. Daugelis leidinių propagavo 
nuolankumą kaizeriui, ištikimybę jo valdžiai. Iš pažangesnių pirmiausia 
minėtina „Lietuviška ceitunga“, leista nuo 1877 m. Martyno Šežniaus 
(1849— 1908), kuris skatino tautinį lietuvių susipratimą, gynė lietuvių 
kalbos teises, vėliau finansiškai rėmė „Aušrą“, leido kalendorius maž- 
lietuviams. Šernius savo laikraštyje buvo pradėjęs spausdinti Didž. 
Lietuvos atgimimo veikėjų J. Basanavičiaus, A. Vištelio-Višteliausko, 
J. Šliūpo ir kitų straipsnius, kupinus patriotinės dvasios. Tai nepatiko 
apvokietėjusiems skaitytojams. Jie ėmė reikalauti, kad būtų liautasi 
„žemaitiškai zaunyti“ (žemaičiais Maž. Lietuvoje vadinti visi didžlie- 
tuviai). Pasirodžius „Aušrai“, tokie straipsniai išnyko. Ilgainiui „Lie- 
tuviška ceitunga“ pateko į voxiečių rankas ir tapo vokietinimo įrankiu. 
Buvo leidžiama Klaipėdoje iki pat II pasaulinio karo. 

Adomas Einoras (1842—1906), anksčiau atpirkęs iš F. Kuršaičio 
provokišką „Keleivį“, pakeitė jo turinį (kurį laiką ir pavadinimą: 
vadino „Naujuoju keleiviu“), irgi stengėsi tenkinti bendrus visų lie- 
tuvių reikalus. Jis spausdino didžlietuvių autorių (pvz., J. Basana- 
vičiaus) straipsnius, parašytus lotyniškomis raidėmis, nepaisydamas 
skaitytojų protesto. Dar minėtinas „Nemuno sargas“ (1884—1887), 
savo turiniu ir tautine dvasia gana artimas „Aušrai“. Tačiau patriotinei 
spaudai išsilaikyti Maž. Lietuvoje buvo nelengva, ne vien dėl valdžios 
spaudimo, bet ir dėl sparčiai vokietėjančių žmonių abejingumo tauti- 
niams reikalams. 

Anksčiau gausi protestantiška religinio turinio raštija, sustiprėjus 
vokietinimui, ėmė silpti. Dvasinė vyriausybė ją vis labiau slopino. 
Slaptu raštu buvo įsakyta dvasininkams neberašyti naujų lietuviškų 
religinių knygų. Pasaulietinė literatūra šiek tiek pagausėjo nuo XIX a. 

pabaigos. Pasirodė mokslo populiarinimo ir beletristikos knygų, taip 
pat kalendorių, šiaip visokių leidinių. Iš spaudos darbuotojų daugiausia 
reiškėsi Martynas Jankus (jo veikla aptarta p. 25) ir Enzys Jagomas- 
tas, abu aktyviai dirbę ir tarpukario laikotarpiu. 

Enzys Jagoėmastas gimė 1870 m. Lumpėnuose prie Rambyno 
kalno. Iš profesijos spaustuvininkas, turėjo Tilžėje savo spaustuvę 
„Lituania“, leido religines ir pasaulietinio turinio knygas, kalendorius, 
laikraščius. Po I pas. karo (nuo 1924 m.) spausdino „Naująjį Tilžės 
keleivį“ — tada vienintelį lietuvišką laikraštį Rytprūsiuose. Rinko 
tautosaką. 1941 m. vokiečių prievarta išsiųstas į Lietuvą. Apsigyveno 
Vilniuje, kur tų pačių metų rugpjūčio 23 d. hitlerininkų sušaudytas su 
visa šeima. 

Kiti reikšmingesni prieškario Maž. Lietuvos spaudos darbuotojai: 
Martynas Banšėrius (1892—1916), Jonas Elijošaitis (1886—1915), 
Kristupas Jurkšaitis (1852—1915), Vilius Kalvaitis (1848—1914; kaip 
ir K. Jurkšaitis paskelbė vertingų kalbos mokslui duomenų), Mikelis 
Kybelka (1837—1906), Vilhelmas Kučius (1861—1919), Jurgis Mikšas 
(aušrininkas), Jonas Pipiras (1833—1912; parašė ir 1899 m. išleido 
vokiškai lietuvių kalbos vadovėlį), Endrikis Šadagys (1867—1911), 
Jonas Frydrichas Pranciškus Šrėderis (Schrėder, 1829—1906), Jurgis 
Traušys (1844— 1918), Kristupas Urėdaitis (1871—1913), Jonas Vana- 
gaitis (1869—1946), Endrikis Ventas (1819—1896), Kristupas Voska 
(1861—1905), Morta Zauniūtė (1876—19457). 


Mažlietuvių raštų kalba, kuri buvo aptarta „Lietuvių kalbos isto- 
rijos“ IV tome (p. 312—314), artėjant Į pas. karui sparčiai prastėjo, 
degradavo. Joje vis gausėjo vokiškų konstrukcijų, įsivyravo begalės 
germanizmų. Matyt, ji atspindėjo to meto inteligentų, išsilavinusių 
žmonių kalbą. Koks buvo jos santykis su liaudies šnekamąja kalba, 
pasakyti nelengva. Žinoma, ir liaudies kalboje tada buvo daug germa- 
nizmų, tačiau ji dar turėjo būti grynesnė. Taip manyti verčia K. Jurk- 
šaičio (Jurkschat), K. Kapelerio (Cappeller, 1840—1925), H. Šojo 
(Scheu, 1845—1937) ir kitų tyrėjų užrašyti tarminiai tekstai, kuriais 
plačiai naudojosi kalbininkai indoeuropeistai. To meto šnekamosios 
ir raštų kalbos santykis nėra ištirtas, nors tokioms studijoms duomenų 
šiek tiek turime. Be kita ko, galėtų praversti ir ano meto veikėjų kores- 
pondencijos lingvistinė analizė. Pateikiame keletą įdomesnių archaiš- 
kos kalbos pavyzdžių iš E. Jagomasto 1906—1914 m. laiškų, rašytų 
J. Šlapeliui (paskelbta leidinyje „Literatūra“, t. 24, p. 70—77, sukirčiuo- 

ta mano. — Z. Z.): laiškus manėspi rašėt, liekmi su guodone, esml 
"esu", nesmi "nesu", tesmi “tesu', norėtumbit norėtumėte", furčtumbit 
"turėtumėte", pasibengė "pasibaigė", nusiduos “atsitiks, įvyks', patldb 
“ką tik dabar", nės "nes". 

Pateikiame būdingesnių to meto šnekamosios kalbos germanizmų, 
patekusių iš vokiečių bendrinės kalbos: aficyras, apcfras "karininkas" 
(vok. Offizier), cždras "kedras" (Zeder), cigelis, cygelis “plyia' (Zie- 
gel), fereinas “sąjunga, draugija' (Verein), flygelis “sparnas* (Flūgel), 
giviera "šautuvas" (Gewehr), grykas "graikas" (Grieche), iūzelis “sala? 
(Insel), pūstamias "paštas" (Postamt), šlicas “pjūvis? (Schlitz), tėja 
“arbata' (Tee), trūcas "užsispyrimas" (Trotz), zilba “skiemuo? (Silbe). 
Vartota daug įvairiausių hibridų, pvz., frizieruoti "kirpti" (frisieren), 
musteroti “stebėti, žvalgyti' (mustern), šanduoti “gėdyti' (schūnden), 
kamėlvilnės "kupranugario vilnos' (Kamelgarn), pičtstundis “pietų lai- 
kas' (Mittagsstunde) ir kt. 

Pagal oficialią statistiką, Maž. Lietuvoje 1890 m. lietuvių gyveno 
117 637 (jie sudarė apie 1894), o 1900 m. — 106 230 (apie 1594). Iš 
tikrųjų jų buvo gerokai daugiau, nes vokiškai pramokę (dvikalbiai) 
žmonės laikyti vokiečiais, kaip ir kariuomenėje tarnavę jaunuoliai bei 
silpnai lietuviškai mokėję ir kiek apvokietėję žmonės. Todėl oficialios 
statistikos duomenis reikėtų bent padvigubinti. Tyrėjai mano, kad prieš 
pat I pas. karą neužmiršusių lietuvių kalbos dar būta apie 150—200 
tūkstančių. Miestuose lietuviškai beveik nebekalbėta. Mažiausiai 
suvokietėjo šiaurinės apskritys. Dešinėje Nemuno pusėje lietuviškai 
tebekalbėjo 2/3 visų gyventojų. Apskaičiuota, kid Klaipėdos apskri- 
tyje 1890 m. lietuvių kalbą laikė gimtąja daugumas žmonių 237 kaimuo- 
se ir 8 dvaruose (vokiečių kalbą 45 kaimuose ir 35 dvaruose), Šilutės 
apskrityje — 124 kaimuose ir 10 dvarų (vokiečių kalbą — 60 ir 13), 
Tilžės apskrityje — 126 kaimuose ir 9 dvaruose (vokiečių kalbą — 83 
ir 35). 1910 m. oficiali statistika Klaipėdos apskrityje (be miesto) 
rado 66,129/, lietuvių, Šilutės apskrityje — 539, Tilžės apskrityje — 
41,39, (1837 m. jų dar buvo atitinkamai 73,6, 74,4 ir 64,49,). Pie- 
tinėse apskrityse lietuviškai kalbančių prieš pat I pas. karą buvo ne- 
daug, vietomis ir visai nebebuvo. V. Kalvaičio duomenimis, toliausi 
bažnytkaimiai, kur 1910 m. dar sakyti lietuviški pamokslai, buvo DtŪ- 
bininkai (Dubeniki), Mielkiemis (Kalinino), Trempai (Novostrojevas), 
Darkiemis (Oziorskas), Enciūnai (Repinas), Stalupėnai (Nesterovas), 
Katniava (Zavetai), Nybudžiai (Krasnogorskojė), Malviškas (Maisko- 

jė), Kraūpiškas (Uljanovas), Peliniūkai (vok. Pelleningken), Papėl- 
kiai (Vysokojė), Oleksas ( Zalesjė), Laūknos (Rževka), Laukiška (Sa- 
ranskoje), Labguva (Poleskas), Nida. Jis šias vietoves traktuoja kaip 
„rubežių lietuviškos kalbos“. J. Jablonskis apskaičiavo, kad prieš I 
pas. karą Maž. Lietuva kasmet netekdavo apie 850 lietuvių. Taigi šio 
krašto lietuviškumas tirpte tirpo. 1905 m. padėtį matome 9 pav. 
Lietuviai už etnografinės Lietuvos ribų. Latvijoje lietuvių gyveno 
gana daug. Prie pat Lietuvos jie — senbuviai. Panašiai traktuotini ir 
gyvenę Latgaloje apie Ciskodą (Tiskūdi Rezeknės rj.). Kitur radosi 

9 pav. Lietuvių kalbos paplitimas Maž. Lietuvoje 1905 m. gyventojų surašymo duo- 
ai 


vėlai, ypač nuo 1880 m. Apskaičiuojama, kad 1880—1905 m. į Latviją 
emigravo apie 100 000 lietuvių. Mat caro valdžia trukdė gimtinėje 
pirktis žemės, lengviau tai buvo padaryti Latvijoje. Čia apskritai buvo 
kiek mažesnė carinė priespauda, menkiau persekiota lietuvybė. XIX a. 
pabaigoje susidarė dvi didesnės lietuvių kolonijos rytų Latvijoje: 
Gaurų valsčiuje (dab. FaBpb: Pskovo sritis), kur atsikelta daugiausia 
nuo Utenos, ir apie Didžiąją Indricą (Kraslavos rj.) — nuo Daugėliš- 
kio, Rimšės, Ignalinos apylinkių. Kėlėsi lietuviai ir į miestus: Rygą, 
Liepoją, Mintaują (Jėlgavą) ir kt. Šie miestai tada buvo svarbūs pramo- 
nės ir prekybos centrai, traukę darbininkus. 


Per 1897 m. gyventojų surašymą Latvijoje lietuvių rasta 26 033, o 
1914 m. — apie 95 000. Iš tikrųjų tas skaičius turėjo būti gerokai di- 
desnis, nes lietuviai gerokai painioti su lenkais (dėl vienodos tikybos). 
Tai matyti ir iš oficialios statistikos svyravimų, pvz., Alūkštos (Ilūks- 
tės) apskrityje 1860 m. užregistruota 5023 lietuviai ir 3828 lenkai, o 
1897 m. rasta lietuvių 6986, bet lenkų net 11 380. Laukesės apylinkėje 
1904 m. lietuviai, pagal oficialią statistiką, sudarę 8795, o 1914 m. jų 
terasta vos 2595. Beje, daugumas save laikiusių lenkais buvo atvykę 
iš Lietuvos, paprastai iš Vilniaus gubernijos ir kitų aplenkintų vietovių. 
Latgaloje lietuviai maišyti ir su latviais (čia šie katalikai). Antai žinome, 
kad 1898 m. Ciskodo lietuviai (save vadinę lietūvnykais) kalbėjo lietu- 
viškai, bet meldėsi iš latviškų knygų, jiems kunigas lietuvis pamoks- 
lus sakė latviškai. 

Svarbiausias Latvijos lietuvių kultūros centras — Ryga. Pagal ofi- 
cialią statistiką, 1897 m. Rygoje gyveno apie 6700 lietuvių, dar per 
13 000 rašėsi lenkais, mat buvo kilę iš Vilniaus gubernijos. 1912 m. 
lietuvių skaičius pasiekė 50 000, iš kurių tik apie 35 000 namuose kal- 
bėjo lietuviškai. Daugumas Rygos lietuvių dirbo menkai atlyginamais 
darbininkais, inteligentų buvo nedaug. Tautinį susipratimą skatino 
latvių atgimimo pavyzdys. 

Latvių tautinis atgimimas prasidėjo anksčiau negu lietuvių. Caro valdžia neper- 
sekiojo latvių kultūrinės veiklos ir švietimo. Nebuvo uždrausta spauda. Mokyklose 


mokyta latvių kalbos. Latvijoje ir vokietinimas nebuvo toks žiaurus, kaip lenkini- 
mas Lietuvoje. 


Pirmoji Latvijos lietuvių draugija „Aušra“ įsteigta 1881 m. Juozo 
Miliausko-Miglovaros (1845—1937) iniciatyva. Joje vėliau įsigalėjo 
lenkai. 1893 m. buvo įkurta „Lietuvių pašalpos draugija“. Apskritai 
draugijų veikla suaktyvėjo po 1905 m. 

Daug lietuvių jaunimo iš visos Lietuvos mokytis vykdavo į Liepojos 
ir Mintaujos gimnazijas. Mintaujojė 7 metus mokytojavo J. Jablonskis. 
Katalikų bažnyčioje vikaravo J. Tumas-Vaižgantas. Čia spietėsi lietu- 
viai inteligentai L. Vaineikis, M. Davainis-Silvestraitis, P. Mašiotas 
ir kt. Mintaujojė būta net lietuviškų gatvių pavadinimų. 

Daug lietuvių dėl įvairių priežasčių (ir politinių) kėlėsi gyventi į 
Rusijos miestus. Imperijos sostinėje Peterburge XIX a. pabaigoje— 
XX a. pradžioje jų buvo apie 20—30 tūkstančių. Čia lietuviška veikla 
prasidėjo anksti. Dar prieš 1857 m. katalikų Dvasinėje akademijoje 
studentai įkūrė „Baublio respubliką“ — slaptą draugiją, leidusią rank- 
raštinį laikraštį (redagavo Klemensas Kairys). 1892 m. įsteigta „Lietu- 
vių ir žemaičių labdaringoji draugija“, kuri rengdavo lietuviškus vaka- 
rus. Joje įsigalėjo turtingesni. 1899 m. buvo sudaryta „Savitarpinės 
pagalbos draugija“ („Savitarpiečiai“), o 1903 m. — „Lietuvių maž- 
turčių susišelpimo draugija“ („Mažturčiai“). Šiose organizacijose 
spietėsi ne tokie pasiturintys žmonės. Buvo rengiami lietuviški vakarai 
su vaidinimais (dar prieš Palangos spektaklį). Susidarė specialus vai- 
dintojų („lošikų“) būrelis. Tai lietuviško teatro ištakos. Net bandyta 
skelbti konkursą dramos veikalui parašyti. Turėta savų chorų, juose 
reiškėsi Mikas ir Kipras Petrauskai, Česlovas Sasnauskas, Juozas 
Tallat-Kelpša ir kt. Draudžiamą lietuvių spaudą platino katalikų baž- 
nyčios zakristijonas Juozas Zauka (1862—1933). Net kelis kartus sten- 
gtasi leisti lietuvišką laikraštį (1890, 1897, 1898 m.), bet valdžia uždrau- 
dė. K. Būga su P. Paškoniu 1900 m. buvo pradėję leisti slaptą hekto- 
grafuotą mėnraštį „Žiburys“, kurio pasirodė 3 numeriai. 

Didokas lietuvių būrys studijavo Maskvoje. Buvo ten ir nuolat 
gyvenančių lietuvių. 1903 m. įsteigta legali „Lietuvių šelpimo draugija“. 
Imta rengti susirinkimus, vakarus. Iš seno nemaža lietuvių kolonija 
buvo Odesoje, kur 1900 m. įsteigta slapta „Savitarpinės pagalbos drau- 
gija“, 1905 m. legalizuota. Ir kituose Rusijos miestuose gyveno ne- 
mažai lietuvių, net tolimuose (pvz., Tiflise, dab. Tbilisyje), taip pat 
Sibire (Tomske 1908 m. apie 5 tūkstančius). Visur buvo juntama šio- 
kia tokia veikla, vienur gyvesnė, kitur menkesnė. 

Kadangi Rusijos imperijoje žemė daug kur buvo pigesnė negu Lietu- 
voje, jos ištroškę valstiečiai vietomis iš Lietuvos keldavosi ištisais kai- 
mais, daugiausia į Gudiją. 1900 m. Mogiliovo gubernijoje gyveno 
apie 3800 persikėlėlių lietuvių, buvo jų dar prie Oršos ir kitur (Mal- 

kava, Pušči, Kūročka, Babinavičiai...). Apie juos dar bus kalbama 
p. 256 tt. 

Už Rusijos imperijos ribų lietuviai pradėjo masiškai vykti XIX a. 
antrojoje pusėje. Iki tol emigracija į užsienį buvo menka. Daugiausia 
bėgdavo politiniais sumetimais, ypač sukilėliai, kad išvengtų carinės 
valdžios represijų. Tai buvo daugiausia bajorai, laikęsi unijinių pažiū- 
rų ir norėję atkurti Respubliką. Valstiečiai gausiau pradėjo trauktis į 
užsienį apie 1868 m. ne tiek politiniais (kovos prieš carizmą), kiek eko- 
nominiais sumetimais, ieškoti geresnio gyvenimo, ypač po kelių neder- 
liaus metų. Greit emigracija labai išplito. Iki 1914 m. ji apėmė apytik- 
riai net 259; visų Lietuvos gyventojų (įskaičiuojamas ir kėlimasis į 
kitas Rusijos imperijos sritis). Tai buvo vienas iš didžiausių procentų 
Europoje. Daugiausia lietuviai vyko į Jungtines Amerikos Vals- 
tijas. Ši šalis tada garsėjo geru uždarbiu ir turtais. Manoma, kad iki 
XIX a. pabaigos į JAV išvyko apie 50 000 lietuvių (kai kas suskaičiuo- 
ja net 275 000). Tikslaus skaičiaus nurodyti neįmanoma, nes iki 1899 
m. atvykstantys į JAV lietuviai nebuvo registruojami kaip atskiros 
tautos Žmonės, juos paprastai Žymėdavo rusais. Ir vėliau registruo- 
jant jie dažnai būdavo maišomi su rusais ar lenkais. Todėl oficialiai 
skelbti skaičiai nėra tikslūs, dažnai gerokai sumažinti. Iki I pas. karo 
užregistruota 252 594, taigi kasmet vidutiniškai būtų po 16,8 tūkstan- 
čio. 

Pirmieji mūsų emigrantai JAV kūrėsi Pensilvanijos anglių kasyklose. 
Tada Šenandoro (Shenandoah) miestas tapo savotiška lietuvių „sosti- 
ne“. 1885 m. Pensilvanijoje gyveno apie 15 tūkstančių mūsų tautiečių, 
o prieš pat I pas. karą jų ten galėjo būti net iki 200 tūkstančių. Vėles- 
nis didelis lietuvių telkinys JAV — Atlanto pakrančių miestai Niu- 
jorkas, Baltimorė, Bostonas ir kt. Prieš I pas. karą vien Niujorke ir 
apylinkėse jų gyveno apie 80 tūkstančių, Baltimorėje — apie 15 tūks- 
tančių. Dar vėliau lietuviai ėmė kurtis į pietus nuo Didžiųjų ežerų: 
Čikagoje, Klyvlende, Pitsburge... Prieš patį Pirmąjį pas. karą vien Či- 
kagoje lietuvių gyveno apie 150 tūkstančių. 

Pirmieji emigrantai buvo mažaraščiai ir beraščiai. Laikė save katali- 
kais iš „Polščios“ (mat daugelis gyveno Užnemunėje, įėjusioje į Lenkų 
karalystę), dėjosi iš įpratimo su lenkais, kūrė su jais bendras parapijas. 
Tačiau kunigų polonizacinė veikla ir Amerikoje greit juos atbaidė nuo 
lenkų. Prasidėjus nesutarimams, lietuviai ėmė steigti savas parapijas. 
Per paskutinį XIX a. dešimtmetį jie, kaip ir Lietuvoje, galutinai išsi- 

vadavo nuo lenkų „globos“, sudarė savo lietuvių etninę grupę. Tautinį 
sąmonėjimą stiprino dėl persekiojimo iš Lietuvos pasitraukę atgimimo 
veikėjai. Žymiausias iš jų buvo J. Šliūpas, kuris pasikvietė į Ameriką 
Lietuvoje persekiojamą Vilnijos kunigą A. Burbą. Abu energingai ėmėsi 
tautinio darbo, nepaisydami tarpusavio ideologinių skirtumų (laisva- 
manis ir kunigas!). Lietuviškų parapijų greit pagausėjo: 1889 m. jų 
tebuvo 1, 1907 m. — jau 41, o 1915 m. — net 95. Parapijose imta steig- 
ti mokyklas, lietuviškas draugijas (Šenandorė nuo 1872 m., Niujorkė 
nuo 1875 m.). Svarbu buvo derinti gausėjančių draugijų veiklą. J. Šliū- 
pas 1886 m. įkūrė „Susivienijimą visų lietuvininkų Amerikoje“, bet ši 
jungtinė organizacija greit sužlugo, nes katalikus baugino Šliūpo 
laisvamanybė. Kunigų rūpinimusi įsteigtas naujas „Susivienijimas“, 
šįkart vadovaujamas kunigų A. Burbos ir J. Žiliaus-Žilinsko. Šis turėjo 
tautinę darbo kryptį. 1901 m. dėl „šliūpininkų“ veiklos ir jis suskilo 
į du „Susivienijimus“. 

JAV lietuvių išeivijos kultūrinė veikla labai pagyvėjo: buvo rengiami 
lietuviški vakarai, vaidinimai (nuo 1889 m., dar prieš spektaklį Palan- 
goje), leidžiama (nuo 1874 m.) daug spaudos, nes nevaržė caro cenzūra. 
Pirmasis lietuviškas periodinis leidinys pasirodė 1879 m. (prieš „Aušrą “). 
Tai buvo M. Tvarausko „Gazieta lietuviška“, kuri, kaip ir vėlesnė jo 
„Unija“, buvo prolenkiška, propagavo pasenusias unijines pažiūras. 
J. Šliūpas 1884 m. ėmė leisti tautinį laikraštį „Lietuviškas balsas“. 
Nuo 1886 m. atsirado „Vienybė lietuvninkų“, greit ir kiti laikraščiai. 
1897 m. jų buvo 9, o 1914 m. — 20 (Lietuvoje tuo metu 19). Išleista 
daug lietuviškų knygų. Iki 1904 m. įvairių neperiodinių spaudinių pa- 
sirodė net apie 700. Leidybinė veikla ypač klestėjo „Tėvynės mylėtojų 
draugijoje“. Be kita ko, ji išleido V. Kudirkos raštų šešiatomį. Naujai 
atvykstantiems išeiviams svarbu buvo pramokti anglų kalbos. Pasiro- 
dė net keli lietuvių—anglų ir anglų — lietuvių kalbų žodynai: M. Tva- 
rausko 1875 m., P. Saurusaičio 1899 ir 1900 m., K. G. Daugirdo 1904 
m., S. Valasko 1904 m., A. Lelio 1903—1905 m. (I ir II d.). 


Lietuvių emigracija JAV nenutraukė ryšių su Tėvyne. Išeiviai siun- 
tinėjo pinigus giminėms į Lietuvą, finansais rėmė ir tautinio atgimimo 
veiklą. Spaudos draudimo metu net apie trečdalis į Lietuvą gabenamų 
leidinių buvo spausdinti JAV. Nemaža emigrantų, užsidirbę pinigų, 
grįždavo namo (apie 2594). 

Emigracija į kitas Amerikos šalis prasidėjo vėliau ir nebuvo tokia 
gausi. Kanadoje prieš I pas. karą gyveno apie 10 tūkstančių lietuvių. 

Pietų Amerikoje šiek tiek mūsų tautiečių susitelkė Buenos Aires, 
Kordobos, San Paulo, Montevideo ir kai kuriuose kituose miestuose. 


Iš Europos šalių daugiausia lietuvių gyveno Didžiojoje Britani- 
joje. Prieš I pas. karą jų ten buvo apie 20 tūkstančių. Įvairiuose Vakarų 
Europos universitetuose studijavo nemaža lietuvių studentų, ypač nuo 
XIX— XX a. sandūros. Jie turėjo savas organizacijas, buvo gana ak- 
tyvūs. 

Kituose Žemynuose lietuvių išeivių buvo nedaug. Manoma, kad 
Afrikoje prieš I pas. karą jų galėjo būti apie 2 tūkstančius, Austra- 
lijoje — apie tūkstantį. 


Bendrinė kalba 


Reikalas turėti bendrą visų lietuvių rašomąją kalbą itin aktualus 
pasidarė tautinio atgimimo pradžioje. Augant Žmonių tautinei savimo- 
nei bendrinė kalba, ypač rašomoji, darosi neišvengiama būtinybė. 
Ji sujungia tarmiškai suskilusią visuomenę, įvairių socialinių sluoksnių 
žmones, taigi vienija tautą. Tik primityvūs, atsilikę etniniai vienetai 
neturi bendrinės kalbos ir nesistengia jos turėti. XIX a. pabaigoje 
Lietuvai ji tapo būtina. 


Terminas bendrinė kalba atsirado vėliau, maždaug nuo 1927 m. Jį pasiūlė P. Skar- 
džius. Juo pabrėžiamas svarbiausias šios kalbos požymis — bendrumas visai tautai 
(kraštui, valstybei). Iš esmės atitinka vokiečių Gemeinsprache, anglų — standard 
language. Patiko J. Jablonskiui, anksčiau vartojusiam terminą rūšomoji kalba (šneka- 
mėsios bendrinės tada dar nė nebuvo). Tarpukario laikotarpiu terminas bendrinė 
kalba plačiai įsigalėjo ir buvo visuotinai vartojamas. Tokia padėtis išliko ir kurį 
laiką po karo. Šeštojo dešimtmečio pradžioje vietoj bendrinės kalbos, sekant rusų 
terminologija, imta vartoti terminą literatūrinė kalba. Matyt, pastarąjį palaikė pran- 
cūzų language littėraire, lenkų język lireracki. Tačiau senosios kartos kalbininkai 
(J. Balčikonis, E. Mikalauskaitė...) ir toliau vartojo bendrinę kalbą, taip pat kurį 
laiką provincijos lituanistai mokytojai, visą laiką — užsienio lietuviai. Naujas ter- 
minas literatūrinė kalba buvo nepatogus todėl, kad orientavo į literatūros kalbą, 
t. y. į tą, kuri užfiksuota literatūroje, ignoravo šnekamąją. Imtas painioti su grožinės 
literatūros kalba. Keistokai atrodė tokie pasakymai, kaip lireratūrinė šnekamoji kal- 
ba, literatūrinė tartis. Norint pabrėžtinai suteikti "bendrinės kalbos' reikšmę, imta 
vartoti griozdišką trijų žodžių junginį nacionalinė literatūrinė kalba. Beje, su tokio- 
mis pat bėdomis susiduria ir rusai, plg. šalia 1umepamypuvsū a30K Norint tiksliau 
pasakyti vartojamą 06wyeaumepamypuvū a3uK ir kt. Apie 1970 m. Lietuvoje dėl šio 
termino kilo nepasitenkinimas ir vėl imta grįžti prie bendrinės kalbos, o literatūrinę 
kalbą vartoti tik tada, kai turima galvoje literatūros (grožinės ir kitokios) kalbą. Ter- 

minas bendrinė kalba tautos bendrajai kalbai pavadinti yra patogesnis, plg. pa- 
sakymus bendrinė šnekamoji ir rūšomoji kalba, bendrinė tartis, bendrinė ir literatūrinė 
(literatūros) kalba. 


Bendrinę kalbą sukuria pats tautos politinis, socialinis ir kultūrinis 
gyvenimas. Kurios tarmės pagrindu ji susidarys, lemia istorinės aplin- 
kybės. Paprastai tai būna tarmė, kurios plote gyvena valdovas. Taip 
atsitiko, pvz., Prancūzijoje, Anglijoje, Rusijoje. Lietuviai XIX a. pa- 
baigoje neturėjo nei savo valdovo, nei nepriklausomybės. Čia turėjo 
lemti kitos aplinkybės. 

Susiklosčius tam tikroms sąlygoms, kartais ima formuotis ne viena, 
bet kelios sritinės bendrinės kalbos, ypač rašomosios. Taip yra buvę 
ir Lietuvoje. XVI-XVII a. formavosi net trys raštų kalbos variantai. 
Vienas iš jų, kuriam pradžią davė ano meto Prūsijoje vartota vakarų 
aukštaičių tarmė, ypač pietinė jos dalis, ilgainiui buvo gerokai sunor- 
mintas, ištobulintas ir tapo Prūsijos lietuvių bendrine (rašomąja) kal- 
ba. Kiti du ano meto raštų kalbos variantai sunyko: vadinamasis ry- 
tinis („lietuvių kalba“) praktiškai liovėsi egzistavęs XVIII a. pradžioje, 
o vidurinio varianto („žemaičių kalbos“) palaikas, kaip tam tikri tradi- 
cinės raštų kalbos elementai, vėliau įvairiomis tarmėmis rašiusių auto- 
rių tekstuose išliko iki pat mūsų tautinio atgimimo pradžios. Tie ele- 
mentai buvo artimesni Prūsijoje (Maž. Lietuvoje) vartojamai bendrinei 
rašomajai kalbai, negu bet kuri raštuose vartota Didž. Lietuvos tarmė, 
ypač labiausiai įsigalėjusi žemaičių tarmė. Tai tam tikru mastu skatino 
tautinio atgimimo veikėjų orientaciją į Maž. Lietuvos bendrinę 
kalbą. 

Didelė tarminė lietuvių raštijos Didž. Lietuvoje įvairovė jau nuo pat 
tautinio atgimimo priešaušrio, taigi nuo XIX a. pradžios, vertė ieškoti 
būdų kalbai konsoliduoti. Buvo iškelta įvairių bendros raštų kalbos 
kūrimo projektų: ir atskirų tarmių tam reikalui siūlymo, ir visų jų 
„suderinimo“. Tai aptarta „Lietuvių kalbos istorijos“ IV tome kal- 
bant apie autorius (pvz., p. 132, 136, 141, 151, 191, 214 ir kt.). Panašių 
projektų radosi ir vėliau, jau vykstant tautiniam atgimimui. Apie juos 
dar bus kalbama. 

Būtinybė tuojau pat turėti bendrinę kalbą atsirado įsisiūbavus tau- 
tiniam atgimimui ir ėmus projektuoti savos periodinės spaudos leidi- 
mą. Veikėjų akys krypo į Maž. Lietuvą, kur jau egzistavo bendrinė (ra- 
šomoji) kalba — jiems sektinas pavyzdys. Toji Maž. Lietuvos kalba 
turėjo ilgametę (daugiau kaip dviejų šimtmečių) tradiciją nuo pat XVII 

a. vidurio, Jono Rėzos ir Danieliaus Kleino laikų. Ji buvo palyginti 
gerai sunorminta ir iš seno rūpestingai tvarkoma. 


Simonas Stanevičius 1829 m. ją buvo prilyginęs sodams, kur medžiai „Žmogaus 
ranka po tiesumo ir patogiai susodinti“, ir laikė priešingybe Didž. Lietuvos raštų 
kalbai, tiems „miškams, per save augantiems be sargo ir be jokio pridabojimo“ 
(„Trumpas pamokymas kalbos lietuviškos arba žemaitiškos“). 


Daugumas mūsų atgimimo veikėjų kilo iš Suvalkų gubernijos, kur 
pusę šimtmečio anksčiau buvo panaikinta baudžiava ir radosi pirmieji 
iš kaimo kilę lietuviai inteligentai. Jie kalbėjo vakarų aukštaičių tarmės 
pietinėmis šnektomis, nedaug tesiskiriančiomis nuo Maž. Lietuvos 
bendrinės kalbos, susidariusios tos pačios tarmės (irgi pietinių šnektų) 
Maž. Lietuvoje pagrindu. Taigi jiems Maž. Lietuvos kalba iš seno 
buvo artima, pasakytume, beveik sava. Todėl nereikia stebėtis, jog jie 
ėmė rašyti, J. Jablonskio žodžiais tariant, suvalkietiškai, beveik taip, 
kaip buvo rašoma Maž. Lietuvoje. Skyrėsi mažmožiai, atsiradę dėl 
jų gimtųjų šnektų įtakos. Iš Maž. Lietuvos kalbai artimės vakarų 
aukštaičių tarmės ir šiai tarmei netolimų šnektų kilo net 759, pirmojo 
lietuvių tautinio laikraščio „Aušros“ bendradarbių, tarp jų beveik 
visi aktyviausieji. Čia priklausė ir visi penki „Aušros“ redaktoriai, iš 
kurių du patys buvo mažlietuviai (Martynas Jankus ir Jurgis Mikšas), 
kiti trys, nors kilę iš Didž. Lietuvos, bet buvo gerai susipažinę su maž- 
lietuvių spauda, net joje bendradarbiavę (ypač Jonas Basanavičius ir 
Jonas Šliūpas). „Aušroje“ aktyviai bendradarbiavo mažlietuviai Vi- 
lius Bruožis, Vilhelmas Kučius, Kristupas Voska, Jonas Zembrickis 
(Sembrzycki, Sembritzki), Jurgis Zauerveinas. Ji buvo ir leidžiama 
Maž. Lietuvoje (taip pat vėliau kiti laikraščiai). Taigi jos negalėjo ne- 
veikti Maž. Lietuvos raštų kalbos tradicija. Būtų nesuprantama, jeigu 
„Aušros“ redaktoriai ir bendradarbiai būtų dairęsi į kitas tarmes, 
užuot rašę „savąja kalba“. 

Atgimimo veikėjai pavyzdžiu ėmė tą mažlietuvių kalbos modelį, 
kuris buvo aprašytas didžiųjų lituanistų Augusto Šleicherio ir Frydricho 
Kuršaičio gramatikose. Šleicheris vakarų aukštaičių tarmę moksliniu 
požiūriu vertino labiau už kitas, nes ji išlaikė sveikesnes žodžių galūnes. 
Šleicherio ir Kuršaičio aprašytą lietuvių kalbos modelį perėmė Adalber- 
tas Becenbergeris (Bezzenberger), Augustas Leskynas (Leskien), Karlas 
Brugmanas (Brugmann) ir kiti žymieji indoeuropeistai. Jis visuotinai 
įsitvirtino lyginamojoje kalbotyroje. Jį Maskvos universitete dėstė prof. 
Filypas Fortunatovas, kurio paskaitų klausėsi nemaža mūsų atgimimo 

veikėjų. J. Šliūpas 1883 m. laiške Janui Karlovičiui rašė, kad litografuo- 
tų Fortunatovo paskaitų konspektas lietuvių inteligentams turįs at- 
stoti Šleicherio gramatiką, ypač tiems, kurie vokiškai neskaito. Karštos 
galvos, iš lyginamosios kalbotyros veikalų sužinojusios, kad lietuvių 
kalba daugiau negu kitos gyvosios kalbos išlaikė indoeuropiečių pro- 
kalbės ypatybių ir kad ji šiuo atžvilgiu prilygstanti sanskritui ir klasi- 
kinėms graikų bei lotynų kalboms, gerokai pranokstanti prievarta Lie- 
tuvoje brukamas lenkų ir rusų kalbas, suprantama, ėmė labai didžiuo- 
tis, pūstis prieš svetimtaučius. Dėl to tie žmonės savo raštuose stengėsi 
artėti prie to mokslininkų išgarsinto lietuvių kalbos modelio, pripažin- 
to geriausiu ir tobuliausiu, mokslo pasaulyje reprezentuojančiu lietu- 
vių kalbą. 

Tas iš seno Maž. Lietuvoje vartotas garsusis lietuvių kalbos modelis, 
Kazimiero Būgos žodžiais tariant, „rašomosios kalbos griaučiai“, 
praktiškai ir buvo perkeltas į Didž. Lietuvos periodinę bei kitokią 
spaudą, tik kažkiek modifikuotas, pritaikytas naujiems poreikiams, 
Jis ir davė pradžią mūsų dabartinei bendrinei kalbai, kurią visi varto- 
jame raštu ir žodžiu, kurios mokoma mokyklose. Ji savo ištakomis 
išaugo iš buvusios viešosios mažlietuvių kalbos. Tai pripažįsta daugelis 
tyrėjų, rašiusių šiuo klausimu. 

Štai keletas nuomonių: 

„Šių dienų rašomąją kalbą mes gavom iš Mažosios Lietuvos... 1883 metuose 
pradėjusi Tilžėje eiti Didžiosios Lietuvos „Auszra“ pasisavino tą pačią rašomosios 
kalbos lytį, kuri tuomet jau buvo nusistovėjusi Prūsų, arba Mažojoje, Lietuvoje“. 
Būga K. Rinktiniai raštai, 1961, t. 3, p. 800 (1923 m. paskaitos konspektas). 

„Įvykių eiga XIX a. lėmė, kad Prūsų Lietuvos literatūrinė kalba buvo priimta 
Didžiojoje Lietuvoje (w Litwie wielkoksiąžęcej), todėl tapo visiems lietuviams bendri- 
ne kalba (litewskim językiem ogėlnym)“. Otrebski J. Gramatyka języka litews- 
kiego, Warszawa, 1958, t. 1, p. 57. 

„Vakarų aukštaičių tarmės įsigalėjimą rašomosios kalbos pagrindu nulėmė pir- 
miausia aukštaitinė vakarietinė Maž. Lietuvos raštų tradicija su savo gramatikomis“. 
Jonikas. P. Tarmės ir bendrinė kalba // Donum Balticum To Professor Christian 
S. Stang. Stockholm, 1970, p. 237. 

„Aušros“ kalbinį pagrindą sudarė aukštaitiškos vakarietiškos lietuvių kalbos 
formos, kuriomis „rėmėsi ligtolinė Rytų Prūsijos lietuviškų raštų kalba“. Jos „buvo 
užfiksuotos autoritetingose A. Šleicherio ir F. Kuršaičio gramatikose ir jomis (ypač 
Šleicherio) daugeliu atvejų vadovavosi Aušros redakcija“. (Palionis J. Dėl „Auš- 
ros“ vaidmens lietuvių literatūrinės kalbos istorijoje // „Aušra“ ir lietuvių visuome- 
ninis judėjimas XIX a. pabaigoje, V., 1988, p. 186—187). 

Tasai atneštinis į Didž. Lietuvą bendrinės kalbos modelis ne visai 
sutapo su XIX a. pabaigos Maž. Lietuvos raštų kalba, kuri dėl sustip- 

rėjusios germanizacijos tada sparčiai kito: joje įsigalėjo vokiškos kons- 
trukcijos, gausėjo germanizmų, kitų naujovių. Todėl tokia Maž. Lie- 
tuvos bendrinė kalba, kokia ji tuo metu buvo, Didž. Lietuvai netiko. 
Svetimi didžlietuviams atrodė ir gotiški rašmenys. Apskritai tada abi 
lietuvių tautos dalys — Didžioji ir Mažoji Lietuva — gyveno skirtin- 
gą gyvenimą, tarp jų nebuvo glaudesnių dvasinių ryšių, viena kitos daž- 
nai nebesuprato. Visa tai neleido aklai kopijuoti to meto Maž. Lietu- 
vos bendrinės kalbos. Aklą kopijavimą žmonės būtų suvokę kaip „prū- 
sybių“ įvedimą, kurių buvo vengiama, bet kurių nemažai vis dėlto 
pasitaikydavo pirmuosiuose „Aušros“ numeriuose, ypač tuose strai- 
psniuose, kuriuos parašė arba suredagavo mažlietuviai autoriai. Vėliau, 
padaugėjus iš Didž. Lietuvos kilusių bendradarbių, „prūsybių“ gerokai 
sumažėjo, o 1884—1886 m. „Aušroje“ jų tik retkarčiais bepasitaiko, 

Taigi to meto bendrinę mažlietuvių kalbą mūsų atgimimo veikėjai 
turėjo pritaikyti Didž. Lietuvai: pirmiausia išmesti nereikalingus ger- 
manizmus ir kitus Didž. Lietuvoje nevartojamus žodžius, pakeisti juos 
didžlietuviams suprantamais atitikmenimis. Ir patį bendrinės kalbos 
modelį teko bent kiek pritaikyti prie suvalkiečių (taip tada buvo va- 
dinami pietiniai vakarų aukštaičiai) tarmės, iš kurios ploto buvo kilę 
daugumas atgimimo veikėjų ir kuria jau anksčiau savo raštuose rė- 
mėsi M. Marcinskas ir A. Tatarė. Tą darbą atliko ir jam kryptį davė 
kalbininkai, daugiausia Jonas Jablonskis, neretai vadinamas rašomo- 
sios kalbos tėvu. Taigi buvo siekiama savotiškai sulydyti mažlietuvių 
bendrinę kalbą ir suvalkiečių tarmę, jas abi susintetinti. Iš esmės tai 
nebuvo kažkokia nauja rašomoji kalba, tik anksčiau Maž. Lietuvoje 
vartotos viešosios kalbos naujas raidos etapas, turėjęs tenkinti Didž. 
Lietuvos poreikius. Tai akivaizdžiai rodo dabartinės mūsų bendrinės 
kalbos normų palyginimas su ana suvalkiečių tarme, šių dienų dia- 
lektologijos terminais vadinama vakarų aukštaičių kauniškių tarme. 
Bemaž visais tais atvejais, kur dabartinės bendrinės kalbos normos ski- 
riasi nuo šios tarmės, jų ištakas randame Maž. Lietuvoje!*. Pateiksime 
kai kurių pavyzdžių. 

Norminės bendraties kamieno formos gyvėnti, gyvėnk, gyvėntų, 
gyvėnsiu, gyvėndavau, gyvėndamas suvalkiečiams anuomet buvo (ir 
dabar tebėra) svetimos, nes jie sako gyvėti, gyvėk, gyvėtų, gyvėsiu, 
14 Pirmasis detaliau palygino V. Rimša, žr. jo straipsnį „Rytų Prūsijos lietuvių kal- 

bos elementai dabartinėje bendrinėje kalboje“ // Kalbotyra, 1972. T. 24(1). P. 

75—81. 


85 


gyvėdavau, gyvėdamas su į vietoj ėn. Norma paimta iš Maž. Lietuvos 
(nors ir ten buvo kažkiek svyruojama), sustiprinta Didž. Lietuvos raš- 
tų tradicijos ir kitų tarmių. 

Norminės pilnosios linksnių ir asmenų formos, pvz., instr. sg. akimi, 
sūnumi, pl. šakomis, upėmis, akimis, sūnumis, loc. sg. tamė, geramė, 
šakojė, upėje, akyjė, pl. tuosė, geruosė, miškuosė, šakosė, upėse, akysė, 
1. pl. nėšame, 2. pl. nėšate, išsiskiriančios iš paradigmos didesniu skie- 
menų skaičiumi, suvalkiečių buvo trumpinamos: akim, sūnum, ša- 
kėm(s), ūpėm(s), akim(s), sūnum(s), tam, geram, šako(j), ūpė(j), 
akš$(j), tuos, geruos, miškuos, šakės, upės, akys, nėšam, nėšat. Šleiche- 
rio ir Kuršaičio gramatikose jos pateiktos sveikos, nesutrumpintos. 
Tokia iš seno buvo Maž. Lietuvos raštijos tradicija. J. Jablonskis ir 
kiti mūsų kalbos normintojai pilnąsias formas pripažino norminėmis 
dėl Maž. Lietuvos bendrinės kalbos įtakos. Šioms formoms įsigalėti, 
žinoma, padėjo ir Didž. Lietuvos raštų tradicija. Tas pats pasakytina 
ir apie 3. praes. pilnųjų formų yrd, nėra, tėra, tebėra, nebėra, tūri, nori 
įsigalėjimą. Plg. trumpus suvalkiečių atitikmenis ž(r), nė(r), tė(r), 
tebč(r), nebč(r), tūr(i), nėr(i). 

Norminiai daugiskaitos naudininkai su -s, pvz., vyrams, žmonėms, 
akims, sūnūms, geriems, trims, mūms, suvalkiečių nevartojami, jie to 
-s neišlaiko (vartoja senovines dviskaitos formas), sako vyram, žmo- 
nom, akim, sūnūm, geriem, trim, mūm. Maž. Lietuvoje (raštuose ir tar- 
mėse) tasai -s buvo išlaikomas, taip daugiskaitos naudininką griežtai 
skyrė nuo dviskaitos naudininko, neturėjusio -s. Jablonskis daugiskaitos 
naudininkui tevartojo formas su -s ir skyrė jas nuo dviskaitos naudinin- 
ko. Jis savo kalbiniuose straipsniuose neteikė formų be -s vartojimo 
daugiskaita: reikšti. Jam pritarė K. Būga. Taip formos su -s įsitvirtino 
dabartinėje bendrinėje kalboje dėl Maž. Lietuvos bendrinės kalbos 
įtakos, ją palaikė ir Didž. Lietuvos senųjų raštų tradicija. 

Vietoj norminių moteriškosios giminės vienaskaitos įnagininkų 
td, ja, šia ir daugiskaitos galininkų tas, jūs, šias suvalkiečiai turėjo ati- 
tikmenis su ilguoju vokalizmu /4, ją, šią (tdi, jai, šidi), t4s, jąs, šis 
(tais, jdis, šidis). Dabartinės norminės formos paveldėtos iš Maž. 
Lietuvos bendrinės kalbos, palaikomos Didž. Lietuvos senųjų raštų 
tradicijos ir kitų tarmių (ne suvalkiečių). Jablonskis iš pradžių rašė 
šių įvardžių galūninius balsius su nosine raide, bet vėliau senųjų (Maž. 
ir Didž. Lietuvos) raštų veikiamas pradėjo rašyti be nosinių. 


86 


Norminė I. sg. cond. forma su -čiau (pvz., eičiau) suvalkiečių šnekto- 
se pasitaikydavo tik arčiau Maž. Lietuvos, šiaip vyravo forma su -čia 
(eičia). Maž. Lietuvoje buvo visuotinai įsigalėjusi -čiau. Iš čia ji ir bu- 
vo perkelta į Didž. Lietuvą, kurios tarmės dažniausiai turi kitas formas: 
su -čia, -čio, -čiu, -tau... 

Vietoj dalyvio vardininkų su -ąs, -įs, pl. -ą, -į (sukąs, mylįs, suką, 
mylį) suvalkiečiai paprastai vartoja su -antis, -intis, pl. -antys, -intys 
(sūkantis, mylintis, pl. sūkantys, mylintys). Formos su -ąs, -įs, pl. -ą, 
-į (jos istoriškai senesnės) raštuose įsitvirtino dėl Maž. Lietuvos bendri- 
nės kalbos įtakos, matyt, palaikomos senųjų raštų tradicijos. 

Būtojo laiko nom. pl. formą sūkę suvalkiečiai paprastai vartojo ir 
moteriškajai giminei reikšti vietoj sūkusios. Kuršaičio gramatikoje, 
kaip ir dabartinėje bendrinėje kalboje, vartojamos skirtingos vyr. ir mot. 
giminės formos: sūkę ir sūkusios. Jablonskis mot. g. formą sūkusios 
greičiausiai pripažino dėl Maž. Lietuvos raštų kalbos įtakos. 

Taip reikėtų žiūrėti ir į bendratis su -ti, žodelius tačiaū, taip, tarp, 
ten, šeni ir daugelį kitų dabartinės mūsų bendrinės kalbos faktų (suval- 
kiečiams įprastos bendratys su -fie, -t, žodeliai tečiaū, teip, šeip resp. 
tėp, šėp, tė, š?). Beje, Jablonskis pats iš pradžių nurodytus žodelius 
rašė suvalkietiškai, tik vėliau perėjo prie dabar vartojamų, kurie buvo 
Maž. Lietuvoje. 

Iš sintaksės ir semantikos srities galima būtų nurodyti prielinksnio 
lik vartojimą polinksniu ir pro vartojimą “pro ką nors kiaurai' reikš- 
me, būdingus Maž. Lietuvai. 

Įdomu, kad Maž. Lietuvos bendrinės kalbos elementai akivaizdūs ne 
vien rūšomosios, bet kartais ir šnekamėsios kalbos, t.y. tarties normo- 
se. Antai daiktavardžių i kam. daugiskaitos vietininkas Kuršaičio gra- 
matikoje yra akysė. Jablonskio gimtoji šnekta turėjo akisė, kiti vakarų 
aukštaičiai į pietryčius nuo jos išlaikė ilgąjį balsį y, bet formą kirčia- 
vo akyse. Bendrinėje kalboje įsigalėjo Maž. Lietuvai būdingas kuršai- 
tinis variantas akysė, nors XIXa. pabaigos spaudoje balsio i ilgumo žy- 
mėjimas dar nebuvo reguliarus, o kirčiavimas raštuose neatsispindėjo. 

Vietoj norminio prielinksnio dėl Jablonskio šnekta turi del (raidžių 
ė ir e skyrimas XIX a. pabaigoje buvo nenuoseklus), tačiau ben- 
drinėje kalboje įsigalėjo Maž. Lietuvos dėl. 

Vakarų aukštaičiai būdvardžių mot. g. naudininko kirčiuoja galūnę: 
baltūi, žalidi, gražiai (kaip baltdm, žaliūm, gražidm). Šakninis kirčiavi- 
mas čia retas. Tačiau bendrinėje kalboje jis įsigalėjo, nes Maž. Lietuvo- 

je buvo kirčiuojama bdliai, žaliai, gražiai. Taip pat įsigalėjo Maž. 
Lietuvos kirčiavimas žmogūs, o ne suvalkiečių žmėgus, galbūt ir Maž. 
Lietuvai būdinga (?) priesaga -ybė, o ne suvalkiečių -7bė ir kt. 

J. Tumas-Vaižgantas prisimena, kad nuo 1888 m. jis pats ir kiti 
stengdavęsi kalbėti „rašomąja kalba“, taigi buvo šiek tiek dėmesio 
skiriama ir tarčiai, ne vien raštui. 

Ir Maž. Lietuvos rašyba stipriai veikė Didž. Lietuvos autorius. Sek- 
damas Kuršaičiu, Jablonskis ėmė rašyti ir mes iki 1977 m. rašėme 
piūuti, bidurūs, nors šiuo atveju tiek Mažojoje, tiek ir Didžiojoje Lietu- 
voje buvo tariama su jotu po p, b: pjauti, bjaurūs (iki Kuršaičio ir Prūsų 
lietuviai taip paprastai rašė). 

Jau vien pateikti duomenys rodo, kad mūsų dabartinės bendrinės 
kalbos kūrimo, jos norminimo procesas buvo sudėtingas ir anaiptol 
netrumpas. Jis truko iki I pas. karo ir vėliau, kol Didž. Lietuvoje ben- 
drinė kalba, pirmiausia rašomoji, visuotinai įsigalėjo, kol ji nusišli- 
favo, gavo patvaresnes formas. To buvo pasiekta tik XX a. antruoju— 
trečiuoju dešimtmečiais. Visam tam sudėtingam procesui pradžią ir 
tinkamą kryptį davė „Aušra“. Čia jos nuopelnai didžiuliai. To proceso 
ištakas plačiausiai ištyrė ir aprašė Petras Jonikas 1942 m. Vilniaus uni- 
versitete apgintoje daktaro disertacijoje!“ Bendrinės kalbos formavi- 
mąsi daugiausia nagrinėjo Arnoldas Piročkinas monografijose apie 
Jono Jablonskio veiklą!“. Vėlesnė bendrinės kalbos raida bendrais 
bruožais aptarta Jono Palionio knygoje!?. Vis dėlto mes dar ir šiandien 
tik aprioriškai tegalime kalbėti apie tai, kokį įnašą į tą procesą įnešė 
atskiri kalbininkai, rašytojai, žurnalistai, spaudos darbuotojai. Bendri- 
nę kalbą iš tikrųjų kūrė visa tauta. Galutinai ją įtvirtino mokykla, 
spauda, visuomeninis gyvenimas. Visa tai bus matyti iš tolesnių šio 
„Lietuvių kalbos istorijos“ tomo skyrių. 


„Aušros“ kalba 


Ji dar nėra sistemingai ištirta ir aprašyta. Daugiausia tyrė P. Jonikas 
minėtoje disertacijoje. Daug pastabų randame įvairiuose tarpukario 


1 Jonikas P. Lietuvių bendrinės rašomosios kalbos kūrimasis antrojoje XIX a. 
pusėje. Čikaga, 1972. 

19 Piročkinas A. Prie bendrinės kalbos ištakų. V., 1977; taip pat jo J. Jab- 
lonskis — bendrinės kalbos puoselėtojas. V., 1978. 


1? Palionis J. Lietuvių literatūrinės kalbos istorija. V., 1979 (du paskutiniai 
skyriai), 

laikotarpio leidiniuose. Šį tą aptinkame pirmųjų pokario metų Vil- 
niaus universiteto studentų lituanistų diplominiuose darbuose. Vėliau 
ilgą laiką „Aušros“ kalbą tirti Lietuvoje buvo nemadinga. Iš esmės 
ta tema buvo uždrausta. Todėl lemiamą reikšmę mūsų dabartinės 
bendrinės kalbos susidarymui turėjusio leidinio kalbos aprašymo ne- 
turime. Čia ji apibūdinama daugiausia remiantis paties autoriaus iš- 
rašais skaitant „Aušros“ numerius, žinoma, pasinaudota ir viskuo, 
kas iki šiol tuo klausimu rašyta. 

Pirmiausia pasakytina, kad „Aušros“ kalbos prototipas, tarsi savo- 
tiška aušrininkų repeticija, buvo hektografuotas Maskvos studentų 
laikraštėlis „Aušra“ (1880— 1881). Kaip ir tikrosios „Aušros“, daugu- 
mas to laikraštėlio bendradarbių buvo vakarų aukštaičiai, baigę 
Marijampolės gimnaziją. Jie rašė laikydamiesi Šleicherio bei Kuršaičio 
gramatikos normų. Prie jų kažkiek taikėsi ir kiti bendradarbiai, nors 
šių tekste ir liko gimtųjų šnektų ypatybių, ypač iš morfologijos ir lek- 
sikos. Jų kalboje pasitaiko šiaip jau visokių iškraipymų, korektūros 
netikslumų, matyt, jie prasčiau mokėjo lietuvių kalbą už suvalkiečius 
įr nebuvo pastariesiems pavyzdys. 

„Aušroje“ (tikrojoje, ne hektografuotoje) tarmės pasirinkimas ne- 
bekelia abejonių. Jis net nesvarstomas. Vakarų aukštaičių orientacijos 
laikomasi griežtai ir nuosekliai. Tvirtinama, jog „tik viena vienintelė 
rašto kalba turi būti“. Ir vėlesni periodiniai leidiniai („Šviesa“, „Var- 
pas“, „Apžvalga“...) tuo nebeabejoja, nuosekliai tęsia „Aušros“ tra- 
diciją, rašo „rašliavišku dialektu“. Jo pagrindą sudaro vakarų aukštai- 
čių pietinės dalies — tiek Mažojoje, tiek Didžiojoje Lietuvoje — 
fonetinė sistema ir morfologija. Išlaikomi nekirčiuotų galūnių ilgieji 
balsiai 0, ė, y, ū: vilko, sūko, žėmė, nėšė, dūonos, žėmės, ūkys, sūnūs... 
Paprastai sveika nom. sg. galūnė -as (vyras, gėras, dirbdamas...), 
3. praes. galūnės -a, -i (dirba, nėri...), kai trumpinama, stengiamasi 
dėti apostrofą (vyr's, dirbdam's, nor'...). Daugiskaitos naudininkai 
baigiasi -s (vyrams, bėboms, geriems...), įnagininkai turi nesutrumpin- 
tą baigmenį -mis (raūkomis, akimis...). Nors pasitaiko nemažai įvai- 
ravimo, pirmenybę stengiamasi duoti vakarų aukštaičių formoms, 
ypač toms, kurios užfiksuotos Šleicherio ir Kuršaičio gramatikose. 
Tai tvirtas redaktorių nusistatymas. 


Redaktoriai gaudavo ir kitomis tarmėmis parašytų straipsnių, ypač 
žemaitiškai. Tokie straipsniai būdavo perdirbami, pritaikomi prie „raš- 
tų kalbos“ arba visai nespausdinami. Antai žemaitiškų straipsnių ne- 

maža siuntinėjo Juozas Miliauskas-Miglovara, pats laikęs tinkamiausia 
raštams Vidūklės šnektą. Bet ir jo kūrybos kalba buvo perdirbama, 
suvalkietinama. Taip pasielgta ir su Dionizo Poškos „Mužiku“. Že- 
maičių korespondentų, pvz., Liudviko Beržanskio (1864—1888), Pra- 
no Budriko (1847—1921) ir kt., išspausdintuose tekstuose randame tik 
vieną kitą likusią žemaitybę. Redaktoriai skundėsi, kad ne visi že- 
maičiai leidžiasi taisomi. Mat ši tarmė anuomet buvo gerokai įsigalėjusi 
ir žemaičiai sunkiai taikėsi su mintimi, kad nedera žemaitiškai rašyti. 


Matyt, nelengva redaktoriams buvo ir su korespondentais iš rytų 
Lietuvos, nes tada rytų aukštaičių tarmė taip pat buvo gerokai išplitu- 
si spaudoje. Beje, išliko ir to meto didokas rankraštinis šios tarmės 
žodynas (aptartas J. Kruopo LTSR MA Darbuose, ser. A, 1969, t. 
2, p. 183—192), kuriuo galėjo naudotis ne vienas „Aušros“ bendradar- 
bis (rastas pas Mikalojų Akelaitį). Žymesni „Aušros“ bendradarbiai 
rytų aukštaičiai: Stanislovas Dagilis (1843—1915), Stanislovas Felik- 
sas Didžiulis (1850—1927), anksčiau minėti Silvestras Gimžauskas, 
Jonas Katelė, Petras Vileišis, Stanislovas Raila. „Aušra“ spausdino 
ir Antano Baranausko kūrybą. 


„Aušroje“ buvo vengiama ne tik tarmybių, bet ir specifinių suvalkiz- 
mų, neatitikusių Šleicherio—Kuršaičio normų, pvz., būtojo laiko 3. 
asm. trumpinių nujo "nujojo", ieško "ieškojo", išė "išėjo" ir pan., žodelių 
vė "vėl", kdp 'kaip', tėp “taip' ir kt. J. Basanavičiaus žodžiais tariant, 
straipsniai „negalėjo perdėm ant dialektiško suvalkiečių kurpalio per- 
dirbami būti“ („Varpas“, 1903, Nr. 3, p. 28). Pats Basanavičius, iš 
pradžių rašęs bemaž ištisai savo gimtąja Ožkabaliį kaimo (Baftninkų 
apyl., dab. Vilkaviškio rj.) šnekta, greit ėmė vengti tos šnektos ypaty- 
bių, tokių kaip apė, būt, dd, i, kap, mūm, norė, parjo, reik, sulygysiu 
(sulygįsiu), keitė jas į api, bitų, dar, ir, kaip, mūms, norėjo, parjojo, 
reikia, sulyginsiu, kaip yra Šleicherio ir Kuršaičio gramatikose. Apskri- 
tai „Aušroje“ pasitaiko tik tokių suvalkizmų, kurie buvo nesvetimi 
bent daliai mažlietuvių, turėti jų raštuose. Iš tokių pirmiausia minėtinos 
bendraties kamieno formos su g, į vietoj ėn, in, pvz., gyvėti “gyventi, 
atgabėsim "atgabensime"*, atmįti “atminti', apgįsiu "apginsiu? ir t. t. 
Dėl atminti || atmįti tipo dubletų atsirado hipernormalizmų darinti 
"daryti", pastatinti "pastatyti" ir pan., taip pat rašymas darįti "daryti", 
pastatįtas "pastatytas", net atmyti 'atminti', atgysiu “atginsiu". Vartotos 
bendratys su -fie, -£ (šalia -ti), trumpesnės veiksmažodžių 1. pl. ir 2. 
pl. formos (dirbam, rūšėm, dirbat, rūšėt...), trumpesni vietininkai 

(pievoj, ūpėj, šalyj, danguj, net laukuos, akįs...), įvardžiuotinės formos 
dat. sg. m. baltamjam, pl. gerfemsiems, nom. pl. m. brangiejie ir pan. 
Tokio įvairavimo, pasitaikiusio ir Maž. Lietuvoje, tada nelengva buvo 
išvengti. Neretos dviskaitos formos (du šimtū, antridvi dali, dirbava, 
rūšota...), suvalkiečiams būdingi atskiri Žodžiai (pvz., držuolas 'ąžuo- 
las'). 

Didž. Lietuvai neįprastų ir nepriimtinų „prūsizmų“, kaip minėta, 
daugiau tėra pirmuosiuose „Aušros“ numeriuose. Pateikiami būdin- 
gesni pavyzdžiai: apgafsinimas "skelbimas", apsisteliūoti “užsiprenume- 
ruoti', atpenič "vėl", dūgas "pjūtis", didė "didelė", didei labai", jėib jeigu?, 
kiningas "kunigas", lietuvininkas “lietuvis', neg "negu", nėsd "nes", 
prėkė "kaina", sopūgas "batas", šalip "šalia", toliaūs "toliau", vislab 'vis- 
kas' ir kt. Čia priskirtinos ir tariamosios nuosakos formos su -b- 
(dirbtumbime, rašytumbite...), įvardžiuotiniai rūšąsis, dirbęsis tipo 
dalyviai, pasitaikantys archaiški gerūmui tipo naudininkai, ant 11 
ziegoriaus “vienuoliktą valandą' ir panašūs germanizmai, rašymas bei 
formos n'atbodams, n'atbutinai, sus'tart ir pan. Kadangi visa tai anuo- 
met Maž. Lietuvos raštuose buvo įprasta, mažlietuviai redaktoriai ne- 
matė reikalo tokių „prūsybių“ vengti ir jų kurį laiką liko „Aušroje“. 

Aušrininkai neturėjo nė vieno savo mokyto kalbininko. Du iš redak- 
torių buvo gydytojai (Basanavičius ir Šliūpas), kiti du nebaigę jokio 
aukštesnio mokslo, buvo savamoksliai (Jankus ir Mikšas), vienas — 
mokytojas (Andziulaitis, suredagavęs 2 paskutinius numerius). Bet 
visi jie, kaip ir daugelis bendradarbių, labai domėjosi kalbos dalykais, 
buvo dideli savo gimtosios kalbos mylėtojai, jos kūrimo ir ugdymo 
entuziastai. Kolektyvo ir lietuvių kalbos puoselėtojų branduolį sudarė 
Jonas Basanavičius, Jurgis Mikšas, Martynas Šernius, Jonas Šliūpas, 
Andrius Vištelis-Višteliauskas, Jurgis Zauerveinas ir dar vienas kitas. 
Jie visi skiepijo skaitytojams savo gimtosios kalbos meilę, diegė ją 
platesnėje vartosenoje, plėtė jos išgales, turtino ir tobulino ją, gujo iš 
jos nereikalingas svetimybės. Žodžiu, siekta sukurti tobulą literatūros 
kalbą. 


„Aušroje“ buvo paskelbta nemaža straipsnių kalbos klausimais, 
kalbos mokslo veikalų recenzijų, įvairių pastabų dėl atskirų žodžių 
kilmės, jų vartojimo. Kas be ko, nekalbininkų rašiniuose pasitaiko 
daug diletantiškų aiškinimų, ypač iš žodžių kilmės. Antai žodis kuni- 
gdikštis vedamas iš kūnas ir priesagos -dikštis, tauta kildinama iš *kauta 
(!) ir pan. Ne visuomet sugebėta atskirti svetimos kilmės žodžius nuo 

savų veldinių. Sakysim, J. Basanavičius 1884 m. Nr. 4 tvirtino, kad žo- 
dis dūšid esąs savas, kad esą iš lietuvių jį pasiskolinę slavai. Nusprendę 
iš anksto, kad lietuvių kalba esanti visų seniausia, geriausia ir garbin- 
giausia, aušrininkai patys nė nemanė jos mokytis iš liaudies, mažiau- 
siai tą kalbą gadinusios. Jie savo naujadarų negrindė liaudies kalbos 
pavyzdžiais, nepaisė tos kalbos žodžių darybos polinkių. Rėmėsi vien 
nuojauta, dažnai tiesiog palaida fantazija. Tikro kalbos jausmo daugelis 
aušrininkų neturėjo, nes buvo mokslus ėję svetimomis kalbomis, nuo 
gyvosios žmonių kalbos gerokai nutolę. Į kalbos dalykus žiūrėjo kaip 
kas išmanė, daugiausia romantikų akimis. Kiekvienas redaktorius 
straipsnių rašybą ir kalbą taisė savaip. Kolektyviniam svarstymui 
nebuvo nei laiko, nei sąlygų: redaktoriai ir bendradarbiai gyveno toli 
vienas nuo kito, net skirtingose šalyse. Dabar mums nelengva, dažnai 
net neįmanoma nustatyti, kuriam redaktoriui ar patiems straipsnių 
autoriams priklauso viena ar kita kalbos ypatybė, kur taisyta ir kaip 
taisyta, nors ir žinome, kuriuos numerius prižiūrėjo atskiri redaktoriai 
(tai aptarė P. Jonikas minėtame veikale, p. 159 tt.). Apskritai aušri- 
ninkai nepajėgė doroti visos to meto rašomosios kalbos. Ypač sunku 
jiems buvo kanonizuoti sintaksę. Liko palaida sakinių struktūra, nesu- 
vienodintos įvairios konstrukcijos. Daug sintaksės svetimybių, tokių 
kaip jie kalbėjo gudiškoje kalboje *... gudų kalba“, viernybė prieš 
karalių "ištikimybė karaliui", atidedamas ant tolesnio laiko “... to- 
lesniam laikui?, laikraštis tik kartą ant mėnesio išeinąs “... per mė- 
nesį...', prekia ant metų "kaina metams", pakviesti juos ant darbo 
*... dirbti'", meilingai rašo dėl jūsų “... jums', nuo vardo lietuvių 
prašė “lietuvių vardu...', jiems po akių stovėjo “... akyse...!, buvo 
po maskolių valdžia “... rusų valdžioje', laikraštis išleidžiamas per 
Dr. Basanavičių “... Basanavičiaus', į tris šimtus pėdų ilgio 
“apie tris šimtus...?, už tiesą sakau "iš tiesų... 'ir pan. 

Ypač dideliu kalbos dalykų domėjimusi iš kitų aušrininkų išsiskyrė 
Andrius Vištelis, dėjęsis kalbininku ir daug kišęsis į „Aušros“ redaga- 
vimą, daręs redaktoriams nemažą įtaką, Basanavičiaus žodžiais tariant, 
„tūlas instrukcijas ar pamokymus davinėjo“. Tai įdomi asmenybė. 

Andrius Vištčlis (vadinosi ir Vištūlius, Višteli4uskas, Vištelėvs- 
kis) gimė 1837 m. netoli Zapyškio (tiksli vieta nenustatyta, galbūt 
Luobinės kaime). Vaikystėje daug vargo, elgetavo. 1863 m. išėjo į su- 
kilėlius. Buvo sužeistas, pateko į nelaisvę. Pabėgęs 1864 m. emigravo 
į Prūsiją, paskui kurį laiką gyveno Paryžiuje. Nesutaręs dėl lietuvybės 

su lenkų emigrantais, išvyko į Italiją ir stojo savanoriu į Dž. Garibal- 
džio (Giuseppe Garibaldi) armiją. Mūšiuose su austrais pateko į nelais- 
vę. Vėliau kurį laiką gyveno netoli Lvovo. Paskui persikėlė į Poznanės 
kunigaikštystę. Vedė lenkę ir vertėsi ūkininkavimu. Palaikė artimus 
ryšius su J. I. Kraševskiu. Išvertė ir išleido jo „Vitolio raudą“, apysa- 
kos „Kunigas“ fragmentus. Susirašinėjo su lietuvių tautinio atgimimo 
veikėjais, pats pasinėrė į tautinį darbą, daug prisidėjo prie „Aušros“ 
steigimo, rėmė ją pinigais ir raštais. Prūsijos valdžios priverstas 1886 
m. išvyko į Braziliją, vėliau į Argentiną. Prispaustas vargų (nesutari- 
mai su žmona, dviejų vaikų mirtis ir kt.), susirgo. Pateko į Buenos 
Aires miesto beprotnamį (greičiausiai būdamas sveikas), kuriame iš- 
gyveno per 20 metų. Ten ir mirė apie 1912 m.!š 

Vištelis reiškėsi kaip poetas, vertėjas, publicistas. Jo raštai sklidini 
meilės gimtajam kraštui ir kalbai, susirūpinimo tautos likimu. Kai 
kurie eilėraščiai tapo populiarūs, pvz., „Op! op! Kas ten? Nemunėli! 
Ar tu mane šauki?“. Į lietuvių kalbą žiūrėjo romantiko akimis. Ją 
aukštindamas vartojo fantastiškas hiperboles: esą ir rojuje Adomas 
su Ieva lietuviškai kalbėję, danguje ši kalba skambanti tarp šventųjų 
ir pan. Laikydamas lietuvių kalbą „ir seniausia, ir gražiausia, turtin- 
giausia ir švelniausia“, prisiskaitęs Šleicherio ir kitų indoeuropeistų 
veikalų, bet jų nesupratęs, Vištelis sukūrė teoriją, kad visos indoeuro- 
piečių kalbos kilo iš lietuvių kalbos, kad lietuvių kalba — visų jų mo- 
tina (!). Gerai nesusipažinęs su kalbos mokslu, jo metodais, Vištelis 
ėmė neva „moksliškai“, o iš tiesų diletantiškai aiškinti lietuvių kalbos 
faktus, duoti kitiems rekomendacijas dėl atskirų žodžių ar formų 
vartojimo. Suprantama, tolesniam mūsų bendrinės kalbos normaliza- 
vimui tai neatsiliepė. Šiandien mums Vištelis žinomas kaip lietuvių 
kalbos gaivintojas, nepailstantis jos prestižo kėlėjas tauticčių akyse. 

Iš aušrininkų kalbos dalykais dar ypač rūpinosi Jonas Spudulis, 
bet jis intensyviai reiškėsi vėliau, kituose leidiniuose. Apie jį bus kalba- 
ma aptariant kalbininkų įnašą (p. 160—161). 

Pasakytina, kad „Aušros“ kalba dar buvo labai nevientisa, stipriai 
įvairavo. Aušrininkams nepavyko sukurti net pastovesnės rašybos. 
Jie stengėsi laikytis Šleicherio rašybos principų, bet neretai griebdavosi 
naujovių. Nevienodumų pridarė ir spaustuvės, nes ne visos turėjo 
tuos pačius rašmenis, pvz., ė, ė, 4, / raides. Iš pradžių aušrininkai sekė 


18 Plačiau žr. Kuzmickas V. „Aušros“ poeto likimas // Senosios lietuvių litera- 
tūros baruose. V., 1971. P. 119—176. 

Maž. Lietuvos tradicija, pvz., kilmininko galūnes rašė -6s, -ės, pl. 
-2. Bet greit diakritinių ženklelių atsisakė. Skirtingai negu Šleicheris, 
po cz, dž ėmė rašyti i, pvz., jauczio 'jaučio' (Šleicheris rašė jauczo). 
Mėgino įvesti čekiškas raides č, š vietoj lenkiškų cz, sz, bet greit grįžo 
prie pastarųjų, nes skaitytojai prie jų buvo labai pripratę. Tačiau ga- 
lutinai išmetė /, w, nevartojo Šleicherio č. Stengėsi atskirti ė (neretai 
rašė ė) nuo e. Ilgajam balsiui žymėti įtvirtino y, bet raide u ir toliau žy- 
mėjo tiek trumpąjį, tiek ilgąjį balsį, net kilusį iš nosinio. Priebalsius 
stengėsi rašyti iš kilmės (skardumo-duslumo atveju), nors balsius a, 
ą po minkštųjų priebalsių neretai keitė iš tarties į e, ę (brolei "broliai", 
sauję "saują" ...). Svetimžodžiuose vietoj f, ch paprastai rašė p, k, pvz., 
pilosopas “filosofas', Pinlandija "Suomija", kėmija "chemija". Pirmuo- 
siuose keturiuose numeriuose rašoma kuršaitiškai piauti, bidurus 
(be joto), o nuo Nr. 5 — jau pjauti, bjaurus. Taigi svyravimo būta ne- 
mažai. 

Bene daugiausia dėmesio aušrininkai skyrė kalbos gryninimui. 
Stengėsi išguiti svetimybes. Vengdami barbarizmų, į pirmą vietą kėlė 
lietuviškus žodžius, tokius kaip tikyba, ŪUgainiui, derva, paldiminimas, 
vasūris, rugsėjis vietoj tada vartotų vierd, su čėsū, smala, žegnonė, feb- 
ruūris, septemberis ir pan. Pritrūkę kuriai sąvokai žodžių, kūrėsi nau- 
jadarų. Bet visa tai daryti nebuvo lengva, nes aušrininkai buvo mokęsi 
nelietuviškose mokyklose ir patys šnekėjo žargoniška kalba. Pagaliau 
ne visuomet jie pajėgė atskirti svetimos kilmės žodžius nuo savųjų. 
Todėl visokių svetimybių „Aušroje“ liko gana daug. Tai daugiausia 
anuomet raštuose plačiai vartoti rytų slavų ir lenkų kilmės skoliniai, 
seniai patekę į lietuvių kalbą, pvz., arielkė, čėsas, dabėti(s), dūšia, 
kėžnas, loska, nedėlia, pėčius, pekla, rubėžius, stldas, susičdas, svietas, 
ūlyčia ir kt. Iš germanizmų minėtini drukorija “spaustuvė', grūbė 
"griovys", krelzas "apskritis", liuosas "laisvas", refzas "kelionė", stubd 
"troba", šūilė "mokykla", šnūpsas “degtinė'. Daugiausia jų pateko per 
Mažosios Lietuvos raštus. 

Kadangi tuomet Mažosios ir Didžiosios Lietuvos raštų leksika ge- 
rokai skyrėsi, o ir Didž. Lietuvoje atskirų Žodžių vartojimas labai 
įvairavo, ypač daug pastangų buvo dedama leksikai tvarkyti bei nor- 
minti. „Aušroje“ randame įvairiausių leksikos klodų. Šalia Didž. 
Lietuvos raštijai įprastų, bendrų visiems lietuviams žodžių čia yra ne- 
maža ir dirbtinių, dažnai gautų iš Maž. Lietuvos (pvz., ligonbutis 
"ligoninė", sdndarbininkas "bendradarbis" ...), paimtų iš senųjų raštų 

(pvz., iš K. Sirvydo — aplinkybė, kokybė ...), vėlesnių tekstų (S. Dau- 
kanto aūkuras, ūkėsas "gyventojas, pilietis? ...), to meto kalbininkų 
pasidarytų (A. Baranausko rašyba, tarmė "dialektas" ...) ir kt. 
Pradėję skelbti straipsnius medicinos, geografijos, geologijos, ekono- 
mikos ir kitų mokslų klausimais, aušrininkai nuo pat pradžių susidūrė 
su lietuviškų terminų stoka. Teko juos patiems kurti. Darėsi kaip mo- 
kėjo, kaip kuris sugebėjo. Neretai „vertė“ iš kitų kalbų, nepaisydami 
savosios kalbos darybos polinkių. Todėl atsirado gremėzdiškų, ncvy- 
kusių naujadarų. Tarp jų vyravo sudurtiniai žodžiai, iš vedinių labiau- 
siai mėgo su priesaga -ystė, kuri buvo dėliojama kur koja, kur ranka. 
Aušrininkai, turėję geresnį kalbos jausmą ir šiek tiek susipažinę su 
lingvistikos darbais (pvz., J. Spudulis), sukurdavo vykusių terminų, 
kurių vieną kitą ir dabar vartojame. Pavyzdžiai: dirbtūvė (beje, turėtas 
jau D. Poškos žodyne), įstatas įstatymas", juodmena “juodas daiktas", 
mokslūvyris "mokslininkas", pažiūrė “požiūris'. „Aušra“ įtvirtino Žo- 
džius lietūvis, tauta vietoj anksčiau spaudoje dažnai vartotų lietūvi- 
ninkas, giminė. Mėginta naudotis analogija, pvz., J. Šliūpas sakosi 
rūšlidvą literatūrą' ėmęs vartoti nusižiūrėjęs į pyliavą, riūkliavą. Tačiau 
daugumas aušrininkų naujadarus kūrė labai laisvai, nepaisė jokių 
kalbos dėsnių. Bene labiausiai tuo pasižymėjo M. Akelaitis su A. Viš- 
teliu, iš dalies J. Miliauskas-Miglovara. Kiek atsargiau elgėsi J. Basa- 
navičius, J. Šliūpas ir kt. Be saiko imta keisti tarptautinius žodžius lie- 
tuviškais naujadarais. Antai M. Akelaitis 1883.VII.1 laiške „Aušros“ 
redakcijai siūlė vietoj politika vartoti viešvila, vietoj filologija — vil- 
kalbis, vilmanis, vietoj literatūra — bylynas ir pan. Pateikiame žiupsne- 
lį „Aušroje“ ir vėliau ano meto spaudoje vartotų tarptautinių žodžių 
pakaitalų: apšvietumas 'civilizacija', atgalinis "reakcinis", blykšlė 
"isterija", būklas "metodas", daildalius “artistas', dainystė "poezija", 
genčiažymis “etnografija', jautrystė 'sentimentalizmas', juokžaislis 
"komedija", krėutuvė "muziejus", kvotimas "egzaminas", mančius 'ka- 
pitalistas', meilraštis "lyrika", nėmstata "architektūra", orūmieris 'baro- 
metras', pamėklė ironija", patybiškas “subjektyvus", pirmėkas "atomas", 
pirmpradė “originalas', pradeivis "iniciatorius", rėdikas "redaktorius", 
rėdytuvė "redakcija", sąlydystė "harmonija", saviniūkas "egoistas", sen- 
raštvietė 'archyvas', skaptorjstė (ir skoptė) "skulptūra', ši/iamieris 
"termometras", šviesšnas "filosofas", tėvjnininkas "patriotas", tėviškū- 
mas "patriotizmas", tiesabylius "advokatas", tolkalbis "telefonas" (plg. 

vok. Fernsprecher), tvertuvė, vaidentuvė "fantazija", visūtininkas “kos- 
mopolitas', žiedyklė 'forma', žvaigždininkystė 'astronomija". 

Aušrininkai vartojo naujų žodžių labai daug. Pvz., iš geografijos 
randame tokių (ir vėliau kartais vartotų) terminų: dėgantis kdlnas 
"ugnikalnis", did(ž)marės “okeanas', kalnėvė “kalnuota vietovė", /e- 
dinė jūra ir žiėmmarės "ledjūris", naujokynas “kolonija', pusidusalis 
"pusiasalis", sątaka "santaka", vandeūs puolis "krioklys', žemaprašis 
"geografija; žemėlapis", žėmės obuolys "Žž. rutulys'. Įdomesni ekonomikos 
terminai: amatvietė "dirbtuvė", baknešys 'kontrabandininkas', daug- 
mantis 'kapitalistas'?, dirbtūvas "mašina", gautis “pajamos', įtartis 
“sąlyga", padarinė “gaminys", pūdava "pasiūla", padėlis "indėlis", paimblis 
*pajamos", pardavinjs "prekė", paskolė “paskola"', pataisas "gamyba", 
pėrviršis "perteklius" ir kt. Įvairių kitų sričių nauji Žodžiai: aftrašis 
"adresas", apšvaista "švietimas", ateitinė 'ateitis' (yra L. Ivinskio žodyne), 
ateivonis 'ateivis', brėžūkas, brėžtūkas ir degūtis 'degtukas', gintūvė 
"tvirtovė", girtynė "smuklė", įspaudis "įspūdis", [talpa ir [turis "turinys", 
įtekmė "įtaka", jotis “raitininkas' (vartojo S. Daukantas "raitosios ka- 
riuomenės* reikšme), juodpaiša ir paišėlis "pieštukas", kibėklas “cemen- 
tas', knyginė "knygynas", langavėrė langinė", liežūvininkas "lingvistas", 
mokintuvė ir mokslūvietė 'mokykla", nepriegulmė "nepriklausomybė", 
netikystė "ateizmas", paeigis "kilmė", ponjstė "valstybė", prekiūvietė 
"turgus", priekabė “priesaga, sufiksas', savainis "savitas", septyndienis 
"savaitė", siuvesys 'sąsiuvinis', sostūpilis "sostinė", statraštis ir tičs- 
raštis “rašyba", šešviršis "kubas", šnypštukas "nosinė", šovyklė "šautu- 
vas', šveistorius 'skaistykla"', teisadarjįs "teisėjas", trūkis "traukinys", 
trupskaitlis “trupmena", tvaras "kūrinys", vaistavietė "vaistinė", vaisti- 
nyčia "ligoninė", vientaūtis "tautietis". 

Norėdami tokius žodžius išplatinti, aušrininkai tekste paaiškindavo 
jų reikšmę, neretai tam reikalui vartodami skliaustelius ar išnašas, 
pvz., rašė pakabas arba medalis, tiesdarymas arba sūdas, kariauna 
(vaiskas), prabočiai (sentėviai), sangarsė (silaba), užnoviškis (zanavy- 
kas), vaistijimas (daktarystė). Kadangi atskiri autoriai tai pačiai są- 
vokai sukurdavo ne vieną terminą, „Aušroje“ atsirado daug dubletų 
(vartotų ir vėliau), pvz., mokslinyčia, mokslūvietė, mokintuvė šalia iš- 
kala, šūilė "mokykla", raštininkas, rašėjas, rašikas, rašytojas “rašantis 
žmogus' ir pan. 

Nepaisant terminų įvairovės, visokių nevienodumų ir nepakankamo 
kalbinio apdorojimo, „Aušra“ nulėmė mūsų dabartinės bendrinės 
kalbos susidarymą. Iš esmės davė tam procesui pradžią. Tinkama lin- 
kme nukreipė tolesnę jos raidą. Ugdė publicistinį stilių. Tą darbą vė- 
liau tęsė kiti periodiniai ir vienkartiniai leidiniai. 


„Varpo“ kalba 


Kiek „Varpas“ prisidėjo prie lietuvių bendrinės kalbos susidarymo, 
šiandien tiksliai nusakyti negalime. Trūksta specialių tyrimų. Kaip 
ir apie „Aušros“ kalbą, turime tik prieškarinėje spaudoje paskelbtų 
pastebėjimų ir bendro pobūdžio apibūdinimų. Pokario metais „Varpo“ 
kalbos studijos buvo (tabu, braukiamos iš mokslinio darbo pla- 
nų. 

Apskritai pasakytina, kad „Varpas“ kalbos atžvilgiu buvo daug 
realistiškesnis už „Aušrą“. Varpininkai nesivaikė abstrakčių idėjų, 
romantiškų svaičiojimų. Į kalbos reiškinius žiūrėjo blaiviai. Tai matyti 
kad ir iš „Aušros“ tipo fantastinių etimologijų kritikos „Varpe“. Antai 
J. Jablonskis kritikavo V. Pietarį, kildinusį pinigą iš pynės, kūnigą iš 
kūno, grūšį iš gręžti ir pan. „Varpo“ redaktoriai ne tik perdirbdavo 
žemaitiškai ar rytų aukštaičių tarme parašytus straipsnius, bet ir sten- 
gėsi tobulinti rašomąją kalbą, pagausinti jos raiškos priemones. Visi 
jie domėjosi kalbos dalykais. „Varpe“ randame straipsnių praktiniais 
kalbos klausimais, pavyzdžiui, apie priesaginių ir priešdėlinių daikta- 
vardžių darybą, žodžių kirčiavimą, nosinių raidžių rašymą ir pan. 
Skaitytojai informuojami apie pasirodžiusius ar rašomus kalbos mokslo 
veikalus, spausdinama J. Jablonskio recenzija apie M. Miežinio žodyną, 
aptariami A. Juškos, D. Sutkevičiaus, J. Pžbrėžos žodynų rankraščiai 
ir kt. | 

Tarmės pasirinkimas varpininkams nebekėlė problemų. Redaktoriai 
Juozas Adomaitis-Šernas, Juozas Bagdonas, Kazys Grinius, Jonas 
Kriaučiūnas, Vincas Kudirka, Stasys Matulaitis buvo suvalkiečiai. 
Kitatarmių bendradarbių, kaip antai G. Petkevičaitės-Bitės (nuo Pa- 
nevėžio), J. Gaidamavičiaus (nuo Utenos), M. Pečkauskaitės-Šatrijos 
Raganos (nuo Plungės), J. Žymantienės-Žemaitės (nuo Šateikių) strai- 
psniuose nėra arba labai mažai tėra jų gimtosios tarmės ypatybių. 
Bemaž nebepasitaiko „prūsizmų“. Nerandame tariamosios nuosakos 

formų su -5-, naudininkų su -amui ir kitų senosios raštų kalbos archa- 
izmų. 

Varpininkams buvo labai aktualu turėti praktišką lietuvių kalbos 
gramatiką, kuria galėtų remtis redaktoriai ir bendradarbiai. 1897 m. 
Petras Avižonis (tada dar studentas) parašė nedidelę gramatikėlę — 
iš esmės tam tikrą konspektą (rėmėsi F. Kuršaičiu), kuris J. Jablonskio 
kiek pataisytas ir sukirčiuotas buvo multiplikuotas ir išsiuntinėtas su- 
interesuotiems asmenims. V. Kudirka pageidavo, kad būtų parašyta 
išsamesnė norminė gramatika, o kol tokios nėra, siūlė bent išversti į 
lietuvių kalbą E. J. Šykopo (Schiekopp) gramatiką, kuri iš esmės buvo 
F. Kuršaičio gramatikos santrauka. 1902 m. Krokuvoje pasirodė jos 
lenkiškas vertimas (Gramatyka Litewska początkowa przeložona Z 
niemieckiego i opracowana przez J. Januszkiewicza i A. Maciejews- 
kiego), taigi praktiškai ji tapo prieinama anuomet lenkų kalbą gerai 
mokėjusiems inteligentams. Deja, labai trūko tinkamo lietuvių kalbos 
žodyno. 

Tobuliau už kitus redaktorius lietuvių kalbą mokėjo V. Kudirka. 
Jis buvo susipažinęs su A. Šleicherio, F. Kuršaičio, A. Becenbergerio 
ir kitų žymiųjų lituanistų darbais. Labai daug dėmesio skyrė kalbos 
norminimui, jos kultūrai. Ragino mokovus Žymėtis „Varpe“ pasitai- 
kančias kalbos klaidas ir kelti jas aikštėn. Suprantama, daug naudos 
galėjo duoti specialų kalbos mokslą išėję žmonės. „Aušra“ tokių ne- 
turėjo, o „Varpas“ turėjo J. Jablonskį, kuris buvo tikras lobis šiam 
laikraščiui. Jablonskio veikla ir nuopelnai lietuvių kalbai bus aptarti 
vėliau (p. 144—155). Čia tik pasakytina, kad Jablonskis nuo pat „Var- 
po“ pasirodymo daug padėjo redaktoriams savo patarimais, pats re- 
dagavo kai kuriuos straipsnius, daug rašė kalbos taisyklingumo klausi- 
mais. Apie 1893 m. jis tapo tikru „Varpo“ kalbos kontrolieriumi. 
Kudirka ne kartą prašė Jablonskio kritikuoti „Varpo“ kalbą, „nepra- 
leisti nė vieno mūs paklydimo“, pilti bendradarbiams „ant galvų šal- 
tą vandenį“. Kudirka didžiai vertino Jablonskio nurodymus ir patarė 
kitiems jais naudotis. Ragino visada Jablonskio klausyti. Ir iš tikrųjų 
jo dėka „Varpas“ ilgainiui kalbos norminimą ėmė remti pačios lietuvių 
kalbos dėsniais, atsigręžė į paprastų žmonių kalbą. Sparčiai gerėjo 
ir paties Kudirkos raštų kalba. Iš pradžių jis, pvz., rašė tėvyniški varpai, 
viengentis, mokslavietė, o vėliau, Jablonskio pamokytas, ėmė rašyti 
tik tėvynės varpai, tautietis, mokykla. Ypač pagerėjo Kudirkos groži- 

nių raštų kalba, ojo publicistikoje, mokslo populiarinimo straipsniuo- 
se dar ir vėliau pasitaikydavo nemaža kalbos netobulumų. 

Nors ir labai stengtasi, vis dėlto ir „Varpe“ liko daug kalbos nevie- 
nodumo. Daugoka įvairių dubletinių formų, pvz., dar ir da, esame ir 
ėsame, ežeras ir džeras, jaunuomenė ir jaunūmenė, jog ir juog, lietuvis 
ir lietuvys, namie ir namieje, nes ir nės(a), nori ir nor, taip ir teip, tapo 
ir tapė, tik ir tikt. Kitos mums dabar neįprastos formos: didė "didelė", 
didėji "didžioji", dat. sg. m. geramjam 'gerajam', loc. sg. geramjame, 
dat. pl. geriemsiems, nom. pl. geriejie, geriejai, moters "moterys", 3. 
praes. liekti “lieka', doringas “doras', gyvuoliai “gyvuliai', medega 
“medžiaga", mėno "mėnuo", paojus "pavojus", vuošvė "uošvė', pirkčia 
“pirkia", plūksna 'plunksna'. Aukštesniojo laipsnio prieveiksmiai 
dažniausiai su -s (kaip senuosiuose raštuose): daugiaus, geriaus, pik- 
čiaus... Gyvai vartojama dviskaita: du vyru, dvi aki, dirbava, rūšota, 
sėskiva, ateikita ir kt. Pasitaiko formų su slavų kilmės priesagomis, 
pvz., juokavojo "juokavo", demoralizavojantis “demoralizuojantis' ir 
kt. Randame vakarų aukštaičių šnektų elementų — suvalkizmų, pvz., 
dirbtie "dirbti", elgtiesi elgtis", acc. pl. f. t4s, tdis “tas', vaikiščias “vai- 
kas', mergiščia 'mergaitė" ir kt. Gana dažnai vartojamos bendraties 
kamieno formos su g, į vietoj ėn, in: gabėti "gabenti", gyvėti "gyventi", 
augįti 'auginti", atsitolįdamas "atsitolindamas' ... Vietoj į parašoma 
ir y: atsimykime 'atsiminkime'. Dėl to pasitaiko hipernormalizmų, 
pvz., pražudinti “pražudyti'. Suprantama, redakcijai rūpėjo mažinti 
visokius dubletus, siekti kalbos vienodumo, pastovumo, vengti nerei- 
kalingų tarmybių. Ilgainiui tų visokių nevienodumų vis mažėjo. „Varpe“ 
ėmė nusistovėti daugelis tokių gramatinių formų, kurias ir dabar varto- 
jame, taigi darėsi vis aiškesnis būsimas dabartinės rašomosios kalbos 
modelis. 

Sunkiau sekėsi varpininkams norminti sintaksę, nes jie buvo baigę 
svetimas mokyklas, labai įpratę vartoti nelietuviškas konstrukcijas. 
Patys tai gerai jautė. 1894 m. redakciniame straipsnyje (Nr. 3) „Mokin- 
kimės geriaus lietuviškai“ rašoma: „Nemokėdami lietuviškai mislyti, 
mūsų rašytojai mislyja toj kalboj, kurioj yra išsilavinę, o tas svetimai 
sutaisytas mislis tiktai išverčia į lietuviškus žodžius“. Verstinių konstruk- 
cijų „Varpe“ pasitaiko daug. Tai labai dažni pažyminiai po pažymimojo 
žodžio. Vartojami būdo vietininkai su kalbėjimą, mąstymą, rašymą ir 
panašios reikšmės veiksmažodžiais, pvz., uždraudė knygas prigimtoje 
kalboje “...„gimtąja kalba“, istorija parašyta populiariškame sti- 

liuje“...populiariu stiliumi'. Dažna konstrukcija kad, idant su bendra- 
timi, pvz., kad parodyti, jog mes jam ištikimi "kad parodytų...', 
idant pamokyti žmones "idant pamokytų...'. Gausūs kilmininkai 
su prielinksniu ant tikslo ir laiko aplinkybėms reikšti, pvz., konkursas 
ant parašymo geografijos rankvedžio “geografijos vadovėliui para- 
šyti konkursas', afvažiavau ant vasaros į Lietuvą “...vasaroti...". 
Galininkai su prielinksniu už papildiniui reikšti, pvz., jį galima pripa- 
žinti už teisingą “..Aeisingu'. Naudininkai su ačiū, dėkui, pvz., 
ačiū tamsumui mūsų žmonių “dėl m. ž. tamsumo", Ispanija išliko 
dėkui kareiviškai revoliucijai “...dėl karinio perversmo'. Kitokie 
nelietuviškos sintaksės pavyzdžiai: pastatė klausimą "paklausė, iškėlė 
klausimą', patys turime perkratyti, kas yra naudingu dėl mūsų 
“.„ išsiaiškinti, kas mums naudinga', gryčia kaimynais prisipildė 
“„„„kaimynų..., /aike apvaikščiojimo paminėjimo ketvirtamžiaus 
valdymo ciesoriaus Aleksandro II “minint imperatoriaus Aleksandro 
II valdymo ketvirtamžį', mes turime patys apie save pasirūpinti “... 
savimi...?, iš kalno stato išlygas "iš anksto kelia sąlygas', iš prie- 
žasties skolos "dėl skolos", parašė laiškelį pas Oną“... Onai', buvo 
Kaune už mokytojį “...mokytoju", užtiesą sakau “tikrai... Jab- 
lonskis paskelbė griežtą kovą svetimoms konstrukcijoms. Jas nuolat 
taisė, keitė lietuviškomis ir pratino skaitytojus prie pastarųjų. Taip 
„Varpe“ buvo nuolat tobulinama sintaksės struktūra. Nors ir neleng- 
vai tai sekėsi, „Varpo“ sintaksė pamažu gerėjo. 

Labai aktuali kalbinės veiklos sritis — rašybos tobulinimas. Kaip 
ir „Aušroje“, rašyba „Varpe“ iš pradžių labai įvairavo. Tai matyti 
kad ir iš tokių parašymų: knįga, kunigas (kunįngas), pinįgas, grįczia 
"troba", sprensti, sugryžo "sugrįžo", pažinsta, darbinįkas; maiszialis, 
žiamė, perkelemas "perkeliamas", nelaukent; laikraszczei "laikraščiai"; 
žmoniū “'žmonių", musu "mūsų"; kuriūs "kuriuos*'; tav "tau"; augsztas 
"aukštas", daigtas "daiktas"; ne sakę "nesakė". Iš pradžių redakcija 
stengėsi sekti Kuršaičio rašyba, bet greit įvedė nemaža skirtumų nuo 
jos, pvz., raides v, ie vietoj Kuršaičio w, iė. Įvairavimą stengtasi visokiais 
būdais mažinti. Didelį poveikį turėjo apie 1890 m. Kudirkos sudaryti 
„Statrašos ramsčiai“ — trumpai išdėstyti rašybos principai. Juos re- 
dakcija padaugino ir išsiuntinėjo bendradarbiams ir kitiems suintere- 
suotiems asmenims. Tai nedidelis, keturių nepilnų puslapių, 17 parag- 
rafų taisyklių rinkinys. Jame apžvelgtas lietuvių kalbos raidynas, siū- 
loma vartoti 29 raides saviems žodžiams ir dar 7 svetimiems. Vietoj 

tada įprastų cz, sz patariama vartoti č, š. Rekomenduojamos raidės 
v (vietoj w), uo (vietoj d), ie, ė (skiria nuo e), y, net ū (tada bemaž nevar- 
tota), nosines 4, ę, į, y (pastaroji buvo labai reta), siūloma skirti ia nuo 
e, nevartoti /, rašyti jotą po p, b žodžio pradžioje (pjauti, bjaurus). 
Daugelis pateiktų siūlymų ilgainiui prigijo, pvz., reikalavimas /, w, 
4, cz, sz keisti I, v, uo, Čč, š, gen. pl. ir 3 cond. galūnėse rašyti -ų ir kt. 
Tačiau įsigalėjo ne visi siūlymai. Dabar nerašome, kaip siūlė Kudirka, 
nom. pl. ir adv. galūnėse po minkštųjų priebalsių -ei (vaisei "vaisiai", 
gražei 'gražiai'), liepiamosios nuosakos formose nepridedame -k 
prie šakninių priebalsių k, g (bėgk "bėk", Ilaukk lauk"), nerašome daig- 
tas, elksnis. Neįsigalėjo Kudirkos vartoti terminai nosbalsė "nosinė rai- 
dė", sėmbalsė “priebalsė', pabaigd (užbaiga) "galūnė", atmaind "kaity- 
mas', statraša 'rašyba'. 

Iki „Statrašos ramsčių“ pasirodymo labai įvairavo žodžių drauge ir 
skyrium rašymas. Sakysim, neigimo dalelytė ne su veiksmažodžiais daž- 
nai rusų kalbos pavyzdžiu buvo rašoma skyrium. „Statrašos ramsčiai“ 
reikalavo ją rašyti drauge. Labai įvairavo ir didžiųjų raidžių vartojimas. 
Lenkų pavyzdžiu didžiąja buvo pradedami tautovardžiai, pvz., Lenkai 
“lenkai". „Statrašos ramsčiai“ reikalavo juos rašyti iš mažosios raidės. 
Tačiau ir toliau liko nesuvienodinta svetimų tikrinių vardų rašyba. 
Tada daugiausia buvo stengiamasi vartoti sulietuvintas vardų formas, 
pvz., Peterburgas, Maskva, Engelsas. Bet mažiau žinomi vardai 
neretai buvo pateikiami originalo kalbos rašyba, pvz., Guillebert de 
Lannoy, Port-Said, Mierzynski. Kartais po apostrofo pridėdavo 
lietuvišką galūnę: Wiedemann'as, Bezzenberger'is. „Statrašos ramsčiai“ 
rekomendavo vartoti sulietuvintas formas, o skliausteliuose nurodyti 
originalo rašymą. Tačiau to daugelis nepaisė ir svetimųjų vardų rašy- 
ba liko netvarkinga. 

1898 m. „Varpo“ redakcija buvo sušaukusi pasitarimą rašybos 
klausimais. Visos tos pastangos davė gerų vaisių. Maždaug nuo 1899 
m. „Varpe“ ėmė nusistovėti tokia rašyba, kuri užfiksuota Jablonskio 
1901 m. gramatikoje. Nors atskiros taisyklės ir toliau įvairavo, bet 
pagrindai išliko iki mūsų dienų. Čia ypač daug prisidėjo Jablonskis. 
Jis griežtai reikalavo skirti ilguosius balsius nuo trumpųjų (šalia y 
vartoti ir raidę), nosines raides rašyti tik tuo atveju, jeigu išliko bal- 
sio ilgumas (ranką, bet su ranka), ir pan. Tų reikalavimų iš pat pradžių 
laikėsi V. Kudirka, G. Petkevičaitė-Bitė ir kai kurie kiti varpininkai, 
bet gana daug jų nepaisė, ilgokai ignoravo. Net 1901 m. pasirodžius 

Jablonskio gramatikai, kurioje buvo įteisinta ū raidė, tuometinis „Var- 
po“ redaktorius jos vartojimui prieštaravo (dėl tariamo rašybos pap- 
rastumo) ir ši raidė galutinai įsigalėjo „Varpe“ tik nuo 1903 m. 

Jablonskis kritikavo anuomet pasitaikančias šiaip visokias rašybos 
naujoves, pvz., J. Basanavičiaus bandymą raides č, dž keisti į į, d 
(derinant tarmes), vietoj 4, ę, į, 4 rašyti an, en, in, un ir kt. 

Daug rūpesčių „Varpo“ redakcija turėjo dėl leksikos. Mat tada spau- 
doje buvo vartojama daugybė svetimos kilmės žodžių, nereikalingų 
barbarizmų, kuriuos redaktoriai stengėsi keisti lietuviškais atitikmeni- 
mis. Antai pirmųjų metų „Varpe“ randame dbrozą, afičrą (apičrą), 
čėsą, grūbę, iškūlą, kreizą, (pa)mūčyti, procevėti, zerkolą, žalničrių 
ir daug kitų svetimybių. Vėliau vietoj jų atsirado pavčikslas, auka, 
laikas, griovys, mokykla, apskritis, padėti, dirbti, vėidrodis, kareivis. 
Pats Kudirka iš pradžių vartojo svetimus žodžius liosas "laisvas", 
miesto roda “miesto taryba', mislis, padūnas, skūra, sūdas, sūdžia, urėd- 
ninkas ir kt. 

Ypač aktualu buvo tvarkyti įvairių mokslo sričių terminiją. Labai 
trūko lietuviškų terminų. Gyvenimas verste vertė juos kurtis. Varpi- 
ninkai pasidarė daug naujų žodžių, kitus ėmėsi iš ankstesnių raštų. 
Daugiausia tai buvo priesagų ar priešdėlių vediniai, bet nemaža ir sų- 
durtinių žodžių. Kaip ir „Aušroje“, iš pradžių nebuvo paisoma liaudies 
kalbos darybos polinkių, naujadarai daryti neįsigilinant, kaip viena ar 
kita priesaga ar priešdėlis vartojami liaudies kalboje, kaip ten sudu- 
riami žodžiai. Todėl tik nedaugelis „Varpo“ naujadarų ilgainiui įsiga- 
lėjo. Tarp tokių daugiausia Jablonskio ir kitų nuovokesnių asmenų 
pagal liaudies žodžių darybą sukurti žodžiai, pvz., angliūrūkštė, tdr- 
dytojas, teismas, valdiniūkas. Daugelis kitų žodžių buvo sudaryti nevy- 
kusiai, perdėm griozdiškai ir ilgainiui nyko iš raštų ir apskritai kalbos. 
Būdingesni tokie pavyzdžiai: ažitnosiai "akiniai", draūgdirbis “bendra- 
darbis', draūgsanaris "draugijos narys', išsiuntinjs “pasiuntinys"', kovi- 
kas "kovotojas", lietuvystė "lietuvybė", /ėbininkas "turtuolis", nūošimtis 
"procentas", pilėnas "pilietis", pramonystė 'pramonė", prekžs "pirklys", 
rūštstalis 'rašomasis stalas', sauvaldystė "savivaldybė", sektuvė svita", 
sėngentis "tautietis", sujungmė "junginys", susidraugėjimas “susijungi- 
mas į draugijas', sutaikd "santaika", užduotė "uždavinys", valstininkas 
"valstietis", virtuvas "virdulys", žemdarbystė “žemdirbystė". Daug termi- 
nų anuomet buvo tiesiog verčiama iš kitų kalbų, pvz., apystova 'aplin- 
kybė' (plg. 06cmoamenbcmeo), išdavikas "leidėjas" (u30amea6, 1. wy- 

dawca), patvaldystė "autokratija" (camodepxcasue), pūžvilgis "pažiūra" 
(1. pogląd), pirmsėdis “pirmininkas" (npedcedamene, vok. Vorsitzender, 
vartojo jau aušrininkai), rafikvedis "vadovėlis" (pykoe00cmeo), sdn- 
jausmas “užuojauta' (couyscmeue, vok. Mitleid), stūtraša "rašyba" 
(npaeonucauue, vok. Rechtschreibung), valsčiėnys “valstiečiai' (hibri- 
das, plg. 1. wl/ošcianie). Plg. pasakymus uždefgti universitėtą “uždaryti 
.. (aakpoimo), apsivėsti "vestis" (pagal apsižėnyti iš lenkų oženič się), 
lietuviška kalba (numoeckuū a30K, 1. język litewski). Pasitaiko dari- 
nių su nelietuviška priesaga: raštinyčia "raštinė", valginyčia "valgykla". 
Kai kuriems iš seno vartotiems žodžiams buvo suteikiama kita, speci- 
finė reikšmė, pvz., dudeklas "audinys (anatomijos terminas), gaivalas 
“elementas', pilis (gardas) “miestas', sdndėlis “sudėtis?, tiesa "teisė", 
valstija “valstybė', veikėjas "faktorius". 

Jablonskio prižiūrima ir tvarkoma „Varpo“ leksika tolydžio gerėjo. 
Antai vietoj ateitinė atsirado ateitis, vietoj bedarbystė — nedarbas, 
greit įskvarba (įspauda) buvo pakeista įspūdžiu, [talpa — tūriniu, juod- 
paiša — pieštukū, krutėjimas (visuomenės) — judėjimu, laikraštdirbis 
— laikraštininku, mokslūvietė — mokykla, pamokslinyčia — sakykla, 
praeitinė — praeitimi, prekėjas — pirkėju (vartojo jau M. Daukša), 
pirkliu, raūkvedis — vadovėliu, rašėjas — rašytoju (vartojo Daukša, 
Sirvydas), sdndarbininkas — bendradarbiu, skaitinyčia — skaitykla, sū- 
das — teismū, valsčionis — valstiečiū, vientaūtis — tautiečiu. 

Priešingai negu „Aušra“, „Varpas“ nevengė tarptautinių žodžių. 
Čia vartojami, pvz., agitūcija, autonomija, demokrūtų partija, deputū- 
tas, eksploatūcija, ekspropriūcija, finūnsų ministeris, kapitalistas, komu- 
nizmas, kooperacija, mitingas, opozicija, parlamentas, platforma, prok- 
lamūcija, proletariūtas, socializmas, statistika ir daugelis kitų. Tačiau 
bent iš pradžių net ir tarptautiniai žodžiai buvo keičiami nevykusiais 
naujadarais, įsigalinčiais kalboje, tokiais kaip apšviestiūnas "inteligentas", 
bylūmokslis "jurisprudencija", kitvafdis "pseudonimas", naujokinjstė 
“kolonizacija", pastaruėlis "konservatorius", pašnibžduoklis “sufleris", 
pirmžengjstė (tolynžengįstė) "progresas", saunorjstė "egoizmas", fapa- 
tystū 'identifikacija', žinpaišys “korespondentas'. Šiuos naujadarus 
atmetė Jablonskis, ir ilgainiui jų vis mažėjo. 

Kaip ir „Aušroje“, nauji Žodžiai paprastai paaiškinami skliauste- 
liuose, pvz., patvaldystė (samoderžavije), teismas (sūdas), žingūnė (pač- 
ta). Kartais skliausteliuose būna lietuviškas naujadaras: socijalnas 
(draugijinis), suffiksas (priesaga), učitelis (mokytojas). Dar plg. prekėjas 

(pirklys), negras (murinas), skryčio sūdas (okružnoj sud). Apskritai 
„Varpe“, kaip ir „Aušroje“, labai daug leksikos dubletų. Mat tam pa- 
čiam reikalui atskiri autoriai vartojo skirtingus žodžius. Antai vietoj 
aplinkybė randame apystovą, aplinkenybę, aplinkinybę ir galop aplin- 
kybę, vietoj ateitis buvo vartojama ateituvė, ateitč, ateigė ir ateitis, 
vietoj bendradarbis — sdndarbininkas, darbūbendris ir bendradarbis, 
vietoj dailininkas — dailūdaris, dailiadarys, daidalis ir dailininkas, 
vietoj ligoninė — ligonbutis, ligongulis, ligėngulta ir ligonnamis, vietoj 
mokyklą — mokslūavietė, mokslainė, mokslinyčia ir mokykla, vietoj 
praeitis — praeitinė, praeitė, praeitūvė, praeigą ir praeitis. 

„Varpo“ įnašas į bendrinę lietuvių rašomąją kalbą, be abejo, labai 
didelis. Jis išvarė gilią vagą ją normindamas ir tobulindamas. Padėti 
stiprūs būsimo rašomosios kalbos rūmo pamatai. 


Kitų laikraščių ir knygų kalba 


„Žemaičių ir Lietuvos apžvalgos“ (1889—1896) kalba iš 
pradžių buvo mažai apdorota. Vartota tradicinė religinių raštų rašyba, 
tik atsisakyta w raidės, o priešpaskutiniais metais ir /. Leksika mažai 
gryninta, iš esmės buvo svetimybių sklidina tradicinė, prie kurios skai- 
tytojai įpratę. Tačiau ilgainiui ir šio laikraščio kalba ėmė gerėti. Ir jis 
atkakliai grūmėsi dėl gimtosios kalbos teisių. Tvirtino, kad žmogaus 
prigimtinę teisę sudarąs ne tik tikėjimas, bet ir kalba. 

„Tėvynės sargas“ (1896—1904) daug labiau rūpinosi kalbos 
kultūra. Ragino kunigus gerai išmokti lietuviškai kalbėti, nes kitaip 
jie apsijuoksią bendraudami su lietuvių šviesuoliais. Pamokslus kuni- 
gai turį sakyti ne tarmiškai, bet „rašliaviška kalba“. Kokia ji turinti 
būti, nediskutavo, nors redaktorius J. Tumas-Vaižgantas buvo kilęs iš 
rytų Lietuvos. Atmesta A. Baranausko nuostata, jog esą svarbu tik vi- 
siems vienodai rašyti, o kalbėti kiekvienas galįs savo tarme. Kuni- 
gams ši nuostata netinkanti, nes jie kilnojami iš vienos parapijos į 
kitą ir negalį visų tarmių išmokti. Pagaliau nei Lenkijoje, nei Vokieti- 
joje tarmiškai pamokslų niekas nesakąs. Kunigai privalą gerai išmokti 
rašomąją kalbą ir tik ja sakyti pamokslus. 


„Tėvynės sargas“ rūpinosi rašomosios kalbos ugdymu, visais tos 
kalbos lygmenimis. Nors sakėsi laikąsis K. Jauniaus rašybos, bet iš 
tikrųjų nuo jos stipriai nutolo: atsisakė /, d raidžių (esančios nepraktiš- 

kos), vartojo ie, uo. „Tėvynės sargo“ rašyba iš tikrųjų buvo tradicinė 
religinių raštų rašyba su Jauniaus (pvz., rašė -ę vietininkų galūnėse) 
ir „Varpo“ rašybų priemaišomis. „Varpui“ pasiūlius vietoj cz, sZ, 
/, w rašyti č, š, I, v, iš pradžių „Tėvynės sargas“ irgi bandė taip daryti, 
bet greit grįžo prie cz, sz (bet /, w nebevartojo), nes šios raidės esančios 
žmonėms įprastesnės. Vis dėlto ilgainiui ir „Tėvynės sargas“ rašė Čč, 
š. Nesutiko su tada populiariu siūlymu nevartoti liaudžiai svetimų 
J, ch, h garsų bei raidžių, taigi nerašė pabrika "fabrikas", kėmija 'che- 
mija', onoras "honoras' ir pan. Rašė ne arklei, veikei, bet arkliai, veikiai, 
įžvalgiai matė čia galūnę -ai po minkštųjų priebalsių (plg. vyrai, gerai). 
Vengė nereikalingų svetimų žodžių, ypač gujo iš religinių raštų barba- 
rizmus, kuriuos ragino keisti lietuviškais žodžiais ir skliausteliuose pa- 
aiškinti, pvz., elgeta (ubagas), gudas (maskolis), knygynas (biblioteka), 
sakykla (kazelnyčia), sueiga (schod), teatras (vypsonė), ūkininkas 
(gaspadorius), suvartotojų bendrovė (obščestvo potrebitelej). Plg. pa- 
rašymus raštininkas (rašėjas), rūbius (kriaučius). Bene labiausiai prieš 
svetimžodžius stojo J. Tumas-Vaižgantas ir A. Dambrauskas-Jakštas. 
Jie ragino mokytis geros kalbos iš M. Daukšos ir M. Valančiaus raštų. 
Tačiau priešintasi ir perdėtam kalbos gryninimui, antai siūlyta filosd- 
Jijos nekeisti protomeile, patriėto - tėvynainiu, dutoriaus — rašėju, 
istorijos — vistorija, poėto — dainiumi, mašinos — pūdaryne, aptič- 
kos — vaistynu, lazarėto — ligonbučiu, fūbrikos — dirbtuvė, telegra- 
fo — tolrašiu, teleskopo — tolregiu, literatūros — rūšliava, redūkci- 
jos — rėdystė ir pan. 

Pažymėtina, kad „Tėvynės sarge“ kalbos klausimais pradėjo rašyti 
K. Būga, vėliau plačiai reiškęsis ir kituose laikraščiuose. Jo veikla 
bus specialiai aptarta. 

Dienraštis „Vilniaus žinios“ (1904—1909) tęsė „Aušros“, „Var- 
po“, „Tėvynės sargo“ ir kitų laikraščių tradiciją. Jame irgi nemažai 
rašė Jablonskis. Kalbos kultūros kelrodis buvo jo 1901 m. gramatika. 
Tačiau pasiekti kalbos vienodumo tada dar buvo neįmanoma. Ir šia- 
me laikraštyje liko gausių dubletų, visokio įvairavimo (vartoto ir šne- 
kamojoje kalboje), pvz., eilė, eilia ir eila, laivai ir laiviai, loc. sg. fūb- 
rike ir fūbrikoje, ūkyje ir ūkėje, gen. pl. dešimčių ir dešimtą, minučių 
ir minūtų, nakčių ir naktų, parapijonių ir parapijonų, vartojamos įvar- 
džiuotinės formos baltūjam ir baltūmjam, baltūjame ir baltamijame, 
baltiesiems ir baltiemsiems, baltieji ir baltiejie, baltiejai... Šalia instr. 
sg. su -im(i) dažnos formos su -ia (dalia, pirčia, akia, ugnia, širdžia, 

nakčia...), nevienodos bendratys (rašyti, rašytie, rašyt) ir t. t. Išliko 
reliktinių archaizmų, pvz., esmu 'esu"', liekti "lieka", didėji, didesnėji, 
adv. geriaūs (su -au retai), gyvai vartojama dviskaita, siekinys ir 
kt. Daug visokiausių tarmybių, pvz., cūkras "cukrus", popieris, pypkis, 
skaitytojis, vienuolikis 'vienuoliktas'; būlva, buta "butas", dūrpa "durpė", 
gyvyba, skunda, smuika, tarnystė, vagysta, afitspauda, bdnka, formula, 
fūbrika, frazė, grupa, kajuta, kliasa "klasė", masa, minutū, metoda, 
orkestrū, poeta; dvūsė, gėležė, grįbė, kūrė, kliūtė, kūlšė, maišė, mer- 
gė, pasdulė, prekybė, sėklė, uždarbė, laivynė, monopėlė, stovyklė, valdybė, 
vienuolynė; gen. sg. dkmenio, šūnio, vėndenio, nelinksniuojami sangrą- 
žiniai daiktavardžiai su -imos (gynimos “gynimasis", mokymos, šdudy- 
mos...); 3. praet. įkišė "įkišo", paldidė, tūpė, užpuolo "užpuolė", praet. 
freg. liūoba pamatjs “pamatydavo?*; 2. sg. imper. duokie, sėskie; 1. pl. 
refl. rūpinkimos; 1. sg. cond. norėčia; adv. gerėsniai, tolėsniai ; namiejė 
“namie" ir kt. 

Panaši kalba buvo ir kitų laikraščių. Įvairavo rašyba. Antai „Nau- 
jojoje gadynėje“ (1906—1907) rašoma: gįsla, suskįla, nom. pl. 
pietys, širdįs, trįs, 3. fut. pažįs, rūpįsis, inf. patalpyti... Gausu visokių 
svetimybių: baūras “ūkininkas' (vok. Bauer), būdkiniūkas "sargas", 
čienia “'kaina", forštatas "priemiestis" (vok. Vorstadt), garadavikas 'mies- 
to sargas' (20po006uk), gduptvachta “sargyba' (2aynmeaxma < vok. 
Hauptwache), kaznd iždas" (ka3na), ketve?gas "ketvirtadienis" (per- 
dirbta iš četvefgas < uemeepe), magazinas “parduotuvė' (ma2a3u4), 
maskėlis “rusas' (mockan6), pačialionas “paštininkas* (noumanbon), 
poždrnykas “gaisrininkas*? (noxcapuuk), šalbičrius "apgavikas" (1. szal- 
bierz), tamožinė "muitinė' (mamoxcnaa)... 

Reikėjo toliau lyginti, tobulinti laikraščių kalbą, nustatytif pasto- 
vesnes, aiškesnes ir tikslingesnes normas. Kiek kuris laikraštis prisi- 
dėjo šiame darbe, dar neįmanoma nustatyti, nes jie kalbininkų nėra 
ištirti. 

Tas pats pasakytina ir apie ano meto neperiodinių leidinių — 
populiarių knygelių, brošiūrų, grožinės ir mokslinės literatūros knygų 
— kalbą. Rašytojai bendradarbiavo laikraščiuose ir žurnaluose, juose 
skelbė beletristinius kūrinius, kurie vėliau pasirodydavo atskirais lei- 
diniais. Jie paprastai rašė kaip laikraščiuose, nusižiūrėję į anų kalbą. 
Be anksčiau įvairiomis progomis minėtų J. Andziulaičio-Kalnėno, 
P. Armino-Trupinėlio, A. Baranausko, J. Biliūno, S. Dagilio, M. Da- 
vainio-Silvestraičio, M. Katkaus, A. Kriščiukaičio-Aišbės, V. Kudir- 

kos, G. Landsbergio-Žemkalnio, J. Mačio-Kėkšto, J. Mačiulio-Mairo- 
nio, M. Pečkauskaitės-Šatrijos Raganos, G. Petkevičaitės-Bitės, V. 
Pietario, K. Sakalausko-Vanagėlio, J. Tumo-Vaižganto, P. Vaičaičio, 
A. Vienažindžio, P. Višinskio, A. Vištelio-Višteliausko, M. Zauniū- 
tės, J. Žymantienės-Žemaitės, dar nurodytini svarbesni ano meto 
autoriai Julius Anusavičius (Hanusavičius, 1832—1907), Pranas Gird- 
vainis (apie 1820—1899 m.), Motiejus Gustaitis (1870—1927), Julius 
Janonis (1896—1917), Bronius Laucevičius-Vargšas (1884—1916), 
Juozas Pikturna (1836—1895), Pranciškus Viksva (1832—1907), bro- 
liai Vilkutaičiai (Antanas 1864—1903 m. ir Juozas 1869—1948 m.), 
Jonas Žilius-Žilinskas (1870—1932) ir kt. Visų jų kūryba taip pat yra 
prisidėjusi prie lietuvių bendrinės rašomosios kalbos formavimosi, 
normų įtvirtinimo. Pažymėtinas rašytojų bendravimas su kalbininkais. 
Labai vaisinga buvo Jablonskio pagalba Žemaitei. Jo suredaguotų 
šios rašytojos kūrinių nemažai paskelbta ano meto periodikoje ir at- 
skirais leidiniais. Grožinės literatūros knygos labai išplito liaudyje, 
įtvirtino bendrinės kalbos normas, prisidėjo prie pastarųjų stabiliza- 
vimo. 

Neužmirštini ir knygų platintojų, ypač spaudos draudimo metais, 
nuopelnai. Bene daugiausia nuveikė Stanislovas Feliksas Didžiulis 
(1850—1927) su žmona rašytoja Liudvika Didžiulienė (1856—1925), 
įtaisę Griežiončlėse (Viešintų—Andrioniškio apylinkėje) specialią 
knygų saugyklą, sukomplektavę nemažą lituanistinę biblioteką; Sil- 
vestras Gimžauskas (1844—1897), perėmęs nuo 1870 m. draudžiamos 
spaudos gabenimo organizavimą; Serafimas Laurynas Kušeliauskas 
(1820— 1889) — žymus knygų leidėjas ir knygnešys, liaudies švietėjas, 
raginęs valstiečius rūpintis, kad „piemenys, gindami bandą, imtų su 
savimi knygelę, kad žiemos laike vakarais tarp šeimynos vienas aiškiai 
skaitytų kokią gerą knygelę, o kiti klausydami dirbtų darbą“, 1887 m. 
išleidęs knygą „Škala pavargėlių siratų“, kurioje paskelbti gramatikos 
pradmenys (sekė K. Kosakausku), populiarinęs bendros visiems lie- 
tuviams rašomosios kalbos idėją; Juozas Otonas Sirvydis (vėliau vir- 
tęs Širvydu, 1875—1935), kraštotyrininkas ir žurnalistas, platinęs 
draudžiamą spaudą, veikęs ir tarp JAV lietuvių. 

Ano meto redaktoriams ir autoriams ypač daug rūpesčių kėlė sintak- 
sės bėdos. Ji savo svetimomis konstrukcijomis stipriai skyrėsi nuo 
liaudies šnekamosios kalbos sintaksės. Kiek grynesnė buvo J. Biliū- 
no, V. Kudirkos, G. Petkevičaitės-Bitės, J. Žymantienės-Žemaitės 

ir dar vieno kito rašytojo grožinės literatūros veikaluose. Labai prasta 
publicistikos ir mokslo populiarinimo knygose. Čia tiesiog mirgė- 
te mirgėjo verstinių frazių. Įsivyravo kalkės, nuvalkioti, šabloniški 
posakiai, pvz., kas link ano, kaip dalykai stovi, pastatė reikalavimus 
ir pan. Nors ir daug pastangų buvo dedama, sintaksinė raštų kalbos 
sandara gerėjo labai iš lėto. Pakeisti rašančių, kaip ir kalbančių, įpro- 
čius būna sunku. Tam reikia daug laiko. Nemažą reikšmę turėjo 1911 
m. pasirodžiusi Jablonskio „Lietuvių kalbos sintaksė“, kurioje pirmą 
kartą remiantis liaudies kalbos pavyzdžiais buvo suformuluotos svar- 
biausios žodžių jungimo ir sakinių sudarymo taisyklės. 
Kiekviename tekste knibždėte knibždėjo leksikos barbarizmų. Trū- 
ko savų žodžių naujoms kultūrinio gyvenimo ir mokslo sąvokoms 
reikšti, ypač atskirų sričių terminų. Jų nebuvo gyvojoje kalboje, kuri 
turėjo maitinti rašomąją kalbą. Ieškota senesniuose žodynuose, anks- 
tesnių autorių raštuose. Neretai stengtasi suteikti žodžiams reikiamą 
naują reikšmę, beje, ne visuomet vykusiai. Antai žodį sandėlis bandyta 
vartoti kaip aritmetikos terminą "sudėties' reikšme ir pan. Kurtasi 
daug naujadarų, dažnai nevykusių. Taigi leksikos tvarkymas ir turtini- 
mas taip pat kėlė nemaža rūpesčių. Jablonskio ir kitų kalbos mokovų 
nenuilstamų pastangų dėka mūsų raštų leksika pamažu gavo tvirtą 
pamatą, ėmė vis labiau remtis liaudies kalbos pavyzdžiais, įgijo rei- 
kiamą kryptį. Siaurai vartoti tarmių žodžiai arba netaisyklingai suda- 
ryti naujadarai buvo drąsiai keičiami tinkamesniais, taisyklingesniais 
žodžiais. Kaip pavyzdį galima nurodyti degtukų pavadinimo istoriją: 
XIX a. viduryje Lietuvoj atsiradę degtukai ilgą laiką vadinti polo- 
nizmu sierčikas. „Aušra“ prasimanė naujadarus degūtis ir brėžiūkas 
(pastarasis bene J. Šliūpo sukurtas). Dar iš anksčiau Maž. Lietuvoje 
vartoti žodžiai trinamasis šakalėlis (Kuršaitis) ir įbraukiamasis šakalė- 
lis (Lietuviška ceitunga, 1889 m.). Galop įsigalėjo Jablonskio sudary- 
tas degtūkas. Panašiai anksčiau plačiai vartotas žodis skaitlius buvo 
pakeistas skaičiumi, nuotrupa, trupinys — trupmena, [plaukos — pa- 
jamomis, įsitvirtino dabar mūsų vartojami žodžiai akiniai, aplifūkraš- 
tis, dailininkas, gamtinirikas, garlaivis, garvežys, įspūdis, įstaiga, įsta- 
tas, jungtūvės, mokykla, mokslininkas, nepriklausomybė, nuosprendis, 
prėkalbė, raidė, sakykla, skiltis (laikraščio), spaudą, svetimybė, tautič- 
tis, teismas, teisininkas, turinys, vadovėlis, valdyba, veidrodis, vėliava, 
vienbalsiai, viešbutis, žemdirbystė, žėm(ė)lapis, žemvaldys ir daug kitų. 
Liautasi be reikalo keisti tarptautinius žodžius nevykusiais naujadarais, 

įsigalėjo dabar vartojami terminai agitacija, asociūcija, antagonizmas, 
anatomija, biurokratija, buržuūzija, demokrūtas, dinūstija, eksploatū- 
cija, ekspropriūcija, era, feodalizmas, imperializmas, kapitalizmas, 
komunizmas, mitingas, organizacija, proletariūtas, propaganda ir kt. 

Leksiką tvarkyti padėjo žodynai. Jų buvo rengiama net keliolika 
(J. Balvočius-Gerutis, G. Chmielevskis, J. Gylius, A. Vilkutaitis...)» 
bet daugelis liko nebaigti arba nebuvo išleisti. Tarp išleistųjų minėtin! 
M. Miežinio lietuvių—latvių—lenkų—rusų (1894) ir J. Pesio lenkų— 
lietuvių (1906, 1907) kalbų žodynai. 

Pagaliau kaip reikiant susirūpinta religinių raštų ir apskritai bažny“ 
tine kalba. Šis svarbus darbas ypač rūpėjo tautiškai susipratusiai jau- 
najai kunigų kartai. Tvarkytina buvo daug kas. Maldaknygės, giesmy- 
nai, pamokslų knygos ir kita bažnytinė literatūra knibždėte knibždė- 
jo barbarizmų ir lenkiškų konstrukcijų. Nuo Lietuvos krikšto laikų 
iki pat XX a. pradžios poteriai ir maldos Didž. Lietuvoje bemaž neki- 
to. Buvo vartojamos žmonėms sunkiai suprantamos lenkiškos kalkės. 
Nedaug dėta pastangų bažnytinę kalbą padaryti žmonišką, visiems, 
ypač liaudžiai, suprantamą. Tokių pastangų beveik nebuvo XVIII ir 
XIX šimtmečiais, kai bažnytinę kalbą sulenkėję dvasininkai vien ter- 
šė ir visaip darkė. Pamokslai buvo sakomi tikru lietuvių — lenkų žargonu, 
net tyčia, nes esą iškilmingas pamokslų stilius reikalaująs „puošti“ 
lietuvių kalbą lenkiškais žodžiais. Skambėjo vien abrozai, bromos, 
cnūtos, čysčiai, duchavefistvos, dūšios, griekai, gvėltai, klūštoriai, 
koronės, mdcni, mafFnastys, minykai, mūčėlninkai, nobažefistvos, pabaž- 
ni, pačcyvi, pakarni, pakūtavėti, pasiprovyti, procevoti, rokuoti, sligos, 
smertys, spūviedys, storūnės, traicės, viččnastys, vieros, zabovos, zlūs- 
tys, visoki zėkanai ir kiti panašūs „perlai“. Net rašyba išliko šimtme- 
čio ir daugiau senumo. Tos kalbos pavyzdžių skaitytojas gali rasti 
ne tik senose maldaknygėse, giesmynuose, bet vietomis pasitaikan- 
čiuose praeito šimtmečio įrašuose mūsų bažnyčiose. 

Bažnytinę kalbą gryninti nelabai tesistengė net žymieji mūsų rašyto- 
jai vyskupai M. Valančius ir A. Baranauskas. Grožinę literatūrą juo- 
du kūrė taisyklinga kalba, o bažnytinius raštus — neretai žargonu su 
gausybe barbarizmų. 

XX a. pradžioje pirmasis į bažnytinę kalbą rimtai pasižiūrėjo K. Jau- 
nius, dėstydamas Kauno kunigų seminarijoje. Jis skatino klierikus 
taisyti sužalotą kunigų kalbą. Tada imta pašiepti lenkuojančius ir nesu- 
gebančius lietuviškai taisyklingai kalbėti kunigus. 

Mūsų inteligentų savigarbą ypač Žeidė poteriai, dar XIV a. išversti 
į lietuvių kalbą pažodžiui. Melstis tokia darkyta kalba atrodė tiesiog 
nepadoru, juo labiau tokių poterių mokyti vaikus. Kad reikia tvarkyti 
poterių kalbą, pirmasis ėmė kalbėti prel. Juozas Laukaitis. Jis sudarė 
vadinamąją Poterių komisiją iš kunigų A. Dambrausko-Jakšto, A.Pet- 
rulio ir savęs. Jai talkino kalbininkai J. Jablonskis, K. Būga, J. Šlapelis 
ir J. Balčikonis. Susirinkusi Seinuosė pas Laukšaitį 1909 m., komisija 
sukūrė gana taisyklinga kalba poterių tekstą. Tačiau, bijodamasi di- 
desnės reformos, kai kurių kalbininkų siūlymų nepaisė, paliko netai- 
syklingas frazes susimilk aūt mūsų (kalbininkai siūlė pasigailėk mūsų), 
visą dienų duonos mūsų duok mūms šiafdien (siūlė kasdičnės mūsų 
duonos duok m. š.), kaip dangujė, taip if afit žėmės (siūlė ... žėmėje) 
ir dar vieną kitą smulkmeną. Šiaip ar taip, pataisyta poterių kalba bu- 
vo gana žmoniška. Tada taip pat buvo pataisyti ir svarbiausi liturgi- 
niai tekstai, reikalingiausios maldos, nustatyti būtiniausi religiniai ter- 
minai. Viską padaryti nebuvo lengva. Kai kuriems polonizmams pa- 
keisti imtasi tarmių ar senesnių raštų žodžių, jiems suteikiama nauja 
specifinė reikšmė. Antai vietoj dūšia buvo įvesta siela kaip reikšmės 
naujadaras, plg. šio žodžio turėtas reikšmes: "sielvartas' Linkmenys, 
Salakas (iš čia veiksmažodis sielotis “sielvartauti, rūpintis, krimstis'), 
"sąžinė, gyvata' M. Daukša, "alpulys, silpnumas, negalia' P. Ruigio 
žodynas. Panašiai vietoj čysčius buvo įvestas naujas žodis skaistykla 
(kiti siūlė šveitykla, šviestainė), vietoj pakūta — atgaila (kun. F. Sragys 
siūlė apgailą), vietoj traicė — trejybė (kun. J. Balvočius-Gerutis siūlė 
trejotis) ir pan. 

Taisyklingus poterių ir kitus religinius tekstus ėmė populiarinti nuo 
1908 m. Seinuosė leidžiamas bažnytinis žurnalas „Vadovas“. Konser- 
vatyviai nusiteikusi bažnyčios vyriausybė poterių reformai nepritarė 
(net vyskupas A. Baranauskas). Juk buvo keičiama daugiau negu ke- 
turių šimtmečių tradicija. Reikėjo iš naujo mokyti visus tikinčiuosius. 
Nors ir stipriai priešintasi, reforma vis dėlto pasisekė. Baigiantis I 
pas. karui Kauno vyskupas Pranciškus Karevičius pirmasis išdrįso 
suteikti Bažnyčios aprobatą naujiems poteriams. Juo greit pasekė kiti 
vyskupai. Gaila, kad tada buvo paliktos kelios netaisyklingos frazės, 
kurias pavyko ištaisyti tik po II pas. karo. 

Verkiant reikėjo tvarkyti vardyną. Žmonių bei vietų vardus toliau 
be atodairos darkė ir slavino valdžios įstaigos, sulenkėjusi inteligenti- 
ja. Kartais juos kraipė net patys lietuviškai kalbantys. Pasitaikydavo 

keisčiausių dalykų. Kadangi vienturčiams jaunuoliams nereikėjo 
eiti į carinę kariuomenę, tai vietomis žmonės įsigudrino keisti brolių 
pavardes, pridėti vienam iš jų slavišką priesagą ar vietoj pavardės įra- 
šyti pravardę, „kad ruskis nesusigaudytų“ ir palaikytų vienturčiu. 
Tokių faktų daugiausia turime iš rytų Lietuvos, pvz., Dusetį, Antž- 
lieptės ir kt. apylinkių. Taip Meilus virsdavo Miliūusku, Mielidusku, 
net CAmielidusku, o jo seserys ir toliau likdavo Meilūtėmis. Supranta- 
ma, sustabdyti tokius procesus ar apskritai tvarkyti vardyną tada prak- 
tiškai buvo neįmanoma. Tiesa, išryškėjo naujas reiškinys: tuo laiku 
tarp inteligentų jau ėmė rastis, nors labai pamažu, paprotys vaikams 
duoti lietuviškus tautinius (senovinius dvikamienius) vardus. Po 1900 
m. atsirado šiek tiek Vytautų, Algirdų, Aldonų, Gražinų ir kt. 

Amerikos lietuvių kalboje tada jau plačiai vartota kažkiek angliškų 
skolinių, bent spaudoje jau yra bėsas "įmonininkas' (an. boss), Iojeris 
"mūrininkas* (layer), mūinos "kasyklos? (mine), strytkaris "tramvajus" 
(streetcar), štėras “parduotuvė? (store) ir kt. 


Kalbininkų įnašas. Antanas Baranauskas 


Kiekviena tauta rūpinasi savo kalbos kultūra, tobulina raiškos prie- 
mones, kad ir pati augtų, sąmonėtų, keltų savo kultūrą. Mūsų 
nedraugų ir priešų per amžius engta ir niekinta, lietuvių kalba, tarsi 
senovės egiptiečių mitinis paukštis feniksas, per palyginti trumpą lai- 
ką nuo elementorių ir maldaknygių pakilo iki aukšto europinio lyg- 
mens. Nemažas nuopelnas čia priklauso kalbininkams, kurių įnašą 
į bendrinę kalbą dabar ir apžvelgsime. Kadangi jie daug nuveikė ne tik 
kalbos praktikos, bet ir mokslo srityje, su jais ir jų veikla reikės de- 
taliau susipažinti. 

Pradėsime nuo Antano Baranausko. Jį plačiai žinome kaip 
lietuvių literatūros klasiką, poetą, tačiau jis buvo ir žymus mūsų kal- 
bininkas. Gimė 1835 m. Anykščiuosė. Kilo iš valstiečių. Senelis 1801 m. 
Anykščiį inventoriuose įrašytas Barono pavarde, taigi priesaga -aus- 
kas (1. -owski) pridėta vėliau. Būsimasis rašytojas 1853 m. baigė Rum- 
šiškių raštininkų mokyklą ir iki 1856 m. raštininkavo Vainutė, Rasėi- 
niuose, Sedojė, Skuodė. 1856—1858 m. mokėsi Važnių kunigų semina- 
rijoje. 1862 m. baigė Peterburgo katalikų dvasinę akademiją. Iki 
1864 m. studijavo Miuncheno, Romos, Leveno universitetuose. 1866— 

1884 m. buvo Kauno kunigų se- 
minarijos profesorius. Nuo 1885 
m. Žemaičių pavyskupis, 0 nuo 
1897 m. Seinį vyskupas. Mirė 
1902 m. Seinuosė, ten ir palai- 
dotas. 


Baranauskui, kaip ir kitiems 
pirmiesiems mūsų kalbininkams, 
prielaida susidomėti kalbotyros 
dalykais buvo gimtosios kalbos 
vertės pajautimas ir stipri jos mei- 
lė, kurią išlaikė visą gyvenimą. 
Net į amžiaus pabaigą persiėmęs 
lenkiškos dvasios ir skersakiavęs 
į lietuvių tautinio atgimimo sąjūdį, 
Baranauskas lietuvių kalbą vis tiek 
laikė brangiausia, ja pirmasis iš 
vyskupų 1897 m. prabilo Seiną 
katedroje. Dėl to aukštuosiuose dvasininkų sluoksaiuose buvo pravar- 
džiuojamas „litvomanu“. Gimtosios kalbos meilę, be abejo, stiprino 
suvokimas, jog lietuvių kalba yra niekinama, gimtasis kraštas engia- 
mas 





10 pav. Antanas Baranauskas 


Kalbos dalykais ėmė domėtis jau mokydamasis Vatnių kunigų 
seminarijoje. Turtingoje bibliotekoje rado knygų iš kalbotyros, išgirdo 
apie lyginamąjį indoeuropiečių kalbų mokslą, susipažino su kitatau- 
čių darbais lietuvių kalbos klausimais, Pats 1857 m. lenkiškai parašė 
rašinį „Apie žemaičių ir lietuvių liaudies kalbą“ (O mowie ludu Žmu- 
dzkiego i Litewskiego). Jame yra svarbių samprotavimų. Čia rašoma, 
jog dėl lietuvių tautą ištikusių smūgių, tarp jų šviesuomenės netekimo, 
lietuvių kalbą išlaikė tik labiausiai prispausti liaudies sluoksniai, pras- 
tuomenė. Raginama kaupti liaudies lūpose išlikusius autentiškos kal- 
bos duomenis. Tai buvo savotiška tarmių tyrimo ir bendrinės kalbos 
kūrimo programa, kurią vėliau Baranauskas ėmė vykdyti. Gaila, kad 
šis rašinys nebuvo paskelbtas ir todėl anuomet neturėjo didesnio po- 
veikio, 

Peterburgo dvasinėje akademijoje Baranauską prie kalbotyros da- 
lykų lenkė profesorius A. Šifneris, dėstęs lotynų kalbą. Su juo Bara- 
nauskas ir vėliau palaikė glaudžius ryšius. Per Šifnerį susipažino su 

žymiuoju indoeuropeistu ir lietuvių kalbos tyrėju A. Šleicheriu, para- 
šiusiu ir 1856 m. išleidusiu pirmąją mokslinę lietuvių kalbos gramatiką. 
Baranauskas Šleicheriui siuntinėjo lietuvių kalbos tarmių duomenis, 
vėliau (1865) pats jį aplankė Jenoje ir tarėsi įvairiais lietuvių kalbos 
tyrimo klausimais. Padėjo Šleicheriui rengti Peterburgo Mokslų aka- 
demijos organizuotą K. Donelaičio „Metų“ leidimą (1865). Visi tie 
kontaktai su žymiuoju indoeuropiečių kalbų tyrėjų gerokai įtraukė 
Baranauską į kalbotyros sferas. 

Po 1863 m. sukilimo M. Muravjovas, stengdamasis atitraukti lie- 
tuvius nuo lenkų įtakos, uždraudė Kauno kunigų seminarijoje homile- 
tikos kursą skaityti lenkiškai, leido tik rusiškai arba lietuviškai. Jis 
netikėjo, kad bus įmanoma tą kursą skaityti „mužikų kalba“, manė, 
jog tai daryti teks rusiškai. Vyskupas M. Valančius pasinaudojo tuo 
uždraudimu ir pavedė Baranauskui skaityti homiletiką lietuviškai. 
Taip nuo 1870—1871 mokslo metų Baranauskas pradėjo dėstyti lie- 
tuvių kalbą. Per pirmuosius dvejus metus jam tekdavo mokinius tiek 
pramokyti lietuvių kalbos, kad jie galėtų suprasti tą mokslą. Šis lietu- 
vių kalbos mokymas vertė Baranauską vis giliau įsitraukti į lietuvių 
kalbos studijas, ypač tirti tarmes, nes susiformavusios bendrinės kal- 
bos tada dar nebuvo. Neturėta jokių vadovėlių. Be jų sunku buvo iš- 
siversti. Baranausko akys iš pradžių krypo į Šleicherio gramatiką. 
Dar 1870 m. ją išvertė į lietuvių kalbą. Tačiau ėmęs ją tikrinti pagal 
savo mokinių gimtąsias tarmes, greit įsitikino, jog esama daug visokių 
neatitikimų, tam tikrų spragų. Baranauskui ne visai patiko ir Šleiche- 
rio rašyba. Ypač trūktinas jam atrodė kirčiavimas, nes Šleicheris ne- 
skyrė tvirtapradės priegaidės nuo tvirtagalės. Daug kas toje gramatiko- 
je neatitiko Baranausko susidarytų pažiūrų į lietuvių kalbą ir jos rai- 
dą. Todėl jis greit nusivylė Šleicheriu ir 1875—1878 m. parašė savąją 
gramatiką, kurią ėmė dėstyti mokiniams per paskaitas. Išliko net ke- 
liolika jos, vadintos kalbamoksliu, rankraščių — mokinių užrašų. 
Tą savo gramatiką Baranauskas vis taisė, perdirbinėjo, rengė spaudai, 
bet neišleido. Vėliau be jo sutikimo vieną tos gramatikos variantą 
išleido P. Sereika (pasirašęs LL). Tai netikęs leidimas, su daugybe 
klaidų. Šiek tiek vertės dar turi išlikę Baranausko homiletikos kurso 
paskaitų konspektai. Vienas mažmožis apie įnagininko vartojimą bu- 
vo paskelbtas 1909 m. „Vadove“ (Nr. 10). Visų kitų dalykų liko tik 
rankraščiai. 

Kaip reikiant įsitraukęs į lietuvių kalbos tyrimą, Baranauskas greit 
atkreipė į save Žymių Rusijos ir užsienio lingvistų dėmesį, ypač tų, 
kurių darbas buvo susijęs su lyginamąja indoeuropiečių kalbotyra. 
Jie prašydavo Baranausko įvairių kalbos duomenų, ypač daug teirau- 
davosi apie lietuvių kalbos tarmes. Baranauskas nuoširdžiai ir nesava- 
naudiškai teikė jiems įvairią informaciją, dėstė savo požiūrį juos domi- 
nančiais klausimais. Be jau minėtų Šifnerio, Šleicherio, Bodueno de 
Kurtenė (Baudouin de Courtenay), susirašinėjo bei šiaip palaikė ryšius 
su rusų kalbininkais A. Aleksandrovu, J. Grotu, J. Kuznecovu (latvių 
kilmės), N. Sokolovu, I. Sreznevskiu, vokiečiais K. Brugmanu, H. 
Vėberiu (ypač artimai bendravo), čeku L. Geitleriu, lenku J. Karlovi- 
čium (kilusiu iš Vilniaus gubernijos), lietuviais F. Kuršaičiu, A. P. 
Kašarausku, J. Juška, vėliau J. Jablonskiu, E. Volteriu ir kt. Tačiau 
lemiamą reikšmę Baranauskui turėjo bendravimas su Boduenu de 
Kurtenė ir Vėberiu, kurie jam parūpindavo lingvistinės literatūros, 
teikė įvairių konsultacijų. Su Janu Boduenu de Kurtenė — lenkų kil- 
mės labai žymiu kalbininku, dirbusiu Rusijos universitetuose — Ba- 
ranauskas susirašinėjo 1875—1895 m. Abu yra projektavę bendrai 
rašyti lietuvių kalbos gramatiką. Bendravimas su šiuo kalbininku, 
suprantama, turėjo prisidėti prie Baranausko išprusimo ir jo kalbinių 
pažiūrų formavimosi. 

Su Hugo Vėberiu — lietuvių kalbą išmokusiu Veimaro gimnazijos 
klasikinių kalbų mokytoju, vėliau Eizenacho gimnazijos direktoriu- 
mi — Baranauską suvedė Šifneris. Abu ilgainiui labai susidraugavo. 
Susirašinėjo daugiau kaip 20 metų (1875—1898). Per tą laiką Baranaus- 
kas parašė Vėberiui apie 100 laiškų (67 paskelbti „Archivum philolo- 
gicum“, t. 1—3 ir 5—8), tarp kurių yra 11gų, net po keliasdešimt pusla- 
pių, savotiškų studijų. Juose aptariami įvairūs lietuvių kalbos klausi- 
mai, pateikiama daug visokių kalbos duomenų ir aiškinimų. Vėberis 
1882 m. išleido Baranausko „Anykščių šilelį“, prieš tai jau spausdintą 
L. Ivinskio 1860—1861 m. kalendoriuose ir 1875 m. L. Geitlerio „Lie- 
tuviškose studijose“ (Litauische Studien. Prag, 1875). Šiame leidinyje, 
pavadintame „Lietuvių rytiečių tekstais“ (Ostlitauische Texte), greta 
buvo tarminis ir paties Baranausko sunormintas tekstas. Pridėti kal- 
biniai paaiškinimai. Šiuo leidiniu dėl anykštėnų tarmės autentiškų 
duomenų plačiai naudojosi įvairių šalių kalbininkai, jis pravertė lie- 
tuvių kalbos ir apskritai indoeuropeistinėms studijoms. Įvade Vėberis 
išdėstė Baranausko kalbinės pažiūras. Be viso to, Vėberiui Baranaus- 

kas siuntinėjo dar daug įvairių tarminių tekstų, užrašytų jo mokinių. 
Tikėjosi, kad, remdamasis tų tekstų analize, Vėberis gerai išstudijuos 
lietuvių kalbos struktūrą, jos raidą. Jie kurį laiką planavo bendrai 
rašyti mokslinę gramatiką. Tačiau nei Vėberis, nei Baranauskas to 
darbo neatliko. 


1875 m. M. Valančius pavedė Baranauskui peržiūrėti M. Miežinio 
lietuvių —latvių—lenkų—rusų kalbų žodyną (išspausdintą tik 1894 m.). 
Greit po to Rusijos Mokslų akademijos pavestas recenzavo J. Gyliaus 
lietuvių—rusų kalbų žodyną. Ši recenzija davė pradžią vienam iš svar- 
biausių Baranausko paskelbtų kalbotyros darbų, 1896—1897 m. galu- 
tinai sutvarkytai rusų kalba studijai „Pastabos apie lietuvių kalbą ir 
žodyną“ (3aMeTkh O JIMTOBCKOM A3bIke H CJIOBape), išleistai Peter- 
burge Mokslų akademijos lėšomis 1898 m. Joje rašoma apie lietuvių 
kalbos reikšmę indoeuropiečių lyginamajai kalbotyrai, aptariamos ano 
meto lietuvių kalbos tyrimo aktualijos, dėstomi mokslinio Žodyno 
sudarymo principai, analizuojama lietuvių kalbos fonetinė sistema, 
klasifikuojamos tarmės. Šiame darbe atsispindi pažangios Baranaus- 
ko kalbinės pažiūros, gana artimos šių dienų kalbotyrai. Be kita ko, 
čia jis griežtai pasmerkė lietuvių spaudos draudimą. Beje, jį smerkė 
ir minėtoje J. Gyliaus žodyno recenzijoje. Vėliau dėl spaudos draudimo 
panaikinimo Baranauskas rašė Peterburgo senatui, kreipėsi į vidaus 
reikalų ministeriją, Varšuvos generalgubernatorių, prašė pagalbos 
rusų lingvistų ir kt. 

Tapęs pavyskupiu ir liovęsis dirbti pedagoginį darbą, dėstyti lietu- 
vių kalbą, pamažu jis pradėjo trauktis ir nuo kalbotyros, kurią buvo 
nepaprastai pamėgęs bemaž 25 metus. Nors ir vėliau ne viename Ba- 
ranausko laiške randame tvirtinimų, jog „lietuviškos kalbos nepame- 
siąs", tačiau iš tikrųjų domėjimasis lietuvių kalbos mokslu blėso. 
Ilgainiui jis susižavėjo kita kūrybinės veiklos sritimi — matematika, 
kuria domėjosi nuo vaikystės. Vis dėlto kartkartėmis laiškuose prisi- 
mindavo lietuvių kalbos mokslo reikalus, pavyzdžiui, 1889 m. dėkojo 
Vėberiui „už teip brangią rūpestį apie lietuvišką kalbą“, lietuvių tar- 
minius tekstus jam siuntinėjo net iki 1892 m. Tačiau pažado kada nors 
vėl „pagrįžti in lietuviškos kalbos mokslą" nebeįvykdė. Nuo 1897 m. 
tapęs Seiną vyskupu, visai liovėsi domėjęsis kalbotyra. 

Baranauskas nebuvo kalbininkas profesionalas, bet tik, K. Būgos 
žodžiais tariant, „nepaprastas kalbos dalykų mėgėjas“. Tai talentin- 
gas, didelių lingvistinių gabumų žmogus, puikiai pažinęs ir išanaliza- 

vęs savo gimtąją tarmę, mokėjęs stebėti kalbos reiškinius, sugebėjęs 
juos sisteminti, daryti apibendrinimus. Tačiau jis nebuvo išėjęs jokių 
specialių lingvistikos mokslų, buvo autodidaktas, pats prasilavinęs 
iš lingvistinės literatūros, bendraudamas su žymiais kalbininkais ir 
ypač savarankiškai stebėdamas ir analizuodamas kalbos faktus. 3is- 
temingų kalbotyros studijų bei profesionalumo stoka matyti iš visų 
jo darbų. Prieiti prie pozityvių išvadų trukdė dar ir toji aplinkybė, 
jog pažįstami kalbininkai, ypač Vėberis, jį tik gyrė net tada, kai iš tik- 
rųjų klydo. O juk Baranausko akyse Vėberis buvo „griežto moksli- 
nio metodo“ autoritetas. Juo jis šventai tikėjo. 

Vis dėlto Baranauskas yra įnešęs nemaža naujo į ano meto lietuvių 
kalbos studijas. Daugiausia jis nusipelnė dialektologijai. Neperdedant 
galima tvirtinti, kad padėjo šiai lituanistikos disciplinai pagrindus, 
buvo vienas iš svarbiausių jos kūrėjų. 

Lietuvių tarmes Baranauskas ėmė tirti praktikos sumetimais, iš pra- 
džių tikrindamas Šleicherio gramatiką, paskui rašydamas savąją, 
susidarydamas savitą rašybą ir t. t. Tarmės jam buvo pagrindinis kal- 
bos tyrimo šaltinis. Jas tirti Baranauską ragino ir kiti kalbininkai, 
ypač Vėberis. Mat tada mokslui labiau prieinama tebuvo lietuvių 
kalba Maž. Lietuvoje. Ano meto carinei Rusijai priklausiusioje 
Lietuvos dalyje vartota kalba, tarminiu požiūriu stipriai diferencijuo- 
ta (bendrinė kalba dar tik formavosi), mokslui tebebuvo, galima saky- 
ti, „terra incognita“. Iki Baranausko vienintelė tarmių apžvalga — 
J. Juškos 1861 m. išleista nedidelė knygelė („Kalbos lietuviško liežuvio“) 
— nebuvo nei išsami, nei tiksli. Jos autorius, didžiumą amžiaus pralei- 
dęs toli nuo Lietuvos, negalėjo kaip reikiant tarmių ištirti, todėl patei- 
kė tik labai bendrą ir netikslų jų vaizdą. Kas kita Baranauskas. Jis pats 
visą laiką gyveno tiriamame tarmių plote ir po ranka turėjo būrį 
iš įvairių Lietuvos kampų suvažiavusių, tarmiškai šnekančių mokinių, 
iš kurių ir per kuriuos galėjo kaupti tarmių lobius. Ir tų lobių jis sukau- 
pė labai daug. Gyvosios ano meto lietuvių kalbos pažinimu Baranaus- 
kas buvo pranokęs žymųjį Maž. Lietuvos kalbininką F. Kuršaitį, 
kuris, aplankęs Kaune Baranauską, stebėjosi visu tuo, ką iš jo patyrė 
ir net ne viskuo tikėjo. Paklaustas M. Valančiaus apie Baranausko 
gramatiką, Kuršaitis stačiai atsakęs: „Tas pons tokius mą stebuklus 
paskaitė, jog aš pats ir turiu žmonių paklaust, beg jie teip kalb“. Paty- 
rinėjęs gavo pripažinti, kad Baranauskas teisus. 

Baranauskas organizavo mokinius tarmių tekstams rinkti. Juos 
siun:inėjo Vėberiui. Po šio mirties tekstai pateko į Leipcigo universi- 
teto Indoeuropeistikos institutą. Vokiečių kalbininkas F. Špechtas 
(Specht) 1920—1922 m. juos išleido kartu su išsamiu nagrinėjimu. 
Taip atsirado didelis dviejų tomų veikalas „Lietuvių kalbos tarmės, 
surinktos A. Baranausko“ (Litauische Mundarten, gesammelt von A. 
Baranowski), labai vertingas lituanistikos ir indoeuropeistikos studi- 
joms, ilgainiui išgarsinęs Baranauską mokslo pasaulyje. Net iki 1970 
m. (kol neturėjome išsamios lietuvių kalbos tarmių chrestomatijos) 
tasai veikalas buvo pats didžiausias tarminių tekstų rinkinys, juo pla- 
čiai rėmėsi lietuvių kalbos tyrėjai, ypač užsienyje. Nepaisant pasitai- 
kančių užrašymo netikslumų ir net akivaizdžių klaidų, šis rinkinys 
užima garbingą vietą lituanistikos ir apskritai baltistikos mokslo 
istorijoje. Jame, kaip ir „Anykščių šilelio“ tarminiame tekste, buvo 
pirmą kartą užfiksuota daug reikšmingų lietuvių kalbos ypatybių, 
vėliau tvirtai įėjusių į mokslinę apyvartą. Tekstai surinkti tik iš Kauno 
gubernijos tarmių, nes iš kitur seminarijoje mokinių nebuvo. Teks- 
tus pirmiausia užrašydavo patys mokiniai, paskui Baranauskas pagal 
jų tartį tikslindavo ir sukirčiuodavo. Taip dirbant sunku buvo išvengti 
klaidų. Tekstai ne visi vienodos vertės. Geriausi užrašyti rytų Lietuvo- 
je, ypač Baranausko gimtajame Anykščių krašte. Vakarų Lietuvos, 
ypač žemaičių tarmės, tekstai prastesni. Išimčių, Žinoma, pasitaiko, 
Jeigu tekstą užrašė geriau savo gimtąją šnektą mokėjęs klierikas. Yra 
ir visai prastų, netikslių tekstų, kuriuos užrašė asmenys, kilę iš su- 
lenkėjusių šeimų ar šiaip kalbą prasčiau mokėję. Tekstams pakenkė 
ir paties Baranausko klaidinga kirčio bei balsių kiekybės teorija, dėl 
kurios jis neretai rasdavo pusilgių balsių ten, kur jų iš tikrųjų negalėjo 
būti, pavyzdžiui, vakarų aukštaičių tarmėje. 

Intensyviai kaupdamas tarmių duomenis, Baranauskas ilgainiui 
ėmė juos sisteminti, aiškinti esamus tarmių skirtumus, klasifikuoti 
pačias tarmes. Jis pirmasis sudarė tikslią lietuvių tarmių klasifikaciją. 
Tai padaryti nebuvo lengva. 


Gerai suskirstyti kalbos plotą tarmėmis įmanoma tik tada, kai pačios tarmės yra 
kruopščiai ištirtos. Kol to nėra padaryta, tobulai suklasifikuoti tarmių neįmanoma. 
Tačiau praktinis tyrimo darbas verčia tarmes klasifikuoti, kad ir netobulai, jau pa- 
čioje darbo pradžioje. 


Kadangi Baranauskas tarmių duomenis kaupė tik iš Kauno guberni- 
jos, tai vien jas ir suklasifikavo. Kitos prabėgomis tepaliestos. Kla- 

sifikuodamas labiau orientavosi į fonetikos ir morfologijos ypatybių 
kompleksus, o ne į atskiras izofonas. Daugiau paisė vokalizmo iZo- 
fonų, nes balsiai ir dvibalsiai tarmėse labiau įvairuoja, ne visur tie 
patys. Nepaisant duomenų stokos, jo klasifikacija apskritai teisingai at- 
spindi svarbiausių izofonų išsidėstymą. Tačiau jis tiksliai nesuformu- 
lavo, kuo viena tarmė skiriasi nuo kitos. Čia tikslesnis buvo jo Mo- 
kinys Jaunius, geriau pagrindęs savo tarmių klasifikaciją, beje, labai 
panašią į Baranausko. 

Baranauskas geriausiai ištyrė rytų Lietuvos tarmes (pats iš čia kilęs), 
todėl detaliau jas ir suklasifikavo. Vakarų Lietuva jam buvo ne taip 
gerai pažįstama, tad ir klasifikuodamas jas mažiau detalizavo. Tarmes 
žymėjo tam tikromis raidžių santrumpomis ir skaitmenimis, pvz., 
Žt — žemaičiai telšiččiai, Wp — vakariččiai pietiččiai, R, — rytič- 
čiai antrieji ir pan. Žemaičių tarmę jis skirstė į dvi patarmes: Žt — 
žemaičiūs telšiečius (Kretinga, Mažeikiai, Telšiai...) ir Žr — žemai- 
čiūs raseiniečius (Laūkuva, Raseiniai, Užventis...). Trečiosios Žemai- 
čių patarmės, Klaipėdos krašto žemaičių, jis visai neminėjo, nes ši 
buvo už Kauno gubernijos ribų, ano meto kaizerinės Vokietijos terito- 
rijoje. Aukštaičių tarmę Baranauskas suskirstė į 9 patarmes: Wž — 
vakariečiai žiemiččiai (siauras ruožas į šiaurę ir pietus nuo Šiaulių), 
Wp — vakariččiai pietiečiai (Jurbarkas, Seredžius, Skifsnemunė, to- 
liau į pietus Suvalkų gubernijoje ir Maž. Lietuvoje), R,ž — rytiččiai 
pirmieji žiemiččiai (Joniškis, Radviliškis, Kėdainiai...), R,p — rytiė- 
čiai pirmieji pietiččiai (Ūpninkai, Vėpriai...), R, — rytiečiai antrie- 
ji (Joniškėlis, Linkuva...), R, — rytiečiai tretieji (Biržai, Vabalninkas, 
Raguva, Ukmergė...), R, — rytiečiai ketvirtieji (Anykščiai, Balnin- 
kai, Kurkliai...), R; — rytiečiai penktieji (Kupiškis, Pandėlys, Skapiš- 
kis...) ir R, — rytiečiai šeštieji (Rokiškis, Utena, Zarasai ir artimesnės 
vietovės Vilniaus gubernijoje). Rytiččių pirmųjų patarmę (R,ž ir R,p) 
Baranauskas traktavo prieštaringai: aptardamas tarmes, ją siejo su 
vakariččiais, bet vadino rytiečiais. Jaunius kalbamąjį plotą išskyrė 
į atskirą aukštaičių viduriččių patarmę. 

Baranausko tarmių klasifikacijos laikėsi K. Būga. Užsienyje ją 
išpopuliarino F. Špechtas, J. Gerulis (G. Gerullis) ir kt. Po I pas. 
karo Kauno universitete kurį laiką lietuvių dialektologijos kursą 
skaitę profesoriai K. Būga ir A. Senas (Senn) irgi laikėsi Baranausko 
schemos. Po II pas. karo dialektologams detaliau ištyrus rytų Lietuvos 
tarmes (vakarų Lietuvą anksčiau ištyrė A. Salys), paaiškėjo, kad pa- 

grindiniai izofonų pluoštai ten bemaž sutampa su Baranausko skirs- 
tymu. Šios knygos autoriaus kartu su A. Girdeniu 1964 m. sudaryta 
naujoji tarmių klasifikacija bendrais bruožais labai panaši į Baranaus- 
ko ir todėl pagrįstai gali būti traktuojama kaip tobulesnis jo klasifika- 
cijos variantas. 

Baranauskas blaiviai ir teisingai aiškino daugelį mūsų tarmių reiš- 
kinių, pavyzdžiui, kirčio atitraukimą iš galūnės, linksniavimo tipų 
sumišimą ir kt. Tačiau jo darbuose yra ir klaidingų aiškinimų. Pati 
didžiausia jo klaida — tvirtinimas, kad lietuvių kalbos vokalizmas 
iš seno buvęs trejopo ilgumo, t. y. kad balsiai buvę iš prigimties trum- 
pi, ilgi ir pusilgiai (Baranausko terminu — vidutiniai). Tokią trijų il- 
gumų sistemą dabar turi daugelis rytų aukštaičių, ypač anykštėnai, 
kupiškėnai ir uteniškiai. Iš tikrųjų ji yra antrinės kilmės: pusilgiai 
balsiai čia atsirado pailgėjus senoviniams trumpiesiems po kirčiu ir 
sutrumpėjus senoviniams ilgiesiems balsiams nekirčiuotoje pozicijoje. 
Baranauskas šį reiškinį aiškino atvirkščiai: esą rytų aukštaičiai išlai- 
kę prigimtinį trejopą ilgumą, o kitos tarmės jo ilgainiui netekusios. 

Antai žodžių ndmas, nėša, būvo, visas šakninius d, ė, ū, i minėti rytų aukštaičiai 
dabar taria pusilgius. Pasak Baranausko, tokie jie esą iš prigimties, o ne dėl kirčio 
pailgėję. Rašydamas jis juos visus žymėjo cirkumfleksu. Tariamąjį prigimtinį pusil- 
gumą gynė net prieštaraudamas savo paties gimtosios tarmės faktams: girdi, nors 
a, e, neturėdamos kirčio, „rodosi ėsą trumpos, visgi galima nuo trumpųjų atskirti“. 
Jis trijų ilgumų sistemą laikė pirmykštę ne tik lietuvių kalboje, bet ją vedė iš indoeu- 
ropiečių prokalbės. Ta klaida atsirado dėl per didelio pasikliovimo rytų aukštaičių 
tarme ir nepaisymo aiškiai prieštaraujančių vakarų aukštaičių duomenų. Suprantama, 
Baranauskas šios apmaudžios ir labai menkinančios visą jo kalbos mokslą klaidos 
nebūtų padaręs, jeigu būtų geriau susipažinęs su lyginamąja indoeuropiečių kalbo 
tyra, bent plačiau palyginęs lietuvių ir latvių kalbų duomenis. 


Nustatęs tariamąją trijų ilgumų sistemą, Baranauskas turėjo neiš- 
vengiamai prieiti prie klaidingo tvirtinimo, jog balsiai dėl kirčio nie- 
kuomet nepailgėją. Jo nuomone, žodžio nūmas šakninis a turįs pavel- 
dėtą pusilgumą, nors namai tariamas su trumpuoju a. Suprantama, 
toks Baranausko tvirtinimas negalėjo ilgai išlikti. Visa jo trijų ilgumų 
teorija buvo trumpaamžė. Jos atsisakė jau Baranausko mokinys K. 
Jaunius, dar auditorijoje šiais klausimais ginčijęsis su savo mokytoju. 

Trijų ilgumų „mokslas“ Baranauską nuvedė prie vadinamosios 
morų teorijos, kuria jis aiškino balsių kiekybę ir priegaides. 


Baranausko tvirtinimu, trumpieji balsiai susidedą iš vienos moros (tam tikros 
laiko trukmės, Baranausko lietuviškai vadintos /rūkiū, arba valanda), pusilgiai — 

iš dviejų morų, O ilgieji — iš trijų. Priegaidžių esmę sudarą tai, jog akcentuojamas 
ne visas skiemuo, bet tik viena kuri mora. Vietoj Kuršaičio nustatytų trijų priegaidžių, 
taigi tvirtapradės (stumtinės), tvirtagalės (tęstinės) ir trumpinės (iš tikrųjų trumpo 
skiemens kirčio), Baranauskas tvirtino esant tik vieną ir visur tą patį „kirtį-priegai- 
dę“ (jo terminu, smagūmą), kuris akcentuojąs ne visą skiemenį, bet vieną kurią morą. 
Antai žodžius visas (pasak Baranausko, kirčiuotas i pusilgis), sūris ir rūkti Baranaus- 
kas suskirsto moromis taip: vi4+ isas, s4+u4+ uris ir ru+-u4+ukti. Galbūt ši teorija 
radosi iš Baranausko polinkio matematiškai galvoti. 


Su morų teorija Baranauskas bene pirmiausia supažindino F. Kuršai- 
tį, tačiau 1875.X.4 laiške Vėberiui rašo, jog Kuršaitis esąs kietas, ne- 
pasiduodąs. Skeptiškai į šią teoriją žiūrėjo K. Būga. Vėliau ją kriti- 
kavo J. Gerulis, P. Skardžius, A. Salys, net vadinęs „visiškai fantastiš- 
ka“. Tačiau kai kuriems tyrėjams ji patiko, sakysim, F. Špechtui, J. 
Rozvadovskiui. Ir pastarųjų laikų lingvistai (pvz., N. Trubeckojus, 
L. Jelmslevas, P. Gardas) neretai morų principu aiškina priegaidžių 
reiškinius. Suprantama, jie visai neliečia Baranausko klaidingos trijų 
vokalizmo ilgumų teorijos, atvedusios prie morų. 


Įdomios Baranausko pažiūros į bendrinę kalbą. Dar būdamas Var- 
nių kunigų seminarijoje minėtame lenkiškame straipsnyje apie Žemai- 
čių ir lietuvių liaudies kalbą jis samprotavo, jog lietuvių kalba kadaise 
turėjusi visiškai tobulas formas ir gausybę žodžių, bet paskui, lyg koks 
senovės rūmas, subyrėjusi. Esą reikia skrupulingu darbu tas smulkias 
kalbos atšakas vėl sujungti į visumą. Tam reikalui pirmiausia būtina 
gerai pažinti kiekvienos parapijos, kiekvieno kaimelio kalbą, reikia 
visas tarmes palyginti ir padaryti reikiamą atranką. Šiose mintyse jau 
galima įžvelgti būsimos Baranausko teorijos apie lietuvių bendrinės 
kalbos kūrimą užuomazgas. 


Pradėjęs dėstyti lietuvių kalbą Kauno kunigų seminarijoje, Baranaus- 
kas žūtbūt norėjo realizuoti tas idėjas. Reikėjo suderinti įvairiatarmių 
mokinių kalbą, vartoti vienodą rašybą. Jo akimis Žiūrint, nė viena tar- 
mė neturėjo išlaikiusi visų lietuvių kalbos formų nei visų žodžių. Todėl 
bendrinė kalba turinti remtis visomis tarmėmis. Taigi tarmes lyginda- 
mas tikėjosi rasti tam tikrų bendrų formų, kurios ir sudarysiančios 
bendrinę kalbą. Vadinasi, Baranauskas pritarė kai kuriems išsilavinu- 
siems lietuviams, jau anksčiau kėlusiems tarmių derinimo principą. Iš 
fonetiškai nutolusių tarmių formų jis norėjo atkurti vieną bendrą eti- 
mologinę formą, jo terminu tariant, žodžūgį, iš kurio išriedėjusios 
atskirų tarmių formos. Tą žodžūgį atstatydamas jis daugiausia paisė 
vokalizmo, nes lietuvių konsonantizmas yra mažiau pakitęs. Pavyz- 

džiui, iš tarmėse vartojamų vaikas, vaiks ir vūks Baranauskas ėmė 
seniausią vaikas, iš kurios kitos išriedėjusios. Taigi jis bendrinę kalbą 
kūrė kilminiu būdu ir iš gimtosios anykštėnų tarmės ėmė tik tai, kas 
atitiko jo žodždgį. 

Daug sunkiau jam sekėsi žodžūgio principu norminti morfologiją, 
sintaksę ir leksiką. Čia Baranauskas nemaža svyravo, nebuvo nuosek- 
lus, be to, pats niekur neišdėstė, kaip reikėtų norminti šiuos kalbos klo- 
dus. Praktiškai jis visa tai, kas tarmėse sutampa, traktavo kaip bendri- 
nės kalbos turtą, o tai, kas įvairuoja, nesutampa, laikė tarminiais ele- 
mentais. Normindamas pirmenybę teikė paradigmos pilnosioms for- 
moms, kaip antai bendrinei kalbai ėmė vietininkus raūkoje, akyjė, 
rankose, akysė, o ne trumpinius ražkoj, akyj, raūkos, akys. Atmetė 
naujus analoginius darinius, pavyzdžiui, normine forma laikė liemuo, 
o ne liemenas ir pan. Retas tarmines formas, net savo gimtosios tarmės, 
keitė plačiau vartojamomis: 4 kamieno nom. pl. su galūnė -aus (sū- 
naus 'sūnūs", grūžaus "gražūs'...) keitė plačiau vartojamais atitik- 
menimis su -žs (sūnūs, grūžūs...). Tačiau apskritai stengėsi imti senes- 
nį variantą, nors jis būtų ir siauriau paplitęs: rinkosi vardininkus ki7- 
vys, dalgys (tokius turi rytų aukštaičiai), o ne kifvis, dalgis. Bet Bara- 
nauskas žiūrėjo, kad taip kuriama kalba būtų ne mirusi, o gyva kalba. 
Todėl senesnes formas atstatė tik iki tokių, kurios būtų išlikusios šių 
dienų gyvojoje kalboje — kur nors tarmėse. Atstatytos jau išnyku- 
sios, jokioje tarmėje nebevartojamos formos, jam netiko. Todėl atsi- 
sakė senųjų pilnų daugiskaitos naudininkų vaikūmus, rafkomus, turimų 
tik senuosiuose raštuose, bet vartojo trumpesnius variantus vaikūms, 
rankoms. 

Taip kurdamas bendrinę kalbą, Baranauskas priėjo prie kalbos struk- 
tūros, artimos pietiniams vakarų aukštaičiams, kurie iki šių dienų 
išlaikė sveikesnį už kitas tarmes senovinį garsyną. Taigi Baranausko 
kuriamoji bendrinė kalba buvo artima Šleicherio gramatikoje aprašytai 
Maž. Lietuvos kalbai. Labiausiai ją atitiko vakarų aukštaičių pietry- 
tinis kampas, ypač artimos Kauno apylinkės. Senojoje raštijoje jos ek- 
vivalentas — vadinamasis vidurinis raštų kalbos variantas (M. Dauk- 
šos, M. Petkevičiaus, S. B. Chilinskio ir kt. raštai). 

Savo sudarytą bendrinę kalbą Baranauskas pats ėmė vartoti vietoj 
gimtosios anykštėnų tarmės. Leisdamas 1882 m. „Anykščių šilelį“, 
pateikė greta du tekstus: anksčiau parašytą tarminį anykštėnų 

tekstą (Vėberio pageidavimu) ir perrašytą savo bendrine kalba. Ta 
kalba taip pat rašė laiškus Vėberiui ir kitiems. 


Baranausko bendrinė kalba tebuvo tik rašomoji kalba. Jis siauriau 
negu mes dabar suprato bendrinės kalbos funkcijas. Jo galva, visiems 
lietuviams esanti reikalinga tik bendra rašto kalba, o šnekėti kiekvie- 
nas turįs savo tarme. Jis tą savo bendrąją rašto kalbą neretai ir vaidino 
tiesiog rašyba. Sąvokų "rašto kalba' ir 'rašyba" Baranauskas griežtai 
neskyrė. Tvirtindamas, kad „reikia visai Lietuvai rašybos vienodos“, 
turėjo galvoje tokį raštą, kurį kiekvienas lietuvis galėtų skaityti savo 
tarme. Taigi jis kūrė polifonetinį rašymą, arba, kaip pats sakė, „rašymą 
sulig žodžūgiū“. Pvz., dvibalsį ie žymėjo raide £: aukštaičiai tą raidę 
tegu skaito ie, pietų Žemaičiai — i, šiaurės žemaičiai — kaip dvibalsį 
ei ir t. t. 

Suprantama, visų tarmių tarties raštu pavaizduoti neįmanoma, 
ypač siekiant, kad jis būtų paprastesnis. Juo labiau neįmanoma raštu 
sužymėti tarmių morfologijos, sintaksės ar leksikos skirtumų. Rakto, 
kaip reikia tarmiškai skaityti žodžūgiu parašytą tekstą, Baranauskas 
nedavė. Tokio rakto, kuris tiktų visoms tarmėms, žinoma, ir būti 
negali. 

Griežtai laikantis polifonetinio principo, rašyba turėtų būti labai 
sudėtinga, bet Baranauskas stengėsi ją lengvinti. Tik lengva rašyba, 
aišku, nesuderinama su polifonetiniu principu. Galbūt dėl to Baranaus- 
kas nuo to principo ilgainiui ėmė tolti, jį taikė nenuosekliai. Jo rašy- 
bai geriau tinka kilminės rašybos pavadinimas. Šiaip jau jis laikėsi 
Šleicherio vartojamų rašmenų: dvibalsį u0 žymėjo raide d, dvibalsį ie 
— raide ė, rašė ė, 7, į, 4 ir net cz, sz (vietoj dabartinių č, š), po afrika- 
tų cz (č), dž nerašė minkštumo ženklo i, taigi maczau "mačiau", gaidžo 
"gaidžio". Tačiau kitaip negu Šleicheris Baranauskas vartojo raides 
w, /, vienaskaitos įnagininką rašė (su) ranką, katę, vietininkus Iaukę, 
rankoję, rankosę. Vietoj Šleicherio arklei, rugei rašė arkliai, rugiai. 
Vartodamas / kietajam priebalsiui pažymėti, po minkštojo / nerašė 
i, taigi brolo, brolui vietoj brolio, broliui. Baranauskas iš kilmės rašė 
įra (nuo irti), sumįša, pražįla, bet naujoviškai formas jilgai, jieva, jimasi 
su pridėtiniu j-, taip pat auksztas su k vietoj etimologinio g (plg. duga). 

Kaip minėta, Baranauskas kūrė tik bendrą visiems lietuviams rašo- 
mąją kalbą. Jo teorijoje nėra vietos bendrinei šnekamajai kalbai. Yra 
duomenų, kad važinėdamas po parapijas pats bandė sakyti pamokslus 
kiekvienoje vis kita tarme. Tačiau pamatęs iš to vien juokus išeinant, 

liovėsi. Šiaip jau kalbėdamas paprastai laikydavosi rytiečių pirmųjų 
pietiečių (R,p) tarmės, taigi artimų Kauno apylinkių, žinoma, su anykš- 
tėnų elementais. Beje, tapęs Seinį vyskupu ir gyvendamas dzūkų ap- 
linkoje, buvo labai pamėgęs šią tarmę. Sakoma (T. Žilinsko liudiji- 
mas), jog 1899 m. Krosnojė kunigams pareiškęs: „Kai tik bus leista 
spauda, tuojaus įsteigsiu dzūkišką laikraštį ir stengsiuos, kad dzūkiš- 
ka tarmė gautų viršų tarp visų lietuviškųjų tarmių“. Stengdavosi dzū- 
kams sakyti pamokslus dzūkiškai, amžininkų liudijimu, net per daug 
dzūkuodamas, taigi ir čia jam nesisekę visiškai prisitaikyti prie vietinės 
tarmės. 

Paini ir nepraktiška Baranausko bendrinės kalbos kūrimo teorija 
nepadarė didesnės įtakos lietuvių dabartinės bendrinės kalbos formavi- 
muisi bei raidai. Paprastam žmogui, mokančiam tik savo gimtąją tar- 
mę, sunku būtų buvę žinoti, kurie jos elementai yra bendri visoms 
tarmėms, taigi turį priklausyti bendrinei kalbai, o kurie tik siauros 
tarmybės. Net Baranausko mokiniai sunkiai suprasdavo tą jo teoriją. 
Jai išplisti kliudė ir ta aplinkybė, kad Baranausko kalbamokslis nebuvo 
išspausdintas, rankraščiai liko ir didžiumos jo kalbinių darbų, kuriuo- 
se buvo dėstoma toji teorija. Taigi su Baranausko idėjomis buvo susi- 
pažinę palyginti nedaug žmonių, visų pirma jo mokiniai ir artimieji. 
Pagaliau Baranauskas laikėsi nuošaly nuo ano meto lietuvių tautinio 
atgimimo sąjūdžio, nebendradarbiavo jo spaudoje. Aišku, tai trukdė 
plisti jo idėjoms tarp sąjūdžio dalyvių. 

Vis dėlto anuomet Baranausko teorija buvo sukėlusi nemažą susi- 
domėjimą. Ji darė stiprų poveikį K. Jauniui, kai kuriems aušrininkams 
(J. Spuduliui, S. Railai...). Ypač populiarios buvo jo mintys, kad lie- 
tuvių bendrinė kalba turinti būti taisyklinga, gryna, kad vengtina 
svetimybių. Šiuo klausimu Baranausko pažiūros buvo griežtos ir nuo- 
seklios. Tokių jis laikėsi visą gyvenimą. Net pasidavęs lenkų įtakai, 
į lietuvių kalbos polonizmus žiūrėjo blaiviai. Kai J. Karlovičius juos 
pavadino „civilizacinės geradėjystės kvitais“, Baranauskas pasipiktinęs 
1876.IX.24 rašė J. Boduenui de Kurtenė: „Ne visada šviesesnis tamses- 
nį apšviečia. Kartais ir paleistuvas gerą iš kelio išveda [...] Lietuvos 
ponai, bajorai ir kunigai, savąją lietuvišką kalbą pamctę, paniekinę, 
lenkiškos tvėrėsi. Vargeliai, prasčiokėliai lietuviškai tekalbėjo. Bet 
jie tamsūs, prasti, nemokyti. Mokytojai lietuvinykų, lenkiškai kalbė- 
damies, patys, lietuviškai gerai neišmokę, tūlą žodį ir sudarymą (cons- 
tructionem) lenkišką lietuviškon kalbon įmaišė; ir teip per 300 metų 

darydami tūloje vietoje lietuvišką kalbą apgadino, labiausiai po raš- 
tus, gyvojoje gi kalboje po miestelius ir po dvarus. Tai dabar kuo tam- 
sesnis kurs Lietuvos kampas, kuo tolimesnis nuo miestelio ir nuo 
dvaro arba nuo vieškelio, tuo grynesnė ir gražesnė lietuvių kalba. 
Tai iš šitos pusės Žiūrint, svetimieji žodžiai lietuviškoje kalboje negali 
vadinties «kwitem na otrzymane dobrodziejstwo cywilizacyjne etc.», 
bet tai yra davadas (įrodymas. — Z. Z.), jog ta geradėjystė nepride- 
rančiai buvo paduota; jog mokytojai lietuvinykų tingėjo lietuviškai 
gerai išsimokyti ir dykai valgė duoną, lietuvinykų prakaitu uždirbtą“. 

Dabartinę lietuvių bendrinę kalbą labiau paveikė ne Baranausko 
teorija, o raštai, be galo žodingi, vaizdingi, nuostabios nuostabiausios 
kalbos, kaip „Anykščių šilelio“ įvaizdžiai. 

Baranauskas yra prisidėjęs ir prie lietuvių gramatinės terminijos kū- 
rimo. Jis pradėjo dėstyti lietuvių kalbą Kauno kunigų seminarijoje 
dar tada, kai lietuviškai parašytos gramatikos nebuvo, kai gramatikos 
sąvokos daugiausia tebuvo žinomos tik svetimomis kalbomis. Ver- 
kiant reikėjo rūpintis savais, lietuviškais gramatikos terminais, turėtus 
populiarinti. Ir jis tapo vienu iš ankstyvųjų mūsų gramatinės termini- 
jos tvarkytojų, jos kūrėjų. Dalis jo vartotų terminų — paties pasidary- 
tų ir iš ankstesnių autorių perimtų — puikiai atitiko lietuvių kalbos 
darybos polinkius ir ilgainiui įsigalėjo. Tai — balsis (vartojo K. Kasa- 
kauskas, J. Juška), būdvardis (S. Daukantas, J. Juška), dvibalsis (K. 
Kasakauskas), raidė, rašyba, sakinys, skaitvardis (J. Juška), taisjklė 
(K. Sirvydas), tarmė, žodynas (M. Akelaitis). Šie žodžiai tvirtai įėjo 
į lietuvių kalbą. Kartais dar pavartojame jo terminą liemuo 'kamienas". 
Vieną kitą Baranausko sukurtą terminą vėliau truputį pakeitėme, 
pvz., vietoj daiktovardis, įvardė (ir S. Daukantas) sakome daiktūvardis, 
Įvardis. Labiau pakeisti, bet primena dabartinius, Baranausko termi- 
nai nosbalsis "nosinis balsis', veikastis “veikslas' ir kai kurie kiti. Bara- 
nauskas buvo nesėkmingai pavertęs gramatiniais terminais žodžius 
siaūdė “"ūžimas, gausmas' — taip vadino priebalsį, stiebimas (: stiebti) 
— taip vadino laipsniavimą, sudūrymas (: sudaryti) — sintaksę, taf- 
tis (: tarti, taip ir M. Akelaitis) — skiemenį. Daug Baranausko terminų 
sudaryti nepaisant žodžių darybos polinkių, gana keisti ir gremėzdiški 
vertiniai. Tokie yra linksnių pavadinimai: vardlankis “vardininkas', 
gimlankis "kilmininkas", duodlankis "naudininkas", skundlankis “galinin- 
kas", taislankis "įnagininkas", vietlankis “vietininkas', šauklankis, arba 
vadintlankis 'šauksmininkas'. Baranauskas linksnį vadino Ianku, 

arba lankiu. Vietoj nuosakos sakė taikas (: teikti?), plg. lieptaikis 
“liepiamoji nuosaka'. Kai kurie Baranausko terminai jau jo mokiniams 
kėlė juoką, tokie kaip šnfpščiai — priebalsiai š, ž, švilpiai — priebal- 
siai s, z, čiulpiai — afrikatos č, dž. Štai dar keletas neįsigalėjusių 
Baranausko terminų: kalbėmokslis "gramatika", lankstygalis "galūnė", 
mazgybalsis "jungiamasis balsis", prūžadas “priešdėlis; prielinksnis', 
priežodė “prieveiksmis", žodžvardis 'dalyvis". 

Baranauskas yra sukūręs nemaža ir kitų mokslo sričių, ypač matema- 
tikos, terminų. Iš jų įsigalėjo tik vienas kitas. Tokie kaip dogodis 'hi- 
potezė', sūntaika “planas* dabar įdomūs tik bendrinės kalbos kūrimo 
istorijos tyrėjams. 

Nors Baranauskas buvo savamokslis kalbininkas, bet lietuvių kal- 
botyrai padarė daug. Jis genialus autodidaktas, be to, nepaprastai 
darbštus Žmogus. Lietuvių kalbos tyrimo istorijoje užima garbingą 
vietą. Be jo greičiausiai nebūtų buvę Jauniaus, o be Jauniaus kažin ar 
turėtume Būgą, su kurio vardu siejama moderniosios lietuvių kalboty- 
ros pradžia. Baranausko mokinys Jaunius padarė stiprią įtaką Jablons- 
kiui, didžiajam lietuvių dabartinės bendrinės kalbos teoretikui bei 
kūrėjui. Taigi nuo Baranausko prasideda pagrindinės lietuvių kalbos 
mokslo ir bendrinės kalbos kūrimo linijos. Tai ir lemia garbingą jo 
vietą lietuvių kalbotyros istorijoje. Net Baranausko klaidos mums 
dabar iš laiko perspektyvos įgyja tam tikrą prasmę, nėra visai bever- 
tės. Juk per klaidas buvo einama prie tiesos! 


Kazimieras Jaūnius 


Gimė 1848 m. Lermbo kaime netoli Kvėdarnos (Šilalės rj.), valstie- 
čių šeimoje. Rašto pramoko lenkiškoje Rietavo pradžios mokykloje, 
paskui mokėsi Telšių progimnazijoje ir Kauno gimnazijoje. 1871 m. 
Jaūnius įstojo į Kauno kunigų seminariją. Paakintas A. Baranausko, 
čia pradėjo domėtis kalbos dalykais ir tapo geriausiu jo mokiniu. Kaip 
vienas iš gabiausių klierikų 1875 m. buvo pasiųstas į Peterburgo dvasi- 
nę akademiją. Be teologijos dalykų, ten gerai pramoko lotynų ir kitų 
klasikinių kalbų. Profesorių A. Šifnerio ir L. Miulerio dėka domėjo- 
si kalbotyra. 1879 m. grįžo į Lietuvą ir buvo paskirtas Kauno katedros 
vikaru, nuo 1880 m. dėstė kunigų seminarijoje, nuo 1885 m. ir lietu- 
vių kalbą. Kurį laiką buvo mergaičių gimnazijos kapelionas, 1889 m. 

tapo vyskupo sekretoriumi, Įsi- 
traukė į lituanistikos studijas, 
Dvasinė vyriausybė buvo nepaten- 
kinta dėl per didelio domėjimo- 
si kalbotyra. Teko išvykti iš Lie- 
tuvos. Nuo 1893 m. paskirtas 
Kazanės klebonu. Užsiėmęs kal- 
botyra, apleido tiesiogines dva- 
sininko pareigas. Nelaikė šv. Mi- 
šių už naująjį imperatorių. Grėsė 
Sibiras, bet išsigelbėjo užsidaręs į 
beprotnamį, nes ir anksčiau sirgo 
nervų liga. 1895 m. tautinio atgi- 
mimo veikėjos Jadvygos Juškytės 
iniciatyva buvo parvežtas į Lie- 
3 S tuvą. 1898 m. paskirtas Peterbur- 
11 pav. Kazimieras Jaunius go dvasinės akademijos lotynų ir 
graikų, vėliau dar hebrajų kalbų 
profesoriumi. Dėstė labai iškalbingai. Didelį įspūdį jo paskaita pa- 
darė būsimajam žymiam slavistui M. Fasmeriui (Vasmer). Dirbs 
damas akademijoje, Jaūnius vėl susirgo, iš pradžių akių, vėliau dar 
kojų ir širdies ligomis. Negalėjo vaikščioti į paskaitas. 1906 m. savo 
paties prašymu iš akademijos atleistas. Kurį laiką gyveno prie akade- 
mijos kaip pensininkas. 1907 m. išsikėlė į Nikolajevką (prie Peterbur- 
go), vėliau grįžo į Rusijos sostinę ir 1908 m. mirė visų apleistas. Pa- 
laidotas Kaunė??, 

Su lietuvių kalbos mokslu Jaunius susidūrė mokydamasis Kauno 
kunigų seminarijoje. Pirmąsias šio mokslo žinias gavo iš savo mokyto- 
jo A. Baranausko. Seminarijoje jau taip gerai buvo susipažinęs su 
lingvistikos problemomis, jog 1875 m. Baranauską ir jo mokinius 
aplankęs žymusis kalbininkas J. Boduenas de Kurtenė (Baudouin 
de Courtenay) apie Jaunių atsiliepė kaip apie mokinį, kuriuo galėtų 
didžiuotis kiekvienas kalbotyros profesorius, net Vokietijoje. 

Vėliau sistemingai gilindamasis, Jaunius toli pralenkė savo moky- 
toją Baranauską ir XIX a. pab.—XX a. pr. buvo laikomas autorite- 
tingiausiu lietuvių kalbos specialistu, su kuriuo palaikė santykius, į 





“ Plačiau apie jo gyvenimą ir darbus žr. Drotvinas V., Grinaveckis V. Kalbi- 
ninkas Kazimieras Jaunius. V., 1970. 

kurį ne kartą yra kreipęsi lingvistinio pasaulio garsenybės profesoriai 
F. Fortunatovas, A. Šachmatovas, J. Boduenas de Kurtenė, F. de 
Sosiūras (Saussure), K. Brugmanas ir daug kitų. Kazanės universite- 
tas jam suteikė lyginamosios kalbotyros garbės daktaro vardą. Kroku- 
vos universitetas 1903 m. kvietė Jaunių vadovauti numatomai steigti 
lietuvių kalbos katedrai, tačiau dėl savo neryžtingumo jis tuo kvietimu 
nepasinaudojo, ir katedra nebuvo įsteigta. 

Jaunius mokslo darbų paskelbė nedaug. 1891—1900 m. Kauno 
gubernijos Statistikos komiteto leidžiamame metraštyje („IamaT- 
Haa KHH3Ka KoBeHckoū IryGepanK“), kurį redagavo to komiteto 
sekretorius ir lietuvių kalbos mėgėjas K. Gukovskis (1857—1906), 
išspausdino Ukmergės, Kauno, Raseinių, Zarasų, Šiaulių ir Pane- 
vėžio apskrityje esamų lietuvių kalbos šnektų aprašus, taip pat 
nebaigtą straipsnį apie priegaides. Plačiausiai aprašė Panevėžio ir Ra- 
seinių apskričių kalbą, kitų trumpai tepalietė. Visi šie straipsniai para- 
šyti rusų kalba. Dėl spaudos draudimo lietuviški žodžiai, išskyrus dvie- 
jų paskutinių straipsnių, transkribuoti rusiškomis raidėmis. Šie strai- 
psniai tebėra vertingi mokslui ir mūsų dienomis. 

Dar dėstydamas Kauno kunigų seminarijoje lietuvių kalbą, Jaunius 
apie 1885—1892 m. parašė lietuvių kalbos gramatiką. Ji kilo iš skai- 
tomų paskaitų konspekto. Klierikai tą gramatiką nusirašinėjo. Keli 
jos variantai (vadinami kalbamoksliais) išliko Vilniaus universiteto 
bibliotekoje. 1897 m. Dorpate (Tartu) gramatika buvo nelegaliai mul- 
tiplikuota hektografu (apie 60 egz.). Vėliau K. Būga ją perrašė Jauniaus 
rašyba ir Rusijos Mokslų akademijos lėšomis išleido 1911 m. Ši gra- 
matika lituanistikos mokslo istorijoje turėjo nemažą reikšmę. Ji šian- 
dien mums neįprasta savo struktūra, labai sudėtinga rašyba ir nepap- 
rastais terminais, pvz., apysaka "tarinys", apskųstinis linksnis "galinin- 
kas', dvitartis “dviskiemenis', esybėvardis "daiktavardis", įvardovietė 
“įvardis', jungė 'jungtukas? (vartojo S. Daukantas), kentėtinis dalyvis 
"neveikiamosios rūšies dalyvis', sįjama “skiemuo", s4jungoti 'asmenuo- 
ti, sakymbūdis rodytojinis “tiesioginė nuosaka', santaikd sintaksė", 
saviveikslis “sangrąžinis' ir kt. 1916 m. pasirodė šios gramatikos rusiš- 
kas vertimas (Būgos atliktas), kuris bemaž iki mūsų dienų buvo vienas 
iš svarbiausių šaltinių, iš kurio nelietuviai kalbininkai sėmėsi duomenų 
apie lietuvių kalbą. Lyginant su ankstesnėmis Šleicherio ir Kuršaičio 
gramatikomis, šioje pateikiama daugiau ir tikslesnių duomenų apie 

lietuvių kalbos tarmes, be to, joje pačios tarmės kur kas geriau susis- 
temintos, nustatyta keletas naujų kirčio ir priegaidės dėsnių, papil- 
dytos linksniavimo paradigmos ir kt. Pažymėtina, kad daiktavardžių 
paradigmose formos beveik tokios kaip Jablonskio 1901 m. gramati- 
koje (kai kurios archaiškesnės). 


Dėl savo charakterio keistenybių, ypač dėl valios susilpnėjimo, 
Jaunius nemėgo rašyti ir skelbti savo tyrimo rezultatų. Įvairios lietu- 
vių kalbos mokslo problemos jį domino tol, kol jos buvo neištirtos. 
Ką nors išsiaiškinęs, nesistengdavo apic tai prancšti kitiems. Užtat 
kalbininkų buvo rimtai baiminamasi, kad Jaunius mirdamas nenusi- 
neštų į kapus viso savo mokslo. E. Volterio paskatinti akademikai F. 
Fortunatovas ir A. Šachmatovas paskyrė K. Būgą, tuomet dar nebai- 
gusį nė gimnazijos ir dirbusį meteorologijos observatorijoje, Jauniaus 
asmens sekretoriumi, pavesdami jam parengti spaudai naują išsamų 
tarmių aprašų leidimą ir lietuvių kalbos gramatiką. Būgai šio uždavi- 
nio kaip reikiant atlikti nepavyko dėl Jauniaus abejingumo savo dar- 
bų spausdinimui. Tebuvo išleista gramatika, bet ir tos nuo 1903 metų 
iki mirties (t. y. per penkerius metus) Jaunius, užsiėmęs kalbos tyrimu, 
tespėjo peržiūrėti tik pirmuosius 48 puslapius. Užtat pačiam Būgai 
sekretoriavimas buvo labai naudingas: jis ilgainiui tapo Jauniaus 
vieninteliu mokiniu. Per Būgą didžioji Jauniaus mokslo dalis nežuvo, 
o buvo perduota ateities kartoms. Susižavėjęs iki sielos gelmių Jauniu- 
mi ir jo mokslu, Būga ilgą laiką nekritiškai, aklai visur juo sekė. 

Nors Jaunius dėl savo nuostabios atminties labai daug žinojo, gerai 
mokėjo daug, ypač senovės, kalbų, tačiau iš esmės jis buvo kalbinin- 
kas savamokslis (baigęs ne lingvistikos, bet teologijos mokslus) ir klai- 
džiojo lyginamosios kalbotyros šunkeliais. To klaidžiojimo pagrindą 
sudarė stengimasis semantiškai artimas, bet skirtingas savo balsiais, 
kartais ir priebalsiais, žodžio formas išvesti iš vienos pamatinės pra- 
formos, paaiškinant jas tam tikrais ne visai griežtais garsų raidos dės- 
niais. Net ir tuos kalbos reiškinius, kurie, be abejojimo, yra kalbinės 
analogijos ar panašių procesų produktas, Jaunius dažnai stengdavosi 
paaiškinti fonetikos dėsniais, pvz., tylėti kildino iš senesnės formos 
“tvyloti (taigi priesagą -ėti iš -oti!), gyvulys iš senesnio *gpvalio ir tuo 
Jį susiejo su žemaičių gpvoliu (taigi laikė priesagas -ulys ir -olys fone- 
tiškai išriedėjusias iš senesnės -alys!), žemė, karvė iš senesnių *žėma, 
*Kūrva (taigi galūnę -ė iš -d!) ir pan. Fantastiškos ir Jauniaus etimologi- 
Jos. Antai žodį arkljs jis kildino iš pirmykštės formos *arv(a)-k(a)lij-, 

kurios dėmenį *arv(a)- siejo su senovės indų *drva "greitakojis", prū- 
sų arwaykis “jaunas arklys'. Žodyje marti įžiūrėjo praformą *dam- 
-arty, kuri esą reiškusi 'į namus atėjusi', plg. gr. Šėu-xp(1)- 'šeiminin- 
kė'. Žodį bažnyčia siejo su būžmas “daugybė? ir skelbė esant lietuviš- 
kos kilmės, o ne skolinį. Daugelio tokių Jauniaus etimologijų šiandien 
niekas nebeprisimena. Daug jų ir ne mažiau fantastiškų Jauniaus 
„atrastų“ garsų raidos dėsnių yra paskelbęs Būga savo „Aistiškuose 
studijuose“, kurių pirmoji dalis išspausdinta Peterburge 1908 m., 
o antrosios dalies rankraštis iki šių dienų tebeguli Vilniaus universi- 
teto bibliotekoje. Be to, ten tebesaugomi dar šeši dideli tomai (iš viso 
3043 puslapiai) Būgos užrašų, kuriuose jisai užrašė savo pasikalbėji- 
mus su Jauniumi. Tai ne rišlus tekstas, bet juodraštiniai pažymėjimai: 
pieštuku ir rašalu surašyti atskiri žodžiai (yra ir Jauniaus ranka įrašytų), 
rekonstruoti jų archetipai, būdingesni sakiniai ar trumpos frazės, 
bibliografinės nuorodos ir pan. Šie užrašai dabar įdomūs tik dėl labai 
gausių faktinių kalbos duomenų, kurių didelę dalį Būga yra paskelbęs 
savo darbuose. 

Kalbininko Jauniaus moksliniai interesai buvo labai platūs. Jis 
nesitenkino vien lietuvių kalbos ar jos istorijos tyrimu, bet gilino- 
si į mūsų kalbos ryšius su giminaičių kalbomis, tyrė net visų indoeuro- 
piečių kalbų santykius su kitomis kalbų šeimomis. Ypač daug dirbo 
tirdamas baltų ir Pabaltijo finų kalbinius santykius. Buvo bene pir- 
masis iš lietuvių kalbininkų, mėginusių liesti šias problemas. Liko ty- 
rinėjimų rankraščiai: lietuvių—estų ir lietuvių — suomių kalbų etimo- 
logijų žodynėliai, baltiškos kilmės skolinių suomių kalboje žodynėlis??, 
Nuo 1906 m. labai įsitraukė į semitų ir indoeuropiečių kalbų lyginimą, 
net žadėjo rašyti veikalą „Genetinė semitų-indoeuropiečių kalbų gi- 
minystė“, kuriame buvo pasišovęs su matematikos tikslumu įrodyti 
genetinį ryšį tarp šių dviejų kalbų šeimų, tarėsi radęs 33 prosemitinius 
ir indoeuropiečių priebalsių atitikmenis. Tačiau mirtis nutraukė šias 
studijas. 

Daugiausia Jaunius tyrė, suprantama, lietuvių kalbą. Čia jo nuo- 
pelnai dideli. Ypač daug nusipelnė dialektologijai. Geriau už Baranaus- 
ką ištyrė vakarų Lietuvos tarmes (pats iš ten kilęs). Ne vieną reikšmin- 
gą dialektologijos dalyką gerai istoriškai išaiškino. Sudarė tarmių 
klasifikaciją. Ji artima Baranausko sudarytajai, tik kiek detalesnė ir 


* Plačiau žr. Skrodenis S. Kalbininko Kazimiero Jauniaus rankraštinis paliki- 
mas. V., 1972. 

labiau argumentuota. Skirtingai nuo Baranausko, Jaunius tiksliai for- 
mulavo skiriamąsias tarmių ypatybes, ir tai patiko vėlesniems tyrėjams. 
Svarbiausia, kad Jaunius išskyrė atskirą viduiio aukštaičių (viduriė- 
čių) patarmę, kurios Baranauskas neskyrė. Beje, tai padarė tik gra- 
matikoje, o Kauno gubernijos tarmių aprašuose, kaip ir Baranauskas, 
aukštaičius skirstė tik į dvi patarmes: vakarų (vakariečiūs) ir rytų (ry- 
tiečius). Tie Jauniaus skirti vidurio aukštaičiai iš tikrųjų neturi nė vie- 
nos jiems visiems būdingos skiriamosios ypatybės (nuo rytų aukštai- 
čių skiriasi sveikų an tipo junginių išlaikymu, o nuo vakarų aukštaičių 
— priebalsio / prieš e tipo vokalizmą kietinimu), todėl jų skyrimas į 
atskirą tarmę vėlesniems dialektologams ėmė kliūti. Tarpukario laiko- 
tarpiu prof. A. Salys, detalizuodamas tarmių skirstymą, iš Jauniaus 
perėmė viduriččių skyrimą, beje, sąlygiškai, nes tuos vidurio aukštai- 
čius traktavo kaip nesavarankišką, bet tik pereinamąją aukštaičių pa- 
tarmę, kuri „atskiros ryškios tarmės nesudaro“. Vis dėlto ši aplinkybė 
buvo dingstis vėliau tapatinti Jauniaus ir Salio klasifikacijas, nors jos 
ir labai skirtingos. Vėlesniems mūsų dialektologams darant šių klasi- 
fikacijų sintezę, būtų buvę pravartu rytinės Lietuvos dalies ploto skirs- 
tymą remti Baranausko duomenimis (jis geriau šio ploto tarmes pažino), 
o vakarinės dalies plotą skirstant naudotis iš šio krašto kilusiu Jau- 
niumi. Deja, taip neatsitiko. Vėlesni tyrėjai Baranausko ir Jauniaus 
klasifikacijų skirtumus dirbtinai išpūtė, pačias klasifikacijas ėmė 
traktuoti kaip visiškas priešingybes ir tuo padarė negalimą jų sintezę. 
Jaunius nemažai yra tyrinėjęs ir senąją lietuvių mitologiją. Įsitraukęs 
į šį darbą, žadėjo parašyti lenkų mokslininko A. Miežinskio (Miter- 
zynski) veikalų kritiką, įrodyti, kad kryžiuočių kronikininko S. Gru- 
navo (Grunau) padavimai apie Romuvą nesą jo pramonė. Taip pat 
ruošėsi kritikuoti A. Briuknerio (Brūckner) knygą „Senovės Lietuva“ 
(Starožytna Litwa). Tačiau visos šios studijos, kaip ir nemažai kitų, 
liko nepaskelbtos ir nuėjo kartu su Jauniumi į kapus. Jo gyvenimas — 
tai šiurpi genialaus mokslininko tragedija. Iš mažens jausdamas dide- 
lius gabumus mokytis kalbų ir polinkį į lingvistiką, gyvenimo sąlygų 
buvo priverstas dirbti kitą darbą. Dėl savo nepaprastų gabumų dar 
seminarijoje, niekieno nepadedamas, savarankiškai pramokęs sanskri- 
to ir taip prasiskynęs kelią į lyginamosios kalbotyros studijas, jis se- 
minarijos vadovybės buvo išsiųstas į Peterburgą studijuoti teologijos. 
Iš žymių profesorių Šifnerio ir Miulerio gerai išmokęs antikos kalbų, 
degantis aistra ištirti kalbos mokslui taip svarbias lietuvių kalbos tar- 

mes, buvo priverstas išsidanginu iš Lietuvos į tolimąją Kazanę ir ten, 
toli nuo lietuvių kalbos tarmių, praleisti kūrybingiausią amžiaus dalį. 
Negalėdamas įsitraukti į kūrybingą kalbos mokslo darbą, retai kada te- 
gaudamas progos pasidalyti mintimis lingvistikos klausimais su spe- 
cialistais, Jaunius ilgainiui užsidarė savo kiaute, nutolo nuo žmonių, 
tapo mokslininku sau. Ir jeigu ne Būga, jis visą savo mokslą būtų 
nusinešęs į kapus. 

Net ir labai nepalankiomis aplinkybėmis Jaunius turėjo tam tikros 
įtakos lietivių bendrinės kalbos raidai. Tačiau toji įtaka daugiausia 
reiškėsi ne tiesiogiai, bet per Būgą ir Jablonskį, kadangi pats Jaunius 
savo minčių praktiniais lietuvių kalbos klausimais niekur nėra išdėstęs, 
be to, daugiausia tyrė mokslines kalbos problemas, praktika nedaug 
tesirūpino. Ne visi jo siūlymai yra priimti. Apskritai jis buvo didelis 
grynos kalbos šalininkas. Džšią, karūną, pūną, svietą, traicę ir kitus 
barbarizmus, taisydamas bažnytinių raštų kalbą, keitė į sielą, vainiką, 
mergditę, pasdulę, trejybę ir pan. Vengė net svetimų garsų /, ch, h, 
siūlė du pirmuosius tarti ir rašyti p, k, o h visai išmesti (propesorius, 
kėmija, onoraras ir pan.). Būdinga, kad tarptautiniuose žodžiuose 
ir antikos varduose siūlė Žiūrėti pirmojo šaltinio, t. y. graikų ir lotynų 
originalo, pridedant lietuvišką galūnę, graikų v (lotynų y) raidę pakei- 
čiant lietuvių u, pvz., intonationė "intonacija" (plg. lot. intonatio, acc. 
sg. -onem), Aiguptas "Egiptas" (gr. Atyvzroc, lot. Aegyptus) ir pan. 
Įsigalėjo kai kurie Jauniaus vartoti lietuviški lingvistikos terminai, 
pvz., prėkalbė, priegaidė, priesaga, priešdėlis, kamienas, daiktūvardis 
(vartojo šalia esybėvardžio), būdvardis (vartotas ir anksčiau), veiksmū- 
žodis, lifūksnis, asmuo, dalyvis, prieveiksmis. 

Jaunius tvirtino, kad visos lietuvių kalbos tarmės yra geros ir gra- 
žios, todėl laikėsi polifonetizacijos principo derinti tarmes rašte. Tegu 
kiekvienas raštą skaito savo tarme. Jeigu rašte skirtingų tarmių sude- 
rinti neįmanoma, pirmenybė teiktina žemaičių tarmės formai. 

Jaunius buvo sudaręs savitą rašybos sistemą, labai sudėtingą ir dėl 
to praktikos reikalams netinkamą, nors joje gerai atsispindėjo žodžių 
istorija ir dialektologija. Antai jis vietoj minkštinamosios i raidės rašė 
jotą (gerju “geriu', keljame “"keliame"*...), vietoj an, en, in, un rašė ąn, 
en, įn, yn, be nosinių paliko tik antrinės kilmės junginiams Žymėti 
(pvz., dangus, bet man), ą, ę rašė net tais atvejais, kur išnykus n turime 
trumpą balsį (pvz., loc. sg. šakoję), pačius priebalsius n, m rašė dvejo- 
pai: su taškeliu viršuje (jei ištariami ne visose tarmėse, pvz., indėti 

"įdėti") ir be jo (jei ištariami visose tarmėse, pvz., ranka), ilgąjį o lietu- 
viškuose žodžiuose taipYpat rašė su taškeliu viršuje, be taškelio žymėjo 
trumpą o svetimžodžiuose, dvibalsį ie žymėjo iė žodžiuose, kur jį vi- 
sos tarmės išlaiko sveiką (pvz., griėkas), visur kitur rašė / raidę, daugis- 
kaitos vardininko galūnes -ys, -ūs rašė -įs, -ys (pvz., akįs, sūnųs). Be 
to, Jaunius įsivedė kitokias raides ū, y, uo, š, ž, č, dž garsams žymėti, 
kai kurias iš jų tam tikrais atvejais dar papildydamas įvairiais diakri- 
tiniais ženkleliais. Rašto nepaprastą margumą ir sudėtingumą didino 
dar savotiški priegaidžių ženklai (kiekvienas žodis buvo kirčiuojamas): 
dešininis kirčio ženklas rodė tvirtagalę priegaidę arba trumpą kirčiuo- 
tą balsį, o stogelio pavidalo ženklas — tvirtapradę. Tokia sudėtinga 
rašyba, žinoma, negalėjo prigyti. Ja buvo išspausdinta tik Jauniaus 
gramatika, Būgos „Aistiški studijai“ ir vienas kalendorius. Šiokia 
tokia jos įtaka jaučiama „Žemaičių ir Lietuvos apžvalgoje“, „Tėvynės 
sarge“ ir dar vienameškitame periodiniame leidinyje. 

Neabejotina, kad kitomis gyvenimo sąlygomis Jaunius būtų nepa- 
lyginti daugiau davęs lietuvių kalbos mokslui ir praktikai. Jis buvo 
nepaprastai retų gabumų žmogus, poliglotas (lotyniškai net lengviau 
reiškęs mintis negu lietuviškai), tačiau neturėjęs geros lingvistinės mo- 
kyklos, tad gyvenęs vien kalbos mįslėmis ir garsų raidos dėsniais. Lie- 
tuvos patriotas Jaunius su didžia meile svarstė ir tyrė lietuvių kalbą 
dar tada, kai Būga ir Jablonskis žengė vos pirmuosius žingsnius. Tuo 
jis mums brangus, bet kartu ir paslaptingas, nelengvai suprantamas, 
Nežinia ir užmarštis gaubia daugelį jo gyvenimo ir veiklos tarpsnių. 


Kazimieras Būga 


Vienas iš žymiausių lietuvių kalbininkų, didžiai nusipelnęs ne tik 
lituanistikai, bet ir apskritai baltistikai, net slavistikai, indoeuropeis- 
tikai. Baltistikos mokslo Lietuvoje kūrėjas. Gimė 1879 m. Pažiegėje, 
netoli Dusetų. Tėvai — valstiečiai. Skaityti ir rašyti išmoko pas kaimo 
daraktorių. Lankė rusiškas mokyklas Dusetose, Zarasuose ir Peter- 
burge (globojamas giminių). 1897 m. įstojo į kunigų seminariją, bet 
po metų iš jos pasitraukė, negalėdamas pakęsti vyravusios šovinistinės 
lenkiškos dvasios. Netekęs tėvų paramos, kurį laiką vertėsi privačio- 
mis pamokomis, o nuo 1899 m. gavo tarnybą Peterbugo meteorolo- 
gijos observatorijoje. Dalyvavo tenykščių lietuvių visuomeninėje veik- 

Tarmėjns atskifti įrė gėros dvi safijami (syllabae): tja, tjai ir 
balsė (vocalis) ė. Augstaitjais vadiname lituvjūs, kuri“ į'štarja 
tja, tjai, kaip tše, tšei (kartais tšja, tšjai) if ė kaip grūną ąngštą 

6 (lijgją vokiskam 6 Zėdjų See, Reh, arbš prantsuiziskam ė fermė). 
Zemaitjais vadiname lltuvjūs, kuri ji tja, tjai sąfjamųn vitą 
dėda te, tei, 6 balsę ė įstarja kaip dvibalsę iė. Todėl į8 senė- 
viškų Žodjų: *platjam, *jaūtjams, *jautjai, *jaūtjais augštaiijai 
pad4rė s4vo Zodjūs: platšem, jaūtšems, jautšei jaltšeis arbi 
platšjah, jaūtšjams, jaūtšjai, jaūtšjais, Zemaitjai padarė: platein, 
joūtems, jaūtei (jaūtč), jaūteis arbi jaūtės; senoviškus Zodjūs 
*sėkla, sėti, dėti, augstaitjai įštarja sėkla, sėti, dėti, sū ąngštą 
balsę' €, Zemaitjai: sičkla, sieti, dičti sū dvibalsę iė. Įrė dau- 
gjaūs atskįrimo Zęfiklų; taip augštaitjai sąfijamas dja, djai 
įštarja kaip dže, džei arba džja, džjai, Zemaitjai kaip de, dei arbė 
da; pav. sendviškus: *mėdjams, *mėdjai pirmiji į štarja mėdžems, 
mčdžei arbi mėdžjams, mėdžjai, antrijė siko: mėdems, mėdei 
arb4 mėdė; taip pat 6 augštaitjai visųtaukjaūsjai į štarja kaip 
grimą o, Zemaitjai kaip dvibalsę uo; pav. augšt.: brolys, Zemaltjų 
bruolis; bėt mums ųžteftka Zindti kėletą tokjųi atskirimo 
Zefiklų. 

Augstaitjai gųvėna augsštjaūus aprašitojo keturkampjo rftų 
if pitųi Salųję, Zemaitjai įii vakarus ir šjaūrę. Tribė tafp aug- 
štaitjų ir Zemaitjų prasideda nū Kuršo sInės, pavaždjui sėkant, nū 
Vegerjųii miėstėljo if eiua par Krūpjūs, pro Šjauljųji šalį, par 
Bubjūs statjai a6t Re seinjų; į š ted pasisuka jii pltųii vakarus ą4t 
Taurragės lįtkan, Prisų pūsėję lig Nėmuno upės, tolėsnjai Pane- 
munjais lig Baltijos jūrjų. Nū tos tribės įii rįtus ir pltūs visi kalba 
augštaitiškai, įii vakarus ir Zimjūs — Zemaitiškai. 

Augštaitjų ir Zemaitjų tarmės kikvini tūri po tris pėtarmes: 
augštaitjų įr4:a)vakarltjų patarmė, didesnjojoję Prtisų Lt- 
tuvos dalųję, šjaurinėję ir pltū-vakarinėję Suvalkų valdijbės 
dalųsų , augstaitiškosą Kano valdijbės sinosę, nė Zemaitjų tri- 
bės iki Susvi's ir Nevėžis ūpjų, b) viduri tjų —, Kaūno apskri- 
tųję, it rtįtus pū Sušvis ir Nevėžis ūpjų if e) rgtYtjų— Pūne- 


12 pav. K. Jauniaus rašybos pavyzdys 


133 


loje. Rašė įvairias korespondencijas. 1900 m. paskelbė pirmąjį straipsnį 
kalbos klausimais „Genys margas, o lietuviška rašyba dar margesnė“, 
kuris rodo Būgą gerai susipažinusį su Daukšos raštais. Straipsnyje 
siūlė raidę č vietoj cz, rašyti i dvibalsių antrajame dėmenyje (ai, ei, 
ui, o ne aj, ej, uj), gynė dvibalsius uo, ie, rašomus dviem raidėmis ir kt. 
Bendradarbiaudamas „Tėvynės sarge“ susidraugavo su J. Tumu- 
-Vaižgantu. Bendravo su žymiais Peterburgo lietuvių veikėjais E. 
Volteriu, A. Dambrausku-Jakštu ir kt. Labai žavėjosi kalbos mokslo 
problemomis, amžininkų tvirtinimu, buvo „gimęs kalbininkas“. Iš 
mažens rinko retesnius Žodžius, posakius, kitokius kalbos lobius. 
Savarankiškai pramoko latvių kalbos, mokėsi klasikinių kalbų, labai 
daug skaitė. 

Būgos kaip kalbininko talentui didelę reikšmę turėjo nuo 1902 m. 
pažintis su K. Jaūniumi. E. Volterio sumanymu akademikai F. Fortu- 
natovas ir A. Šachmatovas paskyrė Būgą Jauniaus sekretoriumi, kad 
šis išgautų spaudai jo raštus, ypač lietuvių kalbos gramatikos ir dialek- 
tologijos klausimais. Tai buvo lemtingas paskyrimas: iš sekretoriaus 
Būga greit tapo „neprieinamojo“ Jauniaus mokiniu. Iki sielos gelmių 
susižavėjęs jo mokslu, stropiai užrašinėjo pokalbių fragmentus, retus 
žodžius ir formas, kaupė faktą prie fakto į didelį aruodą, iš kurio 
sėmėsi duomenų savo studijoms per visą gyvenimą. Tačiau bendravi- 
mas su Jauniumi negalėjo atstoti sistemingų kalbotyros studijų univer- 
sitete. Peterburgo lietuvių inteligentų padedamas, Būga pasirengė ir 
išlaikė eksternu brandos atestato egzaminus. 1905 m. įstojo į Peterbur- 
go universitetą. Studijavo slavistiką bei kalbotyros dalykus. Dėl įvai- 
rių pašalinių darbų studijos užtruko. Lankė ne tik paskaitas universi- 
tete, bet ir Jaunių, kurį laikė pačiu didžiausiu autoritetu. Surašė jo mok- 
slą ir 1908 m. išleido veikalo „Aistiški studijai“ pirmąją dalį. Toliau 
darbo nebetęsė, nes pastudijavęs universitete įsitikino, kad daug Jau- 
niaus teiginių yra klaidingi. Vietoj „Aistiškų studijų“ II dalies (rank- 
raštis saugomas Vilniaus universiteto bibliotekoje) 1909 m. išsiuntinė- 
jo žymiausiems baltų kalbų specialistams I dalies autokritiką, kurioje 
paneigė beveik visus joje paskelbtus teiginius. Studijuodamas univer- 
sitete, Būga parašė ir išspausdino daug straipsnių įvairiais lietuvių kal- 
bos mokslo ir praktikos klausimais. Ankstesniuose dar ryški Jauniaus 
įtaka, vėlesniuose jis jau savarankiškas kalbininkas. 

1912 m. baigė universitetą ir buvo paliktas prof. J. Bodueno de Kur- 
tenė vadovaujamoje lyginamosios kalbotyros katedroje rengtis profe- 

sūrai. Rusijos Mokslų akademi- 
j0s pavedimu redagavo Juškų žo- 
dyno III tomą. Jį gerokai papildė 
savo kartotekos ir gyvosios kalbos 
duomenimis. 1914 m. tobulinosi 
Karaliaučiaus universitete pas žy- 
mųjį baltistą prof. A. Becenber- 
gerį (Bezzenberger). 1916 m. pa- 
skirtas Peterburgo universiteto pri- 
vatdocentu. 1917—1919 m. pro- 
fesoriavo Permės, o 1919—1920 
m. Tomsko „(Sibire) universite- 
tuose. 


Į Lietuvą Būga grįžo 1920 m. 
Čia su didžiausiu entuziazmu pa- 
sinėrė į darbą. Daugiausia energi- 
jos skyrė didžiajam lietuvių kalbos 13 pav. Kazimieras Būga 
žodynui sudaryti. Profesoriavo 
įsikūrusiame Kauno universitete, dėstė beveik visas lingvistines dis- 
ciplinas. Intensyviai rašė mokslo darbus. Susirašinėjo su žymiausiais 
pasaulio baltistais, slavistais, indoeuropeistais. Dirbdamas be poilsio 
1924 m. pavasarį susirgo nervų liga ir naktį iš gruodžio 1 į 2 dieną 
mirė Karaliaučiaus universiteto klinikose. Palaidotas Kaune?!, 





Būgos mirtis buvo labai skaudus smūgis lietuvių kalbos mokslui. 
Mirė teturėdamas 45 metus, taigi pačiame jėgų žydėjime. Paliko dau- 
gybę nebaigtų darbų. Nespėjo parengti savo darbo tęsėjų. Suklestėju- 
si Lietuvoje kalbotyra, mirus Būgai, neišvengiamai sunyko. 

Daugiausia Būga nuveikė leksikografijos ir leksikologijos srityje. 
Žodyno duomenis jis pradėjo kaupti nuo 1902 m. Tą darbą dirbo visą 
gyvenimą. Daug gavo iš Jauniaus, taip pat sukaupė redaguodamas 
Juškų žodyną. Grįždamas į Lietuvą parsivežė apie 4 pūdus smulkiai 
prirašytų lapelių. Maždaug per trejus metus Lietuvoje jų jau turėjo 
apie 14—17 pūdų. Iš pradžių norėjo parengti tokį lietuvių kalbos žo- 


*: Apie Būgos gyvenimą ir darbus šios knygos autorius išleido dvi knygeles (1979 
ir 1981 m.). Vertingų straipsnių yra „Lietuvių kalbotyros klausimų“ 20 tome. 
1958—1962 m. buvo išleisti K. Būgos „Rinktiniai raštai“, t. 1—3 su rodyklių 
knyga, prieduose — K. Būgos raštų ir apie jį bibliografijos (papildymai — 
„Mūsų kalba“, 1981, Nr. 4). 

dyną, kuris patenkintų būtiniausius plačiosios visuomenės ir mokslo 
poreikius. Lygiagrečiai rengė ir kitą stambų mokslinį žodyną. Ilgainiui 
šiam ėmė skirti vis daugiau dėmesio, užvilkindamas pirmojo sudarymą. 
Mat nesutvarkęs visos medžiagos, taigi nedirbdamas didžiajam žody- 
nui, jis negalėjo kaip reikiant parengti mažojo — savotiškos didžiojo 
žodyno santraukos. Kaip mokslininkui jam ir turėjo labiausiai rūpėti 
didysis žodynas, kurį tuomet Lietuvoje tik jis vienas tegalėjo sukurti. 
Taigi natūraliai šis ir iškilo į pirmąją vietą. Jo turtinimu daugiausia 
rūpinosi. Atsirado finansinių sunkumų, nes dėl pokario ekonominės 
suirutės valdžia žodynui nedaug lėšų tegalėjo skirti. Būga neturėjo 
kvalifikuotų pagalbininkų. Visuomenė vertė skubėti. Žodynas buvo 
labai reikalingas. Būgai teko rašyti jo tekstą dar nesutvarkius kaip rei- 
kiant kartotekos. 

1924 m. sausio mėnesį pasirodė pirmasis žodyno sąsiuvinis, kurį 
sudarė didžiulis įvadas ir 80 paties žodyno puslapių. Iš jų matyti, kad 
buvo rengiamas didžiulis (tezauro tipo) žodynas, į kurį būtų tilpę ne 
vien bendriniai, bet ir tikriniai žodžiai. Tai turėjo būti ne tik aiškinamasis, 
bet ir istorinis-etimologinis su dialektologijos, kalbos istorijos eks- 
kursais. Lietuvos visuomenė prie tokio žodyno dar nebuvo priaugusi, 
todėl jo nepajėgė suprasti. Mokslo pasaulis pirmąjį žodyno sąsiuvinį 
labai gerai įvertino. Taip mokslo iškeltas uždavinys — parengti moks- 
linį lietuvių kalbos žodyną — suėjo į konfliktą su praktikos reikalais. 
Prasidėjęs trynimasis ardė išvargusius Būgos nervus. Tai ir buvo pag- 
rindinė jo ligos ir mirties priežastis. Antrasis žodyno sąsiuvinis (iki 
anga) pasirodė po Būgos mirties. 

Mirus Būgai, žodyno rengimas ilgam laikui nutrūko. Tik praėjus 
šešeriems metams buvo sudaryta nauja redakcija, vadovaujama J. Bal- 
čikonio. Dirbdama geresnėmis sąlygomis ir turėdama daugiau talki- 
ninkų, naujoji redakcija ypač stengėsi kaupti žodynui medžiagą, taigi 
ėmėsi to darbo, kurį nebuvo leista baigti Būgai. Naujoji redakcija 
pasirodė nepajėgi leisti žodyną tokį, kokį numatė Būga. Atsisakė žo- 
džių istorijos ir etimologijos, taigi rengė vien aiškinamąjį žodyną. 
Taip atsirado mūsų dabartinis akademinis žodynas, kurio dar vis nebai- 
giame leisti ir kurio tikruoju pradininku laikytinas Būga. 

Be Būgos sukauptos didžiajam ir mažajam (bendrinės kalbos) žo- 
dynui medžiagos, liko dar jo sudarytos kitų žodynų kartotekos: eti- 
mologijų — apie 19 tūkstančių lapelių, slavų kilmės žodžių — per 
12 tūkst., senųjų raštų žodžių — apie 66 tūkst., tikrinių vardų — 

apie 75 tūkst. lapelių. Nė vieno iš šių žodynų mes dar ir dabar neturime. 
Vien tai rodo, ko Lietuva neteko 1924 m. gruodžio 1—2 d. naktį. 

Leksika buvo pati mėgstamiausia Būgos tyrinėjimo sritis, Jos klau- 
simais paskelbė daugybę straipsnių ir studijų. Ypač domėjosi skoli- 
niais. Peterburge leidžiamuose Rusijos Mokslų akademijos darbuose 
(„H3BecTHA oTAeNeEHHA pycCKOro 13EIka H CJIOBECHOCTH HMIEpaTOp- 
ckoh AkajeMHu Hayk“) 1912 m. Būga didokoje studijoje, pava- 
dintoje „Lituanica“, chronologizavo seniausius lietuvių kalbos 
slavizmus, nustatė jų šaltinius. Seniausią kalbamųjų skolinių sluoksnį 
sudarą žodžiai buvo gauti iš rytinių slavų (senosios rusų) kalbos maž- 
daug nuo IX a. antrosios pusės iki XII a. pradžios, t. y. dar prieš tos 
kalbos nosinių balsių (plg. /ėnkas, unguras, pundūs), redukuotų 3, 6 
(plg. kūbilas, kūmetis, krikštyti, pipiras, Povilas, šilkas ir kt.) išnykimą 
ir pleofonijos (rnoxRornacme) atsiradimą (plg. skavardū, čėrpė). Stu- 
dijoje Būga įrodė, jog senųjų slavizmų skolinimo laikais rytų slavai 
tebeturėjo ilguosius balsius, o 7» dar buvo tariamas kaip dvibalsis. 
Tirdamas su krikščionybe susijusius terminus, Būga priėjo išvadą, 
jog žodžiai gavėnia, Kalėdos, kūčios, kilmas, pėtnyčia, sereda, Velykos, 
verba, Ulijona į lietuvių kalbą pateko ne iš lenkų, bet iš rytinių slavų 
kalbos. Taigi su šiais terminais lietuviai turėjo būti pažįstami dar prieš 
krikštą (1387 ), priešingu atveju vietoj rytų slavų turėtų būti lenkiški 
terminai. Šiuo darbu buvo padėtas rimtas pagrindas slavų kalbų sko- 
linių lietuvių kalboje tyrimams. Juos Būga tęsė vėliau vokiškai paske!b- 
toje studijoje „Lietuvių—baltarusių santykiai ir jų senumas“ (Die 
litauisch-weiBrussischen Beziehungen und ihr Alter), taip pat atskiruose 
straipsniuose. 

Seniausiems germanizmams buvo skirta studija „Visų senieji lietuvių 
santykiai su germanais“, išspausdinta knygoje „Kalba ir senovė“ 
(1922 m.). 

Būga paskelbė daugybę lietuvių ir kitų baltų kalbų etimologijų, 
ypač ano meto rusų lingvistinėje spaudoje (daugiausia „Pycckaū 
dbanonorHaeckKKHH BecTHKK“ Žurnale). Jo etimologijos labai argumen- 
tuotos, daugelis iki šiol išlaikė savo mokslinę vertę. Dalis šios srities 
jo darbų liko tik rankraščiai ir mokslui tapo prieinami tik išleidus 
Būgos „Rinktinius raštus“. 

Daug Būga nuveikė tirdamas tikrinius žodžius. Jo studija „Apie 
lietuvių asmens vardus“ (1911) padėjo pagrindus senosios ikikrikščio- 
niškos lietuvių antroponimijos tyrimams. Joje nustatytos Lietuvos di- 
džiųjų kunigaikščių vardų, patekusių į nelietuvių kalba rašytus šalti- 

nius, tikrosios lietuviškos formos. Kad šiandien žinome, jog lietuviš- 
kai reikia tarti Mindaugas, Vaišvilkas, Traidėnis, Vytėnis, Jogdila, 
Lengvėnis, Vytautas, Švitrigdila ir t. t., už tai turime būti dėkingi Būgai. 
Jis įrodė, kad klydo J. Spudulis, M. Venslovas ir kiti tyrėjai, tvirtinę, 
jog reikią sakyti Mindaugis, Vaišvilkis, Vytautis ir pan. (su galūne 
-is). Būga nustatė, kad vardų formos Vitoldas, Būtoldas, Gastoldas, 
Gintoldas ir t. t. yra ne kas kita, kaip formų Vytautas, Būtautas, Gos- 
tautas, Gintautas gudiškieji hipernormalizmai, atsiradę todėl, jog met- 
raštininkai neskiemeninį u klaidingai transkribavo / raide, kadangi 
jie LDK kanceliarijoje, pavyzdžiui, tarė vouk, bet rašė e01x0. Asmen- 
vardžių klausimais Būga parašė dar keletą straipsnių, kurių dalis iš- 
spausdinta „Kalboje ir senovėje“. Taip pat minėtini jo atlikti senosios 
lietuvių ir kitų baltų mitologijos terminų, dievybių vardų tyrimai, 
skelbti daugiausia J. Basanavičiaus leistoje „Lietuvių tautoje“ (Suaixs- 
tix, Panicke, Rikoyot, Romowe, criwe, zincz, waidelotte...). Remdama- 
sis kritiška šaltinių teksto analize ir gausiais baltų kalbų duomenimis, 
Būga nustatė mitologinių vardų autentiškas formas, išaiškino jų reikš- 
mes, pateikė etimologijas, polemizavo su ankstesniais baltų mitolo- 
gijos tyrėjais. Šie darbai iki šių dienų tebėra nenustoję savo mokslinės 
vertės, nes baltų mitologijos terminai (teonimai) iki šiol palyginti ma- 
žai teištirti. 

Labai daug Būga nuveikė tirdamas vietovardžius, ypač senąją bal- 
tų hidronimiją. Remdamasis tomis studijomis, 1913 m. sukritikavo 
akademiko A. Šachmatovo hipotezę, kad senovėje Lietuvoje ir Gudi- 
joje buvo gyvenama keltų. Vokiškai paskelbtoje kritikoje Būga įspėjo 
mokslininkus, kad prosenovę tiriant reikia remtis originaliomis hidro- 
nimų formomis, užrašytomis iš lietuvių lūpų, o ne imtomis iš svetimų 
šaltinių. Šachmatovą kaip tik ir suklaidino oficialiosios (slavų iškrai- 
pytos) baltiškų hidronimų formos, kurios panašios į keltiškąsias. 
Šioje kritikoje Būga pirmą kartą iškėlė mintį, jau anksčiau reikš- 
tą rusų ir gudų mokslininkų A. Kočiubinskio, A. Pogodino, E. 
Karskio, jog dabartinės Gudijos teritorijoje, prieš užimant ją sla- 
vams, gyventa baltų. Prie tos problemos Būga grįžo gyvenimo pabai- 
goje (1920—1924 m.) ir paskelbė tuo klausimu keletą studijų („Upių 
vardų studijos ir aisčių bei slavėnų senovė“ 1923, „Lietuvių įsikūri- 
mas šių dienų Lietuvoje“ 1924, „Aisčių praeitis vietų vardų šviesoje“ 
1924), kuriose, remdamasis daugiausia upių ir ežerų vardų lingvistine 
analize, sukūrė baltų genčių atsikėlimo į dabartines sodybas hipotezę. 
Apie baltų gentis, tų genčių kalbas, jų gyvenamąsias vietas Būga pla- 

čiai rašė ir žodyno įvade paskelbtoje studijoje „Lietuvių tauta ir kalba 
bei jos artimieji giminaičiai“. Didelę jo teiginių dalį šiandien mokslas 
patvirtina. Dabar niekam nekelia abejonės tezė, jog pricšistoriniais 
laikais baltų gyvenama teritorija tęsėsi toli į rytus ir pietus už dabar- 
tinių etnografinių lietuvių ir latvių ribų. Tačiau Būga klydo manyda- 
mas, kad senieji baltai rytuose nebuvo slavų asimiliuoti, bet masiškai 
pasitraukė į Pabaltijį. 

Būga paliko svarbių darbų iš lietuvių kalbos istorinės gramatikos. 
Minėtini straipsniai apie dvibalsio ui ir priebalsio z lietuvių kalboje 
kilmę (1911). Ypač reikšminga studija „Priesagos -ūnas ir dvibalsio 
uo kilmė“ (1921). Beje, ji svarbi ir kalbos praktikai, nes priesaga -ūnas 
anksčiau kalbininkų, tarp jų ir Jablonskio, buvo laikoma svetima, su 
ja daromų žodžių buvo vengiama. Būga įrodė, kad tokių žodžių vengti 
nėra jokio reikalo. Kirčiavimo istorijai labai reikšminga Būgos studi- 
ja „Kirčio ir priegaidės mokslas“, paskelbta žodyno įvade, taip pat 
vokiečių kalba išspausdintas darbas „Metatonija lietuvių ir latvių 
kalbose“ (Die Metatonie im Litauischen und Lettischen, 1923—1924). 
Įvairiais istorinės morfologijos klausimais jis parašė dar apie 20 strai- 
psnių. Kai kurių paskelbti nespėjo (tai padaryta vėliau), dalis išspaus- 
dinta „Kalboje ir senovėje“. Smulkių pastabų visokiais lietuvių kalbos 
istorinės gramatikos klausimais rasime beveik kiekviename Būgos 
darbe. 

Nors atskirų dialektologijos darbų Būga ir neišspausdino, tačiau 
lietuvių kalbos tarmėmis jis domėjosi nuo pat jaunystės ir yra surinkęs 
labai daug dialektologinės medžiagos. Jos begalės visuose Būgos dar- 
buose. Jis pirmasis pradėjo skaityti lietuvių dialektologijos kursą Kau- 
no universitete. 

Darbas rašant žodyną ir ankstyva mirtis neleido Būgai susisteminti 
ir apibendrinti nepaprastai gausių sukauptų kalbos faktų. Daugeliu 
savo specialių darbų jis davė puikų metodologinį lietuvių kalbos gra- 
matinės sandaros raidos tyrimo pavyzdį. Buvo numatęs parašyti moks- 
linę istorinę lietuvių kalbos gramatiką. Vilniaus universiteto bibliote- 
kos rankraštyne saugoma keliasdešimt jo sudarytų medžiagos rinki- 
nių lietuvių kalbos fonetikai. kirčiavimui, morfologijai, žodžių darybai 
ir sintaksei tirti. Tai išrašai iš senųjų kalbos paminklų, gramatikų, 
senų rankraščių, tarmių duomenys, tekstai, schemos ir t. t. Vienuose 
šių rinkinių medžiaga labai tvarkingai sugrupuota, surašyta į nedide- 
les popieriaus skiauteles, kurios sistemingai suklijuotos į tam tikrus 
lapus, kituose ji gana palaida, dar nesusisteminta. Vartydami tūkstan- 

čius lapelių su išrašais, šiandien galime tik įsivaizduoti tą milžinišką 
lietuvių kalbos gramatikos rūmą, kurį Būga žadėjo pastatyti. 

Būga yra daug prisidėjęs ir prie lietuvių bendrinės kalbos kūrimo, 
jos norminimo. Jam rūpėjo ne vien mokslinis kalbos tyrimas (taip kar- 
tais manoma), bet ir kalbos praktika. Bendrinės kalbos ugdymo rei- 
kalais jis tiesiog sirgte sirgo. Dar dirbdamas obsėrvatorijoje, taisydavo 
Peterburgo lietuvių mėgėjų scenoje statomų veikalėlių kalbą, mokė vai- 
dintojus taisyklingos tarties. Pirmasis jo straipsnis kalbos klausimais 
buvo iš kalbos praktikos, apie rašybą. Jos vienodinimui ir vėliau skyrė 
labai daug dėmesio, rūpinosi ne mažiau už Jablonskį. 1909 m. vasarą 
Seinuosė suvažiavę lietuvių kalbininkai pavedė Būgai parašyti rašy- 
bos vadovėlį. Šio darbo jis ėmėsi energingai. Susirašinėjo su Jablonskiu, 
derino principus. Pavarčius ano meto jųdviejų korespondenciją, ne- 
sunku įsitikinti, kad abu kalbininkai rašybos klausimais buvo vienas 
kitam nuolaidūs. Net tais klausimais, dėl kurių ir dabar tebesiginči- 
jama, anuomet tarp jų ginčų beveik nekildavo. Jeigu tada nesusilaukė- 
me vienodos rašybos, tai čia ne Būgos ar Jablonskio kaltė, nes ne nuo 
jų vienų priklausė rašybos suvienodinimas. Tais dalykais „sirgo“ 
platūs inteligentų sluoksniai. Juk rašyba priklauso prie tokių kalbinės 





14 pav. 1958—1962 m. išleisti K. Būgos „Rinktiniai 
raštai“ 

veiklos sferų, kurioje gali aktyviai reikštis visi. Ir iš tikrųjų visi reiškė- 
si. Kadangi joks pasiūlytas projektas negalėjo visų spaudos darbuoto- 
jų patenkinti, o tokios valstybinės įstaigos, kuri juridiškai aprobuotų 
vieną ar kitą projektą ir padarytų jį visiems privalomą, anuo metu 
nebuvo, tai kiekvienas projektas ir liko tik projektas, kurio praktiškai 
laikėsi vien tie, kuriems jisai patiko. 

Iki 1912 m. paties Būgos rašyba kiek įvairavo. Joje vis dar pasitai- 
kydavo Jauniaus rašybos liekanų. Paaštrėjus ginčams rašybos klausi- 
mais, Būga iš pagrindų ištyrė visus ginčijamus atvejus ir, gerai išstudi- 
javęs visą lietuvių kalbos rašybos raidą nuo pat pirmųjų lietuviškų 
knygų pasirodymo, apie 1912—1913 m. susidarė nuoseklią savo rašy- 
bos sistemą. Dėl mokslinio darbo negalėdamas pakankamai laiko 
skirti žadėtam vadovėliui rašyti, 1913 m. Būga pagrindinius savo ra- 
šybos principus išdėstė straipsnyje „Dėl mūsų rašybos“, kuris buvo 
išleistas ir atskira knygele, pavadinta „Rašybos mažmožiai“. Šiame 
darbe pateiktoji Būgos rašyba tik viena kita smulkmena tesiskiria nuo 
dabar mūsų vartojamos. Svarbiausi skirtumai: rašymas mezdamas, 
vezdamas (su z!), kįla, pyva (su į, ų!) ir augštas (su g!). Būga rašė bjau- 
rus, pjauti su jotu kaip ir mes dabar rašome. Ši Būgos rašyba dėl savo 
nuoseklumo (bjaurus, pjauti turi iš senovės paveldėtą jotą, ištariamą 
bendrinėje kalboje ir tarmėse; formų mezdamas, vezdamas z nėra kilęs 
iš s; kįla, pyva turi į, ų iš *in, *un, kaip ir galininkai akį, sūnų; augštas 
yra tos pačios šaknies žodis, kaip ir auginti) buvo priimta visų žymiausių 
baltų kalbų tyrėjų. Trokšdamas, kad rašyba būtų kuo greičiau suvie- 
nodinta, Būga vėliau straipsnyje „Rašybos klausimu“ sutiko su kai 
kuriais rašybos nenuoseklumais, kaip antai, rašyti kyla, pūva, motyvuo- 
damas savo elgesį tuo, jog iš aukštaičių tarmės čia nesą aiškių į, y. 
Taip pat neprieštaravo mesdamas, vesdamas rašymui mokymosi metodi- 
niais sumetimais (derinimasis prie bendraties). 

Straipsnių serijoje „Kalbos dalykai“ (1907—1910) Būga įrodė, kad 
bendrinėje kalboje turi būti vartojamos taisyklingos formos taip, pa- 
gėlba, pašalpa, dvasia. giria, pavėjus, elgeta, deja, dosnūs ir daugelis 
kitų vietoj tais laikais spaudoje smarkiai paplitusių antrinės kilmės 
variantų (teip, pagėlba, pašelpa, dvūsė, girė, paėjus...) arba iškraipy- 
tų ir iš tikrųjų kalboje nesamų formų (elgėta, dėja, duosnus...); nus- 
tatė taisyklingą atskirų žodžių rašybą, pvz., šiandieną, šiaip, keletas, 
mūsų, jūsų, mes, vienok, tiesiog, ypatingai, ypač ir kt. (vietoj tada įsiga- 
lėjusių šendieną, šeip, keliatas, mysų, jųsų, męs, vienog, tiesiok...); 
išaiškino, kokiomis reikšmėmis reikėtų vartoti žodžius prėkė, kdina, 

siela, vėlė, tiesa, teisė, teisybė, valstybė, valstija, nuduotūvės, vestūvės; 
kokią mandagumo formą vartoti kreipiantis (rašė apie pasakymus 
sveikata, jo mylista ir kt.); kaip tarti ir rašyti tarptautinius Žodžius ir 
t. t. Taigi jis daug prisidėjo prie mūsų raštų kalbos tobulinimo, prie 
tvirtesnių bendrinės kalbos ir jos rašybos normų nusistovėjimo. Dėl 
netaisyklingų, t. y. kalboje nesamų ar negalimų žodžių bei jų formų 
atitaisymo, taip pat dėl labai gausių kalbos faktų „Kalbos dalykai“ 
turi mokslinę vertę, kuri iš dalies tebėra išlikusi iki šių dienų. 

Būdingiausias visų praktiniais kalbos klausimais parašytų Būgos 
straipsnių bruožas — labai stiprus juose dėstomų teiginių argumenta- 
vimas. Priešingai daugeliui ano meto (ir vėlesnių) kalbininkų, Būga 
niekur nesielgdavo diktatoriškai, neprimetė kitiems savo nuomonės, 
bet stengdavosi skaitytoją įtikinti svariais argumentais. Svarstydamas 
kurį nors žodį ar posakį, jis pirmiausia stengėsi išaiškinti, ar tas Žodis 
arba posakis yra savas, lietuviškas, ar svetimas, skolintas; ar jis yra 
tikras kalbos duomuo, ar kalbos gerai nemokančių žmonių iškrai- 
pytas. Spręsdamas šiuos klausimus, Būga remdavosi ne „kalbos nuo- 
jauta“, bet patikimų šaltinių — senųjų raštų, geresnių rašytojų vei- 
kalų, tautosakos ir šnekamosios liaudies kalbos — duomenimis, taip 
pat, reikalui esant, ir giminaičių kalbų faktais. Tokių autentiškų kal- 
bos faktų Būgos praktinio pobūdžio straipsniuose pateikiama labai 
daug. Jie tiksliai užrašyti, pateikiami su tikslia šaltinių metrika, taigi 
gali būti panaudojami ir mokslo reikalui. 

1910 m. užbaigęs praktiniams kalbos klausimams skirtą straipsnių 
seriją „Kalbos dalykai“, Būga ilgainiui sukaupė daug naujų duomenų 
aktualiais to meto raštų kalbos ugdymo klausimais. Mat lietuvių 
spaudoje buvo pradėję rastis nesveikų tendencijų, žalojančių normalų 
bendrinės kalbos plėtojimąsi. Devyniolikoje „Kalbos mažmožių“ 
straipsnių, išspausdintų 1914 m. „Vaire“, Būga pasirodė daug pajė- 
gesnis spręsti praktinius kalbos klausimus, negu buvo rašydamas 1907 
—1910 m. „Kalbos dalykus“. Naudodamasis patikimų šaltinių 
duomenimis, šiuose straipsniuose pasmerkė kai kuriuos raštų kalbos 
skurdinimo bei kraipymo faktus. Antai akivaizdžiai įrodė, jog tokie 
anuomet gujami iš bendrinės kalbos posakiai, kaip rašomoji kalba 
arba niekū būdū, yra tikri lietuviški, iš senų senovės paveldėti ir vartoti- 
ni posakiai, jog Jablonskio ir kitų tada peikiamas žodis ligotas esąs 
taisyklingas lietuviškas žodis, kurio nereikią vengti, jog to meto laikraš- 
čių vartojamos formos vėluva ir vėlionis esančios iškraipytos, kurių 
vietoje vartotinos tikros kalbos formos vėliava ir velidnis, ir t. t. Šiuose 

straipsniuose Būga nagrinėjo taip pat linksnių vartojimo (tikėti kuo, 
kliūutis kuo, rūpintis kuo; dienojė, metuose kartą) ir priesagų reikšmių 
(pvz., -yba ir -ystė santykio) klausimus, pateikė iš senųjų kalbos pamink- 
lų parinkęs gražių lietuviškų posakių ir žodžių, paremdamas jų varto- 
jimą tarmių pavyzdžiais (dangaūs žengimas, šaukimas ir kt.). 
„Kalbos mažmožių“ seriją Būga tęsė vėliau žurnale „Švietimo 
darbas“. Čia spausdinami straipsniai buvo labai įvairios apimties ir 
tematikos. Šalia plačių straipsnių, kuriuos galėtume pavadinti atski- 
romis baigtomis studijomis, buvo ir mažyčių, teužimančių vos tik vie- 
ną puslapį ar dar mažiau. Būga palietė turbūt visas lietuvių kalbos 
mokslo ir praktikos sritis: nagrinėjo įvairiausius fonetikos, akcento- 
logijos, morfologijos ir ypač leksikologijos klausimus, rekomendavo 
bendrinei kalbai dar plačiau nepaplitusius gražesnius posakius, kons- 
trukcijas, atskirus žodžius, kovojo prieš įvairius kalbos iškraipymus, 
nesveikas perdėto purizmo tendencijas, kalbėjo rašybos ir visokiais 
kitokiais klausimais. Šios serijos straipsnius skirstyti į mokslinius ir 
praktinius iš tikrųjų net neįmanoma. Juose visuose kalbos teorija ir 
praktika yra susiliejusios į darnią vienumą. Savo straipsniuose Būga 
atsidėjęs kantriai aiškino jau seniai mokslui Žinomas tiesas, jog pana- 
šiai skambantys žodžiai nebūtinai turį būti paskolinti, jog jie galį 
būti ir iš senovės paveldėti, jog atskirti, kuris žodis yra savas ir kuris 
svetimas, negalima vadovaujantis vien „kalbos jausmu“ ir žodžio 
skambėjimo panašumu, jog tai padaryti galįs tik kalbos mokslo spe- 
cialistas, gerai išstudijavęs garsų raidos dėsnius. Moksliškai įrodyda- 
mas, kad puristų gujami žodžiai lietuviški, Būga atkreipė dėmesį į tai, 
kokią didelę žalą lietuvių kalbai daro jos pseudogrynintojai. Būga 
tiesiog nepakentė bet kokio diletantizmo ir kalbos dalykų profanavi- 
mo. Anuomet mėgėjai „kalbininkai“, nuodugniau nesusipažinę su kal- 
bos mokslu, su atskirų kalbų raida, buvo pasišovę be atodairos „gry- 
ninti“ lietuvių kalbą, išguiti iš jos tariamas „svetimybes“. Visa bėda 
ta, kad jie nepajėgė ir negalėjo pajėgti atskirti svetimybių nuo panašių, 
bet iš tikrųjų savų, tikrų lietuviškų žodžių ar posakių. Taip jie buvo 
pasišovę kariauti prieš nieku nedėtus lietuviškus žodžius, tokius kaip 
atspėti, boba, kūdikis, lūbas, lidudis, mūrios, pirmenybė, riba, sarmata, 
skriauda, tik ką, užgaida, užmūšti, užtėkti, vilna ir daugelį kitų. 
Būgai savo autoritetu pavyko sudrausti nemokšas ir išvyti iš raštų 
kalbos jų prasimanytas manifestuotes, okupuotes, peršamas tarmines 
formas poperį, popežį, autorį ir kt. Atkakliai polemizuodamas, Būga 
apgynė daug gražių lietuviškų žodžių, formų, posakių ir pakreipė mū- 

sų bendrinės kalbos raidą sveikesne, natūralesne linkme. Čia jo nuopel- 
nai yra dideli, juo labiau todėl, kad diletantus tada tramdė jis vienas. 
Jablonskis, nebūdamas lyginamosios kalbotyros specialistas, jam 
negalėjo padėti. Svarbiausia, Būga lietuvių visuomenei akivaizdžiai 
parodė, jog kalbininkui vien kalbos jausmo toli gražu nepakanka, 
reikia dar ir kalbos mokslo. 

Apibendrinant visą Būgos mokslinę ir praktinę veiklą, pažymėtina, 
kad jis buvo pirmasis lietuvių kalbininkas profesionalas. Iki jo iš esmės 
tebuvo mėgėjai, nors tarp jų buvo ir genialių kalbos tyrėjų. Būga — 
pasaulinį garsą pasiekęs lietuvis mokslininkas. Jo nuopelnai lituanis- 
tikai nepaprastai dideli, jis iš esmės ne tik lituanistas, bet ir baltistas, 
ir indoeuropeistas. 


Jonas Jablonskis 


Didysis mūsų bendrinės kalbos ugdytojas. Gimė 1860 m. Kubilč- 
liuose, netoli Kudirkos Naūmiesčio. 19 metų vyresnis už Būgą. Pradi- 
nę mokyklą lankė Naūmiestyje, o 1872—1881 m. mokėsi Marijimpo- 
lės gimnazijoje, kurį laiką kartu su V. Kudirka. 1881—1885 ir 1888 m. 
Jablonskis studijavo Maskvos universitete klasikinę filologiją. Di- 
delę įtaką jam darė profesoriai F. Koršas ir F. Fortunatovas, dėstęs 
lietuvių kalbą. Universitete pradėjo domėtis lietuvybe ir lietuvių kalba. 
Gimnazijoje į visa tai dar Žiūrėjo pro pirštus (kaip ir Kudirka), save 
laikė „lenku“. Tautiškai apsispręsti padėjo „Aušra“. 

Baigusiam universitetą Jablonskiui kaip lietuviui carinė valdžia 
neleido dirbti Lietuvoje mokytoju. Ketverius metus vertėsi atsitiktiniais 
darbais, buvo teismo raštininkas, mokė vaikus privačiai. 1889 m. pa- 
vyko įsitaisyti Mintaujos (dab. Jėlgava, Latvijoje) gimnazijoje. Ten 
mokėsi daug lietuvių. Susipažino su garsiuoju latvių kalbininku K. 
Miūlenbachu, dirbusiu toje pačioje gimnazijoje. Dažnai lankydavosi 
Lietuvoje, rinko kalbos duomenis. Caro valdžiai tai nepatiko ir 1897 m. 
iškėlė Jablonskį į Revelį (dab. Talinas). Čia užmezgė ryšius su Ru- 
sijos Mokslų akademija. Jam buvo pavesta redaguoti Juškų žodyno 
vieną tomą. 1901 m. už bendradarbiavimą „Varpe“ ir susirašinėjimą 
su V. Kudirka caro valdžia Jablonskį atleido iš mokytojo pareigų. 
Netekęs tarnybos, prisiglaudė pas gimines Žeimėlyje. 1902 m. valdžia 
jį ištrėmė iš Lietuvos į Pskovą. Čia toliau redagavo Juškų žodyną. 

1903 m. Jablonskiui buvo leista 
apsigyventi Šiauliuose, kur tvarkė 
grafų Zubovų archyvą, nelegaliai 
mokė vietos inteligentus lietuvių 
kalbos, rinko kalbinius turtus. 
1904 m. persikėlė gyventi į Vil- 
nių. Iš pradžių taisė po spaudos 
draudimo panaikinimo pradėtų 
leisti lietuviškų laikraščių kalbą, 
vėliau vertėsi spausdindamas tai- 
syklinga kalba knygeles. Gyveno 
gana sunkiai. 1906 m. Jablonskiui 
pasisekė įsikurti neetatiniu lietu- 
vių kalbos mokytoju Panevėžyje. 
Rašė straipsnius bei recenzijas 
kalbos klausimais. Su mokiniais 
vertė į lietuvių kalbą pedagoginio 15 pav. Jonas Jablonskis 
turinio knygeles. Gerokai pašlijo 
sveikata. 1908 m. gavo lotynų kalbos mokytojo vietą Breste. Po trejų 
metų, visiškai pašlijus sveikatai, persikėlė į Gafdiną. Čia jį užklupo 
I pas. karas. Artėjant frontui kartu su gimnazija evakuavosi į Veližą, 
vėliau į Voronežą, kur buvo susibūrę daug lietuvių pabėgėlių. Mokė 
lietuvių ir lotynų kalbų karo pabėgėlių gimnazijose. Dėl ligos ne- 
begalėjo vaikščioti į pamokas, tekdavo atvežti račiukais. Tačiau, 
nepaisydamas labai sunkios sveikatos būklės, Jablonskis ir toliau 
atkakliai dirbo. 1 

Po Spalio perversmo Jablonskis grįžo į Lietuvą. Apsigyveno Vil- 
niuje. 1919 m. Vilnių okupavus Lenkijai, persikėlė į Kauną. Vadovavo 
vidurinių mokyklų mokytojų kursams. 1922 m. įkūrus universitetą, 
buvo išrinktas jo profesoriumi. Kol leido sveikata, dėstė universitete 
(iki 1926 m.). Dirbo labai daug iki pat mirties. Mirė Kaune 1930 m., 
šešeriais metais vėliau negu Būga??, 

Jablonskis savo kaip kalbininko veiklą pradėjo tada, kai lietuvių 
bendrinė kalba formavosi vakarų aukštaičių tarmės pagrindu. Tarmės 





22 Apie Jablonskį ir jo veiklą prirašyta daug. Ypač minėtini A. Piročkino veikalai: 
Prie bendrinės kalbos ištakų, V., 1977; J. Jablonskis — bendrinės kalbos puoselė- 
tojas. V., 1978; Jono Jablonskio laiškai. V., 1985; Jono Jablonskio kalbos taisy- 
mai. K., 1986 ir kt. Išsamų penkiatomį Jablonskio raštų leidimą parengė J. Balči- 
konis 1932—1936 m., rinktinių raštų dvitomį — J. Palionis 1957—1959 m. 


145 


pasirinkimas jau buvo iš esmės nulemtas. Jablonskis daugiausia 
nusipelnė kaip tos kalbos ugdytojas bei normintojas. Jis didžiausias 
mūsų rašomosios kalbos tobulintojas, neretai vadinamas jos tėvu. 
Pirmasis mokytas lietuvis kalbininkas praktikas, kaip reikiant susipa- 
žinęs su kitų tautų rašomųjų kalbų sandara bei jų tobulinimo darbu. 
Mokslinis lietuvių kalbos tyrimas, jos praeities bei istorijos atsklei- 
dimas Jablonskiui nedaug terūpėjo. Jis sielojosi dėl mūsų kalbos dabar- 
ties, ypač raštų kalbos norminimo, gujo iš kalbos visokias šiukšles. 
Per visą savo ilgą gyvenimą — net 25 metais gyveno ilgiau už Būgą — 
Jablonskis nenuilstamai kovojo su lietuvių kalbos negerovėmis, aiški- 
no rašybos, morfologijos, sintaksės, leksikos ir stiliaus klaidas, taisė 
ano meto raštų kalbą, žodžiu ir raštu mokė lietuvius reikšti savo min- 
tis taisyklinga kalba. Geros, taisyklingos, aiškios ir sklandžios kalbos 
jis mokė visur: mokyklose, universitete, įvairiuose kursuose, pokal- 
biuose ir, žinoma, spaudoje. Nuo 1890 m. „Varpe“ ir kituose laikraš- 
čiuose skelbė straipsnius kalbos kultūros klausimais, dažniausiai 
bavadintus „Kalbos dalykais“. Jų parašė apie pusantro šimto. Kovo- 
damas su ano meto raštų kalbos negerovėmis, Jablonskis buvo labaiį 
atkaklus: tas pačias klaidas kantriai taisydavo po kelis ar net keliolika 
kartų, kol rašantys pagaliau nuo jų atprasdavo. Taisytina tada buvo 
labai daug kas. Iki Jablonskio mūsų rašyboje būta didelės painiavos, 
labai nevienodi buvo terminai (daugiausia vergiškai išsiversti iš kitų 
kalbų), vartota begalė barbarizmų, buvo padrika ir nelietuviška sin- 
taksė. Jablonskiui pradėjus savo veiklą, ilgainiui viskas gerėjo: ėmė ma- 
žėti rašybos painiava, naujadarai tapo lietuviškesni, daug svetimybių 
buvo pakeista lietuviškais atitikmenimis, aptvarkyta sintaksė ir t. t. 

Jablonskis pirmasis iš tautinio atgimimo veikėjų ėmė reikalauti, 
kad bendrinės kalbos branduolį ir jos tolimesnio augimo pamatą 
sudarytų liaudies kalba, jo terminu, „žmonių kalba“. Kiekvieną ben- 
drinės kalbos reiškinį jis ėmė grįsti gyvosios liaudies kalbos duomeni- 
mis. Tą kalbą laikė svarbiausiu normų šaltiniu bei normų kriterijumi. 
Būdamas įžvalgus ir gerai pasirengęs kalbininkas, jis sugebėjo pama- 
tyti ir atskleisti būdinguosius liaudies kalbos dėsningumus bei raidos 
polinkius. Jais ir grindė kuriamą raštų kalbą. Ją lygino su „žmonių 
kalba“ ir kur rado neatitikimą — taisė. Iš analogiškų liaudies kalbos 
pavyzdžių sprendė apie vieno ar kito žodžio darybos gerumą, vienos 
ar kitos sintaksinės konstrukcijos lietuviškumą bei jos tinkamumą 
bendrinei kalbai. Antai pagal skaityti — skaitytojas, daryti — dary- 

tojas jis ir šalia rašyti teikė vartoti rašytojas, o ne rašėjas, kaip tuomet 
buvo sakoma. Jablonskis siekė ne vien rašomosios kalbos lietuviškumo, 
grynumo, bet ir sistemingumo, aiškumo. 

Liaudies kalbos kaip rašomosios kalbos normų kriterijaus užuomazgų galima 


taikyti XVIII a. M. Merlino (M6rlin) ir jo šalininkų darbuose. Tačiau ano meto 
sąlygomis jiems nepavyko sulaukti visuotinio to kriterijaus pripažinimo, nukreipti 
rašomosios kalbos raidos liaudine kryptimi. Tai padarė Jablonskis. 


Liaudies kalbą kaip bendrinės kalbos šaltinį Jablonskis suprato 
plačiai. Tai ne vien šnekamoji kaimo žmonių kalba, bet ir jų tautosaka, 
kurioje slypi amžiais susikristalizavę, labiausiai nušlifuoti liaudies 
kalbos pavyzdžiai („kalbos brangenybės“). Vertino jis ir iš liaudies 
kilusių žymiųjų rašytojų (K. Donelaičio, S. Daukanto, M. Valančiaus, 
A. Baranausko, Žemaitės...) kūrybą, nors šiaip į grožinę literatūrą, 
kaip bendrinės kalbos šaltinį, žiūrėjo skeptiškai dėl joje šalia „perlų“ 
buvusių daug „pelų“, svetimųjų apnašų. Iš visų šaltinių Jablonskis 
bendrinei kalbai ėmė tik tai, kas iš senovės paveldėta, autentiška, 
lietuviška. Visa kita jis atmetė kaip svetimų įtakų antsluoksnį. Taigi 
jis anaiptol nereikalavo aklai sekti liaudies kalba. Įspėdavo būti atsar- 
gius. Vengdamas kalbos negerovių, stengėsi paskleisti ir yra pasklei- 
dęs mūsų raštų kalboje labai daug iš liaudies paimtų gražių lietuviškų 
žodžių bei posakių. Greit Jablonskis tapo didžiausiu taisyklingos kal- 
bos autoritetu, kuriuo visi pasitikėjo: „Jablonskis taip rašo, taip ir tu- 
rime rašyti!“ — sakydavo tada visi. Taigi jam iš tikrųjų tinka rašomo- 
sios kalbos tėvo vardas. 

Visų pirma Jablonskis rūpinosi iš rašomosios kalbos išguiti barba- 
rizmus, kurių tada turėta daug. Jo iniciatyva iš raštų (ir viešosios šne- 
kamosios kalbos) buvo pašalinta daugybė nereikalingų skolinių, pvz., 
abelnai, ūbrozas, aptiekė, budavėti, čestavoti, gaspadūrius, grūbė, grū- 
šia, jėmarkas, kytras, korūnė, kvartūkas, liūosas, maskėlis, mislis, 
nabūšninkas, navūtnas, pavietrė, pčtnyčia, plčcius, pričinia, pridėčkas, 
prėcė, rankavičtas, skleinyčia, smeftis, sėželka, spūtas, storonė, stuba, 
sdyti, svodba, šposas, tavėras, trėpės, trivėti, urėdas, zėkanas, zoslū- 
nas, žalničrius. Barbarizmus jis keitė lietuviškais žodžiais. Kai kurie 
lietuviški atitikmenys tada dar kartais raštuose iš seno būdavo išlaikomi, 
Jablonskis stengėsi juos kelti į pirmą vietą, kad užgožtų svetimybes. 
Ir tai jam sekėsi. Kitų barbarizmų lietuviški atitikmenys buvo jau už- 
miršti, nors juos dar vartojo senųjų raštų autoriai. Jablonskis stengėsi 

tokius vėl atgaivinti, pvz., vartoti nuodėmę vietoj šį Žodį išstūmusio 
slavizmo gričkas. Vienas kitas senovės žodis buvo pradėtas vartoti 
ne ta reikšme, kokią seniau turėjo, pvz., prėkė — 'kainos' reikšme. 
Teko tokiems grąžinti senąją reikšmę, taigi prėkę vartoti vietoj sveti- 
mybės tavėras. Kai kuriems barbarizmams pakaitalų Jablonskis su- 
rado tarmėse. Kartais tekdavo ir tokių kiek pakeisti reikšmę, pritai- 
kyti ją naujiems poreikiams. Antai načidlniko lietuvišku pakaitalu 
pėčius dabartinis atitikmuo krosnis tarmėse vartotas tik "pirties kros- 
nies' reikšme. Ji buvo išplėsta ir krosnis imtas vartoti ne tik pirties, 
bet ir “virtuvės pečiui' pavadinti. Tokių ir panašių pavyzdžių galima 
būtų nurodyti daug. Nenuilstamo Jablonskio triūso dėka vietoj, pa- 
vyzdžiui, skolinių bakūžė, balana, bujoti, čienia, dūšia, gromata, kuknia, 
liekarst(v)a, prietelius, vičdras įsigalėjo gražūs lietuviški žodžiai 
lūšnėlė (trobelė), skalė, tarpti (klestėti), kdina, siela, laiškas, virtūvė, 
vdistas, bičiūlis, kibiras ir kt. Jablonskis keitė ir nevykusius hibridus, 
pvz., mokslinyčią į mokyklą, juokavoti į juokduti ir pan. Tačiau jis to- 
leravo plačiai paplitusius svetimus žodžius, pavyzdžiui, netaisė slaviz- 
mų b/žnas, grįbas, baravykas, košė, pyrūgas, nors jiems pakeisti ir buvo 
savų žodžių: skliūdis, krembljs, tikrinis, tyrė, ragaišis. Beje, kartais 
bekovodamas su svetimybėmis Jablonskis suklysdavo, be reikalo 
skoliniu įtardavo lietuvišką žodį, pvz., boba (siūlė keisti sėnė, senėlė), 
skriaūsti, zuikis (laikė slavizmu, nors tai senas baltų žodis, lietuvių 
gautas iš kuršių), svetima laikė priesagą -žnas: pirmiūną keitė pirmuo- 
liū, pirmuokliū, ir kt. Įsitikinęs, kad klydo, liaudavosi tokius žodžius 
taisęs. 

Neradęs tinkamo lietuviško žodžio tarmėse ar senuosiuose raštuo- 
se, Jablonskis stengdavosi pats jį pasidaryti. Naujadarų jis yra priga- 
minęs labai daug, daugiau negu kuris kitas lietuvių kalbininkas. Dabar 
mes dažnai net neįtariame, kad vienas ar kitas mūsų kasdien vartoja- 
mas žodis yra Jablonskio padarytas — tokie dažniausiai niekuo ne- 
siskiria nuo kitų žodžių, pvz., apysaka (galėjo paimti kur iš tarmių, 
Jaunius vartojo "tarinio? reikšme), atvirūkas, daugiklis, degtūkas, de- 
guonis, įspūdis, mokinys, pasakėčia, pažangė, pieštūkas, sdndauga, 
sąsiuvinis, spaudinjs, teisėjas, vadovėlis, vaizduotė, vandenilis. Šiandien 
net ne visuomet galima nustatyti, kuriuos žodžius iš tikrųjų sudarė pats 
Jablonskis ir kuriuos jis tik išpopuliarino, kitų gerai sudarytus įdiegė 
l rašomąją kalbą. Jau „Varpo“ laikotarpiu jo veiklos dėka įsigalėjo 

naujadarai prekymetis, sviedinys, tardytojas, teismas, turinjs, vdistas, 
valdininkas, valdovas, virtūvė 1r daug kitų. Jablonskis tada pakeitė 
daugybę nevykusiai sudarytų naujadarų taisyklingesniais. Antai vietoj 
įsigalėjusių apšvaista (apšvietd) ėmė vartoti švietimas, vietoj ateitinės 
— ateitis, atvirlaiškio (atvirūtės) — atvirukas, bėtvarkės — netvarka 
(vartojo M. Daukša), daugiskaitlio — daugiskaita, gėrbūvio — gero- 
vė, gydytuvės (Iligonbučio) — ligoninė, įdomdutis — domėtis, (spaudo 
(ispaudžio) — įspūdis, įtekmės — įtaka, |langinyčios — langinė, Iyg- 
svaros — pusidusvyra, mokintuvės (mokslinyčios, mokslūvietės, moks- 
lainės) — mokykla, neprigulmybės — nepriklausomybė, paišėlio (pai- 
šiūko) — pieštūkas, pamokslinyčios — sakyklė,  pirmyneigės — pa- 
žangū, praeitinės — praeitis, sandarbininko — bendradafbis, savisto- 
vaūs — savaraūkis, skaitlinės — skaitmuo, šnypštūko — nosinė, vai- 
dintuvės — vaizduotė, viršžmogio — afitžmogis ir kt. Tačiau tada ne- 
prigijo Jablonskio siūlyti pamokslinė "sakykla", tvirtumd "tvirtovė", 
velys "velionis" ir kai kurie kiti. Vėliau Jablonskis išplatino labai daug 
gražių savo paties (ir kitų) sudarytų žodžių, dabar visuotinai vartojamų: 
aūftraštė, garbėtroška, kūrinys, nesąmonė, paraštė, pojūtis, priejuostė, 
savimyla, skersmuo, šviesuolis, tamsuolis, uždavinys, veiksnys... Daug 
prisidėjo prie įvairių sričių terminologijos kūrimo. Dabar mums net 
nelengva nuspėti, kur ir kiek Jablonskis yra turėjęs įtakos. Apskritai 
savo ilgamečiu ryžtingų darbu jis visą naujadarų kūrybą pakreipė 
nauja, pozityvia linkme ir sudarė ištisą epochą rašomosios kalbos is- 
torijoje. 

Jablonskis turėjo labai stiprų kalbos jausmą, kuriuo pajėgė atskirti 
kalbos grūdus nuo pelų. Ir ne vien naujadarais jis turtino rašomąją 
kalbą. Nustatė bei patikslino daugelio senų veldinių reikšmes, išryški- 
no, kuo vieni žodžiai skiriasi nuo kitų panašios reikšmės. Antai griež- 
čiau išskyrė šių porų žodžius: daind — giesmė, dora — dorybė, eise- 
na — eitynės, kdina — prėkė, kampas — kertė, mylėti — mėgti, na- 
rys — sąnarys, reikšmė — prasmė, ryšys — santykis, talpa — turinjs, 
vartoti — naudoti, žinoti — mokėti ir kt. Išryškino daugelio lietuvių 
kalbos priesagų reikšmes, jų vartosenos skirtumus. Pavyzdžiui, nus- 
tatė, kad vietoj lietūviška kalba turi būti lietuvių kalba, vietoj taisjk- 
liška kalba — taisyklinga kalba, vietoj tautystė — tautybė, vietoj 
adv. asmeniniai — ūsmeniškai. Išryškino kad ir šių priesagų skirtumus: 
-imas ir -ymas, -esys ir -ėsys, -ėjas ir -tojas, -ingas, -inis ir -iškas. Taisė 
kai kurias į raštų kalbą įsibrovusias tarmybes, pvz., drūčiai "labai", 

mėedega "medžiaga", pakasynos "laidotuvės", (suJroti "(su)spėti", skait- 
lius “skaičius', sėdnas “sodas', pasuko tiesėn “...dešinėn' ir kt. 

Jablonskio akyse liaudies sukurti žodžiai turėjo didesnę vertę negu 
individualių žmonių nukalti naujadarai. Juos ir pats kalėsi tik tuo at- 
veju, jeigu kuriai sąvokai reikšti tarmėse ar senuosiuose raštuose nera- 
do tinkamo žodžio. Atkakliai kovojo prieš netinkamai sudarytus 
neologizmus. Kartais net vietoj jų siūlė vartoti nelietuviškos kilmės 
tarptautinius žodžius, pvz., vietoj apšviestūno — inteligentą, vietoj 
buitpiešos — biografiją ir pan. Būdingesni Jablonskio atmesti nauja- 
darai: agnd “energija", būtėvė "istorija", dėsmė "tema", džiūgautė “trium- 
fas', mokysta 'metodika", orovė "klimatas", panaša "analogija", raštūo- 
menė 'raštija', rėikšlas “simbolis, tvarkėvas "direktorius", vaidykla 
"teatras", vaidintūvė "vaizduotė". 

Paties Jablonskio taisymai ilgainiui gerokai keitėsi. Ankstesniuose sa. 
vo straipsniuose jis vartojo nemaža tokių žodžių, kuriuos pats vėliau 
taisė, pvz., įspaudas, ligonbutis, rafikvedis, rašėjas, sdntaisa "sintaksė", 
sostūpilis, užbaiga "galūnė"... Apskritai jo raštų kalba tada dar paly- 
ginti nedaug tesiskyrė nuo kitų autorių. Joje pasitaiko ir nevykusiai 
sudarytų (net savo paties) naujadarų, pvz., kirptūvė "kirpykla' (vartojo 
jau Sirvydas), pamėkslinė "sakykla", pinigynas "iždas", tvirtuma “tvir- 
tovė?, viršila "viršaitis" ir kt. Bet Jablonskio raštų kalba greit tobulė- 
jo, joje daugėjo gerai sudarytų naujadarų, pvz., vietoj aftgalvio atsi- 
rado pirma aAtrašas, paskui šį pakeitė aftraštė, vietoj įtalpa — turinys 
ir pan. Jablonskis nebuvo užsispyręs. Sužinojęs kokį geresnį siūlymą, 
savojo atsisakydavo. Radęs liaudies kalboje kitokių pavyzdžių, negu 
kad buvo linkęs manyti, Jablonskis dažnai pakeisdavo savo ankstesnį 
nusistatymą. Antai kurį laiką taisė kaip netaisyklingą prieveiksmį 
noridi, nes nerado būdvardžio norūs. Bet sužinojęs tokį būdvardį 
kalboje esant, be to, tarmėse bei senuosiuose raštuose vartojamą ir prie- 
veiksmį noriai, greit liovėsi jį taisęs. Panašiai liovėsi koneveikti pro- 
yra tikri kalbos faktai. Nepagrįstų taisymų daugiau pasitaiko tik Jab- 
lonskio gyvenimo pabaigoje. Mat sunkios ligos sukaustytas jis nebega- 
lėjo kaupti liaudies kalbos duomenų, kaip reikiant lyginti su jais naujai 
pasirodančius spaudoje žodžius. Tai ir sudarė sąlygas atsirasti nepag- 
rįstiems įtarimams. Dabar mes plačiai vartojame Jablonskio taisytus 
žodžius bendrija, esybė, ištvermė, išvaizda, kainuoti, kitataūtis, mokyto- 
jduti. nuodugniai, nuosavybė, padėtis, piniguočius, priderančiai, skriau- 

da, sūeiga, svetingas, turtuolis, Ūpas, užduotis, užsigeisti ir kai kuriuos 
kitus. Atskiri Žodžiai įsigalėjo ne ta reikšme, kuria siūlė juos vartoti 
Jablonskis, pvz., kariniūkas “oficieriaus"', o ne "kariškio" reikšme. Aps- 
kritai pasakytina, kad naujo žodžio įsigalėjimas ar neįsigalėjimas daž- 
nai priklausė ne tik nuo to žodžio darybos taisyklingumo, bet ir nuo 
kitų pašalinių aplinkybių: nuo visuomenės inertiškumo ar aplaidumo, 
nuo vartotojų nusiteikimo, nuo darinio akivaizdumo ar jo nepakan- 
kamo motyvavimo, pagaliau nuo to meto mados dalykų. Antai žodžiai 
dinis ir Obalsis yra nevykėliai (pirmąjį J. Basanavičius „nukalė“ iš vei- 
ksmažodžio eiti, antrasis lenkų og/os kalkė), bet juos net ir dabar kar- 
tais vartojame. Taigi dėl atskirų žodžių įsigalėjimo ar neįsigalėjimo 
negalima beatodairiškai kaltinti Jablonskį klydus. 

Daug Jablonskio taisymų mums ir šiandien labai aktualūs, pvz., 
pagerbkime Čiurlionio atmintį (= atminimą), deginamas (= opūs, 
gyvas, labai svarbūs) klausimas, paeiti (= būti kilusiam) iš geros 
šeimos, pilnai (= visai, visiškai) suprasti, myli (= mėgsta) muziką, 
pildyti ( = vykdyti) sutartį, pildyti (= atlikti) pareigas, studentai 
skaitomi (= laikomi) visuomenės nariais, užvesti (= pradėti, 
iškėlti) bylą, išrišti ( = išspręsti) klausimą, tampresni ( = glaudesni) 
santykiai, skaitlingas ( = gausūs) susirinkimas, kariškas ( = kūro) 
laivas, organizacijinis ( = organizūcinis) komitetas, miestas 
randasi (= yra) prie upės ir t. t. 

Ypač daug dėmesio Jablonskis skyrė sintaksės taisymams. Anuomet 
(kaip ir dabar) buvo labai sunku atpratinti rašytojus ir šiaip inteligen- 
tus nuo svetimų sintaksinių konstrukcijų vartojimo, tokių kaip buvau 
ant stoties (=stotyjė),iš priežasties (= dėl) ligosneatėjau, jis dir- 
ba persargą (= sargu), knyga nuo mokslininko parašyta (= mėks- 
lininko parašyta) ir pan. Tokių pavyzdžių tada raštuose tiesiog knibž- 
dėte knibždėjo. Jablonskis juos atkakliausiai taisė. Štai dar keli jo 
taisymo pavyzdžiai: uždėti kromą (= įsteigti, atidaryti parduotuvę, 
plg. 1. založyč kramę), vyrai valdo pasauliu ( =pasdulį), tie keliai 
jam rodydavęsi tinkamais (= tinkami), malonu būtų išgirdus jo nuo- 
monę tame klausime (= tuo kldusimu), visa tai galima būtų pašalinti 
kelių valandų bėgyje (= per kelias valandas), susirinko keli lietu- 
viai, kad įsteigti draugijos skyrių ( = draugijos skfriui įsteigti, kad 
draugijos skyrių įsteigtų), pas ūkininką (= ūkininkui) gimė kūdikis 
be rankų, aš ačiū jam (= per jį) nė arklio nebeturiu. Jablonskis kėlė 
aikštėn gražius lietuviškus sintaksės pavyzdžius, būdingus lietuvių sin- 
taksei dalykus, pvz., mokykla yra žmonėms švičsti (ne: dėl žmonių 

apšvietimo), bankas įteikė pinigus nurodytu ūdresu (ne: ant nurodyto 
adreso) ir pan. Nenuilstamas triūsas davė gerų vaisių: kad ir pamažu, 
bet mūsų rdšomosios kalbos sintaksė gerėjo. 

Labai vertingos bendrinės kalbos norminimui Jablonskio parašytos 
gramatikos. Jos skyrėsi nuo visų iki tol caro valdomoje Lietuvoje pa- 
sirodžiusių gramatikų (beje, dažniausiai nelietuviškai parašytų) labiau- 
siai tuo, kad jose buvo ne aprašoma kuri viena tarmė ar tų tarmių 
mišinys, bet pateikiamos kanonizuotos (įteisintos) rašomosios kalbos 
normos. Tai buvo griežtai norminės bendrinės kalbos gramatikos. 
Jų ištakas sudarė 1899 m. Peterburge lietuvių studentų hektografu 
išleista „Lietuviška gramatikėlė“. Jos pirmąjį variantą 1897 m. sudarė 
Petras Avižonis, tada dar Dorpato (Tartu) universiteto studentas me- 
dikas, naudodamasis F. Kuršaičio gramatika. Jablonskis tą gramatikėlę 
pataisė, papildė ir sukirčiavo. Tuo metu „Susivienijimas lietuvių 
Amerikoje“ paskelbė konkursą lietuvių kalbos gramatikai parašyti. 
Dalyvavo P. Avižonis. Jam buvo pasiūlyta „Lietuvišką gramatikėlę“ 
pertvarkyti. Darbo ėmėsi abu su Jablonskiu. Pastarasis gramatikėlę 
iš esmės perdirbo. Iš to išėjo Petro Kriaušaičio (Petras — Avižonio 
vardas, Kriaušaitis — Jablonskio slapyvardis) „Lietuviškos kalbos 
gramatika“, kuri buvo išleista 1901 m. Tilžėje. Gautą už ją premiją 
pasidalijo abu. 

1901 m. „Lietuviškos kalbos gramatika“ laikytina pirmąja mūsų 
dabartinės bendrinės kalbos normine gramatika. Jos reikšmė — epo- 
chinė, bendrinės kalbos istorijoje prilygstanti tai reikšmei, kurią lictu- 
vių kalbos mokslo raidoje turėjo A. Šleicherio gramatika. 1901 m. 
gramatikoje Jablonskis teoriškai įtvirtino carų valdomoje Lietuvoje 
bendrinę kalbą vakarų aukštaičių tarmės pagrindu. Gramatikoje 
jis išdėstė bendrinės kalbos kūrimo programą. Jos pagrindiniai bruožai 
numatyti tokie. Bendrinės kalbos pagrindą sudaro „paprastoji suval- 
kiečių tarmė“. Iš tikrųjų gramatikoje pateikiamos formos beveik ne- 
siskiria nuo F. Kuršaičio gramatikoje pateiktų. Rašybos sistema 
nedaug tesiskyrė nuo mūsų dabar vartojamos. Fonetikoje griežtai 
skiriami ilgieji ir trumpieji balsiai. Sankcionuoti svetimi priebal- 
siai f, ch, h. Vartoseną reikalaujama grįsti žmonių, t. y. liaudies, 
kalba, o ne tuometine raštija, kuri esanti paremta „ant svetimų kalbų 
įstatymų“. Iš pačios žmonių (liaudies) kalbos imtina tik tai, kas joje 
lietuviška, visa kita atmestina. Šios programos Jablonskis laikėsi visą 
savo gyvenimą. Nors 1901 m. gramatika turėjo trūkumų — ji nebuvo 
išsami, pasitaiko prastų terminų (bet dauguma gana vykę, pvz., vietoj 

Jauniaus tarsnis įsivesta gažsas, vietoj sdntara — priebalsis, vietoj 
s4jama — skiemuo, vietoj vienskaitlis — vienaskaita), jaučiamas sku- 
bos darbas, silpnokas sintaksės skyrius, tačiau šioje gramatikoje buvo 
pirmą kartą sankcionuota bendrinės kalbos sistema, pateikti jos 
apmatai, išdėstyta tos kalbos kūrimo programa. 

1919 m. Vilniuje pasirodė P. Kriaušaičio ir Rygiškių Jono slapyvar- 
džiais pasirašyta išsamesnė „Lietuvių kalbos gramatika“ (jau ne /ie- 
tuviškos kalbos!), kurios antrasis papildytas leidimas išspausdintas 
1922 m. Kaune. Pastarasis iš tikrųjų iki šiol tebėra vienas iš geriausių 
ir išsamiausių mūsų bendrinės kalbos vadovėlių. 1901 m. gramatikoje 
buvo tik suformuluoti bendrinės kalbos norminimo principai, o 1919 
m., ypač 1922 m., gramatikose jie jau realizuojami. 1922 m. gramatika 
labai atitiko laiko dvasią. Ji pasirodė tuo metu, kai formavosi lietuvių 
mokykla, buvo steigiamas universitetas, įstaigose pradėta vartoti 
lietuvių kalbą. Gramatika tada buvo gyvybiškai reikalinga. Švietimo 
ministerija jos rašybą patvirtino kaip privalomą visose Lietuvos mokyk- 
lose. Buvo įdiegtos ir gramatikos normos. Daugumas joje vartojamų 
terminų įsigalėjo lietuvių kalbotyroje, pvz., skardūsis, duslūsis prie- 
balsiai, iūtarpas; linksnių pavadinimai: vardiniūkas, kilmininkas, 
naudininkas, galiniūkas, įnagininkas, vietininkas, šauksminiūkas; vie- 
nūskaita, daūg (i )skaita, linksniuotė, asmeninis, parodomasis, santykinis 
įvardis; esamasis, būtasis kartinis, dažninis, būsimasis laikai, ištisinis, 
sudurtinis (vartojo S. Daukantas) laikai; tiesioginė, tariamoji, liepiamoji, 
geidžiamėji nūosakos, vėikslas; prielinksnis, jungtūkas, dalelytė, jaus- 
tūkas, ištiktūkas; veiksnys, tarinys, papildinys, pažyminjs, pagrindl- 
nis, šalutinis sakinys, kablėlis, klaustūkas, šauktūkas ir kt. Dalį terminų 
Jablonskis perkėlė iš 1901 m. gramatikos, kiti buvo nauji. Tik vienas 
kitas Jablonskio terminas neįsigalėjo, pvz., kryptis (šaukinys) "krei- 
pinys', liemeninė asmenuotė 'atematinis asmenavimas'. 

1925 m. Jablonskis išleido kirčiuotą „Lietuvių kalbos vadovėlį“, 
skirtą aukštesniajai mokyklai. 

Mums šiandien ypač reikšmingi jo sintaksės darbai: „Lietuvių 
kalbos sintaksė“ (1911 m.) ir „Linksniai ir prielinksniai“ (1928 m.). 
Jais rėmėsi visi vėlesniųjų mokyklinių lietuvių kalbos sintaksės vadovė- 
lių autoriai. Sintaksė iki Jablonskio buvo bene silpniausia lietuvių 
kalbos mokymo sritis. Todėl šie vadovėliai ypač vertingi. 

Kartu su kitais autoriais Jablonskis parengė dviejų dalių chresto- 
matiją „Vargo mokyklai“ (1916 m.) ir jos priedą „Mūsų žodynėlis“ 

(1918) m.), taip pat lietuvių kalbos rašybos taisyklių rinkinį „Mūsų 
rašyba“ (1917 m.). Kadangi Jablonskio gramatikose ir kituose darbuo- 
se buvo sukaupta labai daug autentiškų liaudies kalbos duomenų, 
tai tie veikalai tiko ne tik kalbos praktikos, bet ir mokslo reikalams. 
Juos didžiai vertino Žymiausieji lietuvių kalbos tyrėjai. 

Jablonskis ne tik taisė ano meto spaudos kalbą, nc tik žodžiu mokė 
visuomenę taisyklingos kalbos, bet ir pats daug vertė į lietuvių kalbą 
knygų ir knygelių, nemaža jų redagavo, leido, ypač skirtų visuomenei. 
Vertė dažniausiai savo mokinių padedamas. Suredagavo nemaža Že- 
maitės, G. Petkevičaitės-Bitės, J. Biliūno ir kitų rašytojų kūrinių, rū- 
pinosi jų leidimu ir populiarinimu. Jo verstų ir redaguotų knygų kal- 
ba buvo taisyklinga, gyva ir aiški. Savo vertimais ir redagavimu nema- 
ža prisidėjo prie bendrinės kalbos ugdymo, jos kultūros kėlimo. Paga- 
liau per ilgą gyvenimą išugdė daugybę lietuvių kalbos mokytojų, 
spaudos ir kultūros darbuotojų, kurie toliau tęsė savo mokytojo 
tradicijas, diegė jo bendrinės kalbos tobulinimo principus. 

Visa Jablonskio veikla — tai ištisa epocha lietuvių bendrinės kalbos 
istorijoje. Jis mūsų rašomąją kalbą įstatė į tinkamas vėžes, ją stipriai 
sulietuvino, išgujo iš jos svetimas apnašas, jos raidą pasuko sveika 
linkme. Tuo keliu ji ir dabar tebeeina, jo ranka tebejaučiama. 


Kiti kalbininkai ir kalbos mėgėjai 


Ambraziejus Pranciškus Kašarauskas — gamtininkas, kraš- 
totyrininkas ir žymus lituanistikos dalykų rinkėjas. Lenkiškai rašyda- 
vosi Kossarzewski, kaimynai žemaičiai vadino Kašarauskiu. Gimė 
1821 m. prie Pavandenės (dab. Telšių rj.). Augo Kolainiuose. Mokėsi 
Kražių gimnazijoje, 1840— 1844 m. Vafnių kunigų seminarijoje. Ku- 
nigavo Baisogaloje, Pajūryje, Telšiuosė. 1850—1851 m. Telšių bajorų 
mokyklos kapelionas, 1852—1864 m. kunigų pataisos namų prižiū- 
rėtojas. Savarankiškai studijavo gamtos mokslus. Dalyvavo geologų 
ekspedicijoje prie Papilės Tyrinėjo Dubysos slėnį, rinko herbarą, 
aprašinėjo retesnius Žemaičių krašto augalus. Vertė į lietuvių kalbą 
botanikos vadovėlį. Garsėjo kaip labai mokytas žmogus. Vilniaus 
archeologinės komisijos bendradarbis ir Kauno statistikos komiteto 
tikrasis narys. Savo veikaluose išdėstė originalias materijos, žemės kil- 
mės, įvairių gamtos jėgų ir reiškinių teorijas. Rašė daugiausia lenkiš- 

kai. Prasidėjus 1863 m. sukilimui, buvo nekaltai įskųstas carinei admi- 
nistracijai ir 1865 m. ištremtas į Sibirą. Iš pradžių gyveno Bijske prie 
Altajaus kalnų, vėliau Tomske, kur vertėsi laikrodžių taisymu. Mirė 
1880 m. Tomske?3. 

Kašarauskas uoliai rinko lietuvių tautosaką, aprašinėjo liaudies 
papročius, buitį, apeigas bei prietarus, registravo vietovardžius, pa- 
vardes ir kitus kalbos duomenis, darėsi išrašų iš istorijos ir kitokių 
veikalų. Paskelbė porą straipsnių apie lietuvių kalbą lenkiškame leidi- 
nyje „Pismo zbiorowe wilefskie“ 1858 ir 1862 m. Juose su dideliu pat- 
riotiniu įkarščiu įrodinėjo, kad lietuvių kalba esanti ne tik seniausia, 
bet ir tobuliausia, mokslui svarbiausia, todėl lietuviams nederą jos gė- 
dytis, reikią ja didžiuotis, kurti savo literatūrą. Anais tamsumo, tauti- 
nės priespaudos ir visiško lietuvių kalbos niekinimo laikais Kašarausko 
mintys negalėjo nedaryti įspūdžio lenkiškai skaitančiai Lietuvos visuo- 
menei. Yra duomenų, kad buvo parašęs rusų—lietuvių kalbų žodyną, 
bet jo rankraštis neišliko. Darė nemažą poveikį A. Baranauskui ir 
kitiems to meto žymiesiems lietuviams. Buvo šiek tiek susipažinęs su 
lyginamąja kalbotyra, ne viską supratęs, todėl prikūrė fantastiškų eti- 
mologijų. Antai lietuvių asmenvardžius Margis, Milius (Mylius), 
Rainis siejo su islandų bei vokiečių Marger, Mūller, Rainer. Tarp jo 
rankraščių yra tekstų, užrašytų A. Baranausko, ištraukų iš rankraš- 
tinio K. Daukšos žodyno, J. Pabrėžos rankraščių, L. Ivinskio darbų 
ir kt. Kašarausko rankraščiai 1883 m. buvo persiųsti iš Tomsko į 
Kauną. Dabar saugomi Vilniuje, M. Mažvydo bibliotekoje. 

Kašarausko lituanistinis palikimas iki šiol dar nėra sistemingai iš- 
tirtas. Dalį 1923 m. paskelbė Būga „Tautos ir žodžio“ I tome. Vėliau, 
1937 m. visa jo surinkta tautosaka buvo paskelbta „Tautosakos darbų“ 
III tome. Darė nemažą įtaką ne tik tautinio atgimimo, bet ir vėlesniems 
tyrėjams. 

Mykolas Miežinis — kalbininkas mėgėjas. Gimė 1826 m. 
Vaitiekūnuose, dab. Radviliškio rj. Nuo 1841 m. mokėsi Kėdūinių 
progimnazijoje, kurios vadovybė jo pavardę pakeitė į Miežytowicz. 
Čia baigė 5 klases ir 1846 m. įstojo į Vafnių kunigų seminariją. 1850 
m. įšventintas kunigu. Kaip lietuvis buvo kilnojamas iš parapijos į 
parapiją: kunigavo Šėtoje, Šilalėje, Smalvose, Plungėje, Švėkšnoje, 
3 Apie jo gyvenimą ir darbus rašė A. Dambrauskas-Jakštas „Tautos ir žodžio“ 

t. 3, J. Dagys „Mūsų giriose“ 1963, Nr. 1, A. Linčius „Moksle ir gvvenime“ 


1981, Nr. 11, J. Kruopas „Lietuvių kalbotyros klausimuose“ t. 13, M. Lukšienė 
„Literatūroje“ t. 23(1). 

įvairiose Latvijos parapijose. Bendradarbiavo „Aušroje“. 1866 m. 
už Šėtoje surengtą procesiją ir žandaro išvijimą iš klebonijos 3 metus 
buvo kalinamas Raseinių vienuolyne. Čia baigė rašyti lietuvių kalbos 
gramatiką ir žodyną. Mirė 1888 m. Švėkšnoje. 

Miežinio „Lietuviška gramatika“ buvo išleista Tilžėje (Sovetskas) 
1886 m. Tai trumpa gramatikėlė, gana menka ir didesnės reikšmės 
neturėjo. Jo žodynas buvo keturkalbis: lietuvių, latvių, lenkų ir rusų 
kalbų. Pačiam Miežiniui jo išleisti nepavyko. Valdžia reikalavo lietu- 
vių ir latvių Žodžius perrašyti rusiškomis raidėmis ir išmesti lenkišką 
dalį. Susidomėjo vyskupas M. Valančius, kuris davė patikrinti A. Ba- 
ranauskui. Buvo išleistas tik po Miežinio mirties Tilžėje (1894). 

Tai palyginti nedidelis, apie 15 000 žodžių, leksikografijos požiūriu 
prastai apdorotas žodynas, kurio žodžiai nesukirčiuoti. Vietomis mai- 
šomos tarmės, stinga rašybos nuoseklumo. Darbas vertingas dėl pačių 
faktų. Yra įdomių šnekamosios kalbos žodžių, ne tik lietuviškų, bet ir 
latviškų. Pažymėtini naujadarai (bent dalis paties Miežinio, kai kurie 
paplito šnekamojoje kalboje), pvz., apgintuvė, gintuva “tvirtovė, pilis“, 
dustuva 'audykla', daiktinfkas "daiktavardis" (buvo K. Kasakausko 
ir K. Daukšos gramatikose), gydytuva, vaistytuva "ligoninė", gultuva, 
miegotuvė “miegamasis kambarys', klausinjs "klaustukas", maskatd 
“maskaradas*, mėgė 'simpatija', niunia 'idilija?, patbalsė (vartojo K. 
Kasakauskas), sanbalsė "balsis", pūtverdis "virdulys", privardė "tarmė", 
pusdienykas "meridianas", rašytuva "raštinė", raukis "skliaustelis", sdn- 
gimis "kraštietis, 3eM1ax', skelbtūvė "sakykla", tarptojas "oratorius", 
užvardė '"įvardis', valgytuva "valgykla', žėmrašis "geografija', žmon- 
valdė "demokratija" ir kt. Gausu smulkiosios tautosakos: mįslių, patar- 
lių, priežodžių. Nepaisant trūkumų, šis žodynas anuomet buvo reikš- 
mingas, praktiškai vienintelis šalia sunkiai gaunamo Kuršaičio žodyno. 

Miežinis savo darbuose aukštino lietuvių kalbą. Tvirtino ją esant 
labai gražią, nenusileidžiančią lotynų ir graikų kalboms, artimesnę 
sanskritui už mūsų kaimynų kalbas. 

Jonas Koncėvičius — tautosakininkas, spaudos darbuotojas. 
Gimė 1835 m. Šeduvojė. 1857 m. baigė Šiaulių gimnaziją. Kurį laiką 
dirbo netoli Pūšaloto namų mokytoju. Susipažino su ten kunigavusiu 
A. Juška. Šio paragintas, rinko tautosaką, ėmė domėtis lietuvių kalba. 
Sukauptus duomenis vėliau atidavė J. Juškai. 1858—1862 m. studijavo 
Maskvos universiteto Istorijos-filologijos fakultete. ;Subūrė lietuvių 
studentus, apie 1860 m. leido rankraštinį laikraštėlį, turėjusį; moto 
„Kol saulė užtekės, rasa akis išės“ (neišliko nė vieno numerio). Baigęs 

studijas, kurį laiką dirbo Maskvoje, paskui persikėlė į Latviją ir čia 
gyveno iki mirties. Nuo 1883 m. buvo Rygos gimnazijos mokytoju, 
nuo 1896 m. gyveno Talsuose, kur ir mirė apie 1915 m. 

Koncevičius bendradarbiavo „Aušroje“ ir kituose lietuvių laikraš- 
čiuose. Tautosakos publikacijas ir straipsnius apie lietuvius bei lietu- 
vių kalbą spausdino daugiausia vokiškame tęstiniame leidinyje „Mit- 
teilungen der Litauischen Literarischen Gesellschaft“. Rengė spaudai 
lietuvišką chrestomatiją (rankraščio neišliko). 

Juozas Ambrazičjus (Ambrozėvičius) — Vilniaus lietuvių vei- 
kėjas. Gimė 1855 m. Suvalkų gubernijoje. 1880 m. baigęs Seinį kunigų 
seminariją, kurį laiką kunigavo Seinų ir Varšuvos vyskupystėse, o nuo 
1892 m. persikėlė į Vilniaus vyskupystę. Buvo kunigu Strūnaityje, 
Lučiėjuje, Varnionysė, paskui išsikėlė į Vilnių. Čia įsitraukė į lietuvių 
visuomeninį ir kultūrinį gyvenimą ir buvo vienas iš to darbo pradinin- 
kų: organizavo lietuviškus vakarus, jaunimo chorą, parašė jam dainų. 
Kovojo dėl lietuvių spaudos draudimo panaikinimo. Mirė 1915 m. 
Vilniuje. Ambraziejus išleido lietuvių kalba knygelių ir laikraštį biti- 
ninkams. Parašė ir 1906 m. išleido elementorių, taip pat katekizmą. 
Pastarajame pasisakoma prieš žmonių kalbos nemokantį vyskupą. 
Už tai lenkiškos orientacijos bažnytinė vyriausybė katekizmą įtraukė 
(vienintelį iš lietuviškų leidinių) į bažnyčios draudžiamų knygų sąrašą. 
1907 m. išleido lenkų— lietuvių —rusų kalbų žodyną, didesnės reikšmės 
neturėjusį. 1906—1908 m. leido ir redagavo žurnalą „Šviesa“. 

Ramūnas (Romanas) Bytautas — filosofas, rašęs ir kalbos 
klausimais. Gimė 1886 m. Drobūkščiuose prie Važnių. Pradžios mokyk- 
lą baigė Kražiuose. 1896 m. įstojo į Permės gimnaziją, bet jau 1897 m. 
persikėlė į Vilnių, kur ir baigė vidurinį mokslą. 1905 — 1912 m. studija- 
vo Maskvos universitete. Įsitraukė į lietuvių studentų visuomeninę 
veiklą, nors tada dar menkai temokėjo lietuviškai. Nuo 1907 m. daly- 
vavo Lietuvių mokslo draugijos veikloje. Bendravo su Jablonskiu, 
rašė lietuvių spaudai. Baigęs universitetą, kurį laiką dirbo mokytoju 
vienoje Maskvos gimnazijoje. Jį viliojo mokslinio darbo perspekty- 
vos. Deja, susirgo iš pradžių pleuritu, paskui kaulų džiova. Liga prog- 
resavo. Gydėsi Druskininkuose, Italijoje, Šveicarijoje. Mirė 1915 m. 
Leizino kurorte (Šveicarijoje), teišgyvenęs 29 metus. Tai tragiška daug 
žadėjusio jauno gabaus filosofo kalbininko asmenybė. 

Bytautas savo paskelbtuose straipsniuose analizavo tautos esmės, 
jos susidarymo, ryšių su kalba klausimus. Esminiu tautos požymiu 
laikė kalbą, kuri esanti ne tik susižinojimo priemonė, bet ir ypatingas 

tautos dvasinės veiklos organas. Jos raida susijusi su tautos kultūros 
istorija, atspindi kultūros ypatumus, tautos mąstyseną. Straipsniuose 
„Šis tas iš lietuvių kalbos filosofijos“ ir „Lietuvių raštkalbės reikalai“ 
(abu „Draugijoje“ 1908 m.) nagrinėjo aktualius bendrinės kalbos 
formavimosi, jos tobulinimo klausimus. Ne visi jo samprotavimai 
vertingi. Kai kuriuos kalbos reiškinius jis nagrinėjo nepakankamai 
remdamasis liaudies kalba. Neretai Bytautui trūko ir gimtosios kalbos 
jausmo. Straipsnyje „Kaip tarti ir rašyti svetimžodžius“ („Aušrinė“, 
1912 m.) ragino svetimuosius Žodžius lietuvinti, tarptautiniams žo- 
džiams taikyti lietuvių kalbos fonetiką ir rašybą, dėti lietuviškas galū- 
nes ir pan. Daug kur jis sekė K. Jauniumi. Griežtai stojo prieš lietuvių 
kalbos perkrovimą tarptautiniais žodžiais, reikalavo jais nepiktnau- 
džiauti, saikingai vartoti. Bytautas laikytinas vienu iš pirmųjų lietuvių 
filosofijos terminijos kūrėju ir psichologijos terminijos pradininku. 
Gilinosi į priesaginę terminų darybą. Mėgino aptarti kai kurių priesa- 
gų, pvz., -umas ir -ybė, -ija ir -ynas, -uomenė, reikšmės skirtumus. Pa- 
grįstai siūlė būdvardžius su -inis ir veiksmažodžius su -inti darytis iš 
jau prigijusių kalboje tarptautinių žodžių, o ne skolintis atitinkamus 
tarptautinius būdvardžius ar veiksmažodžius, pvz., vietoj teatralinis 
reikią vartoti tedtrinis, vietoj sistematizuoti — sistėminti, vietoj demo- 
kratizuoti — demokrūtinti ir pan. Patikslino terminus s4voka, suprati- 
mas, suvokimas, jutimas, jaūsmas ir kt. Paskatino domėtis terminolo- 
gija savo studijų draugą S. Šalkauskį, vėliau tapusį žymiu lietuvių 
filosofijos terminijos tvarkytoju. 

Kleopas Jurgelionis — poetas, vertėjas. Gimė 1886 m. Virbž- 
liškių vienkiemyje Kupiškio raj. Augo Panemunėlyje. 1896 m. su tė- 
vais persikėlė gyventi į Peterburgą. Ten mokėsi gimnazijoje. Įsitraukė 
į lietuvių visuomeninį gyvenimą, dalyvavo mėgėjų teatro veikloje. 
Bendravo su K. Būga. Rašė eilėraščius. 1905—1907 m. dalyvavo re- 
voliucijos įvykiuose Peterburge ir Lietuvoje. Caro žandarų buvo su- 
imtas ir kalintas Vilkaviškyje. Pabėgęs iš kalėjimo, grįžo į Peterburgą, 
paskui per Suomiją išvyko į Paryžių, o iš ten į Škotiją. Išmoko spaustu- 
vės rinkėjo amato. Redagavo Škotijos lietuvių laikraštį „Rankpelnis“. 
1908 m. įstojo į Krokuvos universitetą studijuoti kalbotyros. Žymaus 
lenkų kalbininko J. Rozvadovskio paskatintas, aprašė Panemunėlio 
šnektos fonetiką. Šį darbą vėliau pats iš lenkų kalbos išvertė į lietuvių 
kalbą. Jis 1911 m. buvo išleistas JAV atskira knygele. Tai nedidelė, 
bet vertinga anuomet dar labai skurdžios lietuvių dialektologijos 

ir fonetikos studija. Pirmasis lietuvio parašytas vienos šnektos fone- 
tikos aprašas. Šnekta aprašyta glaustai, bet gana išsamiai ir tiksliai. 
Pasitaiko tik vienas kitas netikslumas. Antai atitrauktinio kirčio priegai- 
dė nepagrįstai sutapatinta su tvirtagale. Įdomu, kad vartojama Jauniaus 
priegaidžių žymėjimo sistema, kai kurie Jauniaus terminai. Būga buvo 
šiuo darbu tiesiog sužavėtas, bet nuogąstavo, kad Jurgelionis nemestų 
pradėtų tyrimų. Nuogąstavo ne be pagrindo. Jau 1909 m. Jurgelionis 
metė universitetą ir išvyko į JAV. Ten įsitraukė į audringą visuomeninį 
Amerikos lietuvių gyvenimą ir nutolo ne tik nuo gimtosios šnektos 
tyrimo, bet ir apskritai nuo lietuvių kalbos mokslo. Prie kalbotyros 
nebegrįžo, nebent paminėtume 1913 m. Čikagoje išleistą „Mįslių knygą“ 
(per 1000 lietuviškų mįslių), kuri naudinga ne tik tautosakininkams, 
bet ir kalbininkams. Vėliau baigė teisės mokslus, kurį laiką vertėsi 
advokato praktika, paskui dirbo redakcijose. Mirė 1963 m. Riyersaide 
(Kalifornijoje, JAV). Palaidotas Čikagoje. 

Jonas Spudūlis — gydytojas, kalbininkas. Gimė 1860 m. Pašvi- 
nėse prie Kūrtuvėnų (Šiaulių rj.). 1881 m. baigęs Šiaulių gimnaziją, 
studijavo Maskvos universitete mediciną. 1882 m. perėjo į Peterburgo 
karo medicinos akademiją, kurią baigė 1885 m. Studijuodamas daly- 
vavo lietuvių studentų veikloje, rašė straipsnius į „Aušrą“, „Varpą“ 
ir kitus laikraščius. Bendravo su prof. F. Fortunatovu. Baigęs studijas, 
dirbo gydytoju Taškente, Samarkande (Uzbekijoje), Šiauliuose, Peter- 
burge, Tauragėje. 1893 m. Peterburge apgynė medicinos daktaro 
disertaciją. Mirė 1920 m. Tauragėjė. 

Spudulis lietuvių kalbos klausimais pradėjo domėtis dar mokyda- 
masis Šiaulių gimnazijoje. Tada susipažino su A. Baranausko kalbo- 
moksliu. Jam patiko Baranausko principas derinti tarmes, nors vėliau 
jo ir atsisakė. Peterburgo studentų lietuvių susirinkimuose entuzias- 
tingai kalbėdavo apie lietuvių kalbą. Padėjo Juškoms leisti žodyną, 
kaupė duomenis savo žodynui, o per vasaros atostogas tyrė gimtąją 
Kūrtuvėnų šnektą. Žodžius iš gyvosios kalbos rinko ir vėliau, versda- 
masis gydytojo praktika. Dirbdamas svetur, siuntinėdavo žodžių są- 
rašus į Lietuvą tikrinti. Visa jo sukaupta Žodyno kartoteka sudegė 
Šiauliuose I pas. karo metu. Gimtosios tarmės duomenys buvo panau- 
doti Kurtuvėnų šnektos aprašui (rankraštis saugomas Lietuvos Moks- 
lų akademijos bibliotekoje), už kurį Rusijos geografų draugija 1889 m. 
Spudulį apdovanojo specialiu medaliu. 

Spudulis nemaža rūpinosi bendrinės kalbos kūrimo reikalais. Iš 
pradžių jis pritarė tarmių derinimo principui. Vėliau priėjo išvadą, 

kad bendrinė kalba turi būti kuriama vienos tarmės pagrindu. Nuo 
„Aušros“ pasirodymo stengėsi pats rašyti laikydamasis vakarų aukš- 
taičių tarmės, nors buvo žemaitis. Straipsniuose kalbos kultūros klau- 
simais reikalavo remtis gyvąja žmonių kalba, naudojosi analogijos 
principu. Rašė apie atskirų žodžių vartojimą, įrodinėjo priesagos -ystė 
lietuviškumą. „Draugijos“ žurnale diskutavo rašybos klausimais. 
Susidarė savitą jos sistemą: siūlė nevartoti raidės /, bet tvirtino nesą 
reikalo įsivesti $, č, v, y vietoj tada tradicinių sz, cz, w, i. Tyrė lietuvių 
pavardes ir vietų vardus („Žinyčia“, 1900, Nr. 2). Klydo įrodinėdamas, 
kad lietuvių senieji dvikamieniai asmenvardžiai baigdavęsi galūnė 
-is (Butautis, Vytautis...). Nepagrįstai pavardžių priesagą -eikis,-eika 
laikė esant slavų kilmės. Šiuos Spudulio teiginius sukritikavo K. Būga. 
Spudulis kūrė aritmetikos ir gramatikos terminus. Buvo linkęs dauge- 
lį skolinių laikyti lietuviškais žodžiais. Dėl to buvo Būgos ir kitų kal- 
bininkų kritikuojamas. Apskritai jis buvo savamokslis kalbininkas 
mėgėjas, be gilesnio lingvistinio išsilavinimo, nors pusėtinai susipaži- 
nęs Su ano meto kalbotyra. Priešingai kitiems aušrininkams vengė 
perdėm naivių etimologizavimų. Kėlė aikštėn lietuvių kalbos vertę 
mokslui. 

Jurgis Gylius — pedagogas kalbininkas. Gimė apie 1840 m. 
Baigė Marijampolės progimnaziją, Suvalkų gimnaziją ir 1866 m. 
Varšuvos universiteto Filologijos fakultetą. 1866—1872 m. dirbo rusų 
ir lietuvių kalbų mokytoju Veiveriuosė, 1872—1901 m. — svetimųjų 
kalbų mokytoju Varšuvoje. Dar nuo gimnazijos laikų rinko žodyną. 
1866 m. ėmė sudarinėti lietuvių—rusų kalbų žodyną. Lietuviškus Žo- 
džius rašė rusiškomis raidėmis. Buvo knygų leidimo rusų raidėmis ša- 
lininkas. Baigtą rašyti žodyną 1876 m. įteikė Rusijos Mokslų akademi- 
jai išleisti. Ši pavedė rankraštį recenzuoti A. Baranauskui ir jis para- 
šė iš esmės neigiamą atsiliepimą. Žodynas liko nespausdintas. 1891 m. 
Gylius drauge su J. Pajevskiu išvertė į rusų kalbą E. J. Šykopo lie- 
tuvių kalbos gramatiką. Manoma, kad ją vertė mokytojas J. Pajevskis, 
prastai mokėjęs lietuvių kalbą, o Gylius taisė jo vertimą. Kaip ir žody- 
ne, gramatikoje lietuvių kalbos žodžiai rašomi rusiškomis raidėmis, 
įsivedus specialius rašmenis ė, y *uo", j. Tekstas kirčiuotas. Gramatika 
buvo skiriama Varšuvos švietimo apygardos mokykloms kaip oficia- 
lus lietuvių kalbos vadovėlis. Gylius mirė 1933 m. 

Aleksandras Dambrauskas-Adomas Jakštas (slapyvardis) 
buvo plataus profilio kultūros veikėjas, reiškęsis kaip rašytojas, kri- 
tikas, literatūros istorikas, filosofas, matematikas, domėjęsis ir kal- 

bos klausimais. Gimė 1860 m. Kuronysė prie Pagirių (Kėdainių rj.). 
Studijavo Peterburgo universitete, Kauno kunigų seminarijoje ir Pe- 
terburgo dvasinėje katalikų akademijoje, kurią baigė 1888 m. Už pro- 
testavimą prieš mokinių katalikų prievartinį varymą į cerkvę valdžios 
buvo uždarytas Kretingės vienuolyne, paskui ištremtas 5 metams į 
Ustiužną. Grįžęs 1898—1900 m. dėstė Kauno kunigų seminarijoje, 
1902—1905 m. profesoriavo Peterburgo dvasinėje akademijoje. Nuo 
1906 m. gyveno Kaune, plačiai reiškėsi visuomeniniame gyvenime, 
redagavo įvairius leidinius. Mirė 1938 m. Kaune. 

Lietuviškai rašyti pradėjo dar „Aušroje“. Vėliau bendradarbiavo 
daugelyje laikraščių, nemažai pats leido. Redaguodamas „Draugijos“ 
žurnalą, daug vietos skyrė kalbos klausimams nagrinėti. Bendravo su 
K. Būga, šį įtraukė į žurnalo bendradarbius. Specialioje knygelėje ra- 
gino Lietuvos didikų jaunąją kartą atsižadėti tėvų primesto lenkišku- 
mo ir grįžti į lietuvių tautą. Ypač Dambrauskui-Jakštui rūpėjo lietuvių 
rašybos problemos. Minėtini jo straipsniai šia tematika „Ar jau turim 
gerą rašybą?“ (1900 m.), „Mūsų alfabeto klausimu“ (1914 m.), „Mū- 
sų rašybos klausimas“ (1920 m.). Ne visi jo siūlymai buvo priimti. 
Antai jis reikalavo rašte nežymėti balsių ilgumo nekirčiuotose skieme- 
nyse, kiekvienam garsui skirti atskirą rašmenį ir kt. Rašė ir kai kuriais 
kitais kalbos kultūros klausimais: nemaža prisidėjo prie būsimojo lai- 
ko formų gyvežis, pižis įtvirtinimo bendrinėje kalboje vietoj suvalkie- 
čių gyvės, pįs, kovojo su svetimybėmis (abelnai ir kt.), nevykusiais da- 
riniais (pirmutinybė vietoj pirmenybė ir kt.). Ir čia ne visi jo siūlymai 
buvo priimti, pavyzdžiui, neįsigalėjo jo teikta rašytinė kalba vietoj 
rūšomoji kalba. Rūpinosi lietuviškų šventraščio vertimų kalba, reika- 
lavo ją gryninti, lietuvinti, vengti vergiško vertimo. Rūpinosi kuriama 
moksline terminija. Parašė pirmąjį lietuviams esperanto kalbos vado- 
vėlį (1890), apskritai vieną iš pirmųjų šios kalbos vadovėlių pasaulyje. 
Įvertindama Dambrausko-Jakšto nuopelnus, 1935 m. Lietuvių kalbos 
draugija jį išrinko savo garbės nariu. 

Povilas Januščvičius-Petras Gražbylys (slapyvardis) gimė 
1866 m. Biržuose. 1890 m. baigė Kauno kunigų seminariją, 1898 m. 
Peterburgo dvasinę akademiją. 1898—1919 m. Kauno kunigų seminari- 
joje dėstė lietuvių kalbą. Padėjo Jablonskiui redaguoti Juškų žodyną. 
Sekdamas Jauniumi, rašė lietuvių kalbos gramatikas: 1903 m. pasiro- 
dė jo „Naujas lietuviškas kalbomokslis“, 1905 m. „Senasis lietuviškas 
kalbomokslis“. Skirti praktikos reikalams, tekstas kirčiuotas. Rinko 
medžiagą sintaksei ir 1905 m. išleido vadovėlį „Santaika (sintaksis) 


162 


lietuviškoje kalboje“. Beveik visi Januševičiaus-Gražbylio vartojami 
terminai imti iš Jauniaus, tik vienas kitas paties pasidarytas, pvz., 
atskirženklis “skyrybos ženklas', klausys "klaustukas", įvijūs kldusimo 
sakinys "netiesioginio klausimo sakinys', laūkstymas 'asmenavimas'. 
Mirė 1948 m. Kaune. 

Eduardas Volteris (Wolter) — filologas, etnografas. Gimė 1856 
m. Rygoje. Ten baigęs gimnaziją, 1875—1877 m. studijavo Leipcige 
lyginamąją kalbotyrą, baltų ir slavų kalbas, 1877—1880 m. Tartu uni- 
versitete rusų literatūrą. Vėliau dar studijas gilino Maskvos ir Char- 
kovo universitetuose. 1885-—1918 m. buvo Peterburgo universiteto 
slavistikos katedros privatdocentas, 1904—1917 m. lietuviškų knygų 
cenzorius Peterburge, padėjo išleisti nemaža mūsų spaudos. Įsitraukė 
į Rusų geografijos draugijos veiklą. Nuo 1883 m. vasaromis keliauda- 
vo studijų tikslais į Lietuvą. Kaupė etnografijos ir kalbos duomenis, 
tyrė archeologijos paminklus, išleido medžiagos rinkimo programas. 
Talkininkų padedamas, surinko apie 300 liaudies dainų, 1000 pasakų 
ir 2000 smulkiosios tautosakos kūrinių. Peterburge globojo K. Būgą, 
P. Vaičaitį, A. Voldemarą ir kitus lietuvių studentus. Buvo aktyvus 
Lietuvių mokslo draugijos narys (pirmininkavo steigiamajame susirin- 
kime), 1911 m. išrinktas jos garbės nariu. Draugijai padovanojo 1037 
knygas. Po I pas. karo persikėlė gyventi į Lietuvą. 1922—1933 m. 
profesoriavo Kauno universitete ir buvo Kauno miesto muziejaus 
direktorius. Mirė 1941 m. Kaune. 

E. Volteris buvo nepaprastai produktyvus mokslininkas. Tyrė ne 
tik kalbos, bet ir apskritai filologijos, folkloristikos, etnografijos 
problemas, taigi visa tai, ką vadiname tautotyra. Stengėsi sudominti 
lituanistikos tyrimu įvairias mokslo įstaigas ir mokslininkus. Jo ini- 
ciatyva prie Rusų geografijos draugijos buvo įsteigta Lietuvių-latvių 
komisija, kuri rūpinosi šių tautų istorijos, etnografijos, tautosakos 
ir kalbos studijomis. Jos veikla buvo vaisinga. Antai draugijos archyve 
Leningrade iš tų laikų išliko Kudirkos Naumiesčio (tada vadinto 
Vladislavovu) mokytojo Prano Užupio 1888 m. atsiųsti duomenys 
apie vietinę lietuvių kalbos tarmę. Mokslo reikalams Volteris parengė 
ir 1886 m. išleido M. Daukšos „Katekizmo“ (kurio vienintelį išlikusį 
egzempliorių pats rado Vilniaus viešojoje bibliotekoje) naują leidimą. 
Redagavo M. Miežinio lietuvių —latvių—lenkų—rusų žodyno (1894) 


** Apie E. Volterio gyvenimą ir mokslinę veiklą plačiau žr. Bušmienė S. Eduardas 
Volteris. Biobibliografija. V., 1973. 

latviškąją dalį. Svarbų vaidmenį lituanistikos mokslui turėjo jo suda- 
ryta „Lietuviška chrestomatija“ (2 dalys, 1901—1904 m.), kurioje pas- 
kelbė rinktinius lietuvių, latvių ir prūsų kalbų tekstus. Su F. Fortuna- 
tovu parengė ir 1901 m. išleido „Suvalkų gubernijos gyvenamųjų vietų 
vardų sąrašą“, pradėjo dalimis leisti M. Daukšos „Postilę“ (pasirodė 
3 sąs., 1904—1927 m.). Įvairiais tautotyros klausimais Volteris paskel- 
bė per 400 straipsnių lietuvių, latvių, vokiečių ir rusų mokslinėje spau- 
doje. Iš jų ypač pažymėtini lietuviškų salų Baltarusijoje (Zietela, La- 
zūnai ir kt.) tyrimai. Pirmasis pradėjo tirti LDK kanceliarinės kalbos 
lituanizmus. 

Juozas Laukšitis — visuomenės veikėjas ir spaudos darbuoto- 
jas, daug nusipelnęs lietuvių bažnytinei kalbai. Gimė 1873 m. Giniž- 
nuose (dab. Prienų rj.). Baigęs Seinį kunigų seminariją, nuo 1897 m. 
studijas tęsė Peterburgo dvasinėje akademijoje. 1902—1911 m. dėstė 
Seinų kunigų seminarijoje, be kitų disciplinų, ir lietuvių kalbą. Orga- 
nizavo Seinuosė spaustuvę lietuviškoms knygoms ir laikraščiams 
leisti. Redagavo „Šaltinį“, „Vadovą“ ir kitus Seinų leidinius. Lenkiška 
vyskupystės kurija pasistengė Laukaitį iškelti iš Seinų. Per I pas. karą 
jis pasitraukė į Rusijos gilumą ir rūpinosi karo pabėgėlių šalpa. Po karo 
Nepriklausomoje Lietuvoje buvo veiklus visuomenės veikėjas, spaudos 
darbuotojas. Okupavus Lietuvą bolševikams, areštuotas. Mirė 1952 m. 
Vladimiro kalėjime. 

Vienas iš svarbiausių lietuvių bažnytinės kalbos puoselėtojų. Orga- 
nizavo poterių reformą. 1909 m. sukvietė į Seinūs Žžinomiausius to meto 
lietuvių kalbininkus J. Jablonskį, K. Būgą, J. Balčikonį ir J. Šlapelį 
porai mėnesių aptarti bendrinės, ypač bažnytinės, kalbos reikalų. 
Tai buvo iš esmės pirmasis lietuvių kalbininkų suvažiavimas. Ir vėliau 
Laukaitis pirmininkavo įvairioms komisijoms, kurios sprendė bažny- 
tinės kalbos klausimus. Daug nusipelnė liturginei terminijai. Jo veiklos 
dėka buvo įdiegta nemaža mums dabar įprastų religinių terminų, pvz., 
įsčios, skaistykla, visagalis, grynas (gryna sąžinė) ir kt. Apie bažnyti- 
nei kalbai teikiamų terminų tinkamumą Laukaitis spręsdavo iš ana- 
logijos pagal žinomus liaudies žodžius, pvz., skaistykla iš skdistinti, 
kaip baltykla iš bdltinti. Jo verstos giesmės, maldos, litanijos pasižymi 
taisyklinga kalba ir iki šiol tebevartojamos. Parašė straipsnių ir kitais 
bendrinės kalbos klausimais, pavyzdžiui, apie krikštavardžius. Tvarkė 
laikraščiuose kalbos dalykų skyrelius. Vėliau bendradarbiavo „Gim- 
tojoje kalboje“. Jis nebuvo kalbininkas specialistas, bet didelis jos mė- 
gėjas. Kartais klydo: antai laikė svietą lietuvišku žodžiu, nepagrįstai 

teikė iškūlą vietoj pradžios mokykla, siūlė praktikingas, prūktikiškas 
vietoj prūktiškas ir kt. 

Petras Avižėnis — medicinos mokslų daktaras, žymus oftal- 
mologas. Gimė 1875 m. Pasvalyjė. Mokėsi Mintaujos gimnazijoje, 
kur tada dirbo J. Jablonskis. Čia Avižonis susidomėjo kalbos dalykais, 
išėjo gerą Jablonskio mokyklą, gavo tvirtus bendrinės kalbos pagrin- 
dus. 1895—1897 m. studijavo Peterburgo universitete gamtos mokslus. 
1900 m. baigė Tartu universiteto Medicinos fakultetą. Geriau už kitus 
studentus mokėdamas lietuvių kalbą, Avižonis 1897 m. paruošė trumpą 
F. Kuršaičio gramatikos konspektą, kurį Jablonskis pataisė, sukir- 
čiavo ir pavadino „Lietuviška gramatikėlė“. Šis darbas davė pradžią 
Jablonskio 1901 m. gramatikai. Studijuodamas Avižonis padėjo Jab- 
lonskiui redaguoti Juškų žodyną. Bendradarbiavo ano meto lietuvių 
spaudoje. Taisė kai kurių Žemaitės apsakymų kalbą. Baigęs studijas, 
dirbo gydytoju Aridgaloje, Žagžrėje, Šiauliuosė, Kaunė. Kaip karo 
gydytojas dalyvavo Rusijos—Japonijos ir I pas. karuose. Gyvendamas 
provincijoje ir turėdamas pacientų iš įvairių Lietuvos vietų, nugirdęs 
kokį nepaprastesnį žodį, tuojau užrašydavo. Taip kaupė kalbos duo- 
menis, papildė didžiojo lietuvių kalbos Žodyno kartotekas. Nepriklau- 
somoje Lietuvoje profesoriavo Kauno universitete, 1925—1926 m. buvo 
jo rektorius. Tapo žymiu mokslininku oftalmologu, daugelio užsienio 
šalių medicinos draugijų nariu. Neužmiršo ir lietuvių kalbos reikalų. 
Kūrė lietuviškus medicinos terminus, dalyvavo Terminologijos komi- 
sijos darbe juos svarstant. Įsitraukė į Lietuvių kalbos draugijos darbą, 
Pavyzdys mokslininko, rašiusio savo veikalus taisyklinga kalba. Mirė 
1939 m. Kaune. 

Antanas Lelys — JAV lietuvių spaudos darbuotojas, vertėjas, 
žodynininkas. Ten pavardę rašėsi Lalis. Gimė 1873 m. Skaistgiriuosė 
(Panevėžio rj.). Mokėsi iš pradžių Pūšalote, vėliau (1889—1894) Min- 
taujos gimnazijoje, kur tada dirbo J. Jablonskis. Dalyvavo slaptoje 
mokinių veikloje. 1894 m. emigravo į JAV. Dirbo anglių kasyklose, 
vėliau lietuvių laikraščių redakcijose. Redaguodamas laikraščius rūpi- 
nosi rašomosios kalbos kultūra, nemaža prisidėjo prie JAV lietuvių 
laikraščių kalbos gryninimo. 1905—1908 m. studijavo Berno univer- 
sitete (Šveicarijoje). Amerikoje gyvendamas tapo žymiu leksikografu. 
Parengė ir išleido lietuvių—anglų (1903) ir anglų— lietuvių (1905) 
kalbų žodynus. Jie buvo labai populiarūs tarp Amerikos lietuvių, 
net tris sykius (1907, 1911 ir 1915) kartoti. Plito ir Lietuvoje. Tai gana 
dideli žodynai (apie 30 000 žodžių). Be to, 1912 m. Vilniuje buvo iš- 

leistas Lelio lenkų— lietuvių kalbų žodynas (pakartotas 1919 ir 1922 
m.). Visi žodynai nekirčiuoti ir beveik be žodžių vartojimo pavyzdžių. 
1931 m. Lelys grįžo į Lietuvą. Apsigyveno Šapaluosė (Vilkaviškio rj.) 
ir atsidėjo naujo didelio lietuvių —anglų kalbų žodyno kartotekos su- 
darymui. Po karo 1945 m. J. Balčikonis pasikvietė Lelį dirbti Lietuvių 
kalbos žodyno redakcijoje. Neištvėręs pokario sunkumų ir padirbėjęs 
Vilniuje vieną žiemą, Lelys išvyko pas gimines į Panevėžį, kur gyveno 
iki mirties. Dirbdamas tarnautoju, vakarais atkakliai rašė savo lietuvių — 
anglų kalbų žodyną. 1950 m. rankraštį baigė. Deja, žodynas liko neiš- 
spausdintas. Rankraštis saugomas Lietuvių literatūros instituto rankraš- 
tyne. Jame lietuviški žodžiai sukirčiuoti. Kruopščiai surinkta žodynų 
kartoteka dabar naudojasi leksikografai, rengdami dvikalbius anglų 
ir lietuvių kalbų žodynus. Lelys pasižymėjo ir kaip vertėjas. Tai buvo 
tylus, kuklus, labai darbštus žmogus. Mirė 1960 m. Panevėžyje. 

Bendrinei kalbai įtvirtinti tam tikrą reikšmę turėjo ir 'elemento- 
riai. Geriausias iš jų — Antano Kriščiukaičio-Aišbės (1864— 
1933) „Naujas elementorius“, pasirodęs 1895 m., vėliau ne sykį kar- 
totas, „Varpo“ skelbtame elementorių konkurse laimėjęs pirmąją 
premiją. Manoma, jį parengti autoriui padėjo Jablonskis. Be to, 
Kriščiukaitis-Aišbė yra šiek tiek prisidėjęs prie lietuvių teisinės termi- 
nologijos kūrimo. 


Lietuvių kalbos studijos už Lietuvos ribų 


Lyginamosios kalbotyros pradininkai F. Bopas ir R. Raskas dar 
XIX a. pradžioje nustatė, kad lietuvių kalba nepaprastai archaiška. 
Todėl šia kalba labai domėjosi platūs Europos mokslininkų sluoks- 
niai, ypač A. Šleicheris, kuris 1856 m. išleido mokslinę lietuvių kalbos 
gramatiką ir plačiai įtraukė šios kalbos duomenis į savo garsųjį „Kom- 
pendiumą“ (1861—1862). Tai aptarta“ „Lietuvių kalbos istorijos“ 
IV tome (p. 296—299). Į XIX a. pabaigą lietuvių kalbos tyrimas dar 
labiau sustiprėjo ir daugelyje kraštų tapo savotiška mada. Dirbti litua- 
nistikos srityje tada mokslininkus traukė, be kita ko, ir toji aplinkybė, 
kad čia dar vis buvo galima, kaip sakoma, „atrasti amerikas“. Mat 
lietuvių kalba tebebuvo palyginti menkai ištirta. Visus tuos tyrimus 
išsamiai aprašė A. Sabaliauskas savo veikale „Lietuvių kalbos tyrinė- 
jimo istorija iki 1940 m.“ (V., 1979, p. 44—180). Čia pateikiamas tik 
bendras jų vaizdas, išryškinti svarbiausi momentai. 

Rusijos imperijoje25 paskata susidomėti lietuvių kalba atėjo iš 
Vakarų XIX a. antrojoje pusėje. Ankstesnis domėjimasis (P. Kepenas, 
P. Preisas ir kt.) buvo stichiškas ir epizodiškas. Jis labai sustiprėjo, 
kai buvo įsitikinta, jog lietuvių kalba išlaikė gerokai archaiškesnį 
indoeuropiečių prokalbės modelį negu seniausi slavų kalbų paminklai. 
Tada paaiškėjo, kad lietuvių kalba gali duoti daug duomenų senosios 
epochos slavų kalbos būklei rekonstruoti. Antai jau 1853 m. A. Hil- 
ferdingas savo disertacijoje rašė, kad „be lietuvių kalbos mokslinis 
slavų kalbų tyrimas negalimas, neįsivaizduojamas“. 

Tikruoju mokslinio lietuvių kalbos tyrimo Rusijoje pradininku 
laikomas prof. Filipas Fortunatovas, plačiai supažindinęs Rusijos 
mokslinę visuomenę su Vakarų Europoje suklestėjusia lyginamąja 
kalbotyra ir pats prisidėjęs prie šio mokslo raidos. Jis gimė 1848 m. 
Vologdoje. 1868 m. baigęs Maskvos universitetą, studijas tęsė Leipcige, 
Berlyne, Tiubingene, Karaliaučiuje, Paryžiuje ir Londone. Daug dė- 
mesio skyrė lituanistikai. Nuo 1875 m. dėstė Maskvos universitete, 
kur pirmasis (berods, nuo 1878 m.) pradėjo skaityti lietuvių kalbos 
kursą. 1902 m. išrinktas akademiku, persikėlė į Peterburgą. Redagavo 
Mokslų akademijos leidinius. Mirė 1914 m. Kosolmoje, netoli Petro- 
zavodsko. 

Fortunatovo mokslinė veikla — tai ištisa rusų kalbotyros epocha. 
Jis sukūrė vadinamąją Maskvos, arba Fortunatovo, lingvistinę mokyk- 
lą. Vienu iš svarbiausių savo uždavinių laikė baltų kalbų, ypač lietuvių 
kalbos, tyrimą?*“. Ypač reikšmingi jo darbai iš baltų vokalizmo ir is- 
torinės akcentologijos. Dalis jų paskelbta vokiečių kalba. Nepriklauso- 
mai nuo F. de Sosiūro (Saussure) Fortunatovas atrado kirčio nuo cir- 
kumfleksinių ir trumpųjų skiemenų perkėlimo į akūtinius skiemenis 
dėsnį, kuris dabar neretai vadinamas šių abiejų mokslininkų vardu. 
Tačiau Fortunatovas klydo manydamas, kad kirčio perkėlimas vyko 
tolimoje „baltų-slavų epochoje“. Tiksliau dėsnį suformulavo Sosiūras, 
laikęs kirčio perkėlimą vėlesniu ir vykusiu tik lietuvių kalboje. Fortuna- 
tovas nustatė, kad prūsų kalba turėjo laisvą kirtį ir priegaides. Svarbūs 
jo nuopelnai lietuvių dialektologijai. Dar 1871 m. vasarą jis drauge su 
orientalistu V. Mileriu praleido Liudvinavė (Marijampolės rj.) pas 


* Apie lituanistiką Rusijoje plačiau žr.: Palionis J. Rusų kalbininkų indėlis į 
lituanistiką. K., 1963. 

36 Deja, tai neatsispindi 1956—1957 m. Maskvoje išleistame jo raštų dvitomyje: 
Aka1xeMAK O. O. GopTryKnaToB H36panHBle Tpyxbi. T. 1—2, MocxsBa, 
1956—1957. Baltistikos veikalų jame visai neįdėta. 

savo studentą A. Botyrių, kur rinko tautosaką. Jos didžiąją dalį 1872 
m. paskelbė Maskvos universiteto leidinyje kartu su vertimu į rusų 
kalbą ir trumpu šnektos aprašu. Tai buvo pirmas didesnis lietuvių 
liaudies dainų rinkinys rusiškai skaitančiai visuomenei ir vienas iš anks- 
tyvųjų lietuvių dialektologijos darbų. Apskritai Fortunatovas dėjo 
pagrindus lituanistikos mokslui Rusijoje. Jo darbą vėliau tęsė garsūs 
mokiniai G. Uljanovas, V. Požezinskis ir kt. 

Prieš pat I pas. karą Rusijos mokslininkai lituanistikos tyrimais bu- 
vo gana toli pažengę ir atsiliko tik nuo vokiečių. Maskvos universi- 
tete Fortunatovo skaitomo lietuvių kalbos kurso klausė J. Jablonskis 
ir kiti žymūs lietuvių tautinio atgimimo veikėjai. Fortunatovas pagrin- 
du ėmė vakarų (pagal jo terminologiją vidurio) aukštaičių tarmę, o tai 
galėjo turėti reikšmės pasirenkant bendrinės kalbos pagrindą. Fortu- 
natovas daug rūpinosi Juškų žodyno leidimu, pats jį redagavo. Kartu 
su E. Volteriu buvo pradėjęs leisti M. Daukšos „Postilę“. Spaudos 
draudimo metu prenumeravo Prūsijoje leidžiamą lietuvišką spaudą 
ir ja aprūpindavo savo studentus lietuvius. Visokeriopai rėmė kovą 
dėl spaudos draudimo panaikinimo. Įsikūrus Lietuvių mokslo draugi- 
jai, buvo išrinktas jos garbės nariu. 

Grigorijus Uljanovas (1859—1912) — vienas iš gabių For- 
tunatovo mokinių, dirbusių lituanistikos srityje. Daugiausia nuveikė 
tirdamas baltų kalbų veiksmažodžio struktūrą ir raidą. Nagrinėjo bal- 
tų ir slavų kalbų ryšius veiksmažodžių asmenavimo ir reikšmės sferose, 
taip pat esamojo laiko kamienų darybą abiejose kalbų šakose. 

Viktoras Požezinskis (Porzeziūski, 1870—1929) — Fortuna- 
tovo mokinys, daugiausia nuveikęs lituanistikoje. Lenkas. Gimė Temni- 
kove (Mordovijos ATSR), studijavo Maskvoje ir ten iki 1921 m. profe- 
soriavo, vėliau išvyko į Varšuvą. Jis po Fortunatovo skaitė lietuvių 
kalbos kursą Maskvos universitete. 1893—1895 m. vasaromis vykdavo 
į Lietuvą ir tyrė jos tarmes. Rezultatus skelbė 1896 ir 1899 m. Rusijos 
Mokslų akademijos darbuose. Iškėlė naujų, tada dar nežinomų arba 
mažai žinomų lietuvių kalbos tarmių ypatybių, patikslino kai kurių 
tarmių ribas. Pateikė reikšmingų pastabų apie lietuvių kalbos vartoji- 
mo plotą Vilniaus gubernijoje. Jo nekrologe žymus lenkų kalbininkas 
K. Nitšas (Nitsch) nurodo vieną iš paskutinių Požezinskio darbų — 
„Išmirštančios lietuvių salos prie Bėržūnos (Berezyny) ir Nemuno 
santakos dialektologinį tyrimą“. Ypač reikšmingos Požezinskio ru- 
siškai išleistos monografijos „Dėl baltų kalbų asmenavimo istorijos“ 
(K mcropan bopM cmpaxenna B GanTHūcCKHXx a3biKax, 1901) ir „San- 

grąžinių veiksmažodžių forma lietuvių ir latvių kalbose“ (Bo3BpaTaaa 
(bopMa IMNarojla B JIHTOBCKOM H JIaTBIlICKOM A3biKaxX, 1903). Pir- 
mojoje pateikė išsamią baltų kalbų veiksmažodžio asmens galūnių 
raidą ir apžvelgė laikų bei nuosakų kamienų darybą, antrojoje bandė 
atkurti veiksmažodžio modelį bendrojoje lietuvių—latvių epochoje, 
pateikė semantinę lietuvių kalbos sangrąžinių veiksmažodžių klasifi- 
kaciją. Be to, Požezinskis paskelbė straipsnį apie M. Daukšos raštų 
kalbą, diskutavo seniausiųjų baltų ir slavų kalbinių ryšių klausimais, 
išleido dalį Fortunatovo skaityto lietuvių kalbos kurso (likusi dalis 
pasirodė tik 1961 m. Švedijoje). 

Fortunatovo mokinys Nikolajus Sokolovas (1875—1923) taip 
pat ne kartą vyko į Lietuvą, tyrė tarmes ir lingvistinėje spaudoje skelbė 
jų duomenis. 1912 m. jis skaitė pranešimą Lietuvių mokslo draugijos 
susirinkime, kur ragino sudaryti lietuvių kalbos tyrimo komisiją, 
kuri parengtų tam tikrą darbų programą. Taigi jį galima laikyti orga- 
nizuoto lietuvių kalbos tyrimo pradininku. Yra duomenų, kad Soko- 
lovas tyrė lietuvių liaudies dainų kalbą, rašė straipsnį apie absoliuti- 
nio naudininko konstrukcijas lietuvių ir slavų kalbose, nagrinėjo S. Dau- 
kanto raštų kalbos ypatybes, tyrė lietuvių gyvenviečių pėdsakus Oriolo 
gubernijoje, tačiau visi šie darbai neišliko, nes talentingo mokslininko 
vaisingą darbą nutraukė ankstyva mirtis. 

Janas Boduenas de Kurtenė (Baudouin de Courtenay) buvo 
žymiausias lenkų kalbininkas, dirbęs anuomet Rusijos universitetuose 
ir daug prisidėjęs prie lituanistikos studijų išplėtojimo. Jo protėviai 
buvo kilę iš Prancūzijos ir XVIII a. persikėlę gyventi į Lenkiją. Jis gimė 
1845 m. Rodaimine, netoli Varšuvos. Studijavo Varšuvoje, Prahoje, 
Jenoje, Berlyne, Peterburge ir Leipcige. 1875—1883 m. profesoriavo 
Kazanės, 1883—1893 m. Dorpato (Tartu), 1894—1899 m. Krokuvos, 
1900—1918 m. Peterburgo, 1919—1926 m. Varšuvos universitetuose. 
Mirė Varšuvoje 1929 m. Pasaulinio garso mokslininkas. Jo įkurta 
Kazanės lingvistinė mokykla suformulavo daug moderniosios struktū- 
rinės lingvistikos idėjų. Puikus pedagogas: pas jį mokėsi žymieji kalbi- 
ninkai rusai A. Aleksandrovas, V. Bogorodickis, L. Ščerba, V. Vino- 
gradovas, B. Larinas, lenkai K. Nitšas, V. Doroševskis, vokietis M. 
Fasmeris (Vasmer), latviai E. Blesė, A. Abelė, lietuvis K. Būga ir 
daugybė kitų. Svarbiausias Bodueno de Kurtenė nuopelnas lituanis- 
tikai — jo darbas leidžiant XIX a. lietuvių dvasinės kultūros paminklą 
— A. Juškos surinktas liaudies dainas, kurias jis ne tik redagavo, 
bet ir visokeriopai rūpinosi jų leidimu, išgavo valdžios sutikimą spaus- 

dinti lotynišku šriftu. Jis taip pat padėjo leisti Juškų žodyną. Rėmė 
lietuvių pastangas, kad būtų panaikintas spaudos draudimas. Artimai 
bendravo su broliais Juškomis, taip pat A. Baranausku, K. Jauniumi, 
K. Būga. Lietuvoje lankėsi ne kartą. Apskritai buvo aistringas paver- 
gtų tautų gynėjas. 1907 m. išrinktas Lietuvių mokslo draugijos garbės 
nariu. 

Aleksandras Aleksandrovas (1861—1918) — vienas iš Bodue- 
no de Kurtenė mokinių, profesoriavęs Dorpato (Tartu), Charkovo 
ir Kazanės universitetuose. Ne kartą lankėsi Lietuvoje. Bendravo su 
A. Baranausku, K. Jauniumi, P. Kriaučiūnu, V. Krėve-Mickevičiumi 
ir kitais lietuvių veikėjais. Jo pirmasis lituanistikos darbas — vokiš- 
kai parašyta studija „Apie lietuvių tautinio poeto Donelaičio kalbą“ 
(Sprachliches aus dem Nationaldichter Litauens Donalitius, 1886), 
o svarbiausias — vokiečių kalba monografija „Lietuviškos studijos. 
I. Sudurtiniai vardažodžiai“ (Litauische Studien. I. Nominalzusam- 
mensetzungen, 1888). Pastarojoje analizuojami sudurtinių vardažodžių 
komponentai, jų pakitimai, reikšmės niuansai, liaudies etimologijos 
reiškiniai. Prisidėjo prie Juškų žodyno rengimo. 1911 m. įstojo į vienuo- 
lyną, tapo žymiu stačiatikių dvasininku ir kaip lingvistas nebesireiškė. 

Lituanistikai dar yra nusipelnę rusų mokslininkai Fiodoras Koršas 
(1843—1915), Aleksandras Kočiubinskis (1845—1907), Aleksejus So- 
bolėvskis (1856—1929), Vasilijus Bogorodickis (1857—1941), Alekse- 
jus Šachmatovas (1864—1920), Georgijus Ginkenas (1869—1918), 
Aleksandras Pogodinas (1872—1947), Grigorijus Iljinskis (1876— 
1937), baltarusis Jevfimijus (Evfemijus) Karskis (1861—1931), ukrai- 
nietis Aleksandras Potebnii (1835—1891), kroatas Vatroslavas 
Jžgičius (Jagič, 1838—1923), latviai Julijus Kuznecovas (1843—1905), 
Janis Spruėgis (Sprogis, 1833—1918) ir kt. Be V. Požezinskio ir J. 
Bodueno de Kurtenė, lituanistikos srityje yra dirbę su Rusijos uni- 
versitetais mažiau ar ir visai nesusiję lenkai Janas Hanušas (1858— 
1887), Janas Karlėvičius (kilęs iš Subartonių kaimo Lietuvoje, kur gi- 
mė ir mūsų literatūros klasikas V. Krėvė-Mickevičius; 1836—1903), 
Janas Rozvadėovskis (1867—1935), Janas Bistronis (Bystron, 1860— 
1902). Tada jau ėmė stipriai reikštis žymusis latvių kalbininkas Janis 
Endzelynas, kurio veikla bus aptarta vėliau (žr. p. 332—333). 

Daugiausia lituanistikai mums rūpimu laikotarpiu nuveikė vokiečių 
kalbininkai. Tada Vokietija buvo pasaulinis lyginamosios kalboty- 
ros centras, kuriame lietuvių kalba užėmė prideramą vietą. F. Bopo, 
A. Šleicherio, G. H. F. Neselmano pradėtus tyrimus tęsė visa plejada 

mokslininkų, iš kurių pirmiausia minėtinas Augustas Leskynas 
(Leskien). Jis gimė 1840 m. Kylyje. Studijavo Kylio, Leipcigo, Jenos 
universitetuose. Baigęs studijas, trumpai dirbo Getingene ir Jenoje, 
paskui nuo 1870 m. iki mirties buvo Leipcigo universiteto slavistikos 
katedros vedėjas. Tada Leipcigas — vienas iš žymiausių lingvistikos 
mokslo židinių, Leskyno dėka tapo ir svarbiausiu lituanistikos studijų 
centru. Leskyno mokiniai buvo žinomi lietuvių kalbos tyrėjai E. Ber- 
nekeris, A. Briukneris (Briickner), O. Brokas (Broch), K. Brugmanas, 
A. Doričius, E. Frenkelis (Fraenkel), J. Otrembskis (Otrebski), J. 
Rozvadovskis (Rozwadowski), F. de Sosiūras (Saussure), F. Špech- 
tas (Specht), O. Vydemanas (Wiedemann), E. Volteris ir kt. Beveik visą 
savo pedagoginės veiklos laikotarpį Leskynas universitete skaitė lie- 
tuvių kalbos kursą. Be kita ko, jo paskaitų klausė ir mūsų literatūros 
klasikas Jonas Biliūnas. Už nuopelnus lituanistikai 1907 m. Leskynas 
buvo išrinktas Lietuvių mokslo draugijos garbės nariu. Mirė Leipcige 
1916 m. 

Pirmasis stambesnis Leskyno lituanistikos darbas — monografija 
apie linksniavimą baltų-slavų ir germanų kalbose (Die Deklination 
im Slavisch-Litauischen und Germanischen), pasirodžiusi 1876 m., 
pakartota 1963 m. Ji svarbi ir bendrajai kalbotyrai dėl teiginių apie gar- 
sų kitimo dėsningumus, bandymo suderinti A. Šleicherio „genealo- 
ginio kalbų medžio“ ir J. Šmito „bangų“ teorijas, baltų ir slavų kalbi- 
nės giminystės įdomaus sprendimo. Joje aiškinama daug įvairių lietu- 
vių kalbos istorinės gramatikos klausimų. Kai kurie teiginiai dabar 
jau kiek pasenę, tačiau daug kuo monografija aktuali ir šiandien. 

1884 m. Leskynas išleido reikšmingą veikalą „Lietuvių kalbos žodžių 
šaknies kaita“ (Der Ablaut der Wurzelsilben im Litauischen), kuris 
laikytinas pirmuoju stambiu darbu, skirtu vienam lietuvių kalbos is- 
torinės gramatikos klausimui — balsių kaitai. Ilgą laiką šis darbas bu- 
vo pavyzdys kitiems tyrėjams. Ypač reikšmingas Leskyno veikalas 
„Lietuvių kalbos vardažodžių daryba“ (Die Bildung der Nomina im 
Litauischen, 1891), turėjęs didžiulę įtaką vėlesniems tyrėjams. Be kita 
ko, jame įsivesta F. Kuršaičio priegaidžių žymėjimo sistema (anksčiau 
buvo sekama A. Šleicheriu), nuo tol įsitvirtinusi lingvistinėje literatū- 
roje. Leskynas šiame veikale įrodė, kad nemaža anksčiau mokslininkų 
(ypač A. Briuknerio) slavizmais laikytų žodžių iš tikrųjų yra tikri lie- 
tuviški, ne skoliniai. Dėl duomenų stokos šioje knygoje autorius ne- 
išvengė ir klaidingų teigimų. Antai priesaga -ūnas, gerai neištyrus, 
buvo paskelbta esanti slaviška. Ši klaida ilgą laiką išliko mokslinėje 

literatūroje. Ir J. Jablonskis savo 1919 m. gramatikoje vengė pavyz- 
džių su šia priesaga. Tik K. Būga 1921 m. įrodė, kad ji neabejotinai lie- 
tuviška. 

Labai svarbūs Leskyno atlikti lietuvių kalbos žodžio galo vokaliz- 
mo tyrimai. Jis pirmas 1881 m. nustatė ryšį tarp galūnės vokalizmo 
ir priegaidės, būtent, kad akūtinė galūnė sutrumpėjo, o cirkumfleksinė 
išliko kokia buvusi. 

Leskynas dar yra paskelbęs darbų įvairiais kitais lituanistikos klau- 
simais: apie lietuvių kalbos ištiktukus (1902—1903), Bretkūno „Postilės“ 
dalelytes ir jungtukus (1903), apie senuosius lietuvių asmenvardžius 
(1909—1914) ir kt. Recenzavo A. Baranausko ir K. Jauniaus darbus. 
Išleido populiarią chrestomatiją su trumpa istorinės gramatikos apy- 
braiža (Litauisches Lesebuch mit Grammatik und Wėrterbuch; pasiro- 
dė po autoriaus mirties 1919 m.). 

Nemaža įvairiais lietuvių kalbos istorinės gramatikos, baltų ir slavų 
kalbinės giminystės, apskritai baltų kalbų santykių su kitomis indocuro- 
piečių šakomis klausimais yra rašęs Johanas Šmitas (Schmidt, 
1843—1901) — žymus A. Šleicherio mokinys, pagarsėjęs savo „bangų“ 
teorija. 

Daug lituanistikai davė garsusis jaunagramatikių vadovas Karlas 
Brūgmanas (Brugmann, 1849—1919), kuris savo žymiajame „Grund- 
risse“ (1886—1893, vėliau kartotas), kaip anksčiau A. Šleicheris 
„Kompendiume“, apibendrino ano meto lyginamosios kalbotyros lai- 
mėjimus. Šiame veikale — indoeuropeistikos mokslo lobyne — gausiai 
naudojamasi lietuvių kalbos duomenimis, jie moksliškai traktuojami, 
siejami su atitinkamais kitų indoeuropiečių kalbų reiškiniais. 1880 
m. Brugmanas buvo nuvykęs į Lietuvą. Ištyrė Garliavos apylinkių 
šnektą, užrašė nemaža tautosakos ir kartu su A. Leskynu (dirbusiu 
Vilkyškių apylinkėje) 1882 m. išleido specialią tam reikalui knygą 
(Litauische Volkslieder und Mūrchen aus dem preussischen und dem 
russischen Litauen), kurioje įdėjo ir Garliavos šnektos aprašą. Šis vei- 
kalas vėliau mokslininkų buvo plačiai naudojamas kaip vienas iš svar- 
biųjų šaltinių lietuvių kalbos studijoms. 

Ypač daug lituanistikai nusipelnė Adalbertas Bėcenbergeris 
(Bezzenberger). Jis gimė 1851 m. Kaselyje. Studijavo Getingeno ir Miun- 
cheno universitetuose. Dirbo iš pradžių Getingeno, vėliau visą laiką 
Karaliaučiaus universitete. Mirė 1922 m. Karaliaučiuje. Tai žymus 
indoeuropeistas, nusipelnęs ne vien tyrimais, bet ir kaip svarbiausio 
šios mokslo srities Žurnalo („Beitrūge zur Kunde der indogermani- 

schen Sprachen“, vėliau virtusio „Zeitschrift fūr vergleichende Sprach- 
forschung auf dem Gebiete der indogermanischen Sprachen“) 
įkūrėjas; jame buvo paskelbta daug ir didžiai reikšmingų lituanistikai 
studijų bei straipsnių. 

Svarbiausias paties Becenbergerio lituanistikos veikalas — „Lietu- 
vių kalbos istorijos |apybraiža“ (Beitrūge zur Geschichte der litaui- 
schen Sprache. Gėttingen, 1877), kurioje pateikta M. Mažvydo, J. 
Bretkūno, B. Vilento, S. Vaišnoro, J. Morkūno, L. Zengštoko, J. Rė- 
zos, D. Kleino, K. Sapūno ir kitų senųjų mūsų autorių kalbos analizė. 
Stengtasi išaiškinti specifinių reiškinių kilmę. Ši knyga iki pat mūsų 
laikų (J. Palionio monografijos „Lietuvių literatūrinė kalba XVI-—- 
XVII a.“ 1967 m. pasirodymo) buvo pagrindinis senųjų lietuvių raštų 
kalbos apibendrinamojo pobūdžio tyrimas. Smulkiais istorinės gra- 
matikos klausimais Becenbergeris yra paskelbęs daugybę straipsnių 
straipsnelių. Didelį vaidmenį atliko jo parengta senųjų lietuviškų teks- 
tų (M. Mažvydo, B. Vilento, K. Sirvydo ir kt.) publikacijų serija. 

Ryškūs Becenbergerio nuopelnai lietuvių dialektologijai. Jis tyrė 
Prūsijos lietuvių tarmes (šiek tiek ir Didžiosios Lietuvos), skelbė jų 
duomenis bei savo tyrimo rezultatus. Iš šios srities labiausiai nurody- 
tina knyga „Lietuvių kalbos tyrimai“ (Litauische Forschungen, 1882), 
be to, parašė seriją straipsnių. Vertingi ir toponimikos tyrimai, kuriuos 
taikė etnogenezės studijoms (stengėsi nustatyti lietuvių ir prūsų kalbinę 
ribą). Žymūs taip pat nuopelnai latvistikai ir prūsistikai. Paskelbė 
reikšmingų darbų iš lietuvių etnografijos, net archeologijos. Taigi 
Becenbergeris buvo plataus profilio tautotyros mokslininkas. Už nuo- 
pelnus lituanistikai 1907 m. išrinktas Lietuvių mokslo draugijos garbės 
nariu, 1922 m. — Kauno universiteto garbės profesoriumi. 

Prie žymiųjų to meto vokiečių lituanistų priskirtinas Oskaras Vy- 
demanas (Wiedemann, 1860—1917). Jis gimė Lietuvoje, Jurbarkė. 
Studijavo Dorpato (Tartu) universitete, vėliau tobulinosi Vokietijo- 
je. Iki amžiaus pabaigos gyveno Leipcige, dirbo daugiausia ver- 
tėju. Lituanistikai reikšmingi jo veikalai „Lietuvių kalbos būtasis 
kartinis laikas“ (Das litauische Prateritum, 1891) ir „Lietuvių kal- 
bos vadovėlis“ (Handbuch der litauischen Sprache, 1897). Pirma- 
sis — kruopštus tyrimas, paremtas gausiais faktais. Vydemanas lai- 
kėsi jaunagramatikių pažiūrų, todėl indoeuropiečių veiksmažodžio 
sistemą rekonstravo senovės graikų ir sanskrito pagrindu, o lietuvių 
kalbos veiksmažodį traktavo kaip naujovišką. Knygoje yra įdomių 
ekskursų, savitų vokalizmo ir žodžių kilmės aiškinimų. Trūkumą su- 

daro tai, kad laikomasi A. Šleicherio kirčiavimo sistemos (tvirtapradė 
priegaidė neskiriama nuo tvirtagalės). Antroji knyga — ne šiaip sau 
vadovėlis, bet lietuvių kalbos vadovas specialistams kalbininkams. 
Jame fonetika ir morfologija pateikiama su plačiais istoriniais komen- 
tarais, gausu lyginimo su kitomis indoeuropiečių kalbomis, išsamios 
bibliografinės nuorodos. Čia jau įsivestas F. Kuršaičio priegaidžių žy- 
mėjimas. Lietuvių kalbos istorinės gramatikos, etimologijos, baltų ir 
slavų kalbų santykių klausimais vokiečių lingvistinėje periodikoje 
Vydemanas yra paskelbęs dar keletą reikšmingų straipsnių. 

Aleksandras Briūkneris (Brūckner, 1856—1939) — lenkų kil- 
mės garsus Berlyno universiteto profesorius, daug nusipelnęs polo- 
nistikai, bet dirbęs ir baltistikos srityje. Labiausiai žinomas kaip lie- 
tuvių kalbos slavizmų tyrėjas. 1877 m. išleido veikalą „Slaviški svetim- 
žodžiai lietuvių kalboje“ (Die slavischen Fremdwėrter im Litauischen), 
kuris ilgą laiką buvo pagrindinis šioje srityje. Deja, Briukneris pasirodė 
ne visur kritiškas ir objektyvus. Be pagrindo lietuviškus žodžius aruo- 
das, banda, būrys, karvė, krėslas, kūlšis, kumpis, kūrpė, lėva, mūras, 
mylūs, nytys, nuogas, pūkulos, prašyti, sarmata, skliūtas, suodžiai, šū- 
mas, šyvas, šūlas, vėnteris, vilna ir kt. laikė slavizmais. Iš tikrųjų yra 
atvirkščiai: nemažą jų dalį slavai skolinosi iš baltų. Ir šiaip jau į lie- 
tuvius Briukneris dažnai žiūrėjo nepalankiai ir tendencingai. Yra ra- 
šęs įvairiais baltų-slavų problematikos, lietuvių kalbos istorijos klau- 
simais, aptarė lietuvių kalbos naujadarus, M. Petkevičiaus „Katekizmo“ 
kalbą, tyrė senovės prūsų kalbos tekstus, taip pat lietuvių ir kitų baltų 
mitologiją. Prirašė nepaprastai daug — bendrą jo publikacijų sąrašą 
sudaro apie pusantro tūkstančio pozicijų. Dirbdamas skubotai, daug 
kur neišvengė netikslumų, net klaidų. 

Erichas Befnekeris (1874—1937) — žymus vokiečių slavistas, 
savo veikaluose dažnai nagrinėjęs lituanistikos problemas. Mums 
reikšmingi jo veikalai „Slavų kalbų žodžių tvarka“ (1900) ir „Slavų 
kalbų etimologinis žodynas“ (1908—1913). Be kita ko, pastarąjį veikalą 
papildė K. Būga baltų kalbų etimologijomis. Abu mokslininkai daug 
bendravo. Minėtina Bernekerio knyga „Prūsų kalba“ (Die preussi- 
sche Sprache, 1896). Jo redaguojamame (1922—1929) tarptautiniame 
slavistikos žurnale „Slavų filologijos archyvas“ (Archiv fūr slavische 
Philologie) paskelbta nemaža vertingų baltistikos darbų. 

Įvairias lituanistikos bei baltistikos problemas yra sprendę Vokieti- 
jos universitetuose dirbę žymūs lingvistai Džonas Vilhelmas Pirsonas 
(Pierson, 1833—1899, tyrė lietuvių ir prūsų leksikos atitikimą), Augus- 

tas Fikas (Fick, 1833—1916, garsus etimologas, baltų ir slavų kalbi- 
nės giminystės ryšių tyrėjas), Bertoldas Delbriukas (Delbrūck, 1842— 
1922, iškėlė lietuvių kalbos sintaksės problematiką bendrame indo- 
europiečių kalbų fone), Frydrichas Bėchtelis (1855—1924, B. Vilento 
tekstų publikuotojas, kitų senųjų raštų tyrėjas), Richardas Garbė (1857 
—1927, K. Sirvydo tekstų leidėjas), Valteris Prelvicas (Prellwitz, 
1864—?, germanizmų baltų kalbose tyrėjas) ir kt. 

Indoeuropeistų sukeltas tam tikras mokslinis lituanistikos sąjūdis 
palietė vokiečių valdomą Mažąją Lietuvą. Čia stengtasi kaupti toms 
studijoms reikalingus duomenis, ypač tirti nykstančias lietuvių kalbos 
tarmes. 

Žymus vokiečių sanskritologas Karlas Kapėleris (Cappeller, 
1840—1925), kilęs iš Stalupėnų (Nesterovas) apylinkių, domėjosi 
lietuvių kalba, rinko etnografinio pobūdžio lietuviškus tekstus ir juos 
skelbė kartu su atitinkamais kalbiniais komentarais ir kirčio ženklais. 
Svarbiausias iš tų tekstų — 1876 m. užrašytas seno valstiečio Jono 
Adomžičio iš Dozūnų (Stalupėnų aps.) pasakojimas „Kaip senieji 
lietuvininkai gyveno“, ne sykį publikuotas, išverstas į vokiečių ir šve- 
dų kalbas. Juo indoeuropeistai plačiai naudojosi. 

Kristupas Jurkšaitis (Jurkschat, 1852—1915) užrašinėjo savo 
gimtojo Galbrasčių (Livenskojė) kaimo, esančio netoli Ragainės (Ne- 
manas), tarminius tekstus. Svarbiausias iš jų — „Lietuviškos pasakos 
ir pasakojimai“ (Litauische Mižrchen und Erzahlungen, 1898). Ir jo 
tekstai kirčiuoti. Jais daug naudojosi lietuvių kalbos tyrėjai, domisi 
folkloristai. Jurkšaitis buvo parengęs spaudai vokiečių—lietuvių 
kalbų žodyną ir lietuvių kalbos gramatiką, bet neišleido. Rinko žodžius 
lietuvių — vokiečių kalbų žodynui. Buvo žymus spaudos darbuotojas, 
vertėjas, redaktorius. Tai prieštaringa asmenybė: mylėjo gimtąją 
kalbą ir darbavosi jos labui, bet gyvenime nepalaikė lietuvybės, net 
jai kenkė, rėmė germanizacinę valdžios politiką. 

Vilius Kalvaitis (1848—1914) — liaudies dainų ir kitos tauto- 
sakos, retesnių žodžių, asmenvardžių ir vietovardžių rinkėjas. Išleido 
kelis liaudies dainų rinkinius, iš kurių didžiausias „Prūsijos lietuvių 
dainos“ 1905 m. (per 700 vienetų). Daug jo užrašytų sakmių paskelbė 
J. Basanavičius. 1910 m. pasirodė Kalvaičio „Lietuviškų vardų klėtelė“ 
— apie 15 000 asmenvardžių, vietovardžių ir smulkiosios tautosakos 
vienetų rinkinys. Kalvaitis buvo artimų aušrininkams pažiūrų, bendra- 
vo su tautinio atgimimo veikėjais. 

Vilius Gaigalaitis (1870—1945) tyrė 1573 m. rankraštinės lie- 
tuvių „Postilės“ (Volfenbiutelio postilės) kalbą, tą darbą 1900 m. 
apgynė Karaliaučiaus universitete kaip disertaciją. Gaigalaitis buvo žy- 
mus Maž. Lietuvos visuomenės veikėjas ir spaudos darbuotojas. 

Tilžės gimnazijos lietuvių kalbos mokytojas Erdmanas Julius 
Šykopas (Schiekopp, 1829 — prieš 1900 m.) išleido vokiškai F. 
Kuršaičio gramatikos santrauką. Ją sudarė 2 dalys: formų mokslas 
(1879 m.) ir sintaksė (1881 m.). Pirmąją dalį pertvarkė ir 1901 m. pakar- 
tojo Aleksandras Kuršaitis. Šykopo gramatikos pasirodė taip pat 
rusiškas (parengė J. Gylius su J. Pajevskiu 1891 m., sutrumpintas va- 
riantas pasirodė 1896 m.) ir lenkiškas (J. Januškevičius su A. Macie- 
jausku, 1902 m.) vertimai. 

Spaudos darbuotojas Mikelis Ašmys (1891—1918) išleido 1912 
m. du lietuvių kalbos vadovėlius vokiečių kalba. Pastarųjų dviejų au- 
torių (Šykopo ir Ašmio) darbai turėjo daugiau lokalinę bei praktinę 
negu platesnę mokslinę reikšmę. 

Iš Vokietijos domėjimasis lietuvių kalba ir lituanistikos dalykais 
plito toliau į kitas šalis, pirmiausia tas, kurios buvo susijusios su vo- 
kiečių mokslu. Anksti susidomėta Čekijoje. Prahos universitete 
lietuvių kalbą pradėta dėstyti dar 1852 m. (čia dirbo A. Šleicheris!), 
bet pirmasis sistemingas lietuvių kalbos kursas čekiškai skaitytas 
1870—1871 mokslo metais. Lituanistinio darbo pakilimas čia susijęs 
su Leopoldo Geitlerio (1847—1885) vardu. Tai pirmasis čekas 
kalbininkas, intensyviai tyręs lietuvių kalbą. Jis buvo baigęs mokslus 
Prahoje ir Vienoje, dirbo Prahos ir Zagrebo universitetuose, be kitų 
disciplinų, dėstė lietuvių kalbą. 1873 m. nuvyko į Lietuvą, susipažino 
su Kauno ir Suvalkų gubernijų, taip pat Maž. Lietuvos tarmėmis. 
Bendravo su M. Valančiumi, A. Baranausku, F. Kuršaičiu ir kitais. 
Geitleris parašė nemažai lituanistikos darbų, daugiausia iš dialektolo- 
gijos. 1875 m. pasirodė vokiškai parašyta jo knyga „Lietuviškos studi- 
jos“ (Litauische Studien), kurioje pateikė mūsų senųjų raštų ištraukų 
ir tarminių tekstų su plačiais komentarais, skirtais ne vienai baltų ir 
slavų fonetikos problemai, taip pat G. H. F. Neselmano žodyno pa- 
pildymus. 1884 m. pasirodė jo studija „Lietuvių dialektologijos klausi- 
mu“ (Beitrūge zur litauischen Dialektologie, atskira knyga išleista 
1885 m.), kurioje nagrinėjo K. Sirvydo „Punktų sakymų“ ir S. Dau- 
kanto „Būdo“ kalbos ypatybes, gvildeno įvairius lietuvių dialektolo- 
gijos, tada dar žengiančios pirmuosius žingsnius, klausimus. Čekų 
ir serbų-kroatų spaudoje paskelbė straipsnių visokiais lituanistikos 

klausimais ir baltų-slavų problematika. Nemaža jo teiginių dabar 
jau pasenę, bet tada buvo labai aktualūs. 

Lituanistikos labui daug nuveikė žymiausias čekų kalbininkas Jose- 
fas Zuūbatas (Zubaty, 1855—1931) — plataus profilio indoeuro- 
peistas, dirbęs klasikinės filologijos, indologijos, slavistikos ir kitose 
srityse. Kaip lituanistas jis buvo L. Geitlerio mokinys. Dėstė lietuvių 
kalbą Prahos universitete. Savo straipsniuose lietuvių kalbos istori- 
nės gramatikos klausimais Zubatas nagrinėjo dvibalsių uo, au istoriją, 
tarminio jungtuko ė "o, bet' kilmę, enklitinius įvardžius, iliatyvo susi- 
darymą, senojo dviskaitos vietininko formą, vardažodžių prieveiksmė- 
jimą ir kitus dalykus. Kaupė duomenis lietuvių kalbos etimologijos 
žodynui, bet jo, deja, nespėjo parašyti. Mums svarbūs ir jo istorinės 
sintaksės tyrimai, ypač studija „Indoeuropiečių lyginamoji sintaksė“ 
(Srovnavaci skladba jazykū indoevropskych, 1901), kurioje plačiai 
rėmėsi lietuvių kalbos duomenimis. 

Bulgarijoje lietuvių kalbą tyrė Aleksandras Doričius 
(1887—1961), studijavęs Graco, Lozanos, Leipcigo universitetuose, 
tobulinęsis Prahoje ir Paryžiuje. Kaip lituanistas buvo A. Leskyno 
mokinys. 1907—1909 m. vasaromis važinėjo į Didž. ir Maž. Lietuvą, 
tyrė tarmes. Surinktus duomenis apibendrino veikale „Lietuvių dia- 
lektologijos tyrimai“ (Beitrūge zur litauischen Dialektologie), kurį 
išleido Tilžėje 1911 m. Lietuvių literatūros draugija. Jame aptariamos 
lietuvių kalbos ribos, lietuvių skaičius, pateikiamas tarmių suskirsty- 
mas, pačios tarmės išsamiai apibūdinamos ir duodama nemaža tarmi- 
nių tekstų. Knygos vertę mažina netikslus tekstų, ypač žemaičių ir rytų 
aukštaičių, užrašymas (geresni iš Maž. Lietuvos) ir tai, kad autorius 
neskyrė priegaidžių, painiojo ilguosius ir trumpuosius balsius, net 
teigė, jog balsių kiekybė lietuvių kalboje esanti nepastovi. Privėlė ir 
šiaip visokių klaidų. 

Skandinavijos šalyse lietuvių kalbą tyrė švedai Evaldas Lide- 
nas (Lidėn, 1862—1939) ir Sigurdas Agrelis (Agrell, 1881—1937). 
Pirmasis rašė apie priebalsio v nykimą žodžio pradžioje prieš r, I, pa- 
teikė kai kurių Žodžių etimologijas. Antrasis daugiausia nagrinėjo 
baltų ir slavų kalbų konsonantizmo istoriją. 

Žymus norvegų slavistas Olafas Brokas (Broch, 1867—1961) 
1895 m. tyrė gudų ir lietuvių kalbų kontaktus į pietus nuo Vilniaus. 
Sukaupė daug duomenų apie tų vietų lietuvių kalbą. Praėjus daugiau 
negu šešiems dešimtmečiams, didžiojo baltisto Chr. S. Stango para- 
gintas ir padedamas, Brokas 1960 m. išleido gana išsamų Žirmūnų ir 

Bostūnų apylinkių (dabar Varenžvo rj., Baltarusijos TSR) lietuvių 
šnektos aprašą. Tai labai vertingas darbas, nes aprašomoji šnekta dėl 
to krašto slavizacijos jau praktiškai išnykusi. 

Danijoje lituanistikos pradininku laikytinas Kasparas Vilhel- 
mas Smitas (Smith, 1811—1881), tyrė baltų ir slavų kalbų vokaliz- 
mą, daiktavardžių linksniavimą. Ypač minėtinas jo mokinys Vilhel- 
mas Tėomsenas (Thomsen, 1842—1927), nepaprastai plačios erudi- 
cijos mokslininkas, dirbęs ne tik indoeuropiečių, bet ir ugrų-finų, tiur- 
kų kalbotyroje. Mums labai svarbi jo knyga „Ryšiai tarp finų ir baltų 
(lietuvių-latvių) kalbų“ (BerGringer mellem de finske og de baltis- 
ke (litauisk-lettiske) Sprog), išspausdinta Kopenhagoje 1890 m. (prak- 
tiškai pasirodė 1893 m.). Joje Tomsenas išnagrinėjo 226 baltų kalbų 
skolinius finų kalbose ir 180 finų skolinių baltų (daugiausia latvių) 
kalbose. Tai klasikinis veikalas, padėjęs pagrindus baltų ir finų senųjų 
santykių studijoms. 

Suomijoje lituanistikos pradininku laikytinas Otas Doėneris 
(Donner, 1835—1909). Jis dar prieš Tomseną ėmė tirti baltų ir finų 
kalbinius santykius. Jo darbą iš dalies tęsė Žymusis suomių slavistas 
Josepis Julius Mikola (Mikkola, 1866—1946). Daug dirbo ne 
vien baltų ir ugrų-finų kalbų santykių srityje, bet ir vienas iš pirmųjų 
nagrinėjęs baltų kalbų įtaką slavų kalboms. Jis įrodė, kad A. Briukne- 
rio ir kitų kalbininkų slavizmais laikomi žodžiai degūtas, indauja, 
gintaras, kdušas, krėslas, kūrpė, pūkulos, putra iš tikrųjų yra seni baltų 
veldiniai, kuriuos iš šių kalbų yra skolinęsi slavai (dabar abejojama 
dėl krėslo, gal tai bendras baltų ir slavų žodis). Etimologijai skirtuose 
straipsniuose rašė apie žodžius blaivas, kaūkas, gysla, lokfs, dalgis, 
dimstis, pienas, sviestas, žirgas kilmę. Yra nagrinėjęs kai kuriuos lietu- 
vių kalbos istorinės fonetikos dalykus, taip pat tyrė prūsų kalbą. 1894 
ir 1895 m. vasaras Mikola praleido Lietuvoje, daugiausia Plėkščiuose 
(Šakių rj.) pas P. Kriaučiūną. Čia rinko lietuvių tautosaką (išleista 
Suomijoje 1949 m.). Bendravo su V. Kudirka, K. Būga, E. Volteriu. 
Išugdė daug Žymių suomių kalbininkų, tarp jų vėliau baltistikai nusi- 
pelniusius Einą Niemineną ir Valentiną Kiparskį. 

Olandijoje lituanistikos tyrimai koncentravosi Leideno universi- 
tete. Reto universalumo mokslininkas (tyrė baskų, eskimų, Amerikos 
indėnų, Kaukazo, Altajaus kalbas) Christianas Kornelijus Ūlen- 
bekas (Uhlenbeck, 1866—1951) rašė baltų-slavų kalbų giminystės 
klausimais, etimologizavo atskirus lietuviškus žodžius, išleido prūsų 
kalbos katekizmus. Jo mokinys Reinderis van der Miolenas 

(Meulen, 1882—1972), apgynęs disertaciją iš lietuvių tautosakos, pa- 
rašė straipsnius apie Jogailos ir Radvilų vardų kilmę, nagrinėjo kai 
kuriuos prūsų kalbos žodžius. 1908 m. lankėsi Lietuvoje. Buvo išrink- 
tas Lietuvių mokslo draugijos nariu korespondentu. Jo veikalas „Gam- 
tos prilyginimai lietuvių dainose ir raudose“ 1919 m. buvo išleistas 
lietuviškai (vertė M. Biržiška). 

Ypač daug lituanistikai ir apskritai baltistikai davė didysis Šveica- 
rijos kalbininkas Ferdinandas de Sosiūras (Saussure) — vienas 
iš žymiausių pasaulio lingvistų, kurio idėjomis remiasi mūsų laikų 
struktūrinė kalbotyra. Jis gimė 1857 m. Ženevoje, prancūzų kilmės 
didikų šeimoje. Studijavo Ženevoje, Leipcige, Berlyne. Dirbo Pary- 
žiaus ir Ženevos universitetuose. Mirė 1913 m. Ženevoje. Lietuvių 
kalba susidomėjo pačioje savo mokslinės veiklos pradžioje. Garsia- 
jame veikale „Senosios indoeuropiečių kalbos balsių sistemos tyrimas“ 
(Mėmoire sur le systėme primitif des voyelles dans les langues indo- 
europėennes, 1879) sprendė ne vien kardinalias indoeuropeistikos, 
bet ir lietuvių kalbos problemas, nušvietė mūsų garsyno genetinius ry- 
šius su indoeuropietiškuoju. Lietuvių kalbai paskyrė ir specialių studijų. 
Ypač vertingi jo akcentologijos tyrimai. Lietuvių akūtą ir cirkumflek- 
są jis siejo su senoviniu skiemens ilgumu ar trumpumu: akūtas atsira- 
dęs ten, kur senieji indoeuropiečiai turėjo ilgąjį balsį ar dvibalsį, taip 
pat ilgą skiemeninį sklandųjį ar nosinį garsą, o cirkumfleksas — kur 
buvo trumpasis dvibalsis ir trumpas sklandusis ar nosinis garsas. 1894 
m. Sosiūras suformulavo garsųjį dėsnį (pavadintą jo vardu) apie kir- 
čio nukėlimą nuo cirkumfleksinio ir trumpojo skiemens į akūtinį 
skiemenį. Istorinei lietuvių kalbos gramatikai reikšmingi tyrimai apie 
lietuvių kalbos priebalsinių kamienų daugiskaitos vardininką ir viena- 
skaitos kilmininką, žodžio galo balsių sinkopę. Rašė Žodžių etimologi- 
jos klausimais (kūmštis ir kt.). Tyrė prūsų kalbą, Paryžiaus ir Ženevos 
universitetuose skaitė lietuvių kalbos kursą. Yra duomenų, kad buvo 
lankęsis (matyt, Mažojoje) Lietuvoje. 

Prancūzijoje lietuvių kalbą tyrė Sosiūro mokinys žymiausias 
prancūzų kalbininkas Antuanas Mejč (Meillet). Jis gimė 1866 m. 
vidurio Prancūzijoje (Moulins mieste). Studijavo Paryžiuje. Baigęs 
mokslus, čia pragyveno visą amžių, profesoriavo Paryžiaus aukšto- 
siose mokyklose. Mirė 1936 m. Labai produktyvus autorius — parašė 
24 knygas ir apie 540 straipsnių, daugybę smulkių recenzijų. Be bend- 
rųjų lyginamosios kalbotyros problemų, Mejė daug dėmesio skyrė 
atskiroms indoeuropiečių kalboms. Svarus jo indėlis į armėnų, lotynų, 

graikų, iranėnų, germanų, slavų ir kai kurių kitų kalbų studijas. Anksti 
susidomėjo baltų kalbomis. Visuose savo veikaluose plačiai operavo 
lietuvių kalbos duomenimis. Ypač daug jų slavistikai skirtuose darbuo- 
se. Diskutavo baltų-slavų problematika. Įrodinėjo, kad baltų ir slavų 
kalbų raida yra vykusi lygiagrečiai, kad bendro šių kalbų raidos perio- 
do niekuomet nėra buvę. Nagrinėjo kai kuriuos lietuvių kalbos istori- 
nės gramatikos klausimus, pvz., vilkai tipo daugiskaitos vardininką, 
būsimojo laiko 3. as. formas nėš, vėš, žodelius tasai, tatai, kirčiavimo 
dalykus, prielinksnius ažu, už, pateikė nemaža etimologijų ir kt. Skaitė 
lietuvių kalbos kursą. Recenzavo bemaž viską, kas pasirodydavo 
iš lituanistikos. Kelis kartus lankėsi Lietuvoje (paskutinį sykį 1922 m.). 
Pabrėždavo nepaprastą lietuvių kalbos archaiškumą. Garsus jo pasa- 
kymas: „Tas, kuris nori žinoti, kaip kalbėjo mūsų proseneliai, turi 
atvažiuoti pasiklausyti, kaip kalba lietuvis valstietis“. Išugdė daugy- 
bę žymių kalbininkų, tarp jų ir rašiusių lietuvių kalbos klausimais, 
pavyzdžiui, prancūzus R. Gotjo (Gauthiot), E. Benvenistą, A. Vajaną 
(Vaillant), lenkus J. Kurilovičių, J. Safarevičių, norvegą Chr. S. Stan- 
gą, italus Dž. Bonfantę, Dž. Devotą, daną L. Jelmslevą (Hjelmslev), 
šveicarą M. Nydermaną (Niedermann), čeką V. Macheką, indą S. 
K. Četerdžį (Chatterji) ir kt. 

Mejė mokinys Roberas Gotjo (Gauthiot, 1876—1916) lankėsi 
Lietuvoje 1900 m. ir tyrė Buivydžių kaimo (prie Pandėlio) šnektą. 
1903 m. išleido jos aprašą (Le parler de Buividze). Tai pirmoji vienos 
lietuvių kalbos šnektos monografija, išleista atskira knyga?“. Įžvalgiai 
iškėlė būdingąsias šnektos ypatybes. Svetimtaučiui per trumpą laiką 
(Buivydžiuose išgyveno vos porą mėnesių) sunku buvo suvokti sudėtin- 
gos tarmės fonetinius niuansus, todėl yra šiek tiek netikslumų. Be šio 
veikalo, Gotjo dar eksperimentinių būdu tyrė lietuvių kalbos balsių 
kiekybę ir priegaides, aiškino dvibalsio ie kilmę, rašė įvairiais morfolo- 
gijos ir žodžių kilmės klausimais. Mokslo reikalui perspausdino žemai- 
tišką 1838 m. elementorių su komentarais. Vaisingą Gotjo mokslinę 
veiklą nutraukė prasidėjęs I pas. karas. Kaip atsargos karininkas 
Gotjo buvo mobilizuotas į prancūzų armiją, fronte sunkiai sužeistas 
ir po sunkios ligos 1916 m. mirė, 

Lituanistikos dalykais tada jau pradėta domėtis ir už Europos ribų 
— Jungtinėse Amerikos Valstijose. Prinstono universiteto pro- 


*7 Lietuviškas vertimas: Roberas Gotjo. Buivydžių šnekta / Vertė J. Karaciejus. 
V., 1990. 

fesorius Haroldas Hermanas Beūderis (1882—1925), lingvisti- 
kos studijas baigęs Baltimorėje ir Berlyne, parašė keletą straipsnių 
iš lietuvių kalbos istorinės gramatikos ir etimologijos. Paskatintas K. 
Būgos, jis sudarė ir 1921 m. išleido „Etimologinį lietuvių kalbos indek- 
są“ (A Lithuanian Etymological Index), kuriame suregistravo lietu- 
vių kalbos ctimologijos dalykus, esančius svarbiausiuose to meto in- 
doeuropeistikos veikaluose. Bendravo su JAV lietuviais. Padėjo jų 
akcijai dėl Lietuvos nepriklausomybės pripažinimo. 1922 m. išrinktas 
Kauno universiteto garbės daktaru. 

Iš to, kas pasakyta, matyti, jog XIX a. pabaigoje ir XX a. pradžioje 
lietuvių kalbos tyrimas už Lietuvos ribų buvo gerokai intensyvesnis 
negu pačioje Lietuvoje. Lietuvių kalba tapo tarptautinio lingvistikos 
tyrimo objektu. Pasaulinėje mokslinėje produkcijoje lituanistikos klau- 
simais lietuvių mokslininkų parašyti darbai tada sudarė tik palygint 
nedidelę visų dalį. 


LIETUVIŲ KALBA LIETUVOS 
RESPUBLIKOJE 


Laisvės atgavimas ir valstybės sukūrimas 


Pirmasis pasaulinis karas. 1914 m. Europoje prasidėjo baisiausias 
sukrėtimas, kokio pasaulis iki tol dar nežinojo ir kurį vadiname I pa- 
sauliniu karu. Skirtingai negu ankstesniuose karuose, jame dalyvavo 
ne tik visos didžiosios Europos valstybės, bet buvo įtrauktos ir jų ko- 
lonijos kituose kontinentuose, taip pat dalis savarankiškų užjūrio 
valstybių. Tačiau karo židinį sudarė Europa. Mat čia jau XIX a. pabai- 
goje galingosios valstybės ėmė rungtis dėl hegemonijos. Sparčiai stiprėjo 
Prūsijos sujungta Vokietija. Labai išaugo Prancūzijos galia. Anglija 
iškilo kaip milžiniška kolonijų galybė. Susijungė ir įsivyravo Italija. 
Formavosi skirtingi interesų poliai. Taikai pavojų kėlė Vokietijos ir 
Prancūzijos santykių įtampa. Rusija geidė įsitvirtinti Bosforo ir Darda- 
nelų sąsiauriuose, taip pat „globoti“ Balkanų šalis, į kurias smelkėsi 
Austrijos-Vengrijos imperija. Vyko didžiųjų šalių rungimasis dėl 
pirmavimo jūrose, susijęs su siekimu perdalyti kolonijas. Prie Prancū- 
zijos ir Rusijos bloko ėmė šlietis Anglija. Taip susidarė Antantė (pranc. 
entente 'santarvė"). Jai priešpriešiais stovėjo Vokietija, Austrija-Veng- 
rija ir ilgainiui Italija, sudarančios antrąjį bloką. Reikėjo tik žiežirbos, 
kad įsiliepsnotų pasaulinis gaisras. Tokia žiežirba buvo 1914 m. birže- 
lio 28 d. Sarajevo mieste (Serbijoje) įvykęs pasikėsinimas prieš Aus- 
trijos-Vengrijos sosto įpėdinį Pranciškų Ferdinandą. Po to įvykiai 
greit vijo vienas kitą: liepos 23 d. Austrija-Vengrija įteikė ultimatumą 
Serbijai, o 28 d. paskelbė jai karą; į tai Rusija reagavo skelbdama 
mobilizaciją, dėl kurios Vokietija rugpjūčio 1 d. paskelbė karą Rusijai, 
o po poros dienų — Prancūzijai, kurią užstodama Anglija paskelbė 
karą Vokietijai. Lietuvoje į įsižiebiantį pasaulinį gaisrą buvo žiūrima 
su baime ir viltimi. Baimę kėlė milžiniškos rusų kariuomenės telkimas 
Lietuvos ir Vokietijos pasienyje, jaunimo mobilizacija, arklių nusavi- 
nimas, pafrontės gyventojų iškėlimas ir kitos negandos. Viltį žadino 
tai, kad įnirtingai susigrums abu didieji lietuvių tautos priešai ir jos 
naikintojai: kaizerinė Vokietija — Maž. Lietuvos engėja ir carinė 
Rusija — Didž. Lietuvos pavergėja. Svarbu buvo tinkamai išnaudoti 
jų mirtiną konfliktą. 

Karui gerai pasiruošusi vokiečių kariuomenė puolė Belgiją ir Pran- 
cūziją. Tuo pasinaudodama Rusijos armija įsiveržė į silpnai ginamus 
Rytprūsius ir užėmė nemažą jų dalį iki Karaliaučiaus (Kaliningradas), 
Įsrutičs (Černiachovskas), Gumbinės (Gusevas), Stalupėnų (Neste- 
rovas), praktiškai beveik visą Maž. Lietuvą. Iš ten vietiniai gyventojai, 
tarp jų ir lietuviai, bėgo tolyn į Vokietijos gilumą. Kas pasiliko, buvo 
išvaryti į Rusiją (tarp jų ir M. Jankus). Petrograde (taip imta vadinti 
Peterburgą) lietuvių atstovas Valstybės dūmoje reikalavo sujungti 
Maž. ir Didž. Lietuvą, suprantama, Rusijos imperijos ribose. Tačiau 
greit vokiečiai, atitraukę dalį savo pajėgų iš vakarų fronto, pradėjo 
stumti rusus iš Rytprūsių ir įsiveržė į Lietuvos teritoriją. 1915 m. ba- 
landžio 25 d. jie pradėjo puolimą prieš rusus ir iki rudens visa Lie- 
tuva atsidūrė vokiečių rankose, taip pat Rusijos valdyta Lenkijos 
dalis ir latvių Kuršas. Krito labai stiprios Gafdino, Kaūno, Daūgpilio 
ir kt. tvirtovės. Rusijos armija neteko apie pustrečio milijono karių, 
2600 artilerijos pabūklų, labai daug kitokių ginklų. Lietuvos teritorija 
ilgą laiką buvo atkaklių mūšių laukas. Fronto linija ne kartą stūmėsi 
į vieną ir kitą pusę. Atskiros vietovės ėjo iš rankų į rankas. Per tas ko- 
vas buvo sudeginta apie 50 miestų ir miestelių, 1200 kaimų, 300 dvarų 
ir apie 2000 vienkiemių. Nuo 1915 m. spalio mėn. pereita prie pozi- 
cinio karo ir nusistovėjo fronto linija nuo Rygos palei Daūguvą iki 
Daūgpilio, iš čia į pietus pro Vidžiūs, Pastovius, Smurgainis frontas 
ėjo Baranovičių ir Pinsko link. 

Pasitraukianti iš Lietuvos rusų armija viską naikino. Karinė vado- 
vybė reikalavo, kad priešui būtų paliktas tuščias kraštas. Buvo griau- 
nami geležinkeliai, tiltai, ardomi plentai, deginamos gyvenvietės, iš 
žmonių atimami gyvuliai, naikinamas derlius ir t. t. Tačiau dėl verž- 
laus vokiečių puolimo daug kur įsakymai nebuvo įvykdyti. Labai nuken- 
tėjo Kalvarija, Kybartai, Simnas, Prienai, Kretinga, Gargždai, Šiau- 
liai ir kt. miestai. Antai Kaune iki karo buvo apie 100 tūkstančių gy- 
ventojų (su kariškiais), o persiritus frontui liko vos 14 tūkstančių. 
Į Rusijos gilumą evakuota daug fabrikų, įrengimų, bibliotekų ir kitokio 
materialinio ir kultūrinio turto, kurio didelė dalis niekuomet nebuvo 
grąžinta. Mokyklos su mokiniais ir mokytojais perkeltos pirma į rytų 
ir šiaurės Lietuvą, paskui, ten priartėjus frontui, išgabentos į Rusiją. 
Daugiausia mokinių ir mokytojų atsidūrė Voroneže, kur lietuviams 
buvo atidarytos 2 gimnazijos. Artėjant frontui, daug gyventojų patys 
bėgo tolyn į rytus, kitus trauktis vertė karinė vadovybė. Lietuvos mies- 

tuose, ypač didžiuosiuose, susikaupė minios pabėgėlių. Frontui vis 
slenkant, buvo traukiamasi tolyn į Rusiją. Iš Lietuvos pabėgo apie 550 
tūkstančių žmonių, iš jų lietuviai sudarė bent 300 tūkstančių. Lietuvą 
paliko trys ketvirtadaliai jos inteligentijos. Pabėgėliais rūpintis dar 
1914 m. buvo įsteigta Draugija nukentėjusiems nuo karo šelpti, kuri 
vėliau atliko nemažą vaidmenį kuriant Lietuvos valstybę. Jos veiklai 
vadovavo Vilniuje sudarytas Centrinis komitetas, kuriam pirmininkavo 
M. Yčas, nariai buvo J. Basanavičius, A. Smetona, P. Mašiotas, A. 
Janulaitis, M. Sleževičius, J. Balčikonis, Z. Žemaitis, A. Žmuidzinavi- 
čius ir kt. 

Vokiečių okupacija. Užėmusi kraštą, vokiečių kariuomenė grobė 
viską, kas dar buvo likę. Gyventojus apdėjo didelėmis grūdų, mėsos, 
pieno ir kitokiomis pyliavomis. Buvo įvesta begalės mokesčių. žemės, 
pagalvės, tiltų, šunų, degtukų, sacharino... Vokiečiai nusavino 88 
tūkstančius arklių, 140 tūkst. galvijų, 730 tūkst. avių ir kiaulių, apie 
70 tūkst. tonų grūdų, per 72 tūkst. tonų pašaro. Iš gyventojų atimdavo 
paskutioaį gyvulį. Viską šluote šlavė. Gėrybių pripildyti traukiniai 
vienas po kito dardėjo į Vokietiją. Miestams buvo uždėtos kontribu- 
cijos, pvz., Rasėiniams 25 tūkst. markių. Vokiečių kariuomenė adminis- 
travo likusius be šeimininkų dvarus (tokių net 1114). Buvo kertami 
miškai ir išvežama mediena. Žmonės buvo gaudomi ir vežami darbams 
į Vokietiją. Taigi Lietuva, nusikračiusi Rusijos jungo, pateko į dar 
žiauresnę Vokietijos priespaudą. Ekonominis krašto gyvenimas iro. 
Miestuose trūko maisto. Vilniuje 1916 m. pradžioje buvo tikras badas. 
Įvestos duonos kortelės. Ji buvo kepama su pjuvenomis. Plito ligos, 
epidemijos. 

Naujasis okupantas, kaip ir carinės Rusijos valdžia, vengė Lietuvos 
vardo. Karinė vokiečių administracija pasivadino Oberostu (arba 
Obostu, iš santrumpos OB-Ost, t. y. Oberbefehlshaber Ost “Vyriau- 
sias kariuomenės vadas Rytuose“), tuo vardu dažnai buvo vadinamas 
ir jos valdytas kraštas. Sustabdytas lietuvių kultūrinis darbas. Uždraus- 
tos draugijos, susirinkimai. Uždaryti laikraščiai. Neleista net laiškais 
susirašinėti lietuviškai. Vilniuje vokiečiai spausdino lietuvišką laikraš- 
tį „Dabartis“ — provokiškos krypties, propagavusį pagarbą bei išti- 
kimybę Vokietijai, apskritai tarnavusį vokiečiams. Jį redagavo kapito- 
nas V. Steputaitis (Steputat) — suvokietėjęs Maž. Lietuvos dvari- 
ninkas. Laikraščio kalba — nevykusi, labai atmiešta „prūsizmais“, 
gausiais žargoniškais naujadarais, nelengvai suprantama Didž. Lietu- 
vos skaitytojams. Žmonės šį laikraštį boikotavo. Vokiškai buvo leidžia- 

mi laikraščiai: Vilniuje „Wilnaer Zeitung“, Kaune „Kownaer Zei- 
tung“, Suvalkijai ir Gardino gubernijai buvo skirtas „Grodnaer Zei- 
tung“. Patiems lietuviams leisti sau laikraščių vokiečiai ilgai draudė. 
Tik kai frontuose ėmė nesisekti, režimas kiek sušvelnėjo. 1916 m. 
viduryje buvo leista A. Dambrauskui-Jakštui spausdinti nepolitinį 
mėnraštį „Ateitis“ (jis buvo prašęs atnaujinti prieškarinę „Draugiją“ 
su „Ateities“ priedu), o 1917 m. pabaigoje pasirodė laikraščiai „Lietu- 
vos aidas“ (tapęs Lietuvos Tarybos organu, red. P. Klimas), „Darbo 
balsas“ (red. S. Kairys) ir „Tėvynės sargas“ (red. A. Stulginskis). 
Jie visi buvo griežtai cenzūruojami. Žmonėse plito rankraštiniai ir ša- 
pirografu spausdinti laikraštėliai „Laisvės kelias“, „Laisvė“, „Kvailas 
prūsas“ (satyrinis) ir kt. 

Draugijos nukentėjusiems nuo karo šelpti Centrinis komitetas 
frontui slenkant per Lietuvą suskilo į dvi dalis: viena su pirmininku 
M. Yču pasitraukė į Rusiją, kita — liko Lietuvoje. Pastaroji papildy- 
ta naujais nariais. Jai pirmininkavo A. Smetona. Ji rūpinosi ne tik šal- 
pa, bet ir Lietuvos ateitimi. Organizavo lietuviškas mokyklas. Kiek 
pajėgdama gynė Lietuvos žmones nuo rekvizicijų ir kitokio okupantų 
administracijos savavaliavimo. Nors vokiečiai Komiteto veiklą visaip 
varžė, bet užgniaužti nesiryžo. 

Kai 1915 m. vokiečiai okupavo Lietuvą, rado rusų valdžios išlaiko- 
mas 535 mokyklas, dar 42 buvo savivaldybių žinioje ir 25 privatinės. 
Praktiškai jos visos tuoj nutraukė savo veiklą. Taigi baigėsi Lietuvoje 
rusifikacinė mokyklų era. Mokyklose nusikratyta iki gyvo kaulo 
įgrisusios rusų kalbos. Vokiečiai net uždraudė ją vartoti. Turėjo būti 
mokoma vaikų gimtąja kalba: lietuviškai, lenkiškai arba gudiškai. 
Lietuviai siekė, kad būtų mokoma lietuviškai. Šioms pastangoms 
skyrė didžiausią dėmesį. Vokiečiams nespėjus net susiorientuoti, buvo 
pradėta masiškai steigti lietuviškas mokyklas. Tiesiog žaibiškai jų pri- 
steigta net per 1000. Žmonės veržėsi į mokslą! Tautinė nuotaika tada bu- 
vo labai pakilusi. Vokiečiai iš pradžių to darbo beveik netrukdė. Tačiau 
greit jame ėmė įžiūrėti sau pavojų. Pradėjo kontroliuoti mokyklų 
steigimą. Prie apskričių valdybų paskyrė šūlratus — mokyklų prižiū- 
rėtojus. Uždraudė be leidimo steigti naujas. Registravo jau esamas. 
Kėlė visokių reikalavimų, neretai tiesiog ieškojo priekabių sustabdyti 
tą darbą. Dėl to ilgainiui lietuviškų mokyklų skaičius ėmė mažėti: 
iki 1916 m. pabaigos jų liko 693. Vėliau vėl kiek padaugėjo. Apskritai 
mokyklų tinklas vokiečių okupacijos metais buvo daug tankesnis negu 
carų valdymo laikais. Svarbiausia — daugelis mokyklų buvo lietuviš- 

kos. Jas paprastai išlaikė patys gyventojai. Tos mokyklos davė puikių 
vaisių atkuriant nepriklausomą Lietuvą. Tuo pačiu metu į Rusiją 
pasitraukusių lietuvių mokyklose po senovei tebebuvo mokoma rusiš- 
kai, ten lietuvių kalba — tik neprivaloma disciplina. Iš vidurinių mo- 
kyklų prieš pat vokiečių okupaciją tik Marijampolės „Žiburio“ mer- 
gaičių progimnazijoje daug dalykų buvo dėstoma lietuviškai, visose 
kitose vidurinėse (ir pradinėse, išskyrus vieną!) mokyklose viskas 
buvo dėstoma nelietuviškai. Vokiečiams okupavus Lietuvą ne tik pra- 
dinėse mokyklose, bet vietomis ir gimnazijose imta dėstyti lietuviškai. 
Pirmosios lietuviškos gimnazijos įsisteigė dar 1915 m. pabaigoje Vil- 
niuje, Kaune, Marijampolėje, Šiauliuose, nstrukus po to Panevėžyje, 
Utenoje ir kituose miestuose. Vokiečių valdžia greit ėmė joms trukdyti. 
Antai Šiaulių ir Marijampolės gimnazijos kurį laiką buvo net uždarytos, 
o jų direktoriai išvežti į koncentracijos stovyklas Vokietijoje. Nepaisant 
trukdymų gimnazijų vis daugėjo. Okupacijos pabaigoje jų buvo net 36 
su 304 mokytojais ir 6031 mokiniu. Kokia buvo pirmųjų lietuviškų 
gimnazijų padėtis, kaip sunku buvo jose mokytojams dirbti, rodo kad 
ir faktas, jog 1915 m. Kaune įsteigtoje pirmojoje šio miesto lietuviško- 
je gimnazijoje iš 150 užsirašiusių būsimųjų gimnazistų tik 20 temokėjo 
kalbėti lietuviškai. Tai savo ruožtu rodo, kiek nutautę tada buvo Lie- 
tuvos miestai. 

Vienas iš svarbiausių švietimo stabdžių anuomet buvo tinkamų mo- 
kytojų trūkumas. Mokė kas kaip išmanė. Nebuvo bendrų programų. 
Labai trūko vadovėlių. Todėl jau 1915 m. rudenį Vilniuje „Ryto“ 
draugija įsteigė pedagogikos kursus. Vėliau tokių kursų buvo steigia- 
ma daugiau. Susirūpino jais ir valdžia, tik jos įsteigti kursai (Kaune, 
Marijampolėje) siekė dar ir vokietinimo tikslų. Imta skubiai rengti 
lietuviškus vadovėlius, kurti dėstomų dalykų lietuvišką terminiją, 
sudarinėti mokymo programas. Visu tuo daugiausia rūpinosi Lietuvių 
mokslo draugija. Vilniuje buvo įsteigti net universitetinio lygio kursai, 
bet karinė valdžia juos tuoj uždarė. Taip pasielgė ir su panašiais lenkų 
bei žydų kursais. Apie universiteto atkūrimą tada dar negalėjo būti ir 
kalbos. 

Okupacinė valdžia reikalavo, kad mokyklose nuo pat pirmųjų 
metų būtų mokoma vokiečių kalbos kaip dalyko. Kur to nebuvo 
daroma, valdžia grasino mokyklą uždaryti. Skirdama naujus mokyto- 
jus, žiūrėjo, kad jie mokėtų vokiečių kalbą. Kartais savavališkai moky- 
tojais buvo paskiriami vokiečių kareiviai, paprastai lenkų tautybės 
iš Poznanės krašto, visai nesuprantantys lietuviškai, taip pat žydai. 

Lietuvius mokytojus vertė išlaikyti vokiečių kalbos egzaminą. Reika- 
lavimai buvo dideli: iš 1364 laikiusių tą egzaminą mokytojų išlaikė 
tik 771. Mokyklų, kuriose buvo įvesta vokiečių kalba, gyventojai 
nemėgo, tiesiog jas boikotavo. Visiškai nepakentė karinės valdžios 
steigiamų vokiškų mokyklų. Jų buvo pristeigta gana daug (net 135!), 
ypač Suvalkų gubernijoje. Vokiškos mokyklos steigtos net tokiose 
vietovėse, kur vokiškai kalbančių beveik arba ir visai nebuvo. Antai 
grynai lietuviškoje Šakių apskrityje vokiškų mokyklų buvo įsteigta 
28 (lietuviškų 58). Karinė valdžia naiviai tikėjo, kad kiek pasimokę 
vokiškose mokyklose lietuvių vaikai tuoj suvokietės. Iš tikrųjų tos 
mokyklos liko pustuštės, jas lankė daugiausia tik žydų vaikai. Apskri- 
tai valdžia neslėpė savo germanizacinių užmačių. Lietuvių inteligen- 
tija su jomis kovojo, tik ne visada sėkmingai. Germanizacinius valdžios 
planus sužlugdė ne inteligentija, bet mūsų liaudis. Kur dėl trukdymų 
nebuvo įmanoma steigti lietuviškos mokyklos, kaimiečiai ėmė kurti 
skaityklas ar vaikų darželius, kurie atlikdavo mokyklų funkcijas. 
Vokiečiai tokių įstaigų nekontroliavo. Be to, kaimiečiai ėmė steigti 
slaptas lietuviškas mokyklas. Nors valdžia jas žiauriai persekiojo, 
o iniciatoriai būdavo baudžiami net po 3000 markių arba tremiami į 
Vokietiją, tačiau tokių mokyklų skaičius nemažėjo. Buvo pasinaudo- 
ta dar visai nesena carinių laikų „daraktorinės mokyklos“ patirtimi. 
Valdžia vokiškumą platino ne tik per mokyklas. Teatruose buvo sta- 
tomi vien vokiečių autorių veikalai. Kino teatruose rodė tik vokiečių 
gamybos filmus. Vokiečių kalba vis labiau buvo brukama į lietuvių 
protestantų bažnyčias. Vokiškumą imta tapatinti su protestantizmu, 
kaip iš seno lenkiškumas buvo tapatintas su katalikybe. Valdžia ėmė 
vokietinti net oficialųjį lietuvišką vardyną: vietovardžius ir pavardes. 
Antai Kauną ėmė vadinti Kauen, Suvalkus — Suwalken, Širvintą —, 
Schirwindt ir pan. Vokiečių politikai pradėjo kurti Lietuvos koloni- 
zavimo planus, motyvuodami tuo, kad Lietuva, palyginti su Vokietija 
esanti rečiau apgyventa. Tie planai buvo atvirai svarstomi Vokietijos 
spaudoje, net tam reikalui steigiamos specialios draugijos. Ieškota „ju- 
ridinių“ būdų aneksuoti Lietuvą, įjungti ją į Vokietijos imperiją. 
Šalia germanizacijos, nuo kurios lietuviai palyginti sėkmingai gynėsi, 
teko ir toliau kovoti su daug pavojingesne polonizacija, kurią sustab- 
dyti buvo sunkiau, nes ši turėjo kelių šimtmečių tradiciją ir karo metu 
ėmė sparčiai stiprėti. Vokiečių karinė administracija protegavo lenkus. 
Mat joje tarnavo daug lenkų poznaniečių. Šie pasirūpino, kad vos 
įžengusi į Lietuvos sostinę vokiečių kariuomenė savo atsišaukime į 

gyventojus Vilnių vadintų lenkų miestu. Tik lietuvių visuomenei pa- 
reiškus griežtą protestą, toks atsišaukimas buvo nukabinėtas. Lenkai 
įtikinėjo vokiečių karinę vadovybę, kad Lietuvoje daugumos gyven- 
tojų gimtoji kalba esanti lenkų. Varšuvos organizacijos ir sulenkėję 
Lietuvos dvarininkai pristeigė daugybę lenkiškų mokyklų — net apie 
pusę tūkstančio. Tuo jie siekė parodyti vokiečiams, kad Lietuva esanti 
bemaž vien lenkų gyvenamas kraštas. Lenkiškų mokyklų buvo pristeig- 
ta ne tik aplenkėjusioje Vilniaus gubernijoje, bet ir kitur, net Žemai- 
čių krašte, kur lenkiškai kalbančių beveik nebuvo. Uolus lenkintojas 
dvarininkas Dobulauskis sakė: „Nors visą savo turtą prarasiu, bet 
žemaičius per mokyklą sulenkinsiu“. Lenkai tada stipriai veržėsi ne 
tik į lietuvių, bet ir gudų, ukrainiečių etnografinius plotus. Supranta- 
ma, lietuviškoje aplinkoje įkurtos lenkiškos mokyklos ilgai išsilaikyti 
negalėjo Jų skaičius ėmė sparčiai mažėti. Iš pradžių Obosto teritori- 
joje jos sudarė 44,59, visų mokyklų, bet greit sumažėjo iki 22,894, 
o lietuviškų mokyklų, atvirkščiai, lyginamasis svoris padidėjo nuo 
31,1 iki 50,894, gudų — nuo I iki 6,594, nes lietuvių ir gudų vaikai 
liovėsi lankę lenkiškas mokyklas. 

1916 m. kovo 9 d. vokiečių karinė valdžia atliko Obosto teritorijos 
gyventojų surašymą. Lenkininkai ta proga varė nepaprastai stiprią 
agitaciją, ypač Vilniaus gubernijoje. Kunigai per pamokslus įtikinėjo 
parapijiečius, kad visi katalikai turį užsirašyti lenkais. Gyventojų su- 
rašymą atliko kareiviai poznaniečiai. Jie žmones užkalbindavo lenkiš- 
kai. Jeigu šie atsakydavo, tuoj užrašydavo „lenkas“. Taip atsitiko net 
su Lietuvos Tarybos vicepirmininku dr. J. Šauliu ir žymiuoju lietuvių 
kultūros veikėju bei rašytoju A. Dambrausku-Jakštu, kuriems, be kita 
ko, paskui teko energingai protestuoti, kad pase būtų įrašyta ne „len- 
kas“, bet „lietuvis“. Nenuostabu, kad tokie surašinėtojai Vilniuje 
„rado“ lietuvių vos 2,69; (lenkų net 50,159,). Prieš tokį surašinėjimą 
lietuviai griežtai protestavo. 

Lietuvos lenkai 1917 m. įteikė Vokietijos kancleriui memorandumą, 
tvirtinantį, kad Lietuva esanti lenkiškas kraštas ir turi priklausyti 
būsimajai Lenkijos valstybei. Lietuviams teko įteikti valdžiai savąjį 
memora 1dumą, kuriuo buvo Vokietijos vyriausybė painformuota apie 
Lietuvą, jos praeitį, buvusią rusifikaciją ir polonizaciją, susidariusią 
politinę padėtį ir lietuvių siekius. Visa tai labai „supykino“ ir „įžeidė“ 
lenkus. Žodžiu, santykiai su lenkais vis blogėjo. 

Į Rusiją pasitraukusi lietuvių Nukentėjusių nuo karo šelpti komi- 
teto dalis įsikūrė Petrograde. Iš čia buvo rūpinamasi pabėgėlių šalpa. 

Daug lietuvių pabėgėlių įsikūrė ne tik Petrograde, bet ir Maskvoje, 
Voroneže, Tuloje, Kazanėje, Simbirske (dab. Uljanovskas), Samaroje 
(vėliau Kuibiševas), Saratove, Žem. Naugarde (Gorkyje), Rostove ir 
kituose miestuose. Daug dėmesio buvo skiriama jaunimo švietimui, 
ypač Vorėneže įsteigtoms lietuvių gimnazijoms. Čia mokytojavo J. 
Jablonskis, P. Mašiotas, J. Balčikonis, J. Kairiūkštis, J. Damijonaitis, 
M. Šikšnys, S. Čiurlionienė, B. Untulis ir kt. Susitelkė per 1000 lie- 
tuvių moksleivių. Jiems įkurta 10 bendrabučių. Veikė pusiau slaptos 
(mokytojų toleruojamos) tautinės gimnazistų organizacijos: ateiti- 
ninkai, aušrininkai ir kt. Be gimnazijų, dar veikė lietuviams pradinė 
mokykla, pedagogikos ir buhalterijos kursai. Lietuvių kalba buvo 
dėstoma tik kaip dalykas, dėstomoji kalba — rusų. Voronežas tada 
tapo svarbiu lietuvių susitelkimo ir švietimo centru. Čia buvo leidžiami 
„Lietuvių balsas“, „Ateities spinduliai“, „Inkaras“, „Aušrinė“, „At- 
žala“ ir kiti lietuviški periodiniai leidiniai. Spausdinamos brošiūros, 
knygos, kurių išleista apie 80. Rengiami lietuviški vakarai. Veikė Jab- 
lonskio įkurta matematikos terminų komisija, lietuvių kalbos mylė- 
tojų būrelis. Petrograde 1915 m. vyko K. Būgos vadovaujami lietuvių 
kalbos kursai. 

Lietuvių šalpos komitetas turėjo Rusijoje 174 skyrius, išlaikė 293 
įvairias mokyklas su per 1500 mokinių. Beje, šalpa buvo renkama ir 
užsienyje, pvz., Stokholme, Kopenhagoje, Barselonoje, JAV miestuo- 
se ir kitur. Buvo rūpinamasi padėti lietuviams belaisviams Vokietijoje, 
taip pat į Rusijos gilumą ištremtiems lietuvininkams iš Maž. Lietuvos, 
kai ten buvo įsibrovusi rusų kariuomenė. Lietuvių veikla dar suintensy- 
vėjo po 1917 m. Vasario revoliucijos. Tačiau bolševikams paėmus 
valdžią ji tuoj buvo užgniaužta. 1918 m. vasarą daugumas lietuvių 
pabėgėlių grįžo į Lietuvą. 

Lietuvos šviesuomenės veikla ir nepriklausomybės paskelbimas. 
Karui užsitęsus, vis labiau žmė aiškėti, kad abi lietuvių tautą paver- 
gusios imperijos nenugalės viena kitos, nebepajėgs pasidalyti Pabal- 
tijo. Greičiau šis karas taps tų imperijų laidojimo maršu. Byrėjo Aus- 
trija-Vengrija, ryškėjo būsimųjų Austrijos, Vengrijos, Čekoslovaki- 
jos ir Jugoslavijos valstybių kontūrai. Carinėje Rusijoje brendo revoliu- 
cinė situacija. Tokia situacija grėsė ir Lietuvą okupavusiai kaizerinei 
Vokietijai. Abi grobuoniškos imperijos gerokai išsikvėpė ir sukniubo 
priešmirtinėje agonijoje. Pabaltijo tautoms susidarė sąlygos išsivaduoti 
iš priespaudos arba bent ją sumažinti. Lietuvoje nuostabiai greit ėmė 
bręsti nepriklausomybės realizavimo idėja. Atsikratyta nepilnavertiš- 

kumo jausmo. Dar neseniai buvę užguiti valstiečiai, dabar lietuviai 
iškilo kaip susipratusi ir siekianti savarankiškai gyventi tauta. Jie 
nebenorėjo nei rusų, nei vokiečių žadamos autonomijos, nebuvo lin- 
kę vieną jungą pakeisti kitu. Kratėsi ne tik carinio „tautų kalėjimo“, 
bet ir vokiečių siūlomos „federacijos“, taip pat atgimstančių lenkų 
peršamos senosios unijos, kažkada jau atnešusios Lietuvai pražūtį. 
Tvirtai pasiryžta eiti savo keliu. Lietuviai ateitį matė tik nepriklauso- 
moje valstybėje, sukurtoje etnografinėse ribose. Jie nepretendavo į 
Lietuvos Didžiosios Kunigaikštystės plotus. Autonomija lietuvių jau 
nebetenkino. Tik Lietuvoje gyvenančios tautinės mažumos dar vis 
tebesižvalgė į kaimynų kraštus. Sulenkėję dvarininkai, aukštoji dvasi- 
ninkija ir turtingieji miestiečiai šliejosi prie Lenkijos, svajojo apie 
LDK atstatymą. Lietuvių tautos siekiai jiems buvo svetimi. Darėsi 
aišku, kad su nutautusia gyventojų dalimi bendros kalbos rasti nepa- 
vyks. Greit iš tikrųjų sulenkėję lietuviai tapo didžiausiais Lietuvos ne- 
priklausomybės priešais. Gerokai aprusėję ir iš dalies lenkų kultūrą 
perėmę žydai tada dar žvalgėsi į rytus, į „motušę Rusiją“, netikėdami 
negausių lietuvių tautos likučių išsivadavimo galimybe (vėliau persio- 
rientavo). Gudų tautinės mažumos savimonė tebebuvo silpna, ši ma- 
žuma aiškesnio aktyvumo nerodė. Taigi Lietuvos valstybės kūrimo 
darbo iš esmės galėjo imtis tik lietuviai. Todėl į Rusiją nepasitraukę 
Komiteto nariai, be šalpos, anksti griebėsi politinio darbo. Jų pasiun- 
tiniai slapta pasklido po Lietuvą burti į tą darbą Lietuvoje likusių in- 
teligentų. Buvo išplatinta daug atsišaukimų, raginančių ruoštis valsty- 
bės atkūrimo darbui, Vokiečiai tuos atsišaukimus naikino, o jų platin- 
tojus sodino į kalėjimą arba trėmė į Vokietiją. 

Dar 1915 m. pabaigoje vokiečių okupuotame Vilniuje buvo slapta 
išrinktas Politinis lietuvių biuras, į kurį įėjo A. Smetona, J. Šaulys, 
kun. J. Stankevičius, S. Kairys ir P. Klimas. Tasai Biuras turėjo nusta- 
tyti svarbiausias valstybės atkuriamojo darbo kryptis, koordinuoti 
visą veiklą. Imta tam tikrais memorandumais informuoti Vokietijos 
ir kitų kraštų vadovybes apie lietuvių tautos siekius. 

Situacija darėsi vis sudėtingesnė. Buvo bemaž tikra, kad Vokietija 
karo nelaimės. Jos kariuomenė plėšė Lietuvą ir stengėsi joje užsitikrin- 
ti „ateities ekonominius interesus“. Vokietijos vyriausybė lietuvius 
dar vis laikė nepriklausomybei nepribrendusia tauta ir siekė ją kokiu 
nors būdu įjungti į vokiečių imperiją. Carinė Rusija stipriai braškėjo, 
tačiau nė nemanė atsisakyti anksčiau užgrobtų tautų engimo. Vėliau 
ją pakeitusi Sovietų Rusija, dangstydamasi „pasaulinės revoliucijos“ 

ir „socializmo“ šūkiais, stengėsi atgauti prarastas imperijos sritis, 
taigi ir Pabaltijį. Besikurianti pilsudskinė Lenkija pretendavo į buvu- 
sias LDK žemes, siekė pasiglemžti etnografinę Lietuvą. Jai gerokai 
talkino Lietuvos lenkai. Lietuviams pirmiausia reikėjo rasti bendrą 
kalbą su faktiškuoju Lietuvos valdytoju — Vokietija. Tai padaryti 
nebuvo lengva, nes vokiečių karinei vadovybei lietuvių tautos aspira- 
cijos buvo visai svetimos, jai terūpėjo vien kaip pavergti Lietuvą. Ta- 
čiau norėjo tai padaryti „juridiškai“, pačių lietuvių rankomis. Tuo tiks- 
lu dar 1916 m. Obostas ėmėsi organizuoti iš žinomų lietuvių veikėjų 
Pasitikėjimo tarybą (Vertrauensrat) — savotišką vietinę savivaldą, 
kuri vykdytų visus vokiečių nurodymus. Tos Tarybos teisės buvo nu- 
sakomos gana miglotai. Tačiau iš tų pastangų nieko doro neišėjo, 
nes lietuviai greit perprato vokiečių užmačias ir tarp jų neatsirado nė 
vieno veikėjo, kuris sutiktų įeiti į tokią Tarybą. 

Po Vasario revoliucijos Rusijoje gerokai palaisvėjus politiniam kli- 
matui ir išpopuliarėjus tautų apsisprendimo šūkiams visoje Europoje, 
Vokietijos vyriausybė ėmė siekti savo tikslų jau nebe brutaliai, bet ieš- 
kodama palankumo pačioje lietuvių tautoje. Nepasisekus sukurti Lie- 
tuvoje provokiškos marionetinės savivaldos, turėjo patenkinti lietuvių 
atkaklius reikalavimus leisti patiems sušaukti konferenciją, kuri suda- 
rytų tautai atstovaujantį organą. Palankus vokiečiams jo nutarimas 
buvo reikalingas būsimoms taikos deryboms su Sov. Rusija. Sudarytam 
lietuvių konferencijos Organizaciniam komitetui buvo leista veikti su 
ta sąlyga, kad ateityje Lietuva turėsianti orientuotis ne į Rytus ar Pie- 
tus, bet į Vakarus ir glaudžiai bendradarbiauti su Vokietija. Lietuviams 
teko tokią išankstinę sąlygą priimti, nes kito pasirinkimo tada nebuvo. 

Konferencija įvyko Vilniuje 1917 m. rugsėjo 18—22 d. Dalyvavo 
214 atstovų iš visos vokiečių okupuotos Lietuvos. Nors karinė valdžia 
visaip trukdė konferencijos organizatoriams susisiekti su lietuviais 
Rusijoje ir užsienyje, vis dėlto keli atstovai atvyko ir iš anapus Lie- 
tuvos. Konferencija prasidėjo pamaldomis Arkikatedroje. Posėdžiai 
vyko Miesto teatre (dab. Basanavičiaus gatvėje) vainikais ir tautinėmis 
vėliavomis išpuoštoje salėje. Buvo sugiedotas Lietuvos himnas. Pirmi- 
ninkas J. Basanavičius iškilmingai paskelbė tautos valią kurti neprik- 
lausomą demokratinę Lietuvos valstybę etnografinėse ribose su būti- 
nomis pataisomis. Tautinėms mažumoms garantuotos kultūrinės tei- 
sės. Vokiečių okupacinės valdžios spaudimu pasisakyta už artimus 
ryšius su Vokietija. Nutarimui įvykdyti buvo išrinkta 23 asmenų Lietu- 
vos Taryba, pirmininkaujama A. Smetonos. Tačiau okupacinė valdžia 

apie Lietuvos nepriklausomybę nenorėjo net girdėti, todėl uždraudė 
spaudoje skelbti šia tema straipsnius. Tik fronto nesėkmių prispausti, 
vokiečiai toleravo pačią Tasybą, žiūrėdami į ją daugiausia kaip į pa- 
tariamąjį organą. Visaip stengėsi ją izoliuoti nuo Lietuvos gyventojų. 
Okupantai buvo suinteresuoti tik Lietuvos atsiskyrimu nuo Rusijos 
ir dėjimusi su Vokietija. Taryba, siekdama atsiskyrimo nuo Rusijos, 
anaiptol! nenorėjo dėtis su Vokietija, todėl visomis išgalėmis vengė to- 
kio deklaravimo. Reikėjo didelio diplomatinio lankstumo bei politi- 
nio laviravimo, ir Taryba tai atliko kvalifikuotai. Tačiau pastangos 
palengvinti okupacinį režimą liko bevaisės. 

Nepaisydama administracijos daromų kliūčių, Taryba stengėsi pa- 
laikyti ryšius su užsienio lietuviais, vykdančiais akcijas už Lietuvos 
nepriklausomybę ir pripažįstančiais Tarybą kaip vienintelę teisėtą 
lietuvių tautos atstovę. Nuvertus Rusijoje carizmą, naujoji valdžia 
ėmė kalbėti apie engiamų tautų apsisprendimo teisę. Buvo panaikinta 
daugelis varžtų, leista steigti tautines draugijas. Tada Petrograde susi- 
rinko lietuvių konferencija ir priėmė nutarimus, panašius į Vilniaus 
konferencijos. Rusijos tautų suvažiavime Kijeve valdžia iš esmės pri- 
tarė būsimai Lietuvos nepriklausomybei. Pakrikusioje Rusijos ka- 
riuomenėje ėmė organizuotis lietuviški daliniai. Tačiau netrukus įvy- 
kęs bolševikų perversmas ir po jo didelė maišatis — dvarų deginimas, 
žemės dalijimasis, grobimai, plėšimai, bado grėsmė ir t. t. — sustabdė 
kuriamąjį darbą, pabėgėliai lietuviai rūpinosi vien grįžti į Tėvynę. 
Pasiliko tik sovietinės imperijos kolaborantai. 

Lietuvos Tarybos vaisingos politinės derybos su Vokietijos vyriausy- 
be užsimezgė tik nuo 1917 m. rudens, kai Vokietijoje susidarė revoliu- 
cinė situacija. Tos derybos buvo atkaklios, dėl jų įvyko skilimas net 
pačioje Taryboje. Pagaliau gruodžio 11 d. prieita prie sutarimo, kad 
Vokietija skelbsianti nepriklausomą Lietuvos valstybę, bet užtat ši 
turėsianti sueiti į glaudžius ir tvirtus ryšius su Vokietija. Tačiau ir tokio 
sutarimo vokiečiai nenorėjo vykdyti, ypač nutrūkus Bresto (tada 
vadinto Brest-Litovsku) taikos deryboms su Sovietų Rusija. Kadangi 
garsieji JAV prezidento T. V. Vilsono punktai numatė teisę Rusijos 
tautoms pačioms spręsti savo likimą, tai Taryba ryžosi skelbti Lietuvos 
nepriklausomybę pati savo iniciatyva, be vokiečių Žinios. 1918 m. 
vasario 16 d. posėdyje, kuriam pirmininkavo J. Basanavičius, buvo 
pasirašytas aktas, kuriuo skelbiama atkurta ir demokratiniais pagrin- 
dais sutvarkyta Lietuvos valstybė su sostine Vilniuje ir ji atskiriama nuo 
visų valstybinių ryšių su kitomis valstybėmis. Aktą pasirašė J. Basana- 

vičius, M. Biržiška, P. Dovydaitis, P. Klimas, A. Smetona, A. Stul- 
ginskis ir kt. Okupacinė valdžia neleido to akto kelti į viešumą. Jį 
paskelbusį „Lietuvos aido“ numerį konfiskavo. Tekstas platintas slap- 
ta per patikimus asmenis. Perduota Vokietijos vyriausybei Berlyne. 
Pasirūpinta ten paskelbti keliuose vokiečių laikraščiuose. 

Vasario 16 d. akto reikšmė lietuvių tautai, kartu ir tolesnei lietuvių 
kalbos raidai, buvo nepaprastai didelė. Jis žymėjo lietuvių tautos ir jos 
kalbos naujos eros pradžią. Juo iš esmės atkurta ne Lietuvos Didžioji 
Kunigaikštystė, bet tautinė Lietuvos valstybė, kurioje lietuvių kalba 
pirmą kartą per ilgą savo istoriją turėjo tapti valstybine kalba. 


Pokario metais ir vėliau iki 1988 m. vidurio bolševikų propaganda stengėsi visaip 
menkinti Vasario 16 d. akto ir apskritai Lietuvos į Respublikos sukūrimo reikšmę. 
Buvo griebiamasi visokių nutylėjimo ir iškraipymo triukų. Pirmuoju istorijos falsi- 
fikatorių smuiku griežė J. Žiugžda. 


Vokiečių okupacinė valdžia dar kurį laiką apie Lietuvos nepriklau- 
somybę nenorėjo net girdėti. Obostas įsiuto: didino gyventojų plėšimą, 
žiaurias represijas. Tik sunki padėtis fronte ir noras turėti „Lietuvos 
kortą“ taikos derybose neleido vokiečiams visai ignoruoti lietuvių tau- 
tos apsisprendimo. Pagaliau kaizeris Vilhelmas II specialiu aktu kovo 
23 d. pripažino Lietuvos nepriklausomybę, tik ją siejo su gruodžio 
11 d. sutarimu, o ne su Vasario 16 d. aktu. Tarybai teko toliau laviruo- 
ti politinėse pinklėse. Ji dar ilgai jokios realios valdžios krašte neturė- 
jo. Okupacinis režimas anaiptol nesilpo. Vokietija neatsisakė Lietuvos 
aneksijos planų. Stengėsi visaip Kompromituoti pačią Tarybą. Planavo 
Lietuvą paversti monarchija, kuri būtų personaline unija (kaip praei- 
tyj>: su Lenkija), susieta su Prūsija ar Saksonija. Kaip alternatyvą 
Taryba išrinko Viurtenbergo kunigaikštį Urachą, kurį numatė paskelb- 
ti Lietuvos karaliumi Mindaugu II. Tai tebuvo politinis manevras. 
Pagaliau pralaimėjimas kare visai sugriovė vokiečių planus. Bręstanti 
revoliucija (ji įvyko lapkričio 9 d.) privertė Berlyną 1918 m. spalio 20 d. 
leisti Tarybai sudaryti Laikinąją Lietuvos vyriausybę. Taryba pave- 
dė A. Voldemarui suformuoti pirmąjį ministrų kabinetą. Jis pradėjo 
veikti tą dieną, kurią kapituliavo Vokietija (lapkričio 11 d.). Suskasta 
organizuoti lietuvišką valdžią provincijoje. Savivaldybių steigimasis 
ten vyko spontaniškai ir anksčiau. Kūrėsi savisaugos būriai, nes krašte 
plito plėšikavimas, miškuose slapstėsi rusų belaisviai ir vokiečių kariuo- 
menės dezertyrai, užpuldinėjantys gyventojus. Iš Rytų grėsė bolševikų 
invazijos pavojus, nes įkandin pasitraukiančios vokiečių kariuomenės 

slinko Raudonosios armijos daliniai. Reikėjo skubiai organizuoti 
savą kariuomenę. Okupacinė valdžia visaip trukdė tai daryti. Vilniuje 
slapta kūrėsi lenkų legionininkai, kurie tik laukė progos užvaldyti 
Lietuvos sostinę. Vos pusantro mėnesio išsilaikiusi A. Voldemaro 
vyriausybė atsistatydino. Tarybos pirmininkas A. Smetona išvyko į 
užsienį. Krašte susidarė katastrofiška padėtis. Skubiai suformuotas 
M. Sleževičiaus ministrų kabinetas pradėjo darbą ugningu kreipimusi 
į Tautą, ragindamas visus ginti Tėvynę. 

Nepriklausomybės kovos. Bolševikai stengėsi ginklu atgauti praras- 
tas carinės imperijos teritorijas, nors Bresto taikos sutartimi ir buvo 
jų atsisakę. Invazijai pateisinti jie sudarinėjo tų teritorijų „vyriausy- 
bes“, kurioms Raudonoji armija turėjo ateiti į „pagalbą“. Priartėję 
prie Lietuvos, sudarė tokią valdžią ir Lietuvai (1918.XII.8). Jai vado- 
vavo Kapsukas. 


Vincas Mickčvičius-Kapsūkas gimė 1880 m. Būdviečiuose (dab. Vilkaviš- 
kio rj.), turtingų valstiečių šeimoje. Mokėsi Marijampolės gimnazijoje. 1897Į m. 
stojo į Seinų kunigų seminariją, bet dėl lietuviškos anticarinės veiklos iš jos paša- 
lintas. Toliau mokėsi privačiai, o kurį laiką Mintaujos (Jėlgavos) gimnazijoje. 1901 
m. išvyko į Vokietiją. Dirbo Tilžėje „Ūkininko“ redakcijoje. Bendradarbiavo „Var- 
pe“ ir kituose lietuviškuose laikraščiuose. 1902—1904 m. studijavo Berne (Šveica- 
rija). Iki 1905 m. atkakliai kovojo dėl lietuvių tautos laisvės. Buvo didelis V. Ku- 
dirkos gerbėjas, pasivadinęs jo slapyvardžio Kaūpsas mažybine forma Kapsūkas. 
Maždaug nuo 1903 m. iš varpininkų perėjo į socialdemokratus. Susižavėjo marksiz- 
mu. Užsidegęs revoliucijos idėjomis, užmiršo lietuvių tautos siekius. Aktyviai daly- 
vavo 1905 m. revoliucijoje. Ne kartą areštuotas. Buvo ištremtas prie Jenisejaus. 
Iš ten pabėgęs gyveno užsienyje. Po bolševikų perversmo atvyko į Petrogradą ir tapo 
Lietuvos reikalų komisaru. Vykdė visus Maskvos nurodymus. Sudarė bolševikinę 
Lietuvos vyriausybę. Kovojo prieš lietuvių tautos nepriklausomybės siekius. Vėliau, 
išstūmus Raudonąją armiją iš Lietuvos, gyveno Maskvoje. Ten ir mirė 1935 m. Po 
II pas. karo bolševikai Lietuvoje jo vardu buvo pavadinę Vilniaus universitetą, Ma- 
rijimpolės miestą, pastatę jo garbei paminklą Vilniuje prie buv. Rotušės (Dailės 
muziejaus) ir kituose miestuose. 


Raudonosios armijos daliniai Lietuvos teritoriją pasiekė gruo- 
džio 24 d. Kapsukas juos ragino kuo greičiau žygiuoti gilyn į Lietuvą. 
Vėliau J. Tumas-Vaižgantas, gerai pažinęs Kapsuką, rašė: „man buvo 
pikta ant jo (Kapsuko) už atvedimą į Lietuvą Raudonosios armijos“. 
Buvo aišku, kad be jos durtuvų Lietuvoje nebūtų įmanoma sukelti 
„proletarinės revoliucijos“. Juk čia visai nedaug tebuvo pačių prole- 
tarų, nes Lietuva — perdėm valstiečių kraštas (per 939;). Tik ką 
susikūrusi Lietuvos bolševikų partija — visai silpna, turėjo vos po ke- 

lis ar keliolika narių didesniuose miestuose. Kapsuko manifestas apie 
„Lietuvos buržuazinės“ vyriausybės nuvertimą buvo parašytas gruo- 
džio 16 d. Maskvos iniciatyva. Jo įkvėpėjas ir redaktorius — Stalinas. 
Maskvoje pirmiausia ir paskelbtas. Beje, vėliau visi to manifesto sig- 
natarai, išskyrus patį Kapsuką (spėjo anksčiau numirti) ir A. Jakše- 
vičių (tada kalintą), buvo tautų „vado“ Stalino likviduoti. 


Po II pas. karo bolševikiniai istorikai J. Žiugžda, B. Vaitkevičius, R. Šarmaitis ir 
kiti veltui stengėsi įrodyti, kad Lietuva tada buvo ne Kapsuko atvestos Raudonosios 
armijos okupuojama, bet esą čia vykusi „socialistinė revoliucija“. Tauta net buvo 
verčiama švęsti savo okupavimo dieną — gruodžio 16-ąją, kurią V. Niunka pavadi- 
no „tikrojo lietuvių tautos valstybingumo gimimo diena“ (!). Sunku isivaizduoti 
didesnę demagogiją. 


Artėjant prie Vilniaus bolševikams, vokiečiai pasitraukė. Miestą 
paliko lenkų legionininkams, kurie jame šeimininkavo nuo 1919 m. 
sausio 1 iki 5 d., kol atėjo Raudonoji armija. Jos daliniai brovėsi 
gilyn į Lietuvą, užėmė Uteną, Ukmergę, Panevėžį, Šiaulius, Tėlšius, 
artėjo prie Kauno ir Alytaūs. Bolševikų rankose greit atsidūrė daugiau 
kaip pusė etnografinės Lietuvos. Užimtiems miestams buvo skiriama 
kontribucija, rekvizuojami gyventojų arkliai, vežimai, galvijai ir kt. 
Iš rytų ėmė plūsti minios, ieškodamos maisto, kurio tada Rusijoje 
jau stigo. 

Vilniuje įsitvirtino Kapsuko vyriausybė. Jai rūpėjo ne lietuvių tautos 
siekiai, bet „pasaulinė revoliucija“. 


Tada „pasaulinės revoliucijos“ koncepcija buvo labai populiari. Tik ką subyrėjo 
didžiosios Europos imperijos. Komunistų partijos 1918 m. susikūrė Vokietijoje, 
Austrijoje, Vengrijoje, Lenkijoje, Pabaltijyje, Suomijoje, Šveicarijoje, Graikijoje, 
Olandijoje ir dar daugelyje šalių. Sukurtas III komunistų internacionalas. 1919 m. 
ėmė įsitvirtinti bolševikinė valdžia Pabaltijy, Vengrijoje, Bavarijoje, Slovakijoje. 
Raudonoji armija 1920 m. liepos mėn. įsiveržė į Varšuvos priemiesčius, o G. Gajaus 
kavalerijos korpusas pasiekė Vokietiją. Atrodė, jog Rusijos, Lenkijos ir Vokietijos 
proletariatai tuoj susijungs. Daugelis bolševikų manė, kad kapitalizmo dienos jau 
suskaičiuotos. Esą reikia tik jį stipriau paspausti. „Mes atnešim pasaulio darbo žmo- 
nėms laisvę ir taiką ant durtuvų. Pirmyn, į Vakarus“, — rašė M. Tuchačevskis vie- 
name įsakyme Raudonajai armijai 1920 m. vasarą. Jos žygis į Lietuvą atrodė lyg vie- 
na iš „pasaulinės revoliucijos“ realizavimo fazių. Pagal bolševikų ideologiją mažosios 
tautos (ateityje ir didžiosios) turėsiančios ištirpti toje „pasaulinėje revoliucijoje“. 


Esant tokioms aplinkybėms, Lietuvos komunistų (bolševikų) partija 
neįvertino išaugusios lietuvių tautinės savimonės, visai nepaisė jų siekių. 
Ji ne tik nesirūpino sustabdyti lietuvių nutautėjimo, bet priešingai, tą 


Už 195 


procesą skatino. Daugumas Kapsuko vyriausybės narių nemokėjo 
lietuviškai. Oficialiomis Lietuvoje laikė 5 kalbas: vyraujančią rusų, 
toliau — lenkų. žydų, gudų ir paskutinėje vietoje lietuvių. Kapsuko 
vyriausybė nepripažino lietuvių tautinės simbolikos. Atmetė tautos 
apsisprendimo šūkį kaip kontrrevoliucinį, „nereikalingą atgyveną“. 
Jo manifeste nėra net žodžio nepriklausomybė, kurį laikė „buržuazine 
išmonė“. Bolševikai nesuprato, kad kiekvienos pavergtos tautos svar- 
biausias siekis yra sukurti savarankišką valstybę, nesuvokė,'kad net ir 
menkiausia nepriklausomybė duoda tautai daugiau negu geriausia pri- 
klausomybė. Jie atkakliai stengėsi Lietuvą įjungti į Sovietų Rusiją. 
Lietuvos komunistų partijos Centro komitetas praktiškai buvo Rusijos 
komunistų partijos padalinys srities komiteto teisėmis. Joxio savaran- 
kiškumo neturėjo. Beje, ir vėliau (nuo 1921 m. vidurio) LKP funkcio- 
navo kaip Kominterno sekcija, paklususi Stalino diktatui. Taigi Kap- 
suko vyriausybė iš esmės jau buvo susitaikiusi su lietuvių tautos ir kal- 
bos laidotuvėmis „pasaulinės revoliucijos“ vardan. Natūralu, jog lie- 
tuviai šią vyriausybę laikė svetima, iš šalies primesta. 

Maskvos nurodymu 1919 m. vasario 27 d. bolševikinės Lietuvos 
ir Gudijos „valstybės“ buvo sujuagtos į vieną didesnę „valstybę“, 
pavadintą Lietbelu (JIum6ea< JIumea + Benopyccua). Jos plotą turė- 
jo sudaryti apie 207 000 km, gyventojų — 9,5 mil. Lietuviai joje su- 
darė mažumą. Vadovu paskirtas Kapsukas. Iš sujungtos komunistų 
partijos Centro komiteto 15 narių tik 2 buvo lietuviai (Kapsukas ir 
Zigmas Aleksa-Angarietis). Įstaigose įsivyravo rusų ir lenkų kalbos. 
Lietuvių asimiliacijai sudarytos pačios palankiausios sąlygos. 

Užėmus Vilnių Raudonajai armijai, Laikinoji Lietuvos vyriausybė 
persikėlė į Kauną. Jos padėtis buvo be galo sunki. Reikėjo skubiai or- 
ganizuoti krašte pasipriešinimą Raudonajai armijai. Lietuvos savano- 
rių kariuomenė dar tik kūrėsi. Ji neturėjo patirties, buvo bemaž ne- 
mokyta, menkai ginkluota. Labai trūko karininkų. Tačiau visa tai 
atstojo kovotojų pasiryžimas ginti Tėvynę. 1919 m. vasario 8 d. kauty- 
nėse prie Kėdainių Žuvo pirmasis savanoris P. Lukšys, 13 d. ant Nemuno 
tilto pric Alytaus — pirmasis karininkas A. Juozapavičius. Pagal 
Taikos sutartį Vokietija buvo įpareigota ginti Pabaltijį nuo Raudono- 
sios armijos. Lietuvos vyriausybė pareikalavo, kad ji vykdytų šį įpa- 
reigojimą. Tai ,buvo daroma tik iš dalies. Vyriausybė ėmėsi savo prie- 
monių. 1919 m. kovo 5 d. paskelbta mobilizacija. Įvesta karinė padėtis. 
Lietuva tapo atkaklių kovų lauku. Raudonoji armija neišlaikė stipraus 
spaudimo ir ėmė trauktis. Kovo mėnesį ji buvo išstumta iš Mažeikių, 

Kuršėnų, Šiaulių, Radviliškio, Šeduvės, vėliau ir iš Ukmergės, Ute- 
nos. Tačiau vokiečiai netalkino lietuviams puolant Vilniaus kryptimi 
ir tuo sudarė sąlygas Lietuvos sostinę užimti lenkams. Rugpjūčio 
25 d. Raudonoji armija paliko paskutinį atramos punktą Lietuvoje — 
Zarasus. 

Lietuva neįsivaizduojamai sunkioje 1919 m. situacijoje laimėjo 
Po visą kraštą liko savanorių kapų. Bet tauta buvo išgelbėta nuo grė- 
susio baisaus likimo. Mūsų seneliams nebereikėjo žūti Sov. Rusijos 
pilietiniame kare, patirti badą, prievartinę kolektyvizaciją, lagerius, 
trėmimus ir kultūros niokojimą. Nesustojo lietuvių tautos ir kalbos 
raida. Nutautusi šių dienų Baltarusija ir Ukraina — geriausias pa- 
vyzdys to, kas tada laukė lietuvių tautos. Savanorių aukos dėka vė- 
lesni du laisvo gyvenimo dešimtmečiai davė lietuvių tautai galingą 
imunitetą, kurio palaužti nebepajėgė net stalinistų teroras. 

1920 m. liepos 12 d. Maskvoje buvo pasirašyta Lietuvos ir Sov. 
Rusijos taikos sutartis, kuria Rusija pripažino Lietuvą savarankiška 
valstybe, atsisakė visiems laikams nuo bet kokių pretenzijų į šį kraštą, 
įsipareigojo grąžinti išvežtus archyvus, bibliotekas ir kitą turtą (ne vis- 
ką įvykdė), už padarytus karo nuostolius sutiko išmokėti Lietuvai 
3 milijonus aukso rublių (įvykdė) ir leisti lietuviams išsikirsti 100 tūkst. 
ha miško (neįvykdė). Sutartimi buvo nustatyta valstybės siena, priski- 
riant Lietuvai vietoves, kurios artimoje praeityje buvo žinomos kaip 
etnografiniu požiūriu lietuviškos, ypač kuriose vyravo lietuviška to- 
ponimija ir tebebuvo išlikę lietuviškai kalbančių. Siena turėjo prasi- 
dėti šiaurėje nuo Drujos (prie Dauguvos upės), toliau eiti rytiniu Dri- 
vėtų ežero krantu, kirsti Dysnės upę prie Kazionių, toliau eiti pietų 
kryptimi pro Pastovius, Mėčdilo ir Naročiaus (Narūčio) ežerų rytiniu 
krantu, Naročiės upe Maladėčinos (Monoxewwo) link, toliau — 
į pietus vakarine Valžžino puse, Bėržūnos (Bepe3nna) upe iki santa- 
kos su Nemunu, po to Nemuno upe iki santakos su Svisločiumi ir Svis- 
ločiaus upe vakarų link iki Štabino. 

Įdomu, kad lietuvių delegacijos narys žydas S. Rozenbaumas derybose Lietuvos 
sienoms nustatyti rėmėsi ir Lietuvos žydo lirvūko terminu. Sov. Rusijos delegacijos 
vadovas A. Joffė (irgi žydas) sutiko, kad Lietuvai priskiriamoje teritorijoje tikrai 
gyveną žydai litvakai. 

Tuo metu, kai silpna Lietuvos kariuomenė su didžiausiomis pastan- 
gomis stūmė iš Lietuvos bolševikus, kai Vilnių laikė užėmę lenkai, 
šiaurėje iškilo naujas priešas — bermontininkai. Tai vokiečių ir 
rusų armijų likučiai, kuriems vadovavo avantiūristas caro generolas 

17 pav. 1920 m. taikos sutartimi Lietuvai pripažinta teritorija: 1 — pagal sutartį 
rytinė siena, 2 — administracinė linija (iki 1939 m.), 3 — dabartinė Lietuvos Res- 
publikos riba. 

Pastaba. Vietoves Braslavas, Ostrovecas, Krėva, Alšėnai, Molodečnas, Voloži- 
nas, Vasiliškis artimiausi lietuviai vadina Brčslauja (Breslauja), Astravas, Kriūvas 
(Krėvas), Galšii, Maladėčina, Valažinas, Vos$liškės. 


Bermontas-Avalovas (Bermondt-Avalov), kuris, Vokietijos finansiš- 
kai remiamas, kovojo su jaunomis Pabaltijo valstybėmis. Iš Latvijos 
1919 m. liepos mėnesį jo daliniai įsiveržė į šiaurinę Lietuvos dalį, užėmė 
Šiaulius, Radviliškį, Biržus ir kitus miestus. Terorizavo vietos gyven- 
tojus, plėšikavo ir žudė žmones. Platino atsišaukimus darkyta lietuvių 
kalba, kuriuose skelbėsi kovojąs prieš bolševikus (net kai Lietuvoje 
jų nebebuvo) už „motušės Rusijos“ atstatymą, esą „ant ateinančio 
laiko Gudija (t. y. Rusija), be abejojimo, dovanos šiam kraštui (Lietu- 
vai) didelę savivaldą ir autonomijos provą“. Bermontininkus rėmė 
vietos dvarininkai lenkai ir vokiečiai, siekiantys Lietuvą prijungti prie 
Vokietijos ar Lenkijos. Buvo stengiamasi nuversti Lietuvos vyriausy- 
bę. Bermontininkai net išleido savus pinigus, žmonių pramintus „ava- 

lovkomis“. Užgrobtų vietovių gyventojai organizavo partizanų bū- 
rius ir stengėsi gintis nuo užpuolikų. Lietuvos vyriausybė buvo privers- 
ta atitraukti dalį savo kariuomenės iš bolševikų fronto. Ši ėmė stumti 
bermontiniakus į šiaurės vakarus, o lapkričio 21—22 d. atkakliose 
kautynėse prie Radviliškio juos stipriai sumušė. Paėmė didelį grobį: 
30 lėktuvų, daug automobilių, 10 patrankų ir kitokių ginklų. Gruo- 
džio 13 d. paskutiniai bermontininkų būriai, prisiplėšę turto, paliko 
Lietuvos teritoriją. Bet joje dar liko trečias priešas — lenkų kariuome- 
nė. 

Sostinės Vilniaus ir rytinės Lietuvos dalies okupavimas. Dar I 
pas. karo įkarštyje Vokietija ir Austrija-Vengrija paskelbė atkurian- 
čios iš Rusijai priklausiusių Žemių Lenkijos valstybę. Lenkai susidū- 
rė su pasirinkimu: kurti tautinę valstybę etnografinėse lenkų žemėse 
ar atgaivinti anksčiau buvusią didelę jungtinę Respubliką (Žečpos- 
politą), į kurią, be lenkų etnografinės teritorijos, įeitų dar lietuvių, 
gudų ir ukrainiečių žemės. Laimėjo antrosios pažiūros šalininkai. 
Suprantama, niekas savų Žemių nesirengė geruoju Lenkijai atiduoti, 
todėl lenkai rengėsi ginklu jas imti. Tai sukėlė tarptautinį konfliktą 
rytų Europoje. Nuo 1918 m. pabaigos Lenkija jau kariavo su ukrainie- 
čiais dėl rytų Galicijos, nuo 1919 m. pradžios susikirto su čekais dėl 
Ciešino (Tčšino), tais pačiais metais pradėjo karą su Sov. Rusija , Atvi- 
rai reiškė pretenzijas į Lietuvą. Siekė atgaivinti Lietuvos Didžiąją Ku- 
nigaikštystę ir federacijos ryšiais sujungti ją su Lenkija. Ne tik nepa- 
miršo Liublino unijos, bet toliau ją tebelaikė šventu aktu, „suliejusiu 
lietuvių ir lenkų tautas“. Tarp lenkų ir lietuvių dėjo lygybės ženklą. 
Į lietuvių tautinį atgimimą žiūrėjo kaip į išdavystę, „antilenkišką“ 
sąjūdį, siekiantį „provincinio separatizmo“. Apie Lietuvos nepriklau- 
somybę nė į kalbas nesileido. Iš tikrųjų lenkai tai darė jau nuo pat Kria- 
vo (Krėvos) unijos 1385 m. 


XIV a. pabaigoje sudarant pirmąsias unijines sutartis su Lenkija, Lietuvos vals- 
tybės plotas buvo 4 kartus didesnis už to meto Lenkijos valstybę. Tada teritorinių 
ginčų kildavo tik dėl Podolijos ir Volinijos žemių, bet ne dėl etnografinės Lietuvos, 
juo labiau negalėjo būti ginčų dėl Lietuvos sostinės Vilniaus, įsikūrusio tirštai lietu- 
vių gyvenamame plote, toliau nuo Lietuvos ir Lenkijos sienos negu Varšuva. Per dau- 
giau kaip 400 unijinių ir 125 carų valdymo metus Lietuvos ir Lenkijos jėgų santykis 
iš esmės pakito. Asimiliuodami kitus, lenkai kaip tauta labai išaugo, o lietuviai dėl 
nepalankiai susiklosčiusių istorinių aplinkybių nepaprastai sunyko, daug jų ir visa 
aukštuomenė nutauto. Dabar lietuviams grėsė kova net dėl savo sostinės. Didelės 
lietuvių tautos dalies sulenkėjimas ir Lenkijos imperiniai siekiai sudarė svarbiausią 
Lietuvos ir Lenkijos konflikto priežastį. 

Lietuvoje imperines Lenkijos pastangas karštai rėmė sulenkėję 
dvarininkai. Kažkada jų protėviai gynė Lietuvos valstybę nuo Lenki- 
jos užmačių, dabar jie jau patys buvo virtę „lenkais“, atitrūkę nuo 
savo tautos ir visomis išgalėmis siekė susilieti su Lenkija. Jie negalėjo 
net įsivaizduoti, kaip drįsta jų buvusių baudžiauninkų vaikai vadovau- 
ti lietuvių tautai ir net kurti savą, nepriklausomą nuo Lenkijos vals- 
tybę. Sulenkėję dvarininkai tapo daug fanatiškesniais lietuvių tautos 
atgimimo priešais negu tikrieji lenkai. Daugelis iš jų vyko į Lenkiją, 
stojo į jos kariuomenę, dirbo įvairiose įstaigose. Užėmę aukštus postus, 
kurstė Lenkijos vyriausybę jėga užimti Lietuvą. Jau 1918 m. gruodžio 
mėn. Lenkijos ministras pirmininkas J. Moračevskis (Moraczewski) 
pritarė tokiam sumanymui. Net buvo sudaryta Laikinoji Lietuvos val- 
dymo komisija, kuri skyrė komisarus Lietuvai „vadovauti“. 


Lietuvoje likę prolenkiški dvarininkai kartu su aukštąja bažnyčios 
vadovybe, ypač Vilniaus vyskupystėje, varė stiprią antilietuvišką pro- 
pagandą, visaip kenkė susikuriančiai Lietuvos valstybei. Tai daryti 
juos skatino dar ir baimė netekti savo dvarų, nes Lietuvoje buvo ža- 
dama vykdyti žemės reformą. Į darbą buvo paleista senoji propaganda, 
tokie demagogiški šūkiai, kaip „Kas Dievą tiki, bus mūsų eilėse! Kas 
tiki velnią, bus mūsų priešai!“ ir pan. Vilniaus diacezijos valdytojas 
K. Michalkevičius baudė lietuvius kunigus už tai, kad šie pasirašė po 
lietuvių teises ginančiu memorandumu vokiečių vyriausybei, nors pats 
buvo pasirašęs panašų Lietuvos lenkų memorandumą vokiečiams. Lenkų 
propaganda tvirtino, jog atgimstanti Lietuva esanti per maža šalis, 
kad pati viena, be Lenkijos pagalbos, sukurtų valstybę. Lietuvos vy- 
riausybė buvo visaip šmeižiama. Esą ją sudaranti nedidelė ekstre- 
mistų grupė, atitrūkusi nuo prolenkiškai nusiteikusios gyventojų 
daugumos, esą lietuvių vyriausybė vokiečių papirkta ir pan. Pakaktų 
kelių savaičių lenkų valdymo, ir Lietuva pati „savo noru“ įsijungtų į 
Lenkiją. Buvo renkami parašai po įvairiomis peticijomis, siunčiamomis 
Sąjungininkų misijoms, įrodinėjamas didelis lenkų visuomenės svoris 
Lietuvoje, masiškai gaminamos rezoliucijos apie įsijungimą į Lenkiją. 
Propagandai panaudota ir lietuvių kalba, bet nesėkmingai. Mat sulen- 
kėję dvarininkai ją prastai mokėjo, o iš lietuvių nepasisekė rasti nė vieno 
išdaviko, gerai mokėjusio lietuvių kalbą. Todėl prolenkiškų prokla- 
macijų lietuvių kalba buvo nežmoniškai darkyta, tikras žargonas, 
galėjęs sukelti nebent skaitančiųjų juoką ir pasipiktinimą. Štai tų prok- 
lamacijų kelios frazės: „Lenkų kariuomenė eina Lietuvon, idant iš- 

liuosuoti Lietuvių ir Baltgudų tautos“, „Lai gyvuoja Lenku kariuomene 
ir Juos Viršutinės Vadas Juozas Pilsudskis!“, „Taip Jums toli valdžia, 
kuri už Jusų pečių yra susirišęs su kruva vokiškų plėšikų“, „Laisvė 
su laisvėais, lygųs su lygomės — laisvėje, lygume ir broliškume“ ir 
pan. 

Lenkai siekė, jei bus neįmanoma prisijungti visos Lietuvos, tai bent 
pasiglemžti Vilnių ir jo apylinkes — didžiausią aplenkintų lietuvių 
salą. Apskritai „Vilniaus korta“ tada buvo plačiai paleista į apyvar- 
tą. Mat šis miestas — stipriai sulenkėjęs. Praeityje jis atliko nemažą 
vaidmenį lenkų kultūros raidoje. Juk buvo laikas, kai Vilniuje leista 
lenkiškų knygų daugiau negu Varšuvoje. Čia tebebuvo daug lenkų or- 
ganizacijų, gausi lenkų kalba spauda, turtingos bibliotekos. Tačiau 
daugelis Lietuvos lenkų nebuvo linkę pasitenkinti vien Vilniaus „atga- 
vimu“. Grasinta ir Kaunui, kuris tada buvo ne mažiau sulenkintas 
kaip Vilnius, į šiaurę nuo Kauno — didelė smarkiai sulenkintų žmonių 
gyvenama teritorija. Todėl pradėta kurti visokias „Babtų respublikas“. 
Iniciatoriai — daugiausia senųjų Lietuvos didikų palikuonys, „gente 
Lituani, natione Poloni“. Svarbiausias iš jų ir pagrindinis Vilniaus 
atplėšimo nuo Lietuvos iniciatorius, sukėlęs ilgalaikę lietuvių ir lenkų 
tautų nesantaiką, buvo J. Pilsudskis. 


Juzefas Pilsūdskis kilo iš senos sulenkėjusių Lietuvos bajorų Giniotų gimi- 
nės. Tvirtinama, kad jo protėvis buvo vienas iš 47 Lietuvos didikų ir bajorų, minimų 
1413 m. Horodlės unijos akte. Ginioto pavardę, šalia Pilsudskio, pats Juzefas vartojo 
savo politinės veiklos pradžioje, kol kovojo dėl Lietuvos-Lenkijos unijos atgai- 
vinimo. Tai pavardei pradžią davė senovinis dvikamienis asmenvardis Gin-jof-as 
(plg. Gin-taut-as, Gim-but-as ir Kūri-jot-as) arba priesagos -o0tas vedinys (Gini-otas). 
Pilsudskių valdos iš seno buvo Žemaičiuose, kažkur Rasėinių paviete, į šiaurę nuo 
Kvėdarnos. Ten būta dviejų gyvenviečių, dokumentuose lenkiškai rašomų Pilsudy, 
davusių pradžią Pilsūdskio pavardei. Tai ištyrė lenkų kalbininkas V. Smočinskis 
(Smoczytski). Beje, vieną iš tų gyvenviečių XV a. įsigijo Baltramiejus Stanislovaitis 
Giniotaitis (Giniatowicz), kurio palikuonis nuo gyvenvietės ir imta vadinti Pilsūds- 
kiais, t. y. pavarde, padaryta iš Pilsudy su priesaga -ski, kaip Antakdlskis, 1. Anto- 
kolski iš Antakalnis, 1. Antokol, Taujanskis, |. TowiaAski — iš Taujėnų, |. Towiany 
ir pan. Senuosiuose Žemaičių krašto dokumentuose yra ir daugiau Pilsudskių, ėju- 
sių ten seniūnų, teisėjų ir kt. pareigas. Be kita ko, tarp Livonijoje dirbusių jėzuitų, 
mokėjusių lietuvių kalbą, minimi 2 žemaičiai Pilsudskiai: Dominykas (gimęs 1728 
m.) ir Jonas Ignotas (g. 1734 m.). Po I pas. karo apie Raseinius tebegyveno keli Pil- 
sudskių giminės palikuonys. Tokią pavardę Lietuvoje tada turėjo apie 20 šeimų. 
Vietovės pavadinimas Pilsudy — sulenkinta forma iš lie. Pilsūdai. Dabar šiuo var- 


du vadinami 2 kaimai Žemaičių krašte: vienas Šilšlės, kitas Tauragės rajone. Pava- 
dinimo kilmė ne visai aiški. Tai gali būti sudurtinis žodis: I dė: uo Pil- sietinas su 


pilis, dėl II -sūdai plg. Gir-sūdai, Kap-sūdž-iai, Auk-sūd-js, Lyk-sūd-ė ir Sūd(a)- 

laukis, Sūda-raistis (:sūd-yti “pamažu, smulkiai lyti', Sūd-uvd?). Yra ir bendrinis 
daiktavardis pilsūdas "didelis miestas; pavieto teismas“. 

Juzefo Pilsudskio motina — Marija Bilevičiūtė, kilusi iš senos Žemaičių bajorų 
Bilevičių giminės (galbūt tos pačios kaip XVI a. Žemaičių seniūnas ir reformatų 
globėjas Jonas Bilevičius). Motinos senelis Tomas kritikavo žymųjį lenkų rašytoją 
Henriką Senkevičių už nepagarbų atsiliepimą apie Bilevičius. 

Juzefo tėvas valdė Pašušvio dvarą. Vėliau persikėlė į Zalavą (1. Zulėw) prie Pab- 
radės, iš žmonos motinos paveldėtą dvarą. Ten Juzefas ir gimė 1867 m. Jaunystę 
praleido Vilniuje. Lankė rusų gimnaziją. Yra duomenų, kad tada dar šiek tiek mokėjo 
lietuviškai. Beje, Juzefo brolis Bronislovas, žymus etnografas ir Sachalino ainų 
tyrėjas, buvo išleidęs prancūziškai studiją apie lietuvių kryžius, o I pas. karo metu 
Šveicarijoje jis kurį laiką vadovavo lietuvių Nukentėjusiems nuo karo šelpti komite- 
tui ir net bandęs posėdžiuose pirmininkauti lietuviškai, dėl ko buvęs apšauktas 
„pamišusiu litvomanu“ (šiaip jau laikėsi unijinių pažiūrų). Baigęs gimnaziją, Juzefas 
įstojo į Charkovo universitetą medicinos studijuoti, bet greit iš ten buvo pašalintas 
už anticarinę veiklą. Areštuotas ir ištremtas į Sibirą. Po 5 metų grįžo į Vilnių. Stojo 
į socialistų partiją ir joje organizavo Lietuvos sekciją. 1905 m. vadovavo politinei 
teroristinei grupuotei, kuri grobė bankus, o 1908 m. Bezdonysė apiplėšė traukinį 
ir pasisavino stambią aukso sumą (apie 100 000 rb). Prasidėjus I pas. karui, Pilsuds- 
kis tapo vienu iš svarbiausių kovotojų dėl Lenkijos nepriklausomybės. Vokiečiai 
jį areštavo. 1918 m. buvo paleistas. Tapo Lenkijos valstybės vadovu. Suformuo- 
damas I Lenkijos vyriausybę, prezidentu paskyrė Lietuvos dvarininką G. Naruta- 
vičių, užsienio reikalų ministru — švenčioniškį K. Skirmuntą. Taigi tada Lenkiją 
valdė 3 „lietuviai“. Lenkai Pilsudskį kaip atkaklų „lietuvį“ toleravo, nes jis buvo 
neeilinių gabumų žmogus. Imponavo jo ambicijos, primenančios Jogailaičių di- 
nastiją ir žadančios sukurti Lenkiją „nuo jūrų iki jūrų“. 1926 m. jis Lenkijoje įvedė 
diktatūrą. Visą laiką stengėsi apie save burti iš Lietuvos kilusius asmenis, jais labiau- 
siai pasitikėjo. Jam Lietuva buvo geresnioji, arba lietuviškoji, Lenkija. Todėl visomis 
jėgomis siekė atkurti LDK ir ją įjungti į Lenkiją. Buvo tipiškas ir bene paskutinis 
„gente Lituanus, natione Polonus“. Savo raštuose kalbėjo vien apie lietuvių liaudį 
(Iud litewski), sąmoningai vengė žodžio tauta (nardd). Lietuviai jam — nardd polski, 
bet ud litewski. 

Kadangi Pilsudskiui nepavyko patraukti lietuvius prie unijos (tai buvo didžiausia 
jo svajonė), stengėsi bent kuo daugiau atplėšti nuo Lietuvos tariamai „lenkiškų“ 
žemių. Ypač jam rūpėjo Vilnius, tasai „širdžiai mielas kampelis“. Ir vėliau Pilsuds- 
kis dažnai vykdavo į Vilnių ar Druskininkus, kur ant Nemuno kranto valandomis 
sėdėdavo žiūrėdamas į laisvos Lietuvos pusę. Toji Pilsudskio meilė Lietuvai ir Vil- 
niui buvo didžiai pragaištinga lietuvių tautai ir jos kalbai. Šiandien mums neįmanoma 
suprasti tos jo meilės, kaip ir istoriko P. Losovskio tvirtinimo, jog Pilsudskis Lietu- 
vai troškęs gero. Juk ne kas kitas, o jis buvo šūkio „„marsz na Kowno“ įkvėpėjas. 
Iš buvusių LDK žemių sulenkėjusių bajorų ir kitų gyventojų sluoksnių organizavo 
lietuvių-gudų divizijas kovai su nepriklausoma Lietuva. Siekdamas Vilniaus pri- 
jungimo prie Lenkijos, nevengė jokių priemonių, net apgaulės, klastos. 

Pilsudskis mirė 1935 m. Jo pageidavimu širdis buvo palaidota Rasų kapinėse 
Vilniuje šalia motinos palaikų, atvežtų iš Sugiūčių (Molėtų raj.). Pilsudskio vardu 
pavadintos miestų ir miestelių centrinės gatvės. Be kita ko, jam gerbėjai padovanojo 

Pikeliškių dvarą prie Vilniaus, nors vieną tokį jau turėjo prie Varšuvos. Kasmet 
buvo iškilmingai švenčiamos Juozapinės, iliuminuojamas Gedimino pilies bokštas 
raidėmis JP. 


Atgimstanti Lietuva, priešingai negu Lenkija, siekė valstybės sukū- 
rimo tik etnografinėse lietuvių žemėse. Atsisakė nuo LDK koncep- 
cijos. Ji liko tik istorinio atminimo, tam tikros nostalgijos įvaizdis, 
tinkąs tautinei savimonei ugdyti. Reikalavo, kad nebebūtų tapatinami 
lietuviai su lenkais. Stengėsi sustabdyti lietuvių lenkėjimą, vykusį 
daugiausia rytinėje Lietuvos dalyje, kur tada žmonės buvo dvikalbiai 
ar net trikalbiai, be aiškesnės tautinės savimonės. „Nors žmonės apie 
Vilnių kalba gudiškai arba lenkiškai, bet jie nesiskiria nuo tų, kurie 
kalba lietuviškai, — rašoma 1916 m. vokiečių vadovybei įteiktame 
memorandume, — čia randame tas pačias melodijas, tas pačias pasa- 
kas, papročius, tą pačią religiją, būdą, tą pačią padermę ir, pagaliau, 
tą pačią išvaizdą“. Buvo aišku, kad Vilniaus krašte laimės tos tautos 
kultūra, kuri valdys tą kraštą. Todėl stengtasi užkirsti kelią Pilsuds- 
kio ir kitų Lietuvos dvarininkų unijinėms užmačioms, kreiptasi užta- 
rimo į kitas šalis, apeliuota į tautų bendruomenę. 


Vilniaus atvejis anuomet nebuvo vienintelis. Suomijos sostinėje Helsinkyje šve- 
diškai kalbantys sudarė gyventojų persvarą, tačiau Švedija niekuomet nepretendavo 
į Suomijos sostinę. 1920—1939 m. Lenkija valdė Vilnių ir visą rytų Lietuvą ne kaip 
lenkų, bet kaip lietuvių žemę. To neneigė nei Pilsudskis, nei Želigovskis, neneigia 
lenkų istorikai ir dabar. 


Lietuva negalėjo geruoju išsižadėti amžiais jai priklausiusios terito- 
rijos, savo sostinės. Ji nesikėsino į etnografinės Lenkijos žemes. Termi- 
nas Vilniaus krūštas, arba Vilnija, atsirado tik po I pas. karo, Lenkijai 
ėmus reikšti pretenzijas į rytinę Lietuvos dalį, kai reikėjo pasauliui dėl 
to pasiteisinti. Tada buvo sugalvotos ir įvairios „teorijos“ apie neva 
šio krašto „nuo amžių“ lenkiškumą. Juk ir fantastiška J. Fijaleko 
„belaisvių“ hipotezė atsirado ne ką anksčiau. 


Jos esmę sudaro teigimas, kad Vilniaus kraštą sulenkinę karo belaisviai, gausiai 
atsivaryti iš Lenkijos dar Gedimino ir kitų didžiųjų kunigaikščių laikais. Bet to vi- 
siškai neįmanoma įrodyti. Niekur negirdėta, kad belaisviai išmokytų krašto gyven- 
tojus savo kalbos. Paprastai likę svetimame krašte jie patys nutausta. Be to, lenkų 
belaisviai anuomet turėjo būti laikomi ne vien Vilniaus krašte, bet ir kitose Lietu- 
vos srityse, juoba kad daug žygių į Lenkiją atlikdavo Žemaičių kunigaikščiai. Paga- 
liau, jeigu belaisviai būtų buvę tokie aktyvūs, greičiau jie būtų lietuvius ne lenkinę, 
bet apkrikštiję ir to nebūtų reikėję daryti Jogailai su Vytautu. Nesueina galas su ga- 
lų ir chronologijoje: lenkų belaisviai į Lietuvą buvo atvaromi XIII-XIV a., o Vil- 

niaus kraštas dar mažiausiai 400 metų po to tebebuvo perdėm lietuviškas, nes jis 
labiausiai lenkėjo XIX— XX a. 

Tvirtinimai, kad jau istorijos priešaušryje Vilniaus krašte gyvenę lenkai, yra tiek 
nerimti, jog tik nesąžiningi istorijos faktų klastotojai išdrįsta jų griebtis. Papras- 
tai naudojami vien Vilniaus krašte vietos gyventojams mulkinti bei kiršinti. 


Kad ir gerokai nutautintas, Vilnius prieš I pas. karą ir jam vykstant 
buvo svarbiausias Lietuvos politinio-visuomeninio ir kultūrinio 
gyvenimo centras. Čia 1905 m. susirinko Didysis Vilniaus seimas, 
1917 m. lietuvių konferencija, čia dirbo jos išrinkta Lietuvos Taryba, 
pasirašytas Vasario 16 d. aktas, sudaryta pirmoji Lietuvos Respubli- 
kos vyriausybė. Vilniuje anuomet buvo lietuvių tautos kultūrinio gyve- 
nimo branduolys, svarbiausios jos visuomeninės organizacijos ir pag- 
rindinė spauda. Pats miestas tada sparčiai lietuvėjo. Buvo aišku, kas 
taikė į Vilnių, taikė į Lietuvos širdį. 

Pirmą kartą lenkų legionininkai Vilnių užėmė 1919 m. sausio 1 d. 
Tada ;į tevaldė 5 dienas. Buvo išstumti Raudonosios armijos. Vyko 
Lenkijos ir Sov. Rusijos karas. Naudodamiesi Lietuvos kariuomenės 
silpnumu, lenkai po kelių mėnesių (IV. 21) vėl įžengė į Vilnių ir okupa- 
vo rytinę Lietuvos dalį, kur iki tol „šeimininkavo“ Kapsuko valdžia. 
Lietuvos vyriausybė dėl lenkų agresijos skundėsi Tautų Sąjungai, 
bet reikiamos pagalbos nesulaukė. Vilniuje tuoj prasidėjo represijos 
prieš lietuvius, ir šie masiškai bėgo į laisvąją Lietuvos dalį. Įvyko pir- 
mieji Lietuvos ir Lenkijos kariuomenių susidūrimai, ypač atkaklūs 
Suvalkų krašte. Atvirai su visa kariuomene pulti Lietuvos tada Lenkija 
nedrįso, nes būtų sulaukusi visuotinio Europos valstybių pasmerkimo. 
Parankiau jiems buvo suskaldyti Lietuvą iš vidaus, nuversti jos vyriau- 
sybę ir sudaryti tokią, kuri pati jungtųsi su Lenkija. Tam buvo panau- 
dota slapta karinė lenkų organizacija POW (Polska organizacja wojs- 
kowa), kuri savo agentais apraizgė visą Lietuvą. Susimokėliams rodėsi 
nebūsią sunku įvykdyti perversmą, nes tuo metu lietuviai kovojo su 
bolševikais, jiems grėsė bermontininkų pavojus ir brendo karas su 
Lenkija. Dėtasi, lyg vyriausybę verčią patys lietuviai. Tačiau pervers- 
mo rengėjus lietuviai laiku susekė, dalis jų buvo areštuota ir nuteista. 
Lenkija tuoj pradėjo šlykščią šmeižto kampaniją, esą Lietuvoje perse- 
kiojami lenkai (iš tikrųjų POW agentai). 

1920 m. pavasarį Lenkijai kariauti su Sov. Rusija sekėsi. Raudo- 
noji armija buvo nublokšta net prie Kijevo. Tačiau greit lenkų kariuo- 
menė buvo sumušta ir nustumta atgal iki Varšuvos. Traukdamiesi 
iš Vilniaus, jie pasirūpino miestą atiduoti Raudonajai armijai (VII.14), 

bet ne lietuviams, nors pagal Spa miestelyje (Belgijoje) pasirašytą pro- 
tokolą tada lenkai Vilnių pripažino Lietuvai. Tas pripažinimas vėliau 
(IX.4) Paryžiuje buvo pakartotas Lenkijos užsienio reikalų ministro 
S. Grabskio. Lietuvos kariuomenė įžengė į daugelį Vilniaus krašto 
vietovių (šiaurėje pasiekė Vidžiūs, Brėslaują, pietuose — Suvalkus, 
Augustavą), paskui greit ir į patį Vilnių (čia vėl buvo pradėjęs versti 
„buržuazinę valdžią“ Kapsukas), grąžintą Lietuvai pagal 1920 m. 
liepos 12 d. sutartį su Sov. Rusija. Okupantų nualinta sostinė ir rytų 
Lietuva atgavo ramybę. Į Vilnių ėmė keltis valdžios įstaigos. Buvo 
organizuotas maisto tiekimas. Deja, įneilgam. Atsigavę nuo pralai- 
mėjimų, lenkai ėmė stumti Raudonąją armiją ir vėl priartėjo prie Lie- 
tuvos. Prasidėjo susikirtimai su Lietuvos kariuomene. Tautų Sąjungos 
misija nustatė abiejų kariuomenių skiriamąją liniją, bet lenkai greit 
ją peržengė. Atskiros vietovės ne kartą ėjo iš rankų į rankas (Seinai 
net 11 kartų). Pagaliau Tautų Sąjungos atstovų tarpininkavimu buvo 
pradėtos derybos. Tada Pilsudskis griebėsi klastos: organizavo dalies 
savo kariuomenės, vadovaujamos gen. L. Želigovskio, „sukilimą“ 
prieš save patį, siekdamas užimti Vilnių. Juk šiaip jau lenkų kariuo- 
menės įžengimas į Lietuvos sostinę pasaulio opinijos būtų traktuoja- 
mas kaip agresija. 1920 m. spalio 7 d. Suvalkuose buvo pasirašyta 
sutartis, nustačiusi naują skiriamąją liniją, pagal kurią ir šįkart Vilnius 
liko lietuvių pusėje. Toji sutartis buvo įregistruota Tautų Sąjungos 
sekretoriate. Bet jau rytojaus dieną ją sulaužė Pilsudskio nurodymu 
staiga „sukilusi“ Želigovskio kariuomenė. 


Liucijanas Želigovskis (Želigowski) kilo iš LDK bajorų. Gimė 1865 m. 
Ašmenos apskrityje. Mokėsi Rygos politechnikos institute. Vėliau baigė rusų karo 
mokyklą. Tarnavo Rusijos kariuomenėje. Kovojo I pas. kare. 1918 m. organizavo 
Ukrainoje lenkų dalinius ir juos perkėlė į Lenkiją. Kariavo su Raudonąja armija. 
Pilsudskis jį kaip „lietuviškos“ kilmės asmenį pasirinko Vilniaus atplėšimo nuo Lie- 
tuvos vykdytoju. Įsakė „sukilti“ tik ką pasirašius Suvalkų sutartį, turėjusią vien „už- 
migdyti lietuvių budrumą“. Želigovskis apie save sakydavęs: „būdamas lietuviu, 
niekada nenustojau būti lenku“, esą jis „ne lenkas generolas Želigovskis, bet lietuvis 
generolas Želigovskis“. Mums šiandien nesuvokiama abiejų šių „lietuvių“ — Pil- 
sudskio ir Želigovskio — lietuvybė. Naikino savo tautą, pasmerkė trečdalį etnogra- 
finės Lietuvos nutautėti ir kartu vadinosi lietuviais! Vėliau iš „dėkingų tautiečių“ 
Želigovskis gavo dovanų Turgėlių dvarą. Mirė 1946 m. 


Pilsudskis skubėjo bet kokiomis priemonėmis užimti Vilnių, kad 
taikos konferencija, spręsdama sienų klausimą, turėtų skaitytis su įvy- 
kusiu faktu. Jis apskritai buvo „įvykusių faktų“ taktikos specialis- 

tas. Apie Suvalkų sutartį dabar lenkų istorikai kalba labai nenoromis, 
stengiasi ją užmiršti, o paprasti Lenkijos žmonės dažniausiai nieko ne- 
žino. Beje, matyt, nežinojo esą „maištininkai“ ir anuomet bent dalis 
Želigovskio kareivių. Jo pajėgos, sutelktos Varenavė (dabar BSSR) 
ir Eišiškėse, į Vilnių įsibrovė spalio 9 dieną. Tai buvo be galo skaudus 
smūgis lietuvių tautai, nulėmęs mūsų kalbos ploto sumažėjimą visu 
trečdaliu. Lietuvoje spalio 9-oji buvo minima kaip gedulo diena, iška- 
binamos iki pusės nuleistos vėliavos su gedulo kaspinais, skambėda- 
vo varpai bažnyčiose, kaukdavo fabrikų sirenos... Lenkijos vyriausybė 
iš pradžių gynėsi turėjusi kokį nors ryšį su Želigovskio „maištu“, 
net veidmainingai „piktinosi“ juo. Bet tai buvo laikinas gestas. Greit 
ėmė jį „toleruoti“, net teisinti. Lietuvos vyriausybė pareiškė Tautų 
Sąjungai protestą dėl Lenkijos įvykdytos agresijos. Suvalkų sutarties 
sulaužymą pasmerkė Tautų Sąjunga, daugelis Europos valstybių. Sov. 
Rusija įteikė Lenkijai notą. 

Pilsudskio nurodymu Želigovskis tuoj organizavo Vidurio Lietuvą 
(Litwa Srodkowa) — neva atskirą „valstybę“ su sostine Vilniumi. 
Tai turėjusi būti antroji „Lietuva“. Trečiąją — „Rytų Lietuvą“ — 
jis tikėjosi sudaryti gudiškose Minsko žemėse. Abi pastarąsias kartu 
su „Kauno (t. y. Nepriklausomąja) Lietuva“ Pilsudskis tikėjosi sulip- 
dyti į Lietuvos Didžiąją Kunigaikštystę, kuri pati turėjusi įsijungti į 
Lenkiją. Iš to, žinoma, nieko doro neišėjo, nes Nepriklausomoji Lietu- 
va nepakluso Pilsudskio norams, o „Rytų Lietuvoje“ buvo Raudonoji 
armija. Želigovskio kuriamos Vidurio Lietuvos niekas, išskyrus pačią 
Lenkiją, nepripažino, nors ji visom išgalėm vaidino „nepriklausomą 
valstybę“: turėjo savo vyriausybę (vadovauti nesurado lietuvio), herbą 
(erelis ir vytis), pašto ženklus, net ordinus. Užgrobę Vilnių, želigovs- 
kininkai ėmėsi pogromų prieš lietuvius, jų įstaigas: nuniokojo gimna- 
ziją, išmetė iš buto jos direktorių M. Biržišką... Nepaliko ramybėje 
ir Žydų, kurie tada sudarė didelę miesto gyventojų dalį. Net apie 50 
tūkstančių žydų gavo bėgti iš Vilnijos. 

Želigovskis numatė plėsti savo „valstybę“. Jo kariuomenė veržėsi 
gilyn į Lietuvą. Grasino užimti Kauną ir likviduoti Lietuvos vyriau- 
sybę. Buvo visaip remiama iš Lenkijos: ten tuoj „sukildavo“ nauji 
būriai, kai tik Želigovskiui imdavo nesisekti. Tada buvo populiarus 
posakis „važiuoju į Lietuvą sukilti“. Lietuvos bajoro pulkininko 
M. Butkevičiaus vadovaujama želigovskininkų kavalerijos brigada 
prasiveržė tarp Dubingių ir Giedraičių į lietuvių kariuomenės užnuga- 
rį ir priartėjo prie Kėdainių. Sunku buvo jai priešintis, nes tada lietu- 

viai kavalerijos dar beveik neturėjo. Tačiau mirtinas pavojus sukėlė 
Lietuvoje nepaprastą patriotinį pakilimą. Vyko antilenkiški mitingai, 
kuriuose reikalauta apginkluoti liaudį ir paversti visą neokupuotą 
Lietuvą karo stovykla. Žmonės masiškai stojo savanoriais į kariuome- 
nę. Jie gynė savo Tėvynę, todėl moralės požiūriu buvo pranašesni už 
lenkų kareivius, kurių daugelis atvyko iš tikrosios Lenkijos ir ne- 
buvo linkę guldyti savo galvų už Vidurio Lietuvą, tetroško vien grįžti 
namo. Lietuvių karių nepaprasta drąsa ir pasiaukojimas nulėmė per- 
galę: Želigovskio kariuomenė lapkričio 17—19 d. prie Širvintą ir Gied- 
raičių buvo sumušta. Paimtas didelis karo grobis. Pats Želigovskis 
vos spėjo pabėgti iš Širvintų, palikęs net automobilį. Po šių kautynių 
lietuvių kariuomenei atsivėrė kelias į Vilnių. Tačiau ją tuoj sustabdė 
Tautų Sąjungos misija (XI.21) ir privertė Lietuvos vyriausybę pasira- 
šyti laikinas paliaubas (XI.29), nustatė abi kariuomenes skiriančią 
liniją. Toji linija ilgainiui tapo vad. demarkacine linija, faktiškai Lie- 
tuvos ir Lenkijos siena, skyrusia lenkų užgrobtą rytinę Lietuvos dalį 
iki pat 1939 m. rudens. 

Sužlugus Pilsudskio planams atkurti LDK, beliko įforminti Vidurio 
Lietuvos prijungimą prie Lenkijos. Daug Vilnijos gyventojų, tarp jų ir 
dalis sulenkėjusių asmenų, tam priešinosi. Vadinamieji „krajovcai“ 
(L. Abramavičius, Č. Jankauskas ir kt.) siekė susijungimo ne su Lenki- 
ja, bet su Lietuva ir lenkų kultūrinės autonomijos. Tačiau jų nebuvo 
paisoma. 1922 m. sausio 8 d. buvo suvaidintas rinkimų farsas, kai te- 
bebuvo okupacinė kariuomenė (kuri ir pati balsavo), kai lietuviai 
buvo visaip terorizuojami, lietuviška spauda persekiojama. Tautų 
Sąjungos karinės kontrolės komisijos pirmininkas sausio 20 d. 
raporte pripažino rinkimus neteisėtais. Beje, buvo išplėsta rinkimų 
teritorija į nelietuviškas žemes, kad būtų sėkmingiau „renkama“. 
Daugelis lietuvių, gudų ir žydų juos boikotavo. Oficialiais duomenimis, 
rinkimuose dalyvavo 649, rinkėjų. „Išrinktasis“ seimas pagal Pilsuds- 
kio scenarijų nutarė Želigovskio valstybę įjungti į Lenkiją (II.20). 
Varšuvoje [buvo pasirašytas inkorporavimo aktas (III.3). ĮNuo to ;mo- 
mento lenkai Vilniaus kraštą pradėjo vadinti Lenkijos provincija. 

Dėl Vilniaus krašto vyko atkakli diplomatinė kova. Lietuvos vyriau- 
sybė Lenkiją apskundė Tautų Sąjungai. Ši pasiūlė organizuoti krašte 
plebiscitą. Lietuva iš principo sutiko, tik reikalavo, kad plebiscito 
metu krašte nebūtų lenkų kariuomenės. Lenkija su tuo nesutiko, rei- 
kalavo į plebiscito teritoriją įjungti ir nelietuvių gyvenamus plotus. 
Tada Tautų Sąjunga pasiūlė tiesiogines Lietuvos ir Lenkijos derybas 

18 pav. Lenkų pagrobtoji Lietuvos dalis 


tarpininkaujant Belgijos atstovui P. Himansui (Hymans). Buvo kelia- 
mi įvairūs kompromisiniai projektai, bet juos abi pusės atmesdavo. 
Lietuva pareikalavo bylą perduoti tarptautiniam Hagos teismui. Lenkai 
nesutiko. Tada Lietuvos vyriausybė atsisakė nuo bet kokių santykių su 
Lenkija. Lietuvių akyse lenkai prarado pasitikėjimą. Vėlesni Vilniaus 
problemos svarstymai iš esmės padėties nepakeitė. Buvo nutraukti 
visi politiniai, ekonominiai ir kultūriniai ryšiai tarp lietuvių ir lenkų 
tautų, tiek amžių ypač artimai gyvenusių. Be kita ko, „želigovskijada“ 
pagreitino žemės reformos svarstymą Lietuvos seime ir kartu Lenkijos 
kariuomenėje tarnavusių Lietuvos dvarininkų žemių nusavinimą. 
Lietuvių tauta negalėjo susitaikyti su savo sostinės ir trečdalio terito- 
rijos atplėšimu. Kūrėsi galingas sąjūdis Vilniui vaduoti („mes be Vil- 

niaus nenurimsim“...). Šventai tikėta, kad precedento neturintis 
sostinės okupavimas negali būti ilgalaikis. 

Klaipėdos krašto atgavimas. Atgimstanti Lietuva buvo kuriama et- 
nografiniu pagrindu, todėl nežiūrėta buvusių valstybių sienų. Į ją tu- 
rėjo įeiti ir septynis šimtmečius vokiečių priespaudoje išbuvusios Maž. 
Lietuvos, pastaraisiais dešimtmečiais stipriai apvokietintos, likučiai. 
1918 m. Tilžėje (Sovetskas) susikūrusi Prūsijos lietuvių tautinė taryba, 
vadovaujama entuziastingo Maž. ir Didž. Lietuvos vienybės šalininko 
Martyno Jankaus, paskelbė deklaraciją, jog Maž. Lietuva norinti 
atsiskirti nuo Vokietijos ir susijungti su Didž. Lietuva. Versalio taikos 
konferencijoje 1919 m. pavasarį Lietuvos delegacija aiškai pasisakė 
už abiejų Lietuvos dalių sujungimą, Tuo tarpu Sąjungininkų vadovy- 
bė iš šiaurinės Maž. Lietuvos dalies, kurioje gyveno daugiausia lietu- 
viai, sudarė atskirą politinį vienetą — Klaipėdos kraštą, kurį laikinai 
pavedė valdyti Prancūzijai. Jos skirta karinė (gen. D. Odry), vėliau ir 
civilinė (G. Petisnė) valdžia suformavo daugiausia iš vokiečių pata- 
riamąją krašto direktoriją. Paliko senus vokiečių valdininkus ir vokie- 
čių kalbą kaip administracijos vartojamą. Vokietininkai siekė Klaipė- 
dos kraštą paversti „laisvąja valstybe“ (Freistaat), o vietos lietuviai 
troško ją prijungti prie Lietuvos. Jie pasiuntė savo atstovus į Lietuvos 
Tarybą. Esant komplikuotai padėčiai ir ypač pradėjus į Klaipėdos kraš- 
tą reikšti tam tikras pretenzijas Lenkijai, susipratę lietuviai 1923 m. 
sausio mėn. pradžioje Šilutėje sudarė Vyriausiąjį Maž. Lietuvos gelbė- 
jimo komitetą, vadovaujamą M. Jankaus. Padedami savanorių iš Lie- 
tuvos, jie sukilo su ginklu rankose prieš tuometinę Klaipėdos krašto 
valdžią. Vadovaujami Jono Budrio, sukilėliai sausio 15 d. užėmė 
Klaipėdą. Sausio 19 d. Šilutėje susirinkęs Maž. Lietuvos seimas nutarė 
išlaisvintą Klaipėdos kraštą prijungti prie Lietuvos. Su įvykusiu fak- 
tu gavo sutikti ir Sąjungininkai, nors kurį laiką spyriojosi. Ryžtinga 
lietuvių patriotų veikla pasiekė tai, ko nepajėgė padaryti Vytautas 
Didysis prieš 5 šimtmečius. Taigi dalis Maž. Lietuvos buvo atgauta. 
Ekonominiu požiūriu Klaipėdos kraštas anuomet Lietuvai buvo net 
svarbesnis už Vilnių. Kas kita moralinė bei dvasinė sostinės netektis. 
Klaipėdos kraštas tada turėjo 142 tūkst. gyventojų (Vilniaus krašte 
jų buvo apic pusę milijono). 

Tuo baigėsi Lietuvos nepriklausomybės kovos*3, kurių metu žuvo 
apie 1400 Lietuvos karių, 830 dingo be žinios, 2700 buvo sužeistų. 


2 Išsamiausiai jos aprašytos JAV išleistame 3 tomų veikale „Kovos dėl Lietuvos 
nepriklausomybės“, kurio autoriai K. Ališauskas (I t.) ir A. Rukša (II-III t.). 

Įvyko stebuklas: grobikų apsupta, apiplėšta, išniekinta Lietuva atlai- 
kė visus frontus ir laimėjo laisvę. Ją laimėjo ryžtingų karių savanorių, 
kilusių daugiausia iš kaimo varguomenės, krauju. Savanoriai siekė Lie- 
tuvos laisvės ir tikėjosi įsikurti Lietuvą išdavusių dvarininkų žemėse. 
Be savanorių drąsos ir ryžto, taip pat atgimusios Lietuvos vadovų 
politinio sumanumo, nebūtų buvusi atkurta Lietuvos valstybė. Juk 
tauta buvo atsidūrusi prie išnykimo prarajos. Prie bedugnės krašto 
buvo ir lietuvių kalba. 

Nepriklausomo gyvenimo įsitvirtinimas. Vykstant kovoms dėl ne- 
priklausomybės, iš pradžių Lietuvą valdė Laikinoji vyriausybė. Kovos 
sutrukdė tvarkomąjį valstybės darbą. Tačiau jau 1918 m. buvo priimta 
laikinoji konstitucija, kuria panaikintos luomų privilegijos, visi pilie- 
čiai paskelbti lygūs pagal įstatymą. 1919 m. įsteigtas valstybės prezi- 
dento institutas, pirmuoju prezidentu išrinktas A. Smetona. 

Antanas Smetona gimė 1874 m. Užūlėnyje (Taujėnų apyl. 
Ukmergės rj.). Tėvai — mažažemiai valstiečiai. Mokėsi Taujėnų pradi- 
nėje mokykloje, Palangos progimnazijoje ir Mintaujos gimnazijoje 
(J. Jablonskio mokinys). Iš pastarosios pašalintas už anticarinę veiklą. 
Gimnaziją baigė Peterburge, vėliau ten universitete studijavo teisę. 
Du sykius iš universiteto pašalintas ir areštuotas. Studijuodamas įsi- 
traukė ir į kalbinį darbą: padėjo J. Jablonskiui tirti savo gimtąją šnek- 
tą, redaguoti Juškų žodyną, prisidėjo prie naujo M. Valančiaus raštų 
leidimo, buvo vienas iš P. Avižonio „Lietuviškos gramatikėlės“ spaus- 
dintojų. Baigęs universitetą, apsigyveno Vilniuje. Plačiai įsitraukė į 
lietuvišką veiklą, vertė ir rašė populiarias knygeles, redagavo laikraš- 
čius, organizavo „Vilties“ leidimą, buvo daugelio lietuviškų draugijų 
narys. Rūpinosi jaunimo auklėjimu, kurį laiką pats dėstė lietuvių kal- 
bą Vilniaus gimnazijose, prisidėjo prie matematikos vadovėlių pa- 
ruošimo. Aktyviai dalyvavo Didžiajame Vilniaus seime. I pas. karo 
metu įsitraukė į atgimstančios Lietuvos politinį gyvenimą: organiza- 
vo įvairias akcijas dėl Lietuvos nepriklausomybės, „Lietuvos aido“ 
leidimą, rašė memorandumus, aktyviai dalyvavo 1917 m. Vilniaus kon- 
ferencijoje, buvo išrinktas į Lietuvos Tarybą ir jai pirmininkavo. Vasa- 
rio 16-osios akto signataras. 1919 m. tapo pirmuoju Lietuvos Respu- 
blikos prezidentu. Pasitraukęs iš prezidento pareigų, dirbo laikrašti- 
ninku, skaitė Kauno universitete etiką, senovės filosofiją ir specialius 
kursus apie Platoną, poetiką, lietuvių stilistiką. Vertė iš graikų kalbos 
Platono ir Sokrato kūrinius. Buvo vienas iš Tautininkų sąjungos kū- 
rėjų. Po 1926 m. perversmo vėl tapo prezidentu. Įvedė autoritarinį 

valdymą, tačiau tikru diktatoriumi netapo, pamažu artėjo prie demokra- 
tijos. 1940 m. SSSR pateikus ultimatumą Lietuvai, toliaregiškai numatė 
krašto ateitį. Pasitraukė į užsienį, kad nebūtų priverstas įteisinti Lietu- 
vos valstybės likvidavimo. Stengėsi ilgiau pasilikti Europoje, arčiau 
Lietuvos, bet nedraugiškos Vokietijos verčiamas turėjo aplinkiniais 
keliais išvykti į JAV. Įsikūrė Klivlende, kur 1944 m. žuvo kilus gaisrui. 
Ten ir palaidotas. 

A. Smetona visą gyvenimą kovojo dėl gražesnės lietuvių tautos atei- 
ties. Visomis išgalėmis siekė tautinės vienybės. Buvo lietuviško mąs- 
tymo gaivintojas ir pagrindėjas. Daug prisidėjo prie Lietuvos atlietuvi- 
nimo. Jo veikla kirtosi su bolševikų siekiais, su Stalino imperinėmis 
užmačiomis, todėl visaip stalinistų šmeižtas ir niekintas. 

Puikus publicistas, geras stilistas, labai jautęs kalbos grožį. Dar 1911 
m. K. Būga rekomendavo J. Endzelynui susitikti su Smetona kaip lie- 
tuvių kalbos mokovu. Jo raštų kalba — pavyzdinga, sklidina rytų 
aukštaičių tarmės kolorito. Leksika labai žodinga, akademiniam žody- 
nui išrinkta per 4000 lapelių. Gaila, Smetonos raštų kalba tebėra spe- 
cialiai kalbininkų netirta??. 

Lietuvos Respublikos Steigiamasis seimas susirinko 1920 m. gegužės 
15 d. Paskelbė žemės reformos įstatymą, priėmė konstituciją, sutvarkė 
finansus (įvedė litą). Iki tol Lietuvoje beveik pusę dirbamos žemės 
valdė sulenkėję dvarininkai ir caro valdžios atkelti kolonistai. Visi 
jie buvo nepalankūs Lietuvos Respublikai. Daug lietuvių valstiečių 
gyveno skurdžiai, maža teturėjo žemės. Vykdant reformą, dvarinin- 
kams palikta po 80 ha, kita žemė išdalyta savanoriams ir labiausiai 
jos reikalingiems valstiečiams. Įkurta apie 40 000 naujų ūkių, apie 90 000 
senųjų sustiprinta. Taip buvo likviduotas pagrindinis lenkinimo židinys 
Lietuvoje. Vėliau skirstant kaimus buvo sukurta dar apie 60 000 vien- 
kiemių. Visa tai gerokai pakėlė žemės ūkio gamybos produktyvumą. 
Valstiečiai gavo stiprų imunitetą prieš bolševikinę propagandą. 

Užsienio politikos srityje Lietuva siekė didžiųjų valstybių pripažini- 
mo. Šios iš pradžių buvo kurčios Lietuvai. Vokietija kurį laiką elgėsi 
kaip okupantė. Sąjungininkai į Pabaltijį žiūrėjo su nepasitenkinimu, 
norėjo Rusijos imperijos atkūrimo. Prancūziją įtaigavo antilietuviškai 
nusistačiusi Lenkija. Bolševikai toleravo Pabaltijo valstybes tik bėdos 
verčiami. Lietuvos pripažinimo procesas užtiuko nuo 1918 (Vokieti- 


*9 Šiaip jau jo veikla plačiai aptarta A. Merkelio (1964), J. Augustaičio (1966), V. 
Šliogerio (1966) ir A. Eidinto (1990) monografijose. 

ja) iki 1922 (JAV) metų. 1921 m. Lietuva buvo priimta į Tautų Są- 
jungą. 

Nepriklausomos Lietuvos plotą tada sudarė 55 670 kmž, nors etno- 
grafinė Lietuva siekė apie 80 000 kmž. Taigi nemaža lietuvių dalis liko 
už savo valstybės ribų. Jie ir toliau buvo intensyviai nutautinami, dau- 
gelio palikuonys amžiams atkrito nuo savo tautos kamieno. 


Lietuvos Respublika nebuvo mažiausia tarp Europos valstybių. 
Už ją mažesnės Latvija, Estija, Danija, Belgija, Olandija, Šveicarija 
ir kt. Nepriklausomoje Lietuvoje gyveno kiek daugiau negu 2 milijo- 
nai žmonių (visame etnografinėsįLietuvos plote per 3,5 mln.), iš jų lie- 
tuviai sudarė apie 8494. Palyginti su 1914 m. būkle, lietuvių procentas 
buvo padidėjęs dėl karo metu ir po jo nemaža išsikėlusių kitų tautybių 
žmonių. 

Pirmaisiais nepriklausomo gyvenimo metais labai sustiprėjo įvairių 
partijų veikla. Jų rietenos gerokai suskaldė visuomenę ir sudarė sąly- 
gas iškilti antilietuviškiems elementams. Be kita ko, vienu metu buvo 
pristeigta neproporcingai daug lenkiškų mokyklų. Vyriausybės keitė 
viena kitą. Vietoj A. Smetonos prezidentu tapo A. Stulginskis, vėliau 
K. Grinius. 1926 m. įvykus valdžios perversmui, įsigalėjo vėl preziden- 
tu tapusio A. Smetonos vyriausybė, kuri pagrindiniu tikslu laikė su- 
stiprinti krašte lietuvybę, buvusiame Rusijos imperijos užkampyje su- 
kurti europinio tipo visuomenę su subalansuotu ūkiu. 


Baigiantis I pas. karui Lietuva buvo atsidūrusi prie bado ribos. 
Nepaisant nepriklausomybės kovų ir kitų kraštą ištikusių negandų, 
gyvenimas Lietuvoje sparčiai gerėjo. Protingai tvarkoma ekonomika 
greit sukūrė maisto ir kitų prekių perteklių. Nė vienas Lietuvos pilie- 
tis nėra kada nors miręs iš bado, kaip atsitiko su milijonais rytinio kai- 
myno šalyje. Lietuvos piliečiai išvengė ten siautėjusių masinių represi- 
jų, tautinių mažumų sąmonę naikinančio, iš viršaus primesto „in- 
ternacionalizmo“, nebuvo knygų deginimo ir kultūros bei bažnyčių 
griovimo vajų. Lietuva lengviau už daugelį Europos kraštų pergyveno 
pasaulinę krizę. Piniginis vienetas litas išsilaikė koks buvęs net tada, 
kai krito JAV dolerio kursas. Per du nepriklausomo gyvenimo dešimt- 
mečius Lietuvoje buvo padarytas didelis šuolis liaudies švietimo, moks- 
lo ir kultūros srityse. Tauta susigrąžino savosios kultūros tarptautinį 
pripažinimą, tapo Europos bendruomenės nare. Nepaprastai išaugo 
žmonių tautinė savimonė. Nematyti visos tos pažangos gali tik aklas. 
Lietuva ėmė lygintis su valstybėmis, kurios niekada nebuvo okupuo- 

tos. Tie du dešimtmečiai tiek sustiprino lietuvių tautos imunitetą, 
jog vėliau ji pajėgė ištverti nežmonišką bolševikų priespaudą, stali- 
ninį genocidą, lagerius, tremtį... 


Naivus šiandien atrodo bolševikų istorikų dešimtmečiais žmonėms į galvas 
kaltas Lietuvos Respublikos šmeižimas, visi plepalai apie tariamą ūkio, kultūros 
ir mokslo „smukimą“. Net kitataučiai stebėjosi propagandistų uolumu vykdant 
„tautų tėvo“ užsakymą. A. Smetonos valdžios antidemokratinius veiksmus išpūtė 
iki begalybės, tą valdžią net vadino „fašistine“, nors iš tikrųjų ji išgelbėjo Lietuvą 
nuo tikrojo fašizmo (Vokietijos tipo) ir dar baisesnio bolševizmo (SSSR tipo). A. 
Smetona „tautos vadu“ tapo prieš savo valią, jis net uniformos niekada nedėvėjo. 
Lietuvoje niekas vienos tautos nepriešino kitai. Kiekvieno miestelio kioske galima 


buvo nusipirkti bet kurios pakraipos spaudos, net komunistinės. Tai buvo teisinė 
valstybė. 


Lietuvių kalbos vartojimo sferos išplitimas 


Savos valstybės sukūrimas turėjo didžiulę reikšmę tolesnei lietuvių 
kalbos raidai. Ji pirmą kartą istorijoje tapo valstybine kalba. Tai 
įtvirtinta 1922 m. rugpjūčio 1 d. Lietuvos valstybės konstitucijoje. 
Buvo panaikintas jos išnykimo pavojus. Garantuota normali raida. 
Sutrūko varžtai, kuriais iki tol buvo varžoma. Lietuvių kalbos likimas 
nebepriklausė nuo svetimos valdžios geranoriškumo, nes jo niekada ne- 
būdavo. Sparčiai plito valstybinės kalbos funkcijos, didėjo jos varto- 
jimo sfera. Reikėjo perimti tas gyvenimo sritis, kuriose anksčiau lie- 
tuvių kalbai nevalia buvo rodytis. Visam tam nebuvo iš anksto tinka- 
mai pasiruošta. Reikėjo skubėti. 

Lietuvių kalba įvesta į visas administracijos įstaigas. Jose 
palyginti dar neseniai kabojo grėsmingi užrašai „IUoBopaTb NO-AH- 
TOBCkH CTpOro Bocmpem;aeTca“. Pačios įstaigos iš esmės pertvar- 
kytos, sulietuvintos. Atsirado apskričių ir valsčių valdybos su lietu- 
viškomis iškabomis ir šia kalba aptarnaujančių personalu. Lietuvių 
kalba įvesta į teismus, kariuomenę ir t. t. Žodžiu, lietuviškai prabilo 
visų rangų pareigūnai — nuo kaimo seniūno iki ministro. Gimė lie- 
tuviška kanceliarija. Šia kalba imta rašyti protokolus, nutarimus, 
įsakus, duoti karines komandas ir t. t. Reikėjo skubiai visam tam kal- 
bą pritaikyti, sukurti administracinę terminiją, standartizuoti formula- 
vimus. Tai padaryti nebuvo lengva. Imta kurti naujus žodžius, specia- 
lizuoti senųjų reikšmę. Iš pradžių kažkiek svyruota. Būta nevienodumų. 
Apie 1924 m. ėmė įsigalėti nemaža vėliau visuotinai įsitvirtinusių ter- 

minų, pvz., byla (kelti bylą, baudžiamėji byla ir t. t.), ieškinys, įkaltis, 
kaltintojas, krata, nūovada, pareiškimas, prūšymas, priemoka, skun- 
das, tarnyba, vedėjas ir daug kitų. Su administracija ir valdymu susi- 
jusi terminija vėliau sparčiai gausėjo. 

Lietuvių kalba įsitvirtino mokyklose. Šimtmečiais ji čia nebuvo 
įsileidžiama, visaip varžoma, persekiojama. Per 120 carinės Rusijos 
viešpatavimo metų nebuvo įsteigta geranoriškai nė vienos viešos lietu- 
viškos mokyklos. Kuriantis Lietuvos valstybei net apie 449, gyventojų 
nemokėjo lietuviškai rašyti. Toks svetimųjų valdymo palikimas. Vokie- 
čių okupacijos metais atsiradusių mokyklų anaiptol nepakako, be to, 
jų tinklas buvo labai netolygus. Reikėjo skubiai kurti iš esmės naują 
švietimo sistemą. Dar tebevykstant nepriklausomybės kovoms, lietu- 
viškos mokyklos dygo kaip grybai po lietaus. Greit įvestas visuotinis 
privalomas pradinis mokymas. Švietimo srityje pasiekti milžiniški, 
su nieku nepalyginami laimėjimai. Jau 1919 m. veikė per 900 mokyklų 
su daugiau kaip 1000 mokytojų ir 45 000 mokinių. 1929 m. mokyklų 
skaičius šoktelėjo iki 2386, mokytojų — 3777, mokinių — 155 288. 
Per tolesnį dešimtmetį tie skaičiai dar padvigubėjo. Netrukus imta mo- 
kyklas stambinti, joms statyti naujus modernius pastatus su reikiamu 
inventoriumi. 1936 m. įvesta reformuota mokymo tvarka — šešiame- 
tis pradinis ir septynerių metų vidurinis mokymas. Išplėstas gimnazijų 
bei progimnazijų tinklas. 1920 m. jų buvo 40, po dešimtmečio — jau 
per 100, kuriose mokėsi apie 20 000 gimnazistų. Pristeigta daug spe- 
cialiųjų mokymo įstaigų: amatų mokyklų, mokytojų seminarijų ir kt. 
Rūpintasi ir suaugusiųjų švietimu: beraščių sumažėjo nuo 44 iki 1494. 
Parengta ir išleista daugybė vadovėlių, kitų mokymo priemonių. Sutvar- 
kyti mokymo planai, visų rūšių programos. Leisti 4 žurnalai mokyto- 
jams. Sukurta ir suvienodinta mokymo bei auklėjimo terminija. Apie 
1924 m. įsigalėjo dabar vartojami terminai: diktdntas, elgesįs, pamoka, 
pažanga, rašinjs, rūšomasis darbas, savitvarda, savimoka, stropūmas, 
trintukas ir daugybė kitų. Ypač daug nuveikta leidžiant įvairių pakopų 
lietuvių kalbos vadovėlius, chrestomatijas, skaitymo knygas ir t. t. 
Sutvarkyta lituanistinė terminija. Apie ją dar bus kalbama. Minėtini 
šie svarbesni mokyklinių lietuvių kalbos gramatikų ir mokomųjų dar- 
bų autoriai: Jurgis Ambraška, Juozas Damijonaitis, Juozas Geniušas, 
Alfonsas Kalnius, Viktoras Kamantauskas, Zigmantas Kuzmickis, 
Ignas Malinauskas (vėliau Malėnas), Stasys Matjošaitis-Esmaitis, 


Jonas Murka, Jurgis Talmantas, Juozas Žiugžda ir kt. Jų veikla bus 
aptarta vėliau. 

Sukurtas aukštasis mokslas. Jo Lietuvoje nuo Vilniaus uni- 
versiteto uždarymo 1832 m. (likučiai panaikinti 1842 m.) visai nebuvo. 
Aukštosios mokyklos įkūrimas — vienas iš svarbiųjų atgimstančios 
Lietuvos rūpesčių. Kilo nenumatytų kliūčių. 1918 m. nepavyko atkurti 
Vilniaus universiteto. Sutrukdė svetimų kariuomenių įsiveržimas. 
Lenkijos okupuotame Vilniuje 1921 m. įkurtas Stepono Batoro univer- 
sitetas tarnavo ne Lietuvos poreikiams, bet lenkybės ekspansijai. Kau- 
ne jau 1919 m. buvo įsteigti Aukštieji kursai. Jie parengė dirvą 1922 m. 
atidarytam Lietuvos universitetui, nuo 1930 m. gavusiam Vytauto 
Didžiojo vardą. 1935 m. jame studijavo 3588 studentai. Čia buvo su- 
telktos pagrindinės lietuvių mokslo pajėgos. Dirbo žymūs profesoriai: 
filosofai A. Maceina, V. Sezemanas, S. Šalkauskis, istorikai I. Jonynas, 
L. Karsavinas, Z. lvinskis, A. Šapoka, archeologas J. Puzinas, menoty- 
rininkas P. Galaunė, teisininkas M. Remeris (Rėmeris), lituanistai 
M. Biržiška, V. Mickevičius-Krėvė, E. Volteris, V. Maciūnas, biblio- 
grafas V. Biržiška, geografai S. Kolupaila, K. Pakštas, zoologas T. 
Ivanauskas, fizikas V. Čepinskis, chemikas A. Purėnas, medikai P. 
Avižonis, V. Kuzma, V. Lašas, P. Mažylis ir kt. Lietuvių kalbos raidai 
didelę reikšmę turėjo universitete lituanistikos specialybės įsteigimas. 
Tokia specialybė atsirado iš viso pirmą kartą universitetų istorijoje. 
Buvo paruošta daug kvalifikuotų lituanistų mokytojų, šiaip spaudos 
ir kultūros darbuotojų. Iš pradžių bemaž visas kalbotyros disciplinas 
skaitė prof. K. Būga. Jam netikėtai mirus, buvo pakviesti šveicarai 
Alfredas Senas (Senn), Francas Brenderis ir kiti. Vėliau jų vietą užėmė 
užsienyje studijas baigę Antanas Salys ir Pranas Skardžius, paskui 
prie jų prisidėjo Petras Jonikas. Su universitetu buvo susijęs ne tik moks- 
linis lietuvių kalbos tyrimas, bet ir praktiniai bendrinės kalbos ugdymo 
darbai, jos norminimo problemų sprendimas, apskritai kalbos kultūra. 
Praktinį bendrinės kalbos kursą universitete skaitė Jonas Jablonskis, 
Juozas Balčikonis ir kiti. 

Be Vytauto Didžiojo universiteto, nepriklausomoje Lietuvoje buvo 
įsteigtos dar 6 aukštosios mokyklos: Žemės ūkio akademija (Dotnu- 
voje 1924 m.), Muzikos konservatorija (Klaipėdoje 1925 m.), Prekybos 
institutas (Klaipėdoje 1934 m.), Dailės institutas (Kaune 1935 m.), 
Pedagoginis institutas (Klaipėdoje 1935 m.) ir Veterinarijos akademija 
(Kaune 1936 m.). Daug gabių jaunuolių buvo siunčiama studijuoti 
į užsienį, ypač Vokietiją, Austriją, Šveicariją, Italiją, vėliau Prancū- 
ziją, Belgiją, Angliją ir kitas šalis. Lietuviškai kalbančių intelektualų 

išugdymas laikytinas vienu iš didžiausių nepriklausomos Lietuvos lai- 
mėjimų. 

Suklestėjo lietuviška spauda. Šimtmečiais varžyta, knygnešių 
nešiota, dabar nusikratė visų varžtų. Sukurta stipri poligrafinė bazė. 
„Spindulio“ spaustuvė buvo pajėgi surinkti bet kokį lingvistinį tekstą 
(šriftų gausumu jai lygių nebuvo Sov. Sąjungoje). Nepaprastai išaugo 
periodika. Vietoj prieš I pas. karą ėjusių keliolikos lietuviškų laikraš- 
čių atsirado daugiau negu šimtas. Antai 1937 m. ėjo 19 dienraščių, 
38 savaitraščiai ir apie 100 įvairių žurnalų bei kitokių periodinių lei- 
dinių. Išaugo tiražai: „Ūkininkų patarėjas“ pasiekė 64 000 egz. Minė- 
tini tokie reikšmingi tęstiniai lituanistikos leidiniai, kaip „Tauta ir 
žodis“ (1923—1931), „Archivum philologicum“ (1930—1940), „Dar- 
bai ir dienos“ (1930— 1940), „Mūsų tautosaka“ (1930— 1935), „Tauto- 
sakos darbai“ (1935—1940) ir kt. Juose buvo skelbiami lituanistinių 
tyrimų rezultatai, atliekami ne tik Lietuvoje, bet ir užsienyje. Prak- 
tinius bendrinės kalbos klausimus nagrinėjo mėnraštis „Gimtoji 
kalba“ (ėjo nuo 1933 m.). 

Knvgų kasmet išleista vidutiniškai po 1000 pavadinimų. Susikūrė 
daug leidyklų. Jau 1919 m. veikė Švietimo ministerijos knygų leidimo 
komisija, išspausdinusi apie 500 vadovėlių ir kitos su mokyklos darbu 
susijusios literatūros. 1918 m. įsteigtos akcinės bendrovės „Švyturys“, 
„Dirva“, 1920 m. „Kultūra“, „Spaudos fondas“, 1924 m. „Sakalas“, 
vėliau jų vis daugėjo. Tai sudarė sąlygas klestėti grožinei, visuomeninei 
ir mokslinei literatūrai, stabilizavusiai rašomosios kalbos normas, ją 
turtinusiai ir puoselėjusiai. Iš senosios kartos rašytojų minėtini J. 
Žymantienė-Žemaitė, J. Mačiulis-Maironis, J. Tumas-Vaižgantas, 
V. Mickevičius-Krėvė, A. Žukauskas-Vienuolis, iš vidurinės — P. 
Vaičiūnas, F. Kirša, K. Binkis, J. Mykolaitis-Putinas, B. Sruoga, iš 
jaunosios kartos — I. Simonaitytė, Jonas Marcinkevičius, S. Sant- 
varas, J. Kossu-Aleksandravičius (vėliau pasivadinęs Aisčiu), K. Bo- 
ruta, A. Miškinis, V. Vaičiulaitis, K. Inčiūra, A. Venclova, B. Brazdžio- 
nis, K. Jakubėnas, P. Cvirka ir kt. Jie nemaža prisidėjo prie bendrinės 
kalbos ugdymo, raiškos priemonių tobulinimo. Apskritai grožinės 
literatūros kalba labai pagerėjo. Nesant specialių studijų, dabar neįma- 
noma tiksliai nustatyti atskirų rašytojų indėlio. Galima tik bendrais 
bruožais nusakyti vieno kito iš jų kalbos pobūdį ar apskritai ją apibū- 
dinti. 

Antai A. Žukausko-Vienuolio raštų kalba savo vidine struktūra, 
sintakse ir leksika buvo artima liaudies šnekamajai kalbai, iš kurios 

(ypač gimtosios anykštėnų šnektos) rašytojas sėmėsi ekspresyvių, 
vaizdingų raiškos priemonių, pvz., (Veronikai) čiurliais per veidą 
bėgo prakaitas, (Alfonsas) išėjo šunims šėko pjauti. Pasitaiko 
morfologinių dialektizmų, anykštėnų šnektos ypatybių, pvz., būsimo- 
jo laiko formos paliksma, paliksta, palaidosta, iliatyvai (eina) stotin, 
šienan, ratuosna, siekiniai sustojo pasiganytų (vietoj bendraties), 
atsikėlė su rasa šieno pjautų. Leksikos tarmybės: iritapas "siluetas", 
išdukterė "įdukra', pakinys 'papievis', prieklaimė 'pakluonė", pūiris 
“puvėsis', sėpė "skausmas", ušmalai "kailio kumštinės pirštinės', vienu 
matū “bematant, staiga'. Beje, ir pats autorius paprastai kalbėdavo 
tarmiškai. 

V. Mickevičius-Krėvė rėmėsi gimtojo dzūkų krašto žmonių kalba. 
Ji artima folklormui su gausiais deminutyvais, iliatyvais, dzūkiškomis 
tariamosios ir geidžiamosios nuosakų formomis, pvz., eitdu 'eičiau“, 
neštai 'neštumei", testa būna "tebūnie" ... Jo kalba melodinga, lyriška, 
paįvairinta archainėmis formomis: dažna dviskaita (du berneliu, du 
sūnu kaip raibu sakalu, dvi margi karveli, mudu gyvenova, žūsiva...), 
siekiniai (karan jotų, išėjo bajoras vario vartų atkeltų, didžio svečio 
priimtų...) ir pan. Leksika vaizdinga, neretai tarminė, pvz., dausot, 
“laidoti sudeginant", dubrė “proskyna', kibiūklas kliūtis", kuėras “bokš- 
tas", mėnė "svetainė", nū “dabar', pagynd "galas" ir t. t. 

Dėl Krėvės „Skirgailos“ kalbinės recenzijos ir kitų priežasčių 
apie 1925—1926 m. kilusi polemika tarp rašytojų ir kalbininkų davė 
progos pasvarstyti teorinius bendrinės kalbos kūrimo klausimus. 
Suprantama, grožinės literatūros kalbą, jos stilių kuria rašytojai, o ne 
kalbininkai. Pastarieji tik rūpinasi, kad toji kalba būtų taisyklinga. 
Diskusija parodė, kad rašytojams reikėjo dar gerokai tobulinti savo 
kalbą, „mokytis gramatikos“. Pats V. Krėvė su kalbotyra buvo apsi- 
pratęs (1908 m. įteikė disertaciją iš lyginamosios kalbotyros Kijevo 
universitetui), jis ir vėliau palaikė bičiuliškus santykius su kalbininkais. 
Jų autoritetas rašytojų akyse ypač pakilo ėmus nuo 1933 m. leisti „Gim- 
tąją kalbą“. ' 

V. Mykolaičio-Putino raštų kalba jau visai kitokia: suintelektin- 
ta, joje gausu tarptautinių žodžių (vartojamų motyvuotai), vykusių 
epitetų, pvz., alkana mintis, dygūs vargai, gūdi uola, kruvinos 
skriaudos, vylingas sapnas, juodas dangus... 

Kalbos išgalių mokamą vartojimą rodo ir kitų Žymiųjų ano meto 
rašytojų tekstai. Paimkime kad ir P. Cvirkos raštų dialektizmus, pvz., 
išgūrti "staiga išbėgti', klikūs “klykiantis', kniėša “pakvaišėlis', knids- 

ti “darbuotis, triūsti', narplė "kilpa", priekliūvis "atvejis, proga", žargd 
"žingsnis". Dar plg. jo vaizdingus „ėjimui“ reikšti veiksmažodžius: 
braklinė:i, kibilduoti, krapaliėti, stipinėti, strūapalioti, šlepsėti, šliaumėti, 
šlitinėti, šliundrinėti, tipnėti, valkiotis, vėžliėti, žirglioti... Beje, 
P. Cvirkos raštuose sporadiškai pasitaiko net gimtosios veliuoniečių 
šnektos fonetinių ypatybių, pvz., nekirčiuotų galūnių -0, -ė virtimo -u, 
-i, 3. asm. pabaigos -a, -i numetimo ir kt., paprastai vartojamų perso- 
nažų tipizacijos sumetimais. 

Suklestėjo teatras, opera (scenos meistrai K. Petrauskas, K. Glins- 
kis...), muzika (kompozitoriai J. Tallat-Kelpša, S. Šimkus, B. Dva- 
rionas, J. Karnavičius, J. Gruodis...), dailė (P. Kalpokas, P. Rimša, 
J. Zikaras, A. Žmuidzinavičius...) ir kitos meno, architektūros sritys. 
Lietuvą išgarsino S. Dariaus ir S. Girėno žygis, Europos krepšinio 
čempionų laurai. Buvo intensyviai puoselėjama tautinė kultūra. Akty- 
vėjo visuomeninis gyvenimas: 1939 m. Lietuvoje veikė net 789 draugi- 
jos ir organizacijos, sukurtas tankus bibliotekų, įvairių kultūros įstai- 
gų tinklas. Apskritai tautinės kultūros srityje per dvidešimtmetį Lietu- 
va padarė stebuklą. Jeigu ne tie 20 metų, šiandien mes tebebūtume 
vienoje pakopoje su baltarusiais (gudais), po II pas. karo savo sosti- 
nėje Minske neturėjusiais nė vienos mokyklos su dėstomąja baltarusių 
(gudų) kalba. Tiek amžių stropiai saugota nuo išnykimo, lietuvių 
kalba ėmė pati saugoti ir ginti lietuviškumą, konsolidavo tautą, grą- 
žino jai beišnykstantį lietuvišką veidą. Tai buvo nauja jos funkcija, 
kurią tebevykdo iki šiol. 

Suklestėjusi kultūra ne tik neužgožė Lietuvos tautinių mažumų, 
bet padėjo joms iškilti į viešumą, augti kartu su lietuviškąja. Priešingai 
negu carinės Rusijos valdymo metu nepriklausomoje Lietuvoje buvo 
leista laisvai veikti visoms tautinėms mažumoms, steigti savąsias mokyk- 
las, leisti savo kalbomis laikraščius, kitą spaudą. Lietuvoje veikė apie 
800 tautinių bendrijų organizacijų ir sąjungų, kurios turėjo daugiau 
kaip 300 mokyklų. Gausiausia tautinė mažuma buvo žydai. Jie 1923 m. 
sudarė 7,5894 visų Lietuvos gyventojų. Bemaž visi gyveno mies- 
tuose ir miesteliuose (kaimuose vos 0,59;,). Pasižymėjo kaip geri 
prekybos ir pramonės organizatoriai (sudarė net 3/4 visų šios srities 
darbuotojų). Žydai Lietuvoje turėjo savo draugijų (daugiau kaip 200) 
mokyklų (1929 m. buvo 122), gausią spaudą. 

Lenkai 1923 m. sudarė 3,237,. Nepaisant nesantaikos tarp Lenki- 
jos ir Lietuvos, jie turėjo lygias teises su kitais Respublikos piliečiais. 
Steigė savas mokyklas (1929 m. buvo 25), leido lenkišką spaudą (apie 

10 laikraščių), siuntė atstovus į Seimą. Jie dirbo valdžios įstaigose, 
tarnavo Lietuvos kariuomenėje. Lenkas M. Remeris (R6mer) net 
kelis kartus buvo renkamas Vytauto Didžiojo universiteto rektoriumi 
(Stepano Batoro universitete apie lietuvį rektorių ir pagalvoti nebuvo 
įmanoma). Niekas dėl tautybės jam nedarė priekaištų, nors tuo metu 
Vilniaus krašte lenkai uždarė beveik visas lietuviškas mokyklas. Reme- 
ris save laikė Lietuvos lenku, jam Lietuva buvo tėvynė. Įtampą tarp 
lenkų ir lietuvių kartais sukeldavo kiršinimai iš Lenkijos, didžiavalsty- 
binių ir šovinistinių nuotaikų skatinimas, lietuvių tautinės kultūros 
niekinimas ir pan. 

Trečioji pagal gausumą Lietuvos tautinė mažuma buvo rusai, 1923 m. 
sudarę 2,499,. Dalis jųf (daugiausia sentikiai) buvo senbuviai, atsikėlę 
gyventi į Lietuvą! XVII — XVIII a. dėl religinio persekiojimo Rusijoje, 
kiti (daugiausia stačiatikiai)Yapgyvendinti caro valdžios rusifikaciniais 
tikslais po 1831 ir 1863 m. sukilimų. Daugiausia rusų gyveno apie Jo- 
navą. Zarasus, Rokiškį, Kelmę. Niekas rusų nevaržė. Jie turėjo savas 
kultūrines organizacijas, sentikių (53) ir stačiatikių (24) parapijas, ru- 
siškas mokyklas (1929 m. buvo 13), gimnaziją, leido apie 10 laikraščių 
ir Žurnalų rusų kalba. 

Kitos tautinės mažumos tebuvo visai nežymios, bet ir jos laisvai 
reiškėsi, puoselėjo savo kultūrą. 


Nutautinimo sustabdymas ir dalies lietuvių 
grįžimas prie protėvių kalbos 


Vienas iš pagrindinių nepriklausomos Lietuvos vyriausybės rūpes- 
čių buvo sustabdyti amžiais vykusį lietuvių nutautinimą. Rusinimas 
savaime sustojo karo metu pasitraukus iš Lietuvos carinės Rusijos ad- 
ministracijai. Lenkinimą stabdė dvarų nacionalizavimas, lietuviška 
mokykla, bažnyčia, spauda, visuomeninis bei kultūrinis krašto gyve- 
nimas. Lietuvių kalba, išplėtusi savo funkcijas, įsigalėjusi administra- 
cijoje, visuomeniniame, kultūriniame ir moksliniame gyvenime, greit 
tapo prestižinė, atgavo jai priklausančias juridines bei moralines tei- 
ses. Iš dalies nutautę dvikalbiai žmonės ėmė nebeatkristi nuo savo 
tautos kamieno. Jie liovėsi virtę „lenkais“ kaip iki tol. Nuo amžių 
įpratę lietuvių polonizaciją laikyti „patriotiniu“ darbu, lenkininkai 
kėlė triukšmą, lietuvių tautos savisaugą skelbė esant lenkų persekio- 
jimu. Bet šią demagogiją visuomenė teisingai suprato, ir lenkininkų 

balsas „nėjo į dangų“. Grįžimas prie protėvių kalbos buvo nebesus- 
tabdomas. 

Miestų atlietuvėjimas. Kuriantis nepriklausomai Lietuvai, 
miestai buvo perdėm nelietuviški. Ne vien Vilnius, Kaunas, bet ir ma- 
žesnieji. Juos amžiais slavino, lenkino. Antai 1922 m. Panevėžyje net 
vežikus nebuvo įmanoma prakalbinti lietuviškai. Patys Lietuvos mies- 
tai tada gerokai skyrėsi nuo dabartinių. Juose gyveno tik 219, visų 
Respublikos gyventojų (kaimuose net 799,), 

Lenkijai okupavus Vilnių, laikinąja sostine tapo antras pagal didu- 
mą Lietuvos miestas — Kaunas. 

Prieš I pas. karą jis buvo tvirtovės miestas. Tai lėmė jo pobūdį. Drausta statyti 
didesnius kaip dviejų aukštų namus. Teturėjo 40 tūkstančių nuolatinių gyventojų 
(be kariškių), daugiausia kalbėjusių nelietuviškai. Beje, ne tik Lietuvoje, bet ir kito- 
se Pabaltijo respublikose tada miestai buvo nutautę. Antai Ryga, Liepoja, Jelgava 
(Mintauja) neturėjo latvių gyventojų daugumos. 

Nepriklausomybės kovų laikais Kaune buvo kalbama bemaž vien 
lenkiškai. 1918 m. į miesto tarybą išrinkta 30 lenkų, 22 žydai, 12 lie- 
tuvių, 6 vokiečiai ir 1 rusas. Jau vien tai rodo realią demografinę padė- 
tį. Lietuviškai sunku buvo mieste susikalbėti. Daug gyventojų buvo 
dvikalbiai ar net trikalbiai. Dėl įsisenėjusios „mados“ jie lietuviškai kal- 
bėti vengė, jeigu ir mokėjo. Tačiau tokia padėtis greit ėmė keistis. 
Jau 1924 m. aplenkėję ir kitaip nutautę lietuviai pamažu pradėjo grįž- 
ti prie protėvių kalbos, kuri mieste vis labiau įsitvirtino. Pats Kaunas 
labai išaugo, sumodernėjo. Pakito iš esmės, nes jo nebevaržė jokie 
varžtai. 1939 m. turėjo per 160 tūkstančių gyventojų, iš kurių lietuviai 
sudarė daugiau kaip 607/. Tačiau daugelis jų, anksčiau kalbėję svetimo- 
mis kalbomis, patyrė didelę tų kalbų įtaką. Ypač stipriai ji paveikė 
tartį. Įsivyravo balsių 0, ė painiojimas su uo, ie, abiejų vienodas tari- 
mas, priegaidžių niveliacija, trumpųjų kirčiuotų balsių ilginimas, ne- 
taisyklinga dvibalsių tartis ir t. t. Antai buvo tariama pjrštas "pifš- 
tas", kūrčias "kutčias", Kdunas "Kaunas", kit “kit, aš nešė 'nešu', 
tu nešy "neši'", gerj "geri", kirčiuojama su knyga “su knyga', knygas 
"knygas", šeši "šeši" ir pan. Svetima įtaka palietė ir sintaksę. Į akis 
krito žodyno skurdumas ir kitos miesto kalbos ydos. Ją gaivinamai 
veikė mokykla, pavyzdinga scenos kalba, radijas, ypač čia pat už Ne- 
muno esantys suvalkiečiai. Pamažu miesto kalba, ypač viešoji, gerėjo. 

Sparčiai lietuvėjo ir kiti miestai. Lietuviškai kalbančios šeimos juo- 
se greit ėmė viršyti 609,, mažesniuose priartėjo prie 7079, (kaimuose 
lietuvių buvo 9195). Grįžimo prie lietuvių kalbos procesą Ukmergės 

mieste gerai atsimena šios knygos autorius. Jis nuo 1935 m. lankė 
(anksčiau mokėsi kaime) Ukmergės šešiametę pradinę mokyklą Nr. 2 
(Smėliį priemiestyje), kurioje tada lietuviškai tebuvo kalbama tik per 
pamokas, o pertraukų metu visi tarpusavyje šnekėjo lenkiškai (tokia 
mada), nors daugelis lietuvių kalbą mokėjo geriau negu vietinį lenkų 
kalbos variantą (labai skirtingą nuo tikrosios lenkų kalbos, kurios 
bemaž nesuprato). Apie 1938 m. toji mada jau buvo praėjusi ir visuoti- 
nai kalbama lietuviškai. Po daugelio amžių Lietuvos miestai pagaliau 
tapo nebe svetimos, bet savosios kultūros židiniais. 

Grįžimas prie gimtosios kalbos provincijoje. Stambiau- 
sia lenkiška sala nepriklausomoje Lietuvoje buvo į šiaurę nuo Kauno 
— tarp Nemuno, Neries ir Nevėžio upių: apie Vandžiėgalą, Labū- 
navą, Žeimiūs, Kėdainius, Dėtnuvą, Šlapžberžę... Daug gyventojų 
čia tada buvo dvikalbiai. Kiti kalbėjo vien lenkiškai (vietiniu šios kal- 
bos variantu), tačiau jų tėvai ir seneliai dar mokėjo lietuvių kalbą. 
Kas lietuviškai mokėjo, viešai kalbėti vengė, nes taip daryti buvo „ne- 
madinga“. Pasitaikydavo ir protėvių kalbą visai pamiršusių. Taigi čia 
būta nemažos įvairovės, tam tikros kalbinės „mozaikos“. Pietryčiuo- 
se ties Kaišiadoriais šis plotas siekėsi su polonizacijos pažeista lietuvių 
kalbos teritorija Vilniaus krašte. Ši Kauno „lenkiška sala“ formavosi 
nuo XIX a. pabaigos, kai valstiečiai dėl nuolatinių kontaktų perėmė 
prestižinę lenkų kalbą (iš tikrųjų lietuviškąjį lenkų kalbos variantą) 
iš dvarų ir šlėktų vienkiemių („akalicų“), kurių čia tada buvo galybė. 
Antai jau 1775 m. tokie ūkiai Vandžiogalos parapijoje sudarė 8274, 
Karmėlavos — 6694. Bžbtų — 48*0,, Kaūno — 157,,. Kėdainių — 
99. Iš seno lenkiškumu garsėjo Liaudės (vardas nuo upės pavadini- 
mo) bajorai. Beje, iš šio krašto yra kilęs garsusis lenkų poetas, Nobelio 
premijos laureatas Česlovas Milošas, save laikantis Lietuvos lenku. 
Kuriantis nepriklausomai Lietuvai, šio krašto lenkininkai visaip truk- 
dė mūsų administracijai. Jų išsišokimus finansavo Lenkija per vietos 
dvarininkus. Vandžiogalos apylinkėse, kurios sudarė svarbiausią len- 
kiškumo branduolį (čia net 25 dvarai — lenkinimo lizdai), POW 
iniciatyva 1918—1919 m. veikė fanatikų sukurta lenkiška „respublika“ 
su valstybine lenkų (ne lietuvių) kalba, Lenkijos herbu ir vėliava. 
Suprantama, jos veikla greit supliuško kaip muilo burbulas. 

Lenkiškai kalbančių mažesnių salelių tada Lietuvoje buvo daug, 
ypač į pietryčius nuo Alytaūs, apie Pivašiūnus, Aukštadvarį, Vievį, 
Gėlvonus, Širvintas, Giedraičiūs, Iūturkę, Zarasus, net vietomis dabar- 
tiniuose Rasčinių, Radviliškio, Pžnevėžio rajonuose. 

Panašiai kaip miestuose, dvikalbiai kaimų gyventojai nepriklausomoje 
Lietuvoje dėl tų pačių priežasčių greit ėmė vis dažniau vartoti lietuvių 
kalbą. Kadangi jie tebebuvo išlaikę lietuviškus papročius ir nuo kitų 
lietuvių skyrėsi vien „madingų“ lenkų kalbos vartoj'mu, jų grįžimas 
prie protėvių kalbos nesudarė didesnių sunkumų. Kartu su kalba ra- 
dosi ir jų lietuviška savimonė. Išimtį sudarė tos šeimos, kuriose lietu- 
vių kalba buvo visai pamiršta. Tokių palikuonys vietomis dar ir dabar 
tebelaiko save lenkais (tradicijos galia!), nors dažnai kalba jau lietuviš- 
kai. Jų vartotas (kai kur tebevartojamas) lietuviškas lenkų kalbos 
variantas buvo aptartas „Lietuvių kalbos istorijos“ IV tome (p. 
69—72). 


Lenkų okupuotos Lietuvos dalies 
prievartinė polonizacija 


Atplėštas nuo Lietuvos Vilnius ir plačios jo apylinkės (apie 32 400 
km?) tapo Lenkijos provincija. 


Tada Lenkijoje gyveno per 30 milijonų žmonių, kurių bent trečdalį sudarė tauti- 
nės mažumos. Valdžia stengėsi jas sulenkinti. Iš čia kilo valstybės nestabilumas ir 
agresyvumas kaimynų atžvilgiu, matyt, užprogramavęs ilgainiui jos žlugimą. 


Nutrūkus natūraliems okupuotos Lietuvos dalies ryšiams su likusia 
Lietuva, pramonė ir žemės ūkis neteko sąlygų plėtotis. Lenkijai Vilnija 
buvo lyg priedas, atkirstas Bebro ir Narevo santakos balų bei miškų, 
trukdžiusių normalų ūkinį susiliejimą. Okupuotoji Lietuvos dalis tapo 
viena iš labiausiai atsilikusių Lenkijos provincijų. Ji atliko polonisti- 
nės ekspansijos į kaimynų šalis tramplino funkcijas, be kita ko, siekė 
aplenkėjusią latvių Latgalą. Todėl Lenkijos valdžia dėjo didžiausias 
pastangas Vilniją sulenkinti. Prasidėjo valdžios vykdoma prievartinė 
jos polonizacija. Iš tikrosios Lenkijos imta vežti kolonistus, kurie čia 
buvo įkurdinami (vadinamieji „osadnikai“). Kiek jų prigabenta, tiks- 
lių duomenų neturime. Manoma, apie 150 tūkstančių (trečdalis visų 
gyventojų). Tie kolonistai sudarė pagrindinę valdininkų ir tarnautojų 
masę: policininkai, saugumo darbuotojai, geležinkelininkai, mokytojai, 
dvasininkai ir kiti pareigūnai. Jie ištikimaigtarnavo polonizaciniams 
valdžios tikslams. Apie 880 dvarų buvo atiduota Želigovskio kariams, 
dalyvavusiems „sukilime“. Taip suformuotas naujas lenkiškas šio kraš- 
to gyventojų sluoksnis, niekinantis senbuvius lietuvius ir aplenkėju- 

sius „tuteišius“ (vietinius). Suprantama, jeigu šio krašto nebūtų Lenki- 
ja užgrobusi, per 20 metų Vilniaus miestas ir visas kraštas būtų gerokai 
atlietuvėjęs, bent tiek, kiek atlietuvėjo Kaunas ir jo šiaurinės apylin- 
kės. Žmonės būtų sugrįžę prie protėvių kalbos, kurios daugelis senbu- 
vių tada dar nebuvo pamiršę. 

Prasidėjo neregėtai žiaurus lietuvių nutautinimas. Tam reikalui 
buvo pajungtos valdžios įstaigos, mokykla, bažnyčia, spauda. Suda- 
ryta tam tikra viešoji opinija. Lietuvius prievarta asimiliuojant tikė- 
tasi išspręsti „Vilniaus klausimą“, t. y. „įrodyti“, jog čia nesama lie- 
tuvių. Kaip buvo vykdoma toji asimiliacija, nušviesta ano meto spaudo- 
je, vilniečių prisiminimuose. Nurodytinos kad ir knygos: M. Šėmio 
(= M. Biržiškos) „Vilniaus golgota“ (1930), autorių kolektyvo „Vil- 
nius ir Vilniaus kraštas“ (1932), D. Alseikos „Vilniaus krašto lietuvių 
gyvenimas 1919—1934 m.“ (1935), B. Makausko „Litwini w Polsce 
1921— 1939“ (1986), „Vilnijos lietuviai 1920—1939 metais“ (1991), 
iš prisiminimų — P. Petkevičiaus „Lenkų okupacijoje ir jų kalėjimuo- 
se“ (Čikaga, 1988) ir kt. Carų laikais persekiojami lietuviai galėjo 
kelti balsą spaudoje ir gintis teisme. Sunku tai buvo padaryti lenkų 
okupacijos metais, kai lietuvis tapo beteisis. Labiausiai persekioti 
inteligentai. Jau 1922 m. lenkai ištrėmė iš Vilniaus 33 lietuvių veikėjus. 
Ir vėliau lietuvių aktyvistai buvo nuolat išvaromi, areštuojami, kali- 
nami. Baudė už lietuvišką spaudą, savų mokyklų rėmimą, tautinį 
vaikų mokymą, Lietuvos Respublikos radijo klausymą ir t. t. Buvo 
organizuotas tankus šnipų bei skundikų tinklas. Vilniaus vaivadijos 
archyve šios knygos autoriui teko vartyti daugybę skundų, šnipų 
pranešimų (dažnai rašė mažaraščiai) apie tai, kad jie matę, pavyzdžiui, 
skaitančius Lietuvos laikraštį ar knygą, klausančius radiją iš Kauno, 
pranešama apie plintančias „lietuviškas nuotaikas“ ir pan. 

Ypač smarkūs lietuvių priešai, jų persekiojimo organizatoriai buvo 
Vilniaus arkivyskupas R. Jalbžykovskis (Jaibrzykowski) ir vaivada 
L. Bocianskis (Bocianski). Pastarasis — Pilsudskio armijos pulkinin- 
kas, kilęs nuo Poznanės, atkaklus didžiavalstybiškas šovinistas. Jis 
lietuvybės slopinimo principus 1936 m. išdėstė specialiame memoriale, 
t. y. labai slaptoje instrukcijoje. Ji tada lietuviams nebuvo žinoma, bet 
jos buvimas jaučiamas. Instrukcijos originalą lietuvių pareigūnai 
rado atgavus Vilnių 1939 m. rudenį vaivadijos archyvo slaptajame 
skyriuje ir paskelbė. Pagal tą instrukciją turėjo būti visaip remiamas ir 
puoselėjamas lenkiškumas, o lietuvybė be atodairos slopinama ir naiki- 
nama. Instrukcija griežtai nukreipta prieš lietuvių kalbą, jos funkcio- 

navimą. Iš tos instrukcijos paaiškėja vaivados Bocianskio susitarimas 
su aukštąja bažnyčios vadovybe veikti išvien prieš lietuvius. „Šioje 
srityje užmezgiau tiesioginį kontaktą su kun. arkivyskupu metropo- 
litu Jalbžykovskiu, iš kurio gavau užtikrinimą bendradarbiauti“, — 
rašo Bocianskis šioje instrukcijoje. Tai paneigia lenkų istorikų tvirtini- 
mą esą lietuvius persekiojusi vien pasaulietinė administracija, bažny- 
čia prie to neva neprisidėjusi. 

1935 m. buvo pradėtas ypač žiaurus teroras, kuris tęsėsi iki pat Len- 
kijos žlugimo. Vien per pirmuosius dvejus metus buvo uždarytos 462 
lietuviškos draugijos ir jų skyriai. Persekiojimo apogėjus pasiektas 
1938 m., kai imta skelbti, kad visi lietuvių veikėjai ir visos jų organiza- 
cijos esančios Lenkijos priešai, kad lietuviai — tai svetimos šalies 
(suprask Lietuvos) agentai, šnipai ir pan. Buvo sudarinėjamos fiktyvios 
bylos. Griebtasi fizinio smurto. Daug išsiųsta į koncentracijos stovyklas, 
uždaryta kalėjimuose. Kas tada labiau koneveikė lietuvius, buvo lai- 
komas didesniu lenkų patriotu. 

Vilnijos gyventojai prievarta užrašinėti lenkais. Jeigu nori gauti 
darbą pagal specialybę, užsirašyk lenku. Nori nusipirkti Žemės — 
prašom, tik rašykis lenku. Policija sudarinėjo protokolus net už lie- 
tuvių tautosakos rinkimą. Prigąsdinti žmonės bijojo prisipažinti esą 
lietuviai. Net užsienio mokslininkams, tyrusiems Vilnijos tarmes, 
žmonės bijodavo prisipažinti moką lietuviškai. Profesoriai J. Gerulis 
(G. Gerullis), didysis norvegų kalbininkas Chr. S. Stangas ir kiti nurodo, 
kaip sunku būdavę prakalbinti lietuviškai kaimietį. Lenkų kalbininkė 
H. Turska rašo, jog tik Stepono Batoro universiteto legitimacija ir 
vietinės valdžios raštas „atrišdavo Žmonių liežuvį“ ir jie išdrįsdavo 
sakyti tiesą, o ne valdines pasakas apie neva čia „nuo amžių vartojamą 
lenkų kalbą“. Tačiau net tokiai padėčiai esant gyventojų surašymo 
metu lietuviais išdrįsdavo užsirašyti apie pusantro šimto tūkstančių 
žmonių, suprantama, kurie nepabūgo grasinimų ir baudų. Nesant 
prievartos, Žinoma, tokių būtų atsiradę kelis kartus daugiau. 

Lenkininkai suprato, kad lemiamą vaidmenį lietuvybės išlikimui 
turi mokykla. Jiems kliudė po I pas. karo įsteigtos (daugiausia „Ryto“ 
draugijos iniciatyva) mokyklos3?. Jų buvo ir tose vietovėse, kur šiandien 
lietuviškai jau niekas nebekalba. Antai Rodūnios valsčius turėjo 13 


* Daug įdomių duomenų iš lietuviškų mokyklų Vilnijoje istorijos pateikė V. Martin- 
kėnas knygoje „Vilniaus krašto lietuviškos mokyklos ir skaityklos 1919—1939 
metais“. V., 1990. 

mokyklų, dar keliuose kaimuose prašė jų įsteigti (dabar nėra nė vienos). 
Visame krašte 1925 m. veikė net per pusantro šimto lietuviškų mokyk- 
lų, „Rytas“ rūpinosi atidaryti dar bent antra tiek. Lietuviškos gimnazi- 
jos buvo Vilniuje ir Švenčionysė (Seinuosė uždaryta tuoj pat lenkams 
užėmus). Veikė nemaža skaityklų, vaikų darželių. Bet visa tai neilgai 
tetruko. Valdžia tuoj ėmė jas uždarinėti. Tai darė nuo pat okupaci- 
jos pradžios. Antai Seinų krašte jau 1919 m. likvidavo visas lietuviš- 
kas mokyklas, tik viena kita slapta kažkiek veikė iki 1925 m. Vien 
1927 m. buvo prievarta uždaryta apie 50 mokyklų, taip pat mokytojų 
seminarija. Iki 1932 m. uždarytų mokyklų skaičius labai padidėjo. Ki- 
tos buvo visaip persekiojamos. Mokytojai prievarta kilnojami iš vie- 
nos vietos į kitą arba skiriami kasmet naujai. Ieškota priekabių dėl jų 
kvalifikacijos (ypač uždarius seminariją, kai sunku darėsi tą kvalifika- 
ciją įgyti), reikalauta politinės ištikimybės pažymėjimo ir t. t. 1936 m. 
lietuviškų mokyklų, galima sakyti, visai nebeliko. Uždaryta daugybė 
skaityklų, kitokių švietimo įstaigų. 1937 m. likviduota Švenčionių 
gimnazija. 1938 m. uždarytas „Rytas“ ir kitos likusios lietuvių orga- 
nizacijos. Visame krašte tada beliko iš viso tik 2 lietuviškos pradinės 
mokyklos ir vienintelė Vytauto Didžiojo gimnazija Vilniuje, kuriai 
veikti buvo visaip trukdoma: uždraudė priimti mokytis be tautybės 
pažymėjimo, kurio vietiniai valdžios organai atkakliai neduodavo (esą 
tėvai „Ilenkai“), lietuviškoje gimnazijoje lenkų kalbai skyrė po 4—5 
savaitines pamokas, o lietuvių kalbai — tik po 3 ir t. t. 

Stengdamiesi sunkiausiomis sąlygomis šviesti jaunimą, lietuviai vie- 
toj uždarytų mokyklų ėmė steigti skaityklas, kuriose buvo slapta mo- 
komi vaikai ir suaugusieji. Atsirado vadinamosios „tėvų mokyklos“. 
Mat Lenkijos švietimo įstatymai leido mokytis namie. Namų mokytojas 
dirbdavo eidamas iš sodybos į sodybą. Tokios mokyklos užuomazgų 
būta jau 1929 m. Taip okupuotoje Lietuvos dalyje formavosi slapta 
lietuviška mokykla panašiai kaip carų laikais. 

Uždarinėdama lietuviškas mokyklas, valdžia steigė lenkiškas net 
tose vietose, kur lenkų beveik arba ir visai nebuvo. Antai Gervččių 
(IepsaTcr) apylinkėse lenkiškas mokyklas lankydavo po 2—6 vaikus. 
Pelesėoj (Ieneca) 1930/31 mokslo metais veikė lygiagrečiai 2 mokyklos: 
lietuviška ir lenkiška. Pirmojoje buvo 60 mokinių, o antroji beveik 
tuščia. Greit lietuviškąją uždarė. Tėvai į lenkišką mokyklą savo vaikų 
neleido. Juos už tai baudė piniginėmis baudomis, sudarinėjo bylas, 
Panašiai buvo daug kur. Lietuvių vaikus per prievartą imta mokyti 
lenkiškai, juos įtikinėjo esant „lenkais“. Naujadvario kaime (6 km 

nuo Eišiškių) 1922 m. veikė „Ryto“ įsteigta lietuviška mokykla. Lenkai 
ją uždarė. Įsteigė lenkišką, bet kaime neatsirado žmogaus, kuris su- 
tiktų išnuomoti tai lenkiškai mokyklai patalpą, ir valdžiai teko laikinai 
palikti senąją lietuvišką mokyklą. 

Grynai lietuviškose vietovėse neįmanoma buvo apsieiti be lietuvių 
kalbos, todėl valdžia būdavo priversta laikinai ją bent kiek toleruoti. 
1934 m. lietuvių kalba kaip dalykas dėstytas 98 valdžios mokyklose. 
Daug kur tai buvo daroma tik „dėl akių“, nes lenkai mokytojai lietu- 
viškai nemokėjo ar silpnai temokėjo. 

Apie lietuvišką aukštąją mokyklą negalėjo būti ir kalbos. Lietuviams 
buvo galima siekti aukštojo mokslo tik lenkiškai, bet ir tai daryti vi- 
saip trukdyta. Stepono Batoro universitete buvo įvestos priėmimo 
kvotos. Per 20 metų jį tegalėjo baigti tik apie 20 lietuvių. Pats univer- 
sitetas atliko šovinistinės didžiavalstybinės lenkų ekspansijos funk- 
cijas. Neįsileista nė vieno nelenko profesoriaus. Bemaž visi buvo at- 
siunčiami iš Lenkijos (vietinių vos 1094). Nors formaliai universitete 
buvo įsteigta lietuvių filologijos katedra, bet vadovybė darė viską, 
kad ji neegzistuotų. Nuo 1929 m. įvestas lietuvių kalbos lektoratas. 
Lektoriais dirbo V. Zajančkauskis (nuo 1929 m.), P. Kraujelis (nuo 
1931 m.) ir B. Untulis (nuo 1934 m.). Buvo skaitomas vien elemen- 
tarus lietuvių kalbos kursas lietuviškai nemokantiems. Mokslinį dar- 
bą iš lituanistikos dirbo universiteto lingvistai, ypač profesoriai 
J. Otrembskis (Otrebski, nuo 1921) ir J. Safarevičius (Safarewicz, nuo 
1930 m.). Teigiamai vertintina istoriko H. Lovmianskio (Lowmianski) 
mokslinė veikla. Tačiau daugelis profesorių buvo priešiški Lietuvai. 
Nesiskaitant su žinomais faktais, pavyzdžiui, imta tvirtinti, kad Lietu- 
vos Didžiosios Kunigaikštystės valdovai buvę nelietuviai, nemokėję 
lietuviškai (prof. J. Klosas) ir pan. 

Lietuviai mokslinį darbą koncentravo Lietuvių mokslo draugijoje, 
kuri anksčiau, iki I pas. karo, buvo svarbiausia šios srities lietuviška 
nstitucija ne tik Vilniuje, bet ir visoje Lietuvoje. Lenkams okupavus 
Vilnių, aktyviausi Draugijos nariai pasitraukė į nepriklausomą Lietu- 
vą. Iš 9 valdybos narių Vilniuje liko tik 4. Okupacinė valdžia 1923 m. 
privertė Draugijos įstatuose įrašyti, kad nariais gali būti tik Lenkijos 
piliečiai. Ypač Draugijos veikla susilpnėjo 1927 m. mirus J. Basanavi- 
čiui. Valdžia vis didino persekiojimą. Draugijos aktyvistai buvo kali- 
nami, tremiami į nepriklausomą Lietuvą. Pati Draugija, jos biblio- 
teka ir rankraštynas kilnoti iš vienų patalpų į kitas. Nuo 1934 m. nepa- 
vyko suorganizuoti nė vienos mokslinės konferencijos. 1939 m. pra- 

džioje valdžia Draugiją visai uždarė. Imta grobstyti jos turtą, kultū- 
ros vertybes. Tai aprašė ištikimas Draugijos kultūrinių lobių saugoto- 
jas P. Razmukas („„Kraštotyra“, 1970, p. 90 tt.). Prieš pat II pas. karą 
buvo leista Draugijai atnaujinti veiklą, bet kitu pavadinimu — Lietu- 
vių mokslo bičiulių draugija. 

Palaikyti lietuvybę labai padėjo spauda. Vilnijoje įvairiu laiku ėjo 
lietuviški laikraščiai „Vilnietis“, „Rytų Lietuva“, „Lietuvos rytai“, 
„Vilniaus aidas“ 'r kt. Valdžia juos visaip persekiojo: konfiskuodavo 
atskirus numerius, baudė redaktorius, vicną po kito uždarinėjo pačius 
laikraščius. Vietoj uždarytų pasirodydavo vienkartinių leidinių, kas- 
kart kitu pavadinimu. Persekiota ir neperiodinė spauda. Dešimtys 
tūkstančių knygų buvo policijos konfiskuota ir sunaikinta. Per visą 
okupacijos laikotarpį Vilniuje išleista tik apie 230 lietuviškų knygų 
(nepriklausomoje Lietuvoje apie 16 000). Visai nepakeliama padėtis 
pasidarė po 1936 m., priminusi caro laikų spaudos draudimą. 

Šimtmetines lenkinimo tradicijas Vilniaus krašte turėjo bažnyčia. 
Jos polonizacinę veiklą reikia specialiai aptarti. 

Karo metu Rusijos gilumoje atsidūrus vyskupui E. Ropui (Ropp) 
ir administruojant K. M. Michalkevičiui, lietuviai pasirūpino, kad 
1918 m. pabaigoje būtų paskirtas Jurgis Matulaitis (Matulevičius), 
garsėjęs ne tik pamaldumu (1987 m. paskelbtas palaimintuoju), bet ir 
didele tolerancija. Jam pavyko kiek sulėtinti lenkinimo procesą. Lenkijai 
okupavus Vilniaus kraštą, buvo įsteigta atskira arkivyskupija kaip 
Lenkijos bažnytinė provincija. Tuo padėti tvirti pagrindai krašto len- 
kinimui. Matulaitis buvo priverstas išvykti į nepriklausomą Lietuvą. 
Jo vietą užėmė smarkus polonizatorius R. Jalbžykovskis (Jalbrzykows- 
ki), prieš tai garsėjęs kaip Seinų krašto lenkintojas (valdžios už tai ap- 
dovanotas ordinu). Jis viešai dėjosi esąs palankus lietuviams. Mokėjo 
gerai lietuvių kalbą (žodžiu ir raštu), bet ją vartojo vien siekdamas 
kaip „įtikinamiau“ naikinti lietuvių kalbos teises bažnyčiose. Jau per 
ingresą nevartojo lietuvių kalbos (anksčiau ja būdavo skaitoma popie- 
žiaus bulė). Į vakuojančias kapitulos vietas nepaskyrė nė vieno lietuvio 
(ją sudarė vien lenkai). Ėmė parapijose keisti pamaldų tvarką lietuvių 
nenaudai. Lietuvių kalba greit buvo išvaryta iš daugelio bažnyčių. 
Grynai lietuviškose parapijose įvesti lenkiški pamokslai, giedojimai len- 
kų kalba. Antai Varėnojė tada lietuvių gyveno apie 3000, o lenkų tik 
200. Jalbžykovskis patvarkė, kad abiem kalbom vyktų po lygiai pamal- 
dų. Švenčionysė lietuviai sudarė 75*/, lenkiškai kalbančių visai nedaug 
tebuvo (daugiau gudiškai), o pamaldas įvedė per pusę lietuviškas ir 

lenkiškas. Tas pat Adūtiškyje. Rūdnios parapija buvo ištisai lietuviš- 
ka (lenkų tik viename kaime apie 200), bet pamaldų Jalbžykovskis 
paskyrė po lygiai. Lietuviai buvo labai nuskriausti Kalesninkuose 
(jų pusė, o pamaldų skyrė tik 8 dienas per metus, kunigai vien lenkai), 
Gervėčiuose (miestelyje tada lietuvių buvo pusė, bet lietuviškas pamal- 
das leido tik kas 4-4 sekmadienį, visi kunigai lenkai) ir kitose parapi- 
jose. Lenkiškas pamaldas Jalbžykovskis įvedė net į tokias parapijas, 
kur lenkų visai nebuvo, išskyrus gal tik vieną kitą ateivį policininką, 
mokytoją ar girininką. Tai — Marcinkonių, Valkiniūkų, Ceikinių, 
Daugėliškio, Kaltanėnų, Tverččiaus, Rimščs parapijos. Į ištuštėjusias 
dėl to bažnyčias buvo varomi mokiniai. Tai daryti nepavykus, teko kai 
kur (pvz., Daugėliškyje) lenkiškas pamaldas nutraukti. Vosiūnų bažny- 
čia, įvedus lenkiškas pamaldas, liko visai tuščia, nes lenkų ten nebuvo. 
Tuo įsitikinus, buvo sulenkintas bent parapijos pavadinimas į Wa- 
siewicze. Bet ir tai padaryti nepavyko, nes patys lenkai ir toliau vadino 
Wasiuny. 

Statomose naujose bažnyčiose ir steigiamose parapijose buvo įve- 
dama vien lenkų kalba, nepaisant yra ar nėra ten lenkų, pvz., Dūkšto 
geležinkelio stotyje, Ignalinoje ir kt. Parapijose, kur vyravo nelie- 
tuviai, ėmė labai mažinti lietuvių kalbos vaidmenį. Jos visai neįvedė 
ten, kur prieš tai nebuvo, bet Žmonės pageidavo. Taip atsitiko Apsė 
(nors veikė lietuviška skaitykla, aplinkiniuose kaimuose ir mokyklos), 
Armūniškėse (veikė lietuvių organizacijos), Asavojė (vietos lietuviai 
reikalavo mokyklos), Benekainyse (buvo lietuviška mokykla, apylin- 
kėse — net keliolika), Butrimonysė (parapijoje lietuvių tada priskai- 
čiuota apie 4500), Pelekuosė ir Pėrvalke (prieš pradedant dirbti Jal- 
bžykovskiui abiejose bažnyčiose pusė pamaldų buvo lietuviškos), 
Rėdūnioje (paliko tik 4 pamokslus per metus, prieš tai buvo kas sek- 
madienį), Varenavė (artimoje apylinkėje kelios lietuviškos mokyklos), 
Žirmūnuose (parapijoje lietuviai galėjo sudaryti apie pusę, veikė 6 
šv. Kazimiero draugijos skyriai) ir kitur. 

Lietuviai kunigai buvo iškilnoti į gudiškas parapijas, o į lietuviškas 
atkelti dvasininkai lenkai. Antai Jalbžykovskis iš Nočios iškėlė kun. 
J. Kuzminską į Kripą, iš Kaltanėnų kun. A. Mikailą į Slobodką (Slo- 
bėdka), iš Gervėčių kun. A. Jakavonį į Kliuščiėnis, iš Lazūnų kun. 
M. Pšemeneckį į Zabžezę ( Zabrzež) ir t. t. Uždraudė kunigams rašyti 
į lietuviškus laikraščius. Liepė metrikų knygose nerašyti lietuviškai 
pavardžių, jos turėjo būti sulenkinamos. Taip pat lenkinti ir lietuviš- 
ki vietovardžiai. 

Ieškodami teisybės, žmonės rašė arkivyskupui prašymus, rinko pa- 
rašus po peticijomis, siuntė delegacijas. Bet tai nedavė rezultatų. Kurija 
žmonių nusiskundimus perduodavo valdžiai, o ši prieš nepatenkintuo- 
sius griebdavosi represijų. Vizituodamas parapijas, Jalbžykovskis 
būdavo perdėtai mandagus. Pasisveikindavo lietuviškai, bet iškilmės 
vykdavo lenkiškai. Kai žmonės išsiskirstydavo, netikėtai imdavo lai- 
kyti pamaldas lietuviams. Paskubomis pavykdavo vos vieną kitą lie- 
tuvį suieškoti. Tada į vizitacijos protokolą įrašydavo, kad į lietuviš- 
kas pamaldas nedaug Žmonių tesusirenka, todėl tikslinga palikti vien 
lenkiškąsias. Grįžęs iš vizitacijų, patenkindavo visus lenkų pageidavi- 
mus, o lietuvių prašymų — niekada. Jiems buvo kurčias. Polonizaciją 
per bažnyčią jis vykdė planingai, pagal tam tikrą sistemą, organizuotai. 
"Toks arkivyskupo elgesys pykdydavo net dorus lenkų kunigus, kurie 
matė lietuviams daromas skriaudas. Antai prel. L. Chaleckis prisipa- 
žino, jog jam labai įgriso Jalbžykovskio „nepaliaujamos šovinistinės 
kvailystės“. 

Likimo ironija: didysis lietuvių ėdikas Jalbžykovskis senatvėje pats 
gavo ieškoti prieglaudos pas lietuvius, kai hitlerininkai jį ištrėmė į 
Kalvarijos vienuolyną. 

Atkaklus polonizatorius buvo ne vien Jalbžykovskis. Šovinistiškai 
nusiteikusių pasitaikė ir tarp žemesnio rango dvasininkų. Antai jau 
1919 m. Pariččėje (Ilopeube) kun. Šimoliūnas (!) lietuvius parapijie- 
čius vertė klauptis prieš lankų erelį, „išvadavusį iš lietuvių jungo“. 
Eišiškių vikaras Kulikovskis viešai skelbė, jog kas lietuviškai meldžia- 
si, tas yra pagonis. Tokiems registruoti buvo net įvedęs „juodąją knygą“. 
Apie tai rašė „Mūsų Vilnius“ (1935 m. Nr. 11). Šovinistai lenkai ku- 
nigai reikalavo, kad lietuviai mokėtų poterius lenkiškai (pvz., Adū- 
tiškyje S. Tarasevičius, Pelekuosė J. Rudzinskis ir kt.), lietuviškai mo- 
kančių katekizmą ir poterius vaikų neleisdavo prie pirmosios komuni- 
jos (daug faktų), reikalavo būtinai lenkiškai atlikti išpažintį (Gervė- 
čiuose kun. J. Romeika ir kt.). Po senovei iš sakyklų paprastiems žmo- 
nėms buvo kalama į galvą, kad Dievas „lietuviškai nesuprantąs“, kad 
norint išvengti amžinos pragaro ugnies reikią melstis lenkiškai ir pan. 
Visa tai lėmė, jog dar ir dabar galima sutikti senelių, nemokančių lenkų 
kalbos, bet poteriaujančių lenkiškai (aišku nesąmoningai). Jie sakosi 
„lenkais“ būdavę tik bažnyčioje (kunigas taip liepęs), o parėję namo 
„atvirsdavę“ lietuviais. V. Benkus savo atsiminimuose („Vakarinės 
naujienos“ 1989.VIII.25) mini tėvo pasakojimą, kaip Valkiniūkų 
bažnyčioje kunigas per pamokslą aiškinęs, jog lenkai esą kilę iš Nojaus 

sūnaus Abelio, todėl kultūringi, jų kalba — Dievo duota, o lietuviai 
paeiną iš Kaino giminės, todėl jų kalba — kaimiška, jie patys — muži- 
kai, pagonys. 

Tiems kunigams, kurie dirbo grynai lietuviškose parapijose, kur 
žmonės lenkiškai nesuprato, teko noromis nenoromis evangeliją skai- 
tyti ir pamokslus sakyti lietuviškai. Jie paprastai visaip kraipydavo 
lietuviškus žodžius, kartais iki nepadorumo. Antai Švenčiončlių klebo- 
nas B. Bacevičius vieną šventąją pavadino vaikuota vietoj vainikuota, 
reikalavo Dievo grybų vietoj gerybių ir pan. Tokių pavyzdžių nurodo- 
ma lietuvių kunigų memorandume. 

Lenkomanai kunigai griebdavosi lietuvius įžeidžiančios diskrimina- 
cijos. Neleisdavo bažnyčiose laikyti ir procesijose nešti lietuviškų re- 
liginių organizacijų vėliavų, jeigu jose buvo užrašų lietuvių kalba. 
Nočiojė 1928 m. kun. K. Šileika tol atsisakė pašventinti lietuvių bažny- 
tinę vėliavą su tautiniais kaspinais, kol šių nenukirpo. Adutiškyje 1930 
m. kunigas nuplėšė nuo sakyklos lietuvišką užrašą ir jį pakeitė lenkišku. 
Žmonės dėl to skundėsi arkivyskupui, bet veltui. Į Rėdūnios bažnyčią 
1923 m. pamokslo lietuviams metu įsiveržė lenkuojantys chuliganai 
su plytomis ir lazdomis. Dėl to įvykio 1927 m. vizituojantį Jalbžy- 
kovskį parapija pasitiko su juodomis vėliavomis. 1936 m. iš Adūtiš- 
kio į Tverččių ėjusi religinė procesija buvo ginkluotos policijos ap- 
supta, sulaužytas kryžius, sudraskyta vėliava, sužeista daug Žmonių. 

Ypač siautėjo lenkintojai tose parapijose, kur daugumas gyventojų 
jau kalbėjo slavų kalbomis: Vilniaus, Trakų, Šalčininkų, Varenavo 
ir kt. Būta net žudynių. Antai 1920 m. lenkai šovinistai nukankino 
Marcinkonių kleboną P. Raštutį, 1922 m. nužudė lietuvį T. Sčesnule- 
vičių, 1923 m. — J. Gelčių ir K. Gaidį-Plokšų (abu labai Žiauriai). 
Vėliau žudymų sumažėjo, bet smurto pasitaikydavo dažnai. Nereti 
būdavo lietuviškai nusiteikusių kunigų areštai. 1927 m iš karto areš- 
tuota net 14 kunigų 

Lietuviai kaip įmanydami gynėsi. Per arkivyskupo vizitacijas protes- 
tuodami prieš smurtą iškabindavo ne šviesias (džiaugsmo), bet juo- 
das (gedulo) vėliavas. Pavyzdžiui, taip buvo daroma 1928 m. Gervė- 
čiuose, 1931 m. Pelesojė. Pastarojoje 1935 m. lietuviai pasistatė naują 
bažnyčią, nes senojoje negalėjo išreikalauti lietuviškų pamaldų. Tai 
turėjo lemiamą reikšmę ilgesniam lietuvybės išlikimui šioje parapijo- 
je. Marcinkonių lietuviai išgarsėjo savo atkaklumu gindami lietuviš- 
kus kryžius. Minėtina Rūdnios bažnyčios stogo dengimo istorija. 
Toje bažnyčioje pusė pamaldų vyko lietuviškai (parapijoje lietuvių 

buvo per 1800), kita pusė lenkiškai, nors šių tebuvo tik apie 200. Kai 
reikėjo dengti bažnyčios stogą, lietuviai pareiškė: „Mes savąją pusę 
apdengsime, teapdengia savąją lenkai“. Deja, lenkai savosios uždengti 
nepajėgė. Valdžia bažnyčios komiteto narius nubaudė piniginėmis 
baudomis. 

Daug žalos lietuvybei padarė dvarininkai. Iš seno dvarai buvo len- 
kybės židinys. Okupuotoje Lietuvos dalyje valdžia nedarė jokios žemės 
reformos, dvarai nebuvo skirstomi. Didžioji žemių dalis po senovei 
liko dvarininkų rankose, o per 909, visų dvarininkų — lenkai arba 
stipriai sulenkėję asmenys. Taigi išliko tvirta lenkinimo bazė. 

Sunkioje kovoje dėl lietuvybės iškilo žymių kovotojų, bene daugiau- 
sia nusipelnė šie lietuvių veikėjai: 

Danielius Alseika (1881—1936) — iš profesijos gydytojas, 
Vilniaus lietuvių laikinojo komiteto 1923—1928 m. pirmininkas, 
spaudos darbuotojas, lietuvių švietimo organizatorius, lenkų kalintas 
ir tremtas į nepriklausomą Lietuvą. 

Jonas Basanšdvičius (1851—1927) — lietuvių tautos patriarchas, 
Vilniaus lietuvių kovos įkvėpėjas, Lietuvių mokslo draugijos turtų 
saugotojas. 

Pranciškus Bieliauskas (1883—1957) — Vilniaus arkikated- 
ros vikaras, vėliau Aušros Vartų klebonas, vadovavęs lietuvių šalpai, 
rinkęs tautosaką. 

Jeronimas Cicčnas (1909—1987) — nenuilstantis Žurnalistas, 
mokytojas, tautosakininkas. 

Kristupas Čibiras (1888—1942) — vienintelės Vilniuje lietuviš- 
kos šv. Mikalojaus bažnyčios klebonas, vadovavęs „Ryto“ ir kitoms 
draugijoms (žuvo 1942 m. bombarduojant Vilnių). 

Karolis Gumbaragis (1885—1957) — kunigavęs įvairiose Vilni- 
jos parapijose, Lazūnų klebonas 1919—1925 m., energingas lietuvybės 
skleidėjas, vėliau bolševikų ištremtas į Sibirą. Iš jo grįžęs, prisiglaudė 
gimtajame Adutiškyje, kur ir mirė. 

Ambraziejus Jakavėnis (?—1943) — Gervėčių klebonas, lie- 
tuvybės gaivintojas, kilnotas po įvairias gudiškas parapijas, ne sykį 
kalintas, 1943 m. „Armijos krajovos“ lenkų nužudytas, jo lavonas 
nerastas. 

Antanas Juknčvičius (gimęs 1903 m.) — advokatas, gynęs 
per 100 lietuvių politinių bylų. 

Petras Kraujėlis (Kraujalis, 1882—1933) — kunigas, vadovavęs 
„Ryto“ draugijai, redagavęs lietuvišką periodinę spaudą, dėstęs lietu- 

vių kalbą universitete, išgarsėjęs kaip pamokslininkas (todėl lenkai 
draudė jam lankytis lietuviškose parapijose). 

Antanas Krutulys (1887—1979) — dėstęs lietuvių gimnazijoje 
muziką, organizavęs chorus, teatro studiją, vėliau išleidęs muzikos 
terminų žodyną. Dar 1918 m. kartu su D. Alseika perkėlė iš Minsko 
į Vilnių Lietuvių savitarpinės pagalbos ligoninę ir ją tvarkė. 

Kazimieras Lajauskas (1892—1921) — Švenčioniį vikaras ir 
Ceikinių klebonas, lenkų areštuotas ir slapta nužudytas miške prie 
Maišiagalos (pirmoji mirtina auka). 

Rapolas Mackonis (1900—1982) — spaudos darbuotojas, len- 
kų persekiotas ir kalintas, vėliau vokiečių išsiųstas į Štuthofo koncen- 
tracijos stovyklą, iš jos lenkų perduotas bolševikams, šių nuteistas ir 
vėl įkalintas. Tik 1956 m. grįžo į Vilnių. 

Vincas Martinkčnas (gimė 1906 m.) — Vytauto Didžiojo 
gimnazijos lietuvių kalbos ir istorijos mokytojas, vėliau dirbęs Vil- 
niaus pedagoginiame institute ir MTLE redakcijoje, išleidęs monogra- 
fiją apie okupuotos Lietuvos dalies lietuviškas mokyklas. 

Ona Miciūtė-Šutavičienė (1909—1973) — poetė, kultūros 
veikėja, vėliau dirbusi Vilniuje bibliotekininke. 

Nikodemas Raštūtis (1881—1947) — Trinapolio klebonas, „Ry- 
to“ mokyklų kapelionas, daug nuveikęs steigiant lietuviškas mokyklas, 
skaityklas, knygynėlius, vaikų darželius, ne kartą lenkų teistas ir trem- 
tas į nepriklausomą Lietuvą. 

Aleksandras Rymas (1876—1945) — gydytojas, Švenčionių gim- 
nazijos direktorius, bolševikų 1944 m. areštuotas. Mirė Lukiškių ka- 
lėjime. 

Konstantinas Stašys (1880—?) — vaistininkas, Vytauto Didžio- 
jo gimnazijos mokytojas, Vilniaus lietuvių laikinojo komiteto pirmi- 
ninkas, vėliau Vilniaus miesto burmistras, 1940 m. bolševikų ištrem- 
tas ir dingęs be Žinios. 

Marcelinas Šikšnys (1874—1970) — rašytojas, Vytauto Didžio- 
jo gimnazijos direktorius, gerų matematikos vadovėlių autorius (jais 
naudojosi ir nepriklausomoje Lietuvoje), lietuvybės gynimo reikalais 
kreipęsis net į Tautų Sąjungą, rašęs lietuvių kalbos kultūros klausimais. 

Izidorius Šimeličnis (gimė 1919 m.) — dirbęs šviečiamąjį 
darbą, lenkų teistas, tremtas, vėliau bolševikų kalintas. 

Jurgis Šlapčlis (1876—1941) — iš profesijos gydytojas, reiškęsis 
kaip kalbininkas (toji veikla bus specialiai aptarta), Vytauto Didžiojo 
gimnazijos mokytojas, žymus visuomenės veikėjas. Jo žmona Marija 

Piaseckaitė-Šlapelienė (1880—1977) į lietuvių kultūros istoriją 
įėjo kaip pirmoji Birutės vaidmens atlikėja M. Petrausko operoje. 
Abu kartu 1906 m. įsteigė Vilniuje lietuvišką knygyną, kuris lenkų oku- 
pacijos metais tapo vienu iš svarbiausių lietuvybės centrų. Aprūpin- 
davo knygomis Vilnijos mokyklas. Valdžia knygyną nuolat persekiojo, 
darė kratas, konfiskavo daug knygų (vien 1938 m. kelis sunkvežimius). 
Veikė iki 1946 m. Turtingi Šlapelių rinkiniai buvo dukters G. Šlape- 
lytės-Sirutienės perduoti Vilniaus universiteto bibliotekai. 

Kazys Umbražiūnas (gimė 1909 m.) — žurnalistas, spaudos 
darbuotojas, vėliau bolševikų 16 metų kalintas. Išleido atsiminimus. 

Bronius Užtulis (1883—1977) — Vytauto Didžiojo gimnazijos 
mokytojas, 1920 m. išleidęs lietuvių kalbos vadovėlį, Vilniaus univer- 
sitete dėstęs lietuvių kalbą, nuo 1940 m. — visuotinę istoriją. Jo brolis 
Matas Uūtulis (1889—1952) — žymus lituanistikos turtų kaupėjas 
(tai bus specialiai aptarta), Švenčionių gimnazijos direktorius. Abu 
broliai ir po karo rūpinosi lituanistika, be kita ko, šios knygos autoriui 
tada yra padovanoję visą „Gimtosios kalbos“ komplektą (tokios 
literatūros nebuvo įmanoma gauti!). 

Nikodemas Vaišūtis (?) — Švenčionių klebonas ir gimnazijos 
mokytojas, kilnotas po Kaltanėnų, Adūtiškio, Palūšės parapijas, or- 
ganizavęs peticijas Vilniaus arkivyskupui ir popiežiaus nuncijui Varšu- 
voje, miręs Palūšėje po 1946 m. 

Pranas Žižmaras (1907— po 1940 m.) — Vytauto Didžiojo gime 
nazijos kūno kultūros mokytojas, Gedimino kalne slapta iškėlęs Tri- 
spalvę, 1938 m. pagarsėjo dvikova su Lietuvą įžeidusiu lenkų karinin- 
ku, 1940 m. bolševikų areštuotas ir nukankintas lageriuose. 

Nepaisant dedamų pastangų ir pasiaukojimo, sulaikyti valstybiniu 
mastu vykdomos polonizacijos nebuvo įmanoma. Daug netekusių 
vilties lietuvių pasidavė nutautėjimui, kuris nesulaikomai plito. Prie- 
varta „lenkais“ užrašomų procentas statistikoje vis didėjo. Merdėjo 
prieš I pas. karą suklestėjęs lietuvių kultūros centras Seinuosė. 1925 
m. Vilnijos lietuvius ištiko dar vienas smūgis — tada mirė advokatas 
T. Vrublevskis, nuo caro laikų gynęs teismuose persekiojamus lietu- 
vius, padėjęs ne vienam spaudos platintojui išvengti kalėjimo. Vis la- 
biau iro Vilnijos gyventojų vienybė, santarvė. Lenkiškas šovinizmas 
skatino tautinę neapykantą. Atsirado dviveidystė. Sulenkėdami žmonės 
neteko tūkstantmečiais kurtos gyvenimo sanklodos, gausios tautosa- 
kos ir kitų dvasinių lobių, kuriuos stengtasi bent gelbėti nuo visiško 
pražuvimo, kaupti Lietuvių mokslo draugijos fonduose. 

Kalbos merdėjimas visuomet eina kartu su visuomenės merdėjimu. 
Vilnijos nutautėjimas — ilgas ir skausmingas procesas, kuris lenkų 
okupacijos metais pasiekė lemiamą etapą. Prestižinė lenkų kalba ir 
valstybės teikiamos privilegijos negalėjo žmonėms kompensuoti viso 
senovės paveldo, dvasinės kultūros netekties. 

Kaip ir kitur Lietuvoje, Vilnijoje plintanti lenkų kalba smarkiai sky- 
rėsi nuo Lenkijoje vartojamos. Tai vadinamoji lietūviška lėnkų kalbai 
(polszczyzna litewska), pačių kalbėtojų traktuojama kaip prasta (t. y. 
ne bendrinė) kalba. Joje išliko daug lietuvių kalbos elementų (jie aptarti 
„Lietuvių kalbos istorijos“ III (p. 115—127) ir IV (p. 69—72) tomuose. 


Kalba niekuomet neišnyksta be pėdsakų. Jos atskiri elementai savo egzistenciją 
pratęsia nugalėjusioje kalboje, kuri tampa lyg abiejų kalbų — nugalėjusios ir į ją 
įsiliejusios nugalėtosios — paveldėtoja. Atsiranda kokybiškai naujas kalbinis dari- 
nys, kuris esant palankioms sąlygoms gali duoti pradžią visai naujai kalbai, varto- 
jamai susiformavusio naujo etnoso. Tokios kilmės yra dabartinės romanų kalbos 
(prancūzų, ispanų, rumunų...), išsirutuliojusios iš nukariautojų romėnų atneštos 
lotynų kalbos, gerokai atmieštos išnykusių vietinių kalbų (galų, iberų, dakų...) 
priemaišomis. Kaip naują kalbinį darinį reikia traktuotifir Vilnijos lenkų kalbą. 


Lenkų dialektologai pagrįstai Lietuvos lenkų kalbos nėra linkę 
traktuoti kaip tarmės. Ano meto gramatikose (pvz., T. Benni, J. Loš, 
K. Nitsch, J. Rozwadowski 1923 m.) ir dialektologiniuose žemėlapiuo- 
se (pvz., K. Nitsch'o 1929 m. tarminių tekstų rinkinyje) lenkų kalbos 
tarmių plotas nurodomas tik maždaug iki Suvalkų. 


Aptartos Vilnijos lenkų kalbos nereikia painioti su kita, jai artima, 
bet daug plačiau Vilnijoje išplitusia, iš esmės gudiška kalba, irgi išau- 
gusia ant lietuviško substrato. Vilnijos gudėjimas vyko nuo senų laikų. 
Tai aptarta ankstesniuose „Lietuvių kalbos istorijos“ tomuose. Gudė- 
jimas vietomis plito ir lenkų okupacijos metais. Tada daug kur žmonės 
labiau gudėjo negu lenkėjo. Lenkų okupacijos metais jų gudišką kalbą 
imta suvokti kaip „valstietišką“, „neišdailintą“, „negramatišką“, 
„nekultūringą“, taigi paprastąją lenkų (ne gudų!) kalbą, kadangi ja 
šnekantys žmonės turėjo lenkiškus pasus, gyveno Lenkijos valstybėje. 
„Mes lenkai, bet kalbame paprastai“, — aiškino ir tebeaiškina jie. 
Esą tai „sumaišyta“ lenkų kalba, neoficiali, vartojama namų aplinkoje. 
„Ja galima kreiptis į kiaules, bet ne į kunigą“, — neretai pasakoma. 
Kad iš tikrųjų ši kalba ne lenkiška, bet gudiška, to ją vartojantys žmo- 
nės nepajėgia ir nenori suprasti, nors kalbininkui tai aišku iš pirmo 
sakinio. Toks „lenkiškas“ gudų kalbos traktavimas sudaro jos egzis- 


234 


tencijos pagrindą. Prieš ją, kaip „savą“, vietos lenkai nekovoja, ji ne- 
siejama su kita tautybe. 

Abiem aptartom kalbom — lyg būtų tos pačios kalbos du variantai 
— šnekantys žmonės save vadina vietiniais (tuteišiais). Šis terminas 
į literatūrą pateko XX a. pradžioje?!. Įdomu, kad svetimtaučiai greit 
pastebėdavo esamą kalbinį ir tautinį skirtumą. Antai JAV ekspertas 
Versalio taikos konferencijoje prof. F. A. Goldneris tvirtino, jog Vil- 
niuje ir apylinkėse susidariusi kažkokia nauja tauta, kalbanti skirtin- 
ga nuo lenkų, lietuvių ir gudų kalba. 

Esant tokiai padėčiai, labai lengva vietiniam virsti lenku, lietuviu ar 
gudu. Taip kartais atsitinka net su tos pačios šeimos nariais, plg. bro- 
lius Ivanauskus: lietuvis žymus profesorius Tadas Ivanauskas, lenkas 
Jurgis Iwanowski ir gudas Vaclovas Ivanouski. Lenkų okupacinė 
valdžia vietiniams įtvirtino lenkišką etninę savimonę, net daliai tokių, 
kurie šeimose tebekalbėjo lietuviškai. Taigi didelėje Vilniaus krašto 
dalyje buvo palaužta lietuviškoji sąmonė. Įteigta, kad lietuviu būti 
negarbinga, kad lietuvių kalba — tai tamsių valstiečių („chamų“), 
atsilikusių masių kalba, priešingybė prestižinei lenkų kalbai ir lenkiš- 
kumui. Per keliolika okupacijos metų daug vilniečių, ypač jaunimas, 
tapo Lenkijos patriotais. Lenkiška savimonė pralenkė pačios lenkų 
kalbos plitimą: net nekalbantys lenkiškai ėmė vadintis lenkais. Tai irgi 
rodo, kad polonizacija buvo ne natūrali, bet ekspansinė, agresyvi, 
visai kitokia, negu vykusi prieš porą šimtmečių tarp Lietuvos didikų, 
kurie kalbėjo lenkiškai, bet jautėsi esą lietuviai. 

Anuomet okupuotoje Lietuvos dalyje vykusius sudėtingus kalbų 
kontaktavimo procesus tyrė lenkų kalbininkė H. Turska. 


Halina Tūrska — Stepono Batoro universiteto docentė. Gimė 1901 m. Irkuts- 
kė, kur tada gyveno jos tėvai. 1920 m. baigė Ožeškienės gimnaziją Vilniuje ir įstojo 
į Krokuvos universitetą, bet tuoj persikėlė į Vilnių ir čia tęsė polonistikos ir apskri- 
tai kalbotyros studijas. Jas baigusi, dėstė Stepono Batoro universitete. Įsitraukė į 
Vilnijos lenkų kalbos studijas. Tyrė lietuvių kalbos įtaką tai kalbai. Paskelbė reikš- 
mingų darbų apie Jono Chodzkos ir Adomo Mickevičiaus raštų kalbos ypatybes. 
1929 m. apgynė daktarinę disertaciją. Tirdama kalbų kontaktus, apkeliavo bemaž 
visą kraštą. 1930 m. pasirodė jos reikšmingas straipsnis „Lenkų kalba Vilniaus kraš- 
te“ (Jezyk polski na Wilenszczyžnie — rinkinyje „Wilno i Ziemia wileūska“). 
Toliau dirbdama išsamiai ir objektyviai tyrė Vilnijos polonizacijos procesą. 1939 m. 
parengė spaudai monografiją „Apie lenkų kalbos plotų Vilniaus krašte atsiradimą“ 


31 Jį vartojo: Plochocki L. (St. Os...arz). We wspėlnem jarzmie (o narodo- 
wošciach przez carat uciskanych). Londyn, 1901, s. 16. Nevengė ir J. Pilsudskis, 
žr. jo raštų I tomą, p. XIX. 

(O powstaniu polskich obszarow językowych na Wilefszczyžnie). Deja, ši knyga 
dėl karo nebuvo baigta spausdinti. Išliko tik pirmieji 9 spaudos lankai be titulinio 
lapo (p. 1—144). Tai didelė netektis. Autorė buvo sukaupusi unikalių lingvistinių 
ir ekstralingvistinių duomenų, kurių šiandien, toli pažengus polonizacijos bei sla- 
vizacijos procesui, gauti jau nebeįmanoma. Lenkų tęstiniame leidinyje „Acta Balti- 
co-Slavica“ (t. 15, p. 327—330) rašoma, jog H. Turska buvo įteikusi spaudai dar 
ir antrą monografiją — Bieliškių vienkiemio (akalicos) lenkų šnektos aprašą. Apie 
pastarąjį darbą šiaip jau nieko nežinome, kaip ir apie pirmosios monografijos antrąją 
dalį „Lietuviški elementai“, esą kartu su pirmąja dalimi turėjusią sudaryti dviejų 
tomų veikalą apie Vilniaus krašto lenkų kalbos lietuviškąjį pamatą. Greičiausiai 
viskas žuvo karo gaisre. Vokiečių okupaciją autorė praleido Vilniuje ir jo apylinkėse. 
Dalyvavo „Armijos krajovos“ veikloje. 1945 m. išvyko į Lenkiją. Dirbo Torunės 
universitete. Karo metu žuvusių rankraščių, matyt, nebandė atkurti. Vienas iš pasku- 
tinių jos darbų — studija „Leksiniai lituanizmai lenkiškuose Lietuvos statutų ver- 
timuose“ (Lituanizmy Ieksykalne w polskich przekladach statutow litewskich). Mirė 
Torunėje 1979 m. Po jos mirties Lenkijoje buvo naujai išspausdinta monografijos 
„Apie lenkų kalbos plotų Vilniaus krašte atsiradimą“ likusioji dalis. Ji kartu su 
lietuvišku vertimu leidžiama ir Lietuvoje. 


Tuo laiku, kai H. Turska rinko savo veikalams duomenis, Vilniaus 
krašte dar visur buvo daug senbuvių žmonių, nepamiršusių protėvių 
lietuvių kalbos. Turska tvirtina, kad visi sutikti valstiečiai, turintys 
90 ir daugiau metų, kažkiek mokėję šią kalbą. Jos nuomone, labai in- 
tensyviai lenkėti (ne tik lietuviai, bet ir gudai) pradėjo XIX a. trečia- 
jame ketvirtyje. Tasai procesas vykęs greitai. Seneliai, turintys 80—90 
m., jai teigę, jog vaikystėje su tėvais dar kalbėję lietuviškai, bet vėliau 
ėmę „bjaurėtis“ šia kalba. Turintys 50—70 m. žmonės tada buvę 20— 
30 metų amžiaus ir su tėvais jau kalbėję lenkiškai, bet gerai atmeną, 
jog tėvai tarpusavy dar šnekėję lietuviškai, tik vaikai jų kalbos nesu- 
pratę; tėvai lietuvių kalbą vartodavę specialiai norėdami pasakyti taip, 
kad vaikai nesuprastų. Turskos nuomone, lietuvių kalbos nykimo 
schema buvusi tokia: 

1. Tėvai kalba lietuviškai, nors kažkiek moka ir lenkiškai. 

2. Jų vaikai su tėvais kalba lietuviškai, bet suaugę ir sukūrę savo šei- 
mas, kalba lenkiškai. 

3. Anūkai kalba tik lenkiškai, retas iš jų lietuviškai besupranta. 

Didelę reikšmę turėjusios mišrios šeimos. Jei vienas iš sutuoktinių 
kalbėjęs lenkiškai, šią kalbą vartojusi visa šeima. Svarbus buvęs moterų 
vaidmuo. Reiškęsis jų praktiškumas: siekė, kad vaikams būtų lengviau 
gyventi, o tai lengviausia padaryti lenkiškai kalbant. Turska tvirtina, 
kad lenkų kalbos visuotinio įsivyravimo plote (jis nebuvo didelis) il- 
giau negu kitur lietuvių kalba išlikusi Griciūnuose, Padubiuosė (Su- 


236 


žioniį parapija), Stripūnuose (Nemenčinės par.) ir Užūblendžiuose 
(Jauniūnų apyl.). 

Turskos duomenis patvirtina kiti šaltiniai, rodantys vėlyvą sulenkė- 
jimą. Antai apie Dubingiūs seni žmonės ir dabar prisimena, kad lenkiš- 
kai masiškiau imta kalbėti tik XX a. ketvirtajame dešimtmetyje, nes 
„tokia buvo mada“. Netolimoje Arnionių apylinkėje 1975 m. ekspedi- 
cijos dalyviams 70—80 metų seniai pasakojo, kad jų tėvai dar kalbėję 
lietuviškai. Beje, čia vietinėje lenkų kalboje substratinių lietuvių kalbos 
elementų ypač daug, vartojama net moteriškosios giminės vienaskai- 
tos naudininko lietuviška galūnė -ai (fleksijos skolinimas pasaulio 
kalbų istorijoje yra bc galo retas dalykas), pvz., kupila sukepka siostrai 
“nupirko suknelę seseriai". Ši galūnė vietos lenkų kalboje dar pastebė- 
ta apie Trakūs (Bražuolės kaime) ir Apso-Brėslaujos (Onca-Bpecnas) 
apylinkėse (čia ir vietos gudų kalboje!). 

Dar atmenamai lietuviškai kalbančių būta šiandien visai sugudėju- 
siose Kliuščionių (Kmouiansr) apylinkėse. Be kita ko, vokiečių okupa- 
cijos metais šio krašto Sviteliškės kaimo gyventojai reikalavo įsteigti 
lietuvišką pradinę mokyklą. 

Toliau į pietus nuo šių vietovių esančioje lietuviškoje Gervččių 
(FepsaTer) saloje 1928—1933 m. buvo net apie 3—3,5 tūkstančio lie- 
tuvių, veikė keliolika lietuviškų mokyklų. Pačiame Gervėčių mieste- 
lyje lenkai tokią mokyklą 1924 m. uždarė (jos pastate įsikūrė policija). 

Vidžių (Bnzasi) miestelio gyventojai 1934 m. prašė „Ryto“ draugi- 
jos įsteigti lietuviams mokyklą. Deja, nepavyko. Apie Apsą (Onca) 
lenkų okupacijos metais buvo (kol valdžia uždarė) net keliolika mokyk- 
lų. Dabar visose šiose vietovėse nėra nė vienos. 1920 m. čia daug kur 
lietuviškai kalbantys sudarė gyventojų daugumą, bemaž iki pat Brės- 
laujos. 

Pagal 1920 m. Lietuvos ir Sov. Rusijos sutartį Druja (prie Daugu- 
vos upės) liko Gudijoje. Gyventojai buvo nepatenkinti ir siuntė delega- 
ciją į Brėslaują pas ten atvykusį Lietuvos atstovą R. Skipitį, prašyda- 
mi prijungti Drują prie Lietuvos. Tuo reikalu kreipėsi ir Ikaznės 
(Hka3ub) gyventojai. Šios vietovės dabar yra gana toli nuo lietuviškai 
kalbančių ploto, šiaurinėje Vilnijos dalyje. 

Pietuose, apie Mėdininkus, Šūmską, Kinę (1. Kiena) irgi dar nese- 
niai būta lietuvių kalbą išlaikiusių žmonių. Vieną kitą tokį aptiko Lie- 
tuvių kalbos ir literatūros instituto ekspedicija 1966 m. Yra duomenų, 
kad 1920 m. jų būta net vakarinėje Vileikos apskrities dalyje. Nuo šių 
vietovių į pietvakarius, pradedant Butrimonių —Dievėniškių apylinkė- 

mis, lietuviškai kalbantys kaimai, kažkiek atmiešti suslavėjusių, lenkų 
okupacijos pradžioje sudarė dar ištisinį masyvą. Dievėniškių apylin- 
kėse lietuvių kalba tada skambėjo apie trisdešimtyje kaimų ir Čia 
veikė lietuviškos mokyklos. Kai jas lenkų valdžia uždarė, tėvai siųs- 
davo (kas pajėgė) savo vaikus mokytis į Vilnių. Estų kalbininkas P. 
Aruma (Arumaa) šiose vietose užrašė nemaža lietuviškų tekstų, kurių 
dalį paskelbė garsiajame Vilniaus krašto lietuviškų tekstų rinkinyje3?, 
kitų liko rankraščiai (kai kurie saugomi Vilniaus universiteto biblio- 
tekos rankraštyne). Vietomis lietuvių kalba tebevartojama iki mūsų 
dienų. 

Dabar jau nutautusioje Butrimonių apylinkėje lietuviškos pamaldos 
buvo Jalbžykovskio panaikintos tik 1936 m., nors žmonės ir labai pro- 
testavo. Anapus dabartinės Lietuvos respublikos sienos, Varenavo 
(BopoHoBo) rajone, lenkų okupacijos metais veikė (kol uždarė) net 
per 30 lietuviškų mokyklų. Buvo tokia ir Benekainyse (BenakoHH). 
O. Chominskio žemėlapyje (1928—1933) Varenavo rajono teritorijoje 
nurodyta apie 100 kaimų, kuriuose lietuviškai kalbėjo nuo 10 iki 
100*; gyventojų. Lietuviškai kalbančių dar galima aptikti ir dabare 
Asavės (OcosBo) lietuviai 1925 m. prašė „Ryto“ draugijos įsteigti mo- 
kyklą. Valdžia neleido. Yra duomenų, kad lenkų okupacijos pradžioje 
lietuviškai galima buvo susikalbėti visoje vakarinėje Žirmūnų (JKap- 
MYHBI) parapijos dalyje. Čia niekuomet lietuviškų mokyklų nebuvo, 
lenkai atkakliai jų neleido steigti, todėl kraštas greit slavėjo. 

Eišiškių apylinkėse lenkų okupacijos metais dėl lietuvybės atkakliai 
kovojo Naujadvario (6 km nuo Eišiškių), Gilviniškių (12 km į šiaurę), 
Purvėnų (4 km į vakarus), Vėžionių (1915 m. buvo lietuviška mo- 
kykla) ir kitų kaimų gyventojai. Negavę lietuviškų mokyklų, jie nepajėgė 
išsilaikyti. Anapus dabartinės sienos, to meto Rodūnios (PaxyHb) 
valsčiaus ribose, veikė net 11 lietuviškų mokyklų. Lenkai jas visas už- 
darė net tuose kaimuose, kur žmonės kitų kalbų, be gimtosios lietuvių, 
nemokėio. Rodūnios valsčiuje lietuviškai kalbantys tada sudarė per 
8074 (net suklastota oficiali lenkų statistika rado 2294). Bemaž ištisai 
lietuviška buvo gretima Pelesės (IIeneca) parapija. Čia mokykla veikė 
1922—1932 m. (dėl persekiojimo su pertraukomis), o skaityklą uždarė 
tik 1936 m. Rėdūnios—Pelesės krašte nemaža lietuviškai kalbančių 
išliko iki mūsų dienų. 


*“* Arumaa P. Litauische mundartliche Texte aus der Wilnaer Gegent mit gram- 
matischen Anmerkungen. Dorpat, 1930. 

Toli į rytus nuo šių vietų iki mūsų dienų lietuvių kalba išliko 
Lazūnų (Jia3nyHnbi) apylinkėse. Lenkų okupacijos metais ši lietuviška 
sala buvo nepalyginti didesnė negu dabar. Pradėjusias kurtis lietuviš- 
kas mokyklas ir skaityklas lenkų valdžia tuoj uždarė, jų steigėjus per- 
sekiojo. Žmonės atkakliai siekė mokslo, siuntė savo vaikus mokytis 
į Vilnių. Valdžia darė įvairių kliūčių. Antai valstiečiui Barauskui, 
norėjusiam sūnų leisti į Vilniaus lietuvišką gimnaziją, nedavė tauty- 
bės pažymėjimo. Žmogelis pėsčias nukeliavo į Varšuvą (važiuoti netu- 
rėjo pinigų) pas ministrą pirmininką. Deja, ten jo nepriėmė, bet tai 
atkreipė lenkų intelektualų dėmesį, kurie įsitikino, kokios daromos 
lietuviams skriaudos. Tik didelių pastangų dėka pavyko Lazūnuose 
ir Bebrėnuose (b06posnsn) įsteigti lietuviškus vaikų darželius (lankė 
apie 50, lenkiškuose tebuvo 3—4), Bebrėnuose dar ir skaityklą, išsi- 
laikiusią 1934—1936 metais. Nesant mokyklos, nebuvo įmanoma 
sulaikyti nutautėjimo. Sparčiai plito gudų kalba, traktuota kaip lenkų 
kalbos atmaina. Stengdamiesi užfiksuoti mokslui reikšmingos archaiš- 
kos Lazūnų šnektos duomenis, čia trečiajame dešimtmetyje lankėsi 
J. Šlapelis, žymus lenkų kalbininkas V. Požezinskis (Porzezinski), 
vėliau estas P. Aruma (Arumaa), Vokietijos lietuvis J. Gerulis (G. 
Gerullis). talkinamas lazūniškių J. Maceinos ir P. Semoko. Tarmės 
leksikos ir folkloro lobius rinko lazūniškis (iš Daunorių) J. Petraus- 
kas. 


Tolokai nuo Lazūnų, anapus Naugarduko (HoBorpynox), iki šių 
dienų lietuviškai kalbančių išliko Zietelos (ĮĮarno080) apylinkėse, 
nors lenkų laikais gyventojų surašinėtojai jų nei 1919, nei 1931 m. 
„nerado“. Daugiausia buvo Zasččių (3aceTb) kaime. 1933 m. apsi- 
lankęs A. Valaitis rado 31 šeimą, tarp savęs kalbančią (ir su vaikais) 
lietuviškai (95 suaugusius ir 25 vaikus), ir 80 šeimų, kuriose senieji 
kalbėjo lietuviškai, o jaunimas daugiau gudiškai (245 suaugusius ir 
175 jaunus); visos kitos 67 šeimos (309 asmenys) lietuviškai nebekal- 
bėjo. Narčiuosė paskutinė lietuviškai mokėjusi moteris mirė 1929 m., 
o Pagiriuosė lietuviškai bemokėjo tik 2 seneliai. Lietuviškai kalbančių 
tąsyk dar buvo Žybartauščinos dvare (1 km į šiaurę nuo Zietelos), 
o Girninkuose, Vezaučiuje (7—8 km į pietvakarius nuo Zietelos), 
Giedgžluose lietuvių kalba jau buvo išnykusi. Yra duomenų, kad lie- 
tuvių tuomet dar galima buvę aptikti rytuose net iki Bėržūnos (bepe- 
3gHa) upės, Lugamėnų (Jlyromomusu) ir Bokšto (BakiuTEr) valsčiuo- 
se. 

Gaifdino (Iponuo) apskrityje apie 1930 m. buvo 12 500 veiklių ir 
apie 3500 neveiklių lietuvių. 

Seinuosė 1919 m. lietuviais užsirašė 547, o lenkais 674 (daugumą 
miesto gyventojų tada sudarė žydai). Po dvejų metų lenkų surašinėtojai 
lietuvių rado tik 112, o lenkų — net 1714. Kaimuose į rytus nuo miesto 
tada Žmonės kalbėjo lietuviškai, o į vakarus — lenkiškai. Vienus nuo 
kitų skyrė upė Seina. Apylinkėse veikė 26 lietuviškos mokyklos, bet 
jas lenkai tuoj uždarė. Pūnsko parapijoje 1919 m. lietuviais užsirašė 
4666, lenkais tik 25 (žydų buvo 289). 

Nustatyti gyventojų tautybę anuomet nebuvo paprasta. Lenkų kal- 
bininkas J. Rozvadovskis tvirtino, kad suklysti buvo lengva ir be blo- 
gos valios, nes valdžios statistika esanti visiškai nepatikima. Beje, tai 
rodo paprasčiausi sugretinimai. Antai 1890 m. rusų oficiali statistika 
Dievėniškių valsčiuje rado lietuvių 83,874, o 1919 m. lenkų statistika — 
tik 16,9*;. Adutiškio valsčiuje (jis ir dabar tebėra lietuviškas) nuro- 
dytais metais rusai rado lietuvių 93,6?;, o lenkai — 22,5*,, Pabėržės 
valsčiuje atitinkamai 43,67, ir 0945. Vyresnioji karta daug kur kalbėjo 
lietuviškai, vidurinė jau buvo dvikalbė ar trikalbė (nau 032064 
2a6apbiAi na-nimojcKy i na-npocmy — dabar dažnai išgirstame), o 
jaunoji karta bekalbėjo viena iš svetimųjų kalbų. Lenkų statistika 
tokius Žmones visus laikė lenkais, rusai kartais juos traktavo kaip gu- 
dus, kurių kalbos neskyrė nuo rusų. Žmonių kilmės niekas nepaisė. 
Lenkai okupacijos metais siekė statistikoje parodyti, kad Vilnijoje „lie- 
tuvių nėra“. Net dokumentuose nesiklausę įrašydavo „lenkas“. Todėl 
lietuvių nerasdavo tokiose vietovėse, kur veikė lietuviškos organizaci- 
jos, buvo lietuviška skaitykla, net mokykla. Lenkų procentą visur di- 
dino. Antai lietuviškame Kaltanėnų valsčiuje lenkų „rado“ 960, kur 
1939 m. užsiregistravo tik 16 lenkų. Visoje okupuotoje Lietuvos dalyje 
1931 m. gyventojų surašymo metu buvo „rasta“ 679, lenkų, 8,37; 
lietuvių ir 159; gudų, o 1939 m. užsirašė lenkais tik 19,59, lietuviais 
70,3?;, o gudais 5,194. Jau šie pavyzdžiai akivaizdžiai rodo, kad ofi- 
cialia statistika dažnai negalima remtis. Į ją reikia žiūrėti labai kri- 
tiškai. 

Sprendžiant iš lietuviškų mokyklų poreikio (prašymų jas steigti), 
spaudos prenumeratų, organizacijų narių gausumo, aiškiai matyti, 
kad lietuviškai kalbančių 1931 m. buvo ne apie 160 000, kaip skelbė 
lenkų šaltiniai (beje, jie skaičių nuolat koregavo, matyt, patys nelabai 
tikėjo), bet apie 300 000—400 000. Iš jų tautiškai susipratusių turėjo 
būti apie 200 000. 

19 pav. Kalbų vartojimas okupuotoje Lietuvos dalyje: 7 — lietuvių kalba; 2 — vy- 
rauja lenkų kalba: A — Smalvų arealas, B — Gaidės arealas, C — Buivydžių šlėk- 
ta, D — Rūdiškių arealas, £ — Giedraičių arealo pietinis kampas; 3 — gudų 
kalbos išplitimo linija (prieš I pas. karą); 4 — okupuotos Lietuvos dalies ribos 


Nutautę lietuviai daugiausia kalbėjo gudų kalba. Jos paplitimas 
matyti 19 pav. Ten parodytas ir kitų kalbų vartojimas okupuotoje 
Lietuvos dalyje. Lenkų kalba (lietuviškasis jos variantas) tada buvo 
įsigalėjusi tik keliuose nesusisiekiančiuose arealuose. Jiems nustatyti, 
kaip ir gudų kalbos ribai nubrėžti 19 pav., pasinaudota V. Čekmono 
sukauptais duomenimis. Šiaurės kampe lenkų kalba dar prieš I pas. 
karą buvo vartojama dviejuose nedideliuose ploteliuose: apie Smal- 
vas (arealas A, vakaruose siekęs Zarasus nepriklausomoje Lietuvoje, 
o šiaurėje — sulenkėjusią Latgalos dalį) ir apie Gaidę (arealas B). 
Ties Vilniumi jau prieš I pas. karą lenkų kalba buvo visuotinai įsigalė- 
jusi dviejuose plotuose: į šiaurės rytus nuo miesto ją vartojo vadinamoji 

Buivydžių, arba pavilnės, šlėkta (szlachta bujwidzka, czyli podwilenska; 
arealas C tarp Neries upės ir gudiškai kalbančių, t. y. apie Bezdonis, 
Nemenčinę, Buivydžiūs, Šventininkūs, Mūstiškes...), o anapus Trūkų— 
Rūdiškių apylinkės (arealas D), nusidriekusios Aukštadvario link ne- 
priklausomoje Lietuvoje (Ismėnys, Tėlkiškės, Bagdonėnys, Čižiūnai, 
Ubiškės...). Į šiaurę nuo jų dar prieš I pas. karą didokame plote iki 
Neries (Kariotiškės, Bražuėlė, Rykantai...) ir anapus Neries (Būivy- 
diškės, Šilčnai, Būkiškės, Sudervė, net ligi Dūkštą, Maišiagalos) buvo 
įsigalėjusi gudų kalba. Vakaruose ji tada siekė nepriklausomoje Lietu- 
voje Vievį, Ausičniškes, Kazčkiškes. Tarpukario laikotarpiu čia bemaž 
visur ją išstūmė lenkų kalba, sparčiai plitusi ir prieš tai. Taip pat tada 
lenkų kalba stipriai įsigalėjo ir kitose 19 pav. nurodyto ploto vietovėse 
į šiaurę ir rytus nuo Maišiagalos, Vilniaus, Nemenčinės (Pikeliškės, 
Ažūlaukė, Eitminiškės, Pabėržė, Sužionys, Pabradė, Arnionys, Mal- 
džiūnai...). Čia visur lenkų kalba atsirado palyginti neseniai: intensy- 
vesnis lenkėjimas tik nuo XX a. pradžios. Tas pats pasakytina ir apie 
gretimas vietoves nepriklausomoje Lietuvoje (Kernavė, Mūsninkai, 
Širvintos, Šešuolčliai, Dubingiai, Joniškis, Bijūtiškis, Burnčnai, Ūta...) 
kur žmonės tarpukario laikotarpiu buvo jau gerokai aplenkėję. Išimtį 
sudarė Giedraičių apylinkės, kurių sulenkėjimas daug senesnis. Pie- 
tuose jos priartėjo prie Pabėržės okupuotoje Lietuvoje (arealas E). 
Pažymėtina, kad Turskos laikais daugelyje šeimų čia ir kitur seni žmo- 
nės dar mokėjo lietuvių kalbą. 

Lietuvių kalba kompaktiškai buvo išlikusi pirmiausia šiaurinėje 
Vilniaus krašto dalyje nuo Dūkšto, Rimščs iki Švenčiončlių ir dar 
toliau bemaž ligi pat Pabradės—Pastovio geležinkelio. Svarbesnės 
vietovės: Dūkštas, Rimšė, Ignalini, Mielagėnai, Daugėliškis, Tverč- 
čius, Adūtiškis, Švenčionys, Švenčiončliai, Lifkmenys, Kaltanėnai ir 
kt. Šis didelis plotas buvo prisišliejęs prie nepriklausomos Lietuvos 
ir sudarė natūralų jos tęsinį. Lenkiškai kalbančių čia beveik nebuvo, 
išskyrus įvairaus rango valdininkus. Nuo šio kompaktiško ploto 
toliau šiaurės rytuose stamboka lietuvių kalbos sala buvo apie Apsą- 
Brėslaują, kurioje pasitaikė gudiškai kalbančių intarpų. Suprantančių 
lietuviškai ir dar kažkiek mokančių šią kalbą buvo galima sutikti gana 
dideliame plote, daug kur tam tikromis salomis tolokai į rytus, prie 
buvusios sienos su Sov. Sąjunga, taip pat vietomis ir krašto vidury, 
ypač einant pietų link. Daug kur jie sudarė apie 1—107,. Stambi kom- 
paktiška sala — apie Gervččius. 

Pietinėje Vilniaus krašto dalyje didelis kompaktiškas lietuvių kalbos 
arealas ėjo pagal nepriklausomos Lietuvos sieną maždaug nuo Rū- 
diškių iki Pėrvalko. Svarbesnės vietovės: Valkiniūkai, Varėni, Mar- 
cinkėnys, Drūskininkai, Musteiki, Kaniava, Dubičiai ir kt. Toliau į 
rytus tęsėsi dideli mišrūs plotai su kompaktiškesnėmis lietuviškomis 
salomis apie Pelėsą, Butrimėnis, ties Rėdūnia, Varenavu, apie Dievė- 
niškes, Lazūnus. 

Trečiasis lietuviškas arealas — Suvalkų krašte apie Seinūs, Pūnską“. 

Lenkiška administracija, mokykla, bažnyčia, dvaras, spauda ir t. t. 
vertė Žmones būti dvikalbiais. Nereguliuojama stichiška dvikalbystė 
ir net trikalbystė stipriai veikė vilniečių lietuvių kalbą. Brovėsi lenkiš- 
kos ir apskritai slaviškos konstrukcijos, vertalai, daugybė kitokių sve- 
timybių. Viešoje spaudos kalboje tai beveik neatsispindėjo, buvo lai- 
komasi bendrinės kalbos normų. Tačiau paprastų žmonių, ypač kai- 
muose, šnekamoji kalba nepaprastai prisisunkė svetimybių, ne tiek 
polonizmų, kiek gudybių (ši paprastoji kalba Vilniaus krašte kaip šne- 
kamoji daug kur vyravo). Dalis jų buvo paveldėta iš ankstesnių laikų, 
tik nelengva tai nustatyti (ypač gudiškų skolinių). Labai įsigalėjo sla- 
viški veiksmažodžių priešdėliai (gudų įtaka), pvz., karvės tešmuo raz- 
briūko “..išbrinko', duris razdūrė “...atidarė', klauso ras(s)ižioję 
“..dšsižioję", ras(s)isvėikino su visais "atsisveikino...'; pddnešė po 
durimi 'atnešė...", pd išmirė "išmirė vienas po kito' (plg. br. na pa3ei- 
mayya, nanpaeynbeayb Ir t. t.). Savuosius priešdėlius imta slaviškai 
vartoti, pvz.. ragutėles paldužysi “...sulaužysi' (plg. 1. polamač 
"sulaužyti"), duobelęą pūkasė “...iškasė' (1. pokopač), kareivis už- 
šovė žmogų “...nušovė" (zastrzelič), galva užsisūko “...apsisuko? 
(zakręcič), motka praskaitė laišką “...perskaitė' (przeczytač). Vie- 
tomis apskritai įsivyravo svetimi kalbos modeliai, plg. Lazūnų šnektos 
adv. pa lietuvišku lietuviškai' (1. po litewsku). Sporadiškai buvo per- 
dirbtas net atskirų žodžių vokalizmas, pvz., pas svinų "pas sūnų' Lazt- 
nai. Apso apylinkėje lenkiškose mokyklose išmokę raides 4, ę tarti 
lenkiškai on, ėn (vietoj nosinių balsių), Žmonės ėmė taip tarti ir lie- 
tuvių 4, ę raides (hiperkorekcija!), pvz., onžuolas 'ąžuolas', sonžinė 
“sąžinė", acc. sg. duonon "duoną", tarnditėn “tarnaitę'. Leksikos poloniz- 
mų pavyzdžiai: abeciūdlas "abėcėlė" (1. abeciadlo), atrūmentas "rašalas" 
33 1928—1933 m. lenkai išleido smulkų lietuvių kalbos paplitimo Vilniaus krašte 

žemėlapį (Mapa obszaru językowego' litewskiego w Rzeczypospolitej Polskiej), 


sudarytą Algirdo Chominskio (Olgierd Chominski). Jame dvikalbiai gyven- 
tojai priskirti prie slavų kalbomis (lenkų ir gudų kalbos neskirtos!) šnekančių. 

(atrament), bibulka “rūkomasis, sugeriamasis popierius' (bibu Ika), 
glėsas “balsas'? (glos), kaprūlius “kapralas, puskarininkis' (kapral), 
naučicėlka “mokytoja' (nauczycielka), prėškai “milteliai (vaistai) 
(proszki), šlekčinas 'poniškas* (szlachetny), ūrlepas "atostogos" (urlop 
< vok. dial. urlop), vefšikas “eilėraštis? (wiersz), zddisia "rodos" (zdaje 
się), zdrdica “apgavikas, išdavikas' (zdrajca), zdreūčnas “apsukrus" 
(zręeczny). 

Pakito krašto ir Žmonių vardynas. Oficialiai turėjo būti vartojamos 
sulenkintos lietuvių pavardžių formos. Tik tokias leido kunigams ra- 
šyti gimimo metrikuose. 1937 m. Švenčionių policijos valdyboje buvo 
tardomi klebonas D. Gailiušas, vargonininkas Mikutskis ir pilietis 
V. Maminskas už tai, kad pastarojo sūnų metrikuose įrašė Algimantas 
Michal Maminskas. Privertė įrašą pakeisti į Olgimont-Michal Ma- 
minski. Kovotojas už lietuvybę kunigas K. Čibiras buvo nubaustas 
300 zlotų už tai, kad pasirašė Čibiras, o ne Czybir. Studentė B. Šipkutė 
savo diplominiame darbe (apgintame 1972 m.) rašo, kad jų šeimos pa- 
vardę Šipkus oficialiai pavertė į Szipkowski, bet žmonės jų Šipkauskais 
vis tiek nevadino. 


Buvo lenkinamos ne tik pavardės, bet ir vietovardžiai. Antai Valki- 
niūkų apylinkėse kaimų vardus Jakėnai, Čebatėriai rašė Jakiency, 
Czebotary ir pan. Vilniaus miesto ir apylinkių vietovardžiai Antūkal- 
nis, Baltupiai, Gulbinai, Lūtakas, Lūkiškės, Paneriai, Pašilaūičiai, 
Šilėnai, Šnipiškės, Vanaginė oficialiai vadinti Antokol, Boltupie, Gul- 
biny, ELotoczek, Eukiszki. Ponary, Poszylajcie, Szylany, Sznipiszki, 
Wanaginia ir t. t. Rudaminos apylinkėse iš 240 gyvenviečių pavadinimų 
sulenkinta 150, taigi per 609;. Panašiai ir kitur. Taigi lietuviški vieto- 
vardžiai nyko ne natūraliu būdu, savaime, o dirbtinai šalinti iš vartose- 
nos, keisti sulenkintais. Beje, daugelio jų „Ilenkiškumas“ tėra tik iš- 
viršinis, šaknų kilmė — neabejotinai lietuviška. Nors lenkinimas truko 
kelis šimtmečius, okupacijos metais jis buvo intensyviausias, vis tiek 
apie 709, okupuotos Lietuvos oikonimų (gyvenviečių pavadinimų) 
lietuviška kilmė lengvai atpažįstama, o hidronimų — net 9374. J. 
Rusakevičiaus bandymas įrodyti tokių vietovardžių „Ilenkiškumą “34 
specialistams kelia šypseną ir nusistebėjimą. 


* PycakebHų HO0. E. HekoTop»bie TONOHHMBI, MHKPOTOOOHHMEI H IFHAPOHH- 
MbI HOrO-BOCTOWHOH yacTH JinToBckO4 CCP // Ilonbckhe roBopbi B CCCP. 
Manck, 1973. C. 147—176. Ų. I. Žr. recenziją: Baltistica, T. 11(1). P. 
99—109 (ypač 103— 109). 

Lietuviški išliko nutautusių žmonių papročiai, pakelėse kryžiai su 
lietuviškomis koplytėlėmis (bolševikų daug kur nugriauti), naminiai 
tautiniai audiniai, rankšluosčiai, antklodės, lietuviški gėlių darželiai, 
nepakitęs ūkininkavimo būdas bei įpročiai, padavimų, prietarų, seno- 
sios mitologijos nuotrupos. Visa tai nesiskiria nuo lietuviškai kalban- 
čių žmonių tiek Vilnijoje, tiek kitur Lietuvoje. 


Lietuvių kalba Klaipėdos krašte 
ir Rytprūsiuose 


Maž. Lietuva 1923 m. buvo padalyta į dvi dalis. Mažesnioji šiaurinė 
dalis — Klaipėdos krūštas — atiteko Lietuvai, visa kita — Rytprū- 
siai — liko Vokietijos valdžioje. Klaipėdos kraštą sudarė 2848 kmž 
plotas su 142 tūkst. gyventojų, iš kucių 50,89; buvo lietuviai (vėliau 
procentas kiek padidėjo). Pagal konvenciją (tarptautinį susitarimą) 
Klaipėdos kraštas tvarkėsi autonomiškai. Lietuvos vyriausybei atsto- 
vavo gubernatorius, prižiūrintis, kad būtų vykdoma konvencija ir nenu- 
sikalstama Lietuvos konstitucijai. Dėta pastangų kraštą integruoti į 
Respubliką, nes per ilgus šimtmečius Didžioji ir Mažoji Lietuva eko- 
nomiškai ir kultūriškai buvo labai nutolusios. 

Sujungtas su natūraliu ekonominiu užnugariu, Klaipėdos kraštas 
greit suklestėjo. Lietuva didžiąją savo eksporto ir importo dalį nukrei- 
pė per Klaipėdos uostą (apie 807,). Miestas per keliolika metų daugiau 
negu padvigubėjo: 1925 m. turėjo 20 tūkst. gyventojų, o 1936 m, — 
jau 50 tūkst. 

Lietuvos vyriausybei rūpestį kėlė kultūrinis abiejų dalių skirtumas. 
Per ilgus amžius susiklosčiusių savitumų nebuvo lengva panaikinti. 
Dėl žymiai aukštesnės ūkininkavimo kultūros ir materialinės gerovės 
Klaipėdos krašto lietuviai jautėsi pranašesni už „žemaičius“ (taip va- 
dino didžlietuvius). Nenorėjo būti su anais (ir dar katalikais!) tapati- 
nami, žiūrėjo iš aukšto, pravardžiavo pūliakais (iš 1. polak lenkas"). 
Identifikavosi su materialinės kultūros požiūriu sau lygiais vokiečiais, 
į kuriuos, ypač turtingesnius, iš seno buvo įpratę žiūrėti kaip į savo 
vadus, lengvai pasiduodavo jų įtakai. 

Kraštą prijungus prie Lietuvos, buvę Vokietijos valdininkai vokie- 
čiai niekur neišvyko, liko ir toliau savo postuose. Niekur Europoje 
vokiečių mažuma neturėjo tokios privilegijuotos padėties, kaip Klai- 
pėdos krašte. Vokietijos vyriausybė, rūpindamasi šiame krašte palai- 

kyti vokiškumą, tarnautojams vokiečiams mokėjo priedus prie atly- 
ginimo, kad patrauktų į savo pusę. Tokius pat priedus gaudavo ir tie 
lietuviai, kurie vykdė vokiečių nurodymus. Pasitelkus jaunimo orga- 
nizacijas, imta plėsti vokišką kultūrinę veiklą tarp germanizacijos 
paliestų čionykščių lietuvių. 

Nusikračiusi Versalio sutarties varžymų, Vokietija ėmė kelti Klai- 
pėdos krašto problemą, tvirtinti, kad jis buvęs neteisingai atiduotas 
Lietuvai, kad tai esąs vokiškas kraštas, kad ten lietuviai persekioją 
vokiečius, nesilaiką konvencijos nuostatų ir t. t. Hitleriui 1933 m. atė- 
jus į valdžią, vietos naciai visai suįžūlėjo: kurstė krašte neramumus, 
griebėsi prieš lietuvius smurto. Rinkimų metu būdavo užpilami pini- 
gais visi tie rinkėjai, kurie balsavo už vokiečių kandidatus. Skleidžiami 
gandai apie greitą Vokietijos kariuomenės atėjimą (tada balsavusiems 
už lietuvius būsią riesta!), o 1935 m. rinkimų išvakarėse Lietuvai ėmė 
grasinti pats Hitleris. Esant tokiam spaudimui, krašto seimelis būdavo 
išrenkamas daugiausia vien iš vokiečių (iš 29 vietų lietuviams atitek- 
davo vos kelios). Seimelio sudaroma vokiška Direktorija (valdanti 
įstaiga) klausė tik Vokietijos nurodymų ir vykdė vokietinimo darbą. 
Galop buvo tiek įsismaginta, kad imta rengtis sukilimui. 

Toleruoti nebebuvo galima. Lietuvos vyriausybės nurodymu buvo 
areštuoti ir teisiami ruošiamo sukilimo vadai. Atimta daug ginklų. 
1934 m. vykusi garsioji K. Noimano (Neumann) ir F. Zaso (Sass) 
byla — tai pirmasis nacių teismo procesas pasaulyje. Lietuva buvo 
pirmoji valstybė, atvirai pasipriešinusi hitlerininkų tarptautinei agre- 
sijai. Tuokart nacių įžūlumas buvo pristabdytas. Užtat Lietuvai teko 
pakelti sunkų Hitlerio ekonominį boikotą. Tiesioginė Vokietijos grėsmė 
visą laiką temdė Klaipėdos padangę. 

Oficialiai Klaipėdos krašte buvo dvi valstybinės kalbos: lietuvių 
ir vokiečių. Pagal konvenciją tarnautojai turėjo jas abi mokėti. Tačiau 
vokiška Direktorija toleravo vienkalbystę: įstaigose visur vyravo 
vokiečių kalba. Daugelis gyventojų, ypač provincijoje, tebekalbėjo 
lietuviškai, tik jų tautinė savimonė buvo silpna. Dažnas save laikė ne 
lietuviu ir ne vokiečiu, bet klaipėdiečių (mėmelenderiu), nors tokios 
tautybės nėra. Susipratusių lietuvių, ypač inteligentų, buvo nedaug. 
Jiems sunkiai sekėsi spirtis prieš organizuotą, Vokietijos finansuojamą 
germanizaciją. Direktorijos išlaikomos mokyklos buvo daugiausia 
vokiškos. Ilgą laiką net mokytojų seminarijoje lietuvių kalbos nebuvo 
mokoma. Lietuviškas mokyklas steigė ir išlaikė Klaipėdos krašto lie- 
tuvių organizacijos, kažkiek remiamos iš Kauno. Krašte veikė vos 4 

lietuviškos gimnazijos (1939), kuriose mokėsi apie 1400 mokinių. 
Vokietėjimas nesulaikomai plito. 

Lietuvių kalba Klaipėdos krašte skyrėsi nuo kitur Lietuvoje varto- 
jamos. Tai Maž. Lietuvos kalba. Spauda ir mokykla stengėsi artėti 
prie visoje Lietuvoje priimtų normų, dažnai su jomis sutapo ar nedaug 
tesiskyrė. Paprasti žmonės tarpusavyje daugiausia kalbėjo tarmiškai. 
Šiaurinėje krašto dalyje (Klaipėda, Priekulė, Šilūtė) vyravo vietinė va- 
karų žemaičių „donininkų“ tarmė (savęs žemaičiais jie jokiu būdu 
nevadino, tai būtų įžeidimas!), toliau į pietus — vakarų aukštaičių 
šnektos: pirmiausia tilžėnų, toliau ragainėnų (nesiskyrė nuo anapus 
Nemuno esančių Tilžės ir Ragainės šnektų), o rytiniame pakraštyje 
— viešvilėnų (Viešvilė). Vartojo gotišką raidyną, ypač tradicinėje re- 
liginėje raštijoje. Lotyniškomis raidėmis išspausdintą katekizmą tole- 
ravo tik jaunimas, senoji karta jį ignoravo. Ją pykino ir tradicinių „šven- 
tų“ žodžių, tokių kaip dūšia, griekas, pakūjus, pekla, traicė, venčiavo- 
nįstė, viernybė, keitimas lietuviškais atitikmenimis. Ypač atkakliai 
laikėsi surinkimininkai, kurie tokius pasakymus, kaip Dičvo ramybė 
teesie su jumis, laikė nepalyginti menkesniais negu pakūjus Dievo 
teesie su jumis. Įpratę prie senų tikybos knygų, nieko nenorėjo girdėti 
apie naujoves. Esą pats Kuršaitis taisęs jų knygų kalbą! Sunku buvo 
kovoti su tokiu konservatizmu. 

Vietinę lietuvių kalbą, ypač šnekamąją, stipriai veikė vokiečių įta- 
ka, nes visame krašte vyravo dvikalbystė. Ypač stipri ji buvo pietinėje 
krašto dalyje maždaug iki Priekulės, kur net šeimose su vaikais tėvai 
neretai kalbėdavo vokiškai (šiaurinėje krašto dalyje vaikai paprastai 
vokiškai išmokdavo tik mokykloje). Esant tokiai padėčiai, lietuviš- 
kai kalbėdami klaipėdiečiai neretai garsus tarė vokiškai. Apie 1934 
m. senoji karta (šiaurinėje dalyje ir jaunimas) dar mokėjo taisyklingai 
ištarti kietąjį /, t. y. dar nesakė liūbas "labas". Vėliau vokiškas priebalsio 
I tarimas vis labiau ėmė įsigalėti. Tas pats pasakytina apie minkštųjų 
priebalsių kietinimą sekant vokiška tartimi. Tasai kietinimas buvo fa- 
kultatyvus, dažnesnis pozicijoje prieš galūnę ar priesagą. Antai sakė 
(ypač pietinėje krašto dalyje) džūugas "džiaugiasi", aš gerū "geriu", kdr- 
vu "karvių", st "siūti", žūr "žiūri" ir pan. Plačiai įsigalėjo vokiška prielin- 
ksnio į su galininku konstrukcija vietininkui reikšti, pvz., gyvenu į 
Klaipėdą “...Klaipėdoje'. Leksika buvo sklidina germanizmų, kurie 
sudarė net apie ketvirtadalį visų vartojamų žodžių. Prie lietuvių kalbos 
darkymo kažkiek prisidėjo vokiečių pastoriai, nemokėję taisyklingai 
ištarti lietuviškų žodžių. Prof. J. Gerulis prisimena, kad net apie pusę 

pastoriaus sakomo pamokslo nebuvę įmanoma suprasti. Tačiau iš 
paprastų žmonių kalbos anuomet turime užrašytų daug senų ir gražių 
lietuviškų (baltiškų) žodžių. Antai Drčėvernoje vėjai buvo vadinami: 
ožinis “pietryčių vėjas', šūkšinis "pietvakarių", jūrinis “vakarų, pietinis 
“pietų'. Žiemelis "šiaurės", sėminis "šiaurės vakarų", aūštrinis "šiaurės 
rytų“. 

Anapus Nemuno, Vokietijos valdomuose Rytprūsiuose, lietuvių 
kalba merdėjo. Čia jokių lietuviškų mokyklų nebuvo jau nuo XIX a. 
aštuntojo dešimtmečio. Gimtoji kalba buvo šalinama iš bažnyčių, 
visuomeninio gyvenimo. Persekiojama lietuviška spauda. Lietuvių 
kalba šnekančių skaičius sparčiai mažėjo. 1925 m. tokių beliko gal 
tik apie 78 tūkstančius. Jie buvo pasmerkti išnykti. Tik senoji karta 
sunkiai pasidavė germanizacijai. Ji buvo labai prisirišusi prie protėvių 
kalbos ir papročių, be jų tiesiog negalėjo gyventi. Pastorius P. Šulcė 
(Schultze), pasakodamas apie lietuvių kalbos išnykimą Pilupėnų (Nev- 
skojė) parapijoje XX a. pirmaisiais dešimtmečiais, rašo, jog pažinęs 
kelis senukus, kurie šeimoje neturėję progos lietuviškai kalbėti, todėl, 
ko! pajėgdami, eidavę tolimą kelią aplankyti kitų lietuvių senukų ir 
su jais lietuviškai pasikalbėti. Tačiau jaunuomenė vokiškoje aplinkoje 
gana greit vokietėjo. 

Ypač juodos dienos lietuviams prasidėjo 1933 m., kai valdžią paėmė 
Hitleris. Tada imta persekioti viską, kas nors kiek priminė lietuvybę. 
Panaikintos lietuviškos įstaigos, galutinai užgniaužta paskutinių orga- 
nizacijų, net muziejų, veikla. Liovėsi gyvavusi „Birutės“ draugija, 
nutilo „Giedotojų“ choras, pagaliau baigė dienas ir vokiečių įkurtoji 
„Lietuvių literatūros draugija“. Vokiečių spauda pradėjo kampaniją 
„naikinkime viską, kas lietuviška“. Buvo puolamas paskutinis lietuvių 
laikraštis „Naujasis Tilžės keleivis“. Nusiaubta E. Jagomasto spaudos 
įmonė „Lituania“. 1935 m. Tilžėje ant tilto per Nemuną buvo pakarta 
lietuvio iškamša ir paskelbta, kad lietuvybė Rytprūsiuose jau esanti 
likviduota. Iš visos Vokietijos į Rytprūsius vyko jaunimo ekskursijos, 
buvo rengiamos pompastiškos iškilmės, kuriose stengtasi minioms 
įkalti į galvas, kad vokiečių uždavinys — valdyti Rytus. Karaliau- 
čius ir kiti miestai tapo agitacijos prieš Lietuvą centrais. Rytprūsiai 
virto didžiausiais vokiškumo židiniais. Griebtasi demagogijos. Imta 
skelbti, kad lietuviai Maž. Lietuvoje esą ateiviai, kad „teisėti“ krašto 
gyventojai — vokiečiai, išnaikintų prūsų paveldo tariami tęsėjai. 
Kadangi paneigti lietuviškos Rytprūsių praeities neįmanoma, tai siek- 
ta dezinformacijos, istorijos faktų nutylėjimo, panašiai kaip darė len- 

kai Vilniaus krašte. Iš lietuvių veikėjų valdžia atėmė pasus. Demons- 
trantai daužė jų butų langus, mušė juos pačius. Ypač daug nukentėjo 
žymusis filosofas ir rašytojas Vydūnas, svarbiausias lietuvybės ir lie- 
tuvių kalbos Rytprūsiuose puoselėtojas. 

Vilius Storasta-Vydūnas gimė 1868 m. Jonaičiuose (dab. Ši- 
lutės rj.) pastoriaus šeimoje. Mokėsi Pilkalnio (Dobrovolskas) pedagogų 
rengimo mokykloje, vėliau Ragainės (Nemanas) mokytojų seminari- 
joje. 1882—1892 m. dirbo mokytoju Kintuosė, paskui iki 1912 m. 
Tilžėje. Vasaromis studijavo filosofiją ir kitas disciplinas Greifsvaldo, 
Halės, Leipcigo ir Berlyno universitetuose. 1917—1919 m. Berlyno 
universitete dėstė lietuvių kalbą. Nuo 1919 m. atsidėjo vien kūrybinei 
ir lietuvių kultūrinei veiklai. Visą savo energiją skyrė kovai prieš Maž. 
Lietuvos germanizaciją. Buvo tikras lietuvybės švyturys Rytprūsiuose. 
Net 40 metų vadovavo savo įsteigtai (1895) „Giedotojų“ draugijai, 
kuri kasmet surengdavo po 10 ir daugiau koncertų įvairiose Maž. 
Lietuvos vietose, vykdavo ir į užsienį. Vydūnas skatino ir organizavo 
įvairias kitas Maž. Lietuvos organizacijas. Artimai bendravo su Lie- 
tuvių mokslo draugija Vilniuje. Steigė lietuviškas sekmadieninės mo- 
kyklas. 1928 m. jau buvo suteiktas Lietuvos universiteto garbės dak- 
taro vardas. 

Naciai ypač širdo ant Vydūno už jo stambų veikalą „Vokiečių-lietu- 
vių santykiai per septynis šimtmečius“ (Sieben hundert Jahre deutsch- 
litauischen Beziehungen), pasirodžiusį 1932 m. (pakartotas JAV 
1982 m.). Tą veikalą uždraudė, konfiskavo nespėtą išparduoti tiražą 
(apie 1200 egz.). Prieš Vydūną padažnėjo chuliganiški išpuoliai. Gatvėje 
jį apdrabstydavo purvais, apmėtydavo akmenimis, vadindavo „lie- 
tuvišku šunimi“, daužydavo jo buto langus. Jam neleido lankytis Lie- 
tuvoje, tikrino gaunamą korespondenciją. 1938 m. Vydūną areštavo. 
Paleistas iš kalėjimo, liko policijos priežiūroje, izoliuotas nuo bendra- 
minčių, vienišas. 1944 m. artėjant frontui Vydūnas su kitais Rytprūsių 
gyventojais turėjo trauktis į vakarus. Apsigyveno Detmolde, kur jį 
globojo lietuviai pabėgėliai. Ten ir mirė 1953 m. 

Vydūnas — didžiai tauri ir originali asmenybė. Didelis cruditas, 
rytų filosofijos žinovas, vadintas „lietuvišku mahatma“, „dvasios mil- 
žinu“. Jo nuopelnai lietuvių tautai dideli. Buvo paskutinis žymus Maž. 
Lietuvos patriotas, kovotojas su germanizacija, lietuvių kultūros sau- 
gotojas. Nemaža prisidėjo prie Lietuvos populiarinimo užsienyje. 
Nepalaužiamas lietuvių kalbos propaguotojas. Ją laikė svarbiausiu 
tautos gyvybės šaltiniu, per tūkstantmečius susiklosčiusia paveldima 


240 


tautos vertybe, egzistavimo laidu. Kas kita esanti išmokta kalba, 
terodanti žmogaus išsilavinimą. 1912 m. Vydūnas išleido „Vadovą 
lietuvių kalbai pramokti“. 

Rašė savita „vydūniška“ rašyba. Vietoj nevienodu principų žymimo 
balsių ilgumo (plg. ė, y, ū) vartojo tam reikalui stogelį virš raidės. 
Tačiau į amžiaus pabaigą susigrąžino y raidę. Vengė jo akiai nemielų 
raidžių su „rageliais“, antai vietoj š įsivedė specialų rašmenį (kiek pri- 
menantį didžiąją S raidę), vietoj ž — 3. Vengė afrikatų č, dž, jas keitė 
„Žemaitiškais“ /, d, pvz., atiū “ačiū", tatiau "tačiau"', tytia "tyčia", pradia 
"pradžia", godius "žodžius". Tuo siekė atsiriboti nuo slavų įtakos. Vis 
dėlto randame ir tSe 'čia', dziaugsmas "džiaugsmas". 

Slopindami Rytprūsiuose lietuvių kalbą, vokiečiai stengėsi panaikin- 
ti viską, kas primintų lietuvybę. Užkliuvo net stipriai suvokietinti 
vietovardžiai, tokie kaip Darkehmen iš lietuvių Darkiemis, net vertalai 
Siebenlinden vietoj fonetiškai suvokietinto Septinlėpen iš lie. Septyn- 
liepiai (vok. sieben "septyni", Linde “liepa'). Ėmė be jokios atodairos 
keisti kitais vokiškais vietovardžiais: Dwarrehlischken (iš lie. Dvareliš- 
kiai) pavertė Herrendorf, Patilszen (iš Patilžiai) — Insterwalde, Pie- 
ragienen (iš Pyragynai) — Angerlinde, Puskeppaln (iš Puskepaliai) — 
Argenfelde, Wietzischken (iš Vyciškiai) — Gilgental ir pan. Keitimo 
vajus kulminaciją pasiekė naciams valdant. Tada Rytprūsių gauleiteris 
E. Kochas pareikalavo, kad būtų pakeisti visi nors kiek su lietuvių 
kalba susiję vietų vardai. Tam reikalui buvo sudaryta speciali komisi- 
ja, kurios parengtas projektas oficialiai įsigaliojo 1938 m. Tada buvo 
„sukurta“ apie 3300 visiškai naujų vokiškų vietovardžių. Kaip komi- 
sija „dirbo“, vėliau pasakojo buvęs jos narys baltistas V. Falkenhanas 
(Falkenhahn). Kochas įsakęs neliesti tik prūsų kilmės vietovardžių, 
nes esą prūsai — tai germanai (kokia nesąmonė!). Dėl tokio nemok- 
šiškumo iš komisijos pasitraukė žymusis baltistas J. Gerulis (Geru- 
Ilis). Jis susipyko su Karaliaučiaus valdžia ir išvyko dirbti į Berly- 
no universitetą. Falkenhanui nepasisekė išsisukti. „Buvau priverstas 
nusikalsti lietuvių tautai“, — vėliau prisipažino. Prisiminė, kad sun- 
ku buvę tiksliai nustatyti, kuris vietovardis lietuviškas, kuris prūsiškas. 
Kochas neišmanė tų dalykų ir apskritai lingvistikos. Tai padėjo iš- 
gelbėti kai kuriuos senuosius vietovardžius. Abejotinais atvejais buvę 
„nutariama“, kad vietovardis esąs prūsiškas. Taip išliko vienas kitas 
ir aiškiai lietuviškas vardas. 

Naujus vokiškus vietų vardus komisija daugiausia darėsi iš dviejų 
dėmenų, kurių antruoju paprastai ėjo vokiški žodžiai Berg kalnas", 

Dorf "kaimas", Feld laukas', Hof "kiemas", Flur "laukas, pieva', Haus 
"namas", Hėohe "aukštuma", Rode “skynimas, plėšimas', Ta! “slėnys", 
Wald "miškas" ir kt. Retais atvejais naujasis vietovardis kuo nors 
priminė anksčiau buvusį (išliko kuris dėmuo ar jo vokiškas vertalas), 
pvz., Dakehnen (Dakėnai) virto Daken (numesta tik lietuviška priesa- 
ga -ėnai >-ehnen), Schakuhnen (Šakiūnai) — Schakendorf, Schilleh- 
nen (Šilėnai) — Schillfelde, Abscherningken (Opšrinifikai) — Dachs- 
hausen (vok. Dachs “opšrus, barsukas'), Berschienen (Beržynai) — 
Birklacken ir Grūnbirken (Birke “beržas'), Bittehnen (Bitėnai) — Bie- 
hnendorf (Biene “bitė'), Budupp (Būdupė) — BūrenfluB (FluB upė"), 
Lapischken (Lapiškiai) — Fuchshūgel (Fuchs lapė"), Lasdehnen (Laz- 
dynai) — Haselberg (Hasel lazdynas'), Wanniglauken (Vanaglaukiai) 
— Falkenreut (Falke 'sakalas"). Dar plg. Alksnupp (Alksnupė) — Lang- 
wasser (Wasser “vanduo'). Paprastai senąjį dėmenį palikdavo, jeigu 
manydavo esant prūsišką, pvz., Gerwischkehnen (Gerviškėnai) paliko 
Gerwen (pr. gerwe 'gervė'), Alt Sauskoven „Sauskojai) — Alt Saus- 
walde (pr. adv. sausai “t. p.') ir kt. Kartais palikdavo, jei dėmuo krikš- 
tavardinės kilmės, tokį ir naujai įvesdavo, pvz., Adamlauken (Adom- 
laukiai) pavertė Adamshausen, Karadlene (Karalienė) — Luisenberg 
(steigėja buvo karalienė Luiza), Alt Ragaischen (Ragaišiai) — Kon- 
radshof. Panaudodavo artimesnės upės pavadinimą (ypač jei prūsiš- 
kas), pvz., Bublauken (Bublaukiai) pakeitė į Argenfurt (: upė Argd, 
vok. Arge), Buttkuhnen (Butkūnai) — į Tilsental (: Tilžė), Gudschen 
(Gudžiai) — į Insterbergen (: Inster Įsrutis"), Kutkehmen (Kuikiemis) 
ir Stablocken (Stablaukis) — į Pregelau (: Priėglius), Stellienen (Sta- 
lynai) — į Deimetal (: Deimė, vok. Deime). Pasitaiko su germaniš- 
kais etnonimais: Budschedehlen (Budsėdėliai) virto Salzburgerhitte 
(Salzburger “zalcburgietis'?), Pakalehnen (Pakalėnai) — Schweizers- 
dorf (Szweizer šveicaras"), Pallūdschen (Paledžiai) — Frankeneck 
(Franken frankai'). Tačiau daugumas naujųjų vokiškų vietovardžių 
buvo t'esiog iš piršto išlaužiama (kaip ir vėliau keičiant rusiškais), 
pvz., Abschruten (Opšrūtai) pakeitė į Ehlertfelde ir Steinflur (dvi vie- 
tovės), Akmenischken (Akmeniškiai) — į Sittenfelde, Antballen (Ant- 
baliai) — į Abendwalde, Alt Ballupėnen (Balupėnai) — į Schanzen- 
hoh, Berschgirren (Beržgiriai) — į Gro8 Baum, Budwehten (Būdvie- 
čiai) — į Altkirch, Jonaten (Jondičiai, dial. Jondčiai) — į Gilgenfeld, 
Kallningken (Kalniniūkai) — į Herdenau, Kiauschen (Kiaušiai) — 
į Wetterau, Metschullen (Mečiuliai) — į Lehwald, Nemonien (Ne- 
munynas) — į Wiepe, Oscheningken (Ožininkai) — į Hasenbrūck, 

Oschweningken (Uošvininkai) — į Breitendorf, Pilkallen (Pilkalnis) — 
į Schlossberg (vertalas?), Pilluponen (Pilupėnai) — į Schlossbach 
(vertalas?), Plimballen (Plimbaliai) — į Osterfelde, Schackummen 
(Šakumai) — į Eichkamp, Schuskehmen (Šuskiemiai) — į Angerhėh, 
Schwirgallen (Žvirgaliai) — į Eichhagen, Stallupėnen (Stūlupėnai) — 
į Ebenrode, Theweln (Tėveliai) — į Pfalzberg, Klein Warningken (Var- 
nininkai) — į Seidlershėhe, Wilkatschen (Vilkaičiai) — į Birkendorf, 
Wiswainen (Visvainiai) — į Birkenstein ir t. t. 

Šiaip ar taip lietuvybė Rytprūsiuose neužgeso. Yra duomenų, kad 
prieš pat II pas. karą Tilžės (Sovetskas), Ragainės (Nemanas) ir Pil- 
kalnio (Dobrovolskas) apskrityse apie 7094 turinčių per 50 metų 
amžiaus gyventojų kalbėjo ar bent gerai suprato lietuviškai. Nedaug 
mažesnis tokių procentas buvo ir Gumbinės (Gusevas), Stalupėnų 
(Nesterovas), Įsrutičs (Černiachovskas), Darkiemio (Ozerskas) apskri- 
tyse. Be kita ko, tai rodo E. Kraštinaičio (1903—1983, kilusio nuo Ra- 
gainės, J. Bretkūno ir M. Pretorijaus rankraščių dešifruotojo) pasako- 
jimas, kad kaimuose beveik iki pat Karaliaučiaus buvę galima lietuviš- 
kai susikalbėti. Karo metu pasitraukę iš Lietuvos pabėgėliai daug kur 
buvo priglaudžiami ir globojami vietinių lietuvių (pvz., 1945 m. Vėlu- 
vos, dab. Znamensko, apylinkėse). Tilžės ir Ragainės bažnyčiose 
lietuviški pamokslai buvo sakomi iki pat 1944 m. Lietuvių katalikų 
Tilžės parapijai 1940 m. priklausė 2300 žmonių. Beje, iki 1933 m. patys 
vokiečiai Tilžę vadindavo Lietuvos sostine. Iki 1938 m. lietuviški 
pamokslai buvo sakomi Gerviškčnuose (Prioziorskojė) ir Įsėje (Priča- 
lai). 1933 m. Tėvėje (Zalivino) net vaikai laisvai kalbėjo lietuviškai 
(J. Gerulio liudijimu). Kitur lietuvybė užgeso kiek anksčiau. Laūkiško- 
je (Saranskojė) lietuviškos pamaldos vyko tik iki 1924 m., o Papėlkiuose 
(Vysokojė) — iki 1918 m. Tai nereiškia, kad ten lietuvių vėliau ne- 
bebuvo, tiesiog nesiskaityta su jų poreikiais. Tepliuvės (Gvardeiskas) 
prieglaudos ataskaitos 1923 m. ir vėliau buvo spausdinamos ne tik vo- 
kiečių, bet ir lietuvių kalbomis. Įsrutyjė po I pas. karo F. Baželaitis 
su kitais įkūrė „Lietuvininkų draugiją“. 

Lietuvių kalbos laipsniško gesimo procesą gerai rodo oficialūs 
duomenys iš Šakūnų (Levoberežnojė) parapijos, esančios į rytus nuo 
Kafklės (Mysovka): ten 1848 m. užregistruota 759, lietuvių, 1870 m. 
— 66,795, 1907 m. — 45,59, 1912 m. — jau tik 28,39,. 1905 m. para- 
pijoje dar veikė 5 mokyklos, kuriose buvo mokoma lietuvių kalbos. 
Šakūnuose 1939 m. bebuvo likę vos 400 lietuvių. Beje, Karaliaučiaus 
(Kaliningradas) universitete lietuvių kalba buvo dėstoma iki 1943 m. 

Maž. Lietuvos senoji lietuvių kultūra Rytprūsiuose iš esmės buvo 
sunaikinta per septynis dešimtmečius (1872— 1944). 

Nykstanti lietuvių kalba Rytprūsiuose sparčiai degradavo. Joje įsi- 
galėjo vokiškos konstrukcijos, svetima leksika. Čia nenyko (kaip ne- 
priklausomoje Lietuvoje) iš ankstesnių amžių paveldėti slavizmai. 
Tačiau toje kalboje išliko ir didžiai senų elementų. Tai kalbai ilius- 
truoti pateikiamas nedidelis Kužšių pamario lietuvių žvejų šnektos 
tekstelis, užrašytas 1933 m. profesorių J. Gerulio ir Chr. Stango (fo- 
netinė transkripcija pakeista šių dienų rašyba): 

Mės 2sam žvejai ir maitinamės su žuvims. Šveritą vūkarą (t. y. sekma- 
dienio vakare) išbėg (išplaukia) šiporus (valtininkas) su savo gizeliū 
(tarnu) į marias. Juodu žvejo ligi seredos (trečiadienio). Tai parbėg 
rytą anksti savo stintas parduoti, 6 kūpčiai (pirkliai) Iduk į trūšį (laukia 
nendryne). Kad žvejai pri trūšio prilčid (priplaukia), tai kūpčiai įeit 
į kuūdelvaltę (įeina į žvejojimo valtį) stintas nupirkti. Jie klūus ką 
stintas giliūv (kiek kainuoja), o kad jie sulygst, tai kūpčiai kabinas 
(krauna) stintas į valtėlę ir gabėn tuoprūdėm (tuojau) į tufgų. Ten par- 
duod žuvis ir nu tų piningų atdūod žvėjui štūmą (perkamąją kainą), 
o pelną sdu palaiko. Dar keli būdingesni šios šnektos žodžiai veldiniai: 
dudras "audra", aūlaukis “vakarų vėjas', dešerd "dešra", yvas 'apuo- 
kas', jegužė "gegutė"? (j<g?), kopininkas "Kuršių nerijos gyventojas“, 
kranta "krantas", lizdd "lizdas", peitvis “pietų vėjas", pėrninkščias "per- 
nykščias"', pilvinis “pietvakarių vėjas', prūdėm, prūm, tuoprūdėm "tuoj, 
greit", pravardė "pavardė", silvarta “rūpestis, sielvartas", strazda “straz- 
das', šeška "šeškas", šikšniensparnis 'šikšnosparnis", voveris "voverė", 
žeminis "rytų vėjas“. 


Lietuvių kalba Latvijoje, Sov. Sąjungoje 
ir kitose šalyse 


Etnografinė lietuvių ir latvių riba prieš I pas. karą maždaug sutapo 
su Kufšo gubernijos siena. Nukrypimai buvo nedideli. Susikūrus 
Lietuvos ir Latvijos valstybėms, siekta sieną išlyginti. Tuo klausimu 
1920—1921 m. Rygoje vyko derybos. Lietuvos delegacijai vadovavo 
A. Smetona, kaip ekspertas dalyvavo K. Būga. Buvo reiškiamos pre- 
tenzijos į Baltijos pajūrio ruožą tarp Palangės ir Šventėsios, kurį caro 
valdžia 1819 m. įjungė į Kuršo guberniją, nors daugumą gyventojų 
ten sudarė lietuviai. Ginčytasi ir dėl Aknystės valsčiaus, priklausiusio 

Kauno gubernijai, bet mišriai gyvenamo (etnografinė riba ėjo Susėjos 
upe). Pagal 1921 m. pasirašytą sutartį Lietuva gavo pageidautą 19,5 
km pajūrio ruožą su Palanga ir Šventąja. Ten gyveno apie 3700 žmonių, 
iš jų bemaž tūkstantis latvių. Už tai latviams buvo perleistas Aknystės 
valsčius. Siena šiek tiek išlyginta ir atkarpose į šiaurės vakarus nuo 
Zarasų, ties Žagarė ir Salččiais. Abipus jos liko kažkiek mišrių vieto- 
vių. Einant iš vakarų į rytus Latvijos pusėje daugiausia lietuvių liko 
apie šias vietoves: Vadakstis, Ūkrai, Skyrėnys, Nčretos, Aknysta, 
Garšvinė, Subačius (Subate), Daūgpilio pietinės apylinkės, Ciskodas, 
Uodegėnai. Kartu su Rygoje ir kituose miestuose įsikūrusiais mūsų 
tautiečiais Latvijoje 1937 m. lietuvių iš viso gyveno apie 30—50 tūks- 
tančių. Prieš I pas. karą jų ten būta dar daugiau, apie 50—90 tūkstan- 
čių. Vėliau sumažėjo, nes dalis išvyko į Lietuvą. Tikslių skaičių nuro- 
dyti neįmanoma dėl patikimų duomenų stokos. Antai „Rytas“ 1932 m. 
Nr. 4 rašė, kad Ciskodo valsčiuje iš apie tūkstančio lietuvių kilmės 
žmonių per gyventojų surašymą buvęs užrašytas tik vienas lietuvis. 
Rygoje prieš pat I pas. karą lietuvių skaičius buvo pašokęs net iki be- 
veik 50 tūkstančių, taigi tada čia lietuvių gyveno daugiau negu bet 
kuriame Lietuvos mieste. 1930 m. jau terasta vos apie 7 tūkstančius. 
Daugiausia lietuvių gyveno Lietuvos pasienyje. Oficialiais duomenimis, 
1930 m. Raūdinės valsčiuje jie sudarė apie 2694, Neretūs ir Rytų — 
229, Alksninės —214,, Ūkrų — 1995, Aknystės — 170,, Pruo- 
dės — 16745, Snikerių, Nemunėlio ir Vadakstiės — po 1594, Meža- 
muižos, Garšvinės (Garsenė), Laukesos, Vilcės, Bukaičių, Rubos, 
Barbelės,. Ruūdelės, Aukės (Vecauce, Jaunauce), Paltuonės, Šaūko 
(Sauka), Susėjos ir Ceraukstės — po 10—1479,. Kažkiek lietuvių dar 
buvo Kuūrčmos (Kurcums), Demenės, Yslycės, Lašų, Vainiaudos 
(Vainode) ir kituose valsčiuose. Kompaktiškai gyveno 113 kaimų. 
Daugelyje vietų — senbuviai. Į pietryčius nuo Aknystės, apie Garš- 
vinę latvių kalba — vėlyva. Trečiajame dešimtmetyje ir po to dar kurį 
laiką vyresnioji karta namuose tebekalbėjo vien lietuviškai. Vietinėje 
latvių kalboje iki šių dienų išliko daug lituanizmų. Lietuvių kalbos 
pėdsakai labai ryškūs ten vietų varduose, net hidronimijoje. 

Tarp I ir II pas. karų Latvijoje veikė 16 lietuvių draugijų ir Latvijos 
lietuvių sąjunga. Čia jau nuo 1907 m. buvo leidžiama periodinė spauda 
(pvz.. „Lietuvių balsas“, „Rygos balsas“, „Latvijos lietuvis“, „Lietu- 
vos balsas“), buvo steigiamos lietuviškos mokyklos. 1934 m. šešių 
klasių mokyklos veikė Rygojė (2), Subačiuje (Subate), Mintaujojė 

(Jėlgava), Liepojoje, o keturių klasių — Rygojė (2), Neretosė, Aknys- 
tojė, Eglaitėje (Eglaine), Mičiūniškyje, Gryvojė (3 kl.) ir Indricoje. 
Lietuvių kalbos pamokos buvo Kalkuonės, Medino, Baltmuižės, Sky- 
ronių, Vytinės, Ūkrų, Aukės (Auce) mokyklose. Veikė Rygos lietuvių 
gimnazija, 2 vaikų darželiai. Latvijos universitete studijavo apie 40 
lietuvių studentų. Tačiau lietuviškas švietimas buvo aiškiai nepakan- 
kamas. 1940 m. oficialiais duomenimis, iš 3500 vaikų lankė lietuvių 
kalbos pamokas tik 670, taigi vos 199;. Nutautėjimo būta didelio. 
Latgaloje lietuviai ne tik latvėjo, bet ir lenkėjo, gudėjo. Viena iš svar- 
biausių priežasčių — mišrios vedybos, kurių būdavo net apie 8074. 
Mišrių šeimų vaikai paprastai virsdavo nelietuviais. Net šeimose lie- 
tuviškai kalbantys žmonės neretai užsirašydavo latviais, kadangi „gy- 
vena Latvijoje“. 

Iš senbuvių Latvijos lietuvių išskirtina pati tolimiausia (apie 90 km 
nuo Lietuvos) vietovė Rėzeknės (lietuviai vadino Rėzytė) apskrityje 
prie Ciskodo (la. Tiskadi), kurią sudarė Girnakalių, Žemėsios Slaba- 
d6s, Kalno Slabados, Kukūčių (sen. Jaskūnai), Pilvėlių, Alkaukos, 
Keidėnių, Kurtinių, Jaunzemų, Būodžių, Subinaitės kaimai, prie jų 
šliejosi dar keli vienkiemiai. 1925 m. čia lankėsi kalbininkas P. Būtėnas 
(prieš I pas. karą buvo E. Volteris ir K. Būga). Maždaug 1925—1930 m. 
daugelis ciskodiškių liovėsi tarpusavyje kalbėję lietuviškai, ėmė daž- 
niau vartoti latvių kalbą. Tačiau mokančių lietuviškai tebebuvo išlikę 
dar ir po II pas. karo. Jie kalbėjo tarmiškai, artima rytų aukštaičiams 
vilniškiams šnekta su ryškiais žadininkų (išlaikė baltų *4) elementais. 
Dzūkavo tik iš dalies: afrikatas č, dž vertė c, dz, bet priebalsius r(v), 
d(v) visais atvejais išlaikydavo sveikus. Įdomi jų leksika. Be kita ko, 
turėjo į Lietuvos Didžiosios Kunigaikštystės kanceliarijas patekusį 
žodį žibintiėjus "prietaisas patalpai apšviesti balana, žibinčius' (plg. 
cuGeumau "toks rūmų pareigūnas, žibintų prižiūrėtojas'). Vartojo 
daug latviškų skolinių. 

Antroji tolima senbuvių lietuvių vietovė — Kraslavos (lie. Krės- 
lava) apylinkės. Svarbesni kaimai: Augustiniškės, Baliūliai, Lūčekiai, 
Misiūnai, Mūlkiai, Navikai, Saksėnai, Uodegėnai, Vėceliai, Zapolui- 
kai ir kt. Iš čia kilo žymus mūsų geografas prof. S. Kolupaila. 1925 m. 
Uodegėnuose (apie 40 km nuo Lietuvos) lietuviškai kalbėjo maždaug 
300 žmonių. Kaip tarpusavio bendravimo priemonę lietuvių kalbą 
čia liautasi vartoti apie 1929—1935 m., bet mokančių lietuviškai išli- 
ko net iki mūsų dienų. Ir ši šnekta turėjo ryškių rytų aukštaičių vil- 
niškių žadininkų ypatybių. Kaip ir kiti Latvijos lietuviai, vartojo daug 

latviškų skolinių, pvz., dpgabalas “sritis, apylinkė' (la. apgabals), 
kromėtis "tvarkytis" (krūmėt), pūsė "pasas" (pase), stūris "kampas" (stū- 
ris) ir kt. 

Tarp I ir II pas. karų stipriai nutauto ir kitos Latvijos lietuviškos 
salos. Antai Subačiuje (Subate) vyko lietuviškos pamaldos. 1933 m. 
iš 1400 parapijiečių bent 900 save laikė lietuviais. Vėliau jų skaičius 
sparčiai tirpo. Tas pats atsitiko ir pakraštiniuose Žiemgalos, Kuršo 
lietuviškuose kaimuose. Sulatvėję lietuviai visur paliko ryškius pėdsa- 
kus vietos latvių kalboje, kurie dar nėra pakankamai ištirti. Antai 
keliolika lituanizmų iš Nycos (į pietryčius nuo Liepojos) latvių šnektos: 
barida “paruošta dirbimui žemė; atlyginimas natūra'; banda", kadegis 
"kadagys", kękatas "kaukių eisena' (plg. lie. keketa “minia'), kerikle 
“šlaunis, kenklė', kibinat 'kibinti", kirinat "kaboti" (plg. lie. kirinti 
“erzinti, kibinti'), nieks "niekas", pakajd "užnugaryje" (plg. lie. pakalė 
“nugara"), subine "subinė", sveikinat sveikinti", švitinūt “greit sukioti, 
mojuoti' (plg. lie. švitinti), tekis “avinas; valkata' (plg. lie. tėkis 'ne- 
kastruotas gyvulys'). 

Sov. Sąjungoje, kuri pakeitė Rusijos imperiją, 1937 m. oficia- 
liais duomenimis, gyveno apie 40 tūkstančių lietuvių. Iš tikrųjų tasai 
skaičius turėjo būti didesnis. I pas. karo metu pabėgėlių iš Lietuvos į 
Rusiją buvo priplūdę labai daug, per pusę milijono, iš kurių apie 300 
tūkstančių lietuviai. Pasibaigus karui, pradedant 1918 m. pavasariu, 
apie 215 tūkstančių lietuvių grįžo namo. Rusijoje liko per 80 tūkstan- 
čių, daugiausia tokių, kurie spėjo naujose vietose įsikurti, gavo pelnin- 
gas tarnybas ar tapo komunistiniais veikėjais. Rusijos užkampiuose, 
tolimose Sibiro vietovėse ir kitur tebegyveno nemaža senųjų tremti- 
nių. Kai kurie tyrėjai tarpukario Sov. Sąjungoje priskaičiuodavo net 
apie 160 tūkstančių lietuvių, kurių tik pusė bemokėję lietuviškai. 

Daugiausia lietuvių gyveno Gudijoje?5, kurių ten būdavo priskaičiuo- 
jama net apie 70 tūkstančių. Oficiali Sov. Sąjungos statistika terasdavo 
vos 7—9 tūkstančius. Svarbesnės Gudijos lietuvių gyvenvietės: Alek- 
sandrovas (Visočionių rj.), Babinavičiai (apie Oršą), Barsejevas, Čerėja 
(apie Mogiliovą, čia 1877 m. gimė Oskaras Milašius, būsimasis Lietu- 
vos atstovas Prancūzijoje, Žinomas prancūzų rašytojas), Glinikai 
(Toločino rj.), Glušica (netoli Ulos), Ivonys (Ivonija, Senos rj.), Kaz- 
lovka (Vetrinos rj.), Krasnaja Sloboda (Čerėjos rj.), Krasnojė (Borisovo 


3 Daug duomenų apie Gudijos lietuvius pateikė B. Kviklys knygoje „Mūsų Lietu- 
va“. Čikaga, 1964. T. 1. P. 532—537. 

ri.) Kuročka (prie Oršos), Litvinka (Krupkų rj.), Malkava (Mogi- 
liovo sr. prie Riasnos miestelio), Osinovka (Krupkų rj., persikėlę iš 
Troškūnų, „rotininkavo“), Pušča (prie Oršos), Rykovka (Čerėjos rj.), 
Rukšinė (Rukšenica, Vitebsko sr.), Slednevičiai, Sofeiskas (25 km 
nuo Mogiliovo), Usuomliai (Vetrinos rj.), Žauniakas (Krupkų rj.) ir 
kt. Bene stambiausia lietuvių gyvenvietė buvo Malkava (Mogiliovo 
sr.) — apie 80 sodybų, per 500 žmonių (1929 m. duomenys). Daugu- 
mas Malkavos lietuvių, ypač moterys, tada nemokėjo nei gudų, nei rusų 
kalbos. Ilgainiui dalis jų grįžo į Lietuvą, kiti išvažinėjo po miestus. 
Dabar ten bėra apie 20 Žmonių, neužmiršusių protėvių kalbos. 

Iš tremtinių gyvenviečių geriausiai ištirta Čiornaja Padina (lietuviai 
vadino Černapadinė ūlyčia) Saratovo srityje, Jeršovo rj. Išvežti po 
1863 m. sukilimo iš Užpalių, Utenos, Dusetų apylinkių. Ir gretimuose 
kaimuose (Tolovka, Litvinka ir kt.) buvo lietuvių. XX a. pradžioje 
ten gyveno apie 100 lietuvių šeimų. Turėjo pasistatę bažnyčią, mokyklą, 
susiorganizavę saviveiklinį teatrą, orkestrą. 1922 m. apie pusę jų grįžo 
į Lietuvą. Likusius Lietuvos valdžia šelpė, ypač bado metu. 1930 m. 
bolševikai bažnyčią uždarė. Privažiavo daug rusų, kazachų. Iki šių 
dienų išliko apie 50 šiek tiek dar mokančių lietuviškai. Litovkos kaimas 
visai išnyko, o Tolovkoje bėra tik viena lietuvė senutė (per 80 metų). 
Jų kalba — iš esmės rytų aukštaičių uteniškių tarmė. Gramatinėje 
struktūroje ir leksikoje išliko archaizmų ir tipiškų tos tarmės žodžių, 
pvz.. esmi "esu", dangtis (ryt. durigtis) “stogas', ramū “linksma', sunki 
"nėščia", tirkščiai “tirščiai". 

Daug senųjų tremtinių išliko Sibire. Dideliuose plotuose, toli vienas 
nuo kito, jie sparčiai rusėjo. Ilgiau išliko kompaktiškos salelės. Minė- 
tini Baisogalos ir Šeduvos kaimai Novosibirsko srityje Vengerovo ra- 
jone. Turimais duomenimis, ten lietuvių gyventa jau 1800 m., matyt, 
atkelti po 1794 m. sukilimo. Ypač padaugėjo po 1831 ir 1863 m. suki- 
limų. Iki 1937 m. turėjo lietuvišką mokyklą. Palikuonių išliko iki šių 
dienų, tik jaunimas lietuvių kalbos nebemoka. 

Sibiro lietuviai pergyveno baisius laikus, nežmonišką terorą, įvairias 
tragedijas. 1919 m. dalis Sibiro lietuvių bataliono karių ties Čeremuški- 
nos bažnytkaimiu (Altajaus krašte) be teismo buvo sukapoti kardais. 

Skirtingai negu kitose šalyse, Sov. Sąjungoje visas gyvenimas buvo 
valdžios griežtai kontroliuojamas. Apie jokią savarankišką veiklą ne- 
galėjo būti ir kalbos. Veikė tik komunistinės organizacijos. Joms vado- 
vavo LKP CK (V. Kapsukas ir kt.), kuriam lietuvybės palaikymas 
nerūpėjo. Buvo leidžiami vien bolševikiniai laikraščiai: Smolenske 

„Tiesa“, „Komunistas“, „Darbininkų jaunimas“, Minske „Raudo- 
nasis artojas“, Maskvoje žurnalas „Priekalas“ ir kt. Pasirodė šiek tiek 
vadovėlių, keli kalendoriai, šiaip jau vien bolševikinė agitacinė literatū- 
ra. Visų tų leidinių kalba apskritai buvo ikikarinė. Sekant rusų pavyz- 
džiu, suprastinta rašyba, pvz., išmestos y, ž raidės, nerašoma 4, €, 
į, ų žodžių pradžioje ir viduryje. Įsivesti rusų bolševikiniai naujadarai, 
pvz., kolchėzas, komsomėlas, stalinėcas “stalinietis, Stalino šalininkas? 
ir kt. Tada atsirado dafbdienis “"darbadienis", išstojimas “vieša prakalba", 
klūbas-skaitykla, (kolchozo) pirmininkas, (darbo) pirmūnas, soclenk- 
tfnės ir kiti panašūs žodžiai. Žurnalas „Priekalas“ šiek tiek paisė kal- 
bos naujovių nepriklausomoje Lietuvoje, vartojo, pavyzdžiui, žodžius 
įvykis, krovinys, lakūnas, raida, statyba, šūkis ir kt. 

Minsko radiofone apie 1935 m. buvo įvestas lietuviškas pusvalandis 
2—3 kartus per savaitę. Didesnėse lietuvių sankaupose iš pradžių 
veikė lietuviškos mokyklos. Turimais duomenimis, 1937 m. Gudijoje 
jų buvo 12, be to, dar 3 skaityklos, 2 kilnojamos bibliotekėlės ir 15 
„raudonųjų kampelių“. Prie mokyklų ir klubų būta vaidintojų kuope- 
lių, chorų, leisti lietuviški sienlaikraščiai. Dimanovos kaime veikė 
vienintelė Gudijoje lietuviška vidurinė mokykla, kurioje dėstytas 7 
metų lietuvių kalbos kursas. Minske prie pedagoginio technikumo 
buvo įsteigtas skyrius lietuviams mokytojams ruošti. Maskvoje 1921 
m. įkurtame Vakarų tautinių mažumų komunistiniame universitete 
(rengė partinius kadrus) buvo lietuvių sektorius, kuriame 1921—1936 
m. mokėsi apie 330 žmonių, tačiau daugiausia atvykusių iš Lietuvos. 
Jį baigė I. Gaška, K. Pieikšas, M. Šumauskas, M. Chodosaitė ir kt. 
Dėstė V. Kapsukas, K. Preikšas, J. Vitas, P. Eidukevičius ir kt. Buvo 
mokoma lietuvių ir rusų kalbomis. 

Apie 1930 m. bolševikų politika tautinių mažumų atžvilgiu pakito. 
Prasidėjo tautinė priespauda, persekiojimas, intensyvus rusinimas. 
Bet kokia lietuviška (komunistinė) veikla apie 1936 m. buvo nutraukta. 
Areštai, trėmimai, žudynės... Siautėjo brutalus valstybinis ateizmas, 
visuotinis teroras. Vaikai sekė ir išdavinėjo tėvus. Uždarytos visos 
lietuviškos mokyklos. Ištremti ar įkalinti mokytojai. Nustojo ėjęs 
„Raudonasis artojas“, „Priekalas“, išnyko kita spauda. Dingo lietuviš- 
ki vadovėliai. Uždraustos radijo laidos. Panaikinti buvę lietuviški ar 
pusiau lietuviški kolchozai. Tremtinių palikuonis imta vėl tremti, šį- 
kart jau į atšiauriausias vietas, prie Arktikos ir pan. Laisvėje nebuvo 
palikta nė vieno žymesnio lietuvio. Beveik visi sunaikinti, sušaudyti 

ir proletariniai rašytojai, net tie bolševikai, kuriuos valdžia iškeitė kaip 
politinius kalinius su Lietuvos vyriausybe. Likviduotas Gudijos Mokslų 
akademijos lietuvių sektorius. Akademikai S. Matulaitis ir V. Ser- 
benta areštuoti ir išvežti. Vyko absurdiška agitacija prieš nepriklauso- 
mą Lietuvą. Buvo pjudomi vieni žmonės prieš kitus. Suimtuosius turėjo 
viešai pasmerkti. Paskui ateidavo smerkėjų eilė. Z. Aleksa-Angarietis 
„palydėjo“ į kalėjimą varpininką S. Matulaitį, bet greit ir pats ten atsi- 
dūrė ir po kankinimų buvo sušaudytas prieš pat okupuojant Lietuvą. 

Emigracija iš nepriklausomos Lietuvos į kitas šalis po I pas. karo 
iš pradžių buvo nežymi. Padidėjo nuo 1925 m. Ypač gausi tapo 1926— 
1931 m. Iš viso tarp I ir II pas. karų išvyko apie 100 tūkstančių žmonių. 
Daugelis tikėjosi užsidirbę pinigų grįžti namo. Tačiau grįžo tik dalis. 
Kiti liko gyventi svetimose šalyse. Su ankstesniais emigrantais užsie- 
nyje iš viso tada gyveno gal arti milijono lietuvių, iš kurių tik apie pusę 
bemokėjo lietuviškai. 

Daugiausia lietuvių išeivių gyveno Jungtinėse Amerikos Vals- 
tijose. Matyt, jų ten būta apie 600 tūkstančių, daugiausia seni emigran- 
tai, nes nuo 1921 m. įvažiavimą į JAV labai suvaržė. Jie telkėsi Pensil- 
vanijos, Ilinojaus, Masačiusetso ir Niujorko valstijose (apie 6874). 
Gyveno paprastai prie anglių kasyklų ir pramonės centruose, vietomis 
ištisais kvartalais. Turėjo savų parduotuvių, kepyklų, siuvyklų, kir- 
pyklų ir t. t. Dirbo kaip paprasti darbininkai, kiti griebėsi verslų, 
buvo ir gerokai praturtėjusių. Turėjo įsisteigę apie 150 savų parapijų, 
per 70 mokyklų. Būrėsi į organizacijas, kurios prisidėjo prie nepriklau- 
somos Lietuvos kūrimo: rūpinosi tarptautiniu Lietuvos pripažinimu, 
Vilniaus byla, šelpė pinigais gimines Lietuvoje. Turėjo gausią lietuviš- 
ką spaudą: leido 4 dienraščius („Draugas“, „Laisvė“, „Vilnis“, „Nau- 
jienos“) ir keliasdešimt kitų laikraščių bei žurnalų. Nepaisant viso to, 
sunku buvo sustabdyti jų nutautėjimą. Daug tėvų su vaikais šeimose 
kalbėjo angliškai. Lietuvių kalba sparčiai nyko. Spaudoje šalia lietu- 
viško teksto imta dėti fragmentus angliškai, kad nenutrūktų bendra- 
vimas su tais tautiečiais, kurie lietuviškai nebesuprato. 


JAV lietuvių spaudos darbuotojai atidžiai stebėjo kalbos kultūros 
darbą Lietuvoje, stengėsi perimti ir vartoti naujoves. Bet apskritai 
ten vyravo ikikarinė lietuvių kalba su dar senesnių laikų priemaišomis. 
Antai žodis moteris buvo vartojamas 'žmonos* reikšme, svetainė reiškė 
"salę", moksldinė — "mokyklą", ypata — "asmenį", prėkė — "kainą", 
kūrė — "karą", stubdi — "namą", valstiją — "valstybę" ir t. t. Įvairia- 

tarmių emigrantų šnekamoji kalba3“ pasižymėjo dideliu įvairumų, 
variantiškumu. Ryškėjo tarmių niveliacija, bet kartu ir jų ypatybių 
painiojimas, sumišimas. Antai dzūkas pavartodavo žemaitišką veiks- 
mažodį befgti "baigti", žemaitis — dzūkišką tariamosios nuosakos 
formą būtau būčiau" ir pan. Šiaip jau buvo vengiama ryškiųjų tarminių 
ypatybių: dzūkavimo, an tipo junginių siaurinimo (iš čia radosi pagūnda 
"pagunda" tipo hipernormalizmų), žemaičiavimo ir pan. Išliko daug 
atsineštų iš Lietuvos slavizmų, kuriuos pačioje Lietuvoje tada jau veng- 
ta vartoti, tokių kaip savaitės dienų pavadinimai pūnedėlis “pirmadie- 
nis', ufdrnykas “antradienis', seredd "trečiadienis" ir t. t. Stiprią įtaką 
JAV lietuvių kalbai darė anglų kalba. Kiečiau tarti minkštieji priebal- 
siai, aspiruoti sprogstamieji ir pan. Įsigalėjo gausūs leksikos angliciz- 
mai, pvz., ambrėla “skėtis' (an. umbrella), bdisikelis "dviratis" (bicycle), 
bėisas “berniukas' (boy), bolas "sviedinys" (ball), būčeris “mėsininkas" 
(butcher), divėrsas "skyrybos" (divorce), drdiveris "vairuotojas" (driver), 
drūgštoris "vaistinė" (drug-store), frėntas "draugas" (friend), futbolis 
"futbolas" (football), hūuzas, duzas "namas" (house), kūras “automobi- 
lis* (car), lėiberis “darbininkas" (Ilaborer), mėnkė "beždžionė" (monkey), 
mėtorsaikelis “motociklas? (motorcycle), mūnšainas "degtinė" (moon- 
shine), Ofisas "įstaiga" (office), pėdė "atlyginimas' (pay-day), pikčeris 
“paveikslas" (picture), piknikas, pitnikas “pobūvis* (picnic), prėisas 
"kaina" (price), rėinkautis, rėinkotis “lietpaltis' (raincoat), saliūnas 
“užkandinė" (saloon), stdilas “stilius, mada' (style), šipas "laivas" (ship), 
šūsas "batai" (shoe), tyčeris 'mokytojas' (teacher). Jie buvo stipriai adap- 
tuojami, panaudojamos lietuviškos žodžių darybos priemonės, pvz., 
leidukė "panelė" (lady), misėlė “t. p.' (miss), bučėrninkas “"mėsininkas" 
(šalia būčeris), apčenčiuoti “apmainyti' (change), tegul apsivūčina "tegul 
apsižiūri' (watch), už paėlpinimą atsiskvėrysiu “už pagalbą atsilyginsiu' 
(help, sguare), vaikai plėisina “v. žaidžia' (play). Plg. veiksmažodžių 
bendratis dlpinti "padėti" (help), bildinti "statyti" (build), drdivinti “vai- 
ruoti automobilį (drive), fylinti "jausti" (feel), frentduti "draugauti" 
(friend), kypinti laikyti" (keep), rėninti, rūninti 'bėgti' (run), nekė- 
rinti "nekreipti dėmesio" (don't care). Gausu angliškų frazeologizmų, 
kalkiavimo atvejų, pvz., jis rėnina štorą 'apsipirko' (he runs a store), 
šaltį pagduti “persišaldyti' (to catch cold), pūsė po šešių “pusė septynių" 
(half past six), septyni dziegoriaus “septinta valanda' (seven o0'clock) 


** Ją aptarė A. Senas (Senn) straipsnyje „Einiges aus der Sprache der Ameri- 
ka-Litauer“ // Studi Baltici. Roma, 1932. T. 2. P. 35—58. 

ir pan. Labai įsigalėjo žodeliai (angliškai tariami) yes "taip", no "ne", 
sure "tikrai, žinoma", well “gerai, puiku'. Angliškų tikrinių vardų adap- 
tacijos pavyzdžiai: Grinddunė “Grand Avenue", Nūjorkas 'New York", 
Najėvenas "New Haven', Voėterburis, Vėrberis, Vėrbelis, Volberis 
“Waterbury'. Nuo III-IV dešimtmečių imta anglinti pavardes, pvz., 
Valys virto Wallis, Kavaliūuskas — Cowl, Kalvėlis — Smith ir pan. 

Kanadoje tarp I ir II pas. karų lietuvių buvo nedaug, gal apie 10— 
15 tūkstančių. Jie čia atvykdavo stengdamiesi prasmukti į JAV. Pasi- 
likdavo mažuma. Vykdavo į kitas šalis. Daugiausia gyveno Monrea- 
lyje, Toronte, Hamiltone. Turėjo kelias draugijas, Monrealyje savo 
bažnyčią, leido kelis laikraščius. 

Įvedus JAV emigrantų kvotą, daugiausia lietuvių patraukė į Pietų 
Ameriką, ypač Braziliją, Argentiną, Urugvajų. Ten lietuviška veikla 
pagyvėjo įsteigus Lietuvos konsulatus. Brazilijoje įsikūrė net per 50 
tūkst. lietuvių, daugiausia San Paulo (Sao Paul) mieste. Įsteigė savo 
parapiją, 4 mokyklas. 1937 m. ėmė leisti laikraštį „Brazilijos lietuvis“, 
vėliau „Lietuvis“ ir kt. Masinė emigracija į Argentiną vyko 1925— 
1931 m. Ten apsigyveno apie 30 tūkstančių. Įsteigė lietuvių namus, 
porą mokyklų. Leido „Švyturį“, „Argentinos lietuvių balsą“. Urug- 
vajuje apsistojo apie 10 tūkst. lietuvių. Montevidėjuje jie turėjo savo 
mokyklą. Po keletą šimtų lietuvių apsigyveno Kuboje, Meksikoje ir 
kitose Centrinės bei Pietų Amerikos šalyse. Visa tai sudarė naują lie- 
tuvių išeivių sluoksnį, dar nespėjusį pastebimiau pakeisti atsivežtosios 
kalbos. Vis dėlto jų laikraščiuose ir kitoje spaudoje jau galima buvo 
jausti šiokią tokią ispanų arba portugalų (Brazilijoje) kalbų įtaką. 

Iš Vakarų Europos šalių tarpukario laikotarpiu daugiausia 
lietuvių gyveno Didžiojoje Britanijoje, ypač Škotijoje, iš viso gal apie 
10—20 tūkstančių. Jie turėjo savo parapiją, leido „Išeivių draugą“. 

Į Palestiną buvo išsikėlę per 10 tūkst. Lietuvos žydų. Dar daugiau 
jų gyveno Pietų Afrikos Respublikoje (priskaičiuojama net 65 
tūkstančiai). Būta ten ir kelių šimtų lietuvių. Daugiau jų gyveno Aus- 
tralijoje (apie tūkstantį), kažkiek Kinijoje bei Mandžiūrijoje 
(apie porą šimtų). Kitur — visai nedaug. 

Lietuvos vyriausybė rūpinosi išeiviais. 1932 m. buvo įkurta Draugija 
užsienio lietuviams remti. Ji labiausiai rūpinosi išeivijos lietuvių kalbos 
ir apskritai lietuvybės palaikymu, rėmė jos kultūrinę veiklą. 1935 m. 
Kaune įvyko Pasaulio lietuvių kongresas. 1933—1938 m. buvo išsiųsta 
vien Brazilijos lietuviams 240 tūkstančių litų, Argentinos lietuviams — 
152 tūkst.. Urugvajaus — 40 tūkst. 

Bendrinės kalbos ugdymas 


Bendrieji dalykai. Amžiais persekiotai lietuvių kalbai nepriklauso- 
moje Lietuvoje buvo sudarytos sąlygos normaliai rutuliotis. Išnykimo 
pavojus nebegrėsė. Pašalintas brutalus kišimasis iš šalies. Apsaugota 
nuo dirbtinės kitų kalbų intervencijos. Lietuvių kalbos raida darėsi 
vis natūralesnė, nevaržoma. Valstybė ėmė ja rūpintis. Pritaikyta admi- 
nistracijai ir raštinei. Sukurta reikalinga terminija. Standartizuoti 
posakiai. Pradėta vartoti visų pakopų mokyklose, kultūros ir mokslo 
įstaigose. Visam tam reikėjo didelių pastangų. Susidurta su nemažais 
sunkumais. Iš pradžių trūko žodynų, gramatikų, vadovėlių, lingvisti- 
nės literatūros. Svarbiausia, nepakako kvalifikuotų kalbos ugdytojų. 
Dėl to nemaža tūpčiota vietoje, blaškytasi. Kalbos kultūros dalykai 
iškildavo kiekviename žingsnyje. Kartais būdavo perdėtai skrupu- 
lingai reaguojama. Kildavo emocijų, ne visuomet vaisingų diskusijų, 
pavyzdžiui, tarp kalbininkų ir rašytojų. Bet ir jos padėdavo išsiaiškinti 
kilnius bendrinės kalbos ugdymo tikslus ir būdus. 

Tuoj po I pas. karo lietuvių kalbotyrą ištiko didžiulė nesėkmė. 1924 m. 
netikėtai susirgus ir mirus K. Būgai, klestėjęs Lietuvoje kalbos moks- 
las staiga apmirė. Kauno universitete nebuvo kam dėstyti lingvistikos 
disciplinų. Daug tikėtis iš paliegusio J. Jablonskio buvo nerealu. Jo 
darbo tęsėjas J. Balčikonis — geras kalbos praktikas, bet ne teoreti- 
kas. Suskasta kviestis specialistų iš užsienio. Į Kauną atvyko šveicarai 
A. Senas (Senn), F. Brenderis ir kiti. Studijuoti į Vokietiją išsiųsti gabūs 
jaunuoliai P. Skardžius ir A. Salys. Tik šiems grįžus apie 1930 m. pra- 
sidėjo kalbotyros renesansas. 

Mokslinio darbo sąlygos Lietuvoje sparčiai gerėjo. Kaupėsi ling- 
vistinė literatūra, gausėjo archyvai, medžiagos rinkiniai, kartotekos. 
Universitetą baigė gerai parengti lituanistai. Lietuvių kalbos tyrimas 
darėsi organizuotas, nebeatsitiktinis. Kūrėsi mokslinės draugijos. 
Gausėjo tiriamųjų darbų. Pasirodė tęstinių leidinių, iš kurių lingvisti- 
kai svarbiausias „Archivum philologicum“ (nuo 1930 m. išėjo 8 tomai). 
Jame bendradarbiavo ne vien Lietuvos, bet ir užsienio šalių kalbinin- 
kai. Imta publikuoti (kartu su kitų šalių specialistais) senuosius lietuvių 
kalbos paminklus, tarmių aprašus. Pradėta nuo senųjų raštų chresto- 
matijų ruošimo“'. 1922 m. pasirodė fotografuotiniai M. Mažvy- 


“7 Biržiška M. Rinktiniai mūsų senovės raštai. K., 1927; Gerullis J. Senieji 
lietuvių skaitymai. I dalis: Tekstai su įvadais. K., 1927. Ypač svarbi pastaroji, 
ja plačiai naudojamasi ir mūsų dienomis. 

do?*, 1926 m. M. Daukšos „Postilės“??, 1929 m. K. Sirvydo „Punktų sa- 
kymų“*?, 1939 m. M. Petkevičiaus „Katekizmo““*! leidimai. Daug litua- 
nistikos studijoms davė tautosakos kaupimas (E. Volteris, K. Būga, 
A. Sabaliauskas, V. Mickevičius-Krėvė ir kt.), labai suintensyvintas 
į darbą įtraukus mokytojus, moksleivius, kaimo inteligentus, įsteigus 
Tautosakos komisiją (1930), Lietuvių tautosakos archyvą (1935), ėmus 
leisti „Mūsų tautosaką“ (1930—1936), „Tautosakos darbus“ (1935— 
1940). Labai suintensyvėjo gyvosios kalbos, tarmių tyrimas, organi- 
zuotas daugiausia A. Salio. Į darbą įtraukti studentai. Savo gimtąsias 
šnektas ištyrė ir aprašė P. Jonikas (Pagramantis)**, P. Bagdonas (Ūž- 
ventis), E. Mikalauskaitė (Rudamind), I. Matusevičiūtė (Baftininkai) 
ir kiti. K. Vėlyvis aprašė kapsų šnekos ribas, A. Ankudaitė-Plioplienė 
parengė darbą apie griežčio vardus tarmėse, A. Ašmantas — apie prie- 
sagas -ingas, -inis ir -iškas, M. Jurkynas — apie lietuvių pavardes, 
jų kilmę ir slavinimą. Buvo organizuotas didžiojo lietuvių kalbos žo- 
dyno rengimas (J. Balčikonis), nepaprastai išaugo jo kartoteka. Imtasi 
vardyno duomenų kaupimo, kartotekų sudarymo (K. Alminauskis 
ir kt.). Visa tai skatino giliai studijuoti lituanistiką, išsamiai tirti lie- 
tuvių kalbą, jos istoriją. Pasirodė kapitaliniai P. Skardžiaus, A. Salio, 
vėliau ir P. Joniko darbai, kurie bus aptarti kalbant apie šių moks- 
lininkų veiklą. 

Mokslinės lietuvių kalbos studijos sudarė patikimą bazę kalbos 
praktikos klausimams spręsti. Iš pradžių daugiausia reiškėsi kalbotyros 
mokslų nėję ar nedaug jos studijavę gimtosios kalbos mėgėjai. Todėl 
pasitaikydavo neapgalvotų, nepagrįstų rekomendacijų. Būta perdėto 
purizmo tendencijų. Ypač daug rašyta lictuvių kalbos mokymo, jos 
metodikos klausimais, kurie buvo aktualūs ir vėliau. Daug tokių straip- 
snių pasirodė „Švietimo darbe“ (1920—1930), įvairiuose kituose laikraš- 
čiuose bei žurnaluose. Svarbesni autoriai: A. Busilas, P. Būtėnas, 
J. Gobis, A. Iešmanta, V. Kamantauskas, Z. Kuzmickis, J. Lazaus- 
kas, P. Mašiotas, S. Matjošaitis-Esmaitis, P. Meškauskas, J. Murka, 
J. Norkus, J. Talmantas, J. Trinkūnas, M. Vasiliauskas, A. Vireliūna s 


3» Mažvydas. Seniausieji lietuvių kalbos paminklai iki 1570 metams / Spaudai 
parūpino Dr. Jurgis Gerullis. K., 1922. 

8 Daukšos Postilė. Fotografuotinis leidimas. K., 1926. 

4 Specht F. Šyrwids Punktay sakimu. Gėttingen, 1929. 

41 1598 m. Merkelio Petkevičiaus katekizms. 2-s leidimas (fotografuotinis, parengė 
J. Balčikonis). K., 1939. 

*2 Darbas išleistas: Jonikas P. Pagramančio tarmė. K. 1939, 

ir kt. Ypač rūpintasi moksleiviams ir jaunimui skiriamų knygų kalbos 
taisyklingumu. Švietimo ministerijos knygų tikrinimo komisija žiūrė- 
jo, kad į mokyklų bibliotekas nebūtų įsileidžiama knygų, parašytų 
netikusia kalba. 

Iš I dešimtmetyje pasirodžiusių apibendrinamojo pobūdžio darbų 
pirmiausia minėtinas P. Meškausko „Lietuvių rašomosios kalbos vado- 
vėlis“ (I d. 1926, II d. 1928) — didžiausias iš iki tol išleistų lietuvių 
kalbos mokomųjų darbų, sekė Jablonskiu. V. Kamantauskas 1928 m. 
išleido labai reikalingą „Trumpą kalbos netaisyklingumų ir barbariz- 
mų žodynėlį“, turėjusį tam tikrų trūkumų, tada sunkiai išvengiamų. 
Dar nurodytina A. Vireliūno knyga „Mūsų kalbos ugdymas“ (1925), 
skirta bendriesiems kalbos ugdymo strategijos klausimams, pirmasis 
teorinis kalbos kultūros darbas, šiaip jau pasižymėjęs perdėtu svetimy- 
bių vengimu, net purizmo apraiškomis. 

Apie 1930 m. lietuvių kalbos mokslo ir praktikos baruose pradėjo 
stipriai veikti grįžę iš užsienio studijų P. Skardžius ir A. Salys. Daug 
rūpesčių jiems kėlė bendrinės kalbos būklė, aiškių norminimo kriterijų 
stoka, prieštaringas tų pačių kalbos reiškinių vertinimas, skirtingi, 
vienas kitam prieštaraujantys teikimai. Reikėjo taikytis prie pakitusio 
gyvenimo, tvarkyti rašybą. Teko kodifikuoti ne vien rašomąją kalbą 
(tai daryta ir anksčiau), bet ypač šnekamąją, visiškai apleistą bendrinę 
tartį. Laukė dideli leksikos, pirmiausia terminijos, tvarkymo darbai. 
Taisytina buvo laikraščių, žurnalų, įvairių leidinių bei knygų kalba. 
Verkiant reikėjo rūpintis kalbos funkcionavimu mokyklose, teatre, 
radiofone ir kt. Visiems šiems darbams atlikti, apskritai kalbininkų 
veiklai koordinuoti reikėjo kokio nors centro, specialios institucijos 
ar bent spaudos organo. 

Iš pradžių buvo dedamos viltys į Universiteto Humanitarinių mokslų 
fakultetą, bet greit juo nusivilta. Fakulteto vadovybė nepaisė kalbos rei- 
kalų. 1925 m. susiorganizavusi Kalbos draugija irgi nedaug tenuveikė ir 
greit iširo. P. Skardžius 1930 m. pradėjo leisti „Kalbą“, galėjusią kon- 
centruoti veiklą. Tačiau jos pasirodė tik 3 numeriai. Pagaliau 1933 m. 
ėmusi eiti „Gimtoji kalba“ atitiko poreikius ir įsitvirtino visuomenė- 
je. Jai buvo lemta išvaryti gilią vagą mūsų bendrinės kalbos tvarkymo 
bei tobulinimo dirvonuose. 

Po dvejų metų (1935) susikūrė Lietuvių kalbos draugija ir ėmė 
vadovauti visai kalbininkų veiklai, pavertė „Gimtąją kalbą“ savo or- 
ganu. Taip atsirado pirmoji pojablonskinė lietuvių kalbos kultūros 
mokykla, lėmusi tolesnį bendrinės kalbos tvarkymą, jos raidą. 

„Gimtoji kalba“ buvo nedidelis periodinis leidinys, skirtas prakti- 
niams bendrinės kalbos reikalams. Kasmet išeidavo po 10 numerių. 
Redakcinę komisiją sudarė S. Čiurlionienė, V. Kamantauskas ir 
A. Salys. Vėliau buvo papildyta, keitėsi. Nuo 1935 m. daugiausia dirbo 
P. Skardžius ir A. Salys. Atsakomaisiais redaktoriais buvo 1933— 
1936 m. J. Talmantas, 1936—1938 m. L. Dambrauskas (Dambriūnas), 
nuo 1938 m. P. Jonikas. Pirmuosius dvejus metus „Gimtoji kalba“ 
sunkiai egzistavo. Prenumeratorių tebuvo apie tūkstantį. Galėjo ir 
visai sužlugti. Tik 1935 m. įkūrus Lietuvių kalbos draugiją ir „Gimtąją 
kalbą“ padarius jos organu, reikalai ėmė sparčiai gerėti. Buvo įvesti 
populiarūs skyriai „Klausimų kraitelė“, „Spaudos apžvalga“, „To 
betrūko!“ ir kt. Imta skelbti ne vien praktikos, bet ir teorijos straips- 
nius. Leidinys populiarėjo. Prenumeratorių skaičius pašoko iki 10 
tūkstančių. Sėkmę lėmė redakcijos blaivi pažiūra į kalbos reiškinius, 
dalykiška bendrinės kalbos tvarkymo veikla. 

Vėliau bolševikų reikšta kritika, esą „Gimtoji kalba“ skleidusi perdėto purizmo 
tendencijas, yra grynas prasimanymas. Tokių tendencijų iš tikrųjų nebuvo. Siekta 
kalbos grynumo, kovota su barbarizmais, svetimomis konstrukcijomis, kelti aikštėn 
ir propaguoti jų lietuviški atitikmenys. Kokio nors perdėto purizmo „Gimtojoje 
kalboje“ reikėtų ieškoti nebent su mikroskopu, o taip bolševikų ir buvo daroma. 
Beje, ir pati purizmo sąvoka tada buvo suprantama iškreiptai — matyta vien tai, 
kas neigiama. 

Su „Gimtąja kalba“ glaudžiai susijusi Lietuvių kalbos draugija 
(LKD) turėjo tikslą pažinti, tirti bei tobulinti lietuvių kalbą, didinti 
visuomenėje bendrinės kalbos mokėjimą. Jos steigėjai buvo K. Almi- 
nauskis (Alminas), J. Balčikonis, J. M. Laurinaitis, J. Talmantas ir, 
žinoma, P. Skardžius su A. Saliu. Pirmuoju pirmininku tapo P. Skar- 
džius. Draugijoje buvo svarstomos bendrinės kalbos stabilizavimo 
ir taisyklingumo problemos, kovojama su rašomosios ir šnekamosios 
kalbos negerovėmis, aptariami rašybos, vardyno ir kiti reikalai, ren- 
giami reformų projektai. Veikė 5 sekcijos: terminijos, viešosios, spau- 
dos, mokyklinės ir emigrantų kalbos. Veikliausia — terminijos sekcija. 
1939 m. Draugija išleido „Kalbos patarėją“, paruoštą L. Dambrausko, 
redaguotą A. Salio ir P. Skardžiaus. Ši knyga išleista 12 tūkstančių 
egzempliorių tiražu, dar ilgai ir pokario metais buvo gana patikimas 
vadovas, veikęs mūsų visuomenę. 

Draugija liovėsi egzistavusi 1941 m. Buvo emigrantų atgaivinta VFR ir po 5 
metų JAV. Kurį laiką leido ir „Gimtąją kalbą“. Ypač aktyviai dirbo Čikagos skyrius. 


Lietuvoje tada jos atgaivinti nebuvo įmanoma. Tai padaryta tik 1990 m., prasidėjus 
atgimimo sąjūdžiui. 


265 


Nuo 1928 m. kelta mintis steigti valdžios išlaikomą specialų tiriamą- 
jį institutą, kuris rūpintųsi mokslinėmis lietuvių kalbos ir viso to, kas 
susiję su lietuvybe, studijomis, įteisintų bendrinės kalbos normas, 
darytų jas visiems privalomas. Visuomeninės organizacijos tokių 
funkcijų vykdyti negalėjo. Toks Lituanistikos institutas (pavadintas 
A. Smetonos vardu) buvo įkurtas tik 1939 m. Kaune su Lietuvių kal- 
bos skyriumi. Bazę sudarė Lietuvių kalbos žodyno redakcija, Pavar- 
džių ir vietovardžių komisijos, Vytauto Didžiojo universiteto fonetikos 
laboratorija ir Lietuvių tautosakos archyvas. 

Teoriniai pagrindai. Iš pradžių bendrinės kalbos norminimo bei 
tvarkymo teoriniai pagrindai gerokai įvairavo. Vieni kalbininkai, sek- 
dami Jablonskiu, bendrinę vartoseną rėmė liaudies kalba, kiti— atsi- 
tiktiniais savo aplinkos pavyzdžiais, treti bendrinėje kalboje ieškojo 
logiškumo. Buvo ir kitokių nusistatymų. Neretai klaida laikyta tai, 
kas iš tikrųjų priklausė kalbos normai. Lietuvių kalbos draugija nuolat 
svarstė bendrinės kalbos kodifikavimo problemas, aptarinėjo jos raiš- 
kos priemonių gausinimo šaltinius, būdus bei faktų atrankos kriterijus. 

1936 m. Draugija nustatė tokius svarbiausius teorinius principus: 

Lietuvių bendrinė šnekamėji ir rūšomoji kalba yra idealioji kalba, 
kurios turi siekti visi lietuviai. 

Bendrinės kalbos garsynas ir kaityba remiasi vakarų aukštaičių šnek- 
tomis, o ne visų tarmių bendrybėmis, bet žodyno ir sintaksės dalykai 
gali būti imami iš visų tarmių. 

Bendrinės kalbos svarbiausias kriterijus yra dabartinė jos vartosena. 

Kiekvienam bendrinėje kalboje vartotinam dalykui nustatyti turi 
būti remiamasi visos lietuvių kalbos, ne atskirais individualiais ar atsi- 
tiktiniais pavyzdžiais. 

Kai gyvojoje kalboje kurios nors formos įvairuoja, bendrinei kalbai 
turi būti parenkamos įprastinės patogesnės ir vaizdingesnės. 

Svetimybės, kurios gali būti lengvai pakeičiamos, bendrinei kalbai 
neteikiamos kaip norminės. 

Grožinėje literatūroje gramatinės normos turi būti suderinamos 
su rašytojo individualaus stiliaus reikalavimais. 

Sprendžiant bendrinės kalbos taisyklingumo klausimus, loginis dės- 
ningumas negali būti taikomas visu griežtumu (plg. „nelogiškus“ pa- 
sakymus didėsnė pūsė, Nėmunas eina, perkūnas nūtrenkė). 

Norminės kalbos formos turi būti nustatomos atsargiai, remiantis 
kalbos duomenimis ir mokamai juos dorojant. 

Jablonskio liaudinis kalbos norminimo principas ir toliau buvo lai- 
komas labai svarbiu. Juo daugiausia praktiniame kalbos kultūros dar- 
be ir remtasi. Norėta neatitrūkti nuo gyvosios žmonių kalbos. Ką nors 
teikiant, stengtasi pagrįsti liaudine vartosena. Tačiau tasai principas 
aiškiai darėsi nebepakankamas. Imta vis labiau atsižvelgti į pačios 
bendrinės kalbos vartoseną. Tai daryta atsargiai, nes dažnai vartojama 
klaida gali virsti kalbos duomeniu. Reikėjo nustatyti kriterijus, kaip 
atskirti kalbos grūdus nuo pelų. 

Moderniosios kalbotyros, ypač Prahos lingvistinės mokyklos, vei- 
kiami kalbininkai ėmė vis labiau atsižvelgti į struktūrinį bei funkcinį 
kalbos pobūdį. Grynumo ir taisyklingumo kriterijai, kuriais daugiau- 
sia rėmėsi Jablonskis, liko ir toliau labai svarbūs, bet nebelaikyti vie- 
ninteliais. Imta ypač proteguoti kalbos tikslingumą. Žiūrėta tikslo, 
kuriam vienu ar kitu atveju kalba skiriama. Vieni dalykai labiau tiko 
kasdieniniam bendravimui, kiti — mokslo kalbai, treti — grožinei 
literatūrai. Į tai negalima buvo neatsižvelgti. Atitinkamai ir norminimą 
teko kiek diferencijuoti. Be to, ne viską imta taisyti vienodai griežtai. 
Antai tas lietuviškas formas, kurios norminėmis kad ir nepripažintos, 
bet gyvojoje kalboje arba raštuose patikimai ir iš seno buvo varto- 
jamos, imta toleruoti, nebetaisyti, bet ir neteikti visuotiniam reikalui. 

1938 m. paskelbti svarbiausiais šie kalbos norminimo kriterijai: 
grynumas, taisyklingumas, būdingumas, tikslingumas ir estetišku- 
mas. Kalba turi būti gryna, turėti kuo mažiau svetimybių, ne daugiau 
negu būtinai reikalinga. Forma taisyklinga, jeigu atitinka kalbos 
raidos dėsnius, o tai lemia pastovi įprastinė jos vartosena. Būdin- 
gumą lemia kalbos raida pagal bendrąją jos dvasią ir tipiškus polin- 
kius. Tikslingumas reikalauja, kad kalba būtų pritaikyta savo tiks- 
lui, kuris veikia kalbos priemonių pasirinkimą. Teiktinos formos turi 
atitikti fonetikos, morfologijos, frazeologijos ir stilistikos dalykų es- 
tetikos reikalavimus. 

Remiantis šiais principais, buvo nustatomos kalbos kultūros darbo 
gairės, praktiškai tvarkoma bendrinė kalba. 

Bendrinė kalba ir tarmės. Jų santykis buvo sudėtingas. Bendrinė kal- 
ba vartota tik oficialiai, daugiausia raštu, kaip šnekamoji — bemaž 
tik miestuose, valdžios, švietimo ir kultūros įstaigose. Daug gy- 
ventojų, ypač provincijoje, kalbėjo tarmiškai. 

Bendrinė rašomoji kalba jau buvo kažkiek apdorota, sunorminta, 
nors ir joje svyravimų liko nemaža. Bendrinė šnekamoji kalba — 
labai įvairialytė, beveik visai nekodifikuota. Tarmės tebebuvo stiprios, 

niveliacijos ir bendrinės kalbos įtakos menkai paliestos. Tačiau toji 
įtaka tolydžio stiprėjo. Lemiamą vaidmenį atliko mokykla, kur jauni- 
mas buvo mokomas bendrinės kalbos. Šią kalbą populiarino valdžios 
įstaigos, vieši susirinkimai, teatras, radiofonas, meno saviveikla, taip 
pat bažnyčia, kariuomenė. Bendrine kalba buvo leidžiama visa spauda, 
grožinė ir mokslinė literatūra. Kaip prestižinės kalbos, jos išmokti 
siekė visi. Noras kalbėti „iš gramatikos“, prilygti išsilavinusiems žmo- 
nėms, slėpti savo „tamsumą“ ir buvo tasai svarbiausias psichologinis 
stimulas, kuris skatino bendrinės kalbos įtaką tarmiškai kalbančioms 
plačiosioms Žmonių masėms. 

Ne visi bendrinę kalbą mokėjo kaip reikiant. Daugelis tik stengėsi 
ją išmokti, šnekėdami jaukė bendrinės kalbos ir tarmių elementus, 
ypač viešoje aplinkoje, esant svetimiems žmonėms. Šiaip jau šeimoje 
ir su artimaisiais daugelis kalbėjo tarmiškai (ne vien kaime, dažnai ir 
mieste), nors ir su tam tikrais bendrinės kalbos elementais. Net moki- 
niai per pertraukas kaimo vietovėse kalbėjo tarmiškai. Baigę mokyk- 
las, jie pusėtinai pramokdavo reikšti mintis bendrine kalba raštu, bet 
jų šnekamoji kalba likdavo bemaž arba ir visai tarmiška. 

Sparčiau bendrinė kalba plito miestuose ir prie jų, ypač svarbesnių 
kultūros centrų. Jos įtakai lengviausiai pasiduodavo jaunimas, kuris 
greit tapdavo „dvikalbis“. Kalbant bendrine kalba labiausiai buvo 
vengiama ryškiųjų (skiriamųjų) tarmės ypatybių, k. a. dzūkavimo, an 
tipo junginių siaurinimo, žemaitiško afrikatų keitimo +, d priebalsiais, 
dvibalsių uo, ie žemaitiškų atitikmenų vartojimo ir pan. Dėl to atsiras- 
davo hipernormalizmų, kurie turėjo okazionalinį pobūdį, bet užfik- 
suoti ano meto dialektologų darbuose, pvz., (dzūkuojančiose šnektose) 
miestiččis "miestietis", tviekėlis “viniukas' (iš cviekėlis), vokiečis “vo- 
kietis', (rytų aukštaičių plote) trefikti galvą “trinkti g.', sankūs darbas 
“sunkus d.', (žemaičiuose) aviččės "avietės*, bičės "bitės', kūčės "katės", 
(pietų žemaičiuose) siuolas "siūlas", žiedi "žydi" ir kt. 

Dėl bendrinės kalbos įtakos bene greičiausiai kito tarmių žodynas. 
Greit įsivyravo nauji žodžiai, pvz., aAtstolis, nuovada, policija, seniūnas, 
valsčius, varžytinės, viršditis ir kt. Nyko barbarizmai, ypač jaunimo kal- 
boie: cvičką keitė vinis, čėsą — laikas, mūką — kančia, sklėpą — rū- 
sys ir t. t. 

Išmokta bendrinė kalba niekur, ypač provincijoje, nebuvo gryna, 


dažniausiai sklidina tarmės ypatybių. Išlikdavo tarmiška tartis, ypač 
vokalizmo kiekybės sistema. Trumpieji kirčiuoti balsiai paprastai bū- 
davo ilginami taip, kokie yra tarmėje. Panašiai ir nekirčiuoti ilgieji 

tarti tokio ilgumo, kokį turi tarmė. Šios ypatybės tebėra ryškios dar ir 
mūsų dienomis provincijos žmonių, net kai kurių inteligentų tartyje. 
Žemaičiams sunku būna atsikratyti tarmės šalutinių kirčių, su jais 
susijusios vokalizmo kokybės. Net gerai išmokusių bendrinę kalbą 
žmonių tartyje subtilios tarmiškos ypatybės visada išlieka. Labai sun- 
kiai išmokstama bendrinės kalbos priegaidžių. Jos būna tokios, kokios 
yra tarmėje. Dėl viso to lengva nustatyti, iš kurio krašto žmogus yra 
kilęs. Mažiau bendrinės kalbos pramokę visuomet vartoja daugybę 
gretutinių formų, pvz., /Iėdas || lūdas, pūntis || pūntis, vaikas || vūks 
ir pan. Ypač gausūs būna kirčiavimo dubletai. Tų žodžių, kurie iš 
tarmės nežinomi, ilguosius kirčiuotus skiemenis paprastai linkstama 
tarti su tvirtagale priegaide, pvz., aAiglai "anglai", veidrodis “vėidrodis? 
ir kt. 

Bendrinės kalbos ir tarmės sistemų elementai dažnai būna tarp 
savęs taip labai susipynę, kad nelengva vienus nuo kitų atskirti. Šios 
knygos autorius prisimena, kaip prieš II pas. karą pradinės mokyklos 
mokytoja, paklausta, kodėl forma šalyjė yra vietininkas, o šalin — 
prieveiksmis, sutriko ir išdrožė: „ne aš rašiau gramatiką“. Mat jos (kaip 
ir klausiusio mokinio) šnekta buvo tokia, kurioje iliatyvas tebėra 
linksnis. 

Vyko ir dialektų tarpusavio sąveika, sukelta įvairiatarmių Žmonių 
mišimo (vedybos, persikėlimas gyventi į kitos tarmės plotą ir pan.). 
Ypač tas procesas būna intensyvus tarmių pakraščiuose. Dėl jo randasi 
tam tikros pereinamos juostos su mišriomis skirtingų šnektų ypaty- 
bėmis, gausybe heterogeninių dubletų. Anuomet labai sparčiai aukštai- 
tėjo pietinis Žemaičių tarmės pakraštys, veikiamas ne tiek bendrinės 
kalbos, kiek kaimynų pietinių vakarų aukštaičių, kurių tarmė bemaž 
nesiskyrė nuo bendrinės kalbos. 

Vis labiau įsigalint bendrinei kalbai, visuomenėje formavosi nevieno- 
das požiūris į tarmes. Vieniems atrodė, kad jos trukdančios žmonėms 
bendrauti, kiti jas laikė kultūrinio atsilikimo požymiu. Dar kiti jose 
matė neišsenkamą bendrinės kalbos turtinimo šaltinį, jos gyvybės syvų 
teikėją. 

Iš tikrųjų nemaža bendrinės kalbos žodžių yra atėję iš tarmių. Žemai- 
čiai yra davę, pvz., žodžius apyvoka, dudra, ūvalynė, gardys, yda, kas- 
tinys, kiminai, kobinys, laidaras, luitas, mėnkė, ožkena, pokaitis, prūs- 
nos, pūga, sėtinjs, spėigas, strypas, švarkas, žiūžis ir daug kitų. Pavartę 
lietuvių kalbos atlaso I tomo žemėlapius*3, matome, kad dabar varto- 


8 Lietuvių kalbos atlasas. Leksika.'V., 1977. T. 1. 

jame nemaža tokių žodžių, kurių vakarų aukštaičių tarmės pietinė da- 
lis (kauniškiai) visai neturi, pvz., (vežimo) gaždys ir grąžulas, (javų) 
guba, (rato) įvorė, kibiras, mentūris, (duonos) papėntis, rūtlankis, sėti- 
njs, (ratelio) skriemulys, arba skridinjs, (rato) stipinas, troba, (arklo 
ar plūgo) verstuvė ir kt. Vietoj šių žodžių toje tarmėje paprastai varto- 
jami germanizmai ar slavizmai, pvz., kripės (vok. Krippe), arba droby- 
nos (1. drabiny) 'gardys', dyselys (vok. dial. disel) “grąžulas", maride- 
lis, mandeljs (vok. Mandel) 'guba', būkšas, arba bukšva, buksva (vok. 
Buchse) "įvorė", viedras (erdpo) "kibiras", stukas (vok. Stick) “toks 
ratlankis', gr(i)učkas, arba kr(ijūčkas (epyuka, Kpyuka) “sėtinys", 
stričkė, arba tricas (vok. Tritze) “skriemulys*, špykis (vok. dial. spike) 
“stipinas"', stubd (sva. stuba) "troba", palyčia (1. polica) “verstuvė", kar- 
tais kitokie lietuviški žodžiai ar hibridai, pvz., kryžiokėlis “menturis", 
žiaunė “papentis' ir kt. Kartais pietiniai vakarų aukštaičiai neturi 
bendrinėje kalboje vartojamo žodžio todėl, kad čia trūksta atitinkamos 
realijos, pvz., priepirtis, plaūtas, šustinis “toks valgis' ir kt. Bendrinėje 
kalboje vartojamus žodžius visais šiais atvejais dažniausiai randame ki- 
tose tarmėse arba Maž. Lietuvos raštuose, pvz., vežimo gardis vartoja 
žemaičiai, javų gubą — rytų aukštaičiai, šiauriniai šiauliškiai ir žemai- 
čių pakraštys, kibirą — Klaipėdos krašto senieji gyventojai (yra ir 
F. Kuršaičio žodyne), mentūrį — rytų aukštaičiai kupiškėnai ir jų kaimy- 
nai (irgi yra F. Kuršaičio žodyne), duonos papėntį — žemaičiai ir Klai- 
pėdos krašto aukštaičiai, rūtlankį — rytų aukštaičiai ir jų kaimynai, 
sėtinį — žemaičiai (yra F. Kuršaičio žodyne), skriemulį — rytų aukš- 
taičių panevėžiškių šiaurinė dalis, skridinį — šiauriniai šiauliškiai, 
rato stipiną — rytų ir pietų aukštaičiai, trobą — žemaičiai ir dalis 
pietų aukštaičių (yra F. Kuršaičio žodyne), arklo ar plūgo vefstuvę — 
žemaičiai, dalis rytų aukštaičių ir kt. 

Kai kurių tokių žodžių dabar lietuvių kalbos tarmėse, atrodo, iš 
viso nėra. Antai grąžulą atlaso duomenų rinkėjai aptiko tik viename 
punkte — Ketūrvalakiuose (Vilkaviškio rj.), bet tai gali būti ne tarmės 
žodis, nes ir akademinis Žodynas šį žodį pateikia tik iš raštų. F. Kuršai- 
čio žodyne jis įrašytas laužtiniuose skliaustuose, taigi ir Kuršaičiui 
nebuvo žinomas. Žodžio įvorė rinkėjai visai neužfiksavo, o akademinis 
žodynas jį pateikia (kaip technikos terminą) tik iš „Dabartinės lietuvių 
kalbos“ žodyno 1954 m. leidimo. 

Tokie pavyzdžiai rodo, kad bendrinės kalbos leksiką tarmės yra gero- 
kai pagausinusios. Tik tasai procesas tebėra neištirtas. Nustatyti, ko- 

kiais keliais ir kaip šie ir daugybė kitų žodžių pateko į bendrinę kal- 
bą — ateities tyrėjų uždavinys, kurį įvykdžius paaiškės ne viena mū- 
sų bendrinės kalbos kūrimosi istorijos paslaptis. Visa tai ir daugelis 
kitų priežasčių verčia domėtis tarmėmis, semtis iš jų labai reikalingų 
kalbos duomenų. Tai puikiai suprato ir anuomet kalbininkai. 

Visuomenėje pasitaikydavo ir parapinio patriotizmo apraiškų, kai 
kurią nors tarmę imdavo vertinti labiau už bendrinę kalbą. Bet toks 
požiūris plačiau neįsigalėjo. Su jomis vargu ar turi ką bendra anuomet 
pasirodę tarmiškai parašyti grožinės literatūros kūriniai, k. a. J. Būtėno 
„Sciklinės gonkos“ (1932), S. Anglickio redaguota prozos ir poezijos 
antologija „Žemaičiai“ (1938) ir kt. 

1925 m. kunigas K. Ambrazaitis išleido pietų žemaičių tarme religinį giesmyną 
„Grynai mūsiškai parašytų giesmių lobynas su natomis“, beje, keistą ne tiek dėl tar- 
mės, kiek dėl nepaprastos rašybos. 


Nei kalbos praktikai, nei mokslui šios ir panašios knygos pastebimos 
reikšmės neturėjo. 

Kalbos istorikai dar XIX a. suprato didelę tarmių reikšmę mokslui, 
ypač kalbos ir tautos praeičiai tirti. Juk jose glūdi daugybė archaiškų 
ypatybių, žilos senovės liekanų, reikšmingų ne vien lingvistikai. Todėl 
tarmėmis mokslininkai labai domėjosi ir jas tyrė. Nepriklausomos Lie- 
tuvos kalbininkai tarmių tyrimui skyrė ypač daug dėmesio. Labiausiai 
į tą darbą įsitraukė A. Salys. Jis Universitete skaitė dialektologijos 
kursą. Buvo geras fonetikos specialistas, 1929 m. tobulinęsis Hamburge. 
Kauno universitete įkūrė fonetikos laboratoriją. Vadovavo studentų 
diplominiams darbams iš dialektologijos. Sudarė detalią lietuvių tar- 
mių klasifikaciją, pagrindu paėmęs K. Jauniaus schemą. 1935 m. buvo 
išleistas rotatoriumi jo skaitomų paskaitų konspektas, kurio II patobu- 
lintas leidimas pasirodė Tiubingene 1946 m. Juose buvo pateikta 
smulki vakarų Lietuvos tarmių (žemaičiai, vakarų aukštaičiai) ypaty- 
bių analizė. Rytų Lietuva apžvelgta tik prabėgomis, nes tada iš ten dar 
labai trūko duomenų. Pats A. Salys, kaip Žemaitis, daugiausia tyrė 
gimtąją žemaičių tarmę. Reikšmingas jo vokiškai parašytas žemaičių 
tarmės ištakų tyrimas („Die žemaitischen Mundarten“), paskelbtas 
1930 m. „Tautos ir žodžio“ VI tome. Istorinei dialektologijai skirta 
jo studija „Kelios pastabos tarmių istorijai“ (Archivum philologicum, 
IV 21—34). Buvo pradėjęs ruošti lietuvių kalbos atlasą. Beje, dar anks- 
čiau tą darbą planavo K. Būga, sudaręs specialią anketą (Klausimų 
lapai Nr. 1—3). Tik netikėta Būgos mirtis viską sutrukdė. 

Dialektologijos srityje tarpukario laikotarpiu daug nuveikė Maž. 
Lietuvos mokslininkas Jurgis Gerulis (Georg Gerullis), profesoriavęs 
Vokietijos universitetuose. Jis kelias vasaras keliavo po Lietuvos Res- 
publiką ir tyrė tarmes. Su A. Saliu, P. Skardžiumi, E. Zyversu (Sievers) 
ir kitais specialistais svarstė lietuvių tarmių kirčiavimo ir priegaidžių 
problemas. Naudojosi modernia eksperimentinės fonetikos metodi- 
ka. Pritaikė lietuvių tarmių užrašymui Kopenhagoje 1925 m. fonetikų 
sudarytą transkripciją, kurios pagrindiniai principai ir dabar mūsų 
dialektologų tebevartojami. Viso to vaisius buvo svarbus veikalas 
„Lietuvių dialektologijos tyrimai“ (Litauische Dialektstudien), išleis- 
tas Leipcige 1930 m. Jame Gerulis detaliai aprašė bendrinės kalbos ir 
tarmių priegaides, taip pat vienuolikos svarbių šnektų garsyną. Tuo 
buvo padėtas solidus pagrindas moderniajai lietuvių dialektologijai. 

Švietimo ministerijos pavestas, Gerulis 1931—1933 m. Kaune vado- 
vavo dialektologijos kursams, kuriuose buvo mokomi mūsų jauni 
tyrėjai užrašinėti tarmių duomenis ir apskritai tarmių tyrimo metodikos. 
Mokymą tęsti sutrukdė nacių įsigalėjimas Vokietijoje, užblokavęs moks- 
linį bendradarbiavimą. Lietuvių tarmių tyrimo istorijoje kopenhaginė 
transkripcija ir Gerulio įdiegta metodika atliko reikšmingą vaidmenį. 


to-rg du mer (d-le atselė.k“ ni miolin“s 

anja tū-kst“ eiskūuodam“ sū-8“ mami-t“s 

žmuon's ktū-us 

Iniok/ bė.8“ tū-8* mū-m“ merga! (seltener merci“) Bė.rg- 
dam, sa-L“ 

drc) jūs nežėnuot mŠ.n“ mū-ma abdrė.skoš' terbūliems 
apšekabė.noš' bėt O0žB ss cerd-sn“ 


zoik's ė7 d-žs 
dūits grūžės žoikū-lis sak“ ėžot 
kok fi brūol jok“ tū-B“ rū-b d: di-c/ ėr nėgraž/ 
tėis atsa-|* ū-ž's Vėl md.n“ ū-dat“s abc ėn mon, nū šon is 
er Be“ dė.ntjūm 
4 td:m tūa-B“ graž/s kailū-l's 
zoikd-lis niek“ nebalsū-į* tik“ sū nį d: alsedu-ksiey 


somūnont' Bd-rn“ 


20 pav. Tekstas kopenhagine transkripcija 
272 


Kauno universitete tuo pagrindu buvo parašyti anksčiau minėti tar- 
mių aprašai. Pats Gerulis su žymiuoju norvegų baltistu Chr. Stangu 
šia metodika naudojosi aprašydami vadinamąją lietuvių žvejų šnektą 
Prūsuose“. Liko neišspausdintas Vilniaus krašto lietuvių (Zietelos, 
Lazūnų. Gervėčių) šnektų tyrimas, kurio rankraštis II pas. karo metu 
žuvo. Po karo buvo paskelbta tik Zietelos šnektos fragmentų, tuomet 
užrašytų kartu su juo tyrusio Chr. Stango*“. Kopenhagine transkrip- 
cija E. Zitigas (Sittig) dar 1928—1929 m. paskelbė lietuvių tarminių 
tekstų pavyzdžių. 

Iš kitų dialektologų dar minėtinas šveicaras A. Senas (Senn), tuoj 
po I pas. karo profesoriavęs Kauno universitete ir dėstęs dialektolo- 
giją. Jis kiek įsitraukė į tarmių tyrimą, paruošė savo skaitomo kurso 
konspektą, paskelbė „Tautos ir žodžio“ IV tome straipsnius apie že- 
maičių dzūkus ir Mūšos upyno šnektas. Minėtinas jo mokinio P. Bū- 
tėno straipsnis apie rytų aukštaičių „pontininkų“ ribas, paskelbtas 
„Archivum philologicum“ III tome. 

Vokiečių baltistas F. Špechtas (Specht) išleido A. Baranausko 
dialektologinį palikimą, išsaugotą H. Vėberio“. Juo buvo labai pla- 
čiai naudojamasi užsienio kalbininkų indoeuropeistinėms studijoms. 
Estų lituanistas P. Aruma (Arumaa) ištyrė lenkų okupuoto Vilniaus 
krašto Gervėčių, Dievėniškių, Lazūnų ir Zietelos šnektas. 1930 m. 
Tartu mieste išleido jų tekstus su gramatinėmis pastabomis*?'. Lenkų 
kalbininkas J. Otrembskis (Otrebski) tyrė Tverečiaus šnektą ir 1932— 
1934 m. išleido dviejų tomų (planavo tris, 'antrasis liko neparašytas) 
Jos aprašą“, kuris laikomas didžiausiu ir išsamiausiu iš iki tol pasiro- 


“* Das Fischerlitauisch in Preussen von G. Gerullis und Chr. S. Stang. K. 
1933, 

“6 Stang Chr. S. Die litauische Mundart von Zasėčiai im Gebiet von Wilna // 
Norsk tidsskrift for sprogvidenskap. 1958. T. 18. P. 171—201. 

* Baranowski A. Litauische Mundarten. I: Texte aus dem Weberschen Nach- 
lass. Leipzig, 1920; II: Grammatische Einleitung mit Lexikalischem Anhang 
bearbeitet von F. Specht. Leipzig, 1922. 

* Arumaa P. Litauische mundartliche Texte aus der Wilnaer Gegend. Dorpat 
1930. Paskelbti tik svarbesni tekstai. Autorius jų turėjo daugiau. Po II pas. karo 
teko su juo susirašinėti ir pasirūpinti, kad tai, kas iki to laiko dar buvo išlikę 
(daugiausia juodraštiniai lauko užrašai), atsidurtų Vilniaus universiteto biblio- 
tekoje. 

“8 Otrebski J. Wschodniolitewskie narzecze twereckie. Częšč 1. Gramatyka. Kra- 
kow, 1934. Częšė 3. Zapožyczenia slowiaūskie. Krakow, 1932. Šią šnektą tyrė ir 
lietuvis A. Dundulis. Darbą baigė tik 1949 m. Vakarų Vokietijoje. Rezultatai 
nepaskelbti. 

džiusių vienos šnektos aprašų. Sov. Sąjungoje 1921—1926 m. buvo 
paskelbti N. Sokolovo“? ir B. Larino“? tyrimai, atlikti prieš I pas. karą 
ir jau kiek pasenę. 

Aptarti tarmių tyrimai gerokai išplėtė kalbinį akiratį ir leido teisin- 
gai reguliuoti bendrinės kalbos ir tarmių santykius, ugdyti bei puoselė- 
ti bendrinę kalbą. 

Rašyba. Vienas iš svarbiausių neatidėliotinų bendrinės rašomosios 
kalbos ugdymo uždavinių buvo rašybos suvienodinimas. Be to neįma- 
nomas norminamasis darbas, net grožinės literatūros kūrimas. 


Lietuvių rašybai nusistovėti didžiausią reikšmę turėjo J. Jablonskio 
1901 m. „Lietuviškos kalbos gramatika“, 1917 m. „Mūsų rašyba“, 
1919 ir 1922 m. „Lietuvių kalbos gramatikos“, taip pat K. Būgos 
1913 m. „Rašybos mažmožiai“ ir 1924 m. „Lietuvių kalbos Žodyne“ 
įdėta studija „Kirčio ir priegaidės mokslas“. 

I pas. karo metu, nesant Lietuvoje Jablonskio ir Būgos, įsigalėjo 
vadinamoji vilniškė rašyba, kuri buvo vartojama Lietuvių mokslo drau- 
gijos leidiniuose ir daugiausia rėmėsi Jablonskio darbais. Joje buvo 
nemaža prieštaringų dalykų, todėl pats Jablonskis, grįžęs į Lietuvą, 
ne ištisai jos laikėsi. Dar labiau nesilaikė K. Būga. Antai Jablonskis 
1915 m. rašė grįšta, lūšta, mezdamas, vezdamas, o 1918 m. jau grįžta, 
lūžta, mesdamas, vesdamas. Šiuo ir kitais atvejais svyravo daugiausia 
taikydamasis prie kitų asmenų pageidavimo. Būga su mažomis išlygo- 
mis laikėsi savo prieškarinės rašybos: grįšta, lūšta (< *grįž+-sta, 
*lūž+- sta), augštas, rūgštus (plg. augti, augesnis, rūgti), bjaurus, pjauti. 
Bet rašybos vienovės sumetimais ir Būga vietoj ankstesnių mezdamas, 
vezdamas (iš *met+ damas, *ved+ damas, plg. la. męzdams, vęzdams) 
po karo ėmė rašyti mesdamas, vesdamas, vietoj šįla, pyva (iš *šinla, 
*punva) — šyla, pūva. Kaip Būga rašė dalis lietuvių kalbininkų ir už- 
sienio lingvistai. 

Nors abu didieji kalbininkai — Jablonskis ir Būga — rašybos 
požiūriu taikėsi vienas prie kito, nuolaidžiavo, bet visuomenėje imta 
kalbėti apie atskiras jablėonskinę ir būginę rašybas, buvo pučiami jų 
skirtumai, apskritai didinama painiava. Tuo tarpu rašyba iš tikrųjų 
tėra susitarimo dalykas. Bet to susitarimo nebuvo. Kiekvienas rašan- 

* Cokon05» H. H. MKemaiiTaicKoe napevue nHTOBCKOrOo a35Iixa // Boponex- 

CkHH HCTOpHKO-apxe0N0rEvecKHhH BeCTHEK, 1921. C. 50—51. 


5 Japan b. A. MarTepaanti 0 nHTOBCKO4 AKaneKTOnNOraN // J3EIK K AHTe- 
paTypa, 1926. T. 1. C. 93-170, 

tysis tarėsi daug išmanąs ir atkakliai gynė savo nuostatas, nesitaikė 
prie kitų. 

Švietimo ministerija 1919 m. į mokyklas įvedė Jablonskio 1918 m. 
rašybą, kurią jis vartojo ir 1922 m. gramatikoje. Bet tai rašybai svyruo- 
jant ir pačiam Jablonskiui ne ištisai jos laikantis, vienovė bei sutari- 
mas visuomenėje negalėjo atsirasti. 1923 m. Švietimo ministerija pavedė 
rašybą tvarkyti Universiteto Humanitarinių mokslų fakultetui. Būgai 
dėl kitų darbų prie rašybos tvarkymo neprisidėjus, Fakultetas nieko 
nenuveikė. 

Rašybos klausimu spaudoje kilo atkakli polemika, kuri tęsėsi iki pat 
II pas. karo ir net po jo. Pasirodė daugybė straipsnių. Rašė kas išmanė 
ir kas neišmanė. Įsiliepsnojo aistros. Tarpukario laikotarpiu įdomių 
minčių rašybos klausimu yra reiškę A. Ašmantas, B. Babrauskas, J. 
Bagdonas, J. Balčikonis, S. Barzdukas, M. Biržiška, K. Būga, J. Burba, 
A. Busilas, J. Būtėnas, P. Būtėnas, S. Česūnas, S. Dabušis, A. Damb- 
rauskas-Jakštas, L. Dambrauskas (Dambriūnas), M. Durys, A. Gied- 
rius, L. Gira, M. Grigonis, J. Jablonskis, P. Jonikas, P. Jurgelevičius, 
A. Kairys, A. Kalnius, V. Kamantauskas, B. Kantvydis, J. Kardelis, 
J. Karosas, K. Kepalas, Z. Kuzmickis, J. Labokas, J. Lazauskas, K. 
Meškauskas, P. Misevičius, J. Murka, S. Naginskas, J. Norkus, A. Sa- 
lys, P. Skardžius, M. Stonys, I. Šeinius, J. Talmantas, M. Vasiliauskas, 
Vydūnas, A. Vireliūnas, J. Žiugžda ir kt. 

Kokių tik projektų nekelta. Buvo siūlymų nebežymėti balsių ilgu- 
mo (M. Grigonis ir kt.), bet jų greit atsisakyta supratus žalą prasmei, 
plg. virai : vyrai, ausis : dusys, pusti : pūsti, sūnus : sūnūs ir t. t. Kiti 
siūlė panaikinti 4, ę, 4, į raides, bet tuo atveju vėl būtų nukentėjusi 
prasmė, plg. arklį :arkly. Kai kas reikalavo nosines raides palikti 
tik žodžių galūnėse (kad nenukentėtų prasmė), o žodžių viduryje jų 
nerašyti (A. Busilas, J. Lazauskas ir kt.). Bet tuo atveju būtume netekę 
priemonės žymėti ilgųjų d, ė nekirčiuotuose žodžio vidurio skiemenyse, 
plg. ąžuolai, žąsį, pėrbręsti ir kt. Todėl ilgainiui tokių siūlymų buvo 
atsisakyta. Patį balsių ilgumą (dėl jo svarbos) norėta žymėti kitaip ne- 
gu iki tol. Antai Vydūnas tam reikalui numatė stogelį virš raidės. To- 
kių ir panašių projektų buvo daug ir įvairių. Kai kas net kūrė naujus 
alfabetus (kad ir lotyniškojo pagrindu), pvz., kun. K. Ambrozaitis 
tokiu išspausdino savo giesmyną. 

Įsiliepsnojus ginčams, Jablonskio iniciatyva Švietimo ministerija 
1929 m. sudarė Rašybos reformos komisiją. Jos pirmininku buvo pa- 
skirtas P. Skardžius, vėliau (išvykus į užsienį) — A. Salys, paskui juo 

vėl tapo P. Skardžius. Komisija daug ir rimtai dirbo: svarstė, ginči- 
josi, projektą nuolat tobulino. Buvo išstudijuota bemaž 400 metų 
lietuvių rašybos istorija (P. Joniko darbai). Apskritai siekta radikalios 
reformos. Norėta įvesti d, ė, i, ū raides ilgiesiems balsiams žymėti, 
kaip daro latviai. Buvo siūloma šiomis raidėmis žymėti tik prigimtinį 
balsių ilgumą, taip pat atsiradusį dėl n išnykimo, o po kirčiu a, e 
pailgėjimo (pvz., kūsa, nėša) rašte nežymėti. Priebalsius buvo siūloma 
rašyti pagal kilmę, bet palikti pagal tarimą aukštas, barzda, mėšlas, 
krislas, žaislas, lūšta ir pan. Sutikta rašyti mesdamas, vesdamas (deri- 
nantis prie bendraties) ir bidurus, piauti (dėl įpratimo). Priebalsių 
minkštumo žymėjimą siekta palikti tradicinį, atsisakyta siūlymų įsi- 
vesti specialias raides (pvz., K, £). Be kita ko, ta proga norėta pakore- 
guoti ir vieną gramatinę normą: vartoti prielinksnį bei priešdėlį in vie- 
toj į. Bet pastarasis siūlymas tik padidino visuomenėje triukšmą, ir jo 
atsisakyta. 

Parengtą gana radikalios rašybos reformos projektą Komisija pa- 
skelbė visuomenei svarstyti. Norėta elgtis „demokratiškai“. Tai ir su- 
žlugdė patį projektą. Visiems rėksniams įtikti buvo neįmanoma. Spau- 
doje rašė net per 80 Žmonių. Buvo ir kolektyvinių svarstymų, konfe- 
rencijų. Daugiausia triukšmo kėlė, garsiausiai rėkė tie, kurie mažiau- 
siai rašybos dalykus išmanė. Teko ir su jais skaitytis. Tartasi net aukš- 
čiausiose Respublikos instancijose, pvz., Prezidentūroje. Visuomenės 
susiskaldymas, nevaisingos diskusijos nieko gero nežadėjo. Dėl to 
Švietimo ministerija nesiryžo projekto tvirtinti ir 1936 m. aplinkraščiu 
įsakė laikytis Jablonskio 1922 m. gramatikos rašybos, nors toje grama- 
tikoje nebuvo atsakymo į visus rašybos klausimus. Taip buvo žengtas 
žingsnis atgal, vėl grįžta prie to, nuo ko pradėta, t. y. iš esmės prie vil- 
niškės rašybos, dažnai vadinamos jablėnskine. Buvo niekais pavers- 
tas specialistų kolektyvo 6 metų darbas. 

Aistros ir toliau nerimo. Atkakliai diskutuota. Rašybos reikalus 
svarstė Lituanistikos institutas, kuris priėmė Rašybos reformos komi- 
sijos projektą su tam tikrais pakeitimais, bet jo įgyvendinti jau buvo 
neįmanoma dėl prasidėjusio karo ir okupacijų. Taigi nepaisant didelio 
noro ir daugybės žmonių pastangų rašybos sutvarkyti tarpukario 
laikotarpiu nepavyko. 

Fonetika ir kirčiavimas. Jablonskis ir kiti jo epochos bendrinės kal- 
bos normintojai visą dėmesį buvo sutelkę į rašomąją kalbą. Ją gerokai 
aptvarkė, nors tam tikrų svyravimų ir liko. Iš fonetikos srities tuoj po 
I pas. karo daugiausia ginčų kėlė svetimųjų garsų /, ch, h problema. 

Jie buvo tik nelietuviškos kilmės žodžiuose. Nors vartojami jau se- 
nuosiuose raštuose, bet liaudies šnekamojoje kalboje vis neprigijo. 
Pirmieji du buvo keičiami p, k, o trečiasis praleidžiamas, pvz., parūpija 
<1. parafia, Pranciškus <1l. Franciszek, Stėponas<s. 1. Stefūn, Ki- 
nija <l. Chiny, kytras<xumpviū, piūkas<nyxo, adynd < 2aduna| (gu- 
dai taria hadina), arielkd < 2aprnka (tarė harielka), paibelis < naeu- 
6enb (pahibel) ir t. t. Šiuos žodžius iš seno taip tarėme ir rašėme. 
Tačiau daugelyje naujesnių skolinių, ypač tarptautinių Žžodžių,| raidės 
f, ch. h buvo nuo senovės rašomos, bet liaudis jų netarė. Dar ir dabar 
kaimuose galima išgirsti senus žmones sakant, pvz., pūbrikas "fabrikas", 
pamilija “familija, giminė“, pelčeris “felčeris", Pėliksas "Feliksas", pi- 
kusas “fikusas, tokia gėlė', planėlė "flanelė', potogrūpija fotografija", 
pundamefitas “fundamentas', šėperis “šoferis, vairuotojas'; arkžvas 
"archyvas", kalūtas “chalatas', karūkteris “charakteris', kirūrgas “chi- 
rurgas', kėlera "cholera", kuligūnas “chuliganas'. Vietoj h dėl rusų 
kalbos įtakos dažnai buvo tariama g, pvz., bugdlteris (6Gyxeaamep), 
gefbas (šalia ežbas, 2ep6) ir t. t. Žymusis lietuvių kalbininkas K. Jau- 
nius, juo sekdamas K. Būga ir kai kurie kiti lietuvių kalbos tyrėjai 
siūlė šių svetimų priebalsių neįsileisti į bendrinę kalbą ir vartoti jų lie- 
tuviškus atitikmenis, kaip daro liaudis. Tačiau dėl gyvenimo pakiti- 
mo užplūdus nepaprastai gausiam tarptautinių žodžių su /, ch, h 
srautui, teko noromis nenoromis pripažinti šių „garsų nebuvėlių“ 
pilietybę lietuvių kalboje ir įvesti juos į bendrinės kalbos fonetinę bei 
fonologinę sistemą. Nuo trečiojo dešimtmečio dėl jų ginčų nebebuvo. 

Prie apnormintos ir gerokai sutvarkytos bendrinės rišomosios 
kalbos nesiderino apleista ir nekodifikuota bendrinė šnekamėji kalba. 
Ja net iki trečiojo dešimtmečio pabaigos iš esmės niekas nesirūpino. 
Buvo žiūrima, kad žmonės taisyklingai rašytų. Net pačią bendrinę 
kalbą dažnai vadindavo rūšomąja kalba. Vienodai parašytą žodį tarė 
įvairiai, vieningos tarties normos kaip ir nebuvo. Miestuose plačiai 
įsivyravo Žargoniška, nelietuvių fonetika atmiešta tartis. Dėl slavų 
kalbų įtakos nyko aiškesnė riba tarp o ir uo, tarp ė, e ir ie, imta neskirti 
ilgųjų balsių nuo trumpųjų, žargoniškai kirčiuoti žodžius. 

Chaosas ypač įsigalėjo kirčiavimo srityje. Imta nepaisyti vadina- 
mojo Sosiūro-Fortunatovo dėsnio (kirčio nušokimo nuo cirkumflek- 
sinio ir trumpojo skiemens į tolesnį senovinį akūtinį skiemenį), api- 
bendrinti visai paradigmai ar jos daliai koloninį žodžio kirtį, pvz., 
vietoj instr. sg. pirštū, loc. sg. pirštė, acc. pl. pirštūs kirčiuoti pirštu, 
pifšte, pirštus ir pan. Kai kurių oksitonų, pvz., darbas, draūgas ir kt. 

vicnaskaitai atsirado tendencija išlyginti šaknies kirtį, o daugiskaitai — 
galūninį. Inteligentų kalboje radosi daug per spaudą atėjusių žodžių, 
kurie buvo kirčiuojami kaip kas išmanė. Imta naujai kirčiuoti audra, 
auklėti, dailė, yda, laipsnis, lėšų, luomas, medžiaga, nuoma, proga, rūšis, 
teisė, žaidžia ir pan. vietoj autentiško šių žodžių kirčiavimo dudra, 
duklėti, dailė, yda, laipsnis, lėšų, luomas, mėdžiaga, nuoma, proga, rūšis, 
teisė, ždidžia. Dar plg. ūtstovas, kalbininkas, kariuomėnė vietoj tai- 
syklingų atstėvas, kalbiniūkas, kariuomenė ir t. t. Netaisyklingu kir- 
čiavimu pasižymėjo ir vietovardžiai, pvz., Paldnga, Tilžė (Tylžė) vie- 
toj Palangė, Tilžė ir pan. 

Šnekamosios kalbos negeroves didino priegaidės nepaisymas, ypač 
tvirtapradės ir tvirtagalės skirtumo niveliacija. Dėl to darėsi nestabi- 
lios kirčiavimo paradigmos. Priegaides sunkiai skyrė tie lietuviai, kurie 
protėvių kalbą išmoko vėliau, vaikystėje kalbėjo lenkiškai. Tam tikras 
tvirtapradės ir tvirtagalės supanašėjimas, arba niveliacija, radosi ir 
tarmėse. Iš seno lietuviui tariant skiemenį su tvirtaprade priegaide, 
kildavo akustinis tam tikro staigaus ir stipraus „stumtelėjimo“, arba 
„Spūstelėjimo“, įspūdis. Dėl to šią priegaidę dažnai vadinta stumtinės 
vardu. Einant iš vakarų Lietuvos į rytus, tasai „stumtelėjimas“ ilgai- 
niui ėmė vis mažėti ir vidurinėje aukštaičių tarmės dalyje beveik iš- 
nyko: teliko lygus balso nuleidimas. Dėl to rytų Lietuvoje ilgųjų bal- 
sių ir sutaptinių dvibalsių uo, ie tvirtapradė priegaidė labai supanašėjo 
su tvirtagale. Jau nuo Marijampolės, Dotnuvės, Šeduvos, Pašvitinio 
sunku jas skirti. Dar toliau rytuose, galima sakyti, beveik visai sutapo. 
Susidarė įspūdis, lyg kiekvienas ilgas skiemuo čia būtų tariamas tvir- 
tagališkai. Priegaidę suvaikyti galima tik iš kirčio šokinėjimo paradig- 
moje (kirčio neatitraukiančiose šnektose). Tačiau tvirtapradžiai sudėti- 
niai dvibalsiai ir a, e, u, i4+r, /, m, n junginiai dėl pirmojo dėmens pa- 
ilgėjimo visur aiškiai skyrėsi nuo tvirtagalių. Pačiuose rytiniuose lie- 
tuvių kalbos ploto pakraščiuose apie Zietelą, Lazūnus, Dievėniškes, 
Gervččius, Aduūtiškį, Tverččių tvirtapradė priegaidė vėl visais atvejais 
gražiai skiriama nuo tvirtagalės. 

Čia aptartas tarmėse priegaidžių supanašėjimas (niveliacija) yra nau- 
jas reiškinys. Priegaidžių prasto skyrimo ploto pakraščiuose tvirtapradė 
ir tvirtagalė labiausiai suvienodėjo jaunimo kalboje, senosios kartos 
tartyje galima nesunkiai jas suvaikyti. 

Po I pas. karo mokykla ilgą laiką tartimi ir kirčiavimu (šie abu daly- 
kai glaudžiai tarpusavyje susiję), galima sakyti, visai nesirūpino. Ano 
meto mokymo programose kalbama beveik vien apie rašybą, tartis 

gerokai ignoruojama. Taigi kalbos kultūra buvo virtusi iš esmės rašo- 
mojo žodžio kultūra. Bendrinės šnekamosios kalbos padėtis darėsi 
vis nenormalesnė. Valdžios įstaigose, Žmonių sambūriuose, net teatre 
vyravo netaisyklinga. dažnai su tarmių priemaišomis arba dar prasčiau, 
žargoninė tartis, tikra kirčiavimo maišalynė. O juk gražiai ir taisyklin- 
gai kalbėti yra vienas iš svarbesnių Žmogaus kultūringumo požymių. 
Taigi lietuvių šnekamoji bendrinė kalba stipriai atsiliko nuo rašomosios, 
kuri šiaip jau paprastai pati būna kuriama šnekamosios kalbos pagrin- 
du. Tokią padėtį lėmė specifinės istorinės Lietuvos sąlygos. Reikėjo 
visų pirma lietuvių kalbai įsitvirtinti bažnyčioje, mokykloje, valsčiuje 
ir apskritai visuomenės gyvenime. Tai buvo įmanoma tik išsikovojus 
nepriklausomybę. Dabar teko susirūpinti įsitvirtinusios kalbos tvarky- 
mu, skubiai taisyti tarties nenormalumus. Laukė dideli bendrinės šne- 
kamosios kalbos normų nustatymo, jų įdiegimo bei gyvojo žodžio 
kultūros kėlimo darbai. 

Visai rimtai tuo imta rūpintis nuo ketvirtojo dešimtmečio pradžios, 
nors atskirų raginimų būta ir anksčiau. Kadangi bendrinei rašomajai 
kalbai pagrindą sudarė vakarų aukštaičių pietinės šnektos (vadinamo- 
joje Suvalkijoje, arba Užnemunėje), tai kodifikuojant viešąją tartį į 
jas ir buvo atkreiptas didžiausias dėmesys. Bendrinė tartis buvo kuria- 
ma kaip tik šių šnektų pagrindu, žinoma, laikantis rašomosios kalbos 
sistemos. Gražaus tarimo mokytasi iš šnektų tarp Vilkaviškio, Kudir- 
kos Naūmiesčio ir Višakio Rūdės. Tai vadinamieji kapsai ir zanavy- 
kai. 

Pirmenybė teikta zanavykų tarčiai, tačiau tvirtagalių sudėtinių dvi- 
balsių ir a, e, u, i+r, I, m, n junginių tarimas imtas iš kapsų, pvz., sakad, 
vaikai, nešei, vilkas (zanavykai šią priegaidę taria per abu dėmenis: 
sakūū, vaikai, nešči, vilkas). 

Šiaurinė zanavykų dalis tam tikrais atvejais trumpina ilgąjį nekirčiuo- 
tų galūnių vokalizmą, net jį pakeičia, pvz., acc. sg. nama "namą", ūki 
“akį, 3. praes. sūku "sako", nom. sg. žėmi "žemė". Ir šiuo atveju sekta 
pietinės zanavykų dalies bei kapsų tarimu, čia ilgasis nekirčiuotų 
galūnių vokalizmas netrumpinamas: tariama ndma, ūki... 

Savo ruožtu, daugelis kapsų stipriai ilgina kirčiuotus tvirtapradžius 
8, I+r, I, m, n, taria, pvz., kūrtie "kūrti", pylnas "pilnas" ir t. t. Norma 
paimtas zanavykų (ir artimesnių kapsų) tarimas: kūrti, pilnas... 

Taigi buvo derinami abiejų šnektų duomenys ir spraudžiami į F. 
Kuršaičio, J. Jablonskio ir kitų gramatikų („rašomosios kalbos“) rė- 
mus. 

Daug rūpesčių kėlė kirčiavimo norminimas. Lietuvių kalbai jis turi 
didesnę reikšmę negu kitoms kalboms, kadangi jai būdingas ne tik lais- 
vas kirtis, bet ir kirčiuotų ilgųjų skiemenų priegaidė, plg. aūšta : dušta, 
kaltas : kdltas ir t. t. Kirčiavimo sistema lietuvių kalboje labai sudėtin- 
ga. Svetimos įtakos ir nevienodas daugybės naujų žodžių kirčiavimas 
ją gerokai išklibino. Reikėjo vienodinti, norminti ir apskritai tvarkyti, 
Dirbant tą darbą nebuvo aklai žiūrima vien į kapsūs ir zanavykus, 
Derintasi ir prie kitų tarmių, taip pat paisyta Maž. Lietuvos tradici- 
jų. Antai kapsai ir zanavykai kirčiuoja pušaitė, šunjtis, daugybė, o 
norminėmis buvo įsivesti kitų tarmių tvirtapradžiai atitikmenys pušditė, 
šunytis, daugybė. Taip pat vietoj vakarų aukštaičiams būdingo kirčia- 
vimo geresniūm, geresniamė, geresnių, geresniems, geresniais, geres- 
niuosė norma tapo priesagos -ėsn- kirtis: gerėsniam... 

Bendrinės tarties ir kirčiavimo norminimu daugiausia rūpinosi Lie- 
tuvių kalbos draugija ir kalbininkai, susispietę apie „Gimtąją kalbą“. 
Ypač daug nuveikė P. Skardžius ir A. Salys. Pastarasis moksliškai iš- 
tyrė įvairių tarmių tartį, naudodamasis eksperimentinės fonetikos me- 
todais, subūrė jaunų Lietuvos fonetikų kolektyvą. P. Skardžius ypač 
gilinosi į kirčiavimą, jo istoriją, praktinius kirčio norminimo klausimus. 
Bendrinės tarties problemomis nemaža rašė A. Ašmantas ir kiti. Iš 
norminamųjų kirčiavimo veikalų, be K. Būgos „Kirčio ir priegaidės 
mokslo“, dar minėtini V. Kamantausko „Trumpas lietuvių kalbos kir-> 
čio mokslas“ (d. I. — Teorija, 1928; d. II. — Kirčio žodynas, 1929), 
to paties autoriaus „Kirčiuota lietuvių literatūros chrestomatija aukš- 
tesniajai mokyklai“ (1929 ir 1932 m., tekstus sukirčiavo P. Skardžius), 
P. Būtėno „Lietuvių kalbos akcentologijos vadovėlis mokyklai ir gyve- 
nimui“ (1931), P. Skardžiaus „Bendrinės lietuvių kalbos kirčiavimas“ 
(1936), to paties autoriaus „Daukšos akcentologija“ (1935 m., reikš- 
minga istorinės akcentologijos monografija), B. Babrausko „Kirčia- 
vimo taisyklės“ (1939). 

Stengiantis įdiegti visuomenėje taisyklingą bendrinės kalbos tartį 
ir kirčiavimą, ypač daug dėmesio buvo skiriama teatro ir radiofono 
kalbai. Šios įstaigos turėjo rodyti visuomenei sektiną šnekamosios 
kalbos pavyzdį. Nuo 1919 m. pradėjęs darbą valstybinis teatras susidū- 
rė su taisyklingos tarties problemomis. Iš pradžių daugelis artistų kal- 
bėjo tarmiškai, kitų kalba buvo sklidina žargonybių. Nors stengtasi 
ją gerinti, pažanga ilgą laiką buvo menka. Esminis persilaužimas atėjo 
apie 1934 metus. Buvo sudaryta Teatro kalbos komisija. Nustatytos 
tvirtesnės tarties normos. Griežtai pareikalauta, kad artistai jų laiky- 


280 


tųsi. Scenos darbuotojai buvo specialiai mokomi tarties ir kirčiavimo. 
To darbo daugiausia ėmėsi P. Skardžius. Didelę reikšmę turėjo jo 
1936 m. išleistas kirčiavimo vadovėlis, iš kurio mokėsi ne tik scenos 
darbuotojai, bet ir mokytojai, radijo diktoriai, visokie lektoriai, studen- 
tai ir apskritai visuomenė. Ši knyga taip pat dėjo pagrindus bendrinės 
kalbos akcentologijos norminimui. Tai padaryti nebuvo paprasta, 
Reikėjo iš gausių dubletų, įsivyravusių inteligentų kalboje ir dažniau- 
siai nebūdingų gyvajai liaudies kalbai, išrinkti tokius, kurie yra auten- 
tiški, prie jų derinti naujų žodžių kirčiavimą. Visa tai turėjo sudaryti 
darnią bendrinės kalbos akcentologinę sistemą. 

Taisyklinga tartis ir kirčiavimas taip pat buvo diegiamas per radiją, 
veikusį Lietuvoje nuo 1926 m. Daug dėmesio skirta diktorių kalbai ge- 
rinti. Ji darėsi vis pavyzdingesnė. Sunkiau sekėsi tvarkyti kviestųjų 
asmenų kalbą, kuri dažnai būdavo prasta, su daugeliu tarties ir kirčio 
klaidų. Jos buvo keliamos aikštėn, kalbėtojai nuolat kritikuojami. 

Mokykloje šnekamosios kalbos kultūra susirūpinta vėliau negu te- 
atre ir radiofone. Ji stipriai vėlavo. Kai scenos artistai ir diktoriai gru- 
bių tarties ar kirčio klaidų bemaž nebedarė, mokyklų abiturientų kal- 
boje jų buvo kiek nori. Tik kalbininkams ir pažangiajai visuomenės 
daliai atkakliai reikalaujant, pagaliau ir mokykla buvo priversta la- 
biau rūpintis šnekamąja kalba ir tarties kultūra. Tada taisyklinga tar- 
tis Lietuvos Respublikoje pradėta sistemingai diegti nuo jaunosios 
kartos. Vyresnioji daugeliu atvejų nebepajėgė jos išmokti, juoba kad 
daug senesnio amžiaus žmonių apskritai nebuvo lankę lietuviškos mo- 
kyklos. 

Morfologija. Kaitybos griaučiai buvo įtvirtinti norminėmis Jablons- 
kio gramatikomis, ypač 1922 metų. Detales ir po I pas. karo įvairūs 
autoriai aptarinėjo, tikslino, daugiausia siedami su mokyklos ir apskri- 
tai praktikos poreikiais. Nemaža tais klausimais rašė P. Būtėnas, M. 
Durys, P. Jonikas, V. Kamantauskas, L. Kuodys, A. Salys, K. Sama- 
jauskas, P. Skardžius, A. Vireliūnas ir kt. 

Iš problemiškų dalykų pirmiausia minėtina dviskaita. Ji nyko tiek 
raštuose, tiek šnekamojoje kalboje. Gyviausiai buvo vartojama Maž. 
Lietuvoje ir vakariniame žemaičių tarmės pakraštyje iki Rietavo— 
Alsėdžių —Sedos linijos. Kitose tarmėse populiari buvo tik vyriškosios 
giminės daiktavardžių (ir su jais derinamų kitų kalbos dalių) forma 
kaip galininko reiškėja, sakė, pvz., matau du vilkū (vagiū, piemeniu, sū- 
nu), bet atbėgo du vilkai (vagys, piemenys, sūnūs). Moteriškosios giminės 
atitinkama forma (dvi višti, kati, aki) buvo daug retesnė. Paprastai 

šalia matau du vilku daugelyje šnektų sakyta matau dvi vištūs (katės, 
akis). Asmeninių įvardžių dviskaitos formos mūdu, jūdu išliko plačiau: 
jas turėjo visi žemaičiai ir nemaža dalis aukštaičių, net iki Šeduvos— 
Krekenavos — Kaišiadorių — Varėnės linijos rytuose. Tačiau dide- 
lėje šio ploto dalyje prie šių įvardžių buvo vartojama veiksmažodžių 
daugiskaita, pvz., mūdu dirbame, jūdu dirbate. Tik vakarinėje žemaičių 
dalyje (iki Viekšnių, Telšių, Laūkuvos, Vainūto), vakarų aukštaičiai 
pancmuniais (iki Kaūno) ir daugelis zanavykų vartojo veiksmažodžių 
dviskaitą, taigi sakė mūdu dirbava, jūdu dirbata. Dviskaitos naudinin- 
kas ir įnagininkas dėl supanašėjimo (aukštaičių plote tesiskyrė -s netu- 
rėiimu) buvo painiojamas su atitinkamais daugiskaitos linksniais ir 
daug kur praktiškai išnyko. 

Raštuose dviskaitos vartojimas priklausė nuo autoriaus kilmės. 
Kaip senovės liekaną kartais dviskaitą pavartodavo ir tie, kurių gimto- 
joje tarmėje beveik arba ir visai jos nebuvo (Krėvė, Vaižgantas, J. 
Janonis...). Dažniau pasitaikydavo archaizuotoje, ypač tautosakos, 
kalboje. Jablonskis savo gramatikose (net paskutinėje) dviskaitą laikė 
bendrinės kalbos norma. Redaguodamas Žemaitės raštus, jis taisė 
per neapsižiūrėjimą autorės ne vietoj pavartotas daugiskaitos formas, 
keitė jas dviskaitinėmis. Tačiau pastarųjų vartoti griežtai nereikalavo, 
ypač iš autorių, kuriems jos buvo svetimos. J. Balčikonis iš pradžių 
reikalavo prie dviskaitos įvardžių vartoti ir dviskaitos veiksmažodžių 
formas (daugiskaitines taisė), vėliau to reikalavimo atsisakė. Mokyk- 
linių gramatikų autoriai iš pradžių po I pas. karo dviskaitos formas 
įtraukdavo į visų kalbos dalių paradigmas, bet nurodydavo, kad jos 
„Ne visų vartojamos“, „siaurai vartojamos“ ir pan. Vėliau atsirado 
pažyma „nebevartojamos“, galop prieš pat II pas. karą išnyko ir iš 
paradigmų. 

Taigi dviskaita tarp I ir II pas. karų išnyko iš gramatikų (ir spaudos) 
kiek dirbtinai, nes šnekamojoje kalboje (tarmėse) ji ir toliau išliko 
kokia buvusi. Mat kai kam dviskaita pasirodė lyg būtų kultūrinio atsi- 
likimo požymis. Prieš beatodairišką dviskaitos keitimą daugiskaita 
raštų kalboje anuomet buvo protestuojama. Antai pasirodžius lietuviš- 
kiems pinigams, imta spaudoje piktintis, kodėl ant 2 litų monetos 
užrašyta ne du litu, bet du litai. P. Žadeikis 1924 m. K. Būgai iš Skuodo 
rašė: „Nepavartojimas čia dviskaitos dideliai mane užgavo; juk mes 
lietuviai šiandien turbūt vieni ir beturime tą dviskaitos formą, jąja 
didžiuojamės... Kodėl ją šiandien taip neigti?“. Rašytojas P. Mašio- 
tas skundėsi: „Laikraštėlių redaktoriai kiek galėdami braukia iš mano 

straipsnelių dviskaitą... Man gaila dviskaitos, nes esu zanavykas, o 
zanavykui sunku ją mesti“. Tokių faktų galima nurodyti daugiau. 
Nepaisant priešinimosi, dviskaitos vartojimas raštuose vis mažėjo ir 
prieš II pas. karą beveik visai išnyko. 

Kita anuomet nykusi forma — siekinys (supinas, vadintas ir su- 
pynū). Iš tarmių jį vartojo tik rytų aukštaičiai kupiškėnai, anykštėnai 
ir jų artimesni kaimynai apie Vabalniūką, Aluntą (retai), Vyžuonas, 
Ūteną (retai). Kitose tarmėse siekinys buvo keičiamas bendratimi, 
kuri vis labiau įsivyravo vietoj siekinio ir bendrinėje kalboje. Raštuo- 
se siekinys po I pas. karo retai pasitaikydavo, paprastai tik iš minėto 
ploto kilusių autorių tekstuose. Bet ir tie autoriai ne visuomet jį taisyk- 
lingai vartodavo, kartais painiojo su bendratimi. Taisyklinga siekinio 
vartosena — po slinkties veiksmažodžių su daiktavardžio kilmininku, 
pvz., išėjo šieno pjautų, eik malkų skaldytų ir pan. Tekstuose pasitaiky- 
davo: norėjo šieno pjautų (turi būti: šieną pjauti), eik malkas (turi būti 
malkų) skaldytų. 

Jablonskis anksčiau, prieš I pas. karą, siekinį laikė vartotina forma. 
Vėliau ėmė atsargiai, ypač iš vakarų Lietuvos kilusių autorių raštuose, 
keisti bendratimi. Gramatikose siekinys įsitvirtino stipriau negu dvi- 
skaita. Jį mini ir aptaria beveik visi gramatikų autoriai, tik paprastai 
nurodo, kad bendrinėje kalboje siekinys mažai (retai) vartojamas. Ir 
tai atitiko realią padėtį. 

Tarp I ir II pas. karų pasikeitė daiktavardžių V linksniuotės daugi- 
skaitos vardininko norminė forma. Anksčiau ja buvo laikomas senasis 
priebalsinių kamienų daugiskaitos vardininkas, pvz., ūikmens "akmenys", 
sėsers “seserys"', šūnes 'šunys'. Tarmėse šioms formoms atsparą sudarė 
vakarų aukštaičių pietinės šnektos, be to, nesutrumpintas formas su 
-es (ne vien šūnes, bet ir ūkmenes, sėseres) išlaikė sveikas gana daug 
rytų lietuvių: pietų aukštaičiai, rytų aukštaičiai vilniškiai, uteniškiai, 
dalis anykštėnų ir kupiškėnų (iki Alantos, Kūpiškio, Papilio). Kitos 
tarmės jau vartojo naujas formas su i kamieno galūne -ys: dkmenys, 
dukterys, šunys. Pastarosios neretai nurodomos ir gramatikose šalia 
senovinių. Prieš II pas. karą jos vis labiau įsivyravo ir ėmė užgožti 
senąsias su -ens, -ers, tapo lyg ir norminėmis. Ilgainiui buvo įteisintos, 
o senąsias imta laikyti tarminėmis formomis. 

Sintaksė. Ji buvo daug mažiau sunorminta negu morfologija. Pa- 
tyrė didelę svetimų kalbų įtaką (morfologija bemaž nepatyrė). Šalia 
paveldėtų lietuviškų konstrukcijų buvo vartojamos ir svetimos, daugy- 
bė pažodinių vertalų. Tie svetimi elementai driekėsi iš ankstesnių 

laikų, nors nuo pat tautinio atgimimo pradžios su jais buvo griežtai 
kovojama. Atsirasdavo ir naujų, kuriuos išplatindavo kalboje prasti 
vertėjai. Ypač daug svetimų konstrukcijų priviso publicistikoje, iš da- 
lies ir mokslinėje literatūroje, o ką jau kalbėti apie šnekamąją mies- 
tiečių kalbą, kurioje sintaksės žargonybės tiesiog klestėte klestėjo. 
Kovoti su tomis ydomis buvo nelengva. Ypač daug švarindamas lie- 
tuvių kalbos sintaksę ir ją normindamas nuveikė J. Jablonskis. Be jo 
ir Būgos, po I pas. karo sintaksės klausimais dar rašė P. Būtėnas, M. 
Durys, B. Kantvydis, P. Klimas, L. Kuodys, P. Meškauskas, J. Sragys, 
A. Vireliūnas, V. Zajančkauskis ir kt. Vėliau sintaksės taisytojų labai 
padaugėjo. Entuziastai kalbos mėgėjai neretai klaidomis laikydavo 
ir tai, kas iš tikrųjų nebuvo jokia klaida. Taigi Būgai su Jablonskiu 
tekdavo atmesti nevykusį „taisymą“. Daugiausia Jablonskio pastan- 
gomis darėsi vis aiškiau, kas lietuvių sintaksėje yra autentiška, pavel- 
dėta iš senų laikų, ir kas nauja, atsiradę dėl lenkų, rusų ar kitų kalbų 
įtakos. 

Mirus Jablonskiui, vaisingai šioje srityje darbavosi apie „Gimtąją 
kalbą“ susispietę kalbininkai. Buvo išleista ne tik fonetikos, morfolo- 
gijos, bet ir sintaksės gerų mokyklinių vadovėlių. Svarbesni autoriai: 
J. Ambraška, J. Damijonaitis, B. Gailius, A. Iešmanta, A. Kalnius, P. 
Meškauskas, P. Rutelionienė, J. Talmantas, J. Žiugžda. Tie vadovėliai 
daug padėjo mokyklai ir visuomenei gerinti viešąją lietuvių kalbą. 

Bendras kalbininkų, spaudos darbuotojų ir mokyklos darbas davė 
gerų vaisių. Raštai, iš dalies ir šnekamoji kalba, gerokai atsikratė sveti- 
mų apnašų. Ryškieji vertalai ėmė nykti. Iš tokių ypač minėtinos anks- 
čiau labai dažnos nelietuviškos konstrukcijos su vietininku. Antai vietoj 
svetimo pasakymo /aike pietų (švenčių...) imta sakyti pietų (švenčių...) 
metu, per pietus (šventes...), vietoj knyga parašyta lietuvių kalboje — 
„„„lietuvių kalba, lietuviškai, vietoj krepšininkai buvo geroje formoje — 
„.„.„geros formos, vietoj avansas dviejų tūkstančių litų sumoje — dviejų 
tūkstančių litų avansas, vietoj sąryšyje su pasunkėjusia padėtimi — ry- 
šium..., vietoj tikrumoje jie nieko neišmanė — iš tikrųjų... ir pan. Dar 
plg. kame dalykas (6 uem 0e10) — imta keisti kas yra, koks daly- 
kas, vietoj kame jis kaltas (6 uew on eunosam) — kuo jis kaltas, 
vietoj nelaimė tame (6eda 8 mom) — nelaimė ta ir t. t. 

Jablonskis ir kiti kalbininkai įdiegė nemaža gerokai primirštų, sveti- 
mybių užgožtų gražių lietuviškų linksnių vartojimo atvejų, k. a. dalies 
kilmininką (duok duonos, ne duoną, Jonas turi vaikų, ne vaikus), neigi- 
nio kilmininką (neturi knygos, ne knygą) ir kt. 

Iš nelietuviškų prielinksninių konstrukcijų ypač dažnos buvo su 
ant, kurių gerokai atsikratyta, pradėta vengti. Pavyzdžiui, vietoj kvie- 
čiu ant pietų imta sakyti kviečiu pietų, vietoj ant mano atsakymo — 
mano atsakymu, vietoj ant išmokėjimo — išmokėtinai, vietoj ant ryto- 
jaus — rytojaus dieną, rytoj, vietoj ant visados — visam laikui, vietoj 
ant sveikatos — į sveikatą ir t. t. Keli būdingesni pavyzdžiai su visai 
ar iš dalies atsikratytomis netaisyklingomis kitų prielinksnių konstruk- 
cijomis: iš kdlno (Il. z gėry) — iš anksto, prie ko aš čia (npu uem 
30ecb a) — kuo aš čia dėtas, pas jį yra daug pinigų — jis turi..., 
nusikalto prieš Dievą — ...Dievui, laikyti už kvailį — ...kvailiu, gavau 
virš šimto (ceepx cma) litų — „..daugiau kaip šimtą, per šimtą litų 
ir pan. Visiškai nuo jų atprasti nespėta, tačiau jos aiškiai retėjo, ypač 
rašomojoje kalboje. Tas pats pasakytina ir dėl įvairių kitų svetimų, 
verstinių pasakymų, pvz., kas liečia mane (umo Kkacaemca mena) 
— dėl manęs, pirm negu (npexcde uem) eisite į miestą, pasirūpinkite 
pinigų — iki eisite..., tai man neapeina (to mi neobchodzi) — tai man 
nerūpi ir kt. 

Sunkiau sekėsi kovoti su nelietuviška kad4+ bendratis konstrukcija, 
pvz., vietoj to, kad skaityti knygą, jis žaidžia. Tačiau ir čia vis daž- 
niau imta vartoti taisyklingai tariamąją nuosaką: kad skaitytų 
knygą (užuot skaitęs knygą). 

Kalbą labai darkė svetima lietuviškų žodžių vartosena, t. y. kai sa- 
vam žodžiui suteikiama tokia reikšmė, kokios jis neturi, bet kuri yra 
kitoje, dažniausiai lenkų ar rusų (Klaipėdos krašte vokiečių), kalboje. 
Su tokia vartosena buvo atkakliai kovojama. Nuo dalies atvejų pavy- 
ko visuomenę atpratinti, o kiti, sustiprinti naujos pusės šimtmečio 
dvikalbystės, išliko iki šių dienų. Pavyzdžiai: teisėjas išnešė (ebimec) 
sprendimą — ...paskelbė..., išrišti klausimą (|. rozwiązač kwesiję) 
— išspręsti..., kirmėlės iššaukia (ebi3wweawm) ligą — ...sukelia..., 
Jis paeina (I. pochodzi) iš geros giminės — ...kilęs..., daug vargo 
pėrnešė (nepenec) — „..patyrė, aš randuosi (naxoXcyco) savo 
namuose — esu..., jį skaito (cuumawm) neišmanėliu — .„.laiko..., 
užtraukė (zaciągnąl) paskolą — ...paėmė.... Čia priklauso ir tokie 
atvejai, kaip mylėti muziką (L. lubič, nm06umo) — mėgti..., žinoti 
kalbą (zmač, 3mame) — mokėti... (lenkų ir rusų kalbose sąvokos 
nediferencijuotos). Kartais žodis gauna tokią formą, kokią turėtų ki- 
toje kalboje, pvz., Kaune būsiu iki pirmo sausio (00 nepe020 Aneapa, 
rusų Oeno vyriškosios giminės) — iki sausio pirmos (dienos). 

Du dešimtmečiai — per trumpas laikas atprasti nuo visų tų apnašų, 
kurios prievartinės dvikalbystės buvo diegiamos kartų kartoms. Jas 
primiršti padėjo lenkų ir rusų kalbų nemokymas mokyklose. Tačiau 
nuo 1940 metų, netekus nepriklausomybės, vėl buvo sudarytos sąlygos 
net 50 metų plisti svetimoms apnašoms, todėl ir dabar jų lietuvių 
kalboje apsčiai turime, net daugiau negu būta 1939 metais. 

Leksika. Iškilusiems naujiems poreikiams tenkinti bendrinei kalbai 
reikėjo daug žodžių. Iki tol pasirodžiusiuose žodynuose buvo suregis- 
truota tik dalis lietuvių kalbos leksikos turto. Gyvojoje liaudies kalboje 
(tarmėse) glūdėjo neišsenkami lobiai. Ne viskas buvo išrinkta ir iš 
raštų. Leksiką kaupti vertė ne tik praktikos, bet ir mokslo poreikiai. 
Tezauro tipo žodyno reikėjo ne vien kalbininkams. Jis buvo labai 
svarbus šaltinis tautos buičiai, papročiams, apskritai etnografinei san- 
klodai tirti, taip pat tautos praeičiai, ypač santykiams su kaimynais 
nušviesti. Be to, lietuvių kalbos, kaip archaiškiausios iš gyvųjų indoeu- 
ropiečių kalbų, leksika buvo labai reikalinga lyginamosioms indoeuro- 
peistikos studijoms. Ją graibstyte graibstė etimologijos žodynų auto- 
riai. Dėl viso to jau XIX a. pabaigoje Rusijos Mokslų akademija ėmė 
leisti kapitalinį Juškų žodyną, į tą darbą įtraukė ne tik žymiausius 
rusų kalbotyros specialistus, bet ir lietuvių kalbininkus. Deja, įvykiai 
baigiantis I pas. karui Rusijoje tą darbą nutraukė. 

Lictuvoje iki nepriklausomybės atgavimo organizuoti tezauro tipo 
žodyno leidimą nebuvo jokių sąlygų. Carinė valdžia lietuvių kalbą 
niekino, persekiojo. Apie jos ugdymą ir sistemingesnį tyrimą negalėjo 
būti kalbos. Padėtis pasikeitė atgavus nepriklausomybę. Iš Rusijos 
grįžęs K. Būga parsivežė didoką žodyno kartoteką, kurią kaupė nuo 
1902 m. Valdžios remiamas, per trumpą laiką ją keliskart padidino. 
Pradėjo leisti patį žodyną. Bet netikėta mirtis 1924 m. nutraukė tą 
be galo reikšmingą mokslui ir lietuvių kultūrai darbą. 

Jis buvo atnaujintas tik 1930 m. Šiuokart darbo ėmėsi J. Balčikonis. 
Tai buvo kitoks negu Būga mokslininkas — kalbos praktikas ir Jab- 
lonskio tradicijų tęsėjas. Siekė stiprinti bendrinėje kalboje gyvosios 
liaudies kalbos pradą, skrupulingai puoselėjo jos gyvybingumą ir tai- 
syklingumą. Natūralu, kad žodyno rengimą Balčikonis pasuko prakti- 
ne linkme, nevengė norminimo momentų. Būgos planu jo leisti nė ne- 
būtų pajėgęs. Atsisakė Žodžių istorijos aiškinimo, etimologijų, taip pat 
žodžių geografijos, dialektologijos, akcentologijos ir kitų kalbos isto- 
rijai didžiai reikšmingų ekskursų. Atsiribojo nuo tikrinių vardų, re- 
tesnių barbarizmų. Orientavosi į aiškinamojo žodyno tipą. Didžiausią 

dėmesį skyrė preciziškam žodžių reikšmės nustatymui ir jų vartojimo 
autentiškais pavyzdžiais iliustravimui. Redakcijos kolektyvą sudarė 
daugiausia iš savo mokinių, kalbos praktikų. Tasai kolektyvas nuolat 
kito, buvo papildomas. Minėtini N. Grigas, S. Jakštas, A. Lengvinas, 
A. Lyberis, I. Matusevičiūtė, E. Mikalauskaitė, J. Mikeliūnas, J. Sen- 
kus, Z. Uoselis, K. Vosylius, A. Žirgulys ir kt. Daugelio bendradarbių 
mokslo trūkumą atstojo didelis noras dirbti. Entuziazmas ir atkaklus 
darbas iš jų ilgainiui išugdė gerus specialistus leksikografus. 

Naujoji žodyno redakcija konstatavo, kad Būgos sukaupta kartote- 
ka nėra pakankama. Ją reikėjo papildyti. Į žodžių rinkimo darbą buvo 
įtraukta plačioji visuomenė. Daugiausia rinkta iš gyvosios liaudies kal- 
bos. Išugdyta patyrusių rinkėjų. Buvo tokių, kurie redakcijai atsiuntė 
po kelis, keliolika ar net keliasdešimt tūkstančių žodžių, gerai užra- 
šytų iš liaudies lūpų kartu su sakiniais. Iš aktyviausių rinkėjų nurodytini 
J. Aidulis (Gaidulis), P. Avižonis, A. ir P. Bagdonai, P. Būtėnas, J. 
Elisonas, K. Gasparavičius, N. Grigas, J. Jurkus, V. Kulbokas, J. L4- 
bokas, J. Mikeliūnas, P. Mikutaitis, J. Senkus, M. Untulis, V. ir Z. 
Uoseliai, B. Vosylytė ir kt. Iš viso žodžius siuntė net apie 1000 rinkėjų. 
Tai mokytojai, gydytojai, matininkai, studentai, moksleiviai, apskritai 
su kaimu susiję inteligentai. Kadangi redakcija už gerai užrašytą žodį 
mokėjo po 20 centų, tai atsirado ir falsifikuotojų, siekusių iš to pasi- 
pelnyti. Bet tokie greit buvo nustatyti ir jų atsiųsti lapeliai nenaudoja- 
mi. 

Pirmasis žodyno tomas (a ir b raidės) atiduotas spausdinti 1936 m., 
bet nepriklausomoje Lietuvoje nespėjo pasirodyti. Sutrukdė Klaipė- 
dos krašto (ten buvo spausdinamas) atplėšimas nuo Lietuvos ir bol- 
ševikinė okupacija. Mat raudonoji cenzūra žodyne rado „kenksmingų“ 
žodžių ir sakinių, esą jų per daug rinkta iš A. Smetonos raštų ir pan. 
Pirmasis žodyno tomas pasirodė tik vokiečių okupacijos metu (1941). 

Žodyno redakcija buvo pradėjusi rengti spaudai dar mažąjį bendri- 
nės kalbos žodyną, bet ir šio baigti nespėjo. Be to, spaudoje buvo skel- 
biami bendrinei kalbai reikalingiausi žodžiai ir jų sąrašai, stengiantis 
įdiegti juos į viešąją vartoseną. Prie bendrinės kalbos turtinimo kiek 
prisidėjo dvikalbiai žodynai, kurių buvo išleista daug. Juose lietuviški 
žodžiai gretinti su lenkiškais (A. Lelio, J. Pesio, H. Radausko, J. Šla- 
pelio ir kt. žodynuose), rusiškais (J. Barono, B. Sereiskio, J. Šlapelio, 
P. Vikonio...), latviškais (J. Ryterio...), vokiškais (V. Gailiaus, J. 
Meižio, J. Poliakausko, K. Šepetienės, A. Šolco, J. Talmanto...), 
prancūziškais (J. Žilinsko...), lotyniškais (K. Jokanto, Z. Kuzavo, 

S. Šakelės-Puišio...), esperantiškais (P. Gaigalo, J. Mačernio...) ir 
kitų kalbų žodžiais. 

Sparčiai kintantis gyvenimas vertė bendrinę kalbą turtinti vis naujais 
žodžiais, nelaukiant didžiojo ir kitų žodynų pasirodymo, juoba kad 
sunkus jų parengimo darbas vyko iš lėto ir vargu ar galėjo būti pa- 
greitintas. Kalbininkai plačiai naudojosi didžiojo žodyno kartoteka, 
kuri tapo tautos brangenybe. Iš jos buvo semiamasi reikiamų duomenų. 
Naudojantis visais tais duomenimis, darėsi įmanoma moksliškai de- 
taliau tirti lietuvių kalbos žodžių darybą, nustatyti svarbiausius jos 
polinkius, pataisyti vartosenoje esamus iškraipytus žodžius, išaiškinti 
tikrąjį autentišką jų pavidalą. Antai vietoj įsigalėjusių netaisyklingų 
dėja, dėstis, drėvė, elgėta, gėdėti, gerčtis, grėsti, ideja, ysčius, kedė, 
kenė (ničkeno), kvėpia, laižybos, stebūklas, šelti, vėja ir kt. imta vartoti 
taisyklingus deja. dėstis, drevė, elgeta, gedėti, gėrėtis, grėsti, idėja, 
įsčios. kėdė, kienė (niekieno), kvėpia, lažybos, stebūklas, šėlti, veja ir 
t. t. Buvo patikslintas daugelio žodžių kirtis: vietoj dtstovas, auklėti, 
laidoti, laiptai, patranka, raštai, sūvaitė... stengtasi įdiegti taisyklin- 
gai kirčiuojamus atstovas, ūuklėti, ldidoti, laiptai, patrūnka, rūštai, 
savditė ir t. t. 

Daug prastų darinių imta keisti taisyklingos darybos žodžiais. Antai 
vietoj laisvanūris, papėdininkas, pirmtakūnas, vardūvės, viršgamtinis 
(ceepxcecmecmeennviū) plačiai imta vartoti taisyklingus atitikmenis 
savanėris, palikuonis (turėjo Daukša), pirmtakas, vardinės, antgamti- 
nis ir pan. 

Aktuali — skolinių problema. Reikėjo nustatyti, kurie svetimos kil- 
mės žodžiai vartotini ir kuriuos reikėtų pakeisti savais. Tai galima buvo 
padaryti tik ištyrus visus lietuvių kalboje vartojamus svetimžodžius. 
Nemaža šioje srityje nuveikė K. Būga, padėjęs skolinių tyrimo pagrin- 
dus. Jo darbą tęsė P. Skardžius, kuris sudarė slavizmų senuosiuose 
raštuose žodyną (paskelbtas „Tautos ir žodžio“ VII tome). K. Al- 
minauskis (Alminas) ištyrė ir suregistravo germanizmus. 1935 m. iš- 
leido jų žodyną. Šie ir kiti darbai sudarė tvirtesnę bazę, kuria remian- 
tis buvo įmanoma geriau diferencijuoti skolinius, nustatyti jų statusą 
bendrinėje kalboje. 

Seni skoliniai. atėję į lietuvių kalbą kartu su jais nusakomomis rea- 
lijomis, kurioms lietuviškų pavadinimų neturėta, žinoma, buvo tole- 
ruojami. Kas kita vėlesnių laikų svetimybės, atsiradusios ryšium su 
prievartiniu lenkinimu, rusinimu ar vokietinimu, kurioms turime 
gerų lietuviškų atitikmenų, tik gerokai primirštų. Su tokiomis svetimy- 

bėmis — vadinamaisiais barbarizmais — buvo griežtai kovojama. Sten- 
gtasi iškelti aikštėn ir populiarinti jų užgožtus gražius senuosius lietu- 
viškus žodžius. Tačiau tas darbas nebuvo lengvas, nes kai kurios 
svetimybės giliai įleido šaknis lietuvių kalboje, ypač šnekamojoje. 
Lengviau buvo jas išguiti iš raštų. 

Kai kurių šios rūšies svetimžodžių, anuomet stipriai guitų iš bendri- 
nės kalbos, dar ir dabar kartais pasitaiko, ypač šnekamojoje kalboje, 
pvv., alė (I. ale, br. ane), anūkas (ukr. onyk), aršūs (br. 20piuo1), barsū- 
kas (br. 6apcyk, 1. borsuk <turkų borsuk), bliūdas (61000), bėčius 
(6aya), čemodūnas (r. uemodau < tot. čamadan), driganitas (I. drygant), 
durnius (I. duren, br. Oypene), fūkelas (r. baken <vok. Fakel), fūršas 
(I. farsz, r. bapu), forėlė (r. Gbopenb <vok. Forelle), gadynė (s. br. 
200una), gėjus (s. br. eaū, 1. gaj), gryčia (s. br. apudbuuya), guzas (S. 
br. 2y30, I. guz), kačėrga (s. br. kouepea), karčema (s. br. Kapuma, 
Il. karczma), kūšeliena (perdirbta 1. kwašnina), krūnas (kpan, 1. kran), 
ragūžė (s. br. po20ca, |. rogoža), ragotinė (s. br. poeomuna), retėžis 
(s. br. pema3b), varsa (s. br. e0pca), zūpė (vok. Suppe). Jie buvo varto- 
jami šalia gražių lietuviškų atitikmenų: bėt, vaikditis, smarkūs, opšrūs, 
duhuo, senolis, lagaminas, eržilas, kvailys, dėglas, įdaras, upėtakis, 
laikėtarpis, alkas, troba, gumbas, pagaikštis, smūklė, šaltiena, čidupas, 
plaušinė, ietis, grandinė, spalva, sriuba. 

Vienas kitas labai įsigalėjęs svetimžodis anuomet kartais būdavo 
gal ir be reikalo puolamas, pavyzdžiui, siūlyta grybą (s. br. 2pu62) 
keisti krembliū (nom. sg. kremblys), baravyką (s. br. 60posuke) — stor- 
kočiuū, tikriniu (nom. sg. storkėtis, tikrinis), krienūs (s. br. xpans) — 
kartynėmis, kartuolėmis. 

Tačiau daug visai nereikalingų barbarizmų tada buvo išguita iš vie- 
šosios kalbos. Šiandien jie pamiršti ir nebeaktualūs, retai beišgirstami 
kur nors tarmėse, pvz., akuld (r. akyna), apart (per lenkus iš pranc. 
d part), babkavi (lapai, 1. bobkowi), brūkas (1. bruk), ciongas (I. ciąg), 
doždevikas (r. d0cdeeuk), futrūa (1. futro), jerunda (r. epynda), kabū- 
kas (r. ka6ax), kafeinikas (r. kobeūnuk), kieliškas (I. kieliszek), kil- 
basa (s. br. kun6aca, |. kielbasa), kinžūlas (r. kunoxcaa), kodylas (s. br. 
kaduao), konveFtas (r. koueepm), kvūsas (1. kwas), naktdiza (an. nec- 
ktie), podriūdčikas (r. nodpadUUK), prismėkas (|. przysmak), ridikiūlis 
(r. pudukionb < pranc. ridicule), ryzas (L. ryza, s. br. pusa), rūlis (r. 
pyAb), sprenžind (I. spręžyna), stalauniūkas (|. stolownik), stėnas (I. 
stan, S. br. cmans), šinka (1. szynka), špikas (I. szpik), tartūkas (L. tartak), 
vazaūnė (I. wozownia), veridzyti (I. węedzič), vėlas (I. wal), zapekūnka 

(r. sanekauka), žėlaba (»ca106a). Vietoj jų visuotinai įsigalėjo dabar 
vartojami lietuviški žodžiai: ryklys, bė, Iduro (lapai), grindinys, skers- 
vėjis, apsiaūstas, kailiniai, niekai, smūklė, kavinūkas, stiklėlis, dešra, 
dūrtuvas, smilkalai, vokas, gira, kaklūryšis, rangovas, prieskonis, ran- 
kinūkas, skažmalas, vairas, spyruoklė, valgytojas, luomas, kumpis, 
smėgenys, leūtpjūvė, rūtinė, rūkyti, pylimas, ūpkepas, gėdulas. 

Tarptautiniai Žodžiai, išskyrus retus atvejus, buvo toleruojami, 
ypač mokslo kalboje. Tik retkarčiais pasigirsdavo balsų, reikalaujan- 
čių juos keisti lietuviškais naujadarais, pvz., vietoj elektra, geografija, 
geomėtrija, propėrcija, psichologas, simėtrija, telefonas kai kas siūlė 
vartoti dirbtinius žodžius gintra, žemėtyra, matomokslis, lygdera, sie- 
lotyrys, lygmata, tėlkalbis ir pan. Daugiausia tokių žodžių buvo priga- 
minęs A. Vireliūnas. Štai dar kai kurie iš jų: agnd energija", atveikslas 
*modelis', būtėvė "istorija", daiktūs "konkretus", dangūtyra “astronomi-- 
ja", įdarba "kultūra', mokysta "metodika', orija 'atmosfera', orovė 
"klimatas", panaša "analogija", pavdizda "perspektyva", paviršioraša (ir 
paviršiotyra) "topografija", raštuomenė "literatūra", rėikšlas “simbolis", 
saiknas "normalus", spiūdis (spindys) "radijas", tvarkėovas "direktorius", 
žemėraša "geografija", žmonėtyra "sociologija'. Tai kraštutinio puriz- 
mo apraiškos. Joms nepritarė nei J. Jablonskis, nei K. Būga, nei vėliau 
J. Balčikonis, P. Skardžius, A. Salys, P. Jonikas ir kiti žymesni kal- 
bininkai. 

Kai kurių tarptautinių žodžių formos anuomet gerokai įvairavo. 
Daugiausia tai priklausė nuo skirtingų kalbų tarpininkių, per kurias 
žodžiai atėjo į lietuvių kalbą. Stengtasi naikinti esamus dubletus, kelti 
į pirmą vietą populiaresnes, labiau įsigalėjusias ir tinkamas formas. 
Vienodintas jų kirčiavimas. „Gimtojoje kalboje“ pasirodė kirčiuotų 
sąrašų. Žiūrėta, kad tarptautiniai žodžiai, jų kirčiavimas nebūtų pa- 
driki, o sudarytų tam tikrą sistemą. Siekta formas kiek galima labiau 
adaptuoti, artinti prie lietuviškųjų, pavyzdžiui, vietoj akcioničrius, 
kontrabandistas, prozūikas, stipendiūtas įdiegtos lietuviškesnės formos 
dkcininkas, kontrabūndininkas, prozininkas, stipefidininkas. Arba grioz- 
diškos formos abstrūktiškas, konkrėtiškas, morališkas, pasyviškas 
pakeistos patogesnėmis abstraktūs, konkretūs, moralūs, pasyvūs, iš 
kurių lengva darytis vedinius, pvz., iš abstraktūs — abstrakčiai, abs- 
traktūmas, abstraktybė ir kt. 

Nemaža ginčų kėlė graikų kilmės žodžiai, išplitę per lotynų kalbą. 
Buvo siūlymų atstatyti jų pirmykštį graikišką pavidalą, taigi vartoti, 
pvz., distėtika, oikonėomika, paidagogas (plg. gr. aioNnTU4Os, oixo- 

voutan, Tatdayxo«yxos) vietoj estėtika, ekonomika, pedagogas. Bet 
kadangi šiuos žodžius gavome ne tiesiai iš graikų kalbos, tokie 
siūlymai pasirodė netikslingi. Taip pat kurį laiką svyruota dėl tų lo- 
tynų kilmės žodžių, kurių originalas turi skirtingus vienaskaitos var- 
dininko ir kitų paradigmos linksnių kamienus, plg. dubletus universi- 
tas | universitėtas, fakultas || fakultėtas (lot. universitas, facultas, gen. 
sg. universitatis, facultatis). Įsigalėjo iš originalo kitų linksnių einančios 
šių žodžių formos. Kalba tarpininkė nemaža lėmė ir šiaip jau antikos 
žodžių, bendrinių ir tikrinių, dubletus, kuriuos teko tvarkyti, norminti. 
Antai vietoj įsigalinčių grėkas (1. Grek), Rjmas (I. Rzym, r. Pum) pirme- 
nybė buvo atiduota dabar vartojamiems graikas, Roma. 

Visuomenės patogumui išleisti keli tarptautinių žodžių žodynai bei 
žodynėliai (vienas iš pirmųjų J. Norkaus 1924 m.). 

Be skolintųjų žodžių, lietuvių kalboje buvo nemaža hibridų ir verta- 
lų. Hibridai daugiausia padaryti su svetimomis priesagomis -inyčia 
(langinyčia, mokslinyčia...), -orius (giedūrius...), -inčius (mokslinčius 
...), -avoti (juokavėti ...) ir kt. Prieš juos irgi kovota, stengtasi pakeisti 
atitikmenimis su savomis priesagomis, pvz., /anginė, giedėtojas, mėks- 
lininkas, juokauti ir t. t. Tai daryti neblogai sekėsi, ir viešojoje kalboje 
šios rūšies hibridai išnyko. Sunkiau buvo kovoti su šnekamojoje kal- 
boje labai įsigalėjusiais priešdėlio da- veiksmažodžiais, traktuotais kaip 
hibridai. Kliudė šių žodžių reikšmės atspalviai, trukdę rasti gerų pa- 
kaitalų, plg. dapilti "pripildyti likusią (indo) dalį', daeiti “nueiti likusią 
kelio dalį' ir pan. 

Verstiniai žodžiai pasižymėjo įvairumu. Į juos žiūrėta diferencijuo- 
tai. Taisyklingai sudaryti, kurie atitiko lietuvių kalbos žodžių darybos 
polinkius, buvo toleruojami, pvz., garlaivis (vok. Dampfschiff, an. 
steamship), garvežys (vok. Dampfwagen, r. napoeo3), geležinkelis, 
gėlžkelis (vok. Eisenbahn, pranc. chemin de fer, r. »cene3naA 00po- 
2a), įspūdis (vok. Eindruck, pranc. impression, t. eneuamnenue), 
įtaka (vok. Einfluss, pranc. influence, r. sauanue), laikraštis (vok. 
Zeitschrift), turinys (vok. Inhalt, pranc. contenu, T. codepxcanue). 
Tačiau daug žodžių buvo išversta iš kitos kalbos pamorfemiui, nepai- 
sant mūsų kalbos darybos polinkių. Tai vertalai. Jiems paskelbta griež- 
ta kova ir daugelį pavyko išguiti iš viešosios vartosenos, kitų dar ir 
dabar kartais pasitaiko. Pavyzdžiai: apystova (r. 06cmoamenbcmeo) 
— taisyklingos darybos atitikmuo aplinkybė; apturėti (L. otrzymač) 
— gūuti; apvaikščioti (I. obchodzič) — švesti; bdltgudis (r. 6enopyc) 
— gūdas; gėrbūvis (|. dobrobyt, vok. Wohlsein) — gerovė; įstatym- 

davystė (r. 3ak0WoDdamenbcmeo) — įstūtymų leidimas (leidyba); išgul- 
dyti (I. wykladač) — dėstyti; ligonbutis (vok. Krankenhaus) — ligo- 
ninė; neužilgo (Il. niezadolgo, r. ne3a00120) — netrūkus; pėrdėtinis 
(I. przeložony) — vyresnysis (viršininkas); rankvedis (r. pykoe00cmeo) 
— vadovėlis. 

Naujoms sąvokoms nusakyti nepakako turėtų savų žodžių ir sko- 
linių. Tekdavo darytis naujų, ypač kuriant įvairių sričių terminologiją. 
Plintant mokslui ir švietimui, terminijos reikalai darėsi vis aktualesni. 
Iš pradžių dirbta spontaniškai, individualiai, be teisinių pagrindų ir 
specialios organizacijos. 1921 m. prie Švietimo ministerijos buvo su- 
daryta Terminologijos komisija, į kurią įėjo J. Jablonskis, K. Būga, 
A. Dambrauskas-Jakštas, P. Mašiotas, J. Tumas-Vaižgantas, A. Var- 
nas, A. Vireliūnas ir kt. Greit atskirų narių nuomonės principiniais klau- 
simais išsiskyrė. 1923 m. iš komisijos pasitraukė J. Jablonskis, nes A. 
Vireliūnas ir kiti reikalavo masiškai keisti tarptautinius terminus lietu- 
viškais naujadarais. K. Būgai mirus Komisijoje dar labiau įsigalėjo 
puristai. Tada buvo aprobuoti, pavyzdžiui, tokie terminai: akiauk- 
štis "horizontas", dėjinjs “suma", induva "vaza", lygdera "proporcija", 
lygmata "simetrija", mėtoti "projektuoti", moksnis "etiudas", trikampi- 
jomata "trigonometrija', žemėmata "geodezija'. Nemaža jų paskelbta 
periodinėje spaudoje ir 1924 m. A. Vireliūno išleistoje knygelėje „Įvar- 
dai, arba terminai, priimti Terminologijos komisijos“. Beje, pastarojoje 
yra nemaža ir gerų, ilgainiui įsigalėjusių ir dabar tebevartojamų termi- 
nų, pvz., baudžiamoji byla, bėgis “penec"', dažytojas, gamybos priemonės, 
iešmas (geležinkelyje), imtūvas "upaeMHHK'", įmonė, [našas 'B3HOC", 
įrengimas "ycTpožcTBO', kainoraštis, krata, krumpliūratis, laidas 
(elektros), mygtukas 'kmonka", nuovada “yuacTOK', pūjamos, pareiški- 
mas '3aaB1eHWe", pastoliai, pažanga, (kalnų) pėrėja, prietaisas, rašinys, 
saugiklis 'npexoxpaHHTeNb", savimoka “caMoOGyueKnne', savišalpa, 
savitvarda, siųstūvas 'mepenaTuKuk', trauktinė (degtinė) "KacToūka", 
trintūkas, varžtas “GonT', veržlė "raūka", vožtūvas 'knanaH" ir kt. 

1925 m. Švietimo ministerija Terminologijos komisiją paleido ir 
sudarė naują, kurios pirmininku paskyrė J. Jablonskį, nariais J. Balči- 
konį, A. Kasakaitį, A. Salį, P. Skardžių ir A. Vireliūną. Pastarasis tuoj 
atsisakė, į jo vietą buvo paskirtas S. Šalkauskis. Vėliau dar įėjo Z. 
Kuzmickis ir J. Laurinaitis, o A. Saliui su P. Skardžiumi išvykus į 
užsienį — K. Alminauskis, K. Masiliūnas ir J. Talmantas. Naujoji 
Komisija persvarstė senosios aprobuotus terminus ir grąžino dalį 
tarptautinių žodžių: deromėtras (Vireliūno buvo įvestas ormatis), 

elementas (pradojas), masūžas (laitymas), termomėtras (šilčiarodis), 
vonia (tynė). Toliau svarstė ir aprobavo nemaža naujų terminų, pvz., 
aplinkraštis 'cirkuliaras", apžiūrd 'ocMoTp", gailestingoji sesuo, įstaiga, 
karys "BonH", matininkas, nuorašas, rūštinė "kanceliarija", skriestū- 
vas 'cirkelis', stotiėčs budėtojas, teptūkas, vdistinė, valdyba, žemėtvarka 
ir kt. 

1926 m. iš Komisijos pasitraukė Jablonskis (daugiausia dėl sveika- 
tos). Tada Švietimo ministerija Komisiją likvidavo ir pavedė Univer- 
sitetui sudaryti naują. Universitetas sudarė iš trijų asmenų: P. Avižo- 
nio, J. Balčikonio ir S. Šalkauskio. Bet toji Komisija tuoj iširo. Vėliau 
terminologijos reikalais ėmė rūpintis „Gimtosios kalbos“ redakcija, 
kuri skelbė daug įvairių sričių terminologijos, pvz., durpių ir kuro 
technologijos, teatro, namų ruošos, aprangos ir kt. Iš jos teiktų ir 
įsigalėjusių terminų nurodytini brėžinys (vietoj braižinys), kapojai 
“akselis', lagaminas “čemodanas", rūdijas "radio", spartuolis “udarnikas* 
tr kt. 

Nuo 1935 m. prie Lietuvių kalbos draugijos veikė Terminologijos 
sekcija, kurios pirmininkas buvo P. Skardžius, nariai J. Balčikonis, 
J. Laurinaitis, A. Salys, S. Šalkauskis, A. Vaičiulaitis. Nors tai tik vi- 
suomeninė grupė, kurios nutarimai neturėjo juridinės galios, bet ji 
nuveikė daug. Svarstė ir skelbė įvairių sričių terminus, kurių daugelis 
vėliau plačiai įsigalėjo ir mūsų dabar tebevartojami. Paskui įsteigtas 
Lituanistikos institutas ėmė telkti duomenis atskirų mokslo šakų 
terminų žodynams sudaryti. Darbą sutrukdė prasidėjęs II pas. karas 
ir Lietuvos okupacija. 

Taigi nepriklausomoje Lietuvoje buvo sukurti beveik visų mokslo 
šakų lietuviškos terminijos pagrindai. Rezultatyviausiai dirbo filoso- 
fai, ypač S. Šalkauskis. Jis gerokai aptvarkė filosofinę terminiją, kurią 
skelbė „Gimtojoje kalboje“ ir „Logos“ žurnale. 1938 m. išleido knygą 
„Bendroji filosofijos terminija“, kurioje suregistravo per 1000 kirčiuo- 
tų terminų. Pateikiami pavyzdžiai: apdaira, apraiška, atgamūs, atsaja, 
atžanga, beprasmybė, buitis, darna, gaivalas, įgūdis, imlūs, išvada, įtaiga, 
pasaulėvaizdis, paveikūs, plėtra, pradmuo, raida, raiškūs, reikmuė, 
sdmbūvis, sąveika, savimonė, savitaiga, sielotyra, tafFpsnis, trukmė, vai- 
dinžs... 

Daug buvo padaryta tvarkant kitų mokslo sričių terminus, ypač 
botanikos (J. Dagys ir kt.), zoologijos (J. Elisonas, T. Ivanauskas...), 
miškininkystės (J. Kuprionis, J. Vilčinskas...), matematikos (M. Šikš- 
nys, Z. Žemaitis...), archeologijos (J. Puzinas...), fizikos (P. Vileišis, 

K. Šakenis, P. Brazdžiūnas...), chemijos (P. Butkevičius...) ir kt. 
Spaudoje buvo skelbiami naujų terminų sąrašai. Pasirodė ir specialių 
terminų žodynų bei žodynėlių. Be minėtos S. Šalkauskio knygos, dar 
buvo išleistas J. Dagio redaguotas botanikos žodynas (1938). Iš mažes- 
nės apimties leidinių minėtini J. Elisono (zoologija, 1920), M. Šikšnio 
(aritmetika, algebra, 1919), Z. Žemaičio (geometrija, trigonometrija, 
1920), A. Maciejausko (technika, 1920) rinkiniai. Išleisti keli karo 
mokslo terminų žodynėliai. Šioje srityje daugiausia dirbo J. M. Lauri- 
naitis. 

Kalbotyros terminus tvarkė K. Būga su J. Jablonskiu. Vėliau jų 
darbą tęsė A. Salys, P. Skardžius ir kiti. A. Salys ypač daug nuveikė 
dialektologijos ir fonetikos srityje. Sukūrė vykusių lietuviškų nauja- 
darų, pvz., balsynas “vokalizmas"', garsų pėrkaita "Lautverschiebung;, 
įgarsis 'Eingang, Anglitt', iIšgarsis '"Ausgang, Abglitt', pilnūgarsis 
*nonHornacae', prūtaras “Einsatz', priebalsynas “konsonantizmas", 
tarmėtyra "Dialektforschung" ir kt. Jis yra davęs nemaža naujų žodžių 
ir iš kitų sričių, pvz., pobūvis, požiūris, rankinūkas, senatis 'naBHOCTb 
(teisinis terminas)', staigmend "siurprizas", tarša ir kt. P. Skardžius 
daugiau rūpinosi žodžių darybos ir istorinės kalbotyros terminija. 
Štai keli jo įvesti nauji žodžiai: bendrinė kalba, kirčiuotė, karinin- 
kas... 

Terminų reikėjo ne vien mokslui, bet ir įvairioms gyvenimo sritims. 
Tarpukario laikotarpiu lietuvių kalba buvo praturtinta daugybe nau- 
jų žodžių, kuriuos šiandien visi vartojame, dažnai net neįtardami, 
kad tai dirbtiniai žodžiai. Pavyzdžiui, pateikiame žiupsnelį dabar 
sportininkų visuotinai vartojamų su futbolu ir krepšiniu susijusių 
žodžių: baudinys, derinys, Įvartis, kampinis, kėlinys, krepšinis, nuošalė, 
saūgas, sparta, ūžribis, vartininkas ir daug kitų. Juos dabar net specia- 
listui nelengva atskirti nuo senųjų veldinių. Jie kartais net į etimolo- 
gijos žodynus patenka. Deja, specialių studijų apie visa tai neturime. 
Tenka tik apgailestauti, kad A. Salys nespėjo parašyti žadėto darbo — 
specialaus istorinio žodyno, kuriame būtų išryškintas aptariamas Iek- 
sikos klodas. 

Daug pastangų anuomet dėta tvarkant ne tik bendrinius, bet ir tik- 
rinius žodžius, taigi lietuviškąjį vardyną. Asmenvardžių tyrimui 
pagrindus padėjo K. Būga. Jo darbą tęsė A. Salys. Praktikos reikalui 
reikšminga jo studija „Mūsų lietuviškieji vardai“, paskelbta 1933 m. 
„Gimtojoje kalboje“. Vėliau į darbą įsitraukė M. Jurkynas. Antiki- 
nės kilmės vardus tvarkė F. Brenderis, paskui J. Dumčius. 

Šalia tradicinio krikščioniško vardyno tuomet ėmė įsigalėti tauti- 
niai krikštavardžiai. Iš pradžių jie plito stichiškai. Nuo 1925 m. buvo 
rašomi į kalendorius. Imta juos tvarkyti. Žiūrėta, kad jų formos būtų 
taisyklingos, nekraipomos. 

Daugiau rūpesčių kėlė pavardės, kurios praeityje, vykstant prievarti- 
niam nutautinimui, buvo visaip iškraipytos, daugiausia suslavintos. 
Tuomet lietuvis ne tik su savo kalba, bet ir lietuviška pavarde negalėjo 
viešai pasirodyti. Neretu atveju giminaičiai turėjo vieni išlaikytą lie- 
tuvišką, kiti sulenkintą ar kitaip suslavintą pavardę, plg. poras Šau- 
Iys || Šaulėvičius, Valaūčius | Valančiduskas (Volončėvskis), Strūzdas || 
Drazdduskas (Drozdėvskis) ir t. t. Nustatyti autentišką giminės pavar- 
dę buvo svarbu ne tik praktiniu, bet ir mokslo požiūriu. Dėl to natū- 
raliai iškilo pavardžių tvarkymo, jų reformos reikalas. Beje, lietuviai 
čia nebuvo originalūs. Pavardžių reformą įvykdė suomiai, švedai, 
turkai ir kai kurios kitos tautos. Žinoma, ne visiems tai patiko. Lenkui 
ar vokiečiui daug maloniau matyti Lietuvoje jų paveiktas pavardes. 
Todėl spaudoje buvo sukelta nemažo triukšmo, kaitinamos aistros, 

Prie Vidaus reikalų ministerijos buvo sudaryta Pavardžių atlietuvini- 
mo komisija (pirm. J. Balčikonis). Pirmiausia reikėjo suregistruoti visas 
esamas pavardes. Jos turėjo būti tiksliai užrašytos iš gyvosios kalbos, 
pažymėtas kirtis ir priegaidė. Tasai darbas intensyviai dirbtas ketvirtas 
jame dešimtmetyje. Vasarą į vietas vykdavo specialistai, kurie tikrino 
užrašytojų darbą, pavardes sukirčiuodavo. Buvo sudaryta apie 260 000 
lapelių kartoteka. Rengiamasi išleisti atlietuvintų pavardžių žodyną, 
kurį redagavo A. Salys. Siekta, kad žodynas būtų naudingas ne tik prak- 
tikos reikalui, bet ir kalbotyrai. Tarminės pavardžių formos (su tarmės 
fonetika) buvo pateikiamos perrašytos bendrine kalba, pvz., Ažėlis— 
Oželis, Undriūnas— Andriūnas, Ūžuolas-> Ąžuolas, Talmontas-Tal- 
mantas ir t. t. Vėliau pavardžių kartoteka ir rengiamas žodynas perduoti 
Lituanistikos institutui (Mokslų akademijai). Rengtasi pavardes atlie- 
tuvinti išduodant naujus pasus. Tačiau to padaryti nespėta dėl prasi- 
dėjusio karo ir okupacijos. Nespėta ir žodyno išleisti (buvo spaustuvė- 
je). Taigi lietuvių pavardės liko neatlietuvintos, išskyrus tų asmenų, 
kurie patys tai padarė savo iniciatyva, nelaukdami specialaus įsta- 
tymo paskelbimo. 

Vietovardžiai taip pat dažnai buvo suslavinti, o Klaipėdos krašte 
suvokietinti. Carų valdymo laikais, sakysim, Akmėnė oficialiai vadinta 
Oknani, Dotnuvi — ĮĮamuoso, Kėdainiai — Keūdanu, Kretingi — 
Kpemuneeno, Naujamiestis — Hogommcmo, Pakrūojis — ITokpoe, Pa- 

nevėžys — IJonesmoco, Raguva — Po2063, Rasčiniai — Poccienu, Se- 
rėdžius — Cpeduuku, Ukmergė — Bunkomupo, Uteni —Yyans, Vil- 
kaviškis — Boskosbunuku, Virbalis — Breoxxc601065 ir t. t. Suslavinti 
ne tik miestų, bet ir kaimų, smulkių vietovių pavadinimai. Antai 
šios knygos autoriaus gimtinė Juodausiaiš! buvo vadinama A0o6cu 
ir pan. Šalia rusiškų buvo vartojamos ir lenkiškos, tiksliau sulen- 
kintos, formos, kuriomis neretai rėmėsi rusiškoji perraša. Pavyz- 
džiai: Butrimance "Butrimonys", Godlewo "Garliava", Krakopol "Krė- 
kialaukis", Marcinkance “Marcinkėnys", Olawa "Alėovė', Olkieniki 
“Valkiniūkai", Przelaja "Perloja", Szydlėw “Šiluva', Uciana "Utena" 
„.. Ir toliau vietų vardai lenkinti. Antai Kauno stotyje po I pas. karo 
galima buvo išgirsti prašant bilieto do Strasznego Konca 'į Baisogalą'. 
Klaipėdos krašto vietovardžiai — suvokietinti, pvz., Coaddjuthen "Ka- 
tyčiai" (XVI a. dar buvo Kottiten), Werden “Vėrdainė (prie Šilūtės), 
Windenburg "Ventė" ir t. t. 

Po karo nepriklausomoje Lietuvoje visi tokie nelietuviškais virtę 
vietovardžiai negalėjo būti toleruojami. Lietuviai jų iš tikrųjų niekada 
nė nevartojo, kai kur net nebuvo girdėję. Jie iš seno turėjo išlaikę tik- 
rąsias lietuviškas tų vietovardžių formas, vietos Žmonių paprastai tar- 
miškai tariamas, kartais šiek tiek paliestas svetimų apnašų. Pasitaiky- 
davo ir šiaip nežymių iškraipymų, pvz., Airiogala "Ariogala", Resėi- 
niai "Raseiniai" ... Tolimesnių vietų vardus, ypač miestų gyventojai, 
klaidingai sukirčiuodavo, pvz., Alžtus 'Alytūs', Anykščiai "Anykščiai", 
Kaišiadorys "Kaišiadėrys', Klaipėda "Klaipėda", Krėtinga "Kretinga", 
Metėliai "Meteliai", Pūnemunė “Panemūnė"', Telšiai “Telšiai ir pan. 
Taigi reikėjo ir vietovardžius tvarkyti, nustatyti autentiškas jų formas 
bendrine kalba ir įdiegti jas visuomenėje. 


Suprantama, pirmiausia teko visas tada vartojamas formas suregis- 
truoti ir detaliai ištirti, taigi atlikti tam tikrą mokslinį darbą. Jį buvo 
pradėjęs K. Būga. Tai aptarta p. 138—139. Jo darbą tęsė kiti kalbinin- 
kai, daugiausia A. Salys. Vietovardžių atlietuvinimo klausimais dar rašė 
J. Balčikonis, J. Basanavičius, P. Būtėnas, J. Gedgaudas, J. Jablonskis, 
A. Kelmutis, J. Tumas-Vaižgantas, A. Vireliūnas ir kt. 


Buvo nustatytos visų gyvenviečių, upių, ežerų ir kitų stambesnių 
krašto objektų pavadinimų norminės formos, kurios vėliau, tolydžio 
kaupiant duomenis, tikslintos. Jau 1925 m. administracijos reikalams 


“1 Ne Juodaūsiai, kaip klaidingai nurodyta „Lietuvių dialektologijoje“ (p. 523, 
529). 

išluistas didelis (per 700 puslapių) žinynas „Lietuvos apgyventos 
vietos“. 

Apie 1934 m. į žemės vardyno (ir smulkiojo) kaupimo bei tyrimo 
darbą labai aktyviai įsitraukė K. Alminauskis. Jo iniciatyva prie Kul- 
tūros muziejaus buvo įsteigta speciali komisija — Lietuvos Žemės var- 
dynas, kuri vėliau atiteko Lituanistikos institutui (Mokslų akade- 
mijai). Sudarytos didžiulės vietovardžių kartotekos, kuriomis ir dabar 
naudojamės. 

Prieš pat II pas. karą A. Salys suredagavo Vilniaus krašto vietų 
vardų žodyną, kurio, deja, nespėta išleisti. 

Funkcinės kalbos atmainos. Gyvenimui darantis vis sudėtingesniam, 
kylant švietimui ir mokslui, tolydžio plėtėsi, gilėjo funkcinė lietuvių 
kalbos diferenciacija. Išryškėjo skirtingos bendrinės kalbos atmainos 
(stiliai), turinčios specifinių ypatybių: mokslo kalba, kanceliarinė kal- 
ba, publicistinė kalba ir t. t. Jų užuomazgų randame jau ankstesnėse 
epochose. Nepriklausomoje Lietuvoje tasai procesas labai suintensy- 
vėjo. „Gimtojoje kalboje“ pasirodė straipsnių, nagrinėjančių tų atmai- 
nų ypatybes, tvarkymo, specifines kalbos kultūros problemas. 

Mokslo kalba anksčiau Lietuvoje buvo silpnai išplėtota, nes lietu- 
viams mokslininkams paprastai tekdavo rašyti kitomis kalbomis. 
Lietuviškai parašytos knygos, išskyrus retus atvejus, likdavo nespaus- 
dintos (J. Pabrėžos, A. P. Kašarausko ir kt. darbai). Mokslinės kalbos 
elementų yra M. Valančiaus „Žemaičių vyskupystės“ dvitomyje, tačiau 
jie nepadarė pastebimos įtakos vėlesnei mokslo kalbai. Ji iš esmės 
formavosi tik nepriklausomoje Lietuvoje, kai buvo įkurtas savas uni- 
versitetas ir išauginta daug lietuvių mokslininkų. Kaip ir kitose šalyse, 
Lietuvoje mokslo kalbai buvo būdinga intelektualizacija, tikslūs api- 
brėžimai ir siekimas išreikšti subtiliausias mintis. Tam panaudotos 
įvairios kalbinės raiškos priemonės, kartais sekant ir kitų kalbų pavyz- 
džiu. Sparčiai daugėjo priesagų -imas, -umas ir kitų vedinių, reikalingų 
abstrakčios reikšmės daiktavardžiams sudaryti. Gausėjo konstrukci- 
jų su veiksmažodiniais daiktavardžiais, šiaip jau nebūdingų liaudies 
kalbai. Kiekviena mokslo šaka turėjo savo specifiką, kurią daugiausia 
lėmė tos srities terminija ir tam tikri specifiniai posakiai. Išraiškos 
būdą, jos priemones formavo žymiausi tos srities specialistai. Antai 
S. Šalkauskis, V. Šilkarskis, A. Maceina, V. Sezemanas kūrė filoso- 
fams būdingą stilių, V. Biržiška — knygotyrai ir bibliografijai, B. 
Sruoga — rusistikai, teatrologijai ir t. t. Specialių tyrimų stoka dabar 
dar neleidžia detaliau išryškinti viso to sudėtingo proceso. Tai bus 

galima padaryti tik kalbininkams gerai ištyrus ano meto bent svarbiausių 
mokslo veikalų kalbą. 

Lietuvių kanceliarinės kalbos carų valdomoje Lietuvoje nebuvo. 
Raštinėse paskutiniais dešimtmečiais vartota vien rusų kalba. Atga- 
vus nepriklausomybę, teko kurti lietuvišką raštinę. Pasinaudoti Maž. 
Lietuvos XVII-XVIII a. raštinių, vartojusių lietuvių kalbą, patirti- 
mi beveik nebuvo galima dėl skirtingų sąlygų ir kitokių poreikių. Rei- 
kėjo bemaž viską naujai kurti. 

Kanceliarinei kalbai visuomet būna būdinga standartizacija, tam 
tikri štampai, kurie dažnai užima didelę teksto dalį, kartais net visą 
dokumentą. Tie štampai turi būti tikslūs ir vienareikšmiai, bet negali 
prieštarauti bendrinės kalbos normoms. To pasiekti nelengva. Kance- 
liarininkai dažnai nusižiūri į kitas kalbas ir prikuria tokių štampų, 
kurie prieštarauja savosios kalbos dėsniams ir todėl negali būti patei- 
sinami. Kalbininkai savo ruožtu kartais neįsigilina į kanceliarinės 
kalbos specifiką ir ima kovoti prieš bet kokius štampus. Nuomonėms 
suderinti anuomet buvo daug diskutuojama, svarstoma. „Gimtojoje 
kalboje“ ir įvairiuose laikraščiuose pasirodė straipsnių, kuriuose buvo 
skelbiami suderinti visokių aktų, pažymų, nutarimų ir kitokių doku- 
mentų standartai taisyklinga bendrine kalba, taip pat įvairių raštinės 
terminų sąrašai. Daugelis anuomet įdiegtų kanceliarinės kalbos štampų 
vartojami ir dabar. 

Sparčiai formavosi publicistinis stilius. Ir jis lietuvių kalboje buvo 
naujas, daugiausia prasidėjęs nuo „Aušros“ laikų, bet labai suintensy- 
vėjęs paskelbus nepriklausomybę ir nepaprastai išplitus periodinei 
spaudai. Nesant specialių tyrimų, šiandien galima tik konstatuoti, 
kad ano meto publicistinė kalba sparčiai tobulėjo ir tai akivaizdu 
pavarčius bet kurio leidinio atskirų dešimtmečių numerius. 


* + + 


Iš to, kas pasakyta, matyti, kiek daug lietuvių kalba pažengė į priekį 
per nepriklausomo gyvenimo dvidešimtmetį. Ji labai sustiprėjo, įsitvirti- 
no ir užsigrūdino, tapo nenugalima. Tik per tą dvidešimtmetį pasiekti 
laimėjimai leido lietuvių kalbai vėliau nepalūžti nuo baisių pusės šimt- 
mečio sukrėtimų ir negandų, kurie ją ištiko ir po kurių ji geba vėl pa- 
kilti naujam gyvenimui. Per nepriklausomybės dvidešimtmetį lietuvių 
bendrinė kalba tiek ištobulėjo, kad žmogui, prieš pat II pas. karą 
paėmusiam į rankas 1918 m. knygą ar laikraštį, atrodė, lyg anie būtų 
parašyti primityvia „prieštvanine“ kalba. Tiek labai ji pakito, tapo su- 

moderninta, nepalyginti sklandesnė, aiškesnė ir, žinoma, daug taisyk- 
lingesnė. Sparčiai tobulėjo šnekamoji kalba. Ėmė nusistovėti tartis. 
Buvo galutinai kodifikuotos fonetikos, morfologijos, sintaksės ir žo- 
dyno pagrindinės normos, kurios ir šiandien tebegalioja. 


Kalbos puoselėtojai ir tyrėjai. 
Pranas Skardžius 


Po I pas. karo keletą metų lietuvių kalbotyros dirvonus energingai 
plėšė K. Būga, paskui dar 6 metus darbavosi J. Jablonskis. Jų veikla 
aptarta p. 132—144, 144—155. Vėliau išaugo jaunoji kalbininkų kar- 
ta. Joje ypač išsiskyrė P. Skardžius ir A. Salys. 

Pranas Skafdžius — produktyviausias Lietuvos Respublikos 
kalbininkas. Gimė 1899 m. Subačiuje, valstiečio šeimoje. Pradinę mo- 
kyklą baigė gimtinėje, paskui mokėsi Panevėžio miesto rusiškoje 
mokykloje, bet dėl prasidėjusio I pas. karo suspėjo baigti tik 2 jos kla- 
ses. Savarankiškai pasiruošęs, 1920 m. stojo į Panevėžio lietuviškos 
gimnazijos V klasę. Čia parodė didelį susidomėjimą kalbos dalykais, 
mokinių buvo pravardžiuojamas „antruoju Jablonskiu“. 

Baigęs gimnaziją, 1923 m. pradėjo studijuoti Kauno universitete 
lietuvių kalbą ir lyginamąją indoeuropiečių kalbotyrą. Klausė K. Bū- 
gos, J. Jablonskio paskaitų. Daugiausia dirbo pas Jablonskį kaip „raš- 
tininkas“: taisė studentų darbus, padėjo versti į lietuvių kalbą populia- 
rias knygeles, talkino Terminologijos ir Rašybos komisijose. K. Būgos 
paskaitų spėjo išklausyti tik 2 semestrus. Netikėta Būgos mirtis sutruk- 
dė tolesnes studijas, jos universitete pasidarė iš viso nebeįmanomos. 
Perspektyva darėsi niūri, ypač kai paaiškėjo, kad į Kauną neatvyks 
„š Vokietijos pagarsėjęs lietuvis kalbininkas Jurgis Gerulis (Georg 
Gerullis), nes pakviestas į Leipcigo universitetą. Laimei, Jablonskis 
gabiems studentams Skardžiui ir Saliui išrūpino Švietimo ministerijos 
stipendijas studijoms užsienyje. Abu išvyko į Leipcigą. Skardžius pa- 
sirinko pagrindiniu studijų objektu baltistiką, šalutiniais — slavistiką 
ir filosofiją. Svarbiausi jo profesoriai buvo J. Gerulis, R. Trautmanas 
(Trautmann) ir H. Dryšas (Driesch). Užsienio studijas baigė 1929 m., 
apgynęs daktaro disertaciją apie slavizmus XVI-—XVII a. lietuvių 
raštų kalboje. 

Grįžęs į Lietuvą, Skardžius dirbo docentu Kauno universiteto Hu- 
manitarinių mokslų fakultete. Skaitė visus pagrindinius kalbotyros 

kursus. Po metų gavo mokslinę komandiruotę tobulintis užsienyje: 
vėl 3 mėnesius dirbo Leipcige ir 6 savaites Krokuvoje, kur rinko polo- 
nistinę medžiagą vadovaujamas žymaus lenkų lingvisto J. Rozvadovs- 
kio. 1939 m. dalį fakulteto perkeliant į Vilnių, Skardžius tapo Vilniaus 
universiteto profesoriumi ir tas pareigas ėjo iki 1943 m. Jo pedagoginis 
darbas aukštojoje mokykloje buvo didžiai reikšmingas. Skaitė svarbiau- 
sias disciplinas: lietuvių kalbos istorinę gramatiką, lietuvių kalbos 
istoriją, dialektologiją, žodžių darybą, lietuvių bendrinės kalbos gra- 
matiką, akcentologiją, senąją prūsų kalbą, senąją slavų kalbą, lenkų 
kalbos istoriją, rusų kalbos istoriją ir kt. Parengė daug gerų lituanis- 
tų. Gimnazijos gavo kvalifikuotų lietuvių kalbos mokytojų. 

Plačiai įsitraukė į mokslinį darbą ir kalbos praktikos veiklą. Įsteigė 
ir redagavo „Kalbą“ (1930 m. pasirodė 3 sąsiuviniai) ir „Archivum 
philologicum“ (1930—1940, išėjo 8 tomai). Pastarasis tęstinis leidinys 
susilaukė tarptautinio pripažinimo. Jame mokslinio darbo rezultatus 
skelbė ne tik lietuvių, bet ir latvių, vokiečių, prancūzų, olandų, švedų, 
norvegų kalbininkai. Skardžius buvo vienas iš Lietuvių kalbos draugijos 
steigėjų ir jos pirmininkas. Aktyviai reiškėsi kaip „Gimtosios kalbos“ 
redakcijos narys. 1941 m. įkūrus Lietuvos Mokslų akademiją, buvo 
išrinktas tikruoju jos nariu ir paskirtas Lietuvių kalbos instituto direk- 
toriumi (buvo vos kelis mėnesius). 

Prasidėjus II pas. karui ir tragiškoms dienoms Lietuvai, gelbėdamasis 
nuo bolševikų teroro, 1944 m. Skardžius pasitraukė į Vakarus. Iš pra- 
džių gyveno Vokietijoje: 2 metus Getingene, paskui 1946—1949 m. 
prie Tiubingeno, čia skaitė paskaitas universitete. 1949 m. pabaigo- 
je išvyko į JAV. Apsigyveno su šeima Klivlende. Užsienyje gyvenda- 
mas, neturėjo palankių sąlygų moksliniam darbui. Buvo neprieinami 
pagrindiniai lituanistikos šaltiniai, be kurių negalėjo baigti pradėtų 
darbų. Save vadino paukščiu pakirptais sparnais. Duonos kąsnį sau ir 
šeimai pelnė dirbdamas fizinį darbą fabrike. 14 mėnesių buvo bedar- 
bis. Nesitikėdamas gauti darbo JAV universitetuose, turėjo persikva- 
Lifikuoti. 1956 m. baigė Klivlendo aukštąją bibliotekininkystės mo- 
kyklą ir persikėlė gyventi į Vašingtoną, kur dirbo Kongreso bibliote- 
koje. 1973 m. išėjo į pensiją, išsikėlė į tylų Hot Springso miestelį Arkan- 
zaso valstijoje. Ten ir mirė 1975 m. 

Kad ir neturėdamas sąlygų moksliniam darbui, Skardžius emigraci- 
joje nenutolo nuo lituanistikos ir kalbotyros. Kiek galėdamas rašė 
straipsnius, knygas. Naudojosi ribotais, jam prieinamais šaltiniais. 
Recenzavo lituanistikos veikalus, pasirodžiusius užsienyje ir Lietuvoje. 

Visą laiką rūpinosi lietuvių bendrinės kalbos ugdymu. Padarė tokiomis 
sąlygomis neįsivaizduojamai daug. Emigracijoje išleido 4 knygas, 
paskelbė per 400 straipsnių. Liko ir nespausdintų darbų. Kitaip susi- 
klosčius sąlygoms, šis gabus ir be galo darbštus mokslininkas būtų 
dar nepalyginti labiau praturtinęs lietuvių kalbotyrą. Juk tik 15 metų 
Jis tedirbo aukštojoje mokykloje, o tremčiai teko net 31 metai! 

Daugiausia Skardžius nuveikė tirdamas lietuvių kalbos žodžių 
darybą, istorinę akcentologiją ir slavizmus, taip pat ugdydamas ir puo- 
selėdamas bendrinę kalbą. Iš viso yra išleidęs 8 knygas, paskelbęs net 
apie 750 straipsnių. Vienas didelis veikalas — „Rašybinis lietuvių 
kalbos žodynas“ — liko neišspausdintas. 

Mokslinę veiklą pradėjo nuo lietuvių kalbos slavizmų tyrimo. Tai 
daktarinės disertacijos tema. Rezultatus paskelbė 1931 m. „Tautos ir 
žodžio“ VII tome („Die slavischen Lehnwėrter im Altlitauischen“). 
Darbe suregistruota beveik 3000 senųjų raštų slavizmų, nustatytos jų 
tikrosios formos, reikšmės ir kirčiavimas. Tyrimas turėjo būti tęsiamas. 
lietuvių santykiai su slavais kalbos šviesoje“, kurioje žadėjo išanali- 
zuoti lietuvių ir slavų kalbų tarpusavio įtaką, gramatinius skolinius, jų 
chronologiją ir kitus dalykus. Deja, dėl emigracijos šio svarbaus darbo 
negalėjo atlikti. Šia tematika paskelbė nemaža straipsnių lietuvių, vo- 
kiečių, lenkų ir italų spaudoje. Juose aptarė specifiškas problemas, 
skolinių kirčiavimą, kai kuriuos senuosius slavų lituanizmus (pvz., 
Oakio, sumuna) ir kt. 

Anksti Skardžius susidomėjo istorinės akcentologijos problemomis. 
Grįžęs iš užsienio studijų, tuoj ėmė tirti M. Daukšos raštų kirčiavimą. 
1935 m. išleido ta tema vertingą monografiją „Daukšos akcentologija“. 
Tai jo habilitacinis darbas, kuriame išanalizuota Daukšos raštų akcen- 
tologijos sistema, sulyginta su dabartiniu kirčiavimu Daukšos gimti- 
nėje, kitose lietuvių tarmėse ir giminiškose kalbose. Iškėlė aikštėn 
archaiškus Daukšos kirčiavimo elementus, k. a. jaštimas "jautimas", 
sunkesnis "sunkėsnis", keleivys "keleivis", bedievys "bedičvis' (gen. 
sg. kėleivio, bėdievio), vyresnis "vyrėsnis", vyriausybė "vyriausybė" ir 
kt. Taip pat aptarė Daukšos epochos naujus kirčiavimo reiškinius, 
Padarė svarbių istorinei akcentologijai išvadų. 

Mūsų kirčiavimo raida, jos problemos Skardžiui ir vėliau visą lai- 
ką rūpėjo. Šia tema nemaža rašė. Minėtini straipsniai „Kirčiavimo da- 
lykai“ („Gimtoji kalba“, 1964), „Lietuvių kalbos kirčiavimo senumas“ 
(„Aidai“, 1965). Daugybė didžiai vertingų pastabų yra gausiose jo li- 

tuanistikos veikalų recenzijose (pvz., kritikuoja kai kuriuos J. Kaz- 
lausko teiginius), taip pat 1968 m. Čikagoje išleistoje knygoje „Lietu- 
vių kalbos kirčiavimas“, skirtoje dabartinės bendrinės kalbos kirčia- 
vimo sistemai aprašyti. 

Tačiau daugiausia Skardžius nuveikė tirdamas žodžių darybą. 
Jo planai buvo dideli. Projektavo parašyti kelis didelius tarpusavyje 
susijusius mokslo veikalus: istorinę lietuvių kalbos gramatiką, išsamią 
rašomosios kalbos istoriją, mokslinę sintaksę. Išleido tik žodžių darybos 
knygą, kuri pagal jo sumanymą turėjo sudaryti istorinės gramatikos 
dalį. Tai knygai parašyti daug naudojosi didžiojo lietuvių kalbos 
žodyno kartotekos duomenimis ir savo paties iš gyvosios kalbos su- 
kauptais faktais, taigi užsienio lingvistams sunkiai pasiekiamais šalti- 
niais. Gilinosi į didžiojo žodyno sudarymo procesą. Dėjo pastangų 
jį gerinti. Medžiagos sukaupė nepaprastai daug. Rašė šia ir artima te- 
matika straipsnius, pvz., „Mėnesių pavadinimai lietuvių kalboje“ 
(„Archivum philologicum“, t. 1), „Lietuvių-latvių kalbos žodyno 
dalykai“ (ten pat, t. 3), „Etimologinės smulkmenos“ (ten pat, t. 5) ir 
kt. Tačiau nespėjo iki galo visko apdoroti. Katastrofiška Lietuvos 
politinė padėtis siaučiant II pas. karui vertė skubėti. 

Veikalas „Lietuvių kalbos žodžių daryba“ pasirodė 1943 m. Tai 
didelė 768 puslapių knyga, įėjusi į lietuvių kalbotyros klasikinį fondą. 
Joje nagrinėjamos vardažodžių priesagos, jų kilmė, sudėtiniai žodžiai, 
veiksmažodžių daryba ir naujadarai. A. Leskyno (Leskien) 1891 m. 
pasirodęs darbas „Lietuvių kalbos vardažodžių daryba“ (Bildung 
der Nomina im Litauischen) tuo metu jau buvo nebegaunamas ir gero- 
kai pasenęs. Be to, jame nepasinaudota daugeliu šaltinių, aprašyta 
vien vardažodžių daryba. Skardžiaus veikalas buvo nepalyginti išsa- 
mesnis, apėmė visą lietuvių kalbos žodžių darybą, parašytas atsižvel- 
giant į naujus istorinės kalbotyros reikalavimus, nors ir ne visai tobu- 
las. Jame per mažai atsižvelgta į darybos tipų funkcijas. 

Indoeuropeistai šį Skardžiaus veikalą labai gerai įvertino, ypač dėl 
pavyzdingai pateikto naujų duomenų gausumo, jų mokamo traktavi- 
mo. Buvo pasiūlyta išleisti naują leidimą vokiečių kalba. Skardžius 
norėjo vokiškąjį variantą papildyti ir patobulinti. Tačiau dėl emigra- 
cijos tapus neprieinamiems pagrindiniams šaltiniams, to padaryti 
nebebuvo įmanoma. Pasirodė tik smulkesnių tos srities Skardžiaus 
tyrimų, tarp kurių svarbiausiu laikytina studija apie vandenvardžius 
su priesaga -nt-, išspausdinta 1973 m. „Lituanistikos instituto darbų“ 
III tome (Čikagoje). Joje kruopščiai išanalizuoti gausūs duomenys, pa- 

teikta kelios dešimtys pagrįstų etimologijų ir iš esmės paneigta užsienio 
lingvistų hipotezė, jog daugumas -n/- vandenvardžių esą germanizmai. 

Su žodžių daryba susiję gausūs kiti Skardžiaus atlikti vardyno tyri- 
mai. Antai po karo vien „Aiduose“ jis paskelbė reikšmingus straips- 
nius „XVI a. lietuvių asmenvardžiai“ (1954), „Lietuvių mitologiniai 
vardai“ (1954), „Dievas ir Perkūnas“ (1963), „Dėl kai kurių mūsų 
tikrinių vardų aiškinimo“ (1968). Spausdino jų ir kitur (pvz., „Gim- 
tojoje kalboje“, „Drauge“). Vokiečių lingvistinėje spaudoje pokario 
metais rašė apie tikrinius vardus „Radvilė, Ukmergė, Alytūs (paneigė 
J. Otrembskio pasiūlytą dviejų pastarųjų vardų kilmės aiškinimą), 
apie asmenvardžius su -mant- ir kt. Prieš pat mirtį buvo pradėjęs tirti 
senuosius lietuvių dvikamienius asmenvardžius. Žadėjo rašyti apie juos 
didesnį veikalą, laiškuose šių eilučių autoriaus teiravosi visokių duo- 
menų. Deja, netikėta liga ir mirtis viską nutraukė. 

Įvairiais lietuvių kalbos istorinės gramatikos klausimais Skardžius 
parašė dar keliasdešimt didesnių ir mažesnių straipsnių. Iš iki karo 
paskelbtųjų nurodytini „Analoginė balsių kaita“ („Archivum philo- 
logicum“, t. 5), „Dėl pusdalyvių raidos“ (ten pat, t. 6), „Dėl balsių 
asimiliacijos“ (ten pat, t. 7) ir kt. Svarbios vokiečių lingvistinėje spaudo- 
je po karo paskelbtos studijos apie ė kamieno lietuvių kalboje kilmę 
(1954), dvikamienių asmenvardžių jungiamąjį balsį (1956), senuosius 
šakninius daiktavardžius (1956), dvibalsio ie atsiradimą (1958) ir kt. 

Skardžiui rūpėjo ne vien vidinė (istorinė gramatika), bet ir išorinė lie- 
tuvių kalbos raida, susijusi su tautos istorija. Minėtini straipsniai „Dau- 
kša pirmasis bendrinės kalbos kūrėjas Didžiojoj Lietuvoj“ („Archivum 
philologicum“, t. 4), „Lietuvių kalba, jos susidarymas ir raida“ („Trem- 
ties metai“, 1947), „Lietuvių kalba ir jos senovinė kultūra“ („Aidai“, 
1947), „M. Mažvydas ir jo vaidmuo lietuvių bendrinės kalbos isto- 
rijoje“ („Aidai“, 1947) ir kt. Ypač daug dirbo stengdamasis ištirti 
lietuvių bendrinės kalbos (pats terminas bendrinė kalbū jo pasiūlytas 
1927 m.) atsiradimą ir tobulėjimą. Svarbus šios srities darbas „Anksty- 
vesnė ir dabartinė lietuvių bendrinės kalbos vartosena“, pasirodęs at- 
skira knyga Čikagoje 1971 m. Jame kritiškai analizuojamas norminimo 
ir kalbos kultūros darbas nepriklausomojoje Lietuvoje ir vėliau, bolše- 
vikams Lietuvą okupavus, aptariami rusinimo, kalbos ideologizavimo 
ir kiti pokario: reiškiniai. Be to, Skardžius yra paskelbęs dar seriją 
straipsnių apie žymiuosius lietuvių kalbos tyrėjus ir puoselėtojus A. 
Baranauską, J. Balčikonį, K. Būgą, J. Gerulį, J. Jablonskį, K. Jaunių, 
P. Joniką, J. Laukaitį, J. M. Laurinaitį, P. Meškauską-Germantą, 

nelietuvius J. Bodueną de Kurte- 
nė (Baudouin de Courtenay), F. 
Brenderį, J. Endzelyną, M. Fas- 
merį (Vasmer), E. Frenkelį (Fraen- 
kel), E. Hermaną, B.Lariną, J. 
Otrembskį (Otrebski) ir kt. 

Gyvendamas toli nuo Lietuvos, 
Skardžius atsidėjęs sekė lituanistų 
darbą Lietuvoje, rašė recenzijas 
apie kiekvieną svarbesnį šios sri- 
ties pasirodžiusį veikalą (J. Bal- 
kevičiaus, V. Drotvino, J. Kaz- 
lausko, J. Palionio, J. Pikčilin- 
gio, A. Vanago, Z. Zinkevičiaus 
ir kt.). Iš apžvalginio pobūdžio 
darbų minėtini „Aiduose“ strai- 
psniai „Tarybinės kalbotyros 
teorija ir praktika“ (1956), „Ta- 
rybinė kalbotyra Lietuvoje“ (1958), „Kalbotyrinis darbas Lietuvoje“ 
(1962) ir kt. Juose ir gausiose recenzijose kalbotyros padėtis Lietuvoje 
vertinama blaiviai ir teisingai, kritinės pastabos visuomet geranoriškos. 
Rūpinimasis lietuvių kalba ir lituanistikos mokslu atsispindi bemaž 
kiekviename jo laiške šios knygos autoriui (1967—1975 m. parašė 65 
laiškus). Apskritai Skardžių galima laikyti savotišku lituanistikos ir 
baltistikos metraštininku, nušvietusiu šios mokslo srities raidą beveik 
per pusės šimtmečio laikotarpį. 

Mokslinis darbas sudarė bazę, kuria remdamasis Skardžius sprendė 
aktualius bendrinės kalbos ugdymo klausimus. Pravertė ir jaunystėje 
darbo pas J. Jablonskį patirtis. Kalbos praktikos dalykais pradėjo rū- 
pintis anksti, dar mokydamasis Panevėžio gimnazijoje. Studijuodamas 
paskelbė reikšmingų straipsnių „Švietimo darbe“, iš kurių ypač minė- 
tinas „Bendrinė kalba ir jos vartojimas“ (1927). Vėliau, ketvirtajame de- 
šimtmetyje, jų paskelbė net per 80, daugiausia „Gimtojoje kalboje“, 
„Židinyje“, „Naujojoje Romuvoje“ ir kitur. 

Energingai veikė ir kaip kalbos kultūros darbo organizatorius, il- 
gametis Lietuvių kalbos draugijos pirmininkas. Daug nuveikė Termino- 
logijos ir Rašybos reformos komisijose. Ypač dideli jo nuopelnai puo- 
selėjant bendrinę šnekamąją kalbą. Beje, jis pirmasis teoriškai ją atsky- 
rė nuo rašomosios kalbos. Aktyviai reiškėsi teatro vaidybinės kalbos 





21 pav. Pranas Skardžius 


304 


komisijoje. 1934—1935 m. praktiškai mokė teatro artistus bendrinės 
tarties ir kirčiavimo. To darbo vaisius — 1936 m. išleista knyga „Ben- 
drinės kalbos kirčiavimas“. Su A. Saliu redagavo L. Dambrausko su- 
darytą „Kalbos patarėją“, pasirodžiusį 1939 m. 

Veiklos nesumažino ir pasitraukęs į Vakarus, nors ten neturėjo pa- 
lankių sąlygų. Daugiausia Skardžiaus pastangomis buvo atgaivinta Lie- 
tuvių kalbos draugija Vokietijoje (1946—1949) ir JAV, kur jos organu 
vėl kurį laiką tapo „Gimtoji kalba“, o Skardžius — jos redakcijos 
narys. Kartu su S. Barzduku ir J. M. Laurinaičiu išleido „Lietuvių 
kalbos vadovą“ (Bielefeld, 1950 m., 606 p.), kuriame aprašyta bendri- 
nės kalbos tartis ir rašyba, kirčiavimas, pateikta duomenų iš žodžių 
darybos ir sintaksės, duotas platus kirčiuotas rašybos Žodynas. Beje, 
išlaikė savąją (iš esmės būginę) rašybą: žodžio pradžios pj, bj, taip pat 
augštas, sluogsnis ir kt. 

Iš reikšmingų praktikai emigracijos laikotarpio darbų dar nurodyti- 
na knyga „Lietuviški tarptautinių žodžių atitikmenys“ (Čikaga, 
1973). Čia suregistruota maždaug 900 tarptautinių žodžių apie 1200 
lietuviškų atitikmenų. Kalbos kultūros klausimais daug tada rašė atgai- 
vintoje „Gimtojoje kalboje“, „Aiduose“, „Drauge“ ir kitur. Minėtini 
straipsniai „Kunigas ir dvasininkas (dvasiškis)“ („Aidai“, 1953), 
„Mūsų liaudies dainų kalbos dalykai“ (,Metmenys“, 1962), „Lietuvių 
bendrinės kalbos raida ir dabartis“ („Aidai“, 1969), „Naujojo Testa- 
mento vertimų lietuvių kalba“ (Lituanistikos instituto darbų IV tome, 
1979). Prieš mirtį spėjo baigti didelį „Rašybinį lietuvių kalbos žodyną“ 
(apie 1974 m.), kuris, deja, iki šiol neišleistas. Rankraštį sudaro 6 dideli 
tomai, iš viso apie 2000 puslapių (kopiją, parūpintą A. Dundulio, 
turi Vilniaus universiteto biblioteka). Šio veikalo I dalyje išdėstyti ra- 
šybos ir kirčiavimo pagrindai, taip pat kai kurie su rašyba susiję Žo- 
džių darybos bei žodyno dalykai, o II dalis — pats žodynas. 

Kaip bendrinės kalbos ugdytojas Skardžius buvo labai įžvalgus ir 
mąstantis kalbininkas. Kalbos reiškinius vertino blaiviai. Nepasiklio- 
vė vien kalbos jausmu, kaip daugelis tuomet save kalbininkais laikiusių 
asmenų. Skardžius į bendrinę kalbą, jos norminimą ir apskritai į kalbos 
praktikos dalykus žiūrėjo plačiau negu Jablonskis. Rėmėsi visapusiš- 
kesniais kriterijais. Nors bendrinės kalbos vartoseną jis laikė svarbiau- 
siu norminimo kriterijumi (1936), tačiau Jablonskio liaudinio principo 
niekada neatsisakė ir plikais bendrinės kalbos faktais niekuomet nesi- 
rėmė. Praktinius dalykus sprendė atsargiai, objektyviai, išvadas darė 
remdamasis autentiškų duomenų analize. Kad ir didžiai gerbdamas 


305 


savo mokytoją (kurio nuopelnus iškėlė ne viename straipsnyje), Skar- 
džius 1937 m. konstatavo, jog kalbos duomenys pateisina Jablonskio 
taisytus žodžius balsiai (priev.), esybė, Išvaizda, kitataūtis, noriai, nuosa- 
vybė, padėtis, prėkalbė, protėvis, svetingas, užpykti ir kitus, kurių nerei- 
kią vengti. Iš jo taisymų argumentacijos trykšta erudicija, puikus teori- 
nis pasirengimas, geras tarmių pažinimas ir ypač siekimas bendrinę kal- 
bą įstatyti į tiesias vėžes. Jo suformuluoti bendrinės kalbos norminimo 
kriterijai buvo priimti Lietuvių kalbos draugijos bei „Gimtosios kalbos“ 
ir tapo pojablonskinės kalbos kultūros mokyklos teoriniu pagrindu. 

P. Skardžiaus mokslinis ir kalbos kultūros palikimas — labai dide- 
lis. Jo darbais remiasi ne tik lituanistika, bet ir baltistika. Nemažą 
reikšmę jie turi indoeuropeistikai. Jo raštų bibliografiją sudarė P. 
Jonikas. Ji paskelbta 1979 m. Lituanistikos instituto darbų IV tome 
(Čikaga). Deja, nemaža jo darbų dalis šiandien net specialistams sun- 
kiai pasiekiama, daug straipsnių paskelbta nebegaunamuose leidiniuo- 
se. Padaryti visą jo palikimą pasiekiamą mokslui ir visuomenei — 
vienas iš svarbiųjų šių dienų mūsų uždavinių, kurį vykdyti jau pradėjo 
Albertas Rosinas. 


Antanas Salys 


Labai daug nusipelnęs Lietuvos Respublikos kalbininkas. Gimė 
1902 m. Rekčtėje Salantų vls. Tėvai — valstiečiai. Mokėsi Salantų 
pradinėje mokykloje ir Telšių gimnazijoje, kurią baigęs įstojo į Kauno 
universitetą. Čia studijavo lietuvių ir lyginamąją indoeuropiečių kal- 
botyrą. Bendravo su K. Būga, buvo jo žodyno redakcijos sekretoriumi. 
Klausė K. Būgos, J. Jablonskio, A. Seno (Senn), F. Brenderio paskai- 
tų. Būgai mirus, 1925 m. kartu su P. Skardžiumi išvyko tęsti studijų į 
Leipcigą. Pasirinko baltistiką, šalutinę specialybę — slavistiką ir lygi- 
namąją indoeuropiečių kalbotyrą. Doktoratą apgynė 1929 m. Dar 
kurį laiką Hamburgo universitete specializavosi pas prof. D. Pankon- 
čelį-Kalciją (G. Panconcelli-Calzia) eksperimentinės fonetikos srity- 
je. 

Grįžęs į Lietuvą, 1930—1939 m. dirbo docentu Kauno Vytauto 
Didžiojo universitete, iš pradžių Teologijos-filosofijos, vėliau Humani- 
tarinių mokslų fakultete. Organizavo Fonetikos laboratoriją. 1940— 
1944 m. buvo Vilniaus universiteto docentas ir profesorius. Dėstė lie- 
tuvių dialektologiją, fonetiką, leksikologiją, vardyną (onomastiką), 

bendrinės kalbos kultūrą, baltų kalbotyros įvadą, latvių kalbą, lygi- 
namąją indoeuropiečių kalbų gramatiką, kalbotyros įvadą ir kai kurias 
kitas disciplinas. Buvo Terminologijos, Rašybos reformos, Pavardžių 
ir vietovardžių komisijų narys. Vienas iš „Gimtosios kalbos“ steigėjų, 
redakcijos narys. Daug rašė „Švietimo darbe“, „Lietuvoje“, „Tautos 
mokykloje“, „Lietuvos aide“, „Naujojoje Romuvoje“, „Tautoje ir 
žodyje“, „Kalboje“, „Gimtojoje kalboje“ ir kt. Įsteigus Lituanistikos 
institutą, 1939 —1941 m. buvo Lietuvių kalbos skyriaus vedėjas, o 1941 
—1944 m. Mokslų akademijos Lietuvių kalbos instituto direktorius. 

1944 m. pasitraukė į Vakarus. Iki 1946 m. dėstė Greifsvaldo (lietuvių, 
rusų kalbas) ir Tiubingeno (baltistikos disciplinas) universitetuose. 
1947 m. persikėlė į JAV. Prof. A. Seno padedamas, įsitaisė Pensilva- 
nijos universitete Filadelfijoje, kur dirbo iš pradžių docentu ir eks- 
traordinariniu profesoriumi, o nuo 1956 m. ordinariniu profesoriumi. 
Skaitė baltistikos ir slavistikos kursus. Jo mokinys buvo žymusis 
JAV baltistas V. R. Šmolstygas (Schmalstieg). Įsitraukė į amerikiečių 
lingvistinį gyvenimą, buvo įvairių komisijų ir draugijų narys, bendra- 
darbiavo JAV ir kitų šalių lingvistinėje spaudoje, emigracijoje leidžia- 
mos daugiatomės Lietuvių enciklopedijos kalbotyros skyriaus redakto- 
rius. Mirė 1972 m. Filadelfijoje. 

Salys bene daugiausia nusipelnė lietuvių dialektologijai. Dirbti toje 
srityje jį paragino K. Būga. Ypač daug tyrė gimtąją Žemaičių tarmę. 
Pėsčias apkeliavo didelę jos dalį, rinko duomenis ir iš kitų Lietuvos 
vietų, tikslino tarmių ribas. Naudojosi ir anketiniu duomenų kaupimo 
būdu. 

1935 m. hektografu buvo išleistas jo paskaitų (pagal J. Liboko už- 
rašus) konspektas „Lietuvių kalbos tarmės“. Tai iki tol išsamiausias 
ir tobuliausias mūsų tarmių aprašymas. Antrasis papildytas leidimas 
pasirodė 1946 m. Tiubingene, o visai naujas variantas — Lietuvių 
enciklopedijos XV tome (1968). A. Salys sudarė lietuvių tarmių žemėla- 
Pį, pridėtą prie paskaitų konspekto ir straipsnio „Archivum philolo- 
gicum“ IV tome. 

Skirstydamas tarmes iš esmės sekė K. Jauniumi. Išskyrė savarankišką 
vidurio aukštaičių tarmę (aukštaičiūs viduriečiūs). Vakarų aukštaičių 
tarmę (aukštaičiūs vakariečiūs) pagal o, ė tarimą nekirčiuotose galūnėse 
suskirstė į 3 patarmes: pietinę (pietiečiūs, kur o, ė išlaikomi sveiki), 
vidurinę (veliuoniečiūs, kur verčiami u, i) ir šiaurinę (žiemiečiūs, kur 
tariama a, e). Rytų aukštaičius (aukštaičiūs rytiečiūs) pagal an, am, en, 
em, ą, ę virtimą suskirstė į pdntininkus (dn, dm, ėn, ėm, d, ė, bet 2A, 

am, efi, emM)S*, pėntininkus (visuomet 2n, 2m, en, em, 2, £)Pž ir pūntinin- 
kus (un, um, in, im, ū, i), pastarųjų plote toliau skyrė rėtininkus (kirčiuo- 
tą negalūninį a verčia 2; šių plote — dadininkus, dab. kupiškėnus), 
pūnininkus (vėliau pavadinti žūdininkais, kurie vietoj o tebeturi d arba 
d) ir žalininkūs (tebeturi pusilgį a nekirčiuotoje pozicijoje). Iš Jauniaus 
laikais už Kauno gubernijos ribų buvusio rytų Lietuvos ploto Salys 
sudarė atskirą aukštaičių patarmę — dzūkūs. Žemaičių plotą, kaip 
ir ankstesni dialektologai, skirstė pagal bendrinės kalbos uo, ie atlie- 
pimą į džnininkus (ū, i), dėunininkus (ou, ei) ir donininkus (7, £; terminai 
K. Būgos). Pagal jau anksčiau žinotus dvigarsių ė, dž atliepimus dar 
skyrė pajūrio žemaičius (pajūriečiūs, kurie kaitmeniniuose skiemenyse 
neturi č, dž) ir žemaičių dzūkūs (vietoj č, dž taria c, dz). 

Daug Salys dirbo istorinės dialektologijos srityje. Stengėsi nusta- 
tyti tarminių ypatybių atsiradimą, jų chronologiją. Labai reikšmingas 
jo straipsnis „Kelios pastabos tarmių istorijai“, išspausdintas 1933 m. 
„Archivum philologicum“ IV tome. Tyrė praeities ekstralingvistinę 
situaciją. Tai temai skirta jo disertacija, paskelbta 1930 m. „Tautos ir 
žodžio“ VI tome („Die žemaitischen Mundarten“). Visų tų klausimų 
dažnai neįmanoma atskirti nuo istorinės gramatikos, kuriai reikšmingų 
pastabų bei minčių Salys yra pateikęs daugelyje savo darbų. Ypač 
minėtinas jo straipsnis apie šauksmininkus su -ai, paskelbtas 1952 m. 
anglų kalba italų tęstinio leidinio „Studi Baltici“ 1X tome („The Lit- 
huanian Vocative Singular in -ai“). 

Dialektologo darbas labai susijęs su fonetika. Salys buvo ir šios 
srities aukštos kvalifikacijos specialistas, laikytinas moderniosios 
fonetikos Lietuvoje pradininku. Žinias ir sugebėjimus taikė praktikos 
reikalui: dėjo pagrindus bendrinės kalbos tarčiai. 

Kita sritis, kurioje Salys labai aktyviai dirbo, ypač gyvendamas emi- 
gracijoje, tai buvo leksikografija bei leksikologija. Anksčiau kurį laiką 
dirbo kaip Lietuvių kalbos žodyno komisijos narys. Nuo 1950 m. 
įsitraukė į užsienyje leidžiamo didelio „Lietuvių rašomosios kalbos 
žodyno“ (W6rterbuch der litauischen Schriftsprache) sudarymo darbą. 
Kartu su A. Senu parengė šio žodyno (leidžiamo nuo 1932 m.) III—V 
tomus. Juos labai praturtino liaudies kalbos, ypač žemaičių, leksika, 
sutvarkė kirčiavimą. Darbą baigė 1968 m. Vėliau planavo parengti 
lietuvių kalbos istorinį žodyną. Tuo reikalu 1969 m. buvo atvy- 
kęs į Lietuvą, rinko duomenis iš kartotekų ir įvairių kitų šaltinių 


83 Iš tikrųjų ne visi šie garsai ir ne visame plote taip verčiami. 

(deja, tie duomenys dėl LTSR 
biurokratijos kaltės nepasiekė | 
JAV). Žadėjo sudaryti tokį žody- 
ną, kuriame būtų išryškinti XIXa. 
pab. ir XX a. pr. naujadarai, ku- 
riuos lingvistams, šiaip jau, sunku 
atpažinti, nes jie patenka net į 
etimologijos žodynus (pvz., E, 
Frenkelio) kaip veldiniai. Gaila, 
kad netikėta mirtis sutrukdė pa- 
rengti šį labai reikalingą veikalą. 

Daug tyrė tikrinius žodžius, 
Reikšmingos jo studijos apie se- 
nuosius lietuvių asmenvardžius 
(pvz., Jogdila, Kūriotas, Kęstūtis, 
Mūrgiris, Mindaugas. Žygiman- 
tas...), daugelį  krikštavardžių 
(Jūckus, Jadvyga, Jokimas, Jo- 
kūbas, Juozapas, Jūrgis, Jūstas, 
Kūsparas, Kazimieras, Klėmensas, Kristijonas, Kristupas, Laurynas, Ma- 
rija, Ond...), pavardes (Donelditis, Ivinskis, Juška...) ir vietovardžius 
(Karaliūučius, Kaūnas, Kėdainiai, Klaipėda, Kretinga, Marijampolė, Mas- 
kva, Vilnius, Nėmunas...) paskelbtos enciklopedijose ir kituose leidi- 
niuose. Ypač daug Salys prisidėjo prie Lietuvos vardyno atlietuvinimo, 
Atgavus Vilniaus kraštą, vadovavo vietovardžių ir pavardžių autentiškų 
lietuviškų formų nustatymo darbui, redagavo jų žodynus, kurie jau bu- 
vo pradėti spausdinti. Tačiau sutrukdė karas ir okupacijos. Daug pa- 
stangų dėjo Klaipėdos krašto ir Rytprūsių senajam lietuviškam vardy- 
nui išsaugoti, prastai dokumentuotiems vietų vardams rekonstruoti, 
Tą darbą visur dirbo atsakingai ir sąžiningai, niekur dirbtinai sla- 
viškų ar vokiškų vardų nekeitė lietuviškais (deja, jie buvo vėliau rusų 
ir lenkų be atodairos pakeisti Rytprūsiuose). 1956 m, Salys sudarė J. 
Andriaus parengtam ir JAV išleistam Lietuvos žemėlapiui vardyną, 
kuris pasirodė atskira knygute. 

Istorinės toponimikos tyrimas natūraliai vedė prie senųjų baltų gen- 
čių praeities studijų, pradėtų K. Būgos. Šiais klausimais Salys rašė 
lietuvių ir užsienio enciklopedijose, juos nagrinėjo daugelyje savo strai- 
psnių. 

Praktiniais bendrinės kalbos reikalais Salys susidomėjo dar mokyda- 
masis Telšių gimnazijoje, kaip vėliau pats sakėsi, paakintas lietuvių 
kalbos mokytojo M. Untulio. Domėjimąsi didino studijos universitete, 
kur klausė J. Jablonskio paskaitų. Vėliau pats gyvenimas jį įtraukė į 
bendrinės kalbos puoselėjimo darbą. Kaip specialistui teko dalyvauti 
įvairiose komisijose, Lietuvių kalbos draugijos veikloje, „Gimtosios 
kalbos“ redakcijos darbe. Bendrinės kalbos ugdymo klausimais parašė 
daugybę straipsnių. Prisidėjo ir prie kitų vykdomų darbų: sukirčiavo 
„Vargo mokyklos“ I-—II dalis, buvo vienas iš „Kalbos patarėjo“ 
(1939 m.) redaktorių ir kt. 


Salys atsidėjęs stebėjo bendrinės kalbos raidą. Greit reaguodavo 
į praktikoje pasirodžiusius taisytinus dalykus. Daug padarė, kad nevy- 
kusiai nukalti žodžiai būtų pakeisti taisyklingesniais. Turėjo stiprų 
kalbos jausmą ir sugebėjo kurti gerų naujadarų, sudaryti juos pagal 
liaudies kalbos modelį. Daugumas jo pasiūlytų naujų žodžių prigijo 
ir Šiandien nelengva juos atskirti nuo senųjų veldinių. Tai žodžiai 
pobūdis, požiūris, rankinūkas, senatis, staigmena "siurprizas" (įtrauktas 
į Frenkelio žodyną!), šviesėmatis, tarmėtyra, tarša, tolimatis ir kt. 
Ypač praturtino įvairių sričių terminiją. Tam reikalui pritaikydavo 
ir liaudinius žodžius, pvz., grūdalas 'grūdinamasis skiedinys', nūo- 
spaudas “"nuspaudžiamasis presas", slogūtis "košmaras" ir kt. Jam pri- 
skiriami kalbotyros terminai: balsynas "vokalizmas', priebalsynas 
"konsonantizmas", garsą pėrkaita "Lautverschiebung", įgarsis 'Anglitt", 
išgarsis "Abglitt", jungmė "an. liaison, galinio priebalsio susijungimas 
su po jo einančio žodžio pradiniu balsiu', perilgi garsai "ilgesni už il- 
guosius', pertirumpi garsai "trumpesni už trumpuosius', pilnūgarsis 
"noxnHoOrJNacHe", prdtaras “Einsatz" ir kt. 


Gausus ir didžiai vertingas A. Salio mokslinis bei kalbos praktikos 
palikimas. Įvairiuose Lietuvos ir užsienio leidiniuose išblaškyti ir sun- 
kiai pasiekiami jo straipsniai žmonos S. Salienės ir Lietuvių katalikų 
mokslų akademijos pastangomis bei lėšomis leidžiami Romoje ke- 
turiais dideliais „Raštų “tomais, kuriuos spaudai parengė P. Jonikas. 
Pirmajame tome (1979) sudėti raštai įvairiais bendrinės kalbos klausi- 
mais, antrasis tomas (1983) skirtas vardynui, trečiasis (1985) — įvai- 
riems kitokiems straipsniams, ketvirtasis — bus dialektologijai. 

Petras Jonikas 


Gimė 1906 m. Antringyje Tauragės vls. 1920— 1923 m. mokėsi 
Tauragės gimnazijoje, paskui mokytojų seminarijoje, kurią baigęs 
1927 m. įstojo į Kauno universitetą studijuoti lituanistikos. Kartu 
dirbo mokytoju. Studijos užsitęsė iki 1934 m. Baigęs jas, liko prie uni- 
versiteto rengtis profesūrai. Gavo Švietimo ministerijos stipendiją 
tobulintis užsienyje. 1935 — 1937 m. specializavosi Rygos, Vienos ir 
Karaliaučiaus universitetuose. Buvo nuvykęs į Vilnių rinkti duomenų 
disertacijai Lietuvių mokslo draugijos archyve, bet neilgam, nes vaiva- 
dai L. Bocianskiui pasirodė „pavojingas“. 


Plačiai įsitraukė į lituanistikos darbą. 1935 — 1940 m. buvo Lietuvių 
kalbos draugijos valdybos narys. 1938—1940 m. „Gimtosios kalbos“ 
redaktorius. Nuo 1937 m. pradėjo dėstyti lituanistikos disciplinas 
Vytauto Didžiojo universitete. Vėliau persikėlė į Vilniaus universitetą. 
Nuo 1940 m. buvo Mokslų akademijos Lietuvių kalbos instituto Lie- 
tuvių kalbos ir terminologijos sekcijos vedėjas, Lietuvių kalbos žodyno 
redakcijos ir Rašybos komisijos sekretorius. 1942 m. apgynė daktaro 
disertaciją „Lietuvių bendrinės rašomosios kalbos kūrimasis priešaušrio 
ir "Aušros" laikais“. Nuo 1942 m. docentas. Įvairiais lietuvių kalbos 
istorijos, ypač bendrinės rašomosios kalbos ištakų klausimais rašė 
„Švietimo darbe“, „Lietuvos žiniose“, „Kultūroje“, „Vaire“, „Židiny- 
je“, „Kalboje“, „Gimtojoje kalboje“, „Archivum philologicum“ ir 
kituose leidiniuose. 

1944 m. pasitraukė į Vakarus. Iš pradžių gyveno Vokietijoje. 1946 
m. kurį laiką buvo lietuvių kalbos mokytojas Hanau gimnazijoje. 
1946—1949 m. profesoriavo Pabaltijo universitete prie Hamburgo, 
dėstė lietuvių ir baltų kalbotyros disciplinas. 1949 m. atvyko į JAV. 
Vertėsi spaudos darbu, tvarkė kalbos skyrių „Naujienose“. 1955— 
1956 m. studijavo Čikagos universitete bibliotekininkystę. 1957— 
1973 m. dirbo to universiteto bibliotekoje. 1970—1973 m. Čikagos 
universiteto lietuvių ir baltų kalbotyros profesorius. Aukštuosiuose 
lituanistikos kursuose Čikagoje 1958—1960 m. dėstė lietuvių kalbą. 
Nuo 1960 m. dėstė taip pat Pedagoginiame lituanistikos institute, 
1970—1976 m. buvo to instituto rektorius. Aktyviai dalyvavo JAV 
lietuvių veikloje. Nuo 1950 m. buvo Čikagos Lietuvių kalbos drau- 
gijos pirmininkas. 1951 m. jo iniciatyva buvo suorganizuotas Li- 
tuanistikos institutas, kurio prezidentu išbuvo iki 1964 m. Talkino 

leidžiant V. Biržiškos „Aleksan- 
dryną“. 1958—1960 m. redagavo 
atgaivintą „Gimtąją kalba“. Vė- 
liau parengė spaudai A. Salio 
„Raštus“. Bendradarbiavo JAV 
lietuvių spaudoje („„Naujienose“, 
„Aiduose“ ir kt.). 

P. Jonikas mokslinį darbą pra- 
dėjo nuo dialektologijos. 1939 m. 
buvo išleistas atskira knyga jo 
gimtosios šnektos aprašas „Pa- 
gramančio tarmė“, kuris ilgą lai- 
ką buvo pavyzdys mūsų dialekto- 
logams, norintiems ištirti gimtąją 
šnektą. Įgūdžiai dialektologijos 
srityje vėliau Jonikui pravertė ti- 
23 pav. Petras Jonikas riant bendrinės kalbos santykį su 

tarmėmis, jos tarminį pagrindą. 
Greit bendrinės kalbos, ypač rašomosios, ištakų problema tapo 
pagrindine jo mokslinio darbo tema. Bendrinės rašomosios kal- 
bos kilmės ieškojo sistemingai, tyrė senuosius ir vėlesnius raštus, 
gramatikas. Rezultatus skelbė straipsniuose. Ypač minėtini: „Maž. 
Lietuvos bažnytinės kalbos reformos projektas XVIII a. pradžioje. 
M. Mėrlino „Principium primarium in lingva Lithvanica“ („Archi- 
vum philologicum“, t. 6), „Lietuvių bendrinės rašomosios kalbos idėja 
priešaušrio metu“ (ten pat), „Iš lietuvių kalbos rašybos istorijos, Rai- 
dyno svyravimas teorininkų raštuose 1843—1883“ (ten pat, t. 7), 
„Vincas Kudirka ir lietuvių kalba“ („Aidai“, 1958), „Tarmės ir bendri- 
nė rašyba“ (Donum Balticum, 1970) ir daugelis kitų. Išryškino atskirų 
kalbininkų įnašą. Rašė apie F. Kuršaitį, J. Jušką, J. Spudulį, J. Jablons- 
kį, P. Skardžių, A. Salį ir kt. 

1972 m. Čikagoje pasirodė Joniko knyga „Lietuvių bendrinės rašo- 
mosios kalbos kūrimasis antrojoje XIX a. pusėje“. Tai kiek papildyta 
ir patvarkyta daktarinė disertacija, apginta prieš 30 metų. Joje apiben- 
drintai išdėstytos bendrinės rašomosios kalbos užuomazgos priešaušrio 
(maždaug nuo F. Kuršaičio) ir „Aušros“ epochoje, analizuojama tar- 
mės pasirinkimo ir rašybos raidos problema. Šia tema rašė ir toliau 
straipsniuose „Žemaitė ir bendrinė kalba“ (Lituanistikos instituto 
darbai, t. 3), „Zanavykų šnekta ir bendrinė kalba“ (Zanavykija, I, 

1978), „Aušra ir mūsų kalba“ („Naujoji viltis“, 1981), „Varpo kova 
dėl lietuvybės pagrindo — lietuvių kalbos“ (Varpas, 1980—1981) 
ir kt. 

Jonikas stengėsi nušviesti ne tik bendrinės rašomosios kalbos, bet ir 
apskritai lietuvių kalbos istoriją. 1952 m. pasirodė jo platesnei visuo- 
menei skirta knyga „Lietuvių kalbos istorija“. Naujas, iš esmės perdirb- 
tas jo variantas paskelbtas „Lietuvių enciklopedijos“ XV tome (Bosto- 
nas, 1968 m.). Atskirais kalbos istorijos klausimais paskelbė nemaža 
straipsnių. Ypač minėtinas „Lietuvių kalba administraciniame ir kul- 
tūriniame gyvenime senojoje Lietuvos valstybėje“ („Aidai“, 1981). 
Tačiau pats svarbiausias šios srities darbas — monografija „Lietuvių 
kalba ir tauta amžių būvyje. Visuomeniniai lietuvių kalbos istorijos 
bruožai“, pasirodžiusi Čikagoje 1987 m. Joje apžvelgiama lietuvių 
kalbos raida kartu su lietuviškai kalbančių žmonių istorija nuo seniau- 
sių laikų iki XIX a. pabaigos. Sukaupta daug kruopščiai sulasiotų 
reikšmingų faktų. Plačiausiai išanalizuoti keturi paskutiniai šimtme- 
čiai. Knyga sulaukė gero specialistų ir visuomenės įvertinimo. 


Tirdamas lietuvių kalbos istoriją, Jonikas negalėjo apeiti vardyno. 
Jį lietė apibendrinamuosiuose veikaluose, parašė ir specialių studijų. 
Lietuvių pavardžių raidą nagrinėjo straipsniuose „Mūsų pavardės ir 
jų atsiradimas“ (1954), „Lietuvos studentų pavardės XV— XVIII a. 
Europos universitetuose“ (Lituanistikos instituto darbai, III, 1973) 
ir kt. 1951 m. vokiečių lingvisunėje spaudoje paskelbė straipsnį „Dėl 
lietuvių vietovardžių“ (Zu den litauischen Ortsnamen), kuris gali 
būti laikomas savotišku lietuvių toponimikos mokslo įvadu. 


Jonikas anksti įsitraukė į praktinį bendrinės kalbos kūrimo bei tvar- 
kymo darbą. Vienas iš pirmųjų jo šios srities straipsnių — apie priesa- 
gą -inis (1928). Redagavo „Gimtąją kalbą“. Tapo didžiausiu kalbos 
kultūros teoretiku. Susipažinęs su čekų kalbininkų fonologų postu- 
luojama kalbos samprata, pirmasis iš lietuvių atkreipė dėmesį į funkcinį 
kalbos reiškinių pobūdį. Dėjo pagrindus funkcinei kalbos kultūros 
teorijai. Nemaža prisidėjo formuluojant bendrinės kalbos kodifikavimo 
principus. Minėtini straipsniai „Mūsų rašomosios kalbos ugdymas ir 
taisymas“ („Židinys“, 1933), „Mūsų bendrinės rašomosios kalbos 
kultūros problema“ (ten pat, 1937) ir kt. Emigracijoje 1952 m. išleido 
kalbos praktikos dalykams skirtą knygą „Gimtojo žodžio baruose“. 


Sulaukęs brandaus amžiaus, Jonikas ir toliau darbuojasi lituanistikos 
baruose. 

Juozas Balčikonis 


Amžiumi vyresnis už aptartus kalbininkus (už P. Skardžių 14 metų, 
P. Joniką — net 21 metais). Paskutinis atstovas kartos, kuri mokėsi 
nelietuviškoje mokykloje. Gimė 1885 m. Ėriškiuose Ramygalos vls. 
Skaityti išmoko namie ir slaptoje kaimo mokyklėlėje. Baigė rusišką 
Ramygalos mokyklą ir Panevėžio realinę gimnaziją. Greičiausiai paska- 
tintas susitikimo su Jablonskiu, susidomėjo filologija. 1906—1911 m. 
studijavo Peterburgo universitete slavistiką. Bendravo su K. Būga, 
Paragintas E. Volterio, ėmė rinkti tautosaką, domėtis lituanistika, 
908 m. paskelbė 2 straipsnius apie K. Jaunių. Dalyvavo 1911 m. kal- 
bininkų suvažiavime Seinuosė. 

Baigęs universitetą, iš pradžių dirbo Vilniuje, „Vilties“ laikraščio 
redakcijoje. Nuo 1913 m. mokytojavo. Karo metu pasitraukė į Rusijos 
gilumą. 1915—1918 m. dirbo mokytoju Vorėnežo lietuvių gimnazi- 
joje. Daug bendravo su Jablonskiu, kurį laiką net pas jį gyveno. Grį- 
žęs į Lietuvą, mokytojavo Panevėžio gimnazijoje, buvo jos direktorius. 
1919—1924 m. Panevėžio mokytojų seminarijos direktorius. 1924— 
1931 m. Kauno universiteto docentas. Nuo 1930 m. perėmė K. Būgos 
pradėtą Lietuvių kalbos žodyno redagavimą. Visą laiką bendradar- 
biavo lietuvių spaudoje. Siekdamas parūpinti jaunimui tinkamos 
lektūros, parengė spaudai ir 1931 m. išleido M. Valančiaus raštus, 
kurių sumodernino ne tik fonetiką, bet ir morfologiją, sintaksę. 1932— 
1936 m. sudarė ir išleido J. Jablonskio „Raštų“ penkiatomį. 1939 m. 
perspausdino fotografuotinį M. Petkevičiaus (1598) „Katekizmo“ 
leidimą. 

Po II pas. karo Balčikėnis liko Lietuvoje. Represijų jam pavyko 
išvengti, bet uoliųjų stalinistų buvo visaip varžomas. Dirbo Vilniaus 
universitete ir Mokslų akademijoje. 1944—1950 m. lietuvių kalbos ka- 
tedros vedėjas. 1944—1952 m. Lietuvių kalbos instituto direktorius, 
1946 m. išrinktas akademiku. Visas jėgas skyrė Lietuvių kalbos žody- 
nui. Daug vertė į lietuvių kalbą. Su kitais redagavo D. Kleino lietuvių 
kalbos gramatikų vertimą (1957). Išvertė iš lenkų kalbos J. Otrembs- 
kio (Otrębski) „Lietuvių kalbos gramatiką“ (neišspausdinta). Mirė 
1969 m., palaidotas Ėriškiuose. 

Dideli Balčikonio nuopelnai lietuvių leksikografijai. Kaip Žžody- 
no lobių kaupėjas statytinas greta J. Brodovskio, F. Kuršaičio, A, 
ir J. Juškų, K. Būgos. Žodynininko darbą dirbo bemaž 40 metų. Būgos 
kartoteką padidino beveik trigubai. Pats surinko keliolika tūkstančių 


314 


žodžių. Visur ir visiems kalbėdavo 
apie žodžių rinkimo svarbą. Buvo 
nenuilstamas šio darbo entuzias. 
tas. Universitete pradėdamas pa- 
skaitą paprastai laikydavo ran- 
koje lapelių žiupsnį ir ragindavo 
klausytojus užrašyti bent vieną 
savo gimtojo kaimo gyvą pasaky- 
mą. Suredagavo Lietuvių kalbos 
žodyno I ir IT tomus, parengė III 
tomo pirmąją redakciją, pradėjo 
IV tomą (iki žodžio iš). Stalinistų 
pašalintas iš vyriausiojo redakto- 
riaus pareigų (jas ėjo 1930— 1954 
m.), leksikografijos darbo nenu- 
traukė iki pat mirties. Ir toliau 
liko didžiausiu Žodyno propaguo- 
toju, jo rėmėju. Prisidėjo ir prie 
„Dabartinės lietuvių kalbos žody- 
no“ sudarymo (1954). Taip pat kaupė vardyną. Tikslino lietuviškas 
vietovardžių, ypač Vilniaus krašto, formas. 

Balčikonis buvo ištikimiausias Jablonskio idėjų tęsėjas ir jo priesa- 
kų vykdytojas, liaudinio kalbos pamato bendrinėje kalboje šalininkas. 
Jam pagrindinis geros kalbos kriterijus—jos gyvumas, kuriuo supra- 
to atitikimą liaudies kalbos modelį. Balčikonio nuomone, reikią kal- 
bėti taip, kaip šneka paprasti kaimo žmonės, kurių kalba nepaveik- 
ta iš šalies. Tai siektinas idealas. Inteligentų kalba — negyva, „medinė“, 
Pats turėjo nuostabų gyvosios kalbos jausmą. Sielojosi, kad gyvosios 
kalbos principas vis rečiau taikomas, nes daugelis Žmonių išauga ati- 
tolę nuo liaudies kalbos. Jiems „kaip žmonės šneka“ »2ebežinoma. 
Kad kuris žodis paplitęs bendrinėje kalboje — Balčikoniui buvo joks 
to žodžio gerumo argumentas. Antai smerkė žodžius gaūdras, pasekmė, 
pirmžn, nors jie plačiai vartojami. Jablonskį didžiai gerbė, juo sekė, 
bet ne aklai. Jablonskis esą tik nurodė kelią, kuriuo patys turime sa- 
varankiškai eiti. 

Reikšmingi Balčikonio sintaksės taisymai. Jis atmetė netikusias 
vietininko konstrukcijas (jame kyla pasiryžimas taisė į jam k. p.), veiks- 
mažodinius daiktavardžius vietoj bendraties (daviau pardavimui — ... 





24 pav. Juozas Balčikonis 


315 


parduoti), tam tikrais atvejais naudininką su bendratimi (įsipareigoji- 
mas gamybai didinti — ...gamybą...) ir kt. 

Leksikos srityje Balčikonis kovojo prieš svetimybės, tačiau ne be 
atodairos. Jeigu lietuviškas atitikmuo jam kuo nors kliuvo (daryba, 
semantika ar pan.), rinkdavosi svetimą žodį, ypač jei tasai liaudyje 
plačiai vartojamas, pvz., aptieka, aficierius, materijolas, vakūcijos 
"atostogos". Šiaip buvo ryžtingas visokių kalbos piktžolių naikinto- 
jas. 


Balčikoniui rūpėjo ne tik rašomoji, bet ir šnekamoji kalba. Jam buvo 
ne vis tiek, kaip kalbama per radiją, kokia artistų kalba teatruose, 
kaip šnekama mokykloje ir t. t. Taisydamas ką nors, buvo nepapras- 
tai atkaklus, be kompromisų. Šiaip jau gyvenime buvo nuoširdus, 
tiesus ir atviras. Šių eilučių autorius tuo atvejų atvejais įsitikino bū- 
damas 1946—1950 m. jo laborantu, vėliau iki pat mirties artimai ben- 
draudamas. 


Rūpindamasis kelti kalbos, ypač jaunimo, kultūrą, Balčikonis daug 
vertė taisyklinga kalba pasakų ir šiaip jaunimui skirtų grožinės litera- 
tūros knygų. Vienas ir su studentais išvertė H. Anderseno, brolių Gri- 
mų, V. Haufo, Š. Pero pasakas, „Tūkstantį ir vieną naktį“, Dž. Svifto 
„Guliverio keliones“, Ž. Verno „Kelionę aplink žemę per 80 dienų“. 
Tie vertimai studentams buvo puiki gyvosios kalbos įgūdžių mokykla: 
kartais valandomis būdavo svarstoma, kaip geriau vieną ar kitą frazę 
pasakyti lietuviškai. Geros kalbos etalonu laikė tautosaką. Ją pats 
rinko ir kitus ragino taip daryti. Dar prieš I pas. karą nemaža jos yra 
perdavęs Lietuvių mokslo draugijai. Po II pas. karo Druskininkuose 
vasaromis atostogaudamas (su maskviškiu kalbininku M. Petersonu) 
užrašė Mizarų kaime iš dainininkės J. Jurkonienės daug liaudies dai- 
nų. Jų rinkinys buvo išleistas tik 1972 m., jau po užrašytojo mirties. 

Reikšminga Balčikonio pedagoginė veikla. Save laikė pirmiausia 
mokytoju. Studentams skiepijo gimtosios kalbos meilę, pratino suvokti, 
kas kalboje taisyklinga, natūralu, o kas tėra įvairaus darkymo, nemok- 
šiškumo padaras. Sugebėjo ugdyti kalbos taisyklingumo jausmą, pa- 
garbą liaudies kalbai. Tai ir buvo svarbiausias jo paskaitų tikslas. 
Šiaip buvo reiklus ir griežtas. 


Berods 1949 m. patyręs, kad studentų stipendija priklausysianti nuo egzaminų 
pažymio, kad daugelis lituanistų, gavusių „patenkinamai“, nebegalės studijuoti, o 
eis dirbti į mokyklą („gadins mokinių kalbą“), tuoj persiorientavo ir ėmė rašyti 
„ketvertus“ vietoj „trejetų“ („tegu dar pasimoko“). 

Pokario metais Balčikonis pratęsė jablonskinę bendrinės kalbos ug- 
dymo mokyklą, išaugino daug gimtosios kalbos mylėtojų ir puoselė- 
tojų53. 


Kiti kalbininkai 


Jurgis Šlapėlis. Gimė 1876 m. Galsiškiuose netoli Kupiškio. 
Mokėsi Mintaujos (Jėlgava) gimnazijoje, iš kurios 1896 m. buvo pa- 
šalintas už atsisakymą rusiškai melstis. Eksternu išlaikęs brandos eg- 
zaminus, 1897 m. įstojo į Maskvos universiteto Medicinos fakultetą. 
Studijuodamas daugiausia gyveno Vilniuje, dirbo „Vilniaus žinių“ 
redakcijoje. Įsteigė lietuvišką knygyną, leido ir platino knygas. Bendra- 
darbiavo „Vilniaus žiniose“, „Viltyje“, „Lietuvos ūkininke“, „Drau- 
gijoje“. 1907—1914 m. redagavo Juškų žodyno III tomą (m ir n raides). 
Dalyvavo kalbininkų suvažiavime Seinuosė. Padėjo Jablonskiui rinkti 
medžiagą lietuvių kalbos gramatikai. I pas. karo metu buvo mobili- 
zuotas ir dirbo karo gydytoju. Po karo 1921—1932 m. lenkų okupuo- 
tame Vilniuje mokytojavo Vytauto Didžiojo gimnazijoje. Dalyvavo 
lietuviškoje veikloje. Nuo 1927 m. liko vienintelis lietuvis Vilniaus mies- 
to taryboje. Įsitraukė į Lietuvių mokslo draugijos veiklą, buvo ilgametis 
valdybos narys, 1932 m. išrinktas pirmininku. Su mokiniais rinko 
Vilniaus krašto tautosaką ir žodžius žodynui. Lenkai jį persekiojo. 
Mirė 1941 m. 

Šlapelis daugiausia nusipelnė kaip kalbos kultūros darbuotojas ir 
leksikografas. Nuo pat spaudos draudimo panaikinimo taisė Vilniuje 
leidžiamų laikraščių ir knygų kalbą. Buvo didelis šio darbo entuzias- 
tas, svarbiausias lietuvių kalbos mokovas okupuotoje Vilnijoje. Rūpi- 
nosi mokyklų kalba, redagavo vadovėlius. Vertė jaunimui populiarias 
knygas. Dar prieš I pas. karą su J. Raliu išvertė D. Defo „Robinzono 
gyvenimą“ ir H. Bičer-Stou „Dėdės Tomo trobelę“. Parengė spaudai 
ir 1914 m. išleido K. Donelaičio „Metus“ su paaiškinimais ir biblio- 
grafija. Buvo parašęs lietuvių kalbos gramatiką, bet jos neišleido. 

Antroji kalbininko Šlapelio veiklos sfera — žodynų leidimas. Tą 
darbą pradėjo dar gerokai prieš I pas. karą. Tada tai buvo labai aktualu, 
nes gero lietuvių kalbos žodyno trūko, vokiškai parašytas F. Kuršaičio 


53 Jo „Rinktinių raštų“ dvitomį 1978—1982 m. parengė A. Pupkis. Gražią knygelę 
apie Balčikonį 1985 m. išleido V. Vitkauskas. 

žodynas daugumui lietuvių buvo neprieinamas. Leksikografijos darbą 
skatino bendravimas su K. Būga ir Juškų žodyno redagavimas. Šla- 
pelis sudarė didelę kartoteką. 1907 m. išleido „Svetimų ir nesuprantamų 
žodžių žodynėlį“. Kaizerinės Vokietijos okupacijos metais rašė „Lie- 
tuvių kalbos žodyną, išverstą rusiškai, lenkiškai ir vokiškai“. Toks 
tada buvo reikalingas. Leisti pradėjo 1920 m., bet tik vieną spaudos 
lanką išspausdinęs darbą nutraukė, nes po karo tokio tipo Žodynas 
tapo nebeaktualus. Ėmė rašyti naują „Rusiškai lietuvišką žodyną“. 
1921 m. pasirodė to žodyno I tomas (a — j raidės). Jame sudėjo nemaža 
frazeologijos, tarmių leksikos. Žodžius kirčiavo pagal rytų Lietuvos 
akcentologinę sistemą. Pasikeitus politinei padėčiai (Vilniaus krašto 
okupacija) šio darbo nebaigė ir ėmė rašyti naują „Lenkiškai lietuvišką 
žodyną“, bet jo taip pat nebaigė, išleido 1929 m. tik 4 lankus (64 p., 
iki žodžio drėbt). Nutarė leisti trumpesnį ir mažesnio formato žodyną, 
kurio paklausa buvo didesnė. Šį sumanymą įvykdė: 1938 m. išleido 
„Kirčiuotą lenkišką lietuvių kalbos žodyną“ (608 p.). Jį greit išpirko 
ir 1940 m. teko kartoti pagerintą. Nors šis žodynas beveik be frazeolo- 
gijos, bet mokslui vertingas. Juo ir nebaigtais žodynais plačiai naudo- 
jasi mūsų leksikografai. Dar nurodytina, kad Šlapelis visą gyvenimą 
rinko žodžius didžiajam Lietuvių kalbos žodynui (redakcijai perdavė 
apie 8000 lapelių). 

Antanas Vireliūnas. Gimė 1887 m. Vėžaičiuose Kupiškio vls. 
1908—1910 m. mokėsi Panevėžio mokytojų seminarijoje. Jau tuomet 
Jablonskio veikiamas susidomėjo kalbos dalykais. Vėliau mokytoja- 
vo. Nuo 1919 m. dirbo Švietimo ministerijos Knygų leidimo komisijo- 
je. Artimai bendravo su K. Būga. Turėjo sukaupęs apie 17 000 žodžių 
rinkinį ir jį perleido Būgai. Dalyvavo Terminologijos komisijos darbe. 
1924 m. išleido knygelę „Įvardai, arba terminai, priimti Terminologi- 
jos komisijos“. Tais pačiais metais „Švietimo darbe“ paskelbė studiją 
„Mūsų kalbos ugdymas“, kuri buvo išleista ir atskirai 1925 m. Joje 
išdėstė savo pažiūras lietuvių bendrinės kalbos ugdymo bei normini- 
mo klausimais. Laikytinas vienu iš ankstyvųjų mūsų bendrinės kalbos 
teoretikų. Pasižymėjo kaip ryškiausias kalbos grynintojas, siekęs sve- 
timos kilmės terminus pakeisti lietuviškais. Sukūrė daugybę naujadarų, 
bet dauguma neprigijo. Be anksčiau minėtų pavyzdžių, nurodytini 
dar kad ir šie: daiktiniūkas “realistas", daiktūs "konkretus", dvikalbis 
"dialogas", Iytėlė "formulė", mokysta “metodika', plokštas “planas", 
sauskirybė "individualybė", šviesėvaida "kinematografija", tautuomenė 

"internacionalas', vaidykla “teatras', varta “praktika', žėdininkas "for- 
malistas'. Mirė 1925 m. 

Mykolas Durickis-Durys. Gimė 1887 m. Ščtoje. Mokėsi Kau- 
no gimnazijoje ir kunigų seminarijoje. Paskui studijavo Peterburgo 
dvasinėje akademijoje ir Vašingtono katalikų universitete. Grįžęs į 
Lietuvą, metė kunigystę ir 1925 m. baigė Kauno universiteto Humani- 
tarinių mokslų fakultetą. 1927 m. buvo Kauno universiteto lietuvių 
kalbos lektorius. Tais pačiais metais išleido „Lietuvių kalbos sintaksę“. 
Joje pirmą sykį bandoma aprašyti lietuvių kalbos sakinio sandarą 
nuosekliai remiantis jo sintaksine forma. 1929 m. paskelbė „Kalbos 
mokslo pagrindus“. Tai buvo pirma tokia knyga lietuvių kalba. Joje 
gerokai sekė K. Būga. Aukštosios mokyklos naudojosi kaip vadovėliu. 
Kalbos klausimais rašė „Lietuvoje“, „Mokykloje ir gyvenime“, „Lie- 
tuvos aide“, „Lietuvos žiniose“, „Kalboje“. Mirė 1933 m. 

Francas Brefderis (Brender). Lietuvoje dirbęs šveicaras kalbinin- 
kas. Gimė 1894 m. Bazelyje (Šveicarija). Studijavo Bazelio ir Friburgo 
universitetuose klasikinę filologiją ir lyginamąją kalbotyrą. Prof. 
M. Nydermano (Niedermann) paskatintas, susipažino su lietuvių 
kalba. Nuo 1924 m. iki mirties dirbo Kauno universitete, iš pradžių 
docentu, nuo 1930 m. profesoriumi. Gerai išmoko lietuvių kalbą. 
Tyrė 1589 m. lietuvišką hegzametrą, K. Donelaičio ir A. Baranausko 
raštų kalbą, rašė apie antikinių vardų lietuvinimą, lietuvių kalbos 
deminutyvus, aiškino žodžių tūčtuojau, kitoniškas, lotynų kalba, uni- 
versitėtas, taryba, gėrti taboėką ir kitų kilmę. Tyrimų rezultatas skelbė 
Lietuvos (pvz., „Tautoje ir žodyje“ ,„Archivum philologicum“, „Ži- 
dinyje“, „Naujojoje Romuvoje“) ir užsienio („Studi Baltici“, „Indo- 
germanische Forschungen“...) spaudoje. Nuo 1926 m. kartu su M. 
Nydermanu ir A. Senu (Senn) rengė didelį „Lietuvių rašomosios kalbos 
žodyną“ (Worterbuch der litauischen Schriftsprache). Jo I tomas pasi- 
rodė 1932 m. Išugdė Lietuvoje gerų klasikinės filologijos specialistų. 
Mirė Kaune 1938 m. 

Jonas Martynas Laurinaitis. Gimė 1894 m. Bučiūnuose 
Šiaulių aps. Iš profesijos karininkas (pulkininkas). Buvo Krašto apsau- 
gos ministerijos terminologijos komisijos pirmininkas ir karinės leksi- 
kos tvarkytojas. Daug rašė karo terminijos klausimais. Labai rūpinosi 
karinės kalbos tobulinimu. Nuo 1921 m. dalyvavo Terminologijos ko- 
misijos darbe. Aktyvus Lietuvių kalbos draugijos ir „Gimtosios kalbos“ 
veikėjas. 1941—1944 m. dirbo Mokslų akademijos Lietuvių kalbos in- 
stitute, rengė terminologijos žodyną. 1944 m. pasitraukė į Vakarus. 

1949 m. atvyko į JAV. Su P. Skardžiumi ir S. Barzduku išleido „Lietu- 
vių kalbos vadovą“ (1950 m.). Mirė 1966 m. Čikagoje. 

Jurgis Talmantas. Pedagogas, kalbininkas, vertėjas. Gimė 
1894 m. Stanšaičiuose Endriejavo vls. Eksternu išlaikęs brandos egza- 
minus, 1915 m. Vilniuje baigė mokytojų kursus. Nuo 1916 m. dėstė 
Vilniuje lietuvių kalbą įvairiuose kursuose. Po I pas. karo mokytojavo 
gimnazijose. Vienas iš Lietuvių kalbos draugijos ir „Gimtosios kalbos“ 
steigėjų (1933—1935 m. ją redagavo). Terminologijos ir Rašybos re- 
formos komisijų narys, Pavardžių atlietuvinimo komisijos sekretorius. 
Kalbos kultūros dalykų populiarintojas spaudoje. Daug rašė apie lie- 
tuvių kalbos reikalus mokykloje. Jo kalbinė veikla glaudžiai susijusi 
su „Gimtąja kalba“, čia spausdino daugiausia straipsnių. Išėjęs iš 
„Gimtosios kalbos“ redaktorių, kalbos klausimais beveik neberašė, 
atsidėjo vertimams. Tapo vienu iš geriausių Lietuvos Respublikoje 
vertėjų. Taisyklinga kalba išvertė apie 50 knygų. 1932—1937 m. iš- 
leido (su 1. Malinausku) „Lietuvių kalbos gramatikos pratimus“ 11— 
VI skyriams, kurie vėliau buvo daug sykių kartojami. 1938 m. su A. 
Kalniumi ir Z. Kuzmickiu išspausdino „Lietuvių kalbos rašybos vado- 
vėlį su kirčiuotu žodynu mokyklai ir visuomenei“. 1940 m. pasirodė 
jo lenkams skirtas lietuvių kalbos vadovėlis. Dirbo ir leksikografijos 
darbą. Buvo vokiečių—lietuvių ir lietuvių — vokiečių žodynų bendra- 
autoris. Po karo 1955 m. išleido lenkų—lietuvių kalbų žodyną. Šiaip 
jau, pokario metais kalbinėje veikloje nedalyvavo. Mirė 1955 m. 
Kaune. 

Petras Būtčnas. Gimė 1896 m. Dovyduose Joniškėlio vls. Moky- 
damasis gimnazijoje išėjo savanoriu į nepriklausomybės kovas. Grįžęs 
studijavo Kauno universitete lituanistiką. Klausė J. Jablonskio, K. Bū- 
gos, A. Seno (Senn) paskaitų. Įsitraukė į žodyno, tautosakos ir etnogra- 
fijos duomenų rinkimą. Tai darė ir vėliau per visą savo gyvenimą. 
Nuo 1923 m. dirbo mokytoju Panevėžio gimnazijoje, nuo 1925 m. ir 
mokytojų seminarijoje. Išleido 3 reikšmingas mokomąsias knygas: 
„Trumpą linksnių mokslą“ (1929), „Lietuvių kalbos prielinksnių 
mokslą“ (1930, pirmą kartą plačiai aptartas prielinksnių vartojimas 
ir kai kurie teorijos klausimai) ir „Lietuvių kalbos akcentologijos vado- 
vėlį“ (1931). Minėtina dialektologijos studija „„Augštaičių tarmės 
okuojančios pašnektės sienos“ („Archivum philologicum“, t. 3). 
Daug rašė kalbos kultūros klausimais. Nurodytinas straipsnis „Adomo 
Jakšto poetinis Žodynas“ (1939). Po karo emigracijoje (JAV) įsitraukė 
į senosios Lietuvos vietovardžių studijas. Paskelbė tik nedidelę jų 

dalį, visa kita saugoma Alkos muziejuje Putname (JAV). Mirė 1980 m. 
Bostone (JAV). 

Viktoras Kamantauskas. Gimė 1899 m. Rumšiškėse. Dar vai- 
kas išvyko į JAV pas tėvą. Ten studijavo klasikinę filologiją. 1921 m. 
grįžo į Lietuvą ir įstojo į Kauno universitetą. Klausė K. Būgos 
paskaitų. 1923 m. išvyko studijuoti į Prancūziją. 1924 m. grįžo į Lietu- 
vą. Čia mokytojavo, buvo „Eltos“ vyriausiasis redaktorius, paskui 
konsulas Liepojoje, o nuo 1941 m. dirbo Vytauto Didžiojo universitete 
anglų kalbos lektoriumi. Išleido „Trumpą kalbos netaisyklingumų ir 
barbarizmų žodynėlį“ (1928), „Trumpą lietuvių kalbos kirčio mokslą“ 
(1928—1929) ir „Kirčiuotą lietuvių literatūros chrestomatiją aukštes- 
niajai mokyklai“ (II I. 1932 m.). Kalbos klausimais nemaža rašė „Švie- 
timo darbe“, „Lietuvos aide“, „Gimtojoje kalboje“ (1933 m. buvo vie- 
nas iš redaktorių), „Vaire“ ir kitur. 1944 m. pasitraukė į Vakarus. 
1950 m. atvyko į JAV, ten netrukus mirė (1951). 

Elzbieta Mikalauskaitė. Gimė 1899 m. Kelmaičiuose (dab. 
Lazdijų rj.). 1926—1933 m. Kauno universitete studijavo lituanisti- 
ką. 1931—1933 m. dirbo Lietuvių kalbos žodyno redakcijoje. Ištyrė 
savo gimtąją šnektą (diplominis darbas „Pakapsės dzūkų tarmės 
fonetika“ paskelbtas tik po karo). 1933—1937 m. mokytojavo. 1937— 
1939 m. tobulinosi Berlyno, Leipcigo ir Hamburgo universitetuose. 
Paskelbė straipsnius apie lietuvių, latvių ir prūsų senųjų tekstų kalbą 
(„Archivum philologicum“, t. 7, 8 ir kitur). 1939—1944 m. vėl dirbo 
Žodyno redakcijoje, o nuo 1944 m. iki mirties — Vilniaus pedagogi- 
niame institute. Dėstė lietuvių kalbos fonetiką, dialektologiją ir istorinę 
gramatiką. Mirė 1970 m. Po mirties buvo išleisti jos fonetikos ir kiti 
tyrimai („Lietuvių kalbos fonetikos darbai“, parengė A. Pakerys, 
1975). 

Kazys Alminauskis-Alminas. CGermanistas ir lituanistas. 
Gimė 1904 m. Paulaičiuose Švėkšnos vls. 1925—1929 m. studijavo 
Kauno universitete. Buvo Jablonskio „sekretorius“. 1929—1934 m. 
studijas tęsė Leipcigo, Miuncheno, Heidelbergo, Vienos ir Karaliau- 
čiaus universitetuose. 1934 m. Leipcige apgynė daktaro disertaciją 
„Lietuvių kalbos germanizmai“ (Die Germanismen des Litauischen), 
išleistą atskira knyga. Joje pateikė apie 2800 vokiškų žodžių, pate- 
kusių į lietuvių kalbą, daugiausia Maž. Lietuvoje. Tai iki šiol išsamiau- 
sias lietuvių kalbos germanizmų tyrimas, kuriam panaudoti per Il pas. 
karą neišlikę Karaliaučiaus archyvų šaltiniai. Grįžęs iš užsienio studijų, 
1934—1939 m. dirbo Vytauto Didžiojo universitete, 1940—1944 m. 

— Vilniaus universitete. Organizavo vietovardžių kaupimą ir tyrimą. 
Jo iniciatyva 1934 m. prie Kultūros muziejaus buvo įsteigtas Lietuvos 
žemės vardynas, 1939 m. įjungtas į Lituanistikos institutą, o 1941 m. 
— į Mokslų akademiją. Sudarė vietų vardų rinkimo instrukciją ir 
iki 1944 m. vadovavo Lietuvos vardyno rinkimo darbui. Kartu su A. 
Saliu organizavo Vilniaus krašto sulenkintų vietovardžių ir pavardžių 
atlietuvinimą. „Archivum philologicum“ leidinyje 1931—1939 m. 
paskelbė A. Baranausko laiškus H. Vėberiui. Spėjo išspausdinti tik 
67 laiškus, kiti 33 parengti spaudai žuvo karo metu kartu su K. Almi- 
nauskio biblioteka. Kadangi per karą Leipcige sudegė ir laiškų origi- 
nalai, tai Alminauskio publikacija dabar turi neįkainojamą išliekamąją 
vertę. „Archivum philologicum“ leidinyje paskelbė ir daugiau reikš- 
mingų publikacijų (Vytauto skundas, D. Poškos „Mužikas“). Daly- 
vavo Terminologijos ir kitų ano meto lietuvių kalbos komisijų veikloje. 

1944 m. pasitraukė į Vakarus. Kurį laiką gyveno Austrijoje, 1948— 
1972 m. buvo JAV Lojolos universiteto Los Andžele profesorius. 
Ir emigracijoje būdamas kaupė onomastiką. Pasinaudojo Getingene 
(VFR) atsidūrusiais Karaliaučiaus archyvais, darėsi istorinių dokumen- 
tų fotokopijas, tyrė senųjų Lietuvos valdovų antspaudus, rašė anksčiau 
pradėtą darbą „Kryžiuočių keliai į Lietuvą“. Ypač vertinga jo sudaryta 
apie 250 000 lapelių kartoteka (teko ją matyti 1985 m. svečiuojan- 
tis pas autorių Santa Monikoje) su baltų tautų tikriniais vardais. Kar- 
totekoje pasinaudota prieš karą Karaliaučiuje buvusiais dokumentais, 
tarp jų ir tais, kurie karo metu žuvo. K. Alminas mirė 1986 m. 

Juozas Labokas. Gimė 1905 m. Medeikiuose Veiviržėnų vls. 
Studijavo Kauno universitete iš pradžių klasikinę filologiją, vėliau 
lituanistiką. Dirbo A. Salio įsteigtoje Fonetikos laboratorijoje. Paren- 
gė ir išleido savo vadovo dialektologijos paskaitų užrašus. Kalbos klau- 
simais rašė „Gimtojoje kalboje“, „Naujojoje Romuvoje“, „Ryte“, 
„XX amžiuje“ ir kitur. Jo surinkti kalbos duomenys buvo panaudoti 
„Botanikos žodynui“ (1938). 1933 m. susirgo džiova ir visą laiką gy- 
dėsi sanatorijose. Mirė 1949 m. Alytujė bolševikų tardytojo sumuš- 
tas. 

Andrius Ašmantas. Anksti miręs fonetikos ir kalbos kultūros 
darbuotojas. Gimė 1906 m. Tickinuosė Endriejūvo vls. 1933 m. baigė 
Vytauto Didžiojo universitete lituanistiką, paskui kurį laiką dirbo mo- 
kytoju gimnazijoje. 1935—1938 m. buvo Klaipėdos pedagoginio ins- 
tituto, 1939—1940 m. Vytauto Didžiojo universiteto, o 1940—1941 m. 
Vilniaus universiteto dėstytojas. Entuziastingas bendrinės šnekamė- 


322 


sios kalbos, ypač tarties kultūros, propaguotojas. Kalbos klausi- 
mais rašė „Gimtojoje kalboje“, „Tautos mokykloje“, „Židinyje“, 
„Naujojoje Romuvoje“, „Lietuvos aide“ ir kitur. Atskirai išleido kny- 
gelę „Iš romantiškosios į mokslinę kalbotyrą Lietuvoje“ (1940). Nespėjo 
baigti studijos „Sakomojo žodžio kultūra“. Liko nespausdintas darbas 
apie priesagas -ingas, -inis ir -iškas, kuriame buvo sukaupęs daug me- 
džiagos. Mirė 1941 m. užsikrėtęs šiltine“*, 

Leonardas Dambrauskas-Dambriūnas. Morfologijos tyrė- 
jas, kalbos kultūros specialistas. Gimė 1906 m. Žižmiuose Pagirių 
vls. Baigęs Vytauto Didžiojo universitetą, mokytojavo. Rašė kalbos 
straipsnius „Gimtojoje kalboje“ (ją redagavo 1936—1937 m.). Su 
J. Kaplanu išleido lietuvių kalbos gramatiką nelietuvių mokykloms. 
Sudarė ir 1939 m. išleido „Kalbos patarėją“ — vertingą taisymų są- 
vadą, kuriuo buvo ilgai naudotasi ir po karo. 1941—1944 m. dėstė 
lituanistikos dalykus Vytauto Didžiojo universitete. Tyrė lietuvių kal- 
bos veiksmažodžio veikslus. Pasitraukęs į Vakarus, išleido „Lietuvių 
kalbos sintaksę“ (1946 m., vėliau kartota), monografiją „Lietuvių 
kalbos aspektai“ (1960) ir angliškai kalbantiems gerą vadovėlį „Intro- 
duction to Modern Lithuanian“ (1966, su A. Klimu ir V. R. Šmols- 
tygu). Kalbos klausimais emigracijoje rašė „Aiduose“, atnaujintoje 
„Gimtojoje kalboje“ (ją redagavo), angliškai leidiniuose „Lituanus“, 
„Lingua Posneniensis“ ir „Acta Baltico-Slavica“ (Lenkija). Mirė 
1976 m. Vašingtone. 

Izabelė Matusevičiūtė. Gimė 1907 m. Geisteriškiuose Bart- 
ninkų vls. Studijavo Vytauto Didžiojo universitete lituanistiką ir ger- 
manistiką. 1932—1937 m. gimnazijos mokytoja. 1937—1939 m. tobu- 
lino baltistikos studijas Berlyno universitete ir 1938 m. fonetiką Ham- 
burge. Paskui vėl mokytojavo. Tyrė senuosius lietuvių kalbos tekstus. 
Rašė apie D. Kleino ir L. Zengštoko giesmynus („Archivum philolo- 
gicum“, t. 7), senųjų prūsų asmenvardžius (ten pat, t. 8). Rinko žodžius, 
tautosaką. 1941—1944 m. dirbo Žodynų redakcijoje. 1944 m. pasi- 
traukė į Vakarus. 1945—1947 m. mokytojavo Eichšteto (Eichstatt) 
lietuvių gimnazijoje. 1947—1949 m. studijavo lyginamąją indoeuro- 
piečių kalbotyrą Getingeno universitete. 1949 m. išvyko į Kanadą. 
1953—1957 m. vadovavo Toronto aukštesniesiems lituanistikos 
kursams. Mirė 1967 m. Toronte. 


5 Plačiau apie Ašmantą ir jo darbus žr. Pupkis A. Iš lietuvių kalbos kultūros 
istorijos. Andriaus Ašmanto darbai bendrinės kalbos ir jos kult ūros istorijoje. 
V., 1988. 

Alfonsas Kalnius. Gimė 1907 m. Auksūdyjė Darbčnų vls. Vytauto 
Didžiojo universitete studijavo lituanistiką ir pedagogiką. Jo diplo- 
minis darbas — vertingas S. Daukanto raštų žodynas (rankraštis 
neberandamas). Paskui tobulinosi Vienoje. Grįžęs į Lietuvą, dirbo 
švietimo sistemoje. Lituanistikos temomis rašė „Tautos mokykloje“, 
„Židinyje“, „Gimtojoje kalboje“ ir kitur. 1938 m. išleido (kartu su Z. 
Kuzmickiu ir J. Talmantu) „Lietuvių kalbos rašybos vadovėlį su kir- 
čiuotu žodynu mokyklai ir visuomenei“. 1943 m. pasirodė jo „Lietuvių 
kalbos sintaksė“. Kartu su kitais parengė ir 1948 m. išleido „Lietuvių 
kalbos rašybos žodyną“, kuriam parašė visą tekstą, išskyrus apie tar- 
mes ir vardyną. Buvo Žemaitės raštų redaktorius. Kaip kalbininkas 
po karo ryškiau nebepasireiškė. Mirė 1981 m. Kaune. 


Juozas Sefkus. Gimė 1907 m. Teiberiuosė (dab. Vilkaviškio 
rj.). Baigęs Vilkaviškio gimnaziją (1928), studijavo Vytauto Didžiojo 
universitete lituanistiką, kartu dirbo Žodyno redakcijoje (1931—1933, 
1936—1937) ir Pavardžių bei Vietovardžių komisijose (1934—1935). 
Buvo J. Jablonskio „sekretorius“ (nuo 1929 m.). Baigė 1933 m. Kaune 
surengtus dialektologų kursus. Rašė „Gimtojoje kalboje“ Žodyno 
reikalu, nagrinėjo ir įvairius praktinius kalbos klausimus. Tyrė lietu- 
vių moteriškų pavardžių priesagas. Baigęs universitetą (1937), moky- 
tojavo. 1939—1944 m. dirbo Žodyno redakcijoje. Pokario metais 1944 
—1951 buvo Vilniaus universitete dėstytojas. Daugiausia reiškėsi 
kaip dialektologas. Stalinistų pašalintas iš universiteto nuo 1951 m. 
iki mirties dirbo Mokslų akademijos Lietuvių kalbos ir literatūros ins- 
titute. Su kitais redagavo Lietuvių kalbos žodyną (I tomo II leidimą, 
II tomą). Tyrė tarmes, daugiausia kapsų-zanavykų, taip pat Lazūnų 
šnektą. Buvo vienas iš pirmųjų pokario dialektologų. Paskelbė tarmių 
tematika straipsnių „Mokslų akademijos darbuose“, „Lietuvių kalbo- 
tyros klausimuose“ ir kitur. Vienas iš Lietuvių kalbos atlaso rengimo 
organizatorių. 1951 m. sudarė (su kitais) medžiagos rinkimo programą 
(II leidimas 1956 m.), 1954 m. parengė instrukciją (II 1. 1958 m.). 
Rašė ir onomastikos (vienas iš „Lietuvos upių ir ežerų vardyno“ 
1963 m. redaktorių), taip pat bendrinės kalbos praktikos klausimais. 
Mirė 1970 m.55 

Jonas KruGčpas. Gimė 1908 m. Sakalinėję Gaurės vls. Baigęs 
Tauragės mokytojų seminariją, 1928—1937 m. studijavo Vytauto 


55 Apie J. Senkų ir jo darbus išleista knygelė: Kalbininkas Juozas Senkus. Trumpa 
biografija, prisiminimai, darbai / Redaktorius P. Naujokaitis. Brooklyn, 1980. 

Didžiojo universitete lituanistiką. Nuo 1938 m. dėstė Klaipėdos, vė- 
liau Vilniaus pedagoginiame institute. Kalbos kultūros darbą pradėjo 
nuo 1935 m. Rašė straipsnius į „Gimtąją kalbą“, pvz., „Kalbos ugdy- 
mas ir visuomenė“ (1935), „Žodingumo ugdymas mokykloje“ (1938), 
„Vietininko vartojimas“ (1939) ir kt. Po karo 1945—1951 m. dėstė 
Vilniaus universitete, kurį laiką ir Pedagoginiame institute. Buvo lie- 
tuvių kalbos katedros vedėjas. Kartu su P. Pakarkliu ieškojo nusiaub- 
tuose Karaliaučiaus archyvuose lietuviškų rankraščių ir lituanistikos 
leidinių. Dalį jų išgelbėjo nuo sunaikinimo. 1947 m. redagavo M. Maž- 
vydo katekizmo jubiliejinį leidinį. Universitete dėstė bendrąjį lietuvių 
kalbos kursą, fonetiką, akcentologiją, literatūrinės kalbos istoriją ir 
kt. Buvo labai rūpestingas pedagogas, globojo studentus (ir šių eilu- 
čių autorių). Stalinistų visą laiką persekiotas, 1951 m. buvo pašalin- 
tas iš darbo. Kadangi lygiagrečiai nuo 1946 m. dirbo ir Mokslų aka- 
demijos Lietuvių kalbos institute, tai 1951 m. galutinai perėjo į šią 
įstaigą. 1952 m. apgynė kandidatinę disertaciją (pirmasis iš lituanistikos) 
apie M. Petkevičiaus „Katekizmo“ leksiką (paskelbta „Lietuvių kalbo- 
tyros klausimų“ XII tome). 1955—1964 m. instituto direktoriaus pa- 
vaduotojas. Jo iniciatyva atsirado tęstinis leidinys „Lietuvių kalboty- 
ros klausimai“. Mirė 1975 m. 

Kruopas daug dirbo kaip leksikografas, ypač po karo. Nuo 1961 m. 
iki mirties vadovavo Žodyno redakcijai. Vienas iš „Dabartinės lietuvių 
kalbos žodyno“ (11. 1954, II I. 1972) redaktorių. Tyrė lietuvių rūšomo- 
sios kalbos istoriją. Iš šios srities parašė diplominį darbą („S. Bitnerio 
1701 m. ir A. Giedraičio 1816 m. Naujųjų testamentų kalbos palygini- 
mas“), vėliau ir kandidatinę disertaciją („M. Petkevičiaus katekizmo 
leksika“). Reikšmingi jo straipsniai apie M. Mažvydo slavizmus (1947), 
Daukšos „Katekizmo“ kalbą (1960), S. Daukanto darbus (1958 ir vė- 
liau), K. Būgą (su J. Būtėnu 1955 m. išleido knygelę) ir kt. Ypač daug 
nuveikė tirdamas leksikografijos istoriją. Tai straipsniai apie S. Dau- 
kanto (1961 ir kt.), L. Ivinskio (1960), S. Groso (1956), M. Akelaičio 
(1970), D. Sutkevičiaus (1966), J. Miliausko-Miglovaros (1974), A. 
Kašarausko (1972), K. Drąsutavičiaus (1975) ir kitų žodynus. Juose 
iškėlė nemaža naujų faktų, patikslino kitų padarytas išvadas. Dalis 
nagrinėjamų rankraštinių žodynų jo paties buvo surasti ir iškelti aikš- 
tėn. Tikėjosi parašyti lietuvių leksikografijos istorijos apybraižą, bet 
nespėjo. 

Praktiniais kalbos klausimais po karo rašė apie priešdėlių apy- ir 
api- vartojimą, einamąjį vidaus vietininką, laiko aplinkybės reiškimą 

ir kt. Nusipelnė ir lietuvių terminologijai, buvo Termino:ogijos komisi- 
jos (prie LTSR MA) pirmininkas. Jo pasiūlyti naujadarai vardynos, 
prekysuolis, kukurūzų spragėsiai “B032xymuaa kykypy3a' ir kt. 

Matas Jurkynas. Jaunas miręs onomastikos tyrėjas. Gimė 1909 m. 
Krijobaliuose Baftninkų vls. Dar studijuodamas Vytauto Didžiojo 
universitete pradėjo dirbti Pavardžių atlietuvinimo komisijoje sekre- 
toriumi. Nuo 1940 m. Mokslų akademijos Lietuvos žemės vardyno 
redaktorius. Sukaupė daug vertingų onomastikos faktų, kuriais ir 
dabar naudojamės. Nemaža rašė apie lietuvių pavardes, jų kilmę ir 
slavinimą, vietovardžių tvarkymą, taip pat kanceliarinę kalbą „Gimto- 
joje kalboje“, „Lietuvos aide“, „Naujojoje Romuvoje“ ir kitur. Mirė 
1944 m. Kaune. 

Kazys Ulvydas. Gimė 1910 m. Bagotčlėje Dotnuvos vls. 1930— 
1937 m. studijavo Kauno universitete lituanistiką ir klasikinę filologiją. 
Kartu mokytojavo Kauno gimnazijose. 1942—1949 m. dėstė Kauno 
(kurį laiką buvo prodekanas ir dekanas), 1949—1956 m. Vilniaus (bu- 
vo lietuvių kalbos katedros vedėjas) universitetuose. Nuo 1951 m. 
dirbo Mokslų akademijos Lietuvių kalbos ir literatūros institute, buvo 
direktoriaus pavaduotojas, Žodynų ir Dabartinės kalbos skyrių vado- 
vas, Lietuvių kalbos žodyno III-—V ir XII bei tolesniųjų tomų vyriau- 
siasis redaktorius, Dabartinės lietuvių kalbos žodyno redakcijos narys, 
redagavo akademinę Lietuvių kalbos gramatiką (visus tris tomus). 
Daugiausia tyrė lietuvių kalbos prieveiksmius. Daug rašė ir teberašo 
kalbos praktikos klausimais, redagavo „Kalbos kultūrą“. Keliolika 
metų (nuo 1957 m.) skaitė kalbos valandėles per radiją. 1972 m. išrink- 
tas Mokslų akademijos nariu korespondentu. Nepaisydamas brandaus 
amžiaus toliau intensyviai dirba lietuvių kalbos kultūros baruose. 

Jonas Kabėlka. Gimė 1914 m. Zviniškiuose Liudvinavo vls. 
Vytauto Didžiojo universitete studijavo lituanistiką, paskui baltų 
kalbotyros studijas tobulino Berlyno ir Rygos universitetuose pas 
garsiuosius profesorius J. Gerulį, M. Fasmerį (Vasmer), J. Endzelyną 
ir kt. Paskelbė studijas apie 1647 m. evangelijų kalbą („Archivum 
philologicum“, t. 7) ir latviškus žodžius 1603 m. „Thesaure Polyglotte“ 
(ten pat, t. 8). Po karo 1944—1946 m. mokytojavo Marijampolės gim- 
nazijoje. Nuo 1946 m. dirbo Kauno, nuo 1950 m. Vilniaus universitete. 
Lygiagrečiai buvo „Minties“ leidyklos redaktorius (1957—1965 m. 
vyriausiojo redaktoriaus pavaduotojas). 1964 m. apgynė kandidatinę 
disertaciją „Kristijono Donelaičio raštų leksika“ (išleista atskira 
knyga). Tyrė ne tik lietuvių, bet ir latvių kalbą, bendrąsias baltų filolo- 

gijos problemas. Išleido aukštajai mokyklai latvių kalbos (1975) ir 
baltų filologijos įvado (1982) vadovėlius, kartu su J. Balkevičiumi — 
latvių kalbos žodyną (1977). Rašė apie B. Vilentą (su J. Lebedžių, 
1966), A. Augstkalnį (1972), J. Endzelyną (1973), R. Trautmaną (1983) 
ir įvairiais kalbos kultūros klausimais. Mirė 1986 m. 

Antanas Lyberis. Gimė 1909 m. Ėriškiuose. 1932 m. pradėjo 
studijuoti Vytauto Didžiojo universitete klasikinę filologiją. Kartu 
dirbo Žodyno redakcijoje. Tapo vienu iš labiausiai patyrusių leksiko- 
grafų. Pats surinko keliolika tūkstančių žodžių. 1942—1947 m. dirbo 
gimnazijos mokytoju, direktoriumi. Nuo 1947 m. — vėl Žodyno re- 
dakcijoje. 1959 m. apgynė kandidatinę disertaciją. Daug prisidėjo prie 
Dabartinės lietuvių kalbos žodyno (1954, 1972) parengimo. 1961 ir 
1981 m. išleido Lietuvių kalbos sinonimų žodyną, 1962 m. — Lietuvių 
— rusų kalbų žodyną (II I. 1971). Rašė kalbos kultūros, leksikos, termi- 
nologijos klausimais. 

Be aptartų asmenų, Lietuvos Respublikoje buvo ir daugiau kalbi- 
ninkų bei kalbos mėgėjų, kaupusių jos leksikos lobius, kėlusių kalbos 
kultūrą gerais vertimais, redagavusių literatūros klasikų raštus, rašiu- 
sių mokyklinius vadovėlius ar kitaip prisidėjusių prie bendrinės kalbos 
puoselėjimo bei tobulinimo. Iš kalbos lobių kaupėjų, be anksčiau mi- 
nėtų, nurodytini dar šie: 

Jonas Baronas. Gimė 1873 m. Kratiškiuose Biržų aps. 1900 m. 
baigęs Maskvos universitetą (gamtos ir geografijos mokslus), dirbo mo- 
kytoju gimnazijose. Dar studijuodamas pradėjo rinkti duomenis rusų — 
lietuvių kalbų žodynui. Po I pas. karo kartoteką parsivežė į Lietuvą. 
Pirmąjį žodyną išleido 1924 m. Vėliau jį kartojo, tobulino, vis pildė. 
1967 m. (po autoriaus mirties) leidimas — didžiulis dviejų tomų, api- 
mąs apie 75 000 žodžių. Barono žodynuose gausu sinonimikos. Yra 
unikalių lietuvių kalbos žodžių (kitur neužfiksuotų), pvz., apžavai 
“kerai, burtai', ažgas “dūda, trimitas', dužūs “trapus, graudus', gaiš- 
Iys “kas ilgai gaišta', palaidymetis "kai keliai paleisti (pavasarį, rudenį)". 
Per jo žodynus į bendrinę kalbą atėjo naujadarai dykvietė "tuščia, ne- 
derlinga žemė', draustinis “rezervatas', dujomatis "prietaisas dujų 
kiekiui nustatyti", dvikalbis (žodynas), dvikalbiškūmas, gaisrūvietė, 
gėmbinė "kabykla", niekalas "brokas" ir kt. Pasitaiko dabar jau nebe- 
vartojamų (neprigijusių) neologizmų, pvz., degyklas "beicas', gydvietė 
"kurortas", /aipsnynas “skalė', orfmas “'atmosfera"', sėdis “seansas'. Ba- 
ronas padėjo kurti lietuvišką gamtos mokslų terminiją. Mirė 1952 m. 
Vilniuje. 

Matas UžAtulis. Gimė 1889 m. Rumšaičiuose netoli Šačių. 1900— 
1906 m. mokėsi Liepojos gimnazijoje. Vėliau studijavo teisę Kijevo 
universitete, baigė studijas eksternu Saratove. Tačiau teisininko darbas 
jo netraukė. Vertėsi kaip mokytojas. Iki 1918 m. dirbo Rusijos gimnazi- 
jose, vėliau — Lietuvoje. 1920—1923 m. buvo Švenčionių gimnazijos 
direktorius. Lenkų okupacinė valdžia privertė susipratusį lietuvį moky- 
toją palikti Vilniaus kraštą. Tada mokytojavo keliose Žemaičių gim- 
nazijose. Be kita ko, Telšiuosė sudomino gabų mokinį A. Salį kalbos 
mokslu. Buvo Palangės ir Ylakių gimnazijų direktorius. 1927—1936 m. 
vėl gyveno Vilniuje. Nuo 1930 m. vertėsi žurnalistika, bendradar- 
biavo Vilnijos lietuvių spaudoje, vertė į lietuvių kalbą knygas. Visą 
laiką rinko žodžius Lietuvių kalbos žodynui, taip pat tautosaką. Apke- 
liavo didelę Lietuvos dalį kaupdamas liaudies kalbos lobius. Iš viso 
Žodyno kartoteką papildė net apie 50 000 lapelių! Tai legendinis žo- 
džių rinkėjas, apsigimęs lietuvių kalbos perlų ieškotojas. Neišvaizdus, 
smulkaus kūno sudėjimo, mažo ūgio, kuprotas nuoširdus žmogelis su 
pensne — tokį Uūtulį prisimena šių eilučių autorius. Į žodžių rinkimo 
darbą įtraukė kitus asmenis, iš kurių ypač minėtinas Juozas Aidulis 
(Gaidulis, 1910— 1983), surinkęs keliolika tūkstančių žodžių ir daug 
tautosakos Vilniaus krašte. Po II pas. karo Untulis atsidėjo vien žo- 
džių ir tautosakos rinkimui. Neramiais laikais žuvo Žemaičių krašte 
(1952) rinkdamas žodžius. Nežinome nei jo kapo, nei kas nužudė. 

Napalys Grigas. Gimė 1896 m. Svidėniuose (dab. Kupiškio 
rj.). 1925 m. baigė Panevėžio mokytojų seminariją ir studijavo Kauno 
universitete. 1930—1941 m. dirbo Žodyno redakcijoje sekretoriumi. 
Tapo aistringų žodžių rinkėju. Kartoteką praturtino keliasdešimt 
tūkstančių lapelių. Pokario metais iš pradžių dirbo leidykloje, bet nuo 
1947 m. vėl grįžo į Žodyno redakciją. Prisidėjo prie Dabartinės lietuvių 
kalbos žodyno parengimo (1954). 1972 m. žuvo eismo nelaimėje. 

Bronė Vosylytė. Gimė 1897 m. Bakščnuose prie Salimiesčio 
(Kupiškio vls.) 1924—1929 m. studijavo Kauno universitete filolo- 
giją. Artimai bendravo su J. Jablonskiu. Paskui mokytojavo Kauno, 
vėliau Vilniaus gimnazijose. Anksti įsitraukė į Žodyno darbą. Jai bu- 
vo siuntinėjamos skaityti I tomo korektūros. 1942 m. visai perėjo dirb- 
ti į Žodyno redakciją. Buvo nuolatinė J. Balčikonio patarėja vertinant 
surinktus duomenis, ypač iš rytų Lietuvos. Žodyno redakcijoje dirbo 
iki pensijos (1961). Mirė 1972 m. Vilniuje. 

Benjaminas Sereiskis. Žydų kilmės kalbininkas. Gimė 1895 m. 
Kaune. 1932 m. baigė Vytauto Didžiojo universiteto Humanitarinių 

mokslų fakultetą. Studijuodamas sekretoriavo pas Jablonskį. Nuo 
1930 m. dėstė lietuvių kalbą Kauno žydų realinėje gimnazijoje ir kaupė 
lietuvių kalbos, ypač leksikos, duomenis. 1929 m. išleido kirčiuotą 
lietuvių kalbos vadovėlį rusams (1940 m. padarė du variantus — ru- 
sams ir žydams). 1933 m. pasirodė jo ilgų metų darbo rezultatas — 
didžiulis, per 1000 puslapių lietuvių—rusų kalbų Žodynas. Beje, jame 
yra ir dirbtinių (tačiau galimų) žodžių. Po karo dirbo redaktoriumi, 
1947 m. pakartojo pagerindamas lietuvių kalbos vadovėlį rusams, o 
1948 m. išleido sutrumpintą savo žodyno variantą. Mirė 1972 m. 
Vilniuje. 

Leonas Kuodys. Gimė 1902 m. Ramygaloje. Baigęs Kauno 
universitete lituanistikos studijas, dirbo mokytoju. Rašė kalbos prak- 
tikos klausimais straipsnius „Lietuvoje“, „Lietuvos mokykloje“, „Vai- 
re“, „Gimtojoje kalboje“ ir kitur. Redagavo „Lietuvos mokyklos“ 
priedą „Mūsų kalbą“. Dalyvavo Rašybos komisijos darbe. Daugiau- 
sia nusipelnė kaip Žodžių rinkėjas Lietuvių kalbos žodynui. Pokario 
metais kaip kalbininkas viešai beveik nebepasireiškė. Mirė 1975 m. 
Panevėžyje. 

Iš žymiausių ano meto vertėjų ir redaktorių, kurie daugiau reiškėsi 
kaip kalbininkai, nurodytini šie: 

Stasys Dabūšis. Gimė 1898 m. Vilkanastruosė Lėipalingio vls. 
Gimnaziją baigė 1918 m. Voroneže. 1915—1920 m. padėjo J. Jablons- 
kiui. Taisė Lietuvių mokslo draugijos Vilniuje leidžiamų vadovėlių 
kalbą, juos redagavo. Kurį laiką dirbo K. Būgos žodyno redakcijoje. 
Kaupė lietuvių ir rusų kalbų žodyno medžiagą, bet greit savo karto- 
teką perdavė K. Būgai. 1927—1938 m. buvo Knygų leidimo komisijos 
leidinių kalbos taisytojas. Dalyvavo Terminologijos komisijos darbe. 
Periodinėje spaudoje rašė įvairiais kalbos klausimais. Nemokšiškai dis- 
kutavo su Jablonskiu ir kitais. Daug vertė, redagavo kitų išverstas 
knygas. Jose gausu Dabušio naujadarų, bet daugelis iš jų neprigijo. 
K. Būga už nevykusius naujadarus Dabušį stipriai kritikavo. 1941 m. 
buvo bolševikų ištremtas. Mirė 1974 m. Vilniuje. 

Eduardas Viskanta. Gimė 1902 m. Išlandžiuosė Krosnės vls. 
1928 m. baigė Kauno universiteto Humanitarinių mokslų fakultetą. 
Praktiniais kalbos klausimais rašė „Švietimo darbe“, „Vaire“, „Gimto- 
joje kalboje“ ir kitur, įsivėlė į beprasmišką diskusiją su „Gimtąja 
kalba“. 1937—1939 m. buvo Neapolio Rytų kalbų instituto lietuvių 
kalbos lektorius. Tačiau daugiausia lituanistikai nusipelnė kaip ge- 
ras knygų vertėjas. Po karo 1945—1947 m. dėstė Kauno universitete. 

1951 m. buvo areštuotas ir kalintas Gorkio, Kostromos srityse. 1955 m. 
reabilituotas, grįžo į Kauną. 

Iš mokyklinių lietuvių kalbos vadovėlių autorių, pasireiškusių ir 
šiaip lituanistikoje, dar nurodytini šie: 

Juozas Lazauskas. Gimė 1892 m. Daukšiuosė Marijampolės 
aps. Pasižymėjo kaip „Spaudos fondo“ leidinių redaktorius — kalbos 
taisytojas. Praktiniais kalbos klausimais rašė „Mokykloje ir gyveni- 
me“, „Varpe“, „Lietuvos žiniose“, „Kultūroje“, „Gimtojoje kalboje“ 
ir kitur. 1938 m. išleido „Lietuvių kalbos gramatiką“. Po karo kaip 
kalbininkas nebepasireiškė. Mirė 1970 m. Vilniuje. 

Zigmantas Kuzmickis. Gimė 1898 m. Rembovo kaime Plocko 
gub. (Lenkijoje). 1926 m. baigė lituanistiką Kauno universitete. Dirbo 
švietimo sistemoje. Nuo 1925 m. buvo Terminologijos, 1929—1932 m. 
Rašybos reformos komisijų narys. Parašė nemaža straipsnių praktiniais: 
ypač kalbos mokymo, klausimais. Išleido „Lietuvių kalbos sintaksę“ 
1930 m. (vėliau kartota), „Lietuvių kalbos gramatiką“ 1933 m. (kar- 
tota) ir „Lietuvių kalbos rašybos vadovėlį su kirčiuotu žodynu mokyk- 
lai ir visuomenei“ (bendraautoris) 1938 m. Labiau pasižymėjo kaip li- 
teratūrologas, pedagogas. Po karo dirbo dėstytoju Kauno universitete, 
vėliau Politechnikos institutc. Mirė 1976 m. Kaune. 

Pranas Meškauskas-Gefmantas. Gimė 1903 m. Studijavo 
Leipcigo universitete. Rašė praktiniais kalbos klausimais ano meto 
spaudoje ir išleido „Lietuvių kalbos sintaksę“. Vokiečių okupacijos 
metais buvo Švietimo generalinis tarėjas. Gynė lietuvių mokyklas 
nuo vokiečių spaudimo, rūpinosi lietuvių kalbos mokymu. 1943 m. 
gestapo suimtas už priešinimąsi jaunimo mobilizacijai. Kalintas Vil- 
niaus, Kauno, Tilžės, Karaliaučiaus ir Marijenburgo kalėjimuose, 
paskui Štuthofo koncentracijos stovykloje, kur ir mirė 1945 m. užsikrė- 
tęs dėmėtąja šiltine. Jo kūnas buvo sudegintas krematoriume, bet lietu- 
viai pelenus slapta išnešė ir palaidojo Kopenhagoje. 

Aleksandras Žirgulys. Gimė 1909 m. Liepėjoje. 1913 m. su tė- 
vais grįžo į Lietuvą ir vaikystę praleido Lažuosė Surviliškio vls. Baigęs 
Kėdainių gimnaziją (1927) ir Vytauto Didžiojo universitetą (1934), 
mokytojavo. Studijuodamas dirbo „Židinio“ redakcijoje kalbos taisy- 
toju. Įsitraukė į Lietuvių kalbos žodyno darbą. Vienas iš labai aktyvių 
žodžių rinkėjų (surinko per 3000 žodžių). Rašė „Gimtojoje kalboje“ 
praktiniais kalbos klausimais. Į redakcinį darbą ypač labai įsitraukė 
po karo, kai dirbo grožinės literatūros leidykloje. Redagavo arba pa- 
rengė literatūros klasikų Lazdynų Pelėdos, Žemaitės, Vaižganto, 

P. Višinskio, M. Katkaus, G. Petkevičaitės-Bitės, V. Mykolaičio-Putino 
tr kitų raštus. 1947 m. išleido D. Poškos „Mužiką“. Tai vienas iš labiau- 
siai patyrusių grožinės literatūros redaktorių ir tekstologų. Kartu su 
K. Gasparavičiumi (1908—1983) parengė 1948 m. Lietuvių kalbos ra- 
šybos žodynui skyrius apie rašybą ir skyrybą. Prisidėjo prie „Kalbos 
praktikos patarimų“ (1976 ir 1985 m.) redagavimo. Labai reikšmingas 
jo veikalas „Tekstologijos bruožai“ (1989). Mirė 1986 m. Vilniuje. 


Juozas Žiugžda. Gimė 1893 m. Plyniuose Pždovinio vls. (Ma- 
rijampolės aps.). 1911 m. baigęs Veiverių mokytojų seminariją, moky- 
tojavo. I pas. karo metu pasitraukė į Rusiją ir 1916—1917 m. studija- 
vo Maskvos universiteto Istorijos-filologijos fakultete. Grįžęs į Lietu- 
vą, dirbo mokytoju ir 1923—1929 m. studijavo Kauno universitete 
lituanistiką. 1937 m. su J. Ambraška (1906—1945) išleido „Lietuvių 
kalbos gramatikos“ I dalį, o 1940 m. — II dalį. Kalbos klausimais 
rašė straipsnius „Gimtojoje kalboje“. Vertė knygas. 1940 m. užėjus 
bolševikams tapo Švietimo komisaro pavaduotoju. Karui prasidėjus 
pasitraukė į TSRS gilumą. Ten 1943 m. išspausdino „Lietuvių kalbos 
gramatikos“ I dalį. Po karo persikvalifikavo į bolševikams vergiškai 
paklusnų istoriką. Ėjo atsakingas pareigas: Švietimo komisaras (1944— 
1948), Vilniaus universiteto profesorius (nuo 1945 m.), akademikas 
ir Mokslų akademijos viceprezidentas (nuo 1946 m.), Istorijos insti- 
tuto direktorius (nuo 1948 m.) ir kt. Nuo lituanistikos visai nutolo. 
Nors jo gramatika (jau be J. Ambraškos) ir toliau buvo leidžiama, bet 
kitų pertvarkoma ir redaguojama. Mirė 1979 m. Vilniuje. 


* * * 


Tarpukario laikotarpiu nepriklausomos Lietuvos kalbininkai iš 
esmės baigė formuoti bendrinę kalbą, ne tik rašomąją, bet ir šnekamąją. 
Kodifikuota bendrinė tartis (rašybos nespėta sutvarkyti). Sureguliuo- 
ti bendrinės kalbos ir tarmių santykiai. Pačios tarmės gerokai tyri- 
nėtos, ypač vakarinės Lietuvos dalies. Nuosekliai atsisakyta barbariz- 
mų ir kitų svetimųjų apnašų. Pakilo kalbos kultūra. Buvo diferenci- 
juoti funkciniai stiliai. Turtintas žodynas, sparčiai kaupti jo lobiai. 
Sukurta pagrindinė terminija. Sparčiai tvarkytas vardynas (pavardžių 
atlietuvinti nespėta). Parašyta daug gerų gimtosios kalbos vadovėlių 
pradinei ir vidurinei mokyklai (aukštajai nespėta). Svarbiausia, kilo 
pasitikėjimas savo jėgomis, entuziazmas puoselėti gimtąją kalbą. Lie- 
tuvių kalba buvo intensyviai tiriama ir užsienyje. 

Lietuvių kalbos studijos už Lietuvos ribų 


Tarpukario laikotarpiu jos tolydžio intensyvėjo. Kaimyninėje Latvi- 
joje lietuvių kalbą tyrė Rygos universiteto profesorius Jurijus Pli- 
kis (Plakis, 1869—1942), ją išmokęs 1910—1911 m. vasarodamas 
Lietuvoje. 1926 m. jis išleido kalbininkams skirtą gerą „Lietuvių kal- 
bos vadovėlį“ (Leišu valodas rokas gramata), kuriame pateikė ir trum- 
pą istorinės gramatikos apybraižą. Jis kirčiavimo istorijos klausimais 
nemaža polemizavo su K. Būga, J. Endzelynu ir kitais mokslininkais. 
Lituanistams reikšmingi Plakio veikalai „„Kuršininkų kalba“ (Kurse- 
nieku valoda, 1927), „Indoeuropiečių kalbų lyginamoji gramatika“ 
(Indoeuropiešu valodu salidzinimia grammatika, 1938), taip pat lat- 
vių onomastikos rinkiniai (2 tomai, 1936—1939). Lituanistikos mokslą 
stipriai veikė didysis latvių kalbininkas, vienas iš baltistikos mokslo 
korifėjų Janis Endzelynas. Su juo pravartu plačiau susipažinti. 

Janis Endzelynas (Endzelins) gimė 1873 m. Mičkėnuose, dab. 
Valmieros rj. Baigęs Rygos gimnaziją, 1893—1897 m. studijavo Dor- 
pato (Tartu) universitete klasikinę filologiją, o 1898—1900 m. — sla- 
vistiką. Paskui 2 metus ruošėsi profesūrai. Nuo 1903 m. dirbo Dorpato 
universitete privatdocentu. 1908 m. buvo pakviestas į Charkovo uni- 
versitetą. 1912 m. Peterburge apgynė daktaro disertaciją „Slavų-bal- 
tų etiudai“ (CnaBaHo-GarTHūcCkHe 3THOABI, paskelbta 1911 m.) ir ta- 
po Charkovo universiteto profesoriumi. Po I pas. karo 1920 m. per- 
sikėlė į Rygos universitetą. Čia įsteigė baltų filologijos skyrių ir pro- 
fesoriavo iki 1950 m. 1946 m. įkūrus Latvijos Mokslų akademiją, 
Endzelynas buvo išrinktas akademiku ir vadovavo Kalbos ir literatū- 
ros instituto Kalbos skyriui. Stalinistų stipriai varžomas, kaip kalbi- 
ninkas pokario metais jau nebedaug tesireiškė. Mirė 1961 m. 

Endzelynas lietuvių kalbą išmoko dar būdamas gimnazijoje. Jau tada 
vertė į latvių kalbą mūsų liaudies dainas. Vėliau artimai bendravo su 
K. Būga, darė šiam didelę įtaką. Savo svarbiuosiuose latvistikos ir baltis- 
tikos veikaluose Endzelynas latvių kalbos duomenis nuosekliai lygino 
su lietuvių kalbos atitikmenimis, taigi ir juos tyrė. Lituanistams didžiai 
vertinga jo „Latvių kalbos gramatika“ (Lettische Grammatik, 1922, 
latviškas vertimas 1951), kartu su K. Miūlenbachu išleistas keturių 
didelių tomų „Latvių kalbos žodynas“ (Latviešu valodas vardnica, 
1923—1932) ir du jo papildymų tomai (1934—1946), monografijos 
„Senovės prūsų kalba“ (Senprūšu valoda, 1943, dalies vokiškas verti- 
mas 1944 m.), „Baltų kalbų garsai ir formos“ (Baltu valodu skanas 

un formas, 1948 m., lietuviškas vertimas 1957 m., angliškas 1971 m.), 
nebaigtas veikalas „Latvijos TSR vietovardžiai“ (Latvijas PSR viet- 
vardi, 1956, II tomas išėjo po autoriaus mirties 1961 m.) ir daugybė 
mažesnių studijų. Jo darbuose aptarta lietuvių kalbos garsų ir grama- 
tinių formų raida, pateikta daugybės lietuvių kalbos žodžių etimologi- 
ja. Sprendė bendrąsias lietuvių ir latvių kalbų raidos problemas. Mi- 
nėtinas 1908 m. rusiškai paskelbtas straipsnis „Apie giminiškus latvių 
ir lietuvių tarmių santykius“ (O poxcTBeHHBIX OTHOIIEHHNAX JIATbIIO- 
CKHX FOBOpOB K JIHTOBCKHM). Sukūrė lietuvių ir latvių priegaidžių 
atitikimo teoriją. Rašė ir specifiniais lietuvių kalbos klausimais: apie 
M. Daukšos kirčiavimą, lietuvių kalbos veiksmažodinių daiktavardžių 
su priesaga -imas kirtį ir kt. 1932 m. Vytauto Didžiojo universitetas 
Endzelynui suteikė filologijos garbės daktaro vardą. Šešiasdešimtųjų 
gimimo metinių proga jam buvo dedikuotas „Archivum philologi- 
cum“ IV tomas. 

Lituanistikos srityje dirbo ir anksti tragiškai miręs talentingas latvių 
kalbininkas Alvilis Aūgstkalnis (1907—1940). Jis 1931 m. paskel- 
bė straipsnį „Lietuvių dainų metras“ (Leišu dainu pantmėrs). Vėliau 
tyrė senuosius lietuviškus tekstus, etimologizavo kai kuriuos žodžius. 
Išleido latvių gimnazijoms lietuvių kalbos vadovėlį (1935, II leidimas 
1936). 

Estijoje lietuvių kalbą tyrė Peteris Aruma (Arumaa), gimęs 
1900 m. Peltsamoje, studijavęs Tartu, tobulinęsis Berlyno ir Prahos 
universitetuose, nuo 1934 m. profesoriavęs Tartu universitete. 1928— 
1929 m. jis lankėsi Vilniaus krašte ir ištyrė lietuviškas Gervččių, Dievč- 
niškių, Lazūnų ir Zietelos šnektas. Gerai parengtus tekstus su komen- 
tarais išleido 1930 m. Tai reikšmingas leidinys, kuriuo ir šiandien kal- 
bininkai naudojasi. Taip pat didžiai vertinga jo daktarinė disertacija 
„Lietuvių kalbos asmeninių įvardžių istorijos tyrimai“ (Untersuchun- 
gen zur Geschichte der litauischen Personalpronomina), pasirodžiusi 
1933 m. Artėjant frontui 1944 m. Aruma pasitraukė į Švediją. Iš pradžių 
dirbo Lundo, nuo 1950 m. Stokholmo universitete. Ir emigracijoje 
lituanistikos neužmiršo. Paskelbė studijas apie u kamieno būdvardžius 
(1951), mūsų liaudies dainų poetiką (1954), baltų ir slavų kalbinius 
ryšius (1955, 1963, 1964) ir kt. Mirė 1982 m. 

Sov. Sąjungoje rusų mokslininkų prieš I pas. karą pradėta vai- 
singa lituanistinė veikla nutrūko. Žymiausi kalbininkai, gelbėdamiesi 
nuo bolševikų teroro, pasitraukė iš šalies arba neturėjo sąlygų norma- 
liai dirbti. Vėliau įsisiautėjo N. Maro (Marr) „naujasis sovietinis kal- 

bos mokslas“, kovojęs prieš lyginamąją indoeuropiečių kalbotyrą ir 
apskritai kalbos mokslą. Galima nurodyti tik vieną kitą pasirodžiusį 
mažos apimties lituanistikos darbelį, neretai referatyvaus pobūdžio 
arba parengtą dar prieš bolševikams paimant valdžią. Antai žymusis 
ukrainiečių kalbininkas Leonidas Bulachėovskis (1888—1961) 
leidinyje „Hayka ma Ykpanne“ 1922 m. paskelbė straipsnį „Iš moks- 
linio gyvenimo Lietuvoje“ (H3 Hayvwgoūi xH3HH B JinTBe), kuriame 
Sov. Sąjungos mokslinę visuomenę supažindino su kalbotyros darbais 
Lietuvos Respublikoje. Be to, jis porą straipsnių 1924 m. paskelbė 
pas mus savo bičiulio K. Būgos (kartu 1917—1919 m. profesoriavo 
Permės universitete) redaguojamo tęstinio leidinio „Tauta ir Žodis“ 
II tome, kurių viename nagrinėjamos baltų ir slavų istorinės akcentolo- 
gijos problemos (6 kam. daugiskaitos vardininkas, fleksijos priegaidė), 
kitame pateikta 1914—1922 m. rusų lingvistinėje literatūroje baltisti- 
kos darbų apžvalga. 1926 m. leidinyje „A3bIk H nHTepaTypa“ pasiro- 
dė Boriso Larino (1893—1964) studija „Medžiaga iš lietuvių dialek- 
tologijos“ (MaTepnanki IMO JMMTOBCKOH JpKaneKTONOrMH). Tai Nemu- 
naičio šnektos (Alytaūs rj.) aprašas, įvairių tarmių Žodynėlis su istori- 
nėmis bei etimologinėmis pastabomis ir tarminių tekstų pavyzdžiai. 
Publikuojamus duomenis autorius surinko ir apdorojo 1913 ir 1914 m. 
keliaudamas po Lietuvą. Studijoje gausu netikslumų (matyt, autorius 
duomenų negalėjo patikrinti), tad lituanistikai nevertinga. Maždaug 
tas pats pasakytina apie kelis kitų autorių straipsnius. 

Vokietijoje tarpukario laikotarpiu lituanistika klestėjo. Daugiau- 
sia nuveikė šie kalbininkai: 

Eduardas Hermanas (Hermann). Gimė 1869 m. Koburge. Stu- 
dijavo Jenos, Freiburgo ir Leipcigo universitetuose. Apgynęs daktaro 
disertaciją (vadovaujamą garsiojo B. Delbriuko), keliolika metų mo- 
kytojavo gimnazijose. Nuo 1913 m. profesoriavo iš pradžių Kylio, 
vėliau Frankfurto (prie Maino) ir Getingeno universitetuose. Mirė 1950 
m. Getingene. Daug nuveikė tirdamas įvairias indoeuropeistikos prob- 
lemas, ypač sintaksės. Anksti susidomėjo lietuvių kalba. 1912 m. iš- 
leido studiją „Apie lietuvių kalbos jungtukinių sakinių raidą“ (Ūber 
die Entwicklung der litauischen Konjunktionalsūtze), kurioje pateikė 
senųjų kalbos paminklų, K. Donelaičio raštų ir tautosakos tekstų 
sintaksinę analizę, įdomių statistikos duomenų, lygino su kitų kalbų 
atitinkama vartosena. 1925 m. Hermanas apie pusę metų praleido Lie- 
tuvoje, praktiškai gerai pramoko lietuvių kalbos, susipažino su įvairio- 
mis tarmėmis. Po metų išleido savo svarbiausią lituanistikos veikalą 

— „Lietuvių kalbos studijas“ (Litauische Studien). Tai kapitalinis is- 
torinės sintaksės tyrimas. Jo pirmojoje dalyje išnagrinėta enklitinių 
įvardžių mi, ti ir sangrąžos dalelytės -si vartosena senuosiuose kalbos 
paminkluose. Antroji dalis skirta dalelyčių ga, ge, gi, gu ir kitų istorijai, 
o trečioji — dviejų dalelyčių tame pačiame žodyje ar žodžių junginyje 
vartosenos analizei. Patvirtino J. Vakernagelio tezę apie indoeuro- 
piečių enklitikų buvimą antroje sakinio pusėje. Pirmykštis indoeuropie- 
čių sakinio ritmas, Hermano nuomone, lietuvių kalboje sutrikęs tik 
prieš kelis šimtmečius. Iškėlė neatidėliotiną kalbotyros uždavinį moder- 
nia aparatūra ištirti lietuvių kalbos tarmių sakinį. Dar minėtina vertinga 
1929 m. pasirodžiusi Hermano studija „Lietuvių bendrinė kalba kaip 
bendrosios kalbotyros problema“ (Die litauische Gemeinsprache als 
Problem der allgemeinen Sprachwissenschaft). Ji atkreipė pasaulio 
lingvistų dėmesį į lietuvių bendrinę kalbą kaip mokslinį fenomeną. 
Autoriaus nuomone, jos formavimosi procesas svarbus indoeuropeis- 
tikai, nes vyko neseniai, todėl jį patogu tirti. Hermanas paskelbė ir 
mažesnių reikšmingų lietuvių kalbos istorinės gramatikos, leksikos 
(pvz., žodį pėkus laikė ne germanizmu), senųjų tekstų (M. Mažvydo, 
J. Bretkūno, Volfenbiutelio postilės ir kt.) tyrimų. Be kita ko, išleido 
„Lietuviškai vokiškų pasikalbėjimų knygelę“ (1931). Po II pas. karo 
rengė spaudai didelę lietuvių kalbos chrestomatiją, bet darbo baigti 
nespėjo. 

Ernstas Freūkelis (Fraenkel). Vienas iš žymiausių XX a. litua- 
nistų ir baltistų. Gimė 1881 m. Berlyne. Studijavo Berlyno, Bonos ir 
Leipcigo universitetuose. Nuo 1909 m. dirbo Kylio universitete. Lietu- 
vių kalba pradėjo domėtis apie 1901 m. Ne kartą lankėsi Lietuvoje. 
1926 m. skaitė paskaitas Kauno universitete, o 1934 m. — Lietuvių 
mokslo draugijoje Vilniuje (lietuviškai). Žydų kilmės mokslininkas 
(nors tėvai perėję į liuteronų tikėjimą), todėl 1936 m. buvo hitlerininkų 
atleistas iš darbo universitete. 1938 m. jam uždrausta Vokietijoje spaus- 
dinti savo darbus. Persikėlė su šeima į Hamburgą. Liko izoliuotas, 
sūnui valdžia neleido lankyti jokios mokyklos. Tik atsidavimas moksli- 
niam darbui padėjo iškęsti baisią tragediją. Šį bei tą vis dėlto jam pa- 
vyko paskelbti Suomijoje, Rumunijoje, Lietuvoje. Po karo Frenkelis 
profesoriavo Hamburgo universitete. Mirė 1957 m. 

Daugiausia nuveikė lietuvių kalbos sintaksės ir etimologijos srityse. 
1926—1928 m. „Tautoje ir žodyje“ buvo išspausdinta jo studija „Lie- 
tuvių kalbos linksnių sintaksė“ (Syntax der litauischen Kasus), išleista 
ir atskiru leidiniu. Veikale ištirtos lietuvių kalbos linksnių reikšmės 


335 


senuosiuose raštuose ir tarmėse, plačiai lyginama su kitų indoeuropie- 
čių kalbų duomenimis. 1929 m. pasirodė monografija „Lietuvių kalbos 
polinksnių ir prielinksnių sintaksė“ (Syntax der litauischen Postpo- 
sitionen und Prapositionen). Joje aiškinama postpozicijų -na, -pi ir 
daugelio prielinksnių kilmė bei vartosena. Pasižymi faktinių duomenų 
gausumu ir puikiu senųjų raštų pažinimu. Autorius atsargiai stengėsi 
nustatyti, kurie vartosenos atvejai būdingi lietuvių kalbai ir kurie at- 
sirado dėl kitų kalbų įtakos. Pateikiamos giminiškų kalbų parale- 
lės. Šiai tematikai priskirtina ir po karo (1947) pasirodžiusi Fren- 
kelio monografija apie M. Petkevičiaus 1598 m. katekizmo kalbą 
(„Sprachliche, besonders syntaktische Untersuchung des kalvinistischen 
litauischen Katechismus des Melcher Pietkiewic2 von 1598“), kurioje 
irgi daugiausia analizuojama sintaksė, taip pat daug smulkesnių stu- 
dijų ir straipsnių, paskelbtų įvairių šalių lingvistinėje spaudoje. Visi 
šie veikalai vertintini kaip svarbūs parengiamieji darbai dar ir šiandien 
neparašytai lietuvių kalbos istorinei sintaksei. 

Frenkelis savo gausiuose straipsniuose sprendė ne tik istorinės sin- 
taksės, bet ir fonetikos, morfologijos, žodžių darybos, net dialektolo- 
gijos klausimus, kartais viename darbe apėmė įvairias problemas. 
Minėtinas tęstiniame leidinyje „Balticoslavica“ 1936 m. paskelbtas 
Vilniaus krašto lietuvių kalbos ypatybių tyrimas. Po karo 1950 m. pa- 
sirodė apibendrinamojo pobūdžio knyga „Baltų kalbos“ (Die balti- 
schen Sprachen), 1969 m. ją išvertė ir išleido S. Karaliūnas. 

Antroji sritis, kurioje Frenkelis daug nuveikė, tai etimologija. Jau 
1925 m. išspausdino straipsnį, papildantį tada ką tik išėjusį garsųjį 
R. Trautmano „Baltų-slavų kalbų žodyną“. Greit po to rašė apie 
žodžių reikšmės kitimą lietuvių rašomojoje kalboje, S. Daukanto 
raštų latvizmus, aiškino įvairių žodžių kilmę. Kaip žymiam lietuvių 
leksikos specialistui Frenkeliui buvo siunčiamos skaityti „Lietuvių 
kalbos žodyno“ I tomo korektūros. Jau tada jis kaupė duomenis, iš 
kurių po karo išaugo didžiausias ir reikšmingiausias Frenkelio veika- 
las — 1955—1962 m. pasirodęs dviejų tomų „Lietuvių kalbos etimolo- 
gijos žodynas“ (Litauisches etymologisches Wėrterbuch), paties Fren- 
kelio parašytas iki r raidės, baigtas naudojantis Frenkelio medžiaga 
E. Hofmano, E. Tanglio ir A. Slupskos. Tokį žodyną išleisti anksčiau 
planavo čekų kalbininkas J. Zubatas ( Zubaty), o mūsų K. Būga buvo 
sukaupęs daug duomenų (paliko kartoteką). Deja, abiem darbo baigti 
nepavyko. Tai įvykdė E. Frenkelis. Jo etimologijos žodyno pasirody- 
mas — didelis įvykis lituanistikos ir apskritai baltistikos istorijoje. 

Juk tame veikale buvo apibendrintas ištiso šimtmečio lietuvių ir kitų 
baltų kalbų tyrimas. Darbas atliktas meistriškai. Neretai keliamus 
trūkumus (pvz., nepakankamą dialektizmų išskyrimą, „Lietuvių kal- 
bos žodyno“ per mažą panaudojimą) lėmė objektyvi tikrovė. 

Reinholdas Trautmanas (Trautmann, 1883—1951). Žymus bal- 
tistas ir slavistas. Gimė Karaliaučiuje. Toji aplinkybė, taip pat A. 
Becenbergerio raginimas domėtis baltistika lėmė mokslininko interesų 
kryptį. Baigęs studijas Freiburgo ir Berlyno universitetuose, profeso- 
riavo Getingene, Prahoje, Karaliaučiuje, Leipcige ir Jenoje. Artimai 
bendravo su K. Būga. Kaip baltistas išgarsėjo prūsų kalbos tyrimais ir 
baltų-slavų kalbų žodynu. Jo 1910 m. išleistas (1970 m. pakarto- 
tas) kapitalinis veikalas „Senovės prūsų ka bos paminklai“ (Die alt- 
preussischen Sprachdenkmžler) laikytinas kartu ir lietuvių kalbos is- 
torinės gramatikos apmatu. Kitas reikšmingas Trautmano prūsistikos 
veikalas — „Senovės prūsų asmenvardžiai“ (Die altpreussischen 
Personennamen, 1925), kuriame išnagrinėjo beveik pustrečio tūkstan- 
čio rūpestingai iš istorinių dokumentų išrankiotų prūsiškų asmenų 
vardų. Tai iki šių dienų parankinė knyga ne tik prūsistikos, bet ir lie- 
tuvių antroponimikos tyrėjams. Didelę reikšmę turėjo ir dabar tebetu- 
ri jo garsusis „Baltų-slavų kalbų žodynas“ (Baltisch-Slavisches Wėr- 
terbuch), pasirodęs 1923 m., pakartotas 1970 m. Atsirado vykstant 
aštriai polemikai dėl baltų ir slavų kalbų giminystės traktavimo. Žo- 
dyne pateikta apie pusantro tūkstančio baltams ir slavams būdingų 
žodžių (dažnai turimų ir kitose indoeuropiečių kalbose) „tarp jų ir tokių, 
kurie žinomi vien baltams arba vien slavams. Mat Trautmanas manė, 
kad egzistavo baltų ir slavų bendra prokalbė ir tie žodžiai kitoje šakoje 
ilgainiui išnykę. Toks Žodyno pobūdis tyrėjams turėjo ir neigiamos 
įtakos, nes iš anksto orientavo į nurodytą požiūrį. Dabar Žodynas 
ypač vertinamas dėl patikimų faktų gausumo ir konkrečių baltų ir sla- 
vų žodžių etimologijų. Rašant šį žodyną, Trautmanui daug padėjo 
K. Būga — jam atsidėkodamas autorius veikalą dedikavo. Atskirais 
lietuvių kalbos istorinės gramatikos ir etimologijos klausimais Traut- 
manas paskelbė nemaža straipsnių. Be kita ko, dar 1922 m. planavo 
parengti mokslinį K. Donelaičio raštų leidimą, bet dėl kitų darbų to 
pasiryžimo neįvykdė. Po II pas. karo daugiausia atsidėjo slavistikai ir 
reikšmingų lietuvių kalbos mokslui darbų nebeparašė. 

Ernstas Zitigas (Sittig, 1887—1955) — M. Daukšos raštų tyrė- 
jas, lietuvių tarminių tekstų publikuotojas. Profesoriavo Berlyno, 

Karaliaučiaus ir Tiubingeno universitetuose. Svarbiausias jo litua- 
nistikos darbas — M. Daukšos ir anoniminio 1605 m. katekizmo išlei- 
dimas 1929 m. (interliniškai su lenkišku originalu). Juo ir dabar dažnai 
naudojamės. Parašė straipsnių, daugiausia susijusių su Daukšos teks- 
tų studijomis. 1928—1935 m. paskelbė seriją kopenhagine transkrip- 
cija gerai užrašytų tarminių tekstų iš Pilviškių, Jūodpetrių (dab. Taura- 
gės rj.), Tickinų (Klaipėdos rj.) ir kt. 

Francas Špėchtas (Specht, 1888—1949). Žymus indoeuropeis- 
tas ir baltistas. Gimė Roslave (Rosslau) netoli Berlyno. Studijavo Ber- 
lyno ir Leipcigo universitetuose klasikinę filologiją, germanistiką ir 
lyginamąją kalbotyrą. Po sunkaus sužeidimo I pas. kare dirbo gimna- 
zijos mokytoju Ketene (Cėthen). Dar prieš tai susidomėjo Leipcigo 
universiteto Indoeuropeistikos institute saugomais rankraštiniais lie- 
tuvių kalbos tarmių tekstais, kuriuos A. Baranauskas siuntinėjo H. 
Vėberiui. Parašė tiems tekstams platų gramatinį įvadą, kurio dalį 
1917 m. apgynė kaip daktaro disertaciją ir paskelbė atskira knyga 
„Lietuviški tarminiai tekstai iš Rusijos Lietuvos“ (Litauische dialek- 
tische Texte aus Russisch-Litauen, 1920). Toliau dirbdamas 1920— 
1922 m. išleido didelį dviejų tomų veikalą „Lietuvių kalbos tarmės, 
surinktos A. Baranausko“ (Litauische Mundarten gesammelt von A. 
Baranowski). Pirmajame tome skelbė pačius tekstus, o antrajame 
pateikė gramatinį šių tekstų nagrinėjimą ir žodynėlį. Gausių dialekto- 
jogijos duomenų (kad ir įvairios kokybės) paskelbimas anuomet turė- 
lo didelę reikšmę. Maždaug pusę šimtmečio tai buvo vienintelė lietu- 
vių kalbos tarmių chrestomatija (kol pasirodė „Lietuvių kalbos tarmės. 
Chrestomatija“, V., 1970). 

1929 m. Špechtas išleido K. Sirvydo „Punktus sakymų“: fotografuo- 
tinį abiejų dalių leidimą ir savo parašytą kruopščią Sirvydo kalbos ana- 
lizę. Įvairiais lietuvių kalbos istorinės gramatikos klausimais jis parašė 
daug straipsnių. Iš jų nurodytinas apie M. Daukšos „Postilės“ nosinius 
balsius (1926) ir plati studija iš » kamieno daiktavardžių istorijos (1932). 
Nemaža nusipelnė ir lietuvių kalbos etimologijai, be kita ko, gausiai 
papildė lituanistikos faktais A. Valdės —J. Hofmano etimologinį 10- 
tynų kalbos žodyną (1938). Daug lituanistinių duomenų yra jo gar- 
siame pokario metų veikale „Indoeuropiečių linksniavimo kilmė“ (Der 
Ursprung der indogermanischen Deklination, 1944). Skaitė paskaitas 
Kauno universitete, bendravo su K. Būga ir kitais lietuvių kalbinin- 
kais. 

Jurgis Gerūlis (Georg Gerullis). Lietuvis kalbininkas, dirbęs Vo- 
kietijos universitetuose. Gimė 1888 m. Jogauduosė prie Vilkyškių 
(dab. Šilutės rj.), valstiečių šeimoje. 1909 m. baigęs Tilžės gimnaziją, 
studijavo Karaliaučiaus ir Berlyno universitetuose lyginamąją indoeuro- 
piečių kalbotyrą ir klasikinę filologiją. 1912 m. už disertaciją „Apie 
prūsiškus Sambijos vietovardžius“ (De Prussicis Sambiensium locorum 
nominibus) gavo daktaro laipsnį. Prūsų vietovardžius tyrė ir vėliau, 
1922 m. išleido reikšmingą veikalą „Senovės prūsų vietovardžiai“ (Dic 
altpreussischen Ortsnamen), taip pat paskelbė prūsistikos klausimais 
mažesnių darbų Vokietijos, Lietuvos ir Latvijos spaudoje. Profesoria- 
vo iš pradžių Karaliaučiaus, vėliau Leipcigo universitete, 1934 m. vėl 
grįžo į Karaliaučių ir buvo šio universiteto rektorius. Nuo 1937 m. — 
Berlyno universiteto profesorius. 1933 m. įstojo į nacionalsocialistų 
partiją ir užėmė aukštus administracinius postus. 1945 m. buvo saugu- 
mo areštuotas ir dingo be žinios. 

Daugiausia Gerulis nusipelnė lituanistikai tirdamas senuosius tekstus 
ir tarmes. 1922 m. išleido fotografuotinį Mažvydo raštų rinkinį. Dalį 
tekstų pats surado Karaliaučiaus archyvuose. Nepaisant dabar turimų 
naujesnių dalinių perspausdinimų, Gerulio leidinys yra išsamiausias 
ir tebeturi didelę mokslinę vertę, juolab kad ne visi originalai išliko. 
1927 m. išleido gerą lietuvių senųjų raštų chrestomatiją „Senieji lietu- 
vių skaitymai“ (I dalis), kuria ir dabar tebesinaudojame. Yra suradęs 
ir paskelbęs nemaža smulkesnių senų lietuviškų tekstų ir daug archy- 
vinių duomenų apie juos. Be kita ko, tyrė J. Bretkūno biografiją. 

Daug Gerulis nuveikė tirdamas lietuvių kalbos tarmes. Svarbiausias 
šios srities jo veikalas — 1930 m. išleista knyga „Lietuvių dialektolo- 
gijos studijos“ (Litauische Dialektstudien). Joje buvo pritaikyta lietu- 
vių tarmėms užrašyti Kopenhagos fonetinė transkripcija, atlikusi vė- 
liau svarbų vaidmenį mūsų dialektologijos raidoje. Aprašytos lietuvių 
bendrinės kalbos ir tarmių priegaidės, pateikti svarbiausių tarmių 
pavyzdžiai su jų dialektologinėmis charakteristikomis. Gerulis moder- 
niomis instrumentinės fonetikos priemonėmis tyrė lietuvių kalbos gar- 
syną ir rezultatus skelbė ne tik šiame veikale, bet ir tam reikalui skir- 
tuose straipsniuose (1930, 1935). Jis 1931—1933 m. vadovavo dialekto- 
logijos kursams Kaune. Kartu su Chr. S. Stangu 1933 m. išleido mo- 
nografiją „Lietuvių žvejų tarmė Prūsuose“ (Das Fischerlitauisch in 
Preussen). Abu drauge tyrė ir Zietelos šnektą, tik to darbo nebaigė. 
Po karo Stangas savo užrašus paskelbė, o Gerulio sukaupta medžiaga 
neišliko. Domėjosi lietuvių ir vokiečių bilingvizmo problemomis, 
aprašė savo gimtojo kaimo, ir ypač savo šeimos, vokietėjimo procesą. 

Gerulis buvo didelis eruditas baltistas, nemaža prisidėjo prie mūsų 
jaunosios kartos kalbininkų išmokslinimo. 

Tarpukario laikotarpiu lituanistikai nusipelnė dar vokiečių kalbi- 
ninkai indoeuropeistai: Vilhelmas Šūlcė (Schulze, 1863—1935, 
rašė istorinės gramatikos, akcentologijos, etimologijos klausimais); 
Hermanas Hirtas (1865—1936, plačiai operavo lietuvių kalbos 
duomenimis savo didžiuosiuose indoeuropeistikos veikaluose); Fer- 
dinandas Zomeris (Sommer, 1875—1963, daugiausia tyrė istorinės 
gramatikos problemas); Erichas Hofmanas (Hofmann, 1895— 
1982, dirbo etimologijos ir frazeologijos srityse, vėliau prisidėjo prie 
E. Frenkelio, A. Kuršaičio ir kt. žodynų parengimo); Viktoras F4l1- 
kenhanas (Falkenhahn, 1903—1987, J. Bretkūno biblijos tyrėjas); 
žymusis slavistas Maksas Fasmeris (Vasmer, 1886—1962, lietuvių 
ir baltų etimologija, onomastika). Minėtini taip pat E. Šventneris 
(Schwentner, tyrė žodžių tvarką sakinyje), E. Tanglis (istorinė sintaksė), 
K. Štėgmanas fon Pritevaldas (Stegmann von Pritzwald, istorinė sin- 
taksė), E. Zandbachas (Sandbach, būtasis kartinis laikas), V. Vitė 
(Witte, Simono Vaišnoro vertimo kalba), P. Salopiata (tyrė senuosius 
evangelijų tekstus) ir kt. 

Iš lenkų kalbininkų pirmiausia nurodytinas Janas Otrembs- 
kis (Otrębski, 1889—1971), profesoriavęs Vilniaus universitete ir iš- 
tyręs Tverččiaus (tiksliau Guntauniūkų kaimo) šnektą. Jo 1934 m. 
išleisto veikalo „Rytų lietuvių tverečėnų tarmė“ (Wschodniolitewskie 
narzecze twereckie) pirmoji dalis — tai išsamiausias ir tobuliausias 
iš iki tol turėtų vienos lietuvių šnektos aprašų. Prieš tai 1932 m. Otrem- 
bskis išleido šio veikalo trečiąją dalį, skirtą Tverečiaus šnektos slaviz- 
mams, o antrosios dalies — leksikos ir tekstų — neparengė. Vėliau, 
po karo, jis išleido didžiai vertingų lituanistikos veikalų, iš kurių svar- 
biausias — trijų tomų „Lietuvių kalbos gramatika“ (Gramatyka ję- 
zyka litewskiego, 1956—1965, ketvirto tomo, skirto sintaksei, nebe- 
parašė). Savo straipsniuose nagrinėjo Vilniaus krašto lenkų kalbos 
lituanizmus (1931, 1965), tyrė lietuvių onomastiką (1958 ir kt.), spren- 
dė daugelį įvairių lietuvių kalbos istorinės gramatikos klausimų. 

Otrembskio mokinė Halina Tūrska (1901—1979) tyrė lenkų 
kalbos atsiradimo Vilniaus krašte istoriją. Tai aptarta p. 235—237. 
Kitas Vilniaus universiteto profesorius Janas Safarėvičius (Safa- 
rewicz, gimęs 1904 m.) nagrinėjo lietuvių kalbos veiksmažodžių veiks- 
lus (1936), iššifravo M. Mažvydo akrostichą eiliuotoje pirmosios lie- 
tuviškos knygos prakalboje (1939), vėliau paskelbė reikšmingus lietu- 

viškos kilmės vietovardžių su priesaga -išk- paplitimo tyrimus (1944 
ir kt.), analizavo lietuviškos kilmės asmenvardžius lenkų kalboje 
(Kęstūtis, Algirdas, Vytautas, Aldona, Danūtė, Gražina 1950), parašė 
straipsnių įvairiais kitais lietuvių kalbos, ypač istorinės gramatikos, 
klausimais. Svarbių lituanistikai ir apskritai baltistikai dalykų (istorinė 
akcentologija, dvibalsio ie kilmė, ė kamienas ir kt.) savo kapitaliniuose 
veikaluose ir gausiuose straipsniuose iškėlė didysis lenkų indoeuro- 
peistas Ježis Kurilėovičius (Kurytowicz, 1895—1978), ypač vaisin- 
gai dirbęs pokario laikotarpiu. 

Okupuoto Vilniaus krašto baltarusis Adamas Stankevičius 
sukaupė nemaža baltarusių kalbos lituanizmų. 

Čekoslovakijoje L. Geitlerio ir J. Zubato lituanistikos tradici- 
ją tęsė Vaclovas Mūchekas (1894— 1965, daugiausia etimologijos 
srityje) ir Pavelas Trostas (1907—1987, sintaksė), pradėję reikštis 
tarpukario laikotarpiu, po II pas. karo lituanistikos veiklą dar suin- 
tensyvino. 

Bulgarijoje lietuvių kalbos duomenis savo etimologijos darbuose 
plačiai nagrinėjo Stefanas Mladėnovas (1880 —1963). 

Skandinavijos šalyse lietuvių kalbos tyrimas po I pas. karo suin- 
tensyvėjo. Minėtini du švedai, Upsalos universiteto profesoriai, Torė 
Tėorbjornsonas (Torbišrnsson, 1864—1948) ir Richardas Ėk- 
blomas (1874—1959), nagrinėję daugiausia lietuvių kalbos istorinės 
akcentologijos problemas. Ekblomas taip pat išleido „Lietuvių kalbos 
fonetikos vadovėlį“ (Manuel phonėtigue de la langue lituanienne, 
1922) ir monografiją „Balsių kiekybė ir priegaidės centrinėje lietuvių 
aukštaičių tarmėje“ (Ouantitūt und Intonation im zentralen Hochli- 
tauischen, 1925). Tai pirmieji lituanistikos darbai, pagrįsti eksperimen- 
tinės fonetikos metodika. Deja, jų vertę mažina tai, kad remtasi tik 
vieno asmens (ne visai tam reikalui tinkamo) tartimi. Ekblomas rašė 
ir kitais lituanistikos klausimais, tyrė lietuvių onomastiką. 

Tarpukario laikotarpiu pradėjo reikštis žymusis norvegų lituanis- 
tas Christianas S. Stangas (Christian Schweigaard Stang, 1900— 
1977). Jis studijavo Oslo, Paryžiaus, Londono universitetuose, studijų 
tikslais ne kartą lankėsi Lietuvoje. Susipažino su K. Būga, J. Jablonskiu. 
Padedamas A. Salio, tyrė žemaičių tarmę, reikalingą Mažvydo „Kate- 
kizmo“ kalbai analizuoti. 1929 m. apgynė daktaro disertaciją „Maž- 
vydo lietuviško katekizmo kalba“ (Die Sprache des litauischen Kate- 
chismus von Mažvydas). Ji išleista atskira monografija. Tai labai reikš- 
mingas lituanistikos veikalas. Jame Stangas nustatė pirmosios lietuviš- 

kos knygos šaltinius, davė puikią jos fonetikos ir morfologijos analizę, 
nors jo išvada, kad Mažvydas buvo kilęs iš vietovės į šiaurės vakarus 
nuo Švėkšnos —Kvėdarnos—Vafnių — Raudėnų, yra koreguotina (lėmė 
žemas ano meto dialektologijos lygis). 1933 m. pasirodė reikšminga 
Stango kartu su J. Geruliu parašyta knyga „Lietuvių žvejų tarmė 
Prūsuose“ (Das Fischerlitauisch in Preussen), kuria mokslui buvo išgel- 
bėta unikali Prūsijos lietuvių šnekta. Kartu su Geruliu 1930 m. tyrė ir 
kitą unikalią šnektą rytiniame etnografinės Lietuvos pakraštyje — 
prie Zietelos (IĮaTnoBo), bet dėl II pas. karo ir Gerulio žuvimo Stan- 
gas tik 1958 m. tegalėjo paskelbti savo paties užrašus iš bendrai rašomo 
Zasččių kaimo šnektos aprašą. Stango dėka buvo paskelbti ir O. 
Broko (Broch) dar 1895 m. daryti Žirmūnų — Bastūnų apylinkių lietu- 
viškos šnektos, buvusios šiandien jau visai suslavintame plote, užrašai. 

Prieš karą Stangas paskelbė dar keletą straipsnių įvairiais lietuvių 
kalbos istorinės gramatikos klausimais, k. a. apie dvibalsių ie, ui kilmę, 
būsimojo laiko dalyvį, tariamosios nuosakos 1. sing. formą ir kt. Po 
karo, profesoriaudamas Oslo universitete, šios srities tyrimus labai 
išplėtė ir 1966 m. išleido kapitalinį, epochinės reikšmės veikalą „Baltų 
kalbų lyginamąją gramatiką“ (Vergleichende Grammatik der balti- 
schen Sprachen). Labai svarbių lituanistikos bei baltistikos duomenų 
yra ir jo reikšminguose slavistikos darbuose, ypač 1957 m. išleistoje 
knygoje „Slavų kalbų kirčiavimas“ (Slavonic Accentuation). 

Dar nurodytina prieš karą (1935) išleista Stango monografija „Lie- 
tuvos Didžiosios Kunigaikštystės kanceliarijos vakarinių rusų kalba“ 
(Die westrussische Kanzleisprache des Grossfūrstentums Litauen), 
kurioje įrodyta, kad Vytauto Didžiojo laikais LDK raštinių kalbai 
įtaką darė Volinijos krašto šnekamoji kalba, vėliau davusi pradžią 
ukrainiečių (tiksliau vakarų Polesės, dabar kartais vadinamos „jotvin- 
gių“) kalbai, ir tik nuo XVI a. joje pradėjo įsigalėti tos kalbės, iš kurios 
susiformavo dabartinė baltarusių kalba, elementai. 

Minėtini du labai žymūs danų kalbininkai Holgeris Pedersenas 
(1867—1953) ir Luis Jelmslevas (Hjelmslev, 1899—1965), tarpu- 
kario laikotarpiu stipriai reiškęsi lituanistikoje. Pirmasis, vienas iš 
žymiausių pasaulyje keltologų, 1933 m. išleido monografiją „Lietuvių 
kalbos tyrimai“ (Ėtudes Lituaniennes), skirtą daugiausia istorinei ak- 
centologijai. Be to, jis paskelbė keletą straipsnių etimologijos ir įvairiais 
istorinės gramatikos klausimais. Antrasis — glosematikos mokyklos 
kūrėjas — 1923 m. magistro laipsnį gavo už lietuvių kalbos fonetikos 
darbus, o 1932 m. daktaro laipsnį — už monografiją „Baltų kalbų ty- 

rimai“ (Ėtudes baltigues), kurioje sprendė metatonijos ir ie kilmę. 
Jis nepamiršo lituanistikos ir po karo, būdamas savo mokslo laimėjimų 
viršūnėje: 1956 m. paskelbė veikalą „Latvių—lietuvių tarminės foneti- 
kos studijos“ (Ėtudes de phonėtigue dialectale dans Ie domaine letto- 
lituanien), kuriame sprendė istorinės dialektologijos klausimus. 

Suomijoje tarpukario laikotarpiu lietuvių kalbą tyrė J. Mikolos 
(Mikkola) mokinys Einas Nieminenas (1891—1962). Jis dar prieš 
I pas. karą pradėjo nagrinėti bevardės giminės išnykimą lietuvių ir 
latvių kalbose. 1922 m. pasirodė jo reikšminga monografija „Senosios 
indoeuropiečių bevardės giminės vardininko—galininko galūnė -di 
baltų kalbose“ (Der urindogermanische Ausgang -4i des Nominativ- 
Akkusativ Pluralis des Neutrums im Baltischen), už kurią gavo dakta- 
ro laipsnį. Paskui ėmė tirti senuosius baltų ir Pabaltijo finų santykius. 
1934 m. tuo klausimu paskelbė pirmąjį straipsnį, kuriame, be kita ko, 
iškėlė mintį, jog į finų kalbas dalis baltizmų galėjo patekti iš kufšių 
kalbos. Tyrimus tęsė po karo. Patikslino J. Kalimos (1884—1952) 
išleisto 1936 m. veikalo „Baltų skoliniai Pabaltijo finų kalbose“ (Ita- 
merensuomalaisten kielten balttilaiset lainasanat), apibendrinusio 
šios srities laimėjimus po V. Tomseno, teiginius. 

Kitas suomių kalbininkas Valentinas Kiparskis (Kiparsky, 
1904—1983) išleido 1939 m. monografiją „Kuršių klausimas“ (Die 
Kurenfrage). Joje labai kruopščiai išnagrinėta visa tai, kas susiję su šia 
baltų gentimi, operavo gausiais lietuvių kalbos, jos tarmių duomeni- 
mis. Be to, jis paskelbė, ypač po karo, nemaža straipsnių įvairiais baltų 
etimologijos, taip pat baltų ir Pabaltijo finų kontaktų klausimais. 

Olandijoje dirbo žymus baltistas ir slavistas Nikolas van Vei- 
kas (Wijk, 1880—1941). Leideno universitete jis pratęsė K. Ūlenbeko 
lituanistinės tradicijas. Daugiausia nuveikė baltų ir slavų istorinės akcen- 
tologijos srityje. 1923 m. išleido veikalą „Baltų ir slavų kalbų kirčio 
ir intonacijos sistemos“ (Die baltischen und slavischen Akzent- und 
Intonationssysteme), kuriame labai kruopščiai ištyrė šios srities baltų 
ir slavų bendrybes ir skirtumas. Po karo 1958 m. pasirodė šio veikalo 
II leidimas. Nemaža rašė ir įvairiais kitais baltų akcentologijos (pvz., 
metatonijos), istorinės morfologijos (ypač iš veiksmažodžio) klausi- 
mais, daug reiškėsi prūsistikoje. 

Šveicarijoje po didžiojo Ferdinando de Sosiūro (Saussure) litua- 
nistikos srityje darbavosi Bazelio ir Nešatelio (Neuchatel) universi- 
tetų profesorius Maksas Nydermanas (Niedermann, 1874—1954), 
Šis garsus lotynistas anksti susidomėjo lietuvių kalba ir įsitraukė į 

jos studijas. 1919 m. paskelbė įdomų darbą apie gandro pavadinimus 
lietuvių kalboje, o 1923 m. — apie bulvės pavadinimų paplitimą. Pag- 
rįstai gali būti laikomas lietuvių lingvistinės geografijos pradininku. 
Rašė šiaip įvairiais istorinės gramatikos ir leksikos klausimais. Tačiau 
svarbiausias jo darbas — didžiulio „Lietuvių rašomosios kalbos Žo- 
dyno“ (Wėrterbuch der litauischen Schriftsprache) sudarymas. Tą 
darbą pradėjo 1924 m. drauge su Kauno universitete tada profesorta- 
vusiais šveicarais A. Senu (Senn) ir F. Brenderiu. Pastarajam 1938 m. 
tragiškai mirus, darbą tęsė dviese. Baigiant II tomą įsitraukė A. Salys, 
po karo atsidūręs JAV, kur gyveno ir A. Senas. Paskutinis penktasis 
tomas pasirodė 1968 m., Nydermanui jau mirus (jis prieš mirtį skaitė p 
raidės rankraštį ir korektūras). Šio žodyno išleidimas — labai svarbus 
įvykis lietuvių leksikografijos istorijoje. Tam tikra jo medžiagos dalis 
pateko ir į didįjį „Lietuvių kalbos žodyną“. 

Prancūzijoje i:ztuvių kalbos istorinės gramatikos problemas lie- 
tė žymusis indoeuropeistas Emilis Benvenistas (Benveniste, 1902— 
1977) savo garsiajame veikale „Indoeuropiečių vardažodžių darybos 
kilmė“ (Origines de la formation des noms en indoeuropėen), išleis- 
tame 1935 m. Onomastikos problemas nagrinėjo Raimonas Šmit- 
lėnas (Schmittlein, 1904—1974). 1934—1938 m. jis dėstė Vytauto Di- 
džiojo universitete. Lietuvos spaudoje paskelbė straipsnių ne tik kal- 
bos, bet ir istorijos, kultūros klausimais. Be kita ko, Šmitlenas buvo 
ne vien kalbininkas, bet ir žymus Prancūzijos politikos veikėjas, arti- 
mai bendravęs su Š. de Goliu (Gaulle). 1935 m. išleido prancūzų kal- 
bos vadovėlį lietuviams. 1938 m. Paryžiuje I tarptautiniame toponi- 
mikos ir antroponimikos kongrese skaitė pranešimą apie lietuvių vie- 
tovardžius. Daug straipsnių lietuvių onomastikos klausimais paskelbė 
po karo. Didžiausias jo darbas — monografija „Lietuvių toponimija“ 
(Toponymie Lituanienne, 1948). Šiame ir kituose veikaluose sukaupė 
nemaža vertingų onomastikos duomenų, pareiškė įdomių minčių, 
tačiau kai kuriuos neabejotinai lietuviškus vardus (pvz., asmenvardžius 
Vytautas, Mindaugas, Gediminas, Algimantas, vietovardžius Alsėdžiai, 
Kėddiniai, Rasčiniai, Šiauliai, upėvardžius Širvinta, Viešinta ir kt.) 
nepagrįstai laikė esant germaniškos kilmės. 

Tarpukario laikotarpiu lituanistika ėmė domėtis Italijos kalbinin- 
kai. Pora straipsnių apie lietuvių ir apskritai baltų kalbų konservaty- 
vumą paskelbė neolingvistinės mokyklos kūrėjas Mateas Džulis 
Bartolis (1873—1946). Tos mokyklos žymusis atstovas Džiakomas 
Devoėtas (Devoto, 1897—1974) pradėjo 1931 m. leisti baltistikos prob- 

lemoms skirtą specialų periodinį leidinį „Studi Baltici“. Tai buvo pir- 
masis tokio pobūdžio leidinys baltistikos istorijoje. Iš viso pasirodė 
10 tomų (paskutinis 1969 m.), kuriuose paskelbta daug vertingų baltų 
kalbų tyrimų, rašytų ne vien italų, bet ir kitų šalių kalbininkų. Devotas 
ir pats savo lituanistikos darbus daugiausia skelbė šiame leidinyje. 
Jame randame dar kito žymaus italų baltisto — Džuljano Bon- 
fantės (gimusio 1904 m.) — straipsnių, daugiausia istorinės akcento- 
logijos klausimais. 

Dar minėtinas žymus italų indoeuropeistas Vitorė Pizanis (Pisani, 
gimęs 1899 m.), rašęs lietuvių kalbos istorinės gramatikos klausimais 
(pvz., apie būsimojo laiko 3 asmens formą), tyrimus tęsęs ir po karo. 
Lituanistikos duomenimis jis plačiai operavo savo kapitaliniuose indo- 
europeistikos veikaluose, o „Indoeuropiečių chrestomatijoje“ (Cres- 
tomazia indoeuropea, 1941, III leid. 1974) lietuvių kalbai paskyrė spe- 
cialų skyrių, kuriame išdėstė pagrindinius lietuvių kalbos gramatikos 
dalykus ir pateikė lietuviškų tekstų (K. Donelaičio „Šuo didgalvis“, 
tautosakos pavyzdžių) su vertimais į italų kalbą. Per ilgą savo mokslinės 
veiklos laikotarpį tyrė dar baltų ir Pabaltijo finų kalbų kontaktus, 
senąją baltų mitologiją ir kt. 

Jungtinėse Amerikos Valstijose lituanistikos srityje darba- 
vosi šveicarų kilmės kalbininkas Alfredas Sėnas (Senn, 1899— 
1978), anksčiau ilgesnį laiką profesoriavęs Kauno universitete (1921— 
1930). Jis paskelbė nemaža straipsnių, kuriuose nagrinėjami įvairūs 
lietuvių kalbos istorinės gramatikos (pvz., M. Daukšos atematiniai 
veiksmažodžiai, skaitvardžių '11—19' daryba ir kt.). leksikos ir kai 
kurie kiti klausimai. Tyrė Žemaičių dzūkų ir Mūšos upyno šnektas 
(1926). Vėliau pateikė apibendrinamąjį dialektologijos darbą „Lietu- 
vių dialektologija“ (Lithuanian Dialectology, 1945). Išleido „Trumpą 
lietuvių kalbos vadovėlį“ (Kleine litauische Sprachlehre, 1929), o po 
karo — didelį 2 tomų kalbininkams skirtą vadovą (Handbuch der 
litauischen Sprache), kurio 1957 m. pasirodžiusi II dalis sudarė chres- 
tomatiją su žodynu, o pagrindinė I dalis, gramatika, išėjo 1966 m. 
Labai reikšmingas Seno darbas — jau aptartas kolektyvinis penkiato- 
mis „Lietuvių rašomosios kalbos žodynas“ (Wėrterbuch der litaui- 
schen Schriftsprache), iš kurio autorių Senas buvo vienintelis, dirbęs 
nuo pat pradžios iki galo. Po karo Senas dar nemaža tyrė lietuviškus 
asmenvardžius ir baltų kalbų ryšius su slavais bei germanais. 

Keletą straipsnių lietuvių kalbos akcentologijos, morfologijos ir 
leksikos klausimais paskelbė JAV kalbininkas Frederikas T. Vu- 
das (Wood, 1902—1976). 


*+ + 


Intensyvius darbus, kaip ir pačios lietuvių kalbos normalią raidą, 
nutraukė prasidėjęs II pas. karas ir tragiški įvykiai Lietuvoje — oku- 
pacijos, genocidas, rusifikacija ir t. t. Paskutiniam pusės šimtmečio 
lietuvių kalbos istorijos laikotarpiui — maždaug nuo 1939 metų iki 
mūsų dienų — apžvelgti bus skirtas „Lietuvių kalbos istorijos“ VI 
tomas. 

